
Pirštas ant plieno 
Pistoletas buvo sunkus, 
Jis jautė, kaip plaka širdis, 


Ji plakė, mano meile.* 


“ Iš grupės „U2“ dainos „Exit“ („Išėjimas“). 


PIRMOJI DALIS 


Tedas Makėjus jau ruošėsi paleisti sau kulką į smil- 
kinį, kai šaižiai suskambo durų skambutis. Jis luktelėjo. Juk ne- 
spustelėsi gaiduko, kai už durų Žmogus. 

Dink, kad ir kas tu būtum. 

Ir vėl skambutis, o tada kažkas riktelėjo: 

- Atidarykit duris, žinau, kad girdit! 

Į darbo kabinetą atskriejęs balsas nuskambėjo stulbinamai 
aiškiai, taip aiškiai, kad akimirką Tedas suabejojo jo tikrumu. 

Apsidairė aplinkui, tarsi savo kabineto vienatvėje ieškotų įro- 
dymų, kad šūksnis buvo tikras. Jo knygos apie finansus, Monė 
reprodukcija, rašomasis stalas... ir galiausiai laiškas, kuriame jis 
viską išdėstė Holei. 

— Prašau atidaryti! 

Tedas tebelaikė Brauningo pistoletą per kelis centimetrus 
nuo smilkinio; ginklas vis sunkėjo. Jeigu Žmogus už durų iš- 
girstų šūvį ir iškviestų policiją, Tedo planas žlugtų. Holė su 
mergaitėmis buvo Disneilande, Floridoje, ir jis nenorėjo, kad 
jos išgirstų tokią naujieną taip toli nuo namų. Na jau ne. 

Skambutį palydėjo beldimas į duris. 

— Atidarykit! Nenueisiu, kol neatidarysit! 

Pistoletas virpėjo rankoje. Tedas įrėmė jį į dešinę šlaunį. 
Kaire ranka persibraukė plaukus ir vėl ėmė keiksnoti nepažįsta- 

mąjį. Gal koks prekybos agentas? Jų rajone tokie buvo nepagei- 
daujami, ir juo labiau — taip įžūliai besiveržiantys. 

Kelias akimirkas nebesigirdėjo nei riksmų, nei beldimo, ir 
Tedas vėl labai lėtai ėmė kelti ginklą prie smilkinio. 

Jau pagalvojo, kad galbūt atvykėliui nusibodo laukti ir jis nu- 
ėjo, bet nauja beldimo ir šūksnių tirada patvirtino priešingai. 
Tačiau Tedas nė neketino atidaryti durų, anaiptol... nusprendė 
luktelėti. Juk anksčiau ar vėliau tas akiplėša turėjo netekti kan- 
trybės, tiesa? 

Tuo metu kai kas ant rašomojo stalo patraukė jo dėmesį: per- 
pus sulenktas lapas, lygiai toks pats, kokį jis buvo palikęs stalo 
vidury Holei, tik ant šio nebuvo jo žmonos vardo. Nejaugi jis 
buvo toks neatidus, kad pamiršo išmesti kokį nors juodraštį? 
Beldimas į lauko duris nesiliovė, ir Tedas pasiguodė, kad iš šio 
netikėto sutrukdymo vis bus šiokia tokia nauda. Atlenkė lapą ir 
perskaitė raštelį. 

Tai, ką pamatė, jį pribloškė. Rašysena buvo jo. Tačiau Tedas 
neprisiminė, kad kada nors būtų rašęs kurią nors iš šių dviejų 
eilučių: 


„ATIDARYK DURIS. 
TAI - PASKUTINĖ IŠEITIS.“ 


Gal tai įvyko aplinkybėmis, kurių jis dabar neprisimena? 
Gal žaidė su Sinde ar Nadine kokį nors žaidimą? Niekaip ne- 
suprato, iš kur tas laiškelis... ir dar tokiu beprotišku metu, kai į 
duris laužiasi kažkoks pusprotis. Tačiau paaiškinimas, be abejo, 
turėjo būti. 

Apgaudinėk ką tik nori. 

Brauningas dešinėje rankoje tapo labai sunkus. 

— Atidarykite pagaliau, Tedai! 

Krūptelėjo, pajutęs pavojų. Jį pašaukė vardu? Tedas nepalai- 
kė artimų ryšių su kaimynais, tačiau manė bent jau pažįstantis 
jų balsus, o tas balsas nebuvo panašus nė į vieno iš jų. Pakilo 

nuo kėdės ir padėjo pistoletą ant stalo. Suprato, kad nieko kito 
neliks, kaip tik eiti pažiūrėti, kas ten. Šiaip jau pagalvojus, ne 
pasaulio pabaiga. Kad ir kas tas įžūlus tipas, jis greitai jį išpra- 
šys ir grįš į kabinetą pagaliau užbaigti savo gyvenimo; ne vieną 
savaitę tam ruošėsi ir neatsitrauks paskutinę akimirką dėl kaž- 
kokio storžievio prekybos agento. 

Rašomojo stalo kampe stovėjo dėžutė su rašikliais, sąvaržė- 
lėmis, pusiau sutrintais trintukais ir visokiais kitokiais niekam 
nereikalingais daikčiukais. Staigiu judesiu ją pasuko ir pamatė 
raktą, kurį buvo įmetęs į dėžutę vos prieš dvi minutes. Suėmė 
pirštais ir įsistebeilijo, netikėdamas savo akimis, tarsi išvydęs 
tai, ko manė gyvenime nebepamatysiantis. Šią akimirką jis jau 
turėjo stingsoti atsišliejęs atlenkiamame fotelyje su parako pėd- 
sakais ant rankos ir skrieti į šviesą. 

Kai apsisprendi atimti sau gyvybę, — nesvarbu, kad dėl to 
neturi abejonių, —- paskutinės minutės bet kam tampa valios iš- 
bandymu; Tedas ką tik tai suprato ir nenorėjo antrą kartą patirti 
to paties. 

Ne juokais suirzęs priėjo prie darbo kabineto durų; įkišęs 
raktą atrakino ir atidarė jas. Pastebėjęs kitoje durų pusėje kiek 
aukščiau galvos prilipdytą lapelį, vėl pajuto užplūstant pyktį. Tai 
buvo perspėjimas Holei. „Brangioji, palikau atsarginį raktą ant 
šaldytuvo. Neik ten su mergaitėmis. Myliu tave“ Gal ir Žiau- 
roka, bet Tedas viską kruopščiai apgalvojo. Nenorėjo, kad kuri 
nors iš jo dukterų aptiktų jį išdribus; už rašomojo stalo su skyle 
smilkinyje. Kita vertus, užbaigti savo gyvenimą darbo kabinete 
buvo pats protingiausias sprendimas. Jis buvo rimtai apsvarstęs 
galimybę šokti į upę, išvažiuoti kur nors ir pulti po traukiniu, 
tačiau nutarė, kad nežinia joms būtų dar baisesnė. Ypač Holei. 
Jai reikėjo pamatyti jį savo akimis, įsitikinti. Jai reikėjo... sukrė- 
žimo. Ji jauna ir graži, susikurs naują gyvenimą. Neprapuls. 

Pasigirdo nenutrūkstamas beldimas. 

— Tuoj! - riktelėjo Tedas. 


Beldimas nutilo. 

Atidaryk duris. Tai - paskutinė išeitis. 

Pro nedidelį langą, kuris buvo visai šalia durų, buvo maty- 
ti atvykėlio siluetas. Tedas lėtu žingsniu, beveik grėsmingai, 
perėjo svetainę. Vėl viską nužvelgė, kaip kad raktą prieš kelias 
akimirkas. Didžiulį televizorių, valgomojo stalą penkiolikai as- 
menų, porceliano vazas. Tedas jau buvo savaip atsisveikinęs su 
kiekvienu iš šių žemiškų daiktų. Ir vis dėlto jis, senasis gerasis 
Tedis, vėl buvo čia, tarsi vaiduoklis, atklydęs į savo svetainę. 

Stabtelėjo. O gal jis jau atskriejo tuneliu į šviesą? 

Staiga jį apėmė beprotiškas noras sugrįžti į darbo kabinetą ir 
pažiūrėti, ar nepamatys už rašomojo stalo savo paties sudribusio 
kūno. Tedas ištiesė ranką ir perbraukė pirštais per sofos atkaltę. 
Pajuto šaltą sąlytį su oda ir pagalvojo, kad tai pernelyg tikroviš- 
ka, kad būtų vaizduotės vaisius. Bet kaip tuo įsitikinti? 

Atidaręs duris ir pamatęs prie slenksčio jauną vaikiną, Te- 
das suprato, kodėl jis, nepaisant blogų manierų, išgyveno kaip 
prekybos agentas. Buvo kokių dvidešimt penkerių, vilkėjo bal- 
tutėlėmis kelnėmis su gyvatės odos diržu ir marškinėliais su 
spalvotais horizontaliais dryžiais. Labiau priminė golfo žaidėją 
nei prekybos agentą, nors dešinėje rankoje laikė nutrintą odinį 
lagaminą, visai nederantį prie aprangos. Šviesių, pečius siekian- 
čių plaukų ševeliūra, žydros akys ir begėdiška šypsena, kurios 
galėtų pavydėti net pats Džo Blekas. Tedas įsivaizdavo, kaip 
Holė ar kokia kita moteris iš jų rajono perka iš šio džentelmeno 
kokį nors pasiūlytą niekniekį. 

— Kad ir ką siūlot, manęs tai nedomina, - pareiškė Tedas. 

Vaikinas nusišypsojo dar plačiau. 

— Bijau, kad nieko nesiūlysiu jums pirkti, — ištarė taip, lyg tai 
būtų juokingiausias dalykas pasaulyje. 

Tedas dirstelėjo pro nepažįstamojo petį. Kelkraštyje nema- 
tyti jokios mašinos, kaip, beje, ir visoje Sulivano alėjoje. Popietė 
buvo ne itin karšta, tačiau po atvira saule sukorus tokį atstumą, 
akiplėšiškas jaunuolio grožis vis tiek būtų šiek tiek nukentėjęs. 
Be to, kam taip toli statytis mašiną? 

— Neišsigąskite, — tarsi skaitydamas jo mintis tarė vaiki- 
nas. — Partneris išleido mane prie durų, kad nesukeltų kaimy- 
nams įtarimų. 

Užuomina apie bendrininką nesutrikdė Tedo. Žūti per api- 
plėšimą būtų garbingiau, nei paleisti sau kulką į smilkinį. 

— Aš užsiėmęs. Išeikite. 

Tedas jau buvo beuždarantis duris, tačiau vaikinas, ištiesęs 
ranką, jam sutrukdė. Tai nebūtinai buvo priešiškas veiksmas; jo 
akyse atsispindėjo prašymas. 

— Aš Džastinas Linčas, pone Makėjau. Jeigu... 

— Iš kur žinote mano vardą? 

- Jei leisite dešimčiai minučių užeiti, paaiškinsiu. 

Laukimo akimirka. Buvo aišku kaip dieną, kad Tedas nega- 
lėjo įsileisti to Žmogaus į namus. Tačiau kartu turėjo pripažinti, 
kad tas apsilankymas kėlė tam tikrą smalsumą. Galiausiai nu- 
galėjo sveikas protas. 

— Apgailestauju. Dabar netinkamas metas. 

- Jūs klystate, dabar... 

Tedas užtrenkė duris. Paskutiniai Linčo žodžiai iš anapus 
durų nuskambėjo dusliai, buvo puikiai girdimi: „pats geriausias 
metas.“ 

Suklusęs Tedas tebestovėjo prie durų, tarsi nujausdamas, kad 
išgirs ir daugiau. 

Būtent taip ir nutiko. Linčas kalbėjo jau garsiau, kad būtų 
išgirstas. 

- Žinau, ką ruošiatės daryti su tuo devintojo kalibro pisto- 
letu, kurį palikote darbo kambaryje. Pažadu: nebandysiu jūsų 
atkalbėti. 

Tedas atidarė duris. 


Tedas buvo itin kruopščiai suplanavęs savižudybę. 
Tai nebuvo paskutinės akimirkos sprendimas, karštakošiškas ir 
paliekantis daugybę pėdsakų. Tedas tikrai nesiruošė būti iš tų, 
kurie nevykusiai viską suplanuoja, kad patrauktų kitų dėmesį. 
Ar bent jau taip manė. Tačiau jeigu jis buvo toks apdairus, tada 
kaip apie tai galėjo sužinoti Linčas? Jo plačiai besišypsantis, 
taisyklingų veido bruožų svečias tiksliai atspėjo, kokio kalibro 
ginklas ir kur Tedas jį paliko. Net jeigu prielaida, kad Tedas 
savo darbo kabinete ruošiasi atimti sau gyvybę ir nebuvo absur- 
diška, tai vis tiek buvo rizikingas spėjimas, o Linčas pareiškė tai 
nė kiek nedvejodamas. 

Jiedu susėdo už stalo vienas priešais kitą. Iedą apėmė seniai 
pažįstamas jausmas: dėl adrenalino antplūdžio atsiradęs virpu- 
lys ir kartu paaštrėjęs mąstymas, siekiant pranokti priešininką. 
Jis daugybę metų nežaidė šachmatais, tačiau pojūtis buvo toks 
pat ir su niekuo nesupainiojamas. Ir malonus. 

— Tai Trevis liepė jums mane šnipinėti, - pareiškė. 

Linčas, kuris buvo pasidėjęs odinį lagaminą ant stalo ir jau 
lyg ir ruošėsi atidaryti, stabtelėjo, kiek suglumusiu veidu. 

— Jūsų partneris čia niekuo dėtas, Tedai. Nieko prieš, jei va- 
dinsiu jus Tedu? 

Tedas gūžtelėjo pečiais. 

— Nematau jūsų dukterų, Nadinės ir Sindės, nuotraukų, — 
tarė Linčas, įsmeigęs akis į lagamino turinį. Atrodo, kažko 
ieškojo. 

Ir iš tiesų šeimyninių nuotraukų nebuvo. Ledas buvo išnešęs 
jas iš svetainės. Patarimas: jeigu ruošiatės nusižudyti, patraukite 
iš akiračio saviškių nuotraukas. Savižudybę paprasčiau planuoti, 
kai į jus įdėmiai nežvelgia jums brangūs žmonės. 

— Daugiau neužsiminkite apie mano dukteris. 

Linčas žaviai nusišypsojo. Skėstelėjo rankomis. 

— Aš tik norėjau įgyti jūsų pasitikėjimą, užmegzti šiokį tokį 
pokalbį. Mačiau jų nuotraukas ir žinau, kad dabar jos abi su 
motina Floridoje. Išvažiavo aplankyti senelių, tiesa? 

Šie žodžiai nuskambėjo kaip iš filmo apie mafiją. Mes ži- 
nome, kur tavo šeima, nebandyk mūsų mulkinti. Tačiau Linčo 
elgesyje buvo kažkas nuoširdaus, atrodė, kad jis iš tikrųjų nori 
pasirodyti malonus. 

— Aš leidau jums užeiti į namus. Manau, kad tai jau tam 
tikras pasitikėjimas. 

— Džiugu. 

— Pasakykite, ką dar žinote apie mano šeimą. 

Linčas laikė rankas pasidėjęs ant lagamino. Abejingai skės- 
telėjo rankomis. 

— Bijau, kad nelabai ką. Mes nemėgstame kištis daugiau nei 
būtina. Žinau, kad jos grįžta iš kelionės penktadienį, taigi tu- 
rime tris dienas, kad susitvarkytume reikalus. Laiko per akis. 

— Susitvarkytume reikalus? 

- Žinoma! 

Linčas ištraukė iš lagamino du plonus aplankus ir padėjo ša- 
lia. Patraukė lagaminą. 

— Tedai, ar kada nors galvojote ką nors nužudyti? 

Tas tipas tikrai buvo tiesmukiškas! 

— Jūs iš policijos? Jei taip, turėjote prisistatyti. 

Tedas atsistojo. Tie aplankai tikriausiai pilni kraupių nuo- 
traukų. Tikriausiai jį šnipinėjo kaip įtariamąjį Žmogžudyste 

ir savižudybė tebuvo lemiama aplinkybė, patvirtinanti jo kal- 
tę. Štai kodėl Linčas taip atkakliai veržėsi į namus. Jis FTB 
agentas? 

— Aš ne iš policijos, Iedai. Būkite malonus, sėskitės. 

— Tučtuojau išeikit iš mano namų. — Tedas mostelėjo durų 
link, lyg Linčas nežinotų, kur išėjimas. 

— Tikrai norite, kad išeičiau, neišsiaiškinęs, iš kur mes žino- 
me apie savižudybę? 

Tas tipas buvo ne pėsčias, nes Tedas iš tikrųjų norėjo žinoti. 

— Duodu penkias minutes, kad paaiškintumėte. 

Tedas neprisėdo. 

— Sutinku, - atsakė Linčas. - Tuoj paaiškinsiu. Aš dirbu vie- 
nai organizacijai, kuri suinteresuota, kad tokie, kaip jūs, susi- 
pažintų su tais, kurie yra čia. - Uždėjo ranką ant aplankų. - Jei 
leisite, atsiversime vieną aplanką ir užmesime akį. Netrukus su- 
prasite, jūs protingas Žmogus. 

Linčas atvertė vieną aplanką ir paklojo stalo viduryje priešais 
Tedą, kuris tebestovėjo, įrėmęs į juosmenį rankas. 

Pirmasis lapas buvo kriminalinių įrašų kopija. Kampe buvo 
prisegtos kokių dvidešimt penkerių metų vyro nuotraukos iš 
priekio ir iš profilio. Jis įdegęs, kruopščiai briliantinu suteptais 
plaukais. Žvelgė į kamerą įžūliai, šiek tiek pakėlęs smakrą ir 
plačiai atmerkęs vaiskias akis. Tai buvo Edvardas Bleinas. 

— Praeityje Bleinas buvo teistas už nesunkius nusikaltimus; 
vagystes ir smurtavimą, — tarė Linčas, versdamas puslapį. - Šį- 
kart jis kaltinamas savo draugės nužudymu. 

Dėl vieno Tedas neklydo: tuose aplankuose iš tikrųjų buvo 
šiurpios nuotraukos. Priešais jį buvo Žiauriai nužudyta moteris, 
susmukusi ankštoje erdvėje tarp lovos ir spintos; apnuogintame 
torse buvo matyti mažiausiai septyni dūriai. 

— Tai Amanda Herdman. Jiedu su Bleinu retkarčiais susi- 
tikdavo; tai nebuvo labai rimta. Jis parūpindavo jai pigių nar- 
kotikų, ir kartkartėmis lyg ir bandydavo užmegzti rimtesnius 
santykius, bet, pasak jų abiejų draugų, tai buvo nesibaigianti 

barnių ir taikymųsi virtinė. Kai moteris buvo rasta negyva savo 
bute, policija prisistatė tiesiai pas Bleiną. Jis prisipažino, kad, 
ištiktas pavydo priepuolio, susipyko su Herdman, bet, žinoma, 
jos nepapjovė. Norite išgirsti istorijos pabaigą? Niekas nieko ne- 
įrodė. Jį teko paleisti. 

Tedas tuo metu jau buvo atsisėdęs. Negalėjo atitraukti akių 
nuo tų nuotraukų. Linčas pervertė puslapį. Ten buvo stambūs 
planai: sutinusi Amandos akis, gilūs rėžiai krūtinėje, visur, kur 
tik ;įmanoma, mėlynės. 

— Nekaltas? — suglumęs paklausė Tedas. 

— Tas niekšas pasistengė netalžyti jos kumščiais, o žmogžu- 
dystės įrankis, žinoma, nebuvo rastas. Visuose namuose buvo jo 
pirštų atspaudų, tačiau ant kūno - nė vieno. 

— Bet jis iš esmės prisipažino, pripažinęs, kad jie susipyko. 

— Gynyba tvirtino, kad prisipažinimas buvo išgautas nau- 
dojant spaudimą, — iš dalies tai buvo tiesa, ir jiems tai pavyko 
įrodyti. Jį teko išteisinti dėl teismo ekspertizės klaidos nustatant 
mirties valandą. Prokuratūros ekspertas nustatė, kad mirtis iš- 
tiko tarp septynių ir dešimtos vakaro. Daugybė liudininkų pa- 
tvirtino matę Bleiną tuo laiku prastos reputacijos bare „Black 
Sombrero“. Regis, jis itin stengėsi, kad jį pamatytų kuo daugiau 
žmonių; buvo daugiau kaip trisdešimt patikimų liudininkų, taip 
pat stovėjimo aikštelės vaizdo kamerų įrašai. 

Tedas pervertė puslapius. Ten buvo dar kelios Herdman kūno 
nuotraukos ir dokumentų kopijos su pažymėtomis vietomis. 

— Jau viską supratote, tiesa, Tedai? 

Tedas iš tikrųjų pradėjo suprasti. 

- Iš kur žinote, kad ją nužudė Bleinas? 

— Organizacija, kuriai atstovauju, turi informatorių teisė- 
saugos sistemoje. Kalbu ne apie nusikaltėlius, su jais mes linkę 
neturėti reikalų. Tai advokatai, teisėjai arba jų padėjėjai, kurie 
jaučia, kada žmogžudystės bylos baigtis įtartina. Mūsų užduo- 
tis... įšsklaidyti abejones. Bleino atveju paaiškinimas itin papras- 
tas, nors beveik neabejotina, kad tam tipui tiesiog labai pasise- 

kė. Pasamdėme ekspertą ir paklausėme, kaip buvo galima taip 
smarkiai apsirikti nustatant mirties valandą. Jis mums atsakė, 
kad tokios išvados daromos remiantis kūno temperatūra, kuri 
pamatuojama iš karto, kai randamas lavonas. Kūno temperatū- 
ros kritimo kreivė yra žinoma, ir... 

— Žinau, koks tai procesas, — nutraukė jį Tedas. — Aš irgi 
žiūriu „SCI kriminalistus“. 

Linčas nusijuokė. 

— Tada eisiu prie reikalo. Kai apsilankėme nusikaltimo vie- 
toje, mums viskas paaiškėjo. Po Amandos Herdman butu, kuris 
yra pirmajame aukšte ir šiuo metu tuščias, įrengta skalbykla. 
Pagrindinis ventiliacijos vamzdynas nutiestas tiesiai po ta vieta, 
kur buvo rastas moters lavonas. Tai ir palaikė kūno šilumą, ir 
temperatūra krito lėčiau nei įprastai. 

— Vadinasi, jis nužudė ją anksčiau. 

- Taip. Šešiomis ar aštuoniomis valandomis. Mirtis ištiko ne 
vakare, o vidurdienį, prieš Bleinui patraukiant į barą. 

— Ir nebuvo įmanoma atnaujinti bylos? 

— Aukščiausiasis Teismas jau buvo gavęs ir atmetęs apeliaci- 
ją. Nekaltiname teismų sistemos; mes linkę manyti, kad kartais 
kokiam nors šunsnukiui pavyksta atsitiktinai prasprūsti pro jos 
spragas. Deja, kartais nutinka ir kitaip. Bet tai nesulyginami 
atvejai, tiesa? 

Tedas daugiau nieko nenorėjo išgirsti. 

— Ir jūs norite, kad aš nužudyčiau Bleiną, tiesa? 

Linčas vėl parodė savo tobulus dantis. 

— Juk sakiau, kad jūs protingas žmogus. 


Tedas stabtelėjo prie šaldytuvo. Ant jo, po obuolio 
formos magnetu, kabojo Holės nuotrauka, kurią jis buvo pamir- 
šęs nukabinti. Mergaitės blizgiais dažais buvo išmarginusios jos 
kraštus koncentriniais ornamentais. Holė bėgo iš jūros, vilkėda- 
ma raudoną bikinį, kuris ilgą laiką buvo Tedo mėgstamiausias. 
Ji juokėsi, pakreipusi galvą, ilgi šviesūs plaukai plaikstėsi vėjyje. 
Fotografuota buvo kaip tik tą akimirką, kai viena jos blauzda 
buvo pasislėpusi už kelio ir kita koja atrodė tarsi vienintelė kūno 
atrama, pažeidžianti pagrindinius pusiausvyros dėsnius. 

Nuotrauka ten kabojo senų seniausiai. Tedas žvelgė į ją, pa- 
miršęs, ko apskritai atėjo į virtuvę. Suėmė nuotrauką už kampo 
ir nuplėšė. Regis, išgirdo Holės juoką, o po akimirkos — verks- 
mą, kurį pertraukė veriantis klyksmas prie jo darbo kabineto 
durų... Kaip jis galėjo taip su ja pasielgti? 

Atitraukė kažkurį stalčių ir padėjo nuotrauką prie jam nepa- 
Žįstamų įrankių. 

Šaldytuve buvo likę du alaus buteliai. Tedas viena ranka suė- 
mė juos už kakliukų ir koja užtrenkė dureles. Taip ir stovėjo, at- 
sirėmęs į stalviršį. Linčas tebesėdėjo svetainėje, mintis pasiūlyti 
jam išgerti Tedui kilo gana spontaniškai, nors dabar jis jau gai- 
lėjosi. Tedui iš tikrųjų reikėjo kelias akimirkas vienumoje pa- 
mąstyti, nes kai nepažįstamasis užsiminė apie savo planą, Tedas 

pajuto kažkokį nepaaiškinamą virpulį kūne. Jis nebuvo teisin- 
gumo vykdymo savo rankomis šalininkas griežtąja šio žodžio 
prasme, ne —- nors manė, kad pasaulis būtų kur kas tobulesnis 
be tokių parazitų kaip Bleinas. Jis nejautė akstino ką nors Žu- 
dyti ir net nepritarė mirties bausmei, — bent jau taip tvirtindavo 
paklaustas. Kartais šaudykloje, taikydamasis slenkančiam kar- 
toniniam siluetui tiesiai į galvą, Tedas įsivaizduodavo šaudantis 
į piktadarį, į kokį nors tipą, padariusį žvėrišką nusikaltimą arba 
ką nors niekingo. Tedas linktelėjo pats sau. Galbūt Linčas ir 
nebuvo tikras prekybos agentas, tačiau jam pavyko paliesti rei- 
kiamą stygą, kad Tedas rimtai apsvarstytų jo pasiūlymą. 

Jis tebežiūrėjo į obuolio formos magnetą. Dabar, kai Holės 
nuotrauka dingo iš akiračio, jis galėjo blaiviai mąstyti. Linčo 
idėjos buvo viliojančios; jose buvo kažkas jaudinančio, ryžtingo. 
Įsitikinimas, kad Tedui nužudžius vieną iš piktadarių, Holė ir 
mergaitės žvelgs į jį kaip į kovotoją dėl teisybės, o ne kaip į sil- 
pnadvasį. 

Grįžtant į svetainę jam dingtelėjo beprotiška mintis, kad 
nieko ten neberas. Kad Linčas bus išėjęs, arba, dar blogiau, pa- 
sirodys, jog jųdviejų susitikimas tebuvo jo vaizduotės vaisius. 

Tačiau Linčas tebesėdėjo ten, priešais du aplankus. Kilstelė- 
jo paimti Tedo ištiesto butelio ir galvos linktelėjimu padėkojo. 
Gurkštelėjo nemažą gurkšnį. 

— Iš kur sužinojote? — Tedas vėl atsisėdo. 

— Apie savižudybę? 

Tedas linktelėjo. 

— Organizacija turi savo metodų, Tedai. Nežinau, ar apdairu 
jums juos atskleisti. 

— Bent jau tiek nusipelnau, jeigu jau norite, kad nužudyčiau 
žmogų. 

Linčas akimirką pasvarstė. 

— Ar tai reiškia, kad galiu tikėtis, jog priimsite mūsų pasiūlymą? 

— Tai ničnieko nereiškia. Tiesiog pasakykite, iš kur apie tai 
sužinojote. 

— Pagrįstas noras. — Linčas gurkštelėjo dar vieną gurkšnį ir 
pastatė butelį ant stalo. — Atrenkame kandidatus dviem bū- 
dais. Daugumą jų susirandame pirmuoju būdu, tačiau šis būdas 
taip pat pasirodė esąs ne mažiau veiksmingas. Be abejo, gaila. 
Mums dirba mūsų tikslui ištikimi psichologai, kurie praneša 
apie potencialius atvejus; mes, — tai yra šie profesionalai, — lei- 
džiame sau tokią laisvę, kuri, žinoma, iš dalies pažeidžia klientų 
konfidencialumą. Tačiau niekada nieko neverčiame. Prisistato- 
me į namus, kaip kad aš pas jus, ir pateikiame pasiūlymą. Jeigu 
kandidatas jį atmeta, dingstame be pėdsakų. Jūsų atveju, turiu 
pripažinti, mano vizitas buvo kiek pavėluotas. Jau maniau... na, 
kad atėjau per vėlai. 

— Jūs mane šnipinėjote? 

— Ne visai. Atėjęs prie kandidato namų, paprastai perme- 
tu akimis jo valdas. Nors šįkart žinojome, kad jūsų žmona su 
dukterimis išvažiavusios, visada galima netikėtai rasti kokį gi- 
minaitį ar nelauktą draugą... arba šunį, nemėgstantį atėjūnų. 
Žvalgiausi, norėdamas įsitikinti, kad aplinkui ramu, ir pro jūsų 
darbo kabineto langą pamačiau, ką susiruošėte daryti. 

— Aišku. Vadinasi, šnipinėjote. . 

— Apgailestauju. Stengiamės kuo mažiau kištis. 

— O koks kitas atrankos būdas? 

— Tikrai. Matote, Tedai, yra dėkingų mūsų organizacijai 
žmonių, kurie dėl vienokių ar kitokių priežasčių jaučiasi mums 
skolingi. Tarp jų ir daugelis tų profesionalų, apie kuriuos kalbė- 
jau. Bet paprastai tai būna... 

— Asmenys, susiję su aukomis, — Tedas mostelėjo į aplankus. 

Regis, Linčas buvo iš tų, kuriems labiau prie širdies aptaki 
kalba nei tiesūs žodžiai. Akimirksnį jo veidą iškreipė nepasiten- 
kinimo grimasa. 

— Taip, - pripažino jis, pasiryžęs baigti šią temą. — O dabar 
leiskite paaiškinti, kas yra kitame aplanke. 

Linčas atidėjo į šalį Bleino bylą. Atvertė kitą aplanką, kur 
kas plonesnį. Pirmajame puslapyje buvo spalvota laivo denyje 

stovinčio Žmogaus nuotrauka. Jis buvo kokių keturiasdešimties 
ir su gelbėjimo liemene, laikė meškerę su milžiniško dydžio 
žuvimi. 

— O kas čia? 

— Tai - Vendelis, galbūt kada nors apie jį girdėjote. Žinomas 
verslininkas. 

— Aš tokio nežinau. 

— Juo geriau. 

Tedas pervertė nuotrauką. Aplanke buvo keletas spausdintų 
lapų ir keli žemėlapiai su adresais. Palyginti su pirmuoju, ne- 
daug informacijos. 

— Ir ką tas verslininkas nudėjo? Savo žmoną? 

Linčas nusišypsojo. 

— Vendelis neturi žmonos. Ir nieko nenudėjo. Jis ne kaip 
Bleinas, jis kaip jūs. 

Tedas kilstelėjo antakius. 

— Jis irgi ruošėsi užbaigti savo gyvenimą, — tarė Linčas. — 
Ir, kaip ir jūs, žino, kiek skausmo ir sumaišties tai sukeltų jam 
brangiems žmonėms. Sandėris toks, Tedai: jūs nužudote Bleiną 
ir taip grąžinate ramybę ir teisingumą Amandos Herdman šei- 
mai, o mes atsidėkodami leisime jums tapti viena iš grandžių 
grandinėje, kurioje po Vendelio seksite jūs. 

Tedas akimirką susimąstė. Netrukus suprato. 

— Nužudęs Bleiną, aš turėsiu nužudyti Vendelį? 

— Taip. Jis jau žino, lauks jūsų. Taip pat, kaip ir jūs vėliau savo 
namuose lauksite kitos grandinės grandies. Pagalvokite, Tedai. 
Pagalvokite apie skirtumą: jūsų šeima išgirs žinią, kad jus nu- 
šovė kažkoks nepažįstamas įsibrovėlis, o ne kad jūs nusižudėte. 

— Nebetęskite. 

- Žinau, kad viską apmąstėte, — tarė Linčas, nepaisydamas 
Tedo prašymo, - kad atimti sau gyvybę yra geriau, nei dingti be 
pėdsakų. Bet dabar jums atsiveria unikali proga būti nužudy- 
tam ir kitų atmintyje likti lemtingo įvykio auka. Pagalvokite, ar 
jūsų dukterims nebus kur kas paprasčiau susitaikyti su panašia 

baigtim. Nežinau, ar žinote, bet daugelis vaikų, ypač mažų, taip 
ir neatsitiesia... 

— Gana! Supratau. 

— Ir ką pasakysite? 

— Reikia kiek geriau pagalvoti. Vendelis niekuo nenusikalto. 

— Baikite, Tedai. Man tai ne pirmas kartas. Jūs jau Žinote 
atsakymą. Sandėris naudingas ne tik jums, net ir Vendeliui, 
kuris jau laukia savo viloje prie ežero, kol bus išpildyta pasku- 
tinė jo valia. 

— Kodėl patys juo nepasirūpinate? 

Linčas nė nemirktelėjo. Sprendžiant iš šypsenos, jis, kaip ir 
sakė, iš tikrųjų jau ne kartą buvo atlikęs vaidmenį šiame pirma- 
jame - įtikinėjimo — veiksme. Žinojo, kaip atsakyti į kiekvieną 
klausimą. Jis priminė pardavėją telefonu, kuris visą laiką tik ir 
kartoja mintinai išmoktus žodžius. 

— Mes šioje istorijoje gerieji, Tedai. Manome, kad tas, kuris 
nužudo kitą, turi mirti. Tiesiog suvedame tuos, kuriems pavyko 
pasityčioti iš sistemos su tais, kurie dėl kilnaus tikslo pasiryžę 
paaukoti gyvybę. Ir pasirinkome jus. Tai jūsų proga. Ir bijau, 
kad paskutinė. 

Tedas įsmeigė akis į savo kelius. Iš kelnių kišenės kyšojo ant 
stalo rastas raštelis. Net neprisiminė, kad būtų jį čia įsidėjęs. 
Išsitraukė ir išlankstė slapčia nuo Linčo, kuris viltingai žvelgė į 
jį, laukdamas galutinio atsakymo. 

Jis perskaitė: „TAI - PASKUTINĖ IŠEITIS.“ 


Linčas beveik pažodžiui pasakė jam tą patį. 


Edvardas Bleinas gyveno vienas viduriniosios kla- 
sės rajone. Kaimynai jo nemėgo. Jo abejingumas viskam ir ne- 
noras atskleisti, kuo užsiima, pamažu ardė santykius su aplin- 
kiniais, kol jie virto įtampą keliančia ir nepatogia kaimynyste. 
Bleinas buvo padugnė, ir blogiausia, kad atrodė tuo patenkintas: 
tas šunsnukis su veidrodiniais akiniais nuo saulės ir savimi pa- 
sitikinčia šypsena mesdavo iššūkį kiekvienam, kuris pastodavo 
jam kelią. Su juo buvo bandoma kalbėtis ir gražiuoju, ir pik- 
tuoju, bet nieko iš to neišeidavo. Lyg maištingas vaikas — nors 
jau buvo perkopęs per trisdešimt, — jis, regis, atkakliai siekė su- 
drumsti savo artimo ramybę kaskart, kai tik kas nors prie jo 
prieidavo ar mėgindavo dėl ko nors susitarti. Nesilaikė jokių 
kaimynystės taisyklių, nesirūpino nei kiemu, nei savo šunimi 
Magnusu, grėsmingu rotveileriu, kuriam teko nelaimė valandų 
valandas tupėti pririštam prie grandinės ir loti ant kiekvieno, 
kas tik prisiartindavo. Vakarėliai su draugais, kurtinantis moto- 
ciklo riaumojimas, visu garsu leidžiama muzika — visa tai buvo 
kasdienybė. Nieko nestebino, kai Bleinas, girtas arba apsvaigęs 
nuo narkotikų, parsivesdavo namo prostitučių, o vėliau išmes- 
davo jas lauk, ir vargšės merginos pusnuogės blaškydavosi ant 


šaligatvio, laukdamos taksi. 

Kai pasklido žinia, kad Bleinui pateikti kaltinimai žmog- 
žudyste, daugelis džiūgavo ir netgi siūlėsi paliudyti apie nede- 
ramą savo garsiojo kaimyno elgesį. Kai kurie net apgailestavo, 
kad Bleinas nusprendė nužudyti tą moterį jos, o ne savo paties 
namuose, nes tada būtų galėję įkišti jį už grotų savo nenugin- 
čijamais parodymais, dėl kurių jis sėstų ne vieniems metams. 
Niekas neabejojo, kad Bleinas buvo vargšės merginos žudikas. 
Kaimynai iš anksto džiūgavo tuo, ką laikė jau įvykusiu faktu: 
kad Bleinas stos prieš teismą ir bus pripažintas kaltu dėl Aman- 
dos Herdman nužudymo. Jų svajonė išsipildė. 

Tačiau prokuroras buvo priverstas jį paleisti. Dėl tvirto kaip 
uola alibi. Tuo metu, kai buvo nužudyta moteris, ne vienas liu- 
dininkas matė tą šunsnukį bare, o apsaugos kameros rodė, kad 
Bleinas negali būti žudikas. Jo kaimynai, žinoma, manė kitaip, 
nesuprato, kaip tam šunsnukiui pavyko pasityčioti iš teisėsau- 
gos; gal jis turėjo kokį dvynį brolį ar panašiai, bet kažkaip visus 
apmovė. Ir dabar jiems reikės turėti reikalų ne tik su niekingu 
tipu, bet ir su žudiku. Daugelis rimtai svarstė galimybę persi- 
kraustyti. 

Tedas, įsitaisęs už nuošalaus staliuko greito maisto restora- 
ne ir gardžiuodamasis mėsainiu, atidžiai perskaitė Linčo įteiktą 
bylą. Edvardo Bleino niekas nepasiges, pagalvojo. Jis galėjo drą- 
siai įeiti pro paradines duris; kaimynai neprasitars. Įsiminė visas 
reikiamas detales, tokias, kaip atsarginiai raktai, kuriuos tas ti- 
pas slėpė po durų kilimėliu. Šuo neturėtų sukelti nepatogumų. 

Kramtydamas dešrainį, sukurpė paprastą planą; siurbčio- 
damas kokakolą ir kirsdamas skrudintas bulvytes, jis sugebė- 
jo atitrūkti nuo savo paties rūpesčių ir negalėjo tuo atsistebėti. 
Amandos Herdman nuotraukos ir kai kurios šiurpios Bleino 
praeities ir dabarties detalės padėjo jam iš fikryjųy pajusti norą jį 
nužudyti. Tedas jau beveik suprato, ką Linčas turėjo omenyje, 
kalbėdamas apie sistemos spragas. Galimybė ištaisyti šią klaidą 
kėlė įkvėpimą, ir Tedas tai jautė. 

Bleino namuose jis pasislėpė svečių kambario pirmajame 
aukšte spintoje, patogiai įsitaisęs tarp dėžių, kurias prieš tai 
leido sau perstumdyti. Jam virš galvos, ant spintos lentynos ap- 
atinės. pusės buvo priklijuotas tamsoje šviečiantis lipdukas su 
Bazu Šviesmečiu. Tedas pagalvojo apie vaiką, kuris tikriausiai 
jį čia prilipdė, kad užsidaręs galėtų grožėtis jo švytėjimu, kaip 
ir jis šiomis akimirkomis. Pajuto šiokį tokį liūdesį, kad šeimi- 
ninkas jau pamiršo senąjį gerąjį Bazą ir pasmerkė jį žvilgėti 
vienatvėje. į 

Bleinas parėjo po keturių valandų. Prieš pasislėpdamas Te- 
das apėjo namus ir galėjo įsivaizduoti, kur kiekvienu metu yra 
Bleinas. Jis atėjo iš garažo, kalbėdamas telefonu; pokalbis buvo 
žaismingas, paskui išsimaudė po dušu. Buvo nemaža tikimybė, 
kad Bleinas vakare nuspręs kur nors išeiti, tačiau Tedas dėl to 
nesuko galvos... palauks. Jau praleido spintoje ne vieną valandą 
ir galėjo laukti, kiek reikės. Retkarčiais nusnūsdavo. 

Perkratė mintyse savo planą, kuris būtų nuvylęs bet kokį 
Holivudo prodiuserį. Nei susirėmimų, nei kerštingų skam- 
bių kalbų ar juo labiau kokių nors grasinimų. Jis palauks, kol 
Bleinas savo kambaryje užmigs, išlįs iš spintos, nueis ir nu- 
dės, jam net nespėjus prabusti. Jam buvo nesvetimas ir gai- 
lestingumas. 

Pusę dešimtos —- Tedas puikiai iš savo mobiliojo telefono ži- 
nojo, kiek valandų, — Bleinas svetainėje, veikiausiai užkandžiau- 
damas kokiu nors greitai paruošiamu maistu, žiūrėjo televizorių, 
kartkartėmis keikdamas kažkokios kvailos viktorinos dalyvį. 
Perspektyvos buvo neaiškios. Bleinas galėjo išeiti linksmintis, 
ir tada laukimas užtruktų visą amžinybę, sulaukti svečių, arba 
būti geras ir anksti eiti miegoti. Tačiau viską galėjo apsunkinti 
viena ne tokia jau nereikšminga aplinkybė. Tedas išgirdo tai net 
anksčiau už Bleiną ir iš karto sukluso, įtempęs jį gaubiančioje 
tamsoje ausis ir stengdamasis kažką išgirsti per plojimus ir spigų 


laidos vedėjo balsą. Iš sodo sklido gailus Magnuso stūgavimas. 

Tedas nepatenkintas susiraukė ir papurtė galvą. Dozė, kuria jis 
buvo užmigdęs šunį, buvo per maža. 

Televizorius staiga nutilo. Po ilgos tylos atsidarė lauko du- 
rys, ir po kiek laiko užsidarė vėl. Bleinas su kažkuo kalbėjosi 
telefonu, bet tyliai, ir iš spintos nebuvo girdėti. Jis žingsniavo po 
svetainę, kol galiausiai jo balsas ėmė skambėti kaskart vis raiš- 
kiau, ir įvyko nenumatytas dalykas: jis įžengė į svečių kambarį, 
kur slėpėsi Tedas. Uždegė šviesą ir uždarė duris. Tedas buvo per 
porą centimetrų pravėręs spintos duris, ir dabar buvo per vėlu 
jas uždaryti, neatkreipiant dėmesio. Bleinas buvo vos už kelių 
žingsnių, nerimastingai vaikščiojo pirmyn atgal anapus lovos, 
atidžiai klausydamasis pašnekovo. 

— Sakau tau, Toni, Magnusas apkvaišintas, vos pasijudina. 
Jam kažką padarė. Jei tai kurio nors iš mano šunsnukių kai- 
mynų darbas, jie man dar pamatys... A? Ką? Ne, nepadariau. — 
Bleinas stabtelėjo. Atsisėdo ant lovos nugara į spintą, ir prakal- 
bo jau tyliau. — Tu teisus, Toni. Tuojau pat patikrinsiu, ar viskas 
ten, kur reikia. Žinoma. Greitai perskambinsiu. Iki. 

Ir išėjo iš kambario, palikęs uždegtas šviesas. 

Tedas du kartus matė Bleiną praeinantį, tylutėliai žengian- 
tį koridoriumi. Antrą kartą jo dešinėje rankoje lyg ir kažkas 
blykstelėjo. Buvo tik laiko klausimas, kada jis nuspręs apieškoti 
svečių kambarį. Tedas išsitraukė iš striukės peilį, kuriuo ruošėsi 
nudurti jį miegantį. Jis pagalvojo: „Akis už akį.“ 

Po dešimties minučių Bleinas buvo jau prie durų slenksčio, iš 
tikrųjų turėjo ginklą. Tedas akimirką neabejojo, kad jis susek- 
tas, kad Bleinas žvilgtelėjo į spintą ir pastebėjo praviras duris. 
Tačiau užėjęs į kambarį, jis vėl atsisėdo nugara į Tedą ir pasiėmė 
telefoną, kurį buvo palikęs ant lovos. 

— Sveikas, Toni. Viskas vietoje. Taip, norėjau pranešti. Rytoj 
dar išsiaiškinsiu, kuris iš mano kaimynų pasityčiojo iš Magnu- 
so. Bet jau rytoj, dabar krintu iš nuovargio... Antrą parą nemie- 
gu. Žinoma. Juk sakiau, kad taip. Būk ramus. Iki, Toni. 

Jis vėl išėjo. Šįkart jau užgesino šviesą. 

Tedas tebelaikė peilį. Gal tai tik gudrybė? Kodėl Bleinas ne- 
apžiūrėjo spintos? Nutarė dar pusvalandį palaukti, kad įsitikin- 
tų, jog namų šeimininkas tikrai užmigo. 

Nepaprastai lėtai atsidarė spintos duris. Išėjo iš svečių kam- 
bario ir nužingsniavo per svetainę prie laiptų. Iš lauko sklin- 
danti šviesa buvo blausi. Magnusas jau nebestūgavo, Iglo gatve 
tokiu metu nebevažinėjo mašinos. Koks nors kluptelėjimas, net 
menkiausias garsas, ir Bleinas galbūt suklustų. Laikydamasis 
kuo arčiau sienos, atsargiai užlipo laiptais į viršų. Medis jo neiš- 
davė. Jis pagalvojo, kad sunkiausias ruožas įveiktas; visas antra- 
sis aukštas buvo išklotas kilimine danga. 

Bleino kambarys buvo siauro koridoriaus gale. Kyštelėjęs 
galvą Tedas pamatė su niekuo nesupainiojamą Bleino siluetą po 
balta antklode. Pro langą liejosi ryški šviesa, ir jis galėjo žengti 
per kambarį nebijodamas į ką nors atsitrenkti. Sugniaužė ran- 
koje peilio rankeną ir jau buvo beužsimojantis, kai staiga... 

— Tik krustelk, ir paleisiu kulką į pakaušį. 

Balsas nuaidėjo iš už nugaros. Į pakaušį įsirėmė pistoleto 
vamzdis, ir tą pačią akimirką jį apakino dirbtinė šviesa. Kai 
akys pagaliau kiek apsiprato, pamatė, kaip lovoje gulintis Blei- 
nas pamažu virsta antklode. 

Turi puikią progą, apsisuk ir suvaryk jam peilį. Jeigu jis paleis 
šūvį į galvą, juk gausi, ko norėjai? Argi taib jau svarbu, kad kulka 
sumals tavo smegenis? 

Kelnių kišenėje buvo raštelis nuo rašomojo stalo. „TAI - PA- 
SKUTINĖ IŠEITIS.“ 

— Mesk peilį, - tarė Bleinas. - Puiku. Neatsigręžk ir pakelk 
rankas. 

Atrodė, kad holivudinis dialogas vis dėlto įvyks. 

Tedas nejuto nerimo. Tai, kad Bleinas neiššovė, iškalbingai 
liudijo apie jo abejones. Tikriausiai jis svarstė, kas tas žmogus, 
kuris kėsinosi jį nužudyti. Be to, matyt suprato, kad jam na- 
muose tikrai nereikia lavono, jau nekalbant apie tai, kad šūvis 

galėjo sukelti ant kojų kaimynus. Tedas stebėjosi, kad jo galvoje 
tiek minčių, ir jis visiškai įprastai mąsto. Pasijuto superheroju- 
mi. Ir taip blaiviai samprotaudamas jis suvokė, kad nenorėtų 
mirti nuo šio tipo rankos. Mirti būtent nuo Bleino rankos būtų 
tarsi ir nepadoru; dabar, kai iš nugaros į jį, beginklį, įremtas 
pistoletas, jis galiausiai tai suprato. Sutikti su Linčo sąlygomis 
ir mirti nuo nepažįstamo žmogaus rankos, ir galbūt taip pa- 
lengvinti artimųjų kančias buvo viena, bet nuo Bleino? Galbūt 
savisaugos instinktas padarė savo. Galbūt. 

— Pastebėjai mane, ar ne? — tvirtu balsu paklausė Tedas. — 
Kai užėjai į kambarį kalbėdamas telefonu... pastebėjai. 

— Kas tave atsiuntė? 

— Kodėl manai, kad kažkas turėjo atsiųsti? 

— Jeigu niekas nesiuntė, taip ir pasakyk, ir tavo gyvenimas 
tą akimirką baigsis. Kitaip gyvensi šiek tiek ilgiau. Ar šiaip, ar 
taip, gyvas iš čia neištrūksi. 

— Man toks sandėris ne itin naudingas. 

Tedas labai lėtai pabandė atsigręžti. 

— Sakiau, kad neatsigręžtum! 

Tedas sustingo. 

— Atsiprašau. Tu turi pamatyti mano veidą. Mes pažįstami. 

Dvejonių akimirka. 

— Tavo balso neatpažįstu. 

- Žinau. Pamatęs mano veidą, suprasi. Patikėk. 

Bleinas jau buvo jo rankose, lyg žuvis, prarijusi jauką. Beliko 
ištraukti ją iš vandens. Bleinas buvo suintriguotas, veikiausiai 
bandys įsižiūrėti į Tedo veidą, sukdamas galvą, kaip įminti šį 
neišsprendžiamą galvosūkį. 

— Gerai, - atsakė Bleinas. - Atsigręžk. Tik pamažu. Ir ne- 
nuleisdamas rankų. 

Tedas ėmė labai lėtai gręžtis. Tiksliai apskaičiavo, kada abi 
Jo pečių aukštyje iškeltos rankos turėtų atsidurti vienoje linijo- 
je. Paprasta gudrybė. Bleinas buvo įsmeigęs akis į Tedo galvą, 
kurią jis tyčia suko lėčiau už kūną. T4 pačią akimirką, kai pasi- 

rodė Tedo veidas, jis nepastebimai nuleido pasislėpusią ranką ir 
staigiai įsikišo į švarko kišenę, kur buvo pistoletas. Bleinas pa- 
stebėjo šį gestą tik tada, kai Tedas, laikydamas ginklą prie krū- 
tinės, jau buvo beveik visai atsisukęs ir vienu atokvėpiu nė kiek 
nedvejodamas iššovė. Šovė iš keblios padėties, sulenkta ranka 
ir iš nepatogaus aukščio, bet vis tiek pataikė Bleinui į tarpuakį. 
Nuaidėjęs šūvis sutrikdė nakties ramybę. „Ši kulka buvo skirta 
man“, - pagalvojo Tedas tuo metu, kai Bleino kūnas susmuko 
lyg maišas. 

Kišenėje jis turėjo Amandos Herdman nuotrauką. Padėjo. 
Bleinui ant krūtinės. 

Tedas tebestovėjo, neatitraukdamas akių nuo kūno; Bleinas 
mirė ne iš karto, jo kūną kelias sekundes tampė mėšlungis, kol 
visai nurimo. 

Kažkokie garsai svetainėje privertė Tedą vėl suklusti. Jis ge- 
rai nesuprato, kas tai buvo; gal atitraukiama kėdė. Įsikišo pisto- 
letą ir vėl išsitraukė peilį. Nužingsniavo koridoriumi iki turėklų 
ir atsargiai kyštelėjo galvą, kad iš viršaus apžvelgtų svetainę. 
Tai, ką išvydo, taip jį pribloškė, kad nustelbė net instinktyvų 
norą slėptis. Vidury svetainės stovėjo tamsiaodis, labai liesas 
žmogus, vilkintis pilkomis kelnėmis ir laboratorijos chalatu. Jis 
žiūrėjo į Tedą, lyg žinodamas, kad jis tą akimirką kyštels galvą. 
Kraupiai šypsojosi. 

— Sveikas, Tedai, — tarė griežtu balsu. Sveikindamasis parodė 
rausvą delną. 

Tedas pernelyg nenustebo, kad jis žino jo vardą. Pastaruoju 
metu nepažįstamiesiems tai buvo būdinga. 

Neatitraukdamas nuo jo akių Tedas nulipo laiptais. 

— Dirbate jiems? — paklausė jau apačioje. Atsišliejo į turėklus, 
su pistoletu prie šono. Kažkodėl nujautė, kad šis žmogus nekelia 
pavojaus. 

Lauke buvo visiškai ramu, nors buvo dar per anksti, kad at- 
važiuotų policija. Magnusas neabejotinai jautė, kad namuose 
svetimi Žmonės, nes retkarčiais vis sustugdavo. Gal nujautė, kad 

jo šeimininkas negyvas? Ar šuo per tokį atstumą galėtų užuosti 
kraują? Gali būti. Jo stūgavimas peraugdavo į vangų amsėjimą. 

— Kas jūs toks? 

Vyriškis nusišypsojo. 

— Aš Rodžeris, Tedai. 

— Koks Rodžeris? Tiesiog Rodžeris? Tas kitas bent jau pasa- 
kė man savo pavardę. - Tedas laisvos rankos krumpliais persi- 
braukė kaktą. — Klausykit, nežinau, ką jūs čia veikiate, bet čia 
bet kada gali atvažiuoti policija. Viršuje negyvėlis, o lauke ga- 
nėtinai nerimstantis rotveileris. Aš dingstu. 

Rodžerio veide pasirodė kone tėviška šypsena. 

— Ar negirdėjote? — neatlyžo Tedas. 

— Gal šnektelkime šioje svetainėje? 

Tedas suglumęs žvelgė į jį. Ką tas tipas čia veikė? Kam jį taip 
kontroliuoti? 

— Gal ne. Jūs kuoktelėjęs. Ar negirdėjote šūvio? 

— "Tai buvo Bleinas, ar ne? — Rodžeris ištarė šiuos žodžius 
tarsi užprogramuotas kompiuterio. 

— Taip. O kas gi daugiau? 

— Nušovėte jį? 

Tas tipas turėjo girdėti šūvį. Tedas neatsakė. 

— Laimė, turėjote pistoletą, — pareiškė Rodžeris. 

— Pagirtina pasiruošti... nenumatytiems atvejams. 

Tedas jau ir pats nežinojo, kodėl galų gale neišeina. Monoto- 
niška to žmogaus kalbėjimo maniera buvo tarsi hipnotizuojanti. 

— Darirsu pirštinėmis, - kalbėjo Rodžeris, rodydamas į Tedo 
rankas, - peilis ir dėl viso pikto pistoletas. Užmigdėte šunį? 

Sužavėtas Rodžeris pritariamai linksėjo galva. 

— Juk norėjote, kad jį nužudyčiau, ar ne? — pasipiktino Tedas. 

— Ar šįkart palikote ant kūno nuotrauką? 

Šikart? 

— Taip. - Tedas neteko kantrybės. Kokia prasmė klausti, ar 
tas žmogus jį sekė, ar turėjo krištolinį rutulį? — Jei nieko prieš, 
pone Rodžeri, aš eisiu. Gerai? Jumis dėtas padaryčiau tą patį. 

Tedas patraukė durų link. Bet kažkas buvo ne taip. Pro ma- 
žytį langelį jis pamatė iš sodelio išeinančią žmogystą, skubriai 
žingsniuojančią per gatvę prie mašinos. Tą akimirką ją apšvietė 
gatvės žibinto šviesa, ir tapo puikiai matyti dryžuoti marškinė- 
liai. Tai buvo Linčas. 

Mašina pajudėjo ir visu greičiu nuvažiavo. 

Kodėl jį taip kontroliavo? 

Tedas atsigręžė ir klausdamas pažvelgė į Rodžerį, nors balsu 
neištarė jokio klausimo. Juočkis truktelėjo pečiais. 


Oposumas nutrauktai galūnei sudoroti pasirinko 
lauko stalą. Taip kratėsi, kad terasoje įsijungė jutiklinės lempos, 
ir tą kūgio formos šviesos pluošto apšviestą kraupų spektaklį 
buvo galima matyti iš namo. 

Tedas stovėjo už stiklinių durų. Su nuostaba stebėjo, kaip 
oposumas, suleisdamas aštrius dantis į negyvą audinį, stiklinė- 
mis, nežinia kur žiūrinčiomis, abejingomis akimis plėšė raus- 
vą Holės kojos odą. Nes Tedas puikiai žinojo, kad tai buvo jo 
žmonos koja. Sutinę ir pasruvę krauju kojų pirštai priminė vyš- 
nias, o iš nelygaus strampo žemiau kelio stirksojo nutrūkusios 
sausgyslės ir suskeldėję kaulai. Bet vis tiek žinojo. Nereikėjo nei 
apgamo ar kokios kitos skiriamosios žymės. Jis tiek kartų buvo 
glostęs, bučiavęs ir movęs kojine tą koją; būtų ją atpažinęs bet 
kur, net sapne. Tas prakeiktas oposumas draskė Holės koją! Te- 
das stuktelėjo delnu per stiklą. Oposumas iškart pasuko galvą 
ir įsistebeilijo į siluetą anapus stiklo, tačiau neatrodė pajutęs pa- 
vojų. Jo snukį, lyg groteskiškas makiažas, juosė rudas apskriti- 
mas. Nugalėjęs smalsumą, toliau dorojo koją. Tedas dar kartą 
pastukseno ; stiklą, tačiau šįkart žvėrelis nė nemirktelėjo. 

Tada išgirdo ošiant vandenyną. Atlantas buvo už keliolikos 
kilometrų nuo namų, bet tai irgi buvo nesvarbu. Ištiesė ranką 
Įjungti lauko apšvietimo, ir sodo žibintai iš tikrųjų apšvietė jūrą, 

ji buvo čia pat, jo sode. Vietoje nuožulnaus, medžiais apaugusio 
šlaito, kuriuo jis paprastai kasryt grožėjosi, skaitydamas laikraš- 
čio verslo priedą, visur tyvuliavo vanduo, putojantis ir ošiantis 
iš juoko. Ant smėlėto snapučiais nusėto kranto stovėjo Holė, 
nejudri tarsi vaškinė skulptūra. Oposumas buvo nugraužęs ne- 
mažą gabalą blauzdos, atidengdamas apvalainą žvilgantį kaulo 
galą. Ji vilkėjo raudoną bikinį, - Tedo mėgstamiausią, - rankos 
ištiestos į šonus, o kūnas šiek tiek pakrypęs į kairę. Plaukai ple- 
vėsavo prie galvos, tarsi juos laikytų nematomos rankos. Nepai- 
sant vaiduokliškos kojos, jos veidas buvo džiugus. 

Tedas atstūmė stiklines duris. Oposumas pasitraukė į toli- 
miausią stalo kampą. Pasirodžius Tedui jis, regis, rimtai sune- 
rimo, nors aiškiai ne tiek, kad paliktų savo grobį. Tebetupėjo 
lūkuriuodamas, susigūžęs ir iššiepęs dantis, pasirengęs sprukti, 
jei prireiks. Tedas padarė staigų judesį, kuris nedavė jokios nau- 
dos, o. tada apsidairė, ieškodamas, ką į jį paleisti. Šalia kepsni- 
nės gulėjo medinė dėžė, kurią jis iškart atpažino ir, nors turėjo 
nustebti, nes nematė jos nuo vaikystės, jam pasirodė natūralu 
atsitiktinai ją rasti savo, jau suaugusio, namų terasoje. Priėjo ir 
paėmė į rankas tarsi relikviją — tam tikra prasme taip ir buvo. 
Dėžės dangtis ir dugnas buvo išpiešti taip, kad atidarius išsi- 
tiestų šachmatų lenta. Vidus buvo išmuštas aksomu ir kiekvie- 
na figūra turėjo savo vietą. Tedas išėmė rikį ir, užsimojęs kaip 
rimbu, sviedė dešine ranka. Bet nepataikė. Kaip jis galėjo vos iš 
kelių žingsnių nepataikyti į tą pasibjaurėtiną žvėriūkštį? Išėmė 
kitą figūrą ir pabandė dar kartą, šįkart gerokai per stipriai. Ir 
vėl nepataikė. Kaskart kažkas sutrukdydavo pataikyti. Figūros 
skriejo nenuspėjamomis kreivėmis, kurių vienintelis tikslas, re- 
gis, buvo paskutinę akimirką aplenkti oposumą, o ne pasiekti 
taikinį. Tačiau Tedas nenuleido rankų ir toliau kaip apsėstas 
viena po kitos svaidė figūras. Oposumas, matyt, pastebėjo, kad 
nukrypimai nuo fizikos dėsnių yra jo naudai, taigi tingiai grįžo 
į stalo vidurį, ir toliau gardžiavosi vaišėmis. Stora balta uodega 
lyg gyvatė raitėsi po gauruotu jo kūnu. Tedas, po kokio šimtojo 

metimo, - visi buvo netaiklūs, —- suprato pralaimėjęs ir numetė 
dėžę. Žvilgtelėjęs į ją ant žemės įsitikino, kad visos figūros te- 
bėra savo vietose. 

Pažvelgė į Holę. Norėjo jai pasakyti, kaip jis jaučiasi: padarė 
viską, kad sugrąžintų jai koją. Koks jis vyras, jeigu negali paten- 
kinti savo šeimos poreikių? Pasijuto sugniuždytas, vos nepuolė į 
ašaras, bet tada suvokė, kad išeitis yra. Ir kaip jis anksčiau nepa- 
galvojo! Jo dešinė ranka vis sunkėjo, ir jis jau juto joje pistoleto 
rankeną. Pakėlė ginklą prie akių ir su susižavėjimu nužvelgė. 
Beveik poetiškai lėtai abiem rankomis nusitaikė į oposumą, 
mėgaudamasis paskutinėmis akimirkomis prieš šūvį. Žvėrelis 
kilstelėjo galvą, tarsi nujausdamas, kad artėja galas. Kulka visa 
jėga įsmigo jam į nugarą, ir jis sprogo kaip kraujo ir žarnų pilnas 
balionas. Tedas numetė pistoletą ir, neatitraukdamas akių nuo 
Holės kojos, nužingsniavo prie stalo; suėmė abiem rankomis lyg 
gydytojas organą, kuris tuoj bus transplantuotas. Dabar, kai ga- 
lėjo apžiūrėti ją iš arti, pastebėjo, kad kojos gale įsriegtas varž- 
tas, kaip jis ir manė. Viskas bus gerai, pagalvojo. Tereikia prieiti 
prie Holės ir įsriegti koją atgal. Jis bus geras vyras. 

Nusileido nuo verandos dviem laipteliais ir pakėlė akis. Holė 
tebestovėjo ten, tik dabar juos skyrė ore pakibęs milžiniškas 
švytintis geltonos spalvos rėmas. Apatinis jo kraštas buvo per 
kokį pusmetrį nuo žemės, ir Tedas žinojo, kad be vargo jį per- 
lips, tačiau vis tiek prieš tai trumpam stabtelėjo. Holei už nuga- 
ros bangavo jūra, ji buvo už kokių dešimties žingsnių, ir noras 
grąžinti jai koją ir apkabinti buvo nepakeliamas. Tedas kilste- 
lėjo koją ir peržengė geltoną rėmą. Akimirką jį buvo apėmęs 
kažkoks nesuvokiamas jausmas, kad jam nepavyks, bet pavyko. 
Žinojo, kad jeigu nepalies rėmo, nieko blogo nenutiks. Įveikęs 
geltonąjį rėmą jis susidūrė su kitu, jau žaliu, ir vėl pakartojo tą 
patį, o pakėlęs akis vėl pamatė Holę tokioje pat pozoje, laukian- 
čią jo už dešimties žingsnių, ir dar vieną rėmą, o tada dar vieną, 
raudoną, violetinį, Tedas jau žengė per juos net nebežiūrėda- 
mas, beveik nejučia, žvelgdamas priešais, į Holę; ir vėl geltonas, 

mėlynas, „jau ateinu, brangioji“, dešimt žingsnių, rėmas juodas 
kaip naktis, „Hole“... Tedas jau nebe ėjo, o bėgo, šokinėdamas 
per vienas po kito begaline eile besirikiuojančius rėmus, kaip 
lengvaatletis per bėgimo su kliūtimis varžybas, be atvangos, 
Hole, be atvangos, Hole... 

Ir tada paskutinis rėmas jį prarijo, ir riksmas grąžino Tedą 
kažkur kitur. 

Jis gulėjo ant sofos. 

Krūptelėjęs atsisėdo. Karštligiškai stvėrėsi rankomis už ko- 
jos. Ji buvo savo vietoje. Sapnavo, kad jis be kojos? Jau pradė- 
suglamžytus marškinėlius ir nepatogius džinsus, kurių nebuvo 
nusimovęs. Atsistojo ir nežinia, kodėl, priėjo prie stiklinių durų 
šoninėje namo sienoje. Ilgokai ten stovėjo, žvelgdamas į tam- 
soje skendinčią kalvą. Prisišliejus prie stiklo, įsijungė jutiklinis 
lauko apšvietimas, kuris nušvietė stalą su kėdėmis. Tedui prieš 
akis iškilo keista moters kojos vizija. Jis sapnavo, kad Holė be 
kojos? Šyptelėjo ir pasistengė įsiminti, kad papasakotų jai, kai 
jie po pietų kalbėsis. Pasvarstė, kiek dabar valandų. „Tikriausiai 
nėra nė septynių, nes dar neišaušo“, - pagalvojo. Automatiškai 
žvilgtelėjo į riešą, bet laikrodžio ten nebuvo. 

Ir tada staiga šmėstelėjo vienas prisiminimas, kuris lyg strė- 
lė perplėšė išganingą, proto nuaustą užmaršties šydą. Skubriai 
žvilgtelėjo į kepsninės pagrindą. Medinės dėžės su šachmatų 
figūromis ten nebebuvo, bet prisiminimas buvo pernelyg aiškus. 
Nors Tedas ką tik sapnavo košmarą, kad Holė be kojos, kraują 


jam stingdė būtent ta šachmatų dėžė. 


Jeigu jau Tedas atidėjo savo atsisveikinimą su šiuo 
pasauliu, tai buvo geriau ir toliau laikytis kasdienės rutinos, o 
kartu ir apsilankyti pas savo psichoterapeutę, Laurą Hil. Tedas 
iš dalies net džiaugėsi, nes jųdviejų santykiai jau buvo šiltesni; 
tai, kas prasidėjo nuo jo gydytojo skiriamų vizitų, tapo beveik 
malonia patirtimi. Jis tikrai nebūtų sutikęs vaikščioti pas psi- 
choterapeutę, jeigu ne primygtiniai Karmaiklo prašymai, tačiau 
gydytojas šiuo atžvilgiu pasirodė atkaklus ir mokėjo įtikinėti. 
„Kiekvienam, kam tenka susidurti su tokia žinia, Tedai, reikia 
pagalbos“, — būtent taip jis pasakė. Tedas šiuos žodžius inter- 
pretavo taip: „Žmogus, turintis neoperuojamą auglį, anksčiau 
ar vėliau susimąstys, ar nepaleisti sau kulkos į smilkinį.“ Čia 
gydytojas Karmaiklas neklydo. 

Griežtąja šio žodžio prasme auglys nebuvo neoperuojamas, 
tik tikimybė jį pašalinti buvo tokia pat, kaip iš trisdešimties me- 
trų įmesti kamuolį į krepšį. Gydytojas Karmaiklas nepasitelkė 
šios metaforos, bet savo žodžiais pasistengė įžiebti vilties spin- 
dulėlį, nors Tedas, analitiškai mąstantis ir pragmatiškas, greitai 
sudėliojo viską į savo vietas. Apsispręsti, žinoma, turėjo jis pats, 
galėjo rizikuoti operuotis ir tikėtis stebuklo, arba palikti viską, 
kaip yra. Tedui neteko ilgai galvoti. Tai buvo vienas iš tų spren- 
dimų, kurie priimami iš anksto, net nesusimąsčius, dar gerokai 

prieš galvos skausmus ar tyrimų rezultatus, kuriuos Karmaiklas 
išdėstė santūriu tonu, prideramu sukrečiančioms žinioms. Gal- 
būt Tedas apsisprendė dar prieš kelis dešimtmečius, pamatęs 
„Skrydžio virš gegutės lizdo“ pabaigą, kur Džeko galva lingavo 
į šalis tarsi marionetės, likusios be šeimininko, arba kokiu nors 
kitu metu, nesvarbu, kada. Jis oriai nugyvens paskutinius mė- 
nesius. Atėjo į pirmąjį susitikimą su daktare Hil tik tam, kad 
Karmaiklas galvotų, jog viskas klostosi numatytai; be abejo, tai 
numatyta paties Karmaiklo, nes jis, geras gydytojas, buvo iš tų, 
kurie mano turintys daryti viską, kad iki paskutinės akimir- 
kos pratęstų žmogaus gyvenimą. Nesvarbu, ar siektų pataikyti į 
krepšį iš trisdešimties, ar iš šimto ar tūkstančio metrų. 

Laurai Hil iš pažiūros nebuvo nė trisdešimties. Pirmą kar- 
tą ją pamatęs Tedas pajuto gailestį tai mergaičiukei surištais 
plaukais, nešiojančiai stačiakampius akinius, maloniai bendrau- 
jančiai bei santūriai besišypsančiai, veikiausiai tik Žengiančiai 
pirmuosius žingsnelius savo profesiniame kelyje. „Beveik Žai- 
džia psichoterapeutę“, - pagalvojo Tedas, kuris vėliau stebėjosi 
sužinojęs, kad iš tikrųjų Laura Hil jau perkopė per trisdešimt. 
Jis nežinojo tikslaus jos amžiaus; ji taip jam ir nepasakė. 

Vis dėlto ta moteris jau per pirmą pokalbį nuginklavo jį savo 
jaunatvišku grožiu, nekaltu žavesiu ir nuoširdumu. Tedą viliojo 
galimybė kaskart išsisukti nuo pinklių, kurias ji veikiausiai regs 
kiekvieną seansą, nes ji, be abejo, — kaip ir Karmaiklas — taip 
pat neketino užsiminti apie savižudiškas mintis, kurios jau ėmė 
kirbėti jo galvoje. 

— Sveiki, Tedai, — pasisveikino Laura. — Tai išvyka laivu su 
partneriu galiausiai buvo atidėta? 

— Taip. Ačiū, kad priėmėte. 

— Apgailestauju dėl išvykos. — Lauros variniai plaukai buvo 
susukti į kuodą. — Kaip jaučiatės? 

Vakar nužudžiau žmogų. Nuėjau į jo namus, patykojau užsida- 


ręs spintoje ir nužudžiau. Pasaulis jo nepasiges. 

Pasimėgavo šia fraze. Įsivaizdavo, kaip persimaino Lauros 
Hil veidas, jam pranešus tokią naujieną. Iš tikrųjų jis pats dar 
neapsiprato su mintimi, kad nužudė žmogų, jau nekalbant apie 
tai, kad tikrai tuo nesidžiaugė. 

— Šiąnakt sapnavau dar vieną košmarą, — tarė Tedas. Jis pa- 
lyginti dažnai pasakodavo jai savo košmarus, nes iš esmės laikė 
visa tai nesąmone, ir dar paprastai praleisdavo epizodus, kurie 
galėtų jį išduoti. —- Buvo šis tas naujo. 

Prie vienintelio lango stovėjo rašomasis stalas, kuriuo per se- 
ansus Laura retai kada naudojosi. Šįkart ji sėdėjo krėsle priešais 
Tedą. Juos skyrė žemas staliukas, ant kurio nieko nebuvo, iš- 
skyrus plastikinę stiklinę su vandeniu. Tedas niekada jo negėrė. 

— Papasakokit savo sapną. 

— Stovėjau savo namų svetainėje, Žiūrėjau į terasą. Ant sta- 
lo oposumas graužė Holės koją. Holės nemačiau, tik koją, bet 
žinojau, kieno ji. Iškart išėjau į lauką ir apsidairiau, ką būtų ga- 
lima sviesti, kad jį nuvyčiau, ir tada išvydau ant žemės dėžę, 
kurią bematant atpažinau. Tai buvo mano šachmatų dėžė. 

Jeigu Laura būtų buvusi iš tų psichoterapeučių, kurios rašosi 
užrašuose pastabas, ji, atsižvelgdama į iškilmingą Tedo toną, 
neišvengiamai būtų tai pasižymėjusi. Tačiau Laura niekada nie- 
ko neužsirašydavo; jos atmintis buvo fenomenali. 

— Mėčiau į žvėrelį šachmatų figūras, bet niekaip nepatai- 
kydavau, — tęsė Tedas. - Jos vis nepaaiškinamai jį aplenkdavo. 
O figūros, atrodė, niekad nesibaigs. Tada sode pamačiau Holę, 
ir atrodo, jai už nugaros plytėjo jūra. Ar nejuokinga, ką gali 
išgalvoti Žmogaus protas? 

Tedas praleido tą epizodą, kaip jis pistoletu sumaitojo opo- 
sumą. Tai pernelyg priminė tai, ką jis būtų padaręs su savo kau- 
kole, jeigu nebūtų įsikišęs Linčas. Tokias detales kaip ši jis buvo 
linkęs nutylėti. 

— Jūs neužmušėte oposumo? — paklausė Laura, didžiuoda- 
Mmasi, ir jau ne pirmą kartą, savo nerimą keliančia intuicija. 


— Ne. 

Moteris linktelėjo. 

— Kada paskutinį kartą sapnavote ką nors, kas būtų susiję su 
šachmatais? 

— Niekada. 

Ji trumpam nutilo ir susimąstė, ieškodama tinkamų žodžių. 

— Tedai, mums reikia pasikalbėti apie tai, kas per tuos metus 
įvyko. Pasakykit man, kodėl ypatingai gabus šachmatams vai- 
kas staiga nusprendė juos mesti. Jūs daugiau nebežaidėte? 

— Rimtai — ne. Išmokiau dukteris ir retkarčiais su jomis pa- 
žaisdavau, tačiau dabar jos žaidžia vienos. 

— Pasakykit, kodėl metėt. 

Laura jau ne pirmą kartą bandė paliesti šią temą. Tedas šiek 
tiek priešinosi pokalbiams apie praeitį, ir ji primygtinai neįkal- 
binėjo, tačiau pasakoti apie tuos metus jam nebuvo pernelyg 
sunku. Patogiau įsitaisė ir pradėjo: 

- Žaisti mane išmokė tėvas. Septynerių jau palyginti lengvai 
jį aplošdavau. Jis nuvežė mane pas vieną senuką, kuris gyveno 
Vindsor Lokse, gimtajame tėvo mieste, ir kadaise buvo žino- 
mas kaip neblogas šachmatininkas. - Tedas trumpam nutilo. — 
Prisiminimai apie mokytoją, tikriausiai vienintelį suaugusįjį 
savo gyvenime, kuriuo jis žavėjosi ir gerbė, kėlė jam skausmin- 
gą nostalgiją. — Jo pavardė buvo Mileris; manau, kažkada jį 
jau minėjau. Kai pirmą kartą pamačiau, jis man pasirodė be 
galo senas, poilgiais pražilusiais plaukais žemiau ausų, raukš- 
lėtu veidu. Tąkart daug nekalbėjome. Susėdome prie lentos jo 
garaže, kuriame jis vietiniams vaikams vesdavo pamokas, ir 
sulošėme partiją; tėvas mus stebėjo. Atlikome nedaug ėjimų, 
ne daugiau kaip dvidešimt, o paskui Mileris pasivedėjo mano 
tėvą į šalį, ir jie kalbėjosi akis į akį. Aš likau laukti. Galvojau, 
kad Mileris jam pasakys, jog iš manęs nieko nebus, kad grįšiu 
su tėvu namo ir tuo viskas baigsis. Ir vis dėlto dar aštuonerius 
metus, kol man sukako penkiolika, važinėjau pas jį du ar tris 
kartus per savaitę. 

— Jūs turėjote ritualą su pasaga, tiesa? 

Tedas neprisiminė, kad kada nors būtų užsiminęs apie pa- 
sagą. Tai buvo dar vienas nerimą keliantis jo psichoterapeutės 
stulbinančios atminties įrodymas. 

— Taip. Mileris tapo mano treneriu. Valandų valandas susėdę 
prie šachmatų nagrinėdavome variantus. 

Laura nepatenkinta suraukė lūpas. 

— Bijau, kad mano žinios apie šachmatus nėra tokios išsamios. 

— Šachmatuose yra debiutai, daugelis kurių pavadinti juos 
išgarsinusių šachmatininkų vardais, taip pat ir taip vadinamieji 
variantai, kurie yra ne kas kita, kaip tų debiutų tęsimo būdai. 
Tarkime, yra pagrindinis kelias ir daug šalutinių kelių. Kiekvie- 
nas iš jų yra išanalizuotas, ir tai yra neatsiejama mokymosi dalis. 
Šachmatai — ne tik loginis, bet ir atminties žaidimas. Mes su 
Mileriu atkurdavome garsias partijas ir analizuodavome kie- 
kvieną ėjimą. Nepamirškite, kad aš buvau vaikas, ir, nors šach- 
matai man labai patiko, ilgai nenustygdavau vietoje. Mileriui 
teko ieškoti būdų, kaip mane sudominti. Jis pasakodavo man 
istorijas apie šachmatininkus, apie įsimintinas partijas. Taip jis 
papasakojo apie trečiąjį 1927-ųjų pasaulio čempionatą, vyku- 
sį Buenos Airėse, kuriame varžėsi kubietis Chosė Raulio Ka- 
pablanka ir rusas Aleksandras Aliochinas. Mileris žavėjosi šia 
partijų serija ir užkrėtė savo entuziazmu ir mane. Kapablanka 
buvo čempionas, laikomas nenugalimu šachmatininku, išskir- 
tinio talento revoliucionieriumi. Jo varžovas Aliochinas buvo 
kruopštus, pedantiškas žaidėjas, kurį nedaugelis laikė pajėgiu 
iškovoti pergalę. Aš pernelyg nukrypau? 

— Anaiptol. Džiugu matyti, kad jus dar ir šiandien sugeba 
įkvėpti tas jaunatviškas įkarštis. Pasakokite toliau. Man įdomu, 
kuo baigėsi šio genijaus ir jo skrupulingo varžovo dvikovos isto- 
rija. Aš labai neišsilavinusi, jei nežinau? 

Tedas nusijuokė. 

— Ne, nieko panašaus. Juk kalbame apie šachmatus, ir dar 
apie 1927-uosius. Bėda ta, kad tuo metu nebuvo labai aiškiai 
apibrėžtų taisyklių, kaip varžytis pasaulio čempionate. Jie nu- 

tarė, kad naujuoju čempionu taps tas, kuris išloš šešias parti- 
jas. Tačiau šachmatų partijos dažnai baigiasi lygiosiomis, ir kad 
būtų pasiektos šešios pergalės, reikėjo lošti nemažai partijų. 
Galiausiai jie lošė trisdešimt keturias. Žaidė tris dienas! 

— Ir kas tapo nugalėtoju? 

- Visų nuostabai — Aliochinas, metęs iššūkį čempionui. Šių 
šachmatininkų santykiai, nuo seno buvę blogi, dar labiau paš- 
lijo. Aliochinas daugiau niekada nebesutiko varžytis su Kapa- 
blanka pasaulio čempionate, o po dešimties metų mirė. Čempi- 
onato baigtis nustebino visus, iš čia ir atsirado ta garsioji pasaga. 
Atrodo, Aliochinas, atvykęs į Buenos Aires, rado gatvėje pa- 
sagą. Jis buvo itin prietaringas ir puikiai žinojo, kad šis daiktas 
laikomas sėkmės ženklu. Pasakė tai savo žmonai, atlydėjusiai jį 
į čempionatą, ir nusprendė išsaugoti pasagą kaip laimę nešan- 
tį amuletą. Nusipirko laikraštį ir rūpestingai ją įvyniojo. Savo 
žmonai pasakė: „Ji laukė manęs.“ 

Tedo akys buvo lyg stiklinės. Jis įsijautė. Mileris jam pasako- 
jo tą istoriją begalę kartų, vis pagražindamas nesuskaičiuojama 
daugybe tikrų detalių. Senukas net turėjo albumą su to meto 
laikraščių, taip pat ir argentinietiškų, iškarpomis, kurias buvo 
įsigijęs, išvertęs ir užrašęs savo tvarkinga smulkia rašysena. 

— Mileris turėjo pasagą, pakabintą ant sienos, — tarė Iedas, 
žvelgdamas kažkur į tolį, tarsi iš tikrųjų ją matytų. - Sakė, kad 
tai ta pati pasaga, kurią Aliochinas rado Buenos Airėse, kad įsi- 
gijo ją aukcione. Kai pradėjau dalyvauti pirmuosiuose valstijos 
turnyruose, nukabindavome pasagą, įvyniodavome ; laikraštį ir 
pasiimdavome su savimi. Paprastai mus savo mašina veždavo 
mano tėvas, ir net nežinodavo, kad vežamės pasagą. Tai buvo 
mūsų paslaptis, tik mano ir Milerio, daugiau niekieno. Turny- 
ruose man neblogai sekdavosi. Paskui vėl pakabindavome pasa- 
gą Milerio garaže ant sienos, tai buvo lyg ritualas. 

— Pasakojate apie Milerį su tokiu pasididžiavimu. Tikriausiai 


jis jums buvo labai svarbus žmogus. 

— Tikrai. Visus tuos metus tėvas mašina nuveždavo mane 
iki jo namų — kiek daugiau kaip valanda kelio. Praleisdavau 
pas Milerį tris valandas, ir laikas prabėgdavo nejučia. Kadangi 
mano tėvas buvo prekybos agentas, jis tuo metu dirbdavo tose 
apylinkėse. Namie reikalai nebuvo paprasti; mamos silpnapro- 
tystė progresavo, ir tėvų barniai man tapo nepakeliami. Vin- 
dzor Loksas daugeliu atžvilgių buvo mano prieglobstis. 

— Kaip susiklostė Milerio gyvenimas? 

— Kai susipažinome, jam turbūt buvo apie septyniasdešimt, 
gal kiek mažiau. Vadinasi, po aštuonerių metų jam buvo neto- 
li aštuoniasdešimties. Man buvo penkiolika, ir šachmatai buvo 
vienintelis dalykas, kuris sugebėdavo apraminti mano maištin- 
gą sielą. Anapus Milerio garažo sienų aš tuo metu buvau ūmus 
ir provokuojantis paauglys. Nežinau, kiek laiko tai galėjo tęstis, 
nes iš tikrųjų aš buvau susidvejinusi asmenybė. Buvau nepakan- 
tus paauglys, nekenčiantis savo šeimos ir beveik nesikalbantis su 
tėvu, problemiškas ir atžagarus mokykloje, bet kartu ir vaikas, 
besidžiaugiantis popietėmis su Mileriu, besiklausantis jo istorijų 
ir nagrinėjantis partijas. 

Tedas trumpam nutilo. Jis net ir Holei tiek nepasakojo apie 
Milerį, ir juo labiau neatskleidė to, ką dabar ruošėsi pasakyti. 
Nurijo seiles. 

— Milerio mirties dieną aš buvau pas jį. Kartą ar du per mė- 
nes; mes lošdavome tarpusavyje, ir galiausiai pradėjome lošti 
apylygiai. Buvo jo ėjimas. Jis visada mąstydavo tokioje pat po- 
zoje, atsirėmęs alkūnėmis į stalą ir kumščiais parėmęs smakrą. 
Aš paprastai laikydavau rankas po stalu, palinkęs į priekį. Taip 
ir sėdėjome, kai staiga Mileris susmuko ant lentos. Rankos nu- 
sviro, o galva krito kaip plieninis rutulys, išblaškydama figūras. 
Siaubingai persigandau. Mileris buvo našlys, turėjo sūnų, kuris 
retkarčiais atvažiuodavo, bet tuo metu namie mes buvome vie- 
ni. Buvau taip sukrėstas, kad net nesumojau prieiti, papurty- 


ti, kad atsipeikėtų ir pažiūrėti, kas jam. Nors tai nieko nebūtų 

pakeitę, nes Milerį ištiko mirtinas priepuolis. Kurį laiką kaip 
stabo ištiktas stovėjau prie stalo, neramiai kvėpuodamas... Ga- 
liausiai tekinas išbėgau iš garažo šauktis pagalbos. Galėjau nu- 
bėgti į bet kurio kaimyno namus, bet nežinia dėl kokios kvailos 
priežasties nusprendžiau, kad reikia surasti tėvą. Jo mustango“, 
kaip ir numaniau, pakelėje nebuvo, ir aš pasileidau bėgti, kur 
akys veda. Už kampo aklai pasukau į dešinę ir bėgau neatsi- 
kvėpdamas... ir tik dėl gryno atsitiktinumo tolumoje pamačiau 
jo mašiną, stovinčią už kokių dviejų šimtų metrų prie kažkokio 
namo. Tikriausiai tėvas ten siūlė savo enciklopedijas, nuotolinio 
mokymo kursus, ar dar ką nors, kuo tada prekiavo. Visa kita jau 
numanote, tiesa, Laura? 

— Manau, kad taip. 

— Užėjęs į tuos namus supratau, kad mano tėvas visus tuos 
metus vežiojo mane pas Milerį ne tam, kad išmokčiau gerai 
žaisti šachmatais ir ne tam, kad pailsėtų nuo mamos. Bent jau 
ne vien tik tam. Tuose namuose gyvenanti moteris buvo pirmoji 
jo meilė; tėvas vėliau bandė man aiškintis. 

— Ką jūs pamatėte tuose namuose, Tedai? 

— Jiedu buvo kambaryje. Aš jų nemačiau. Bet girdėjau. Ty- 
liai palaukiau svetainėje, prisėdęs ant kėdės priešais išjungtą te- 
levizorių. Girdėjau jų juoką. Galvojau apie Milerį, susmukusį 
garaže, ir man kilo baisi mintis, puikiai prisimenu. Aš troškau, 
kad jis būtų miręs, nes kitaip vis tiek daugiau nebūčiau galėjęs 
atvažiuoti į tą miestelį. Ir dėl to būtų buvęs kaltas mano tėvas. 
Tuo metu troškau tik vieno, jo nekęsti. 

Suskambo telefonas, ir jie krūptelėjo. Per seansus Lauros 
niekada niekas netrukdydavo. 

-— Atleiskite, Iedai. Turiu atsiliepti į šitą skambutį. - Ji pakilo 
ir priėjo prie stalo. 

Tedas linktelėjo galva. 


* Matyt, turimas omenyje automobilis „Ford Mustang“, - red. past. 

Laura klausėsi. Akimirką Tedas pastebėjo jos veide įtampą, 
kol netikėtai ji pragiedrėjo ir nusišypsojo. 

— Taip, žinoma. Be abejo. Tikrai leidžiu. 

Padėjo ragelį. 

— Mano sūnus - skautas, - paaiškino Tedui. - Pamiršo man 
duoti pasirašyti leidimą vienam žygiui, ir iš ten maloniai teikėsi 
paskambinti. 

Laura vėl atsisėdo. 

— Atleiskit, kad pertraukiau, Tedai. —- Atsiprašė. 

— Nieko tokio. Daugiau nelabai ir turiu ką pasakoti. Dau- 
giau su tėvu niekada nesikalbėjome šita tema. Jo ir toliau beveik 
niekada nebūdavo, o aš sėdėjau namie, karštai jo nekęsdamas ir 
vargdamas su savo motina. Jie išsiskyrė, o aš visam laikui me- 
čiau šachmatus. 


Tedas priklaupė už krūmų. Ką tik buvo sukoręs 
daugiau, nei kilometrą pėsčiomis per moskitų knibždantį miš- 
ką. Krestelėjo galvą ir sutelkė dėmesį į tai, kas buvo anapus. 

"Paukščių čiulbėjimas persipynė su švilpaujama melodija. Pa- 
matė ežerą ir valtį, kurioje buvo tik vienas žmogus: Vendelis 
ramiai laukė savo trokštamos lemties. Net nekrusteldamas laikė 
rankose meškerę. 

Dusliu pliaukštelėjimu užmušęs moskitą, Tedas atsisėdo nu- 
gara į ežerą, žvalgydamasis aplinkui. Ir tada pamatė ją, blyksin- 
čią pro pušų šakas besiskverbiančiuose spinduliuose, su niekuo 
nesupainiojamos lenktos formos. Ji buvo vos už kelių žingsnių, ir 
Tedas pasiekė ją net nesistodamas; pasislinko ir paėmė į rankas, 
stebėdamasis jos panašumu į tą, kuri kabojo Milerio namuose 
(širdies gilumoje jis žinojo, kad tai ir Žuvo Milerio pasaga). 

Kaip ji čia atsirado? Ilgai Žiūrėjo į pasagą, o paskui įsikišo į 
kelnių kišenę. 

Ten, kur baigėsi kelias, stovėjo Vendelio savaitgalio vila, 
modernus vieno ant kito sustatytų cementinių blokų statinys 
dideliais langais. Iš vieno šono buvo medinė lauko terasa iki 
pat ežero kranto virš vandens, kurios gale buvo siauras, kelių 
metrų ilgio tiltelis. Tedas įvertino savo galimybes. Baigęs die- 
nos žvejybą Vendelis tikriausiai pririš valtį prie tiltelio ir terasa 

grįš į namus. Laukti jo viduje atrodė protingiausia. Bent jau bus 
maloniau nei čia, moskitų apsuptyje. Smagiai pliaukštelėjo ir 
su tam tikru pasitenkinimu pažvelgė į sugniaužtą kumštį. Kai 
atgniaužė, jame nieko nebuvo. 

Drąsiai nužingsniavo privačiu keliu. Artėjant prie moder- 
naus statinio atrodė, kad jis vis didėja. Priešais namą stovinti 
juoda sportinė mašina pasirodė esąs dvivietis „Lambordghini“ 
kabrioletas. Tedas neatsispyrė pagundai prieiti ir užmesti akį. 
Tai buvo jo svajonių mašina; jis ėmė jausti Vendeliui simpatiją. 
Jam pasilenkus apžiūrėti salono, nuo pistoleto svorio atsisegė 
striukė, ir Tedas prisiminė, kaip rimta tai, ką jis ruošėsi daryti. 
Neužsisegęs susikleidė striukę, — karštis buvo nepakenčiamas, 
bet turėdamas ginklą po ranka jis jautėsi saugesnis, — ir tą aki- 
mirką, kai jau atsitiesė, pastebėjo veidrodėlyje blyksnį. Iš pra- 
džių pagalvojo, kad tai švieselė nuo prietaiso skydelio, tačiau 
šiek tiek pakeitęs padėtį suprato, kad blyksi lange. Atsigręžė ir 
nužvelgė lauko žibintą, iš dalies pridengtą medžių. Apsaugos 
kamera pačiame viršuje buvo nukreipta tiesiai ten, kur jis sto- 
vėjo. Raudona švieselė įsižiebdavo ir vėl užgesdavo. Tedą nu- 
krėtė šiurpas. Linčo aplanke su namo detalėmis nebuvo jokių 
užuominų apie apsaugos sistemą, o pats Linčas irgi nieko apie 
tai neminėjo. Neatrodė, kad tokia detalė jiems galėjo prasprūsti 
pro akis. 

Raudona švieselė tebemirksėjo, o Tedas tuo metu svarstė, ar 
kitame kameros gale kas nors stebi, ar tai uždara sistema. Jei- 
gu uždara, galbūt dėl to Linčas ir nesiteikė apie tai užsiminti. 
Linčas su savo žmonėmis, be abejo, pasirūpins sunaikinti įra- 
šus. Pajutęs šiokį tokį palengvėjimą, Tedas nuleido akis nuo 
apsaugos kameros. Patraukė prie lauko durų, kurios, savaime 
suprantama, buvo neužrakintos. Stačiakampis, galbūt iš Indijos 
parsivežtas kilimas tarsi kvietė žengti pirmuosius žingsnius. In- 
terjeras buvo toks, kokio ir tikėjosi: erdvi aplinka su terasomis ir 
pakeltais praėjimais, vyraujanti balta spalva, metaliniai turėklai 
ir stiklas, lyg tai būtų koks nors korporacijos holas, o ne savait- 

galio vila. Dveji žvilgantys, tarsi ore pakibę, mediniai laiptai ir 
kelios apvalios lieknos kolonos. Tedas lėtai nužingsniavo į de- 
šinę, prie didelio tamsaus stiklo stalo, prie kurio, atrodė, niekas 
niekada nesėdėjo. Iškart suprato, kad geriausia Vendelio bus 
laukti už arkados, kaip jis numanė, vedančios į virtuvę. Jau ėjo 
ten, ir staiga jį apėmė su niekuo nesupainiojamas jausmas, kad 
jis yra stebimas. Stabtelėjo ir apsidairė aplink. Namuose kame- 
rų jis nepastebėjo, bet pagalvojo, kad kelios turėtų būti. Kita- 
me erdvios patalpos gale stovėjo milžiniškas televizorius ir keli 
odiniai krėslai, taip pat židinys su keliomis nuotraukomis ant 
atbrailos. Tedas vis dar įtariai žvalgėsi po patalpą. Pojūčiui, kad 
jis stebimas, išblėsus, vėl patraukė prie arkados, nors iki galo 
taip ir nepavyko atsikratyti to itin nemalonaus jausmo. Kažkas 
buvo ne taip. Bet kas? 

Išskyrus tai, kad fis ruošėsi nužudyti žmogų? 

Taip. 

Papurtė galvą. 

Kitą žmogų. 

Jau virtuvėje išsitraukė iš striukės kišenės pistoletą ir, pajutęs 
ginklo svorį, šiek tiek aprimo. Priešais buvo didžiulis langas su 
vaizdu į ežerą, pro kurį jis galės iš anksto pamatyti grįžtan- 
tį Vendelį. Priėjo ir nužvelgė už terasos plytintį vandenį. Jam 
atrodė, kad žiūri ten, kur neseniai matė valtį, tačiau dabar jos 
nebuvo nė pėdsako. Sunerimęs ieškojo jos akimis už medžių 
eilės, bet ir ten nieko nebuvo. Ir tada ją išgirdo - tolimą vandens 
variklio birzgimą. Vendelis plaukė atgal. 

Ėmė vaikščioti pirmyn atgal, ginklo rankenos galu stuksen- 
damas sau per kaktą. Kiek jis turėjo laiko? Tikrai nedaug. Nors 
kuo greičiau viską užbaigti buvo geriausia išeitis, tai akimirkai 
artėjant jis neišvengiamai ėmė justi tam tikrus kūniškus pojū- 
čius. Jau nebesijautė toks ryžtingas. O jei Vendelis jo nelaukė? 
O jeigu, kaip ir su apsaugos kameromis, viskas buvo ne visai 


taip, kaip jam buvo išdėstęs Linčas? Tedas stabtelėjo ir staigiu 


50 


judesiu nusitaikė ginklu į kalendorių, kabantį ant sienos. Ka- 
lendoriaus nuotraukoje buvo įamžintas naras, tyrinėjantis ko- 
ralų rifą. Tedas nusitaikė į skaičių — penkiolika — viduryje. Na, 
ryžtingai. Vamzdis vos pastebimai virpėjo, net ir tada, kai jis 
kairiąja ranka prilaikė ginklą. 

— Na, - iškošė pro dantis. 

Variklio gaudesys vis stiprėjo. Vendelis bet kada galėjo pri- 
plaukti prie tiltelio ir nužingsniuoti terasa, iš kurios bus ma- 
tomas pro virtuvės langą. Tačiau Tedas buvo pasiryžęs atgauti 
ramybę ir iki tol neketino pajudėti iš vietos. Prakaitas, kuris 
kondicionuojamose patalpose jau buvo išdžiūvęs, vėl išpylė jam 
smilkinius ir delnus. Tedas pakaitomis pajudino pirštus, ruoš- 
damasis šūviui, kaip ne kartą buvo daręs šaudykloje. Užsimerkė. 

Vendeliui ši kulka reikalinga ne mažiau nei tau. 

Atsimerkė ir atsitraukė nuo lango. Nuėjo prie arkados, gir- 
dėdamas, kaip, dusliai patratėjęs, užgęsta variklis. Pagalvojo, 
kad prie lauko durų Vendelis turėtų prieiti per kokias dvi mi- 
nutes. Patikrino, ar nenuleistas ginklo saugiklis. Kai Vendelis 
užvers sau už nugaros duris, Tedas, pakėlęs ginklą, išbėgs iš 
virtuvės, žengs du ar tris žingsnius, kad kuo mažesnė būtų tiki- 
mybė nepataikyti, ir šaus. Jeigu Vendelis šūktels, kad nešautų, 
tada stabtels. 

— Na, Vendeli, atidaryk duris, - sušnabždėjo Tedas. 

Praslinko daugiau nei minutė, kol Tedas išgirdo žingsnius 
ant medinės terasos. 

Na, Vendeli... 

Durys užsidarė. 

Trys, du, vienas. 

Tedas žaibiškai išbėgo iš virtuvės, aplenkė stalo kraštą ir pa- 
kėlė ginklą. 

Vendelis nusigręžęs stovėjo prie slenksčio, kažką kabino ant 
kabyklos, ir, išgirdęs žingsnius, atsisuko. Jo veidas persimainė, 
turbūt iš nuostabos, bet jis neištarė nė žodžio. Kaktoje atsirado 
taisyklingas apskritimas, ir jis susmuko. 

Tedas buvo taip įpratęs šaudyti su ausų apsauga, kad trenks- 
mas privertė jį smarkiai sukąsti dantis. Lėtai priėjo prie kūno. 
Vendelis tysojo ant kilimo išmetęs į šalis rankas, o jo veide tebe- 
buvo įsirėžusi nuostaba. Nors atrodė, kad jis ramiai ilsisi. Tedas 
žinojo, kad šūvis buvo nepriekaištingas ir kulka, perskrodusi 
kaukolę, beveik be skausmo sumalė jam smegenis. 

Jau buvo benueinantis, kai Vendelio striukės kišenėje su- 
džeržgė telefonas. Tedo mobiliajame irgi buvo ta pati nepaken- 
čiama muzikėlė, ir ta aplinkybė sukėlė jam šiokį tokį nerimą. Jis 
pasilenkė ir ištraukė iš priekinės kišenės aifoną. Ekrane buvo 
įsižiebęs vardas: Lolė, ir Tedas vos nesuriko iš siaubo. Vienu 
metu pažinties pradžioje jis taip vadindavo Holę. Sutapimas 
buvo pernelyg neįtikėtinas, tačiau ne tai buvo svarbiausia. Svar- 
biausia buvo, kad Vendelis neturėjo nei žmonos, nei draugės... 
Linčas patikino jį, kad tas Žmogus vienui vienas! 

"Telefonas tebeskambėjo. 

Kas ta Lolė? Kodėl Linčas apie ją nieko nesakė? 

Stebuklingai sulaukė atsakymo. Pajuto delne trumpą vibra- 
vimą. Tai buvo Lolės žinutė. 


Mes atvažiuojame. Laikas atidėti šiandienos žvejybą. 


Mes? 

Tedas lyg elektros nutrenktas išmetė telefoną iš rankų. Apa- 
ratas nukrito Vendeliui ant krūtinės. 

— Kas ta Lolė? Pagalvok. Pagalvok. Pagalvok. 

Ir tada jis suprato, ar bent jau taip manė. Pajuto palengvėji- 
mą. 

Vendelis ruošėsi surengti privatų vakarėlį, ir tuoj turėjo at- 
važiuoti svečiai. Net nesusimąstęs vėl paėmė telefoną į rankas ir 
atsakė į Žinutę. 


Pobūvis atidedamas. Aš užsiėmęs. Atsiprašau. 

Dar viena žinutė. 


Labai juokinga. Juk žinai, kaip nemėgstu kalbėtis 
vairuodama. Pasimatysime po poros minučių, brangusis. 


Brangusis... 

Vadinasi, Vendelis iš tikrųjų turėjo draugę. Tai nebuvo tokia 
detalė, kurią Linčas galėjo praleisti pro akis. 

Kraujo dėmė ant kilimo lyg raudona aureolė juosė Vendelio 
galvą. 

— Prakeikimas. 

Lolė parašė, kad atvažiuos po poros minučių. 

Lole Elolė. 

Ji galėjo tik šiaip taip pasivadinti, arba... Tedas įsikišo Ven- 
delio telefoną į striukės kišenę, o tada — ir savo Brauningo pisto- 
letą. Šiaip ar taip, reikėjo paskubėti. Jis turėjo paslėpti kūną, kad 
išloštų laiko, kol moteris praneš policijai, o tada kuo greičiau 
dingti. Jeigu pavyks, jo gyvenime iš esmės niekas nepasikeis. 
Jam buvo pikta, kad jis nežinojo, jog Vendelis turi draugę, nors 
galbūt būtent dėl to Linčas jam nieko ir nesakė. Juk Vendelis, 
kaip ir pats Tedas, norėjo mirti. Be abejo, tas žmogus buvo ap- 
mąstęs, kaip visa tai sukrės jam brangius Žmones, taip pat, kaip 
ir Tedas galvojo, kokį pėdsaką jo mirtis... 

Lolė Hole. 

Gana! Reikėjo spręsti, kaip atsikratyti kūno. Ar geriau jį pa- 
slėpti namuose, ar lauke? Apsispręsti, nežinant, kiek liko laiko, 
buvo sudėtinga. Tedas paskubomis apsidairė aplinkui, tarsi ieš- 
kotų atsakymo. Ir staiga suakmenėjo, lyg kažkas būtų įrėmęs 
jam į nugarą pistoletą, nors, žinoma, čia nieko nebuvo. 

Tedas suprato, kas buvo ne taip. Jam pro akis praslydo viena 
detalė, niekaip nederanti su tuo, ką jis žinojo apie žmogų, kuris 
dabar negyvas tysojo jam prie kojų. Ant židinio atbrailos kita- 
me milžiniškos svetainės gale buvo sustatytos nuotraukos. Žai- 
biškai perkirto didžiulį kambarį, aplenkdamas kėdes ir peršok- 

damas skirtingo aukščio laiptelius. Likus keliems žingsniams 
sustojo; nenorėjo pamatyti jų iš arčiau. Pakako, ką matė iš to- 
kio atstumo. Vendelis su moterimi, apsikabinę valtyje; Vendelis 
ant žirgo (Tedas užčiuopė kelnių kišenėje pasagą); kitose... dvi 
mergaitės, maždaug jo dukterų amžiaus. Jis pajuto, kad svaigsta 
galva; įsitvėrė į koloną. Visa patalpa sukosi. 

Mes atvažiuojame. 

Vendelis turėjo vaikų? Linčas jam melavo! 

Tą akimirką išgirdo mašinos gaudesį. Kokias dešimt sekun- 
džių žvalgėsi tai į nuotraukas, tai į Vendelio lavoną, tai į lauko 
duris. Stovėjo lyg stabo ištiktas, nepajėgė suvokti, kas vyksta. 
Galiausiai vėl priėjo prie lauko durų ir vos vos atitraukė užuo- 
laidas, kad galėtų žvilgtelti. Lauko keliu lėtai privažiavo šeimy- 
ninis džipas ir sustojo už lambordžinio. Viskas vyko pernelyg 
greitai. Greičiau sukis! Tačiau Tedas nė nekrustelėjo. Visos trys 
džipo durys vienu metu atsidarė. Lolė išlipo iš vairuotojo pusės. 
Pro užpakalines duris išniro dvi mažos mergaitės su gėlėtomis 
suknelėmis ir rausvomis kuprinėmis ant pečių. Tekinos pasilei- 
do prie lauko durų. 7T2:i/ Atvažiavome! 

"Tedas pasitrynė akis. Matyt, protas iškrėtė jam piktą pokštą. 


Kai Tedas Makėjus apsisprendė atimti sau gyvy- 
bę - ši mintis jo galvoje subrendo bauginančiai greitai, - supra- 
to, kad teks kam nors patikėti sutvarkyti kai kuriuos reikalus. 
Kam nors, kas nepriklausytų jo artimam ratui. Beveik iš karto 
jam dingtelėjo Arturo Robišou vardas. Jiedu nesimatė visą am- 
žinybę, ir, nors trejus metus kartu mokėsi mokykloje, iš esmės 
nepalaikė jokių ryšių. Jis puikiai tiko. Be to, Tedas žinojo, kad 
jo advokatų biuras vienas geriausių mieste. Tačiau aplankęs mo- 
kyklos draugą suprato, kad juodu su Robišou sieja kur kas tvir- 
tesni ryšiai nei konfidenciali advokato ir kliento sutartis. Galbūt 
tai pasąmoningai būdinga tokiems, kaip Robišou, kurie pereina 
visas švietimo sistemos pakopas beveik nepastebimi, ignoruo- 
jami populiarių berniukų ir mergaičių ir, lyg išmaldos melsda- 
mi vietos mažose dviejų trijų Žmonių būreliuose, o kartais ir 
apskritai vienatvėje, tikindami save, kad pajėgs pakelti varganą 
egzistenciją, užnuodytą patyčių ir piktų juokų. Nesvarbu, kad 
ateityje Robišou reikalai klostėsi visai kitaip, karjera klestėjo, o 
po ilgų valandų, praleistų sporto salėje, jo iš prigimties apkūnus 
kūnas šiek tiek sulieknėjo... Niekas negalėjo pakeisti lemtin- 
gos aplinkybės: tokie nelaimėliai kaip Robišou visada kažkaip 
primityviai paklūsta visiems pasaulio makėjams. Poreikis būti 
matomam, kažkam priklausyti, glūdi juose lyg latentinės būklės 

virusas, kaip ir anais laikais, kai jie mokyklos kieme nuolankiai 
melsdavo akimirkos dėmesio. 

Po to nemalonaus incidento Vendelio namuose Tedas vėl 
kreipėsi į jį. 

Jį sutiko pats Robišou. Vilkėjo elegantiškais marškinėliais, o 
rankoje laikė martinio taurę. 

— Tedai, atėjai! 

Keli veidai advokatui už nugaros atsigręžė pažiūrėti, kas toks 
ką tik atėjo. Svečiai buvo išsisklaidę po visą svetainę, vieni sto- 
viniavo prie baro, kiti sėdėjo foteliuose. Daugiausia poros. Te- 
das buvo visai pamiršęs apie Robišou gimtadienį, kurį pastaruo- 
ju metu šis minėjo begalę kartų. Kam sukti galvą dėl pobūvio, 
kuris įvyks, kai tu būsi miręs? 

— Turiu su tavimi pasikalbėti, Arturai. Akis į akį. Svarbiu 
reikalu. 

Nereikėjo nė sakyti, kad jis atėjo ne švęsti gimtadienio. Jo 
veidas buvo pernelyg iškalbingas. 

— Žinoma, užeik. 

Tedas akimirką padvejojo. Svečiai jau numanė, kad jis atėjo 
dėl kažko kito nei jie, ir tylomis laukė tolesnės įvykių eigos, kuri 
galėtų paaiškinti jo apsilankymo priežastį. Gerai apsirengę, visi 
su taurėmis rankoje, jie atrodė kaip iš kokio nors alkoholinio 
gėrimo reklamos. Akivaizdžiai priklausė elitui. Ir Tedas pajuto 
jiems antipatiją.. Nužvelgęs juos kiek atidžiau, nustebo, atpaži- 
nęs daug savo buvusių mokyklos draugų. Dangau šventas, tai 
priminė laidos susitikimą! 

Tedas įžengė į vidų ir dirbtinai nusišypsojo. Robišou lydė- 
jo jį, nepajėgdamas nuslėpti vaikiško pasididžiavimo. Tą dieną 
jam sukako trisdešimt aštuoneri, — tiek, kiek buvo Tedui, - ir jo 
plaukai jau senokai buvo nuslinkę; jis buvo storulis, o pernelyg 
mažą smakrą slėpė trumpa barzdelė, dėl kurios lūpos atrodė 
tarsi visos aplipusios geležies drožlėmis. Jau nebenešiojo aki- 
nių storais stiklais, kurie vidurinėje buvo jo skiriamasis ženklas, 
tačiau tai nieko nekeitė, nes Robišou atrodė lyg sugrįžęs į mo- 

kyklos laikus ir žvelgė į Tedą su tiems laikams būdingu kone 
pagarbiu susižavėjimu. Per gimtadienį pas jį atėjo pats Tedas 
Makėjus! 

Po kelių oticialių pasisveikinimų jiedu patraukė į kabinetą 
kitame namo gale. Pakeliui Robišou pristatė savo žmoną, mo- 
teriškę, kuri akivaizdžiai buvo girdėjusi apie Tedą, nes neįsten- 
gė nuslėpti jaudulio. Išsiblaškęs Tedas spustelėjo jai ranką, ir iš 
karto, vos tik išgirdęs, užmiršo jos vardą. 

— Kas nutiko, Tedai? Atrodai susirūpinęs, - paklausė advokatas. 

Jiedu susėdo ant odinių fotelių prie gausių knygų lentynų. 
Kabinetas buvo ne itin didelis, bet įrengtas gana prabangiai. Te- 
das žvelgė pro langą už buvusio mokyklos draugo nugaros, pro 
kurį buvo matyti dalis vidinio kiemo, kuriame lakstė vaikai. 
Kiek arčiau stovėjo medis su padanga suptis. Detalė, visai nede- 
ranti prie vidaus interjero, Arturai. 

— Tedai? Tau viskas gerai? 

Tedas negalėjo atplėšti akių nuo padangos. Gal todėl, kad ji 
atrodė ne vietoje? 

— Viskas gerai. Man reikia tavo pagalbos. 

Vyriškis patogiau įsitaisė fotelyje. Jo veide ir vėl šmėstelėjo ta 
primityvaus pripažinimo išraiška. 

— Kokios tik nori, Tedai. 

— Man vėl reikia tavo paslaugų, bet šįkart ne dėl testamento. 
Viskas kur kas sudėtingiau. Nuo šiol tu esi mano advokatas ir 
viską, ką tau pasakysiu, sies konfidencialumo sutartis. 

Robišou nė kiek nesutriko, ir Tedas tuo apsidžiaugė. Geriau 
buvo turėti reikalų su suaugusiu advokatu nei baikščiu mokinuku. 

— Klausau tavęs. 

— Aš ką tik nužudžiau žmogų. 

Kelias akimirkas buvo girdėti tik tylus svečių šurmulys sve- 
tainėje, sklindantis pro kabineto duris. Robišou nevalingai per- 
braukė smiliumi sau per nosį. Bet ten nebebuvo akinių, kuriuos 
reikėtų pasitaisyti. 

— Padarei avariją, Tedai? 

— Ne visai. Klausyk, Arturai, nesiruošiu išsamiai dėstyti, kas 
atsitiko, ne dabar; pasakysiu tik tiek, kad viskas išaiškės per ar- 
timiausias dvi paras. 

Robišou suraukė kaktą. 

Jis susimovė. Advokatas žiūrėjo į jį kaip į beprotį. Tedas pa- 
silenkė ir uždėjo jam ant kelio ranką, kurią jis su nuostaba sekė 
akimis. 

— Arturai, — tarė Tedas, - žinau, kad visa tai skamba bepro- 
tiškai. Pasitikėk manim. 

— Tedai, jei nepasakysi, kas atsitiko, negalėsiu tau patarti. 

Tedas papurtė galvą. Jis ketino kalbėti kuo mažiau, bet dabar 
suprato, kad nepasakęs ko nors konkretaus, negalės tikėtis Ro- 
bišou pagalbos. Kiek juo galima pasitikėti? Nebuvo laiko dera- 
mai įvertinti rizikos. Iš tikrųjų niekam nebuvo laiko. Nuo tada, 
kai jis paskubomis dingo iš Vendelio namų, jo galvoje tvyrojo 
sumaištis. Vis galvojo apie šviesiaplaukes to žmogaus dukteris, 
džiaugsmingai bėgančias prie lauko durų su rausvomis kuprinė- 
mis ant pečių. Nors Tedas išsmuko pro šonines duris nelaukda- 
mas akimirkos, kai mergaitės svetainėje ant kilimo aptiks tėvo 
kūną, jo vaizduotėje vis iškildavo ir iškildavo ta scena, besikar- 
tojanti lyg nesibaigianti kino juosta. Vėliau, kai jau bėgo per 
mišką tarsi genamas gaujos šunų, tas vaizdinys šiek tiek trans- 
formavosi. Kūną su taisyklingos formos skylute galvoje aptiko 
jau ne Vendelio, o jo paties dukterys — Sindė su Nadine. Ir vei- 
das buvo jau nebe Vendelio, o jo paties. Ar jis galėjo pasmerkti 
savo dukteris tokiam siaubui? Ar reikėjo nužudyti žmogų, kad 
suprastų, kiek skausmo joms suteiks? 

— Ar tau viskas gerai, Iedai? 

Mažiau nei per minutę Robišou jau antrą kartą klausė to 
paties. 

Tedas sėdėjo rankomis susiėmęs galvą ir spoksojo į grindis. 
Neprisiminė, kiek laiko sėdėjo tokioje padėtyje. Robišou, nuo- 
širdžiai susirūpinęs, žvelgė į jį iš fotelio priešais. 


— Viskas gerai, Arturai. Noriu kai ko paprašyti. 

— Klausau. 

— Turiu surasti vieną žmogų. Vardu Džastinas Linčas. Jam 
dvidešimt keli, turbūt koks nors advokatas ar panašiai. 

— las asmuo susijęs su tuo incidentu, ar?.. 

— Susijęs, bet negaliu tau pasakyti, kaip. 

— Ar ieškojai internete? Iš pirmo žvilgsnio kvailoka, bet ten 
galima rasti daugiau informacijos, nei galima pagalvoti. 

— Nieko neradau, — sumelavo Tedas, - gal tau labiau pasi- 
seks. Turbūt tau galės padėti koks nors tyrėjas, su kuriais ben- 
dradarbiauji. 

- Žinoma. Rytoj iš ryto duosiu savo žmonėms tokią užduotį. 

Tedas akimirką patylėjo. 

— Man reikia dabar, Arturai. 

Jis tai sąmoningai ištarė įsakmiai. Suprato, kad tik taip iš- 
judins giluminius procesus, kurie privers Arturą galiausiai iš- 
pildyti jo norą. Advokatas nedrąsiai mėgino prieštarauti, ape- 
liuodamas į akivaizdų dalyką: šiandien jo gimtadienis, svetainė 
pilna svečių, laukiančių, kol jis grįš ir drauge praleis vakarą. 
Tačiau Tedui neteko jo ilgai įkalbinėti. Pats Arturas pareiškė, 
kad tuojau pat galėtų kai kam paskambinti, pasinaudoti kieno 
nors paslaugomis ir pabandyti ką nors išsiaiškinti apie tą Linčą. 
Jeigu Arturas — advokatas arba jaunas detektyvas, iškart suži- 
notų, kas jis. 

— Neapsakomai tau dėkingas, — pasakė Tedas. Vėl uždėjo 
ranką ant savo buvusio mokyklos draugo kelio. 

— Nesirūpink. 

Kabineto durys atsivėrė. 

— Tu dar ilgai? — paklausė ponia Robišou. Vidury sakinio 
metė į Tedą žaibuojantį žvilgsnį. 

— Ne, brangioji, dar tik kelias minutes. 

Veidas pradingo ir durys užsidarė. Iš jo iki paskutinės aki- 
mirkos neišnyko priekaištinga išraiška. 

— Norma - puiki moteris, - atsiprašančiu tonu tarė Robišou. 

Tedas abejingai numojo ranka. 

— Susitarkime taip, — tarė Robišou. Aš tuojau pat kai kam 
paskambinsiu. Jeigu Džastinas Linčas yra su vietos teisėsauga 
susijęs advokatas, aš sužinosiu. Be to, pasiteirausiu kelių priva- 
čių detektyvų ir bendradarbių iš biuro; kai kurie iš jų ten, sve- 
tainėje. Tu įsitikinęs, kad tai tikras jo vardas? 

— Ne. | 

— Man su tavim sudėtinga, Tedai. 

— Žinau. 

Robišou pasikasė pakaušį. 

— Rytoj lauksiu konkretesnių detalių. Tai buvo savigyna? 
Bent tiek pasakyk. 

— Apgailestauju. Pažadu, rytoj viską paaiškinsiu. 

Robišou linktelėjo. 

— Eik, išgerk ko nors su visais kitais, leisk man ramiai pa- 
skambinti... ir išsiaiškinti su Norma, kuri tuoj vėl ateis skaityti 
pamokslo, — ir suskubo pridurti, — nesirūpink, aš moku su ja 
susitvarkyti. 

Tedas neturėjo jokio noro išeiti iš kabineto. Jis buvo nenusi- 
teikęs bendrauti ir mieliau būtų palaukęs, kol Arturas paskam- 
bins, tačiau suprato, kad jam reikia šiokio tokio privatumo, ir 


nusprendė neprieštarauti. 


Iš pradžių Tedas ketino nulįsti į atokiausią Robišou 
svetainės kampą ir prastumti laiką vaidindamas, kad žiūri pro 
langą. Tačiau jo ketinimai žlugo vos iškėlus koją iš Arturo ka- 
bineto. Prie jo priėjusi Norma apsimestinai draugiškai pasiūlė 
šalto alaus ir nuvedė prie dviejų porų, besišnekučiuojančių prie 
žemo staliuko, laimė, toliau nuo pažįstamų veidų. Probėgš- 
mais pagalvojo, kodėl advokato žmona jam parinko būtent tuos 
Žmones. 

Kalbėjo moterys, iš esmės tik tarpusavyje, ir ką tik atėjusįjį 
pasitiko trumpa tyla. Vyrai, kurių dalyvavimas pokalbyje, regis, 
apsiribojo tik linksėjimu ir daugiau niekuo, pakėlė galvas ir pas- 
kubomis linktelėjo Tedui, kuris tebestovėjo, nė nemanydamas 
sėstis į tuščią kėdę. Ir tada Tedas po vešlia juoda barzda lyg ir 
atpažino dar vieną buvusį bendramokslį. Galutinai tuo įsitiki- 
no, pamatęs jo žydras akis. Ir ne tik dėl to, kad miglotai prisimi- 
nė jas iš mokyklos koridorių, bet ir dėl nuolankaus jų žvilgesio, 
kokį ką tik buvo matęs Robišou akyse. Dieve, ar šioje svetainėje 
buvo kas nors be buvusių jo bendramokslių? Jį suėmė pavydas, 
žiūrint į šį atstumtųjų klubą, kur jie ir toliau kartu leidžia vaka- 
rus, kai jie su saviškiais nesimatė jau daugelį metų. 

— Jį išgelbėjo grindų temperatūra, - pareiškė viena moteris. Ji 
buvo žydraakio barzdočiaus žmona. Išgirdęs šiuos žodžius Te- 

das iš karto sukluso, ir, pakėlęs prie lūpų alaus skardinę, žengė 
žingsnelį artyn. 

— Nesupratau, - atsakė kita moteris. 

— Paaiškink tu, Bobi. 

„ Bobis Pendergastas! Tedas prisiminė jį akimirksniu, lyg į jį 
būtų atskriejusi strėlė iš praeities. Bobis anais laikais buvo savo- 
tiškas vunderkindas, žinodavęs visus atsakymus. Kiek prisimi- 
nė, vėliau jį pervedė į penktą klasę specialioje mokykloje. 

— Tu Pendergastas, - prakalbo Tedas veikiau iš pasididžiavi- 
mo, kad prisiminė jo vardą nei dėl kokios nors kitos priežasties. 

Visi keturi veidai, kiek nustebę, sužiuro į jį. Bobis tylomis 
linktelėjo. „Šįkart neturi ką atsakyti, Bobi?“ Tedas nusprendė 
atsisėsti į vienintelę tuščią kėdę prie staliuko. Kitų svečių balsai 
kiek sušvelnino nejaukią tylą. 

— Tedas Makėjus, — prisistatė, tiesdamas ranką. 

Bobis suskubo visus pristatyti. 

— Čia Lanselotas Fairstaras. - Tedas tikrai gyvenime nebuvo 
girdėjęs šio vardo. Tokio niekaip nepamirštų. Paspaudė straz- 
danotą lieso rudaplaukio vyro ranką. Vėliau susipažino su mo- 
terimis, — Teresa ir Triša. 

Trišos ranka buvo švelni kaip kempinė ir kažkodėl, — nerei- 
kėjo būti Bobiu Pendergastu, kad nuspėtum priežastį - Tedo 
mintys nuklydo prie Vendelio lavono. Ar jį jau nunešė nuo sve- 
tainės kilimo? 

— Mes su Tedu kartu mokėmės mokykloje, - tarė Bobis. Te- 
das nenorėjo, kad pokalbis pakryptų kita linkme. 

— Prieš kelias akimirkas... kalbėjote apie tą bylą... Tik nema- 
nykit, kad tyčia klausiausi, anaiptol. 

Triša akimirką suraukė kaktą. Netrukus prisiminė. 

- Taip, tikrai! Tas tipas išsisuko, ir dabar artimieji turi va- 
riantą, kaip jam tai pavyko, nors jau per vėlu. Negali būti, kad 
nieko negirdėjai, Teresa. 

— Nežiūrėjau televizijos. 

— Tu niekada nieko nežinai. Kad ir kaip būtų, jis išsisuko. 
Atrodo, lotynų amerikietis. 

Ištarė „lotynų amerikietis“ su panieka. Prisiminusi, kad jų 
ratelyje yra žmogus, su kuriuo ką tik susipažino, paraudo, bet 
nesmarkiai. Tedas norėjo klausytis toliau, todėl nutaisė tokioms 
aplinkybėms tinkamą veidą ir nuolankiai linktelėjo, lyg jis ir visi 
kiti aplink tą stalą nebūtų saujelės laimės ieškojusių emigrantų 
palikuonys. 

— Kaip jam pavyko išsisukti? —- paklausė Ieresa. 

Tedui suspaudė paširdžius. Linčas buvo sakęs, kad visi tie 
atradimai buvo organizacijos, kuriai jis priklausė, tyrimo rezul- 
tatas. Jeigu čia jis melavo, kodėl negalėjo meluoti ir visur kitur? 
Su siaubu pagalvojo, kas jo laukia. 

— Juk sakau: dėl grindų temperatūros, — atsakė Triša, tarsi 
atskleisdama paslaptį. - Aukštu žemiau buvo skalbykla. 

Tedui širdis nusirito į kulnus. 

— Vis tiek nesuprantu, - atsakė Teresa. 

Teresos vyras palingavo galvą ir pažvelgė į lubas, tarsi visai 
nenustebęs, kad jo žmona kažko nesupranta. 

— O tu nesivaipyk, - išrėžė Teresa, net nežiūrėdama į jį. Lan- 
selotas, galutinai nuginkluotas, skėstelėjo rankomis. 

— Mirties laikas buvo nustatytas remiantis kūno temperatū- 
ra, - akademiniu tonu įsiterpė Bobis. 

— Tas tipas turėjo nenuginčijamą alibi, - pertraukė jį Triša. — 
Tuo metu, kai, anot ekspertų, buvo nužudyta vargšė mergina, 
jis buvo bare ir tai galėjo patvirtinti daugybė liudininkų. Todėl 
jį ir paleido. 

Tedas sekė pokalbį, lyg jis vyktų kažkokiame paraleliniame 
pasaulyje. Atrodo, jo didžiausios baimės pasitvirtino. Kiek toli 
siekė Linčo melas? Jis vis galvojo apie tai, o Bobis Pendergastas 
tuo metu dėstė likusias aplinkybes: 

— Pasak merginos artimųjų, kurie pasisamdė ekspertą, kad 
jis išsklaidytų abejones dėl bylos, buto grindis tuo metu šildė 
vidiniai skalbyklos ventiliacijos vamzdžiai. Todėl lavono tem- 
peratūra krito gerokai lėčiau, ir teismo medikai klaidingai nu- 


statė ML. 

— Kalbėk suprantamai, Bobi! 

— Atleisk, brangioji. Mirties laiką. 

— Ar kas nors prisimena jo pavardę? - įsiterpė Tedas. 

Pendergastai susižvalgė. 

— Ramiresas, - nedvejodama atsakė Triša. 

— Ne Ramiresas, — užginčijo Bobis. — Ir jis ne lotynų ame- 
rikietis. Tu painioji su kita byla, brangioji. Jo pavardė Bleinas. 
Edvardas Bleinas. 

— Tu klysti. 

— Vargu. 

— Ramiresas, Bobi, kai grįšim namo, įrodysiu. Nesiginčyk, 
kai žinai, kad aš teisi. 

Bobis nudelbė akis ir tyliai linktelėjo. 

Edvardas Bleinas. 

Kodėl Linčas priskyrė savo organizacijai tyrimą, apie kurį 
buvo viešai žinoma? Galbūt jis ar organizacija pasirūpino pra- 
nešti apie tai aukos artimiesiems, bet ši prielaida buvo bepro- 
tiška, o Tedui jau nusibodo tenkintis mažiausiai tikėtinais pas- 
tarųjų dviejų parų įvykių paaiškinimais. Tiesa buvo kur kas 
paprastesnė: Linčas jį apgavo. 

Ką tu nužudei? 

Tedas atsilošė kėdėje ir pažvelgė pro langą, kuris buvo už 
kelių žingsnių. Kodėl taip ilgai užtruko Arturas? 

Tai, kas vyko lauke, buvo įdomiau už Pendergastų 
ir Fairstarų pokalbį, peraugusį į užgaulų kažkokių naujų kai- 
mynų apkalbinėjimą. Tedas pagalvojo, kad būtų nemandagu at- 
sistoti ir prieiti prie lango, bet piktai nusigręžė pro jį pažvelgti. 
Arturas turėjo didelį ir puikiai prižiūrimą sodą, buvo kuoleliai, 
supynės ir karuselė, kuri tuo metu buvo visų dėmesio centre. 
Berniukas, akivaizdžiai panašus į Normą, iš visų jėgų suko jos 
ratą; dvi mergaitės, įsitvėrusios į metalines sėdynes, kvatoda- 
mos ir klykdamos jo prašė, kad baigtų, būtų geras ir baigtų! 
Tedas girdėjo iš tolo aidinčius vaikiškus balsus. Kiti, mažesni 
vaikai, sustoję aplink laukė savo eilės, šokinėdami ir raginda- 
mi smarkųjį supėją, kuris, be galo susikaupęs, savo mikliomis 
rankomis šviesos greičiu suko įrenginį. Viena iš besisupančių 
mergaičių vis meldė Timočio, kad būtų geras ir baigtų, bet iš 
aidinčio juoko buvo visiškai akivaizdu, kad nė viena nė kiek to 
nenorėjo. Timočio laukė visai kitokia ateitis nei jo tėvo, kuris 
tokio amžiaus buvo drovus ir nedrąsus vaikas. 

Supimosi seansas baigėsi. Prie karuselės rato tebestovin- 
čio Timočio džiaugsmui abi mergaitės svirduliuodamos išli- 
po. Slėpdamas, kad jam pačiam svaigsta galva, jis laukė kitų 
savo berniukiškos jėgos ir įcentrinio pagreičio aukų. Karuselės 
šeimininko vaidmuo jam labai patiko. Berniukas ir mergaitė, 

mažesni nei ankstesnė pora, atsisėdo į dvi sėdynes Timočiui iš 
abiejų pusių, ir išklausė jo instrukcijų, nors iš tolo Tedas nelabai 
aiškiai jas girdėjo. Klausydamiesi perspėjimų, abu vaikai nusto- 
jo šypsotis, tarsi ruoštųsi važinėtis pavojingais amerikietiškais 
kalneliais. 

Iš ten buvo matyti ir medis su padanga, patraukęs Tedo dė- 
mesį pro kabineto langą. Žiūrint į likusią sodo dalį, tas senas 
guminis ratas dar labiau rėžė akį. Tedas negalėjo pasigirti gerai 
pažįstantis namų šeimininkę, tačiau kiek ją matė, sprendžiant iš 
to, kokia dėmesinga ji štengėsi pasirodyti svečiams, taip pat ir 
jam, tai moteriškei neabejotinai rūpėjo gražus fasadinis vaizdas. 
O padanga, matoma iš kiekvieno svetainės lango, nebuvo puiki 
vizitinė kortelė namams, dvelkiantiems tobulybe. Padanga tuo 
metu vos vos siūbavo. Už poros žingsnių nuo medžio stovėjo 
suoliukas, ant kurio sėdėjo dvi moterys. Matyt, susėdo čia pri- 
žiūrėti žaidžiančių vaikų, bet, regis, buvo kur kas labiau įsitrau- 
kusios į gyvą tarpusavio pokalbį. Tedas matė jų profilius, nes 
moterys ant suolelio šnekėjosi pasisukusios viena į kitą. Greta 
vaikštinėjo gal dar nė metų neturinti mergaitė; vis parkrisdavo 
ir vėl atsikeldavo. 

Tedas žiūrėjo tai į siūbuojančią padangą, tai į mergaitę su 
balta suknele raudonais žirneliais, kuri, tvarstydamasi už suo- 
liuko ir mosikuodama rankomis, žingsniavo netvirtais žings- 
neliais, galiausiai vis parkrisdama ant vejos. Pati sau juokėsi, 
kažką pasakojo mamai, nors ji ir nesiklausė. Regis, padanga 
suposi jau smarkiau. Ar gali būti? Jos niekas nepalietė. Mergai- 
tės dėmesį patraukė mažytė gėlytė, atsiklaupusi šalia ilgai į ją 
žiūrėjo, judindama lūpas, galbūt norėdama, kad jai leistų ją nu- 
skinti, kol galiausiai labai atsargiai suėmė pirštais ploną kotelį. 
Nunešė gėlytę mamai, kuri ją paėmė beveik net nežvilgtelėjusi 
į vaiką. Jai galėjo paduoti uždegto dinamito ryšulėlį, ir ji lygiai 
taip pat šypsodamasi būtų paėmusi. Ačii! Mergaitė nenusimi- 
nė; atrodė linksma, pasitaisė suknelę ir vėl leidosi tirti pasaulio. 
Padanga iš tikrųjų suposi kur kas smarkiau nei iki tol. Taip ją 

įsiūbuoti būtų galėjęs tik stiprus vėjo šuoras, tačiau Tedas net 
kitapus lango matė, kad nebuvo jokio šuoro, kuris būtų galėjęs 
tai padaryti. Jis išsižiūrėjo į padangą. Po ja kažkas kybojo; kaž- 
kas, ko iki tol nebuvo. Iš pradžių pagalvojo, kad gyvatė, tačiau 
tada iš viršaus kyštelėjo oposumo snukutis. Uodega kybojo po 
padanga. Žvėrelis stebeilijosi į Tedą, ir Tedas nejučia krūptelėjo. 
Triša Pendergast nepatenkinta dėbtelėjo į jį. Tedas apsimetė, 
kad krūptelėjo dėl telefono, išsitraukė jį, žvilgtelėjo ir vėl pasi- 
dėjo. Jo žvilgsnis vėl nukrypo į padangą. Tedo akys susitiko su 
to pasibjaurėtino gyvūno akimis. 

Staiga galvoje ėmė suktis sapno nuotrupos, o oposumas tuo 
metu savo aštriais dantimis dorojo padangą, neatplėšdamas 
akių nuo lango. Nuo Tedo. 

Mažylė, ištiesusi į priekį rankytes, pavojingai artėjo prie žvė- 
relio, vis pasirengusi griūti, bet vis neparkrisdama. Tedas pašo- 
ko kaip įgeltas ir žengė du žingsnius lango link. Pajutęs, kad 
balsai svetainėje nutyla ir į jį sužiūra veidai, stabtelėjo. Opo- 
sumas, pusiau išlindęs iš po padangos, kybojo įsikabinęs į ją 
priekinėmis letenomis; nagai buvo šiurpiai ilgi. Jau atrodė, kad 
mergaitė jį pamatė ir sustojo — likus kokiems dviem metrams, — 
netvirtai trypčiojo vietoje, neatrodė labai ryžtingai nusiteikusi. 
Viskas, viskas... grįžk pas mamą. Vie padarai baisiai pavojingi: 
nešioja ligas ir gali būti agresyvūs; mergaitė galėjo supainioti jį 
su katinu ar kokiu kitu nepavojingu gyvūnu ir prieiti paglostyti. 
Galiausiai, akimirką padvejojusi, mažylė sukaupė drąsą ir nu- 
žingsniavo prie padangos. Dieve mano! 

Tedas delnu smarkiai trinktelėjo per stiklą. 

— Atsargiai! - sušuko. 

Jo riksmas nuaidėjo svetainėje. Svečiai vienu metu nuščiuvo. 
Patys greičiausi nuskubėjo prie langų, dar du ar trys susispietė už 
Tedo. Kiti sėdėjo suglumę ir laukė, žvalgydamiesi vieni į kitus. 
Norma tekina atbėgo iš virtuvės, klausdama, kas atsitiko. Ta- 
čiau nei ant suoliuko besikalbančios moterys, nei vaikai anapus 
lango neišgirdo Tedo perspėjimo. Ir juo labiau mergaitė, kuri 

netvirtais žingsneliais baigė įveikti paskutinį metrą. Tedas tuo 
metu plėšė langą, kuriame be rankenos buvo dar du užraktai. 

— Kas nutiko? — paklausė vienas vyras, stovintis prie kito lango. 

— Mergaitė! —- atsakė ledas nežiūrėdamas į jį. - Ant padan- 
g0s didžiulis oposumas! 

Panika apėmė ir kitus. Ramiai sėdėjusios moterys staiga at- 
gijo ir pasileido tekinos, kai kurios šaukė: „Koks siaubas! Ar 
gali būti?“ 

— Aš nematau! - suspigo viena iš jų. 

Ten, lauke, nelabai daug padangų, ponia. 

Kiti taip pat ėmė daužyti langą, ir pagaliau atkreipė plepiųjų 
mamyčių dėmesį, kurios abi vienu metu susirūpinusiais veidais 
atsigręžė į namą. Reginys, kurį jos išvydo, matyt, buvo pakan- 
kamai grėsmingas: dešimtys išsigandusių veidų, bandančių jas 
prisišaukti. Nė viena, atrodo, nesuprato, kas atsitiko. Laimė, 
mergaitė, išgirdusi tokį triukšmą, irgi stabtelėjo; jos ištiesta ran- 
ka buvo vos už keturiasdešimties ar penkiasdešimties centime- 
trų nuo kabančios padangos. 

Tedui pavyko atidaryti langą. 

— Mergaitė! - sušuko. - Ant padangos oposumas! 

Motinystės instinktas akimirksniu prabudo, ir viena iš mote- 
rų, pašokusi nuo suolelio, pasileido prie mergaitės. 

— Rose! 

Žaibiškai atlėkė būrelis vyrų, dar prieš kelias akimirkas sto- 
vėjusių svetainėje. Pirmasis buvo nešinas šluota. Mama sugriebė 
Rosę už juosmens, iš visų jėgų trūktelėjo, apsisuko ir puolė tolyn 
nuo padangos, tarsi ji tuoj turėtų sprogti. 

Dabar jau trys langai buvo atviri, ir visi tylomis stebėjo, kas 
vyko anapus. Oposumas spėjo pasislėpti padangoje, nes daugiau 
nebuvo kur dingti, nebent leistis bėgti kokia nors kryptimi. Te- 
das pagalvojo, ar šluotos užteks jį sulaikyti. 

— Eli, jūs! — šūktelėjo vienas vyriškis iš improvizuotų medžio- 
tojų būrio. Kreipėsi į būrelį aplink karuselę susispietusių vai- 
kų. — Visi į karuselę! 

Vaikų buvo aštuoni, o karuselėje — keturios vietos, tačiau su- 
gebėjo sulipti visi. Tai buvo išmintinga atsargumo priemonė. 
Pajutęs pavojų, oposumas sprukdamas galėjo kam nors krims- 
telti į koją. Moterys pasekė vaikų pavyzdžiu ir kartu su Rose 
užlipo ant suoliuko. Dabar ant vejos liko tik ketvertas šluota 
apsiginklavusių vyrų, išsirikiavusių V raidės forma. 

— Ei, Stivai, — tarė vyras su šluota, — eik, paieškok ko nors 
rimtesnio, pagalio ar dar ko nors. 

Vienas, žingsniavęs užnugaryje, pasitraukė nuo scenos. Tri- 
julė žygiavo toliau. Vaikai karuselėje, moterys ant suoliuko, 
žiūrovai prie langų, visi sulaikę kvapą stebėjo veiksmą. Likus 
kokiems trims metrams vyras su šluota stabtelėjo, šiek tiek pa- 
silenkė, ir, suėmęs šluotą už kito galo, ištiesė, kiek siekė rankos. 

— Palauk, kol ateis Stivas! — šūktelėjo viena prie lango sto- 
vinti moteris. 

Vyras nesutikdamas papurtė galvą. Padanga jau nebejudėjo. 

Bakstelėjo į ją šluotkočiu, ir padanga ėmė suktis ratais. Tuo 
metu prisistatė Stivas. Pagalio jis nerado, bet atsinešė beisbolo 
lazdą. Visi pritarė naujajam ginklui. Vyras su šluota davė ki- 
tiems nurodymus, liepė Stivui apeiti iš kitos pusės, o pats baks- 
nos šluotkočiu padangą tol, kol žvėrelis išlįs. 

Taip jie ir padarė: vaikščiojo aplink padangą ir visur baks- 
nojo lazdom. Oposumas galėjo bėgioti rato kiaurymėje, ir tada 
nebūtų buvę kaip jo iškrapštyti. Vyrai vis artėjo prie padangos, 
kol galiausiai žvilgtelėjo į jos vidų. 

Oposumo ten nebuvo. 

Vyras su šluota abiem rankom pakėlė padangą ir lyg magas 
prie langų susirinkusiems žiūrovams parodė skrybėlės dugną, 
kuriame vos prieš kelias akimirkas tupėjo balandis. Žvilgsniai 
nuo padangos pakrypo į Tedą. Visi vienu metu. Vaikai, vis dar 
tebestovintys ant karuselės, su nuostaba žvelgė į nepažįstamąjį, 
kuris, regis, buvo kaltas dėl šios sumaišties. Suaugusieji taip pat. 
Tie, kurie buvo jį apstoję svetainėje, tylomis atsitraukė, lyg jo 
beprotybė būtų užkrečiama. 

Tedas beveik nepastebėjo jų reakcijos. Jis vienintelis nega- 
lėjo atplėšti nuo sūpynių akių. Oposumas ten buvo; negalėjo 
pasprukti nepastebėtas. Tedas buvo atitraukęs žvilgsnį vos aki- 
mirkai, kad atidarytų lango užraktą, bet tuo metu pro langą 
žiūrėjo kiti. Jis atsisuko. Svetainėje tvyrojo mirtina tyla. Visų 
žvilgsniai buvo įsmigę į jį, galbūt jie laukė paaiškinimo. Lan- 
selotas su Teresa žvelgė į jį su nepasitenkinimu, Bobis Pender- 
gastas — kiek nusivylęs. Arturas Robišou, kuris per tą laiką atėjo 
iš kabineto, matyt, sunerimęs dėl šurmulio, pirmasis priėjo prie 
Tedo ir uždėjo ant peties ranką. Tedas nė nekrustelėjo. 

— Dėl Linčo mums pasisekė, - tarė Arturas. 

Iš pradžių Tedas net nesuprato, apie ką jis kalba. — Jis advo- 
katas, dirba vienas. 

Ištiesė ranka užrašytą kortelę. 

— Per pažįstamus gavau jo biuro adresą ir telefoną. Tikiuosi, 
padės. Vėliau paskambinsi ir pasakysi, kaip sekėsi. O dabar tau 
geriausia išeiti. 

Tedas sutiko. 

Pastatas, kuriame buvo Linčo biuras, stovėjo mies- 
to pakraštyje. Tai buvo aptriušęs plytinis masyvas, kurį juosė 
mašinų stovėjimo aikštelė, dvi dykvietės ir kelios pavojingos 
gatvelės, kuriose matėsi palikti mašinų griaučiai ir per kraštus 
virstantys šiukšlių konteineriai. Buvo septynios ir jokio judėji- 
mo. Vienintelis šviečiantis langas buvo septintame aukšte; Lin- 
čas buvo įsikūręs penktame. Tedas mobiliuoju surinko telefono 
numerį, užrašytą kortelėje, ir antrą kartą išgirdo pavargusį, mo- 
notonišką nebejaunos moters balsą, pranešantį, kad biuro darbo 
laikas — nuo septynių iki keturių ir po signalo galima palikti Ži- 
nutę. Tedas nepaliko ir išjungė telefoną. Jis ir nepuoselėjo vilties 
surasti tą tipą tokiu metu, bet vis tiek reikėjo pabandyti; o gal jis 
iš tų, kurie mėgsta dirbti viršvalandžius. 

Kol už to architektūriškai grubaus masyvo horizonte spindė- 
jo paskutiniai rausvi dryžiai, Tedas sukurpė planą ir nusprendė 
palaukti kitos dienos. Pakeliui į namus jam pavyko apie nie- 
ką negalvoti. Tačiau priėjęs prie namo suprato, kad kažkas ne 
taip, ir akimirksniu tapo budrus. Lauko durys buvo praviros; 
įžengęs pamatė, kad viskas apversta aukštyn kojom. Išmėtytų 
knygų, ištaršytų pagalvėlių ir išverstų stalčių chaose jis įžvelgė 
akivaizdų piktavališkumą, kuris jį įsiutino. Įsibrovėliai ne šiaip 
kažko ieškojo, bet ir pasistengė viską kuo labiau nusiaubti. Iš- 

daužytos interjero detalės ant grindų, galingo smūgio pėdsakas 
televizoriaus ekrano centre, maisto dėmės ant sienos... Tedas 
kasėsi pakaušį, nedrįsdamas pereiti to lauko, užminuoto jo kas- 
dienio gyvenimo daiktais. Automatiškai pasuko į kabinetą. len 
krata buvo dar kruopštesnė ir brutalesnė: lentynose nebuvo likę 
nė vienos knygos, kompiuteris atrodė kaip kosminio laužo lie- 
kanos, rašomojo stalo stalčiai mėtėsi kur papuola; Monė pa- 
veikslas, kad ir kaip būtų keista, tebekabojo savo vietoje. Tedas 
priėjo, nukabino jį, kaip ne kartą anksčiau, ir apžiūrėjo seifą, 
galvodamas, kad tokia juokinga slėptuvė gal ir galėjo praslysti 
pro akis kam nors, prispirtam bėdos, bet tik ne tokio masto 
niekdariams. Diske jis pastebėjo pusės centimetro skersmens 
taisyklingos formos skylutę, kuri patvirtino jo įtarimus. Pa- 
traukė už rankenėlės, ir seifas atsidarė. Juodai dienai saugotos 
nedidelės pinigų sumos nebebuvo, tačiau du Linčo aplankai te- 
begulėjo ten pat, kur buvo juos palikęs, nepriekaištingai ir pro- 
vokuojančiai sudėti vienas ant kito. Atvertęs Vendelio aplanką, 
jis pamatė, kad jame likę tik keletas lapų. Visa kita dingę. 

Duomenys suklastoti. 

Ką tu nužudei? 

— Jie kai ką pamiršo, — garsiai ištarė Tedas. Buvo beveik ti- 
kras, kad čia nėra slaptų mikrofonų, bet slapta vylėsi būti iš- 
girstas. 

Rytoj suvesiu su Linču sąskaitas. 

Nesvarbu, kad Linčas pasamdytas jy ir atlieka tik antraeilį 
vaidmenį, Tedas iš anksto spėjo ir nujautė, kad tai labai tikėti- 
na; kitaip nesuprantama, kodėl išvaizdusis advokatas prisistatė 
tikruoju vardu. Kodėl neprisistatė slapyvardžiu? Tedui dingte- 
lėjo gana paprastas paaiškinimas; organizacija numatė, kad jis 
bandys šį tą išsiaiškinti apie žmogų, pasibeldusį į jo duris su to- 
kiu pasiūlymu. Kas galėjo būti geriau, nei palikti ži474 pėdsaką? 
Jeigu Tedas būtų ėmęsis iniciatyvos pasidomėti Linču anksčiau, 
arba per Robišou, ar kaip nors kitaip, būtų palyginti lengvai jį 
suradęs, ir tai būtų suteikę patikimumo visam kitam. 

Grįždamas koridoriumi į svetainę, jis akimirką stabtelėjo prie 
laiptų. Paniekinamai nužvelgė laiptų aikštelę, suprasdamas, kad 
užlipti į miegamąjį ir dukterų kambarius bus nelengva, bet teks, 
kad pažiūrėtų, ar nusiaubta teritorija driekiasi ir iki jų. Užlips 
vėliau. Priėjo prie sofos ir nervingai pastūmė visa tai, kas ant 
jos gulėjo: picos dėžę, kelias interjero puošmenas, lempą ir dvi 
pagalvėles. Krito ant sofos, visai netekęs jėgų, mintyse paeiliui 
vardydamas neatidėliotinus reikalus, prie kurių dabar dar prisi- 
dės ir viso namo kuopimas bei tvarkymas. Jo žmonai pakaks ir 
rūpesčių dėl jo mirties; jis bent jau pasirūpins tvarkinga aplinka. 
Šyptelėjo pagalvojęs, kaip kvailai visa tai skamba. Išsitraukė iš 
kišenės telefoną ir perbraukė pirštu per ekraną, kad įsižiebtų. 
Paskutinį kartą kalbėjosi su Hole antradienio rytą, tramdyda- 
mas ašaras ir nutaisęs įprastą toną. Pasakė jai, kad kol jų nebus, 
pasinaudos proga ir išplauks Trevio laivu pažvejoti. Holė jam 
priekaištingai atkirto, kad jis į Disneilandą nevažiavo dėl neati- 
dėliotinų (ir, žinoma, išgalvotų) verslo susitikimų, o Tedas į tai 
atsakė, kad pietų su klientu pakako pasiekti susitarimui, kurį, 
kaip jis manė, pasiekti bus kur kas sunkiau. Holė pasakė apgai- 
lestaujanti, bet pareiškė, kad tada ji galėtų praleisti kelias dienas 
su savo draugu iš Floridos. Sindė, atrodo, išgirdo šiuos žodžius, 
nes iš karto šūktelėjo, kad mama neturi jokio draugo Floridoje 
ir pareikalavo pasikalbėti su tėvu. Tedas pasikalbėjo su ja, o pas- 
kui su Nadine, kuri, po griežtų nusiskundimų dėl sesers elgesio, 
nes ji visai nepadeda mamai, pateikė išsamią ataskaitą, ką jos 
veikė tą dieną, kurią Tedas mielai išklausė. 

Holė buvo pirštu pasiekiama. Jis perbraukė per vardų sąrašą, 
kol susirado jos vardą ir luktelėjo. Ekranas pamažu blėso, kol 
beveik visai užgeso, bet neišblėso jo noras pasikalbėti su ja. Pa- 
kėlė smilių ir dukart bakstelėjo. 

Holės balsas buvo lyg šviežio oro gūsis, kai jis jau buvo be- 
užtrokštantis. 

— Kaip išvyka laivu? 

— Merginos paskutinę akimirką apsigalvojo... 

Holė nusijuokė. 

— Jeigu pamatė jūsų nuotraukas, nesistebiu. 

Trumpa tyla. Tedas nebuvo uždegęs šviesos ir į svetainę 
smelkėsi lauko šviesa. Prieblandoje skendintis chaosas visai ne- 
derėjo prie Holės balso. 

Dieve, kaip tavęs pasiilgau. 

— Labas, brangioji, - tarė Tedas. 

— Labas, Tedai. Diena šiandien buvo alinanti; jos tau nesa- 
kys, bet tavo dukroms pradeda nusibosti tas pragariškas karštis. 

Pasigirdo tolimas Sindės balsas. 

— Netiesa! 

— Tikriausiai pasiilgo tėvo, — atsakė Tedas ir čia pat pasi- 
gailėjo. 

— Vargu ar dėl to. Mergaitės apie tave beveik neužsimena. 

— Netiesa, tėti! —- Nuaidėjo iš toli. 

— Su Treviu nusprendėme grįžti šiandien po pietų, — pasakė 
Tedas, grįždamas prie išvykos laivu temos. — Neįsivaizduoju, 
kaip būčiau dar vieną naktį ištvėręs savo partnerio knarkimą 
dviejų kvadratinių metrų kajutėje. 

— Mes ruošiamės vakarieniauti. Mergaitės nenorėjo kelti ko- 
jos iš viešbučio; paprašė, kad užsisakyčiau vakarienę į kambarį 
kaip filmuose. Iš tikrųjų jos nenori išeiti iš vėsinamos patalpos. 

— Mama! 

Tai buvo Nadinė. 

— Ką? 

Tarp mamos ir dukterų įvyko kažkoks pokalbis, ir Holė vėl 
prakalbo. 

— Tedai, atnešė vakarienę. Pasikalbėsime vėliau, gerai? 

— Skanių mėsainių. — Tedui nereikėjo nė klausti. Jis žinojo, 
ką dukterys užsisakė. 

— Iki, Tedai. Mergaitės, atsisveikinkit su tėčiu... 

— Iki, tėti! 

Tedas ištarė „iki“, bet niekas nebegirdėjo. Telefoną laikan- 
ti ranka nusviro. Jam ir vėl nepavyko deramai atsisveikinti su 

Hole, pasakyti, kad myli, bent jau tam, kad ji prisimintų tai 
vėliau, kai aptiks kabinete susmukusį jo kūną su kulka kaktoje. 
Pagalvojo, ar tai nebus koks likimo ženklas. 

Svetainė skendėjo tamsoje. 

Viskas, kas jam pavyko, buvo kelios valandos koš- 
mariško miego. Pirmo aukšto vonioje jis nusiprausė po dušu, 
apsirengė vakarykščiais drabužiais ir penktą ryto jau stovėjo 
virtuvėje, ieškodamas, ko užkąsti. Paprastai rytinį ritualą lydė- 
davo iš gilumos sklindantis Džeko Vilsono balsas, bet šįkart jis 
abejojo, ar Ketvirtojo kanalo žinių vedėjas jam bus maloni drau- 
gija. Tedas numanė, kad Vendelio nužudymas bus pagrindinė 
dienos naujiena, ir ypač baiminosi, kad pirmosiomis valandomis 
dėmesio centre be jokio saiko bus jo artimieji. Susitaikęs su ta 
mintimi, spustelėjo nuotolinio pulto mygtuką. Televizoriui įsi- 
jungus, prisiminė smūgio pėdsaką ekrane: vietoje vedėjos veido 
plytėjo pilka futbolo kamuolio dydžio dėmė - iškirptės pakako 
nuspręsti, kad tai ne Džekas Vilsonas. Užrašas ekrano apačio- 
je, kurios pilka dėmė nesiekė, skelbė, kad šiuo metu televizijos 
žiūrovai girdi policijos pareigūno, kuris pirmasis atvažiavo į vilą 
prie ežero, balsą. 

— ... Patruliavau netoliese, ir gavau pranešimą iš centro. Gy- 
venu tose apylinkėse nuo gimimo ir puikiai žinau, kaip pasiekti 
ežerą, todėl atvykau į namus greičiau nei per dešimt minučių... 

Tedo dėmesys nukrypo kitur. Svetainėje kažkas šmirinėjo. 
Akies krašteliu jis pastebėjo tamsų siluetą, kuris pradingo už 
kažkokio nuversto baldo. 

— Pareigūne, ar tiesa, kad žudiką galėjo užfiksuoti stebėjimo 
kameros? 

Su trenksmu nukrito toršeras. Tedas susigūžė. 

Prakeiktas žvėriūkštis! 

— Na, vyksta tyrimas... Galiu pasakyti tik tiek, kad namo 
valdose yra stebėjimo kamerų, bet nieko negaliu tvirtinti. 

Užrašas pasikeitė į: „Žudiką užfiksavo stebėjimo kameros.“ 

Tedas nejučia buvo priėjęs prie televizoriaus, iš dalies pri- 
kaustytas reportažo, iš dalies stebėdamas, kas vyksta svetainėje, 
kur oposumas ir toliau nesirodė, nors tarp suniokoto turto buvo 
puikiai girdimas jo šiurenimas. 

Kalbėjo vedėja. 

— ... Pasak pareigūno Gerito, kurio išskirtinį interviu išklau- 
sėme prieš kelias akimirkas, Vendelio kūną aptiko jo žmona ir 
dvi dukterys, kurios išliko saugios dėl kulkoms atsparaus šeimos 
automobilio. Kol kas šio šiurpaus nusikaltimo priežastys neži- 
nomos... 

Tedas laukė blogiausio. 

— ... Šeima sukrėsta: žmona Holė ir dukterys Nadinė ir Sin- 
dė nešios šią nelemtą žymę visą likusį gyvenimą. Išsamiau apie 
tai - mūsų reportaže po kelių minučių. - Pauzė. — Kitos naujie- 
nos. Šiandien laukiama karščio bangos; meteorologijos tarnyba 
praneša, kad... 

Hole, Nadinė, Sinde. 

Tą rytą Nina vėlavo į darbą penkiolika minučių. 
Nešėsi spurgų ir tikėjosi, kad kepiniais Linčas domėsis labiau 
nei savo sekretorės punktualumu. Nors dirbo jam jau pusę 
metų, iki šiol negalėjo nuspėti jo elgesio. Linčas jai buvo mįslė. 
Draugės tikino, kad anksčiau ar vėliau vyriškis bandys ją suvi- 
lioti, tačiau iki šiol jis nebandė, ir Nina dėl to šiek tiek nerimavo. 
Buvo išbandžiusi gilias iškirptes, gundančias pozas, subtilias 
dviprasmiškas užuominas... bet nieko. Linčas buvo penkiolika 
metų už ją vyresnis, bet patrauklus. Jeigu Ninai šiuo metu gyve- 
nime ko nors ir reikėjo, tai žmogaus, tvirtai stovinčio ant žemės. 

Ji atrakino biuro duris ir pasilenkė pasiimti spurgų, kurias 
buvo pasidėjusi ant grindų. Atsitiesusi pamatė, kaip tamsus 
šešėlis dešiniajame kampe susidvejina ir staiga įgyja Žmogaus 
pavidalą. Nepraėjus nė akimirkai jis jau užgulė ją, ištiestoje ran- 
koje gniauždamas pistoletą, kuris Ninai pasirodė didžiulis. 

— Įeik, — paliepė Tedas. - Padėk dėžę ir rankinę ant stalo. 
Gerai. Neatsisuk. Daryk, ką sakau ir tau nieko nenutiks. 

Nina neprisiminė, kad kada nors gyvenime būtų taip išsi- 
gandusi. Ji nerimavo, kad tas žmogus pasirodė neprisidengęs 
veido. Žinojo, ką tai reiškia. 

— Nežudykit manęs, - nuolankiai paprašė. 

— Kur Linčas? 

— Ne... nežinau. 

— Gali atsisukti. 

— Geriau pabūsiu taip. 

Tedui tokia padėtis visai nepatiko. Jis laukė Linčo, tačiau 
vietoje jo pasirodė mergina, tikriausiai sekretorė, ir jam teko 
veikti greitai, pagal aplinkybes. Ką jis darė? Grasino pistoleto 
vamzdžiu bejėgėms sekretorėms? Mergina buvo mirtinai išsi- 
gandusi ir niekuo dėta. 

— Pasidėsiu ginklą, — jau kiek ramiau prakalbo Tedas. - Tik 
nešauk, ir pažadu, kad tau nieko nenutiks. Noriu tik pasikalbėti 
su tavo viršininku. Tai - gyvybės ir mirties klausimas. 

Regis, šie žodžiai merginai, kuri šniurkščiojo, vis dar iškėlusi 
rankas, padarė reikiamą įspūdį. 

— Koks tavo vardas? 

— Nina. 

— Atsiprašau, kad viskas taip susiklostė, Nina. Jau gali at- 
sisukti. Nebijok manęs. Nesvarbu, kad pamatysi mano veidą. 
Mes su tavo viršininku jau pažįstami. 

Nina lėtai atsisuko. Neverkė, bet buvo bepravirkstanti. Nu- 
žvelgė Tedą ir įsitikino, kad ginklo tikrai nebematyti. 

— Atleisk, kad taip prisistačiau. Tai buvo gana kvaila. 

Ji linktelėjo galva. Iš jos veido nebuvo dingusi baimė. 

- Nebijok. Čia tavo stalas? 

— Taip. 

— Prisėsk čia. Aš atsisėsiu ant šitos kėdės ir kartu palauksime 
Linčo. Sutinki? 

Nina labai lėtai apėjo stalą. Atsisėdo. 

— Būk gera, padėk ant stalo rankas. 

Ji padėjo. 

— Ar seniai dirbi Linčui? 

— Ne. Įsidarbinau prieš keletą mėnesių. 

Tedas linktelėjo. 

— Aišku. Ar gretimi kabinetai užimti? 

Nina dvejojo. 

— Pasakyk tiesą, Nina. 

— Kiti du šiame aukšte tušti. 

— Juo geriau. 

— Jūs man pažadėjote... 

— Nieko blogo tau nedarysiu. Turėjau kitaip tau prisistaty- 
ti, dabar aiškiai matau. Tavo pasirodymas man buvo netikėtas. 
Nežinau, kodėl, bet net neįsivaizdavau, kad Linčas turi sekre- 
torę. Tai buvo kvaila. 

Nina tylėjo. 

— Gal norėtumėt spurgos? — pasiūlė ji, smakru rodydama į 
kartoninę dėžutę. 

Tedas nesusilaikė nešyptelėjęs. 

— Ačiū, ne. Tai Linčas paprastai ateina devintą? 

Nina neprisiminė, kad būtų tai sakiusi, bet visko galėjo būti. 
Pastarosios minutės jos atmintyje išliko kaip chaotiškas įvykių 
ir jaudulio kratinys. 

— Taip, — sausai atsakė. 

Tedas atsitiesė, atsišliejo nugara į kėdės atkaltę ir susikišo 
rankas į sportinės. striukės, kurią buvo pasirinkęs ginklui pa- 
slėpti, kišenes. Apčiuopė rankeną, ir akimirkai užsimerkė. Vėl 
uždavė sau tą patį klausimą kaip ir prieš tai: „Ką aš darau?“ 

Linčas, pastebėjęs ant Ninos stalo „Dunkin Do- 
nuts“ dėžutę, priėjo ir pirštu kilstelėjo dangtelį. Kiek panieki- 
namai nužvelgė turinį. Pagalvojo, kad mergina turbūt nuėjo į 
tualetą, ir tuo metu išgirdo savo kabinete kažkokius garsus. Gal 
ji rengė jam kokią nors staigmenėlę? Tikėjosi, kad ne, nes prie- 
šingu atveju lauktų nemalonus pokalbis apie sekretorės pareigų 
ribas. Atidarė duris ir išvydo ją, sėdinčią už stalo, tarsi stabo 
ištiktą, plačiai atvertomis akimis. Nina nebuvo nuoga ir nesė- 
dėjo provokuojančia poza, o veido blyškumas aiškiai liudijo, kad 
tai — ne gundymo žaidimai. Linčas pamatė, kaip Ninos žvilgs- 
nis nukrypsta į kampą, kur stovi kažkoks žmogus. 

— Ką visa tai reiškia? — paklausė Linčas. 

Tedas įsistebeilijo į jį. Negalėjo atsitokėti iš nuostabos. Tai iš 
tikrųjų buvo Linčas, bet jis atrodė gerokai vyresnis už tą vaiki- 
ną, kuris lankėsi jo namuose. Raukšlelės kaktoje, o plaukai kiek 
pražilę. Nebuvo praradęs savo žavesio, brandus amžius buvo jam 
gailestingas. Tačiau jaunatviškas spindesys buvo visiškai dingęs. 
Tedas palietė ranka kaktą ir akimirkai užsimerkė. Atsimerkus 
niekas nepasikeitė. 

— Jis turi ginklą, — tarė Nina. 

- Jei galėsime pasikalbėti kaip civilizuoti žmonės, nesiruošiu 
jo išsitraukti. 

— Jis tau nieko nepadarė? — paklausė Linčas, kreipdamasis į 
savo sekretorę. 

— Ne. 

— Sėskis, - paliepė Iedas. 

Linčas apėjo stalą ir klestelėjo ant kėdės, stovinčios greta tos, 
ant kurios sėdėjo Nina. 

— Ar žiūrėjai šio ryto žinias? — paklausė Tedas, žingsniuoda- 
mas užrakinti kabineto durų, sąmoningai atsukęs savo dviem 
įkaitams nugarą. 

— Kurio iš mūsų klausi? — nusišaipė Linčas. 

— Nuo šiol visi mano klausimai bus skirti tau. Mergina - at- 
sitiktinė auka. 

— Gal leisk jai išeiti, ir išsiaiškinsime šį klausimą dviese? 

— Pažiūrėsim. 

Tedas vėl atsistojo tokia pat poza, tik šįkart, atsišliejęs į ka- 
bineto duris. 

— Nežiūrėjau naujienų, - tarė Linčas. 

— Vendelis negyvas. — Tedas įdėmiai žvelgė į advokato veidą, 
bet nepastebėjo jokių nustebimo ženklų. - Nužudytas. 

— Gal aptarkime visa tai kaip civilizuoti žmonės? — pasiūlė 
Linčas, žvilgsniu rodydamas į dešinę, kur sėdėjo Nina. 

— Net nesvajok. 

— Ji niekam neprasitars, - patikino Linčas. - Tiesa, Nina? 

Mergina buvo praklausiusi dalį dialogo, bet uoliai palinksėjo. 

— Niekam neprasitarsiu. 

— Dabar, kai žinai, kad mes su Tedu pažįstami, — neatlyžo 
Linčas, — nėra reikalo pranešti policijai ar dar kam nors. O mes 
su Tedu tuo metu aptarsime neatidėliotinus reikalus. 

Tedas akimirką pasvarstė. Prie merginos jis iš tikrųjų ne- 
galės atvirai kalbėtis apie Vendelio mirtį. Juk nepažįstamosios 
akivaizdoje neprisipažins įvykdęs žmogžudystę. 

— Eik namo, - staiga pareiškė. 

Nina kaip įgelta pašoko iš vietos. Paskubomis apėjo stalą ir 
stabtelėjo priešais Tedą, kuris, nepaisant visko, nesitraukė nuo 

kabineto durų. Nina maldaujamai žvelgė, gniaužydama savo 
rankinę. Tedas žiūrėjo į Linčą, kuris suprato, ko jis nori. 

— Nina, apie tai niekam nė žodžio, - paliepė Linčas. - Mums 
su ledu tikrai reikia šį tą išsiaiškinti. 

Tedas pasitraukė į šalį. Nina nėrė pro duris, net nesiteikusi jų 
uždaryti. Jas uždarė Tedas. 

— Dabar išklosi man visą tiesą, Linčai. Apgavai mane, ožy 
tu nelaimingas. 

— Pripažįstu, kad šį tą nuslėpiau, bet patikėk, tai buvo būtina. 

Tedas prišoko prie jo. Įsirėmė rankomis į stalą ir prikišo savo 
veidą prie Linčo veido. 

— Sakai, buvo būtina! Tu nuslėpei, kad Vendelis vedęs ir turi 
dvi dukteris. Kai sužinojau, man prieš akis vis iškyla mano pa- 
ties šeima. 

— Jeigu būčiau pasakęs, kad jis turi žmoną ir vaikų, tikrai 
nebūtum to padaręs, - šaltai atkirto Linčas. 

Tedas įsikišo ranką į striukės kišenę. Išsitraukė pistoletą. 

— O tu, Linčai, turi žmoną ir vaikų? Tik galvok, ką atsakysi, 
nes galiu tą pačią akimirką paleisti tau kulką į kaktą. 

— Tedai, būk geras, nuleisk ginklą, ir aš tau viską paaiškinsiu. 

- Jau kartą paaiškinai, šunsnuki. — Tedas papurtė galvą. — 
Viskas taip painu... 

— Kas painu? 

Tedas nuleido ginklą. Vėl įsikišo. Priėjo prie kėdės, stovin- 
čios prie biuro spintos ir klestelėjo į ją. 

— Pasakyk man, ką turi pasakyti, Linčai. Būk geras, baik 
tuos žaidimus. 

Vyriškis linktelėjo. 

— Aš tau prisistačiau tikruoju vardu, Tedai. Numaniau, kad 
anksčiau ar vėliau mane susirasi. Atėjo metas pasikalbėti atvi- 
rai. — Linčas patogiau įsitaisė kėdėje ir mestelėjo pribloškiančią 
frazę. — Vendelis nenorėjo nusižudyti. 

Kai Linčas ištarė šiuos žodžius, biuro spintoje, o tiksliau — 
Jos apatiniame stalčiuje, kažkas sukrebždėjo. Tedas instinkty- 

viai atsisuko į tą pusę. Garsai nepasikartojo. Iš Linčo neatrodė, 
kad jis būtų juos girdėjęs. 

— Su Vendeliu mes susipažinome universitete, - kalbėjo Lin- 
čas, buvome geri draugai. Per tuos metus buvo įsteigta orga- 
nizacija, ir Vendelis sparčiai įsitraukė į jos veiklą; tapo viena 
svarbiausių jos grandžių. Bet jam rūpėjo ne teisingumo siekis, 
Tedai. Vendelis - suknistas žudikas. Jis žudė metų metus. 

Tedas suraukė kaktą. Linčas kalbėjo toliau. 

— Sužinojau apie paralelinę Vendelio veiklą palyginti nese- 
niai, beveik atsitiktinai. Turbūt širdies gilumoje seniai tai nu- 
jaučiau, tik nenorėjau matyti. 

— Kodėl jo neišdavei? 

— Matei, kaip jis gyvena? Jis įtakingas žmogus, turi daug ry- 
šių ir visokių patarėjų. Jau anksčiau turėjo nemalonumų, bet sė- 
kmingai išsisukdavo. Jau nekalbant apie tai, kad apskritai nieko 
nebūčiau galėjęs imtis. 

--Žmona ir dukterys nebuvo vienintelis dalykas, kurį tu nu- 
tylėjai, - atrėžė Tedas. - Neužsiminei ir apie stebėjimo kameras. 

— Apgailestauju. 

— Apgailestauji... - liūdnai pakartojo Tedas. - Ar suvoki, kad 
prieš tave žmogus, neturintis ko prarasti? 

— Dar suprasi, pamatysi. 

— O Bleinas? Informacija apie jį buvo visiškas šnipštas. Visi 
žinojo, kad jis kaltas. Jeigu tau reikėjo Vendelio, kam siuntei 
mane žudyti Bleino? 

Ir vėl krebždesys biuro spintoje. Šįkart garsesnis nei anks- 
čiau. Lyg kažkas iš vidaus kumščiu stuksentų į plokštę. Tedas 
krūptelėjo. 

— Kas ten? 

— Kur, kas? 

Tedo širdis daužėsi. 

— Galiu kai ką parodyti? — paklausė Linčas. — Laikau čia, 
stalo stalčiuje. 

Tedas vėl nutaikė į Linčą pistoletą. 

— Atidaryk iš lėto. 

- Žinoma. 

Linčas atidarė antrąjį stalčių. 

— Šitas aplankas, — paskelbė. 

— Ištrauk. 

Tedas sugrįžo prie kėdės. Aplankas buvo panašus į tą, kurį 
Linčas jam buvo įteikęs jo namuose. Jau ketino atversti, bet 
Linčas paprašė to nedaryti. 

— Kol dar neatsivertei, noriu šį tą pasakyti. Kaip jau ką tik 
sakiau, apie Vendelio veiklą - žmogžudystes — sužinojau paly- 
ginti neseniai. Kadaise jis buvo mano draugas, bet jo vykdomi 
nusikaltimai buvo pernelyg rimti. — Trumpai patylėjo. - At- 
versk aplanką. 

Tedas pasidėjo Brauningo pistoletą. 

— Pasakyk, kas jame. — Nedrįso jo paliesti. 

— Holė tau buvo neištikima, - be užuolankų tarė Linčas. — 
Šiame aplanke nenuginčijami įrodymai. Nuotraukos, telefonų 
išklotinės, viešbučiai. 

Tedas paniekinamai nusiviepė. Tai buvo netiesa. Ištiesė ran- 
ką, kad atverstų aplanką, tačiau paskutinę akimirką apsigalvojo. 
Kažkas jo veide persimainė. 

— Holė paprašė tavęs skyrybų, — tęsė Linčas. - Jūsų santykiai 
jau senokai buvo pašliję. 

— Tai jau visiška nesąmonė. 

— Pagalvok šiek tiek... 

Tedui prieš akis vėl iškilo Holė Vendelio namuose, prie durų 
tekinomis bėgančios mergaitės besišypsančiais veidais, su raus- 
vomis kuprinėmis. Mintyse sukosi įvairūs epizodai, išgyventi 
su ja per pastaruosius mėnesius. Tiesą sakant, daugiausia jis pats 
vengė artumo, nutolo, teisinosi darbu ir panašiai. Tedui nesino- 
rėjo atversti aplanko. 

— Pasidomėjau Vendelio gyvenimu, — tarė Linčas, — ir atsi- 
tiktinai sužinojau apie Holės neištikimybę. Tai ilgoka istorija. 

Iš biuro spintos vėl pasigirdo bildesys. 

— Gana! — riktelėjo Tedas metaliniam baldui. 

Linčas pasibaisėjęs pažvelgė į jį. Tedas atsistojo ir dviem 
žingsniais nužirgliojo prie spintos. Įnirtingai spyrė į jos šoną. 

— Tyliai! 

Grįžo prie stalo ir, staiga apimtas įsiūčio priepuolio, ranka 
nubloškė aplanką. Jis nukrito prie spintos; iš šono kyšojo keli 
spausdinti lapai ir nuotrauka. Tedas riktelėjo, puolė ant kelių 
prie išsikišusio nuotraukos krašto ir nužvelgė jį. Fotografuota 
buvo iš lauko prie restorano. Pro langą buvo matyti Holė iš pro- 
filio, šiek tiek palinkusi virš staliuko, besišypsanti ir išsižiojusi, 
pasiruošusi paragauti kąsnelio iš kažkieno rankos, ištiestos iš 
kitos staliuko pusės. Vyro buvo matyti tik dalis rankos. Tedas 
atsistojo, Žengė atatupstas, neatitraukdamas akių nuo nuotrau- 
kos, kol atsitrenkė į spintą. Iš vidaus jam atsiliepė bildesys. 

Tedas pasilenkė ir atidarė spintą. Užgniaužė riksmą, prisi- 
dengdamas rankomis burną. 

— Kas? — paklausė Linčas. 

Oposumas kyštelėjo snukutį per stalčiaus kraštą, pašniukšti- 
nėjo kabinete, kaip tąkart iš po padangos Robišou namų kieme 
ir ėmė ropštis į viršų, kol priekinės letenos atsidūrė ore ir jis 
persisvėrė. Plumptelėjo ant grindų. 

Tedas išsvirduliavo iš kabineto, visai pamiršęs apie ginklą, 
kuris kratėsi, lyg suaugęs su jo ranka. Patraukė koridoriumi, pri- 
puldamas prie kiekvienų durų, vis atsitrenkdamas į jas ir atšok- 
damas. Kur tas prakeiktas liftas?! Susiėmė rankomis už galvos 
ir, taip priėjęs koridoriaus galą, pasileido paknopstomis siaurais 
ir purvinais laiptais, kurių laipteliai leidžiantis darėsi vis žemes- 
ni. Du kartus vos nepargriuvo. Apatinis aukštas buvo niūresnis, 
nedegė šviesos, o prie kai kurių durų Tedas matė susikaupusias 
krūvas ištryptos korespondencijos. Stumtelėjo kažkokias duris, 
ir jį prarijo tuščias, priplėkusio kvapo kabinetas. Senoje masy- 
vioje biuro spintoje, kurios nesiteikė išsivežti net buvusieji šei- 
mininkai, tarsi su nuostaba Žiojėjo trūkstamas stalčius. Tedas 
apglėbė spintą ir lėtai susmuko šalia. Įdėmiai žiūrėjo į atdaras 
duris, žinojo, kad bet kurią akimirką gali įsmukti oposumas... 


ANTROJI DALIS 


Tedas Makėjus jau ruošėsi paleisti sau kulką į smil- 
kinį, kai šaižiai suskambo durų skambutis. 

Jis atsimerkė. Jį apakino dienos šviesa, besiliejanti pro ka- 
bineto langą. Netrukus pasigirdo beldimas į duris, o kartu ir 
atėjusiojo balsas, kurio Tedas lyg ir neturėjo pažinti. 

Atsistojo ir iš karto pajuto svorį vienoje kelnių kišenėje. 
Kaire ranka kažką apčiuopė: tai buvo su niekuo nesupainio- 
jamas pusapskritimio formos daiktas. Tedas dairėsi ir netikė- 
jo savo akimis. Kabinetas, kurį jis prisiminė apverstą, dabar 
atrodė kaip visada: tvarkingas rašomasis stalas, visos knygos 
savo vietose, ant šoninio stalelio — kompiuteris. Kol Linčas 
jam šūkavo, kad atidarytų duris (Tedas žinojo, kad tai buvo 
Linčas), šiaip taip ištiesė pirštą prie kompiuterio įjungimo 
mygtuko, lyg jam trūktų galutinio įrodymo, kad visa tai, kas 
vyksta, yra tikra. Prietaisas, kaip ir įprasta, burgzdamas ir 
mirgėdamas diodinėmis šviesomis, įsijungė. Tedas, pasibai- 
sėjęs ir kartu pasipiktinęs, skubiai išjungė jį, nuspausdamas 
ir palaikydamas mygtuką. Ausyse nuskambėjo Nadinės prie- 
kaištas. Negalima jo taip išjungti, tėti. Reikia išjungti per pro- 
gramą. Mama mane mokė. Tedas pašiurpo. Ant rašomojo stalo 
gulėjo laiškas Holei. 

— Prašau atidaryti! 

Riksmai nesiliovė, ir Tedas tuo metu susirado dėžutėje rak- 
tus, laukdamas jau pažįstamų žodžių, kurie netrukus ir nu- 
skambėjo: 

— Tedai, atidarykit pagaliau! 

Kodėl! aš nesistebiu, kad tu žinai mano vardą, Linčai? 

Atidarė kabineto duris. Perskaitė Holei skirtą raštelį. „Bran- 
gioji, palikau atsarginį raktą ant šaldytuvo. Neik ten su mergai- 
tėmis... Myliu tave“ Atrodė, kad jį parašė kažkoks kitas žmo- 
gus. Tedas niekaip negalėjo išmesti iš galvos Holės restorane 
nuotraukos, kur ji lenkėsi virš stalo paragauti kąsnelio, ištiesto 
meilužio. Kaip jis galėjo prisiminti tai, kas dar neįvyko? 

— Tuoj! — riktelėjo Tedas. 

Įžengęs į svetainę, atpažino siluetą už lango. Ir šįkart jis vis- 
ką su nuostaba nužvelgė, bet ne todėl, kad buvo jau atsisveikinęs 
su visais tais daiktais, kurių daugiau nesitikėjo pamatyti, o to- 
dėl, kad prisiminė paskutinį kartą matęs juos išdaužytus. 

Kai atidarė duris, už jų stovėjo Linčas, — tas džiaugsmu 
trykštantis Linčas, - su savo akinama šypsena, spalvotais marš- 
kinėliais horizontaliais dryžiais ir prie aprangos nederančiu la- 
gaminu. 

— Kad ir ką siūlot, tai manęs nedomina. 

Kol vystėsi dialogas, Tedas nepastebėjo Linčo elgesyje jokių 
ženklų, kad šis pokalbis būtų vykęs kada nors anksčiau; Lin- 
čas elgėsi pernelyg natūraliai. Tedas vėl užtrenkė jam prieš nosį 
duris, tačiau šįkart jau nebesiklausė prie durų, kaip Linčas jam 
pareiškė žinantis, ką jis ruošiasi daryti su pistoletu, paliktu ant 
rašomojo stalo. Nulėkė į virtuvę prie šaldytuvo, ir ten pamatė 
bėgančią Holę paplūdimio fone, įjamžintą neįprasta poza nuo- 
traukoje su blizgiais rėmeliais, išpaišytais Sindės ir Nadinės. 
Jausdamas palengvėjimą, pastovėjo ten dar akimirką. Perbraukė 
pirštu per popieriuje atspausdintą žmonos kūną, tarsi jam būtų 
reikėję sąlyčio su slidžiu popieriumi, kad įsitikintų, jog nuotrau- 
ka ten iš tikrųjų kabo. 

Įsikišo ranką į kišenę. Pasaga taip pat buvo tikra. Neištrauk- 
damas suspaudė ją rankoje ir pirštų galais apčiuopė popieriaus 
lapelį. Netikėdamas savo akimis, išsitraukė savo paties ranka 
rašytą suglamžytą raštelį: „ATIDARYK DURIS. TAI - PA- 
SKUTINĖ IŠEITIS“ 

Grįžo į svetainę įleisti savo atkakliojo svečio. Linčas tebesto- 


vėjo, šypsodamasis vidurdienio saulės šviesoje. 


Tedas klūpojo ant kelių. Susiėmęs rankomis galvą 
lėtai lingavo pirmyn atgal, įsmeigęs akis į Holės paplūdimyje 
nuotrauką, kurią buvo pasidėjęs ant grindų prie pat kojų. Jis no- 
rėjo suprasti. 

Auglys... 

Gydytojas Karmaiklas jį perspėjo, kad galvos skausmai gali 
kartotis, gali atsirasti netgi svaigulys ar haliucinacijos. Argi ne- 
perspėjo? 

Taip, gydytojas Karmaiklas perspėjo, kad jis gali patirti ha- 
liucinacijas. Tačiau viena buvo regėti kokį bilduką, lakstantį 
sode, vaivorykštę klozete ar kokią nors psichodelinę nesąmonę 
ir visai kas kita — tai, kas dabar vyko. 

Jis prisivertė atsistoti, ir atsistojus pasagos svoris jam priminė, 
kad bent jau viena detalė nesutampa. Išsitraukė iš kišenės pasa- 
gą ir ilgai Žiūrėjo į ją. Gyvai prisiminė, kaip rado ją prie priva- 
taus kelio į Vendelio namus, kaip ir kiekvieną detalę iš jo valdų 
prie ežero. Raštelis irgi buvo ten pat, pakankamai suglamžytas, 
kad Tedas suprastų, jog ilgai nešiojosi kišenėje. 

Akimirkai pasilenkė ir padėjo pasagą prie nuotraukos; vėliau 
nuspręs, ar palikti ją ten, ar pasiimti. Dabar svarbiausia buvo 
pasikalbėti su Hole. Jie tarėsi nesikalbėti iki penktadienio, kai 
ji vėl ateis - pasirašyti skyrybų dokumentų. Kaip jis galėjo pa- 
miršti tokį dalyką? Tąkart Tedas jai pasakė, kad advokatams 

viską parengti prireiks kelių dienų, ir Holė atsakė važiuosianti 
su mergaitėmis pas savo tėvus, kaip jis ir numanė. Jiedu paskuti- 
nį kartą draugiškai pasikalbėjo svetainėje ir ramiai atsisveikino, 
tarsi tomis etemeriškomis akimirkomis iš pelenų būtų atgimę 
senieji Holė ir Tedas. Tačiau tai buvo iliuzija, tetrukusi tiek, 
kiek trumpas apkabinimas ir santūri šypsena. Pastarųjų mė- 
nesių įvykiai viską buvo nušlavę; nebebuvo ko atkurti. Tedas 
prisiėmė dalį kaltės... tiesą sakant, beveik visą kaltę. Pernelyg 
pasinėrė į darbą, sakė jis vėliau Laurai Hil, nejučia atitolo ir vėl 
tapo tuo ankstesniu, paauglystės laikų Tedu, nesuprastu maišti- 
ninku, kurį buvo sutramdžiusi tik meilė šeimai. Prasidėjo gal- 
vos skausmai, nuolatinė bloga nuotaika; net dukterys ėmė nepa- 
tikliai į jį žiūrėti. „Kas dėl baimės, Laura, tai nieko nėra baisiau, 
kaip matyti, kad tavęs bijo tavo vaikas. Lyg tave būtų užvaldęs 
kažkas kitas“ Tada jis ir apsilankė pas Karmaiklą, nes galvos 
skausmai jį kamavo jau ne kartą, o tris ar keturis kartus per 
dieną, ir vis stiprėjo. Tedas baiminosi blogiausio, — kad auglys 
piktybinis. Nors, kita vertus, pajuto palengvėjimą, galėdamas 
apkaltinti dėl bjauraus savo elgesio saują negyvų ląstelių. 

Ši žinia, užuot sukėlusi neviltį, leido Tedui aiškiai įžvelgti, 
kas jo laukia. Reikėjo pripažinti, kad Laura jam padėjo. Padėjo 
atsikratyti kai kurių tiesų, kurios jį pernelyg ilgai lydėjo. Santy- 
kiai su dukromis pagerėjo, su Hole — taip pat. Ir tada ji paprašė 
skyrybų. „Seniai norėjau civilizuotai su tavim pasikalbėti.“ Tarp 
jų įvyko pagarbus pokalbis. Holė pasakė, kad taip bus geriau, kad 
ji nenorėjusi, jog Tedas išgirstų apie tai iš advokato, kad jiems 
reikėtų viską užbaigti gražiai, kaip ir pradėjo. Tedas sutiko. 

Dabar jis kur kas geriau suprato žmonos motyvus. 

— Labas, Tedai, - ištarė Holės balsas kitame laido gale. 

— Labas. 

Brangioji. 

Pajuto dilgtelėjimą krūtinėje. Jam prie kojų gulėjo nuotrau- 
ka, besišypsančios paplūdimyje Holės, vilkinčios raudoną biki- 
nį, Tedo mėgstamiausią. 

— Kaip tu? — paklausė ji. 

— Gerai. Atleisk, kad skambinu į mobilųjį. 

— Nieko tokio. Kas nors dėl popierių? 

— Ne. Jie beveik paruošti. 

Tyla. 

— Hole, tu pas tėvus? 

Ar su meilužiu? 

— Neprivalau tau aiškintis. 

— Tu su mano dukrom, taigi, manau, kad privalai. 

Vos tik jo lūpos ištarė tuos žodžius, jis pasigailėjo. 

— Atleisk. 

— Ko nori, Tedai? Aš užsiėmusi. 

Tedą jautė didžiulę sumaištį. Jeigu Holė tikrai jam neištiki- 
ma, jai iš tiesų gali grėsti pavojus. Vendelis galėjo būti pavojin- 
gas tipas. 
| Tu nepažįsti Vendelio. 

— Būk apdairi, Hole. 

— Visada tokia esu. Apie ką tu čia? Ar atsitiko kas nors, ką 
turėčiau Žinoti? 

Tedas sumojo, kad reikia sugalvoti, kaip pateisinti savo 
skambutį. 

— Sulaukiau namie kelių keistų skambučių, ir man neramu. 

— Keistų skambučių? Kokių? Ar kreipeisi į policiją? 

— Nemanau, kad būtina. Minėjo tavo vardą, todėl susirūpinau. 

— Mano vardą? — Dabar jau Holė atrodė ne juokais sutrikusi. 

— Tik nesijaudink, bet juk supranti, kad turėjau tau paskam- 
binti? 

— Taip, taip, suprantu. 

— Tik būk apdairi. 

— Gerai. Ačiū. 

Šis menkutis dėkingumo ženklas privertė Tedą nusišypsoti. 

— Iki, Hole. 

— Iki penktadienio, Iedai. 


- Šiandien vos nenusižudžiau, - abejingai tarė Tedas. 

Jis sėdėjo Lauros Hil kabinete, įprastiniame fotelyje, žiūrėjo į 
stiklinę su vandeniu žemo staliuko vidury. Pakėlė akis. 

— Neatrodote labai sunerimusi, — tarė jis psichoterapeutei, 
kiek dirbtinai šypsodamasis. 

— Jūs čia, - atkirto ji, atsakydama jam šypsena. 

— Rytas buvo beprotiškas. Net nežinau, nuo ko pradėti. 

— Laiko turime. 

"Tedas jau kelias minutes buvo pas Laurą, bet iš nervingumo 
neatkreipė dėmesio į jos išvaizdą. 

— Jūsų plaukai palaidi, - pastebėjo. 

Laura paraudo, krestelėjo galvą, ir plaukai švelniai nuvilnijo 
jai ant veido. Buvo visu atspalviu šviesesni nei anksčiau. 

— Vakar buvau kirpykloje. Nusprendžiau atsinaujinti. 

Pastarųjų dienų haliucinacijose Laura nebuvo apsilankiusi 
kirpykloje. Matyt, augliai nepaiso kosmetinių detalių. 

Tai nebuvo haliucinacijos! Šįryt tikrai buvo atėjęs Linčas. 

Tedo šypsena pradingo. Jeigu jam reikėjo dar vieno įrodymo, 
kad tos pastarosios dienos buvo tikrovė, jis buvo kelnių kišenėje. 
Tedas rado pasagą prie Vendelio namų, kuriuos puikiai prisimi- 
nė, bet kuriuose iki tol niekada nebuvo. 


— Kas įvyko šį rytą, Tedai? 

— Buvau savo darbo kabinete ir laikiau prie smilkinio savo 
Brauningo pistoletą, kai staiga kažkas ėmė karštligiškai belsti 
į duris. Tarsi tik tą akimirką ir suvokiau, kur esu ir ką ruo- 
šiuosi daryti. 

“Lauros veido išraiška buvo neperprantama. 

- Jūs neprisiminėte, kaip pasiėmėte ginklą? 

— Dar blogiau. Apie paskutines dienas neprisiminiau ir da- 
bar neprisimenu beveik nieko. Prisimenu tik nuotrupas ir labai 
painias; iš dalies todėl, kad... na, ne taip lengva paaiškinti... aš 
prisimenu ką 4iža. Lyg auglys būtų viską sumaišęs. 

— Pasakokit toliau, kas įvyko šį rytą. Jūs savo kabinete. Iš- 
girstat, kaip beldžiasi į duris. Kas tada? 

— Ant stalo guli Holei skirtas laiškas, rašytas mano ranka. 
Dar palikau jai ant durų perspėjimą, kad neitų ten su mergaitė- 
mis. Akivaizdu, kad buvau kruopščiai viską suplanavęs. Galima 
sakyti, kad atrandant tas detales mano galvoje pamažu ėmė dė- 
liotis praeities fragmentai. 

— Tikrai manote, kad ruošėtės nuspausti gaiduką? 

Tedas nudelbė galvą ir pasikasė smilkinį. Laura ištiesė ranką 
ir švelniai spustelėjo jam petį. 

— Tedai, jūs vis dar su manim, žiūrėkit į mane. Štai taip... 
Kas beldėsi į jūsų namų duris? 

— Žmogus, vardu Linčas, - atsakė Tedas. - Pagalvojau, kad 
tai prekybos agentas ir jau norėjau išprašyti, bet jis pareiškė Ži- 
nantis, ką aš ruošiuosi daryti savo kabinete, kažką pasakė apie 
ginklą, gerai neprisimenu, ką, bet kažką gana konkretaus. Be- 
protiškiausia, kad aš prisiminiau, jog visa tai kažkada jau buvo, 
iš anksto žinojau viską, ką Linčas man pasakys, ką pasiūlys. 
Tarsi žiūrėčiau filmą, kurį žinau mintinai. 

— Ir jūs manote, kad visa tai iš tikrųjų buvo? 

— Ne, - atsakė Tedas. — Tai dėl auglio, Laura. Gydytojas 
Karmaiklas perspėjo, kad tokie augliai gali sukelti haliucinaci- 


jas, spausti tam tikras smegenų sritis ir sukelti... 

— Palaukit, Tedai. Jei prireiks, dar pasikalbėsime su daktaru 
Karmaiklu. Bet aš noriu žinoti, ar gali būti taip, kad jūs jau 
iki tol pažinojote Linčą, galbūt kada nors praeity, kai jis buvo 
jaunesnis. 

— Keista, kad to klausiate. 

— Kodėl? 

— Toje vizijoje, apie kurią pasakoju, po kelių dienų aš vėl su- 
sitinku su Linču, ir jis atrodo dešimčia ar penkiolika metų pa- 
senęs. Taip staiga. - Tedas spragtelėjo pirštais. - Lyg sapne, kur 
žmonės akimirksniu persimaino. 

Tedas kažką prisiminė. Papurtė galvą ir nusijuokė. 

— Kas? — paklausė Laura. 

— Taip pat prisimenu, kaip buvau čia, su jumis, - atsakė Te- 
das, nužvelgdamas sienas aplinkui. - Jūsų šukuosena buvo tokia, 
kaip anksčiau, to aš negalėjau žinoti. Bet... Dieve... prisimenu 
nereikšmingas smulkmenas. Manote, kad tai įmanoma? Regėti 
vizijose panašius dalykus? 

— Apie ką mes kalbėjomės? Turiu galvoje, per tą seansą. 

Tedas susikišo rankas į kelnių kišenes. Apčiuopė pusapskri- 
timio formos daiktą. 

— Apie tai, kodėl aš mečiau šachmatus, — atsakė. 

Laura atrodė nustebusi. 

— Kas jūsų kišenėje? 

Tedas išsitraukė pasagą. Suėmė abiem rankomis ir ilgai žiū- 
rėjo su išraiška Žmogaus, sprendžiančio sudėtingą galvosūkį. 
Laura tyliu balsu vėl prakalbo. 

— Prieš metant šachmatus, Mileris jums ją padovanojo, tiesa? 

Tedas, išplėtęs akis, staiga pakėlė galvą. Laura užjaučiamai 
šypsojosi. 

— K3 padarysi? Turiu gerą atmintį, — tarė ji. - Kai pasakojote 
apie Miilerį ir apie pasagą, jaučiau, kad vienaip ar kitaip ji jums 
svarbi. Nežinojau, kad ją išsaugojote. 

— O, tai nėra Milerio pasaga. Bet labai panaši. Radau ją... 
pats gerai nežinau, kur. Neprisimenu, - pamelavo Tedas. 

Prie Vendelio ežero! 

— Anksčiau sakei, kad tas žmogus, Linčas, tau kažką pa- 
siūlė. Ką? 

— Jėzau, kaip visa tai beprotiška... Jis pareiškė priklausantis 
slaptai organizacijai, kuri verbuoja tokius kaip aš, kad vykdytų 
teisingumą žudikams, likusiems laisvėje dėl kokių nors sistemos 
spragų ar panašiai. O už tai man būtų leista patekti į savotišką 
savižudžių ratą, nors jis jo taip nevadino. 

— Ir tada jūsų ir kitų artimiesiems netektų susidurti su sa- 
vižudybės pasekmėmis, — su tam tikru susižavėjimu užbaigė 
Laura. 

— Taip: 

— Negalėčiau teigti, kad neišradinga. O kartu ir baisu. Ar tai 
buvo pirmas kartas, kai girdėjote kažką panašaus? 

— Tikrai pirmas. 

— Ką jūs turėjote nužudyti? Tai yra įvykdyti teisingumą? 

— Kažkokį tipą, vardu Edvardas Bleinas. Jis nužudė savo 
draugę ir liko laisvėje. 

— Tikrai, girdėjau apie tai per televiziją. Nužudytosios sesuo 
reikalauja jį teisti iš naujo, nes tyrėjai padarė klaidą. 

Tedas prisiminė Trišą Pendergast, dėstančią šį klausimą Ar- 
turo Robišou namuose. 

— Atrodo, po butu buvo skalbykla, ir vamzdyno temperatūra 
palaikė lavono šilumą. 

— Ir ką jūs darėt toje vizijoje, Tedai? 

— Vizijoje... taip kvailai skamba. 

— Žinau. 

— Laura, jūs manote, kad tie mano prisiminimai iš tikrųjų 
yra mano praeities dalis? 

— Visai tikėtina, kad kai kurie epizodai — taip. Bet susitelki- 
me į tai, ką prisimenate. Ką jūs galvojote apie Bleiną? 

— Maniau, kad turiu jį nudėti. Nors šiandien jau galvojau, 
kad nužudyti Bleiną buvo didžiausia kvailystė pasaulyje, toje ki- 

toje tikrovėje nužudyti jį atrodė visiškai logiška. Taip pat logiš- 
ka, kaip ir nusižudyti. Taigi nuėjau į jo namus; prisimenu visas 
interjero detales ir neabejoju, kad anksčiau nebuvau ten buvęs. 
Pasislėpęs spintoje palaukiau, kol tas tipas užmigs. Tada nuėjau 
į jo kambarį ir nudėjau. 

— Šaltakraujiškai nužudėte? 

— Ne. Bleinas mane pastebėjo ir mažumėlę apsunkino už- 
duotį. Bet aš jį nužudžiau. 

— O kas buvo paskui? 

— Na, nuo šios vietos viskas pradeda labiau priminti sapną. 
Nuėjau į namus pas kitą žmogų, kurį reikėjo nužudyti. Jo var- 
das buvo Vendelis, jis turėjo laukti manęs; šiaip ar taip, taria- 
mai priklausė tam ratui. Gyveno didžiuliame nuošaliame name 
vidury miško prie privataus ežero. Palaukiau jo namo viduje, 
ir kai jis pasirodė, nušoviau. Vendelis tariamai buvo nevedęs ir 
neturėjo vaikų, bent jau taip man buvo sakęs Linčas, tačiau po 
kelių minučių atvažiavo moteris su dviem mergaitėmis. 

— O sakote, kad Vendelis neturėjo vaikų. 

— Aš taip maniau. Linčas tai nuslėpė, nujausdamas, kad prie- 
šingu atveju tikrai nesutikčiau. 

— Iš kur žinote? 

— Vėliau jis pats prisipažino. 

— Tai matėtės su juo dar kartą? 

— Taip. Kai pradėjau įtarti, kad mane apgavo, kreipiausi į bu- 
vusį bendramokslį Arturą Robišou, kuris yra advokatas ir kurio 
daug metų nesu matęs. Mokykloje jis buvo drovus vaikas, ir su 
juo beveik niekas nedraugavo; aš ir kai kurie kiti iš jo tyčiojomės 
ir krėtėm piktus juokus. Turbūt tokie dalykai persekioja žmogų 
visą gyvenimą. Žodžiu, nuėjau pas jį į namus, ir pasirodė, kad tą 
dieną jo gimtadienis. Ten buvo ir daugiau žmonių iš mūsų mo- 
kyklos, visi nevykėliai, kaip ir Arturas, kurių beveik nepažinau. 

— Palaukit, — pertraukė jį Laura. — Jūsų įmonėje tikriausiai 


dirba ne vienas advokatas. Kodėl nesikreipėte į juos? 

— Arturas buvo man padėjęs dėl testamento, — atsakė Tedas. 
Tardamas šiuos žodžius suprato, kad nėra iki galo tikras tuo, ką 
sako. Jo vizijoje tai atrodė savaime suprantama, o ir pats Robi- 
šou elgėsi taip, lyg tai būtų nebe pirmas jų susitikimas po ilgo 
laiko; ir vis dėlto... 

— Robišou jums padėjo surasti Linčą? 

— Kas už viso to slypi, Laura? — Tedas vėl susigriebė už gal- 
vos. — Tarsi būčiau sapnavęs atmerktomis akimis. Dabar, kai 
pagalvoju, per tą gimtadienio vakarėlį Robišou namuose... buvo 
ir žvėrelis, oposumas, kuris kaskart iš kažkur atsirasdavo. 

Laura atsitiesė, sukluso. 

— Oposumas? 

— Taip. Mačiau jį ne kartą. Pirmą kartą — ant stalo priešais 
savo namus, bet beveik neprisimenu; vėliau mačiau jį prie Ar- 
turo namų, besislapstantį senoje padangoje, taip pat ir Linčo 
biure, kai galiausiai nuėjau pas jį. 

— Biure? 

- Ji išlindo iš biuro spintos. — Tedas papurtė galvą ir nusi- 
juokė. - Dieve, kaip kvailai skamba. Norėčiau tikėti, kad kalbu 
apie sapną. 

— Tarkime, kad apie jį ir kalbame, Tedai. Papasakokite, kas 
įvyko, kai nuėjote į Linčo biurą. 

— Linčas buvo pasenęs. Mano amžiaus, o gal kiek vyresnis. 
Teko pagrasinti, ir jis prisipažino, kad Vendelis iš tikrųjų turėjo 
žmoną ir vaikų; ir šį tą dar, kur kas blogesnio. 

— Ką? 

— Kad iš tikrųjų Vendelis nebuvo savižudis. Jis priklausė tai 
organizacijai, - Tedas kalbėjo įsmeigęs akis į vandens stiklinę, 
bet buvo... išklydęs iš kelio... 

- Žudė savais sumetimais? 

Tedas nustebo. Lauros spėjimas atrodė beprotiškas ir vis dėl- 
to buvo teisingas. 


— Taip. Reikėjo jį sustabdyti. 

— Ir kodėl pasirinko tave? 

Atėjo metas iškelti esminį klausimą. Jeigu šie kliedesiai ir 
turėjo kokių nors sąsajų su tikrove, Tedas baiminosi, kad tai 
buvo Hiolės neištikimybė. Visa kita galėjo buti tik makabriškas 
jo pasąmonės šydas, slepiantis gniuždančią tiesą. 

— Linčas sekė Vendelį ir sužinojo, kad jis turi meilužę. 

Tedas nutilo, ir jo žodžiai pakibo ore. Rankose jis gniaužė 
pasagą, nevalingai timpčiojo ją į šonus, lyg norėtų ištiesinti. 

— Tai buvo Holė, tiesa? 

Tedas tylomis linktelėjo. 

— Norit vandens, Tedai? 

— Ne, ačiū. 

— Ar šiandien kalbėjotės su Hole? 

— Taip. Pokalbis galiausiai buvo gana draugiškas. Nieko jai 
nepasakojau. 

— Gal šiandien tuo ir baikime. 

Tedas, regis, nepaisė jos žodžių. 

— Ką visa tai reiškia, Laura? Ar aš galėjau žinoti? Apie Holę? 
Dabar, kai pagalvoju, buvo tam tikrų ženklų ir galbūt... 

— Gana. Šiandien tuo ir baikime. 

— Gerai. 

— Noriu matytis su jumis kiekvieną dieną, Tedai. 

— Puiku. 

— Pasistenkite pailsėti. 

— Tedas atsistojo. Laura taip pat. 

— Tedai? 

Jis pažvelgė į ją. 

— Niekur neikite, supratote? 

— Supratau, — atsakė Tedas. Ir staiga kai ką prisiminė. Vieną 
epizodą iš tos kitos, beprotiškos tikrovės. - Jūsų sūnus — skau- 
tas, tiesa? 

— Taip. 

— Toje vizijoje buvo kažkokių nesklandumų dėl jo leidimo 
Žygiui. Vidury seanso jums kažkas apie tai pranešė telefonu. 

Laura šyptelėjo. Mostelėjo ranka į telefoną, kuris, Tedui 
įžengus į kabinetą, žinoma, nė karto nesuskambo. 
— Laimė, nieko tokio nebuvo, - atsakė Laura. 
Tedas priėjo prie durų. Ir toliau stipriai gniaužė pasagą. 
“— Karmaiklas buvo teisus, sakydamas, kad terapija man pa- 
dės, — ištarė veikiau sau nei psichoterapeutei. 


Tedas žvelgė tiesiai ten, kur buvo radęs pasagą. Jis 
stovėjo prie lauko kelio, vedančio į Vendelio namus. Tolumoje, 
pro miško lapiją, buvo matyti pastato konstrukcija, ir Tedas pa- 
kėlė galvą, kad ją nužvelgtų. Jis jau yra čia buvęs, net neabejojo. 
Jautė, kad jeigu prieis artyn, įžengs į vidų ir pereis per namus, 
prisiminimai persipins su tikrove, ir tada jis jau nebeatskirs vie- 
no nuo kito. 

Buvo pažadėjęs Laurai neiti iš namų, tačiau noras išsiaiškin- 
ti tiesą buvo pernelyg stiprus. Užsimerkė ir keletą kartų giliai 
įkvėpė, atkurdamas mintyse visas žinomas detales: lauko terasą, 
milžinišką svetainę su panorama į ežerą, Žaidimų aikštelę už 
namo. Ir vis dėlto tai turėjo būti pirmas kartas, kai jis įžengia į 
šias valdas. 

Tu tikrai čia buvai! Nužudei Vendelį. Kai sužinojai, kad jis — 
Holės meilužis, tau aptemo protas ir tu jį nužudei. Viskas labai ba- 
prasta. O kad nereikėtų žvelgti tiesai į akis, tapai to menamo bebro- 
čių klubo nariu. 

Jeigu taip ir buvo, tai tuoj turėjo paaiškėti. Nuo Vendelio 
vilos jį skyrė koks šimtas penkiasdešimt metrų. Brauningo pis- 
toletą jis tyčia buvo palikęs namie; dešinėje rankoje gniaužė pa- 
sagą, kuri galėjo praversti kaip savigynos įrankis, tačiau dabar 
pirmiausia teikė jam drąsos. 

Lambordžinis tebestovėjo ten pat, ir Tedas pagalvojo, kad 
tuoj vidury ežero pamatys ramiai sau žvejojantį Vendelį. Nepa- 
matė. Tedas nužvelgė krantą ir lieptą, ir permetė akimis vande- 
nį, tikėdamasis išvysti oranžinę gelbėjimosi liemenę. Vendelio 
nebuvo nė kvapo. Gal jis nuplaukęs į kitą ežero kraštą, pagal- 
vojo. Pakėlęs galvą pamatė vieną iš daugelio stebėjimo kamerų. 
Pasveikino ją šypsena. 

Lauko durys buvo užrakintos; dar vienas skirtumas, paly- 
ginti su ankstesniu apsilankymu. Tedas priėjo prie vienos iš 
stiklo pertvarų. Stiklas buvo užtamsintas, ir teko prisidengti 
rankomis akis, kad ką nors įžiūrėtų. Nesuko galvos, kad Ven- 
delis jį pamatys, tiesą sakant, to ir norėjo. Lyg pakerėtas žvelgė 
į vestibiulio kilimą, ten, kur susmuko nušautas Vendelis, tačiau 
ant kilimo nebuvo nė menkiausių žymių, kad ten kraujo klane 
būtų miręs žmogus. Tokios detalės kaip ši varė jį į neviltį. Tedas 
galėjo pripažinti, kad kažkada lankėsi šiose valdose prie ežero, 
tik to neprisimena, tačiau iš kur Vendelio lavono vaizdinys ant 
to kilimo? 

Apėjo aplink namą, ieškodamas kito įėjimo. Galėjo paskam- 
binti į duris arba pasibelsti, tačiau prieš akistatą su Vendeliu 
nutarė šiek tiek pasižvalgyti. Jeigu Linčas jam sakė tiesą, tas 
tipas buvo pavojingas žudikas, ir jeigu pas jį staiga prisistatytų 
jo meilužės vyras, vienas ir be ginklo, nesunku nuspėti, kaip 
elgtųsi. Akimirką Tedas pasigedo pistoleto, nors sąmoningai 
buvo nusprendęs jo neimti. Jis - ne žudikas. 

Kitame ežero krašte Vendelio irgi nebuvo; jo valtis plūdu- 
riavo pririšta prie lieptelio. Tedas apėjo namą iš kitos pusės ir 
pabandė atidaryti milžiniško garažo, kuriame tilptų ne viena 
mašina, vartus. Taip pat nepavyko. Pagalvojo, kad galbūt ga- 
lėtų pasaga išdaužti stiklo pertvarą, tačiau jo žvilgsnį prikaustė 
žaidimų aikštelė, įrengta nuožulnioje įkalnėje už namo. Ten 
stūksojo daili dažyto medžio pasakų pilis, iš tų, kurios bran- 
giai kainuoja. Prie jos vedė akmenimis apkraštuotas balto žvyro 
takelis. Tedas palypėjo šlaitu aukštyn ir nužvelgė pilį. Ji buvo 

kokių dviejų metrų aukščio, su keturiais bokšteliais kampuose, 
o ant sienų nupieštos Disnėjaus princesės: Bela, Tiana, Arielė... 
Tedas žinojo jas visas. Neatsispyrė pagundai prieiti artyn ir vog- 
čiomis žvilgtelti pro langą. Viduje stovėjo nedidelis plastikinis 
stalelis su dviem kėdėmis. 

— Kas jūs toks? — paklausė kažkas už nugaros. 

Tedas tebestovėjo prisiplojęs veidu prie pilies lango. Balsas 
buvo Vendelio. 

Tedas niekada nebuvo jo girdėjęs, tačiau balsas buvo stulbi- 
namai pažįstamas, kur kas iškalbingesnis nei Vendelio išvaizda. 
Tedas kilstelėjo rankas, parodydamas, kad nėra priešiškai nusi- 
teikęs ir lėtai atsitraukė nuo lango. 

— Aš — Tedas, — tarė atsigręždamas. Aiškintis, žinoma, ne- 
buvo reikalo, nes Vendelis jį atpažins vos pamatęs, jeigu iki tol 
neatpažino ir neapsimetinėjo. 

Tačiau Vendelis nerimastingai kilstelėjo antakius. Stovėjo 
prie pat miško pakraščio; apsirengęs taip pat, kaip Tedas pri- 
siminė: auliniai batai, languoti mėlynų atspalvių marškiniai ir 
oranžinė gelbėjimosi liemenė. Ką jis veikė miške su gelbėjimosi 
liemene? 

— Ką tu veiki mano valdose? Atėjai vienas? - Jo nerimas ne- 
atrodė neapsimestinis. Tas balsas... 

Kodėl jis man atrodo toks pažįstamas? 

— Taip, atėjau vienas. 

Vendelio veide vėl šmėkštelėjo nerimas. Jis vis dairėsi ap- 
linkui. 

— Tave atsiuntė Linčas? 

Tedas šyptelėjo. Pagaliau jie surado bendrą kalbą. 

— Klausyk, Tedai, — tarė Vendelis, - nežinau, kas tu per vie- 
nas. Jeigu Linčas tave atsiuntė, kad mane nudėtum, jis - kvailys. 
Tu nė musės nenuskriaustum. 

Dešinėje Vendelio rankoje stebuklingai atsirado pistoletas. 
Iki tol Tedas įdėmiai žiūrėjo jam į veidą, o nuleidęs akis išvydo 
ginklą. 

— Holė - mano žmona, - tarsi teisindamasis tarė Tedas. Tai 
buvo pirmi žodžiai, atėję jam į galvą. 

Vendelio veidas akimirksniu persimainė. Jis laisva ranka pa- 
sitrynė smakrą. 

— Įdomu... - atsakė. - Užeik. 

Tedas mostelėjo į pilį. 

— Čia? 

— Žinoma. Juk neversiu tavęs eiti į mano namus. O šitas 
daiktas tik dėl viso pikto, — tarė apie ginklą, — jeigu rasime 
bendrą kalbą, išeisi iš čia savo kojomis. Nenoriu nusiaubti savo 
dukterų pilies. 

Pro dvigubas pilies duris nepasilenkusi galėjo įeiti maža 
mergaitė, tačiau Tedui teko beveik įropoti į vidų. Grindys buvo 
guminės. Be plastikinio stalo ir tokių pat kėdžių ten dar buvo 
lentynėlė su arbatos servizu. Vendelis įėjo iš paskos, ir abu lyg 
įsibrovėliai milžinai susėdo ant kėdžių. Viduje buvo keliais 
laipsniais šilčiau nei lauke ir nė gurkšnelio oro. Vendelis pasidė- 
jo automatinį ginklą ant stalo. 

— Tai juokinga, — pareiškė Tedas. 

— Taigi, Holė — tavo žmona, - pratarė Vendelis tuo pačiu 
užburiančiu tonu, — ir Linčas tave atsiuntė, kad mane nudėtum. 
Leisk spėti. Jis tau pasakė, kad mes su tavo žmona — meilužiai? 

— Pasakė ir šį tą daugiau. 

— Aišku. 

Vendelis kelias akimirkas pasvarstė. 

— Pasakyk viską, ką jis apie mane sakė. 

— Nesulauksi. 

— Keista, — tarė Vendelis, - akimirką pamaniau, kad su pis- 
toletu esu ne aš. 

Tedas atsiduso. Jautė, kaip tvinksi smilkiniuose. Jis atėjo į 
vilą prie ežero įsitikinti, kad Vendelis gyvas, o dabar, kai jis 
buvo šalia, net nežinojo, kaip elgtis. Aišku buvo viena: jeigu tas 


tipas pavojingas, jis turėjo tai išsiaiškinti dėl Holės. 

— Linčas pasakojo apie jūsų organizaciją, teisėsaugos siste- 
mos spragų taisymą ir teisingumo vykdymą. Sakė, kad tu iš- 
klydai iš kelio ir pradėjai veikti savo nuožiūra, nesilaikydamas 
jokio protokolo. Ir prašė tave nudėti. 

Vendelis purtė galvą. Jo veidą pamažu iškreipė pyktis. 

— Šunsnukis, — pats sau tarė Vendelis. 

— Kodėl? 

— Nėra jokios organizacijos, Tedai, — piktai atkirto Vende- 
lis. — Pažįstu Linčą nuo universiteto laikų, ir tai buvo tik jo 
kvaila idėja, tuo metu mes buvome gana artimi draugai, dau- 
giau nei prieš dvidešimt metų. Vėliau retkarčiais dar susitik- 
davome, bet draugystė vis blėso. Kol prieš keletą mėnesių jis 
ėmėsi mane šantažuoti kai kuo iš mano praeities, nesvarbu, kuo. 
Iškrėtė kvailystę, nes prieš jį buvo paprasta surasti ką nors kom- 
promituojančio. Jis nekvailas, bet nemokėjo saugoti savo kailio. 
Supranti? 

— Ne. 

— Tai Linčas yra tavo žmonos meilužis, o ne aš. 

— Ką? 

— Pasisamdžiau du tipus, kad jie ką nors atkapstytų, - paaiš- 
kino Vendelis. - Jie išsiaiškino, kad Linčas susitikinėja su ište- 
kėjusia moterimi ir prifotografavo. daug nuotraukų. Nusiunčiau 
jas jam ir perspėjau, kad jeigu dar bandys mane šantažuoti, išsi- 
aiškinsiu dar ne tiek. Daugiau nieko apie jį nebegirdėjau. 

— Pasakyk, kas tose nuotraukose. 

— O kam? 

— Būk geras. 

— Nežinau, atidžiai nežiūrėjau. 

— Ar buvo kokia nors iš restorano? 

— Taip. Buvo serija, fotografuota pro langą iš lauko. Jie sėdi 
vienas priešais kitą prie staliuko, ir jis jai tiesia kažką paragauti. 

Tedas galvojo apie nuotrauką, kurios matė tik kraštą. Jeigu 
Vendelis sako tiesą, vadinasi, joje su Hole nufotografuotas vyras 
buvo pats Linčas. 

— Ar nesupranti? — paklausė Vendelis. - Linčas atėjo pas tave 
ir prišnekėjo apie tą organizaciją, kad vienu šūviu nušautų du 
zuikius. 

Prielaida buvo logiška, tačiau Tedas nenorėjo aklai ja tikėti. 
Jam jau neišėjo į naudą, kad jis tąkart patikėjo Linču. 

— Kam jam reikėjo tavo mirties? — paklausė Tedas, bandyda- 
mas įsitaisyti nepatogioje miniatiūrinėje kėdutėje. 

— Be to, kad galėjau demaskuoti jo romaną? Tau leidus, pa- 
aiškinsiu. Džastinas Linčas nuo pat mūsų pažinties pradžios tik 
ir pavydėjo man, ir kuo toliau, tuo labiau ir akivaizdžiau. Jo 
pavydas ardė mūsų draugystę, kol galutinai ją sugriovė. Pažiū- 
rėk, kur aš gyvenu, kokią mašiną vairuoju, kokią turiu šeimą; 
mano kompanijos metinė apyvarta šimtai milijonų dolerių, o 
tu turbūt matei, kur dirba jis: savo suskretusioje kontoroje, kur 
tvarko visokias nereikšmingas pagiežingų moteriškių bylas ir 
užsiima kitais niekais. Ir negalima sakyti, kad iš pradžių aš jam 
nepadėjau... bet kaskart, kai aš priimdavau teisingą sprendimą, 
jis priimdavo klaidingą. Tau dar mažai motyvų mane nužudyti? 
Bet tas bailys net ir to nedrįso padaryti pats. Jam prisireikė tavęs 
ir tos išgalvotos organizacijos. 

Tedas susimąstė. Buvo esminių klausimų, kurių jis niekaip 
neperprato. Iš kur Linčas sužinojo apie jo savižudybę? Atrodė 
neįtikėtina, kad jis paskubomis sukurpė tą istoriją apie savižu- 
džių ratą. Tikriausiai žinojo jau anksčiau. Tik klausimas, iš kur. 
Bet jeigu žinojo jau anksčiau, tada kodėl neleido Tedui nusižu- 
dyti, kad niekas nebetrukdytų jam būti su Hole? 

Tu nenorėjai nusižudyti. 

— Apie ką galvoji? - paklausė Vendelis. 

— Viskas taip painu. 

— Labai paprasta, patikėk. Džastinas gyvenime nebūtų išdrį- 
sęs prisistatyti pas mane ir nuspausti gaiduką, jis - skystablauz- 
dis. Jam reikėjo kito Žmogaus, ir tu buvai arčiausiai po ranka. 
Man tik keista, kad jis manė, jog tu tai sugebėsi; akivaizdu, kad 
ir rinktis nesugeba. 

Tedas kvailai pasijuto įžeistas. Savo vizijoje jis kaip profesio- 
nalas nušovė ir Bleiną, ir patį Vendelį. Netgi apdairiai užmigdė 
Bleino šunį! 

Deja, šioje realybėje Tedui teko šaudyti tik į juodus siluetus 
šaudykloje. Vendelis buvo teisus: jis negalėtų nužudyti žmogaus. 

Tačiau Vendelio teorijoje buvo viena spraga: jeigu jiedu iki 
šiol tikrai buvo nepažįstami, kodėl Tedas prisiminė lankęsis jo 
namuose? 

Tu jo nepažinojai. Šiandien pirmą kartą čia atėjai. 

Ir vėl ta pati į neviltį varanti mintis. Tedas nusprendė pasi- 
kliauti tuo, ką jautė tik atėjęs, stovėdamas prie į namus vedančio 
lauko kelio, kai dar nepriėjęs artyn prisiminė kiekvieną jų de- 
talę. Tas pojūtis buvo tikras. Turėjo juo pasikliauti. Staiga pri- 
siminė pasagą; pagalvojo, kad stipriai ją suspaudus išsisklaidys 
bet kokios abejonės. 

Vendelis įsitempė. Žaibiškai puolė prie ginklo. 

Tačiau netrukus Tedas suprato, kad tokio keisto gesto prie- 
žastis — ne jo bandymas išsitraukti pasagą. Vendelis, taikydama- 
sis į jį, Žiūrėjo pro vieną iš pilies langų. 

— Maniau, kad atėjai vienas! — apkaltino jį Vendelis, neati- 
traukdamas akių nuo lango. 

— Vienas ir atėjau. 

— Tada kažkas tave sekė. 

Iš savo vietos Tedas nematė, apie ką Vendelis kalba. Šiek tiek 
pasilenkė ir įsižiūrėjo... Suakmenėjo. Pro namo šoną žingsniavo 
juodaodis baltu chalatu. Tai buvo Rodžeris, tas keistas žmogus, 
kurį Tedas prisiminė iš Bleino namų. Tada prieš išeidamas su- 
sidūrė su juo svetainėje. 

— Pažįsti? — Vendelis vis dar taikėsi į Tedą. — Ką tas tipas 
veikia mano valdose? 

— Nežinau, ar pažįstu. 

— Nežinai? 

Rodžeris nerūpestingai sau žingsniavo, susikišęs į kišenes 
rankas. Priėjęs namo kampą pasuko ežero link, toldamas nuo jų. 

— Atrodo, nueis. 
— Kur nueis? Aplink trijų kilometrų spinduliu nieko nėra. Ką 
tas tipas čia veikia?! 


Po Vendelio valdas slankiojančio Rodžerio vaiz- 
dinys buvo antrasis tiesioginis ryšys, siejantis viziją (Tedui šis 
žodis nepatiko, bet koks buvo skirtumas?) ir dabartį. Antrasis 
ryšys buvo pasaga ir ant rašomojo stalo rastas laiškas. 

Vendelis kone stumte išstūmė jį iš pilies. 

— Tai pažįsti tą tipą, ar nepažįsti? 

— Taip, atrodo, iš kažkur pažįstu. 

Vendelis atsiduso ir pakėlė į dangų akis, lyg ten slypėtų at- 
sakymas, kodėl Tedas taip keistai elgiasi. Sugriebė jį už striukės 
atlapų. 

— Prisimink! — Vendelis prikišo savo veidą prie Tedo veido 
ir skvarbiai pažvelgė. - Manai, kad jis tave sekė, ar aklai tavęs 
ieško? 

— Manau, kad antra. 

Vendelis paleido Tedą. Pasitrynė smakrą, užmetė žvilgsnį į 
pilies šoną ir susimąstė, įsmeigęs akis į baltą žaidimų aikštelės 
žvyrą. 

— Eisi su manimi. 

Jie kartu įžengė į mišką. 

— Kur mes einam? 

— Noriu parodyti kai ką, kas yra mašinoje. Bet būtų geriau, 
Jei tas tipas mūsų nepastebėtų. 

Jie nužingsniavo į gilumą, kol juos pridengė medžiai ir apėjo 
aplink namą iki privataus kelio. Tuo metu Rodžeris turėjo būti 
už namo ir negalėjo jų matyti. Dar nepriėjus bagažinė automa- 
tiškai atsidarė. 

Viduje gulėjo krūva tvarkingai sudėliotų dėžių. Vendelis su- 
sirado vieną ir pakėlė dangtį. Čiupo aplanką ir ištiesė Tedui. 

— Kas čia? 

— Pažiūrėk, - paskubino jį Vendelis, purtydamas aplanką. — 
Po mano valdas slankioja kažkoks tipas; neturim daug laiko. 

Tedas paėmė aplanką. Jis buvo toks pats, kokį jam buvo davęs 
Linčas. Atvertė, ir pirmiausia pamatė nuotrauką, fotografuotą 
restorane: Vendelis jam nemelavo. Nuotraukoje buvo aiškiai 
matyti, kad priešais Holę sėdi Linčas, tiesiantis jai šaukštą kaž- 
ko paragauti. Nebuvo abejonių, kad nuotrauka nauja: tai liudijo 
trumpesni ir šviesesni Holės plaukai. Paėmė kitą nuotrauką. Jie 
žingsniavo vingiuotu takeliu... susikibę už rankų! Trečiojoje... 

Vendelis išplėšė aplanką jam iš rankų. 

— Daugiau nėra ko Žiūrėti. 

Tedas taip ir liko stovėti atverstais delnais, tarsi laikytų įsi- 
vaizduojamą aplanką, negalėdamas atsitokėti. 

— Įsitikinai? Nėra jokios organizacijos; viskas kur kas papras- 
čiau. Linčas tave mulkina ir norėjo atsikratyti, apkaltinęs mano 
nužudymu. Mes juo dar pasirūpinsime. Bet ne dabar. 

Tedas nieko neatsakė. Vendelis jį papurtė, kad sugrąžintų į 
tikrovę. 

— Paklausyk. Eik ta kryptimi. Pereik mišką ir prieisi kelią. 
Eiti reikės kiek ilgiau, bet nenoriu, kad tas tipas tave pamatytų. 
Žinai jo vardą? 

— Rodžeris, - sušnabždėjo Tedas. - Atrodo, Rodžeris. 

— Gerai. Aš pasirūpinsiu mūsų draugu Rodžeriu. — Vendelis 
išsitraukė ginklą. 

Tedas išplėtė akis. 

— Ką ruošiesi daryti? 

— Jis mano valdose, - Vendelis nusišypsojo. — Nebijok, atsi- 
pirks tik geru išgąsčiu. Vėliau tau paskambinsiu. 

Tedas patraukė miško link. Tik kartą atsigręžė pro petį pa- 
žiūrėti, kaip nutolsta Vendelis. Prisiminė, kad Vendelis žadėjo 
jam paskambinti, o Tedas nedavė jam savo telefono numerio, ir 
tai jį nuoširdžiai prajuokino. Kažkodėl nujautė, kad tai nebus 
kliūtis. 


Svetainėje, ten, kur anksčiau buvo stiklinės durys, 
dabar stūksojo medinė siena. Ir nors Tedas iš vidaus matė tik 
mažytį langelį, žinojo, kad išorėje siena — rožinės spalvos, ir ant 
jos išpieštos Disnėjaus princesės. 

Ėjo beveik apgraibomis. Buvo naktis, ir jis matė tik šviesos 
kvadratėlį; girdėti buvo tik užburiantis sode dūžtančių bangų 
ošimas. Priėjęs prie lango turėjo pasilenkti, kad pro jį pažiūrėtų, 
kaip tąkart Vendelio valdose. 

Vandenynas putotais liežuviais plakė sodo šlaitą. Po melsvu 
mėnesienos šydu spindėjo balti purslai, vilnijantys plačiais van- 
denimis. Tedas iškišo pro langą ranką ir energingai papurtė, 
kol, įsijungus judesio jutikliui, terasoje įsižiebė vienintelis Ži- 
bintas. Nebuvo jokių Holės ar oposumo pėdsakų. Tačiau prie 
kepsninės tebegulėjo medinė šachmatų dėžė. 

Tedas kiek galėdamas ištiesė ranką, ir pirštais palietė medinį 
dangtį, tačiau kai pabandė jį sugriebti, įvyko priešingai, - ke- 
liais centimetrais stumtelėjo jį tolyn. Jau klūpodamas pasitai- 
sė ranką ir įkišo ją pro lango angą iki pat peties, kol medinė 
briauna įsirėmė jam į kaklą ir šoną, ir pabandė dar kartą, šįsyk 
aklai, nes veidu buvo prisiplojęs prie sienos ir matė tik svetainės 
juodumą. Pirštais apčiuopė dangčio kampą, perbraukė nagais, 
ir taip pavyko šiek tiek jį pritraukti. Tedas net nesusimąstė, kam 

jam taip prisireikė šachmatų dėžės, bet jis žūtbūt turėjo ją atida- 
ryti. Dėžė turėjo būti jau arčiau, bet atrodė, kad sulig kiekvie- 
nu bandymu jis pirštų galais vis stumteli ją į tą pačią padėtį. Jį 
apėmė beprotiška iliuzija, kad dėžė vis tolsta, plūduriuoja toje 
beribėje jūroje. Ir kaskart, kai jis ją paliesdavo, jam atrodė, kad 
jo ranka — lankstus ir be galo ilgas čiuptuvas, besitiesiantis nuo 
pilies lango prie dėžės. Kad ir kiek Tedas stengėsi, kad ir kiek 
tiesė ranką, viskas veltui: dėžė vis nutoldavo tiek, kad jis vos 
galėdavo ją paliesti. 

Vėl ir vėl atkakliai ją graibstė, irdamasis lyg koks pašėlęs 
plaukikas, ant pirštų išaugo lenkti nagai, kurie vėl ir vėl smig- 
davo į medinės dėžės kampą, bet neįstengdavo jo sugriebti. Te- 
das jautėsi bejėgis, langas spaudė įskaudusį kūną ir ėmė tirpti 
skruostas. 

Nusivylęs nusvarino ranką, ir ji akimirksniu vėl tapo įprasto 
ilgio. Kurį laiką taip ir stovėjo prie lango, ranka vienoje pusėje, 
o kūnas kitoje. Vėl žvilgtelėjo, ir šachmatų dėžė tebegulėjo prie 
kepsninės, ten pat, kur ir anksčiau, užvožtu dangčiu. 

Staiga Tedas išgirdo ūžesį ir pakėlė akis. Iš jūros kilo kažkoks 
tamsus kalnas, kažkoks varvantis kiautas, kuris pasirodė esąs 
stogas mašinos, kurią Tedas iškart atpažino: tai buvo raudonas 
mustangas, kurį jo vaikystėje turėjo tėvas. Lėtai kilo užpakalinė 
automobilio dalis, sukiužęs kėbulas, aplipęs jūrų dumbliais, bet 
vis tiek atpažįstamas. Ir nustojo kilti, vis dar pusiau apsemtas 
vandens. Tada bagažinė stebuklingai atsidarė, ir Tedą apėmė 
mirtina baimė. Jis nenorėjo matyti, kas buvo viduje. 

Iš už namo šono žingsniavo Rodžeris. Priėjęs prie mustango 
bagažinės ištiesė ranką, tarsi kviesdamas kažką šokti, ir iš vi- 
daus išnirusi ranka sugriebė jo delną. Iš bagažinės gana sunkiai 
išlipo Holė. Ir nieko keista, ji buvo be kojos. Ji vilkėjo Tedo 
mėgstamiausiu bikiniu, tuo pačiu, kaip nuotraukoje ant šaldy- 
tuvo, tik raudona spalva atrodė išblukusi. Jos oda buvo blyški ir 
nelygi, sunykęs veidas — praradęs bet kokius žmogiškus bruo- 

žus. Galbūt net su abiem kojomis nebūtų galėjusi laisvai judėti. 
Rodžeris ją vedė. 

Jiedu priėjo prie terasos ir gana sunkiai užlipo laipteliais. Ir 
staiga Holė, regis, pastebėjo rožinę sieną jai prieš akis. Vieną 
po kitos nužvelgė princeses, ir jos veide pasirodė vos pastebima 
šypsena. Tačiau džiaugsmas išgaravo, kai ji netikėtai išvydo lan- 
gą, išvydo Tedą. Įsmeigė į jį priekaištingą, kaltinantį žvilgsnį, 
ir Tedas jau norėjo instinktyviai atšokti nuo lango, bet, žinoma, 
nepajėgė apsispręsti. Holė ilgai smerkiamai žvelgė į jį, o tada 
patraukė prie kepsninės, kaip visada, lydima Rodžerio, kuriam, 
regis, rūpėjo visai ne Tedas, o tik palydovo darbas. 

Holė mostelėjo Rodžeriui į šachmatų dėžę. Jis pasilenkė 
ir atsargiai abiem rankomis ją pakėlė. Iškilmingai įteikė Ho- 
lei, kuri priglaudė ją prie krūtinės lyg kokį naujagimį. Stipriai, 
pavydžiai suspaudė, metusi Tedui dar vieną įspėjamą žvilgsnį: 
dėžė mano! Apsisuko ir lėtai nužingsniavo, Rodžeriui nė aki- 
mirkai nenuleidžiant nuo jos akių. Tedui suspaudė širdį, žiūrint 
į tą sulysusį ir išsekus; šešėlį, neturintį nieko bendra su gyvy- 
bingu ir raumeningu kūnu, kurį jis prisiminė. 

Holė su Rodžeriu grįžo į vandenyną, ir vėl įlipo į mustangą, 
kuris tebedunksojo ten pat lyg skardinis pabaisa pražiotais nas- 
rais. Prieš bagažinei užsidarant, Holė paskutinį kartą atsigręžė 
į Tedą ir metė negailestingą žvilgsnį. 

Ir tada Tedui nieko kito neliko, kaip tik pasislėpti. Ir pra- 
busti. 


— Mergaičių pilyje? - suglumusi paklausė Laura. 

— Taip, - atsakė Tedas, nustebęs, kad būtent ši aplinkybė pa- 
traukė psichoterapeutės dėmesį. — Ir pats nežinau, kodėl prie jos 
priėjau, gal todėl, kad pilis krito man į akis ir aš pagalvojau, kad 
tokios būtų labai norėjusios mano dukterys. O tada pasirodė 
Vendelis ir liepė eiti į vidų. Kodėl tai jus taip sudomino? 

Laura šyptelėjo. 

— Nežinau. Gal ir logiška, kad jis nepakvietė jūsų į namus, 
tiksliai nežinodamas, ką ten veikiate. 

- Žinoma. 

— Kaip atrodė ta pilis? 

Tedas suraukė kaktą. 

— Ar tai svarbu? 

— Mane sudomino, kad apskritai priėjote prie jos. Spren- 
džiant iš jūsų pasakojimo, ji stovėjo nuošaliau. 

— Taip. Sakyčiau, už kokių penkiasdešimties metrų. Pačia- 
me miško pakrašty ten įrengta žaidimų aikštelė. Pilis krinta į 
akis: ji rožinės spalvos, o ant sienų išpaišytos Disnėjaus prince- 
sės, besirikiuojančios viena po kitos aplinkui. Pilis su keturiais 
kampiniais bokšteliais smailais kupolais, stogeliais virš langų ir 

— Sakėte, kad jūsų dukterys būtų norėjusios tokios pilies — 
pagalvojote apie tai prie jos priėjęs. Kodėl manote, kad jos nieko 
panašaus neturėjo? 

— Na, mano dukterys turėjo daug ką. Man sekėsi visai ne- 
blogai. 

— Bet ne tokią pilį. Kodėl? 

Paprastai per seansus jie taip nenukrypdavo. Tedas jautėsi 
išmuštas iš vėžių. 

— Gal pasakysiu kitaip, - tarė Laura, - jūs pasiturintis žmo- 
gus, tikrai esate pripirkęs Sindei su Nadine visokių žaislų. Ta- 
čiau pamatęs tokią dailią pilį pagalvojote, kad jos nieko pana- 
šaus neturėjo. 

— Nesuprantu, kodėl tai taip svarbu. Tiesiog pamačiau pilį ir 
prisiminiau jas... Aš jų pasiilgau ir turbūt priėjau prie pilies, kad 
pasijusčiau arčiau jų, įsivaizduočiau, ką jos pasakytų ją pama- 
čiusios ir visa kita. Man tai atrodo visiškai suprantama. 

Laura tylėjo. 

— Nežinau, Laura. Maniau, kad kalbėsimės apie ką kita — 
apie Linčą su Hole. — Tedas papurtė galvą. — Padėkit man 
suprasti. 

— Taip, jūs teisus. Pasikalbėkime apie tai. — Lauros šypsena 
buvo nuginkluojanti. — Taigi Vendelis jums pasakė, kad visa ta 
istorija apie slaptą organizaciją buvo tik beprotiška idėja, kurią 
jie su Linču puoselėjo universitete, ir kad jų tarpusavio santykiai 
ilgainiui tapo įtempti. 

— Taip. Atrodo, Linčas bandė jį kažkuo šantažuoti, tik neži- 
nau, kuo, ir todėl Vendelis jį pasekė ir sužinojo apie Holę. 

— Ir jūs juo patikėjote? Sprendžiant iš jūsų pasakojimo, Ven- 
delis neatrodė patikimas žmogus. 

— Man nereikėjo juo patikėti. Kai išėjome iš pilies, jis nusive- 
dė mane ir parodė nuotraukas. Neliko jokių abejonių. 

— Ne. Nuotraukos buvo mašinoje. 

Laura patylėjo. Galiausiai paklausė: 

— Ir kokius jausmus jums tai sukėlė, Tedai? 

— Aš nepykstu, jeigu klausiate apie tai. Pats kaltas, kad mūsų 
santuoka nuėjo velniop. Vakar vėl sapnavau Holę. 

Toliau Tedas papasakojo savo sapną, kurio veiksmas vyko 
už jo namo. Kai paminėjo rožinę pilį, Laura iškart sukluso; jos 
rėjo kažkokią ypatingą reikšmę. Vienintelė sapno detalė, kurią 
Tedas nutylėjo, buvo vyras, atlydėjęs Holę iš jūros. Jis dar nebu- 
vo pasiruošęs kalbėtis apie Rodžerį. Dar ne. 

— Tas šachmatų dėžės vaizdinys labai įdomus, — tarė Lau- 
ra. — Tai daiktas, glaudžiai susijęs su jūsų praeitimi. Sakote, kad 
Holė paėmė dėžę ir įtariai pažvelgė į jus, tarsi saugodama. 

— Taip. Jaučiausi pasibaisėtinai. 

— Kaip būtent jūs pasijutote? 

— Taip, lyg ta šachmatų dėžė būtų Holės, ir ji būtų užklupusi 
mane bandantį ją pasigrobti. Holė niekada nėra jos mačiusi; aš 
ir pats daug metų jos nemačiau. Ir vis dėlto turbūt ta dėžė sim- 
bolizuoja mano praeitį, mane, koks kažkada buvau, ir todėl man 
labai svarbu, kad Holė taip įtariai ją saugojo, nors tai tik sapnas. 
Bijau, kad šiandienos tikrovė visai kitokia. 

Jis taip įsitraukė į pokalbį, kad iki šiol nė karto net nežvilg- 
telėjo į kabinetą. Diena buvo giedra, ir į vidų įžūliai skverbėsi 
saulės šviesa, pusę kabineto buvo nutvieskęs didžiulis stačia- 
kampis šviesos ruožas. T3 dieną Laura neužtraukė užuolaidų. 
Tedas įsmeigė žvilgsnį į langą ir jį apakino saulės atspindžiai. 
Atitraukęs akis kurį laiką matė Lauros veide juodą kvadratą, 
kuris pamažu pranyko. 

— Ir ką? Ruošėtės papasakoti apie tą šachmatų dėžę. 

Tedas linktelėjo. 

- Šachmatai priklausė mano seneliui Elvaldui. Tai buvo sta- 
čiakampė tokio dydžio dėžė. - Tedas rankomis parodė matme- 
nis, lyg iš tikrųjų laikytų ją ant kelių. - Labai geros, tamsios, 
žvilgančios medienos dvipusė šachmatų lenta. Atsiversdavo 
kaip knyga ir ištiesus buvo galima žaisti šachmatais. 


II9 


Tedas, nugrimzdęs į malonią svajingą būseną, prisiminė kie- 
kvieną detalę. 

— Figūros išdėliotos viduje, - tęsė jis. - Kiekviena turėjo savo 
vietą aksominio apmušalo įduboje, kad idealiai tilptų vos spus- 
telėjus. Pamenu, viena įduba kažkodėl buvo per plati. Baltųjų 
pėstininko. Žinojau, kad dėžę reikia atidaryti taip, kad balto- 
sios figūros liktų apačioje. Pirmiausia ištraukdavau tą pėstinin- 
ką: antrą iš dešinės. 

— Kai kalbate apie šachmatus, jūsų veidas nušvinta. 

— Taip. Tikriausiai jie man siejasi su ankstyva vaikyste, kai 
buvau laimingas. Po Milerio mirties apskritai nustojau žaisti, ir 
gyvenimas namuose virto pragaru, nes mama kaskart vis sun- 
kiau sirgo, o tėvas nuolat ją žemino. Jis išsikraustė pas meilužę, 
o aš likau su mama, ir kaip tik tuo metu jos liga paūmėjo. Likau 
vienų vienas, tokio sudėtingo amžiaus. Permaina buvo didžiulė. 

— Tėvas jumis nesirūpino? 

— Beveik ne. Iš pradžių stengėsi su manim matytis, bet aš 
atsisakydavau. Buvau maištingas paauglys, įsiutęs ant viso pa- 
saulio. Bet blogiausia, kad namie buvo motina, kuriai nė velnio 
nerūpėjo, ar aš įsiutęs, ar ne. Ji gyveno savame pasaulyje. Mano 
mama anksčiau taip pat maištaudavo, tik dėl kitų priežasčių; 
man visada atrodė, kad po tėvo išdavystės ji buvo priversta nu- 
traukti kovą, ir todėl ją laimėjo liga, kuri užvaldė jos gyvenimą. 
Tie metai buvo baisūs. Vėliau teko paguldyti ją į ligoninę. 

Tedas nutilo. Mįslingai nusišypsojo. 

— Puikiai išmanote savo darbą, Laura, — tarė tėvišku tonu. — 
Žinote, kokias stygas paliesti, kad žmogus viską išklotų. 

Ji taip pat nusišypsojo. 

— Kur buvo ta šachmatų dėžė visus tuos metus? 

— Iš pradžių gulėjo kažkur mano namuose. Prisimenu kartą, 
grįždamas iš mokyklos, pamačiau gatvėje krūvą seno šlamšto, 
tarp kurio gulėjo ir mano šachmatų dėžė. Kai kurie iš tų daik- 
tų dar buvo tinkami naudoti, bet mano motinai šovė mintis jų 
atsikratyti. Ji neretai tai darydavo, sakydavo, kad ten veisiasi 

vabzdžiai ar panašiai. Išsitraukiau šachmatus ir pasidėjau kaž- 
kur savo kambaryje, kad nerastų. Tikriausiai vėliau ją aptiko, 
nes daugiau dėžės nemačiau. 

— Sakėte, kad motiną paguldėte į ligoninę. 

— Taip. Artėjant aštuonioliktam gimtadieniui mano gyveni- 
me įsivyravo tam tikra pusiausvyra. Aš atsisakiau blogo vaiko ir 
užkietėjusio atskalūno vaidmens ir įstojau į universitetą. Toliau 
nuo namų man pavyko atsikratyti tų nelemtų metų kartėlio, 
išsiskirti tarp kitų studentų ir netgi susitaikyti su mama. Lan- 
kyti ją slaugos namuose buvo visai kas kita; ten ja rūpinosi ir 
prižiūrėjo, kad gertų vaistus. 

— Ar prisimenate kada nors praeity sapnavęs tą šachmatų 
dėžę? 

— Ne, tikrai ne. Beje, jau ne pirmą kartą sapnuoju tokį pat 
sapną. Arba beveik tokį pat. Turbūt mano namų terasoje įvyko 
kažkas tokio, ko negaliu prisiminti. 

Tedas kalbėjo paslaptingu balsu. Tai liudijo ne vien tik pasi- 
kartojantis sapnas, kažkas slypėjo giliau. 

— Kodėl taip manote? 

— Mano atminty yra balta dėmė, Laura. Tarsi užpildyta 
mano sąmonėje besikartojančių prisiminimų fragmentais, pra- 
eities nuotrupomis, net nežinau, kuo. - Tedas susiėmė rankomis 
galvą. Jautėsi bejėgis. - Mano namų terasoje kažkas įvyko, ir 
man atrodo, kad tai susiję su Vendeliu. Aš esu buvęs jo namuo- 
se, net neabejoju. Man reikia... 

— Nurimkit, Tedai. Aš jums padėsiu surikiuoti tuos prisi- 
minimus. 

Tedas apmirė. Pakėlė akis ir susižavėjęs pažvelgė į Laurą. 

— Ką aš pasakiau? 

— Surikiuoti, — pakartojo Tedas. - Kaip tik to aš ir noriu. 
Manot, tai dėl auglio? 

Laura žvilgtelėjo į laikrodį. 

— Manau, kad šiandienai pakaks. 


Tedas laukė Vendelio milžiniškoje mašinų stovėji- 
mo aikštelėje. Kadaise čia veikė garsi spausdinimo mašinėlių 
gamykla, iš kurios jau koks keturiasdešimt metų buvo likęs tik 
apleistas pastatas. 

— K3 tu čia veiki? - pamatęs Tedą Vendelis staigiai sustojo. 

Tedas gūžtelėjo pečiais. 

— Reikėjo pasikalbėti. 

— Kaip mane suradai? 

— Tu juk šito pastato savininkas? 

Iš tikrųjų Vendelis per fiktyvų sandėrį buvo nusipirkęs ga- 
myklą. Apjuosė dviejų metrų aukščio siena, virš jos nutiesė spy- 
gliuotą vielą ir pakabino ant vartų spynas. Gamykla buvo įsikū- 
rusi dykvietėje, bet mašinų aikštelėje voliojosi butelių duženos, 
o sienos buvo išrašinėtos. 

— Ką tu čia veiki, Tedai? —- paklausė Vendelis, jau susitaikęs 
su ta mintimi. Jis stoviniavo prie mašinos durų. 

— Juk sakau. Reikia pasikalbėti. 

Vendelio akys lakstė į visas puses. 

— Atėjai su tuo tipu, vilkinčiu chalatu? 

— Atėjau vienas. 

Vendelis linktelėjo ir patraukė link pastato kampo. 

— Einam su manim. 

Kelias akimirkas padvejojęs Tedas nusekė iš paskos. Pasukęs 
už kampo pamatė Vendelį priešais metalines duris, palinkusį ir 
narpliojantį daugiau kaip kokių dvidešimties raktų ryšulį. Kai 
pabandžius vieną raktą durys neatsidarė, jis spyrė į jas ir ty- 
liai nusikeikė, Tedas prisiminė savo tėvą, kuris Tedo vaikystėje 
dažnai taip pat spardydavo pašiūrės duris. Galiausiai Vendelis 
surado reikiamą raktą ir įžengė į vidų, palikęs už nugaros atda- 
ras duris. Priėjęs prie jų Tedas iš pradžių matė tik tamsų stačia- 
kamp; su vos įžiūrimais Vendelio bruožais. Akims apsipratus 
su tamsa pamatė, kad tai įrankių sandėliukas, ne didesnis už 
vonią. Jame stovėjo apverstas daiktais darbo stalas ir sieniniai 
stelažai su buteliais, dažų skardinėmis ir kitais dulkių nuklo- 
tais reikmenimis. Dar neperžengęs slenksčio Tedas pajuto pri- 
plėkusio oro ir tirpiklio tvaiką ir suraukė nosį. Vendelis įjungė 
vienintelę lemputę. 

— Užeik, - paliepė. 

Ir iš kur tas liguistas jo įprotis kalbėtis tokiose absurdiškose ir ne- 
Datogiose patalpose? Šiame sandėliuke vos yra kur pastatyti koją. 

— Uždarysi duris? 

Atsakydamas į tai, Vendelis palinko į priekį ir stumtelėjo 
rankeną. Dienos šviesos stačiakampis ėmė trauktis ir visai iš- 
nyko. Pajuodusiai lemputei prireikė kelių akimirkų, kol ji vėl 
suspingsėjo patalpoje. 

Prie kvapą gniaužiančio tirpiklio kvapo kaip nepatogumo 
veiksnys dar prisidėjo ir karštis. Vendelis vilkėjo odine striuke ir 
tikriausiai baigė gyvas iškepti. 

— Ką nori žinoti, Tedai? — Jo lūpos vos judėjo, veido bruožai 
atrodė lyg iškalti iš akmens. 

Jie stovėjo per pusmetrį vienas nuo kito. Tedas atsišliejo į 
vieną iš stelažų: bijojo nualpti. 

— Eisiu prie reikalo. Žinau, kad tu man melavai ir noriu žino- 
ti, kodėl. Vakar, prie savo namų, apsimetei manęs nepažįstantis. 
Bet mes jau matėmės anksčiau. 


— Tikrai? Kur? 

— Pats žinai, kad negaliu atsakyti. Apsimetei, kad nepažįsti, 
nes žinojai, kad pavyks mane apmulkinti. 

— Apgailestauju, bet tu klysti. 

— Neklystu, - atkirto Tedas. Tiesą sakant, jis neturėjo kuo 
paprieštarauti Vendeliui, bet norint jį išbandyti teko gudrauti. 
Kartais žaidžiant šachmatais pradedi puolimą, aiškiai nežino- 
damas, ar jis duos kokių nors apčiuopiamų rezultatų, ar tik at- 
ves tave prie pralaimėjimo: svarbiausia, kad tavo priešininkas to 
nežino. - Pradedu šį tą prisiminti. 

Vendelio veidas persimainė. Jį išdavė dvejonės. 

— Aš klausau... - Vendelis žengė žingsnį atatupstas ir atsi- 
trenkė į.stelažą, kuris stovėjo ne visai tvirtai. Daiktai susvyravo, 
bet niekas nenukrito. 

- Žinau, kad esu buvęs tavo namuose, - pabandė Tedas. 

Vendelio veide sustingo laukimas. 

- Ir žinau, kad mano namų terasoje kažkas įvyko. 

Šįkart Vendelis akivaizdžiai išsidavė: nepasitenkinimo gri- 
masa, suspaustos lūpos, išsiplėtusios šnervės. O po akimirkos 
pratrūko: trinktelėjo kumščiu į darbo stalą. 

— Velniai griebtų, Tedai! Iu viską apsunkini. 

— Vendeli, gana tų žaidimų. Aš tau atviras; mano atminty yra 
balta dėmė, lyg būtų susipainioję kai kurie įvykiai. 

Vendelis papurtė galvą. 

— Kas tau sakė? Daktarė Hil? 

Dabar jau buvo Tedo eilė nustebti. 

— Tu ją pažįsti? 

— Tedai, būk geras, gal tegu viskas taip ir lieka? Patikėk, tau 
taip bus geriausia. Visą tą laiką aš tik ir bandžiau tave apsaugoti. 

Jie ilgai žiūrėjo vienas į kitą. 

— Nori, kad pasakyčiau, ką manau? — ištarė Tedas virpančiu 
balsu. 

Vendelis skėstelėjo rankomis ir pažvelgė į lubas, tarsi atsisa- 
kyti būtų beprasmiška. 

— Manau, kad ta organizacija egzistuoja, — tęsė Tedas, - ir aš 
jai priklausiau. Manau, kad Linčas mane užverbavo, jau seniai, 
kai buvau jaunesnis... 

— Gana apie tą kvailą organizaciją! — ankštoje patalpoje nu- 
griaudėjo Vendelio balsas. - Juk sakau, kad tai buvo tik Linčo 
idėja, kurią jis aprašė savo kvailame esė kūrybinio rašymo semi- 
narui universitete. Su mumis tai neturi nieko bendra. 

Tedas nužvelgė vieną sieną, ant kurios kabojo skydas su įran- 
kiais. Jis bet kuriuo galėtų sutramdyti Vendelį ir priversti pasa- 
kyti visą tiesą. 

— Ruošiesi suvaryti man į kaklą atsuktuvą? 

Tedas sunkiai atsiduso. 

— Pasakyk, ką žinai, Vendeli. Gana tų žaidimų. Pasakyk, nuo 
ko tariamai nori mane apsaugoti. 

Vendelis purtė galvą. 

— Matau, kad neatstosi. Kitaip čia nebūtum. — Vendelis aki- 
mirkai nutilo. — Prisimeni tą tipą, kuris vakar slankiojo prie 
mano namų? 

— Rodžerį? 

— Jie šnipinėja tave iš arti, Tedai, ir jis, ir psichoterapeutė 
Laura Hil, o tu, kvailys, kalbiesi su ja, viską iškloji. Bet aš tavęs 
nekaltinu, jiems pavyko tau apdumti akis. 

— Palauk truputį. Nieko nesuprantu. Kam jiems? Ir iš kur tu 
pažįsti Laurą? 

— Laura Hil ir Karmaiklas - matoma pusė. 

— Karmaiklas? 

— Taip. Klausyk, Tedai, ta tavo amnezija, ar kas tau ten, buvo 
tikra laimė. Tu teisus, mes su tavim pažįstami, daugybę kartų 
buvai mano namuose. Taip pat ir Linčas. Viskas klostėsi lyg ir 
gerai, kol tas mulkis susidėjo su Hole. Tada ir prasidėjo nema- 
lonumai. 

Vendelis nykščiu parodė sau už peties. Tedas taip įtemptai 
mąstė apie jo žodžius, kad pernelyg neatkreipė dėmesio į tą gestą. 

— Kokių reikalų mes turėjom su Linču? 

— Tai niekaip nesusiję su ta kvaila organizacija, gana apie tai 
galvoti. Patikėk, tas nelaimėlis turėjo daug kvailų idėjų... už- 
megzti romaną su tavo žmona nebuvo vienintelė iš jų. 

— Pasakei žurėjo. 

— Linčas man miręs. 

Tedas linktelėjo. 

— Klausyk, Tedai, čia, tavo galvoje, yra tam tikros informa- 
cijos, — Vendelis pasilenkė ir smiliumi bakstelėjo Tedui į kak- 
tą, - kompromituojančios tave. Taip pat ir mane, nesiginsiu. Tu 
buvai saugus, nebuvo jokio reikalo nerimauti. Bet paskui Holė 
ėmė apgaudinėti tave su Linču, tu apie tai sužinojai... ir tada... 
na, tau atsisuko vienas varžtelis. 

Tedas nusprendė įsitraukti į žaidimą. 

— Vienu metu lyg ir ruošiausi nusižudyti, — tarė jis, — bet 
Holės romanas nebuvo vienintelė priežastis. Mano galvoje au- 
glys, Vendeli. Tas varžtelis, kuris, anot tavęs, atsisuko... tai tas 
suknistas auglys. 

Jeigu Vendelis ir nustebo, išgirdęs apie auglį, meistriškai tai 
nuslėpė. 

— Laura Hil tavo galvoje ieško tos informacijos, — tyliai tarė 
Vendelis. - Ieško per kiekvieną seansą. Jie bijo, kad tu pats pri- 
sikasi prie tiesos, todėl tave ir stebi. 

— Tada kodėl man jos nepasakai?! Jeigu ta tiesa apsaugotų 
mane nuo jų, ar tai nebūtų protingiausia? 

— Aš nesakau, kad ją Žinau. 

Jie varstė vienas kitą žvilgsniais. Galiausiai Vendelis prakalbo: 

— Taip bus geriau, Iedai. Ir paklausyk mano patarimo: Lau- 
rai Hil nieko nepasakok; nė akimirkai ja nepasitikėk. Ar žinai, 
kas bus, kai ji pajus, kad ją įtari? Uždarys tave į Lavender Me- 
morial ligoninę, kartu su visiškais bepročiais. Gali tai padaryti, 
patikėk manimi. Tu labai rizikavai, mane čia atsekdamas. Gali 
būti, kad peržengei ribą. 

— Iš kur tiek apie ją Žinai? 

— Ta paslaptis, kuri saugoma tavo galvoje, Tedai, gali sužlug- 
dyti ir mane su Linču. Mes darėm viską, kad išvengtume to, kas 
įvyko. Ir susimovėme. 

"Tedas palietė kaktą. Jis suprato, kad galvos skausmai buvo 
tikri. Jau ruošėsi kažką sakyti, bet išgirdo su niekuo nesupai- 
niojamą stabdžių cypimą. Nerimastingai susižvalgė, ir tapo 
akivaizdu, kad šių svečių nė vienas iš jų nelaukė. Vendelis vos 
vos pravėrė duris, ir patalpą užliejo šviesos pluoštas. Rankomis 
dangstydamiesi akis jie išėjo į lauką, bet Vendelis nenužings- 
niavo tolyn, kur beveik vienu metu užsitrenkė mažiausiai tre- 
jos durelės. Už kelių žingsnių buvo atkeliamosios lauko durys į 
rūsį. Vendelis savo storajame ryšulyje susirado reikiamą raktą. 
Jei atvykėliai, užuot įėję į pastatą, būtų nusprendę pasukti už 
kampo, būtų pamatę juos stovinčius prie atkeliamųjų durų. Ta- 
čiau taip neįvyko, ir vos po minutės jie jau leidosi išklibusiais 
laiptais, vėl panirdami į tamsybių pasaulį. 


Rūsys buvo spausdinimo mašinėlių kapinės. Vienos 
buvo sukrautos ant stalų ar lentynų bei nuklotos dulkėmis ir vo- 
ratinkliais, bet sveikutėlės, kitos — suverstos į krūvas ir daugiau 
ar mažiau aplūžusios. Taip pat ten buvo spausdintuvų, štampa- 
vimo presų ir kitų senų įrenginių. Pailgi langai aukštai sienose 
buvo tokie murzini, kad pro juos beveik neprasiskverbė šviesa. 

Jie beveik apgraibomis ėjo to įrenginių laužo labirintu, ret- 
karčiais vis užkliūdami už kokios nors senienos, braukdami 
voratinklius ir čiaudėdami nuo dulkių. Tedas, nepaisydamas 
Vendelio priekaištų, užsilipo ant stalo prie sienos, kad pasiektų 
vieną iš langų. Rankove kiek galėdamas kruopščiau, nors ir ne 
kažin kiek, nuvalė stiklą, ir galiausiai už lango išryškėjo dviejų 
žmonių siluetai, žingsniuojantys palei pastatą. Jie vilkėjo chala- 
tais ir bent jau tas, kuris žengė pirmas, buvo tamsiaodis. 

— Rodžeris, — iškošė pro dantis. 

— O ką aš tau sakiau! — Vendelis truktelėjo jį už rankos. — 
Lipk iš ten ir daugiau nekišk galvos. Po be galo ilgos kelionės 
po tą futuristinį troškaus oro, purvinų koridorių ir keistų formų 
miestą, jie priėjo medinius laiptus. 

Vendelis lipo pirmas. Rekordiškai greitai susirado reikiamą 
raktą ir atrakino duris, bet prieš peržengdamas slenkstį atsigrę“ 
žė ir ištiesęs ranką sustabdė Tedą. 

— Geriau lik čia. Sutvarkysiu vieną reikalą kitame gale; tada 
pasirūpinsiu tavo draugužiais. 

Tedas prisiminė Vendelio gestą įrankių sandėliuke, kai, kal- 
bėdamas apie Linčą, jis parodė į gamyklos patalpas. 

— Nekišk galvos pro langus, — priminė Vendelis prieš išeida- 
mas ir užverdamas sau už nugaros duris. 

Tedas išgirdo užrakto spragtelėjimą. Net nebandė paklibinti 
rankenos ar garsiai šūktelti Vendeliui, kad išleistų, apsisuko ir 
lėtai ėmė lipti laiptais žemyn, tvarstydamasis už turėklų. Pu- 
siaukelėje kai kas patraukė jo dėmesį, ir jis stabtelėjo. 

Tuo metu rūsio kampe griuvo įrenginių pilis, ir gelžgaliai su 
kurtinančiu trenksmu pažiro ant cementinių grindų. Pasirodė, 
kad Tedas neklydo: kažkas šmirinėjo patamsyje. 

Neatitraukdamas akių nuo tos vietos, kur įvyko griūtis, jis 
nusileido likusiais laipteliais. 

Nulipęs, žengė kelis žingsnius, su baime laukdamas to, 
kas, - žinojo, — įvyks po akimirkos. Priėjo prie kažko panašaus 
į senut senutėlį spausdintuvą ir nedrįso iškišti galvos, kad žvilg- 
teltų, kas už jo; lūkuriavo, išsigandęs ir susitaikęs su likimu, kol 
atsitiko tai, kas buvo neišvengiama... Oposumas kyštelėjo iš už 
vieno įrenginio šono smailų snukį, pašniukštinėjo, nusižiovavo 
ir nubidzeno toliau, vilkdamas savo storą kūną - link Tedo. 

Žvėrelio akys lakstė po rūsį, uodega rangėsi iš paskos. 

"Tedas žengė atatupstas ir atsitrenkė į stalą, ant kurio neseniai 
žvalgėsi, kas vyksta lauke. Užlipo ant jo. Oposumas iš apačios 
kantriai stebeilijosi į jį. 

Kas? 

Tedas apsigręžė. Pro langą išvydo Rodžerį ir kitą vyrą, bet 
ne ten, kur anksčiau, o kur kas arčiau. Jiedu kalbėjosi, regis, 
kažko laukė. Tada prie jų prisiartino su niekuo nesupainiojamas 
Vendelio siluetas, jie spustelėjo vieni kitiems rankas ir trumpai 
šnektelėjo. Vendelis ranka mostelėjo į pastato pusę. 

Rodžeris su palydovu linktelėjo. 

Tedas klestelėjo ant stalo. Prisitraukęs kojas prie krūtinės 
susiėmė už galvos ir visa gerkle suriko. Oposumas, užėmęs pa- 

togesnę padėtį, toliau įdėmiai jį stebėjo, ir Tedas nebeištvėrė. 
Užsimerkė. 

Išvydo savo kabinetą. Pajuto pistoleto svorį. Kažkas beldėsi 
į duris. 

" Atsimerkė. 

Ir vėl šešėliuose paskendęs rūsys. Oposumas. 

Įsikišo ranką į kelnių kišenę. Išsitraukė pasagą ir įsistebeilijo 
] ją, stipriai gniauždamas abiem rankomis. 

Durys atsivėrė. Pasirodė Rodžeris, lydimas kito sanitaro. 
Rankoje jis laikė švirkštą. Oposumas pasitraukė ir praleido jį: 


TREČIOJI DALIS 


Bostono miesto psichiatrinės ligoninės priestate, 
moderniame C korpuse, buvo įkurdinti keturiasdešimt pavojin- 
gų nusikaltėlių. Čia atvežė ir Tedą Makėjų, sėdintį vežimėlyje 
nusvirusia galva ir nutįsusia seile lūpų kamputyje. Ligoninės 
vyriausias sanitaras Rodžeris Konorsas stūmė vežimėlį įkan- 
din vieno iš savo pavaldinių, lieso jaunuolio rūsčiu žvilgsniu, 
Alekso Makmanuso. Palatos buvo rytiniame sparne, ir norint 
jas pasiekti reikėjo pereiti patikrinimo postą. Už skyriaus apsau- 
gą atsakingas sargybinis, pamatęs juos ateinant, kilstelėjo vieną 
antakį ir pakėlęs ranką sustabdė. 

— O šitas kas toks? 

— Teodoras Makėjus, — atsakė Rodžeris. 

Sargybinis pasidėjo ant stalo laikraštį, kurį iki tol skaitė, ir 
užmetė akį į stebėjimų kamerų monitorius priešais: šios taisy- 
klės derėjo laikytis kaskart, paliekant stebėjimo postą. Priėjo 
prie ką tik atvykusiųjų ir nužvelgė pro grotas. 

— Negavau jokio įsakymo dėl naujo paciento, Rodžeri, - kiek 
nesmagiai jausdamasis tarė jis. Dirbo ligoninėje beveik metus, 
ir paprastai formalumų buvo laikomasi be išimčių. 

— Daktarė Hil šiuo metu kalbasi su Markusu. 


Markusas Grantas buvo C korpuso vedėjas. 

Sargybinis nežinojo, ką atsakyti. Per visą jo darbo laiką die- 
ninės pamainos metu buvo atvežti vos keli nauji pacientai, ir 
kiekvieną kartą apie tai būdavo pranešama prieš kelias dienas. 

„— Be įsakymo dėl naujo paciento negaliu įleisti. Apgailes- 
tauju. 

— Palauksime čia. 

Sargybinis, tebesijausdamas nesmagiai dėl neapibrėžtos pa- 
dėties, linktelėjo ir kiek atidžiau nužvelgė Tedą, kuris tebesėdė- 
jo nusvirusia galva, primerktais vokais ir jau per penkis centime- 
trus ant smakro nutįsusia seile. Vilkėjo privaloma pilka pižama, 
o rankos ir kojos buvo surakintos. Akimirką jo vyzdžiai, regis, 
įsmigo į sargybinio vyzdžius, tačiau buvo akivaizdu, kad dėl 
suleistų raminamųjų jis dar keletą valandų negalės prabusti iš 
to transo. 

— Kokia proga šitas? — paklausė. 

Kai kurie šio korpuso pacientai buvo žudikai ar prievartau- 
tojai, arba ir vieni, ir kiti; keli netgi buvo sulaukę šiokio tokio 
dėmesio žiniasklaidoje. Teodoro Makėjaus vardas sargybiniui 
anaiptol nebuvo girdėtas. 

— Galvis tiek galime nuvežti jį į palatą? - paklausė Makma- 
nusas, pastebimai suirzęs. Jis prakalbo pirmą kartą. Rodžeris, 
kuris tebelaikė vežimėlį, atsigręžė ir metė jam nepritariantį 
žvilgsnį. 

— Tai daktarės Hil pacientas, - paaiškino Rodžeris. 

— Ji turės likti anapus, — tarė sargybinis, rodydamas į pasagą, 
kurią abiem rankomis gniaužė Tedas. 

— Dar pažiūrėsime. 


Markusas Grantas buvo C korpuso vedėjas, turėjo 
penkiasdešimt metų ir rimtų perspektyvų kada nors tapti li- 
goninės direktoriumi; todėl kasdien sunkiai dirbo. Buvo vien- 
gungis ir neturėjo vaikų (ir iš visko sprendžiant, atrodė, kad 
neturės), tad Lavender Memorial ligoninės aukščiausio vadovo 
postas, deja, tapo vienintele jo tikroviška svajone. Jis dar galu- 
tinai neprarado vilties sutikti kokią nors šio to vertą moterį ir 
vesti, bet, - kam apgaudinėti save, — ta viltis kaskart vis labiau 
tolo. Būdavo dienų, kai Markusas buvo linkęs su tuo susitaikyti, 
sutelkti jėgas į kasdienius darbus... tačiau kartais jausdavo bega- 
linę tuštumą. Jam vis nesisekdavo, galbūt dėl jo paties kaltės, o 
galbūt jis tiesiog neturėjo laimės; matyt, ir dėl vieno, ir dėl kito. 
Vis užmegzdavo ilgalaikius ryšius su netinkamomis moterimis; 
kai suprasdavo, kad nėra jokios ateities, jam būdavo sunku išsi- 
skirti. Tai puikiai liudijo ir dabartiniai jo santykiai su Karmen, 
kuri buvo metais jaunesnė už jį, išsiskyrusi ir turėjo du dvide- 
šimt kelių metų vaikus, studijuojančius kitur, universitetuose. 
Karmen buvo linksmo būdo, emocionali, laisvos sielos. Bran- 
dus amžius, tuščias lizdas, namas su išmokėta paskola ir daug 
nereikalaujantis kirpėjos darbas, o galbūt ir dar šis tas pavertė 
Ją gyvybinga moterimi, pasiryžusia eksperimentuoti, džiaugtis 
kiekviena akimirka. Tačiau Markusas širdies gilumoje ja nesi- 

domėjo, išskyrus seksą ir retas prasiblaškymo akimirkas. Gilaus 
ryšio nebuvo; Karmen buvo paviršutiniška, neturėjo ambicijų, 
ir, kas jau buvo visai blogai, nesuprato, kokią vietą Markuso 
gyvenime užima darbas. Labai daug dirbi, mielasis, imk bavyz- 
dj iš manęs kirbykloj, išmokau greitai suktis ir laiko man netgi ber 
daug. Markusui tai jau buvo pažįstama: santykiai be ateities. Ir 
vėl. Ateina metas, kai paprasčiausiai tai supranti. Ir su Karmen 
Markusas tai suprato. 

— Galiu užeiti? — paklausė tarpduryje pasirodžiusi Laura Hil. 

Markuso, atitraukto nuo savo gyvenimo negandų, veidas 
nušvito. 

— Kokia maloni staigmena! Užeik. 

Jis atsistojo ir apėjo stalą. Ketino pasisveikinti su Laura pakš- 
telėjimu į skruostą, bet ji stovėjo taip, kad jam teliko tik pastumti 
jai kėdę atsisėsti. Tai nebuvo nejauki akimirka, - Markusas pa- 
prastai būdavo džentelmenas, - bet aiškus ženklas iš jos pusės. 

— Jau pietavai? — paklausė Laura. 

Markusas jau ruošėsi vėl sėstis ant savo kėdės. 

— Dar ne, — viltingai atsakė. —- Gal kur nors kartu nueikim? 

— Ne. Aš nepietausiu. Tiesiog negaliu atidėlioti pokalbio. 

Sugniuždytas Markusas linktelėjo. Su Laura visada taip bū- 
davo. Vos tik ji kyšteldavo morką, tuojau pat ją vėl paslėpdavo; 
galėdavo tai padaryti šimtą kartų iš eilės, ir Markusas šimtą kar- 
tų apsigaudavo. O galbūt jis tik įsivaizduodavo, kad tai morkos. 

Pastaruoju metu įtampa tarp jų šiek tiek išaugo. Markusas 
pernelyg akivaizdžiai domėjosi Laura, nors tiesiai niekada jai to 
nesakė. Ji, regis, nejautė jam to paties. Kol romanas su Karmen 
grimzdo į dugną, Markusas atsargiai siekė suartėti su dakta- 
re, tarsi netyčia vis užsimindamas, kaip nesiklosto jo santykiai 
ir panašiai, kol vieną gražią dieną Laura ėmė rodyti ženklus 
(morkas): šypsenos, prisilietimai klubu prasilenkiant, ranka ant 
nugaros, liekanti ilgiau, nei būtų galima laukti... Keletą kartų jis 
pabandė būti kiek drąsesnis, pasiūlė kartu nueiti vakarieniauti 
ar susitikti ne ligoninėje, tačiau Laura kaskart vis išsisukdavo, 

nors nė karto — kategoriškai. Markusas nusprendė, jog Laura 
taip elgiasi tik todėl, kad nori galų gale pamiršti savo buvu- 
sį vyrą. Pleištas pleištą varo. Markusas nenorėjo tapti paguodos 
prizu, bet, regis, tikino save, kad tas Lauros nerimą keliantis ir 
iš proto vedantis koketavimas — tai tik būdas parodyti jam, kad 
jos lauktų. 

Tikriausiai taip. 

Nes buvo ir dar viena priežastis, kurios Markusas buvo lin- 
kęs nepastebėti: Laura turėjo naudos iš gerų jųdviejų santykių. 
Padarė ligoninėje karjerą ir ne kartą pasiekė, kad Markusas ją 
užtartų prieš direktorę, daktarę Makmils. 

Laura įdėmiai Žvelgė į jį. 

— Man reikia didžiulės paslaugos, Markusai. 

Jis nustėro. Ji ir anksčiau prašydavo jo paslaugų, tačiau nie- 
kada nepavartojo žodžio didžiulė. 

— Jei tik turėsiu galimybių... 

— Man reikia paguldyti į C korpusą vieną pacientą, — be 
užuolankų išrėžė. 

Markusas nusiramino. 

— Nebus bėdos. Turime penkias laisvas palatas. Tuojau pat 
nusiųsiu Sarai visus dokumentus, kad... 

— Man reikia 4abar. 

Laura vėrė jį žvilgsniu kaip Gorgonė Medūza. 

— Kaip tai dabar? 

Paprastai naujo paciento priėmimo procesas trukdavo kele- 
tą dienų. Markusas galėjo atlikti savo vaidmenį per rekordiškai 
trumpą laiką ir vis dėlto... 

— Mano vyriausias sanitaras jau korpuse, su pacientu. Reikia, 
kad leistum jį paguldyti. 

Tik nesuklysk, Markusai. Neatsakyk klaidingai. 

Kitaip paversiu tave akmeniu. 

— Laura, ar išprotėjai? Kaip tai, jie jau ten? 

— Vestibiulyje. Tavo apsauga neleido paguldyti, nors jie sakė, 
kad juos atsiunčiau aš. 

— Tai aišku, kad nepraleis! - Markusas atsistojo. - Negaliu 
patikėti. Jau vien tai, kad jie ten, gali mane sukompromituoti. 
Būk gera, tučtuojau liepk jiems dingti iš mano korpuso. 

Markusas nužingsniavo prie vienintelio savo kabineto antra- 
jame aukšte lango ir nužvelgė pagrindinio korpuso kiemą, jau 
ištuštėjusį, neskaitant ūkvedžio, šluojančio sausus lapus. Pasi- 
trynė kaktą. Nenorėjo atsisukti, nes žinojo, kad tuomet nusi- 
leis, Lauros prašymas buvo beprotybė, galinti rimtai pakenkti 
jo karjerai. Išgirdo, kaip ji keliasi nuo kėdės. Laukė atidaromų 
durų girgžtelėjimo, bet taip ir nesulaukė. Sulaukė švelnaus jos 
kvepalų dvelksmo, o vėliau šnabždesio - prie pat ausies. 

— Atsigręžk, Markusai, būk geras... leisk paaiškinti. 

Jis atsisuko. 

Ir vėl tas gilus žvilgsnis ir švelnus prisilietimas pirštais prie 
jo rankos, švelnus perbraukimas nykščiu, tarsi vos juntama gla- 
monė. 

— Aš žinau, ko prašau, - ištarė Laura tyliu balsu, - nesikreip- 
čiau į tave, jei nemanyčiau, kad esi mano vienintelė viltis. 

Apie ką ji kalba? 

Markusas atsitraukė. Negalėjo tikėtis išsaugoti blaivų protą, 
jau įaudrintas Lauros artumo, pavergtas jos kvepalų dvelksmo ir 
to užburiančio žvilgsnio. 

— Laura, būk gera, - pratarė, žingsniuodamas į kitą kabi- 
neto galą, ieškodamas prieglobsčio už rašomojo stalo. Ji sekė 
jį žvilgsniu, bet nesiartino. Tebestovėjo prie lango apniukusiu 
veidu, ir Markusas vos nesugrįžo jos paguosti. Jos koketiškumas 
akimoju virto vienišumu. 

— Liūdna, kad manimi nepasitiki. 

— Aš pasitikiu! Pasakyk bent jau, kas tas pacientas. Kodėl tau 
staiga prireikė jį paguldyti? 

— Tai ypatingas pacientas. 

— Nesuprantu. Koks nors tavo pažįstamas? 

— Ne. — Laura grįžo prie savo kėdės. —- Dabar negaliu apie 
jį pasakoti. Ilgai užtruktų, o, kaip sakiau, Rodžeris su juo jau 

C korpuse. Gydymui labai svarbu, kad jis būtų paguldytas tuoj 
pat. Kitaip jo būklė gali dar labiau pablogėti. 

— Dieve mano, Laura. - Markusas taip pat atsisėdo. Pasirė- 
męs alkūnėmis į stalą susiėmė už galvos ir užsimerkė, vis nega- 
lėdamas patikėti. 

Pakėlęs akis netikėtai išvydo Lauros veide šypseną, kuri 
greitai dingo. 

— Kas tau taip juokinga, Laura? 

— Tas tavo gestas prieš akimirką... Nesvarbu, tai mano as- 
meninis reikalas. 

— Kaip ir tavo pacientas. 

— Taip. 

Markuso įsitikinimas, kad jis teisus, vis stiprėjo. Nederėjo 
pasiduoti Lauros manipuliacijoms. Jeigu ji drįsta prašyti tokio 
dalyko, vadinasi, jis jau leido Laurai prisiimti teises, kurios jai 
nepriklausė. Kas bus vėliau? 

— Jeigu tavo pacientas negali gulėti bendrame korpuse, Sara 
tikrai tai supras. Tuojau pat pasikalbėsime su ja ir viską išdėstysi- 
me. Galiu pasiūlyti tau visokeriopą savo paramą, bet ne daugiau. 

Laura trumpam nutilo, kad visa tai apsvarstytų. 

— Sara tikrai neleis paguldyti į C korpusą paciento, kurio 
neįvertino medicinos komisija. Puikiai Žinai. 

— Net nežinau, ką tau pasakyti. Mano rankos surištos. 

Laura vėl atsistojo. Atsirėmė į stalą Markusui iš šono. Iš čia 
ji galėjo ir žvelgti pro langą, ir žiūrėti į jį. 

— Pasakysiu tau, kaip padarysim, — rimtai tarė ji. - Duok 
man priėmimo anketą su savo parašu, o aš užpildysiu ir pati 
nunešiu į C korpusą. Jei kas nors ką nors įtars, pasakysiu, kad 
nušvilpiau iš tavo kabineto. 

Markusas buvo priblokštas. 

— Kam visa tai? 

— Pats žinai, kaip aš dirbu, Markusai. Man nerūpi nei forma- 
lumai, nei mano karjera šitoje sumautoje ligoninėj. Man svar- 
biausi pacientai. Ir ypač šis. Jeigu šiandien jo nepaguldysiu į C 

korpusą, viskas, ko pasiekiau, gali nueiti šuniui ant uodegos, o 
aš to nenoriu. 

— Jeigu tas pacientas gulės mano korpuse, turėsi man apie jį 
papasakoti. 

— Papasakosiu. Luktelk kelias valandas, ir išgirsi viską, ką 
tik nori. 

— Kada pasikalbėsi su Sara? 

— Kai tik galėsiu. Kur priėmimo anketos? 

Jie kartu išėjo iš kabineto. Lauros laimei, Markuso sekretorei 
buvo pietų metas. 

— Štai, - tarė Markusas, tiesdamas blankus, ištrauktus iš kar- 
totekos. — Matei, iš kur paėmiau. 

Ji linktelėjo. Padėjo ant stalo. 

— Pasirašyk, Markusai. 

— Ką? Juk ką tik sakei, kad suklastosi mano parašą. 

— Ne, aš tai pasakysiu vėliau, kad pateisinčiau dokumentus. 
O dabar man reikia, kad apačioj nieks nieko neįtartų. Net nesu- 
gebėčiau suraityti tavo parašo. Pasirašyk panašiai ir to pakaks. 

Markusas ir vėl įkliuvo į pinkles. 

— Ekspertas galėtų... 

— Markusai, juk sakau, pasakysiu, kad jį suklastojau! Kodėl 
tau visada reikia tiek galvoti? Aš prašau tavęs paslaugos, uodegą 
galiu nusvilti aš, tai aš rizikuosiu savo kailiu. Juk sakau, vėliau 
galėsiu tau atskleisti visas detales ir pasakysiu, kad pavogiau 
blanką. Taip bijai susimauti darbe, kad virtai tikru biurokratu. 

O varge. 

— Pasirašysiu. - Markusas pačiupo nuo sekretorės stalo rašiklį. 

Įteikė Laurai blanką, dabar jau su savo parašu ir antspaudu. 

- Žinojau, kad galiu tavimi pasitikėti, — tarė ji ir nusišypsojo. 
Prisiartino tiek, kad jų veidus skyrė vos vienas sprindis. Pabu- 
čiuos? Jos vyzdžiai karštligiškai lakstė, tyrinėdami jo veidą. 

Nepabučiavo. 


Laura Hil beveik nestabtelėjusi įteikė sargybiniui 
anketą. Vyriškis jau sakė, kad pirma reikia pristatyti ją į admi- 
nistraciją, tačiau jam dar nespėjus užbaigti sakinio Laura at- 
kirto nunešianti vėliau, dabar esą svarbiausia nuvežti pacientą į 
palatą. Sargybinis nebepasakė nieko. 

Laura, Rodžeris ir sanitaras Makmanusas patraukė link pala- 
tų, o tam reikėjo pereiti dar du apsaugos postus ir poilsio kambarį, 
kur į juos smalsiai sužiuro kai kurie pacientai. Čia jie sutiko Ro- 
bertą Skotą, C korpuso vyriausiąjį sanitarą, su kuriuo Rodžeris 
palaikė draugiškus ryšius. Jis sausai pasisveikino ir nieko nelauk- 
damas pranešė, kad palata jau paruošta; jau viską žinojo ir nieko 
neklausinėjo. Kas dėl jo, jeigu jau daktarė Hil susitarė su direkto- 
riumi Grantu apeiti tam tikras taisykles, jis nesiruošė kištis. 

Palatos buvo modernios, su viena vien tik stiklo siena. Du- 
ris buvo galima atidaryti nuotoliniu būdu arba surinkus kodą. 
Skotas perbraukė elektronine kortele, surinko kodą, ir durys, 
tyliai birgzdamos, atsivėrė. Laura įstūmė vežimėlį; Rodžeris 
su Makmanusu, suėmė Tedą už pažastų ir pasodino ant lovos. 
Pasaga nukrito nuo kelių ir dzingtelėjo į keramines grindis. 
Tedui į rankas. Raminamųjų poveikis ėmė slopti, ir jis įstengė 
sugniaužti pirštais vieną metalinį galą. 

— Trumpam palikit mus vienus. 

Vyriškiai nerimastingai susižvalgė. Galiausiai sutiko. Tedas, 
būdamas surakintomis kojomis ir rankomis, vos pajėgė judinti 
pirštus. 

Koridoriuje Rodžeris sa Makmanusu prisijungė prie Skoto. 
Šis įdėmiai stebėjo palatą. Jeigu daktarei kas nors atsitiktų, jis 
už tai atsakytų, ir iš tiesų, apie tą tipą jis nieko nežinojo: gal jis 
apsimetinėja, tik ir laukdamas progos pasmaugti moterį. Iš kai 
kurių jų korpuso pacientų dar ne tiek buvo galima tikėtis, jeigu 
tik jiems būtų suteikta bent menkiausia galimybė. 

Laura anapus stiklo priėjo prie Tedo. 

— Rytoj pasikalbėsime, — tarė jam. — Pasistenkite išsimiegoti, 
čia jausitės kuo puikiausiai. 

Tedas tebesėdėjo nuleidęs vokus, žvelgdamas tuščiu žvilgs- 
niu. Laurai apsisukus išeiti, jis šiek tiek pakėlė akis, kad palydė- 
tų ją, išeinančią iš palatos. 

Vėliau Makmanusas vėl atėjo ir kartu su kitu sanitaru per- 
rengė Tedą nauja pilka pižama. Kažkuriuo metu Tedas nuvirto 
ant šono. Lova buvo palyginti patogi. 

Naktį jis ne kartą prabudo ir kaskart sutrikdavo. Iš lovos 
buvo matyti tamsoje skendintis koridorius ir palata priešais, iš 
kurios į jį dėbsojo kokių penkiasdešimties metų žmogus, kurio 
veidas buvo perkreiptas neapykantos. 


- Argirdite! Ar kas nors pagaliau ateis, velniai griebtų! 

Tedas vėl ėmė delnais daužyti stiklą. Prisiminė Linčą, be- 
veik su tokiu pat įkarščiu beldžiantį į jo namų duris. 

Atsigręžė. Ant lovos gulėjo pasaga, Tedas miegojo sugniau- 
žęs ją lyg vaikas mylimą žaislą. Žinojo, kad ja nesudaužys vei- 
kiausiai šarvuoto stiklo, bet tikrai sukels kur kas daugiau triukš- 
mo, nei šaukdamas ir daužydamas delnais. Nuėjo jos pasiimti ir 
jau užsimojo smogti pirmą kartą, kai pacientas iš palatos prie- 
šais, kuris visą tą laiką gulėjo ant lovos knyga prisidengęs veidą, 
pakėlė galvą ir prakalbo. 

— Nebloga mintis, - ramiai pareiškė. Jo balsas dusliai ataidė- 
jo iš už stiklo. 

— Dabar jau atsiliepi, — tarė Tedas. Prieš puldamas daužyti 
stiklą jis pirmiausia bandė atkreipti kaimyno dėmesį, tačiau tas 
nusprendė jį ignoruoti. 

— Ateis po penkiolikos minučių, — atsakė Žmogus tokiu pat 
ramiu balsu. 

Makabriškas nakties vaizdinys — už stiklo stovintis žmogus 
paklaikusiu iš neapykantos veidu, staiga Tedui pasirodė panašus 
į slogų sapną. Giedros akys ir šypsena, dabar pasirodžiusi jo vei- 
de, buvo visiškas kontrastas. Tai buvo patrauklus, įdegęs vyras 
labai trumpai kirptais plaukais su žilomis sruogomis, kaip ir jo 

kruopščiai apkirpta barzda. Atrodė pats taikiausias ir patiki- 
miausias žmogus visatoje. 

— Po penkiolikos minučių? Iš kur Žinai? 

Vyras, viena ranka tebelaikydamas knygą, ištiesė laisvą ran- 
ką. Pilkų marškinių rankovė atsismaukė, ir pasirodė laikrodis. 

— Yra laikrodžiai, - atsakė. 

— Labai juokinga. 

— Septintą veda praustis. Tikėjausi iki jiems ateinant užbaigti 
šitą skyrių, bet nelaukiaų iš tavęs tokio rytinio įkarščio. - Padėjo 
knygą į šalį. - Aš Maikas Dosonas. 

- Septintą veda praustis? Mane prispyrė reikalas. Šitoje pala- 
toje nėra net suknisto tualeto. 

Maikas nusijuokė. 

— Kas tau taip juokinga? 

„— Kad vadini tai palata, kaip jie. Tikros palatos kitame poil- 
sio kambario gale. Čia mus atveda, kai blogai elgiamės. 

Stojo tyla. Vienoje iš tų įstiklintų kamerų į Tedą nedrąsiai 
žvelgė kažkoks plikas žmogelis. Pastebėtas nusuko akis. 

— Aš Tedas. 

— Sveikas atvykęs į Lavenderio ligoninę, Tedai. Ir nebijok, aš 
blogai nesielgiu, tiesiog mano naktys paprastai būna neramios. 

— Kai mane atvežė, tavęs čia nebuvo? 

— Ne. Kai atėjau, tu jau gulėjai. 

— Pažįsti daktarę Hil? 

Dosonas prieš atsakydamas kiek pamąstė. 

— Taip, bet ji retai čia ateina. Didžiąją laiko dalį praleidžia 
pagrindiniame pastate. 

— Šiandien turės ateiti, patikėk. 

— Jei taip sakai... 

Tedas žvilgtelėjo į pasagą ir, akimirką padvejojęs, numetė 
atgal ant lovos. 

— Kas ten? 

— Nieko. Atminimas. 

— Tokie čia labai praverčia. Bet duosiu patarimą: pernelyg 
nesiafišuok. Kai tie iš anapus pamatys, kad tas daiktas tau svar- 
bus, jis taps svarbus ir jiems. Taip jau čia būna. Jei pamesi, nebe- 
rasi: patikėk, jeigu /ie ką ir moka, tai ieškoti slėptuvių. 

Maikas Dosonas bakstelėjo smiliumi sau į smilkinį ir pa- 
sukiojo. 

— Turėsiu omenyje. Nors koks skirtumas, nesiruošiu pažin- 
dintis su tais iš anapus. Šiandien aš iš čia išeisiu. 

Maikas atsistojo. Pasirąžė prie lovos, ištiesęs rankas, išskėtęs 
kojas, išlenkęs stuburą. Nusižiovavo ir priėjo prie stiklo. Lem- 
putė geriau apšvietė jo veidą, ir dabar jis tikrai tapo panašus į tą 
žmogų, kurį Tedas neaiškiai matė per miegus. 

— Nė vienas pats nesprendžia, kada iš čia išeiti, Tedai, - ra- 


miai atsakė. 


Lygiai septintą prisistatė du sanitarai. Durys atsi- 
darė ir būrelis pacientų apstulbusio Tedo akyse tyliai išėjo. Jis 
ėmė daužyti į stiklą, reikalaudamas paaiškinimo, bet taip ir ne- 
sulaukė. Korpuso draugai smalsiai Žiūrėjo į jį, taip pat ir plikas 
žmogelis, kuris vienintelis buvo surakintomis kojomis ir ranko- 
mis. Dosonas atsisveikino vos pastebimu linktelėjimu. 

Tedas liko vienas, tyloje. Galbūt jie būtent to ir norėjo: kad 
jis kaip paklaikęs klyktų ir daužytų stiklą. Atsisėdo ant lovos ir 
sujauktoje patalynėje susirado pasagą. Visą amžinybę laukė su 
perpildyta šlapimo pūsle, tramdydamas norą vėl surikti. 

Sanitaras prisistatė, kai Tedas jau buvo parkritęs ant lovos. 

— Labas rytas. 

Tedas atsisėdo. 

— Kas jūs? 

— Aš Aleksas Makmanusas. Atsakingas už jus, kol gulėsite 
C korpuse. Turiu užduoti vieną klausimą, Tedai: ar jų prireiks? 

Slaugytojas kilstelėjo antrankių komplektą. 

— Kur daktarė Hil? 

— Vėliau ateis ir pasikalbės jumis, prašė perduoti. 

— Kada vėliau? 

— Nežinau. 


Tedas priėjo prie stiklo. Kalbėjo pašnabždomis. 

— Kažkas negerai, Aleksai. Sakėt, jūsų vardas, Aleksas? Ne- 
žinau, kas darosi. Jie atvažiavo ir atvežė mane čia be mano su- 
tikimo. Mano žmona su dukterimis šiandien grįžta iš kelionės. 
Turiu išeiti. 

Makmanusas pasilenkė ir padėjo ant grindų antrankius. Su- 
rinko skydelyje prie durų kodą, o tada įkišo ir pasuko raktą, 
kurį nešiojosi už diržo. Iš koridoriaus galo pasigirdo kažkieno 
balsas, ir sanitaras pamojo į tą pusę. Durys atsidarė. 

— Daktarė Hil šiandien pasikalbės su jumis, tikriausiai po pietų. 

— Reikia anksčiau... - pradėjo Tedas. 

— Palaukit, - pertraukė jį Makmanusas. - Niekada nebandy- 
kit su manimi ginčytis. Bus tik blogiau ir jūs nieko nepasieksit. 
Dabar eisime praustis, o paskui nuvesiu jus pas visus kitus. Po 
kelių valandų ateis daktarė Hil, ir galėsit jos klausti, ko tik no- 
rėsit. O su manimi negaiškite laiko. 

Tedas sutiko. 

Jie kartu nuėjo iki koridoriaus galo. Susidūrė su užrakinto- 
mis durimis, kurias Makmanusas atrakino storžieviškai atsukęs 
Tedui nugarą. Įėjo į poilsio kambarį. Ten stovėjo išjungtas te- 
levizorius, keli stalai ir kelios lentynos su knygomis ir dėžėmis 
su etiketėmis. Keletas kambarinių augalų ir pro keturis didelius 
langus besiliejanti dienos šviesa suteikė patalpai jaukumo. 

— Kur visi? 

Makmanusas smalsiai pažvelgė į jį. 

— Pusryčiauja. 

Tedas žiūrėjo į vieną knygų lentyną. 

— Kai ką pamiršau palatoje, - staiga tarė, akivaizdžiai susi- 
rūpinęs. 

— Nesijaudinkite, grįžęs rasite. 

Tedas prisiminė Maiko Dosono žodžius apie tai, kaip len- 
gvai Lavenderio ligoninėje dingsta daiktai. 

Priėjo dušus. Juos pasitikęs vyras žalia uniforma įteikė rankš- 
luostį ir naujus drabužius. Makmanusas prisėdo ant medinio 
suolo, nuo kurio per pertvaras galėjo matyti Tedą. 

— Ar būtina visur paskui mane sekioti? 

Makmanusas patraukė pečiais. 

Tedas tingiai nusirengė, kruopščiai sulankstė pižamą ir pasi- 
dėjo ant kito medinio suolelio, šalia švarios. Įžengė į vieną dušo 
kabiną ir atsuko čiaupą. Temperatūra buvo ideali. 

— Rodžeris — jūsų bendradarbis? — paklausė Tedas, pakišęs 
veidą po šilto vandens srove. 

— Taip. Tikriausiai ateis vėliau. 

— Jis dienų dienas mane šnipinėjo. 

Makmanusas tylėjo. Tedas ėmė muilintis. Kalbėjo, nežiūrė- 
damas į sanitarą. 

— Nežiniojot, tiesa? 

— Ką konkrečiai turite omenyje? 

— Jis mane sekė. Du kartus užklupau. Atrodo, jis buvo ir 
mano namuose. 

Ir vėl nesulaukė atsakymo. 

— Vien jau tai yra pagrindas pateikti ieškinį, - toliau kalbėjo 
Tedas. - Mano advokatai bus patenkinti. Žinau savo teises ir 
suprantu, kad vidury nakties atvežti mane apsvaigintą vaistais — 
šiurkštus pažeidimas. Sutikau palaukti daktarės Hil tik tam, 
kad ji man į akis pasakytų, kodėl padarė tai, ką padarė. Nieko 
neatsakysit? 

— Nežinau, ką atsakyti, drauguži. Man buvo liepta tik pa- 
sirūpinti jumis pirmosiomis valandomis, daugiau nieko. Nieko 
asmeniško, taip elgiamės su visais pacientais. 

— Aš ne pacientas. 

— Gerai. Taip elgiamės su visais, kurie patenka į šį korpusą. 
Kai kurie nelengvai apsipranta su permainomis. Nauji veidai — 
pokytis jų jau pažįstamame pasaulyje. Tuoj eisime pusryčiauti ir 
galėsite susipažinti su savo likimo draugais. 

Kabinoje buvo neįprastas šampūno dozatorius. Į sieną įmon- 
tuotas pusrutulis, sunkiai išardomas ar kaip nors sugadinamas. 


Tedas spustelėjo jį, ir iš apačios nutįso rausva šampūno gija. 

— Jau turėjau garbės susipažinti su kaimynu priešais, — tarė 
Tedas, trinkdamasis putotą galvą. 

— Su kuriuo? 

— Su Dosonu. 

— Taip. Jis čia jau daugiau kaip dešimt metų; jei patekote į 
Dosono malonę, su kitais neturėsite rūpesčių. 

— Ir vėl kalbate taip, lyg aš čia ruoščiausi pasilikti. 

Tedas užsuko čiaupą. Sparčiai nužingsniavo prie suolelio ir 
apsisiautė rankšluosčiu. 

— Tikrai manote, kad mane čia paliks ir nebeišleis? 

— Juk sakau, nieko apie jus nežinau. 

— Gerai jau. 

Tedas tylomis apsirengė. Tada prisėdo ant suolelio. Makma- 
nusas sėdėjo už kokių šešeto žingsnių, ant suolelio prie sienos. 

— Viskas? — galiausiai paklausė sanitaras. 

— O ką daryti su jais? - parodė į nešvarius drabužius. 

Makmanusas savo ruožtu mostelėjo į tuščią krepšį. 

Išėjus Tedas paprašė Makmanuso nueiti į palatą paimti pa- 
sagos. 


Tedui įžengus į poilsio kambarį, kalbos nuščiuvo, 
vieni veidai žvelgė su nuostaba, kiti su nepasitikėjimu. Tik vie- 
nintelis pramoginės laidos vedėjas, nepaisydamas įtampos, ir 
toliau uždavinėjo šmaikščius klausimus iš televizoriaus ekrano. 

C korpuso vyriausiasis sanitaras Robertas Skotas pristatė 
Tedą kitiems pacientams. Tada pasakė nenorintis rūpesčių ir 
išėjo. Makmanusas visus stebėjo pro gretimo kabineto langą su 
vielinėmis grotomis. Su juo buvo dar vienas sanitaras. 

Poilsio kambaryje visi buvo susibūrę į tris aiškiai atskirtus 
būrelius. Vienas, pats gausiausias, buvo susitelkęs priešais tele- 
vizorių, o kiti du — prie stalų, prie kurių vieni žaidė šachmatais, 
o kiti - kortomis. Vienintelis atsiskyrėlis buvo Maikas Dosonas, 
kuris skaitė knygą, įsitaisęs ant plačios palangės. Pamatęs Tedą 
pamojo jam ranka, tačiau tuojau pat vėl įniko į knygą ir pamiršo 
apie jį. Tedas nužingsniavo į poilsio kambario vidurį, jausdamas 
pagundą prieiti prie būrelio, žaidžiančio šachmatais, bet neži- 
nodamas, ar derėtų. 

Pamažu visi pamiršo apie Tedą, ir vėl įsivyravo šurmulys. 
Žaidžiantieji kortomis kalbėjosi be perstojo, o žiūrintys televi- 
zorių - tik priebėgomis, kai atsakinėdavo į klausimus arba dėl ko 
nors susiginčydavo. Tedas priėjo prie lentynų ir ėmė apžiūrinėti 
knygas, akies krašteliu stebėdamas du šachmatininkus ir juos 

apspitusį būrelį. Stovėjo už kokių trijų žingsnių, ir jam pavyko 
porai sekundžių žvilgtelti į lentą. Partija buvo ką tik prasidėjusi, 
ir jos pradžia neatitiko jokio jam žinomo debiuto, tačiau tai jo 
nenustebino. Dėdamasis, kad skaito romanų antraštes, Tedas 
mintyse sulošė partiją. Laimėjo juodieji. 

Vienas iš kortuotojų, nervingas išstypėlis, pirmasis pastebė- 
jo, kad Tedas negali atplėšti akių nuo bibliotekos. Drebančiu 
pirštu parodė į jo pusę, ir kiti kortuotojai atsigręžę sužiuro į 
Tedą, kelias minutes paspoksojo, laidydami juokelius, ir vėl grį- 
žo prie savo Žaidimo. 

Po kokių dvidešimties minučių iš parko su palydovu atėjo 
smulkusis žmogelis, kurį Tedas buvo matęs iš savo palatos ir 
kurio vardas buvo Lesteris. Jis buvo be antrankių, ir, pamatęs 
Tedą poilsio kambaryje, pasiuto. 

— Jis pavogė iš manęs įrangą! — šaižiai suriko. 

Kai Tedas atsisuko, Lesteris kaip akis išdegęs lėkė per poilsio 
kambarį, Maikas Dosonas šoko nuo palangės pastoti jam kelio, 
o sanitarai gretimame kabinete subruzdo. Kai kas iš aplinkinių 
juokėsi ir reikalavo veiksmo, kuris buvo neišvengiamas. Lesteris 
karštligiškai blaškėsi ir vis svaidėsi kaltinimais, bet toliau ne- 
žengė nė žingsnio. Priešais jį stovėjo Maikas, ir to pakako, kad 
Lesteris būtų sulaikytas. 

- Jis nieko iš tavęs nepavogė, Lesteri, - ramiai tarė Maikas. — 
Eik lauk. 

— Aš jį užmušiu! Jis turi mano įrangą! - Lesterio plikė buvo 
raudona, kaklo venos iššokusios, jis mojavo kumščiais ir tryp- 
čiojo kaip koks boksininkas. 

Sanitaras, kuris buvo kabinete su Makmanusu, apsisuko ir 
išėjo, akivaizdžiai netekęs kantrybės. Rankų mostu nutildė vi- 
sus. Tai buvo vikingą primenantis milžinas, pajėgus viena ranka 
sutramdyti Lesterį, kad ir kaip žmogelis siautėtų. Tačiau padėtį 
kontroliavo Dosonas. 


— Raminkis, - neatlyžo. 

— Vakar vėlai atėjo, — kalbėjo Lesteris, blaškydamasis lyg 
žvėris narve, — aš mačiau. Pavogė mano įrangą, ir dabar aš ne- 
turiu, kaip perduoti Žinių. 

"Tedas tebestovėjo prie knygų lentynų, jusdamas į jį susmi- 
gusius žvilgsnius. Išgirdęs Žodį „pavogė“, jis nevalingai griebėsi 
už kišenės ir apčiuopė pasagą. Lesteris tai pastebėjo ir pratrūko. 

— Ji ten, jo kišenėj! Pažiūrėkite! 

Sanitaras purtė galvą. Maikas žengė žingsnį link Lesterio ir 
sudrausmino, pirštu baksteldamas į krūtinę. 

— Tavo įrangos niekas neėmė, - griežtai tarė. —- O dabar ne- 
trukdyk man skaityti, jei nenori nemalonumų. 

Pagąsdinimas padėjo. Lesteris tebesiblaškė, tačiau jau tik iš 
jaudulio. Jo balsas trūkčiojo. 

— Bet, Maikai, be įrangos aš negaliu teikti informacijos. 
Jiems reikia mano ataskaitos, pats žinai. 

—, Man nusispjauti. Jei taip reikia, tegu atskrenda savo erdvė- 
laiviu ir susiranda. Eik į parką ir kad tavęs čia nematyčiau. Aišku? 

Lesteris sutiko. Per kraštus besiliejančio įtūžio neliko nė 
kvapo. Nunarinęs galvą išėjo. 

Maikas numojo ranka ir nusišypsojo sanitarui. Tu man nieko 
neskolingas už paslaugą... Paskui pamerkė Iedui akį ir grįžo prie 
palangės skaityti toliau. 

Tedas priėjo prie stalo, prie kurio tebesitęsė šachmatų parti- 
ja, jau įpusėjusi ir nebe tokia įdomi. Žaidžiantis baltaisiais aiš- 
kiai buvo bepralaimintis ir dabar įdėmiai žvelgė į figūras, lyg 
tikėdamasis pajudinti jas mintimis. Jo varžovas, vis žvilgčioda- 
mas tai į lentą, tai į negausią savo auditoriją, atsipalaidavęs laukė 
savo eilės. Regis, Tedo pasirodymas jį šiek tiek sutrikdė; tačiau 
jis nieko nepasakė. 

— Greičiau, Skečai, juk nelauksiu visą dieną! Pasakysiu Skotui, 
kad gautų mums tą dvigubą laikrodį, tada greičiau jus aplošiu. 

Skečas nesuprato užuominos, tebebuvo įsitraukęs į žaidimą. 
Prieš patyrusį varžovą jis neturėtų jokių galimybių, pagalvojo 
Tedas, tačiau jei paeitų žirgu iš F5 į H6, gal dar kas ir pavyktų. 


IG2 


Įsiterpė vienas iš trijų žiūrovų: 

— Jau prirėmei prie sienos, ar ne, Lolai? - pliaukštelėjo kumš- 
čiu sau į delną. - Tave sutriuškins, Skečai... pritrėkš kaip musę. 

— Nutilk, — atsakė kitas žiūrovas. - lu net nežinai, kaip kas 
eina. Čia šachmatai, ar žinai? 

Sąmojis visus prajuokino, ir Skečas, vis dar susikaupęs, ne- 
ryžtingai kilstelėjo ranką, kurią iki tol laikė po stalu, kad ga- 
liausiai atliktų ėjimą. Jo pirštai priartėjo prie žirgo F5. Galimi 
ėjimai buvo du: H6, kuris suteiktų šiokios tokios vilties, ir H4, 
kuris galutinai ją palaidotų. 

Pasirinko H4. 

— Tu man — ne varžovas, Skečai! — išrėžė Lolas, pastum- 
damas savo pėstininką, kuris grėsmingai artėjo prie paskutinės 
eilės. —- Pažiūrėsim, kaip dabar išsisuksi. 

Skečas vėl paniro į apmąstymus. 

Tedas nusprendė jau eiti. Valandos belaukiant Lauros be 
galo prailgo. 

Patraukė prie durų, bet pastebėjo, kad Dosonas yra atsitrau- 
kęs nuo knygos ir nenuleidžia nuo jo akių. Nežinodamas, ar tai 
gera mintis, priėjo prie jo padėkoti už išgelbėjimą nuo Lesterio. 

— "Tu žinojai, tiesa? — nustebino jį Dosonas. - Apie ėjimą žir- 
gu H4. 

Akimirką Tedas net nesuprato, apie ką Maikas kalba. Supra- 
tęs patraukė pečiais. 

- Jaunystėje šiek tiek žaidžiau šachmatais. 

— Ir aš; bet ne profesionaliai, - prisipažino Dosonas. - Gal 
kokią dieną galėtume sulošti. 

Nusprendė jį išbandyti. 

- Žinoma. - Tedas patraukė toliau. 

— Palauk. 

Dosonas įdėmiai žvelgė į jį. 

— Palydėsiu tave į lauką. Lesteris vis dar ten. 

Staiga Tedas pastebėjo, kad salėje vėl įsivyravo tyla. Regis, 
Visi, išskyrus televizijos laidos vedėją, stebėjo jųdviejų pokalbį. 

Jis prisiminė šio ryto Makmanuso žodžius duše. Jeigu patekote į 
Dosono malonę, su kitais neturėsite rūpesčių. 

Parkas buvo erdvus. Takeliai, kuriais tuo metu vaikščiojo 
keli vieniši pacientai, puikiai prižiurėti gėlynai ir vešlūs me- 
džiai. Lesteris su keletu kitų būriavosi krepšinio aikštelės kam- 
pe, vieni sėdėjo ant suoliuko, kiti stovėjo. Visi akimirksniu su- 
žiuro į Maiką su Tedu. 

— Tai tu nežinai, kodėl čia esi? —- paklausė Maikas. 

Tedas su nuostaba žvelgė į jį. Ryto saulės šviesoje Maikas at- 
rodė sveikiausio proto žmogus pasaulyje. Jeigu aną naktį nebūtų 
matęs jo paklaikusio žvilgsnio, net nesuprastų, kodėl Dosonas 
yra Lavenderio ligoninėje. 

Taip pat kaip ir tu, 0 tu esi čia. 

Jie patraukė prie vieno iš nuošaliausių suoliukų didžiulės pu- 
šies paunksmėje. 

— Tai kaip? - neatlyžo Maikas, kai jie prisėdo. 

- Nepasakyčiau, kad nežinau, — gan nuolankiai atsakė "Te- 
das. — Pastarąsias savaites vaikščiojau pas daktarę Hil. Man 
auglys... neoperuojamas, ir gydytojas nusprendė, kad psichote- 
rapija man padės su tuo susitaikyti. Teisybę sakant, neklydo. 
Maniau, kad iš pokalbių su daktare Hil nebus jokios naudos... 
bet vis dėlto jie padėjo. Šiek tiek. Ir dabar ji peržengė visas ribas. 

Lesteris su kitais aikštelėje pradėjo žaisti krepšinį. Kamuo- 
lys, atsimušdamas į asfaltą, garsiai dunksėjo. 

— Daktarė Hil paguldė tave prieš tavo valią? 

— Taip. 

Maikas įsikišo į kišenę ranką ir išsitraukė pakelį cigarečių. 
Pasiūlė Tedui, bet jis atsisakė. 

— Aš irgi nerūkiau, - tarė Maikas, paauksuotu žiebtuvėliu 
prisidegdamas cigaretę. Giliai užsitraukė. Tada, žvelgdamas į 
cigaretę tarp pirštų, mįslingai pridūrė, — kartais man atrodo, 
jog rūkau vien tam, kad skirčiausi nuo to, kuriuo buvau anapus 
šių sienų. 

Tedas žiūrėjo į žiebtuvėlį. Maikas pastebėjo ir tarė: 

— Kai užsitarnauji jų pasitikėjimą, tampa lengviau. Dabar 
mano dienos čia gana ramios. Tik naktys - kančia. 

— Kodėl tu čia? 

— Tau nesakė? 

Tedas papurtė galvą. 

Maikas apniukęs nudelbė akis, ir tik tada atsakė. 

— Išžudžiau geriausio savo draugo šeimą. 

Tolumoje tebedunksėjo kamuolys. 

— Buvau sunkus ligonis, - kalbėjo Maikas. Dabar jau sėdėjo 
susikūprinęs, beveik susigūžęs, įsirėmęs alkūnėmis į kelius ir 
įbedęs žvilgsnį į žemę. - Jeigu įvyktų masinis pabėgimas ar dėl 
kokios nors nepaaiškinamos priežasties mane iš čia išleistų... aš 
niekur neičiau. — Ir su kartėliu pridūrė, - mano draugo duktė 
liko gyva... Pasikarti ant šios pušies būtų neteisybė jos atžvilgiu. 
Pernelyg paprasta. 

Tedas tylėjo. 

- Žinai? Kad esi beprotis, beveik nieko nekeičia, - toliau kal- 
bėjo Maikas. - Neatleidžia nuo kaltės. Užuot sėdęs į kalėjimą, 
esi uždaromas tokioje įstaigoje kaip ši. Tačiau dalis tavęs visa- 
da lieka atsakinga; atsakinga už tai, kad nesulaikei kitos dalies. 
Nes dalis tavęs tai žino. Žino viską. 

Dabar jau Tedui atėjo eilė prisiminti Vendelio žodžius ap- 
leistos gamyklos sandėliuke... 

Čia, tavo galvoje, yra tam tikros informacijos, kuri tave kompro- 
mituoja. 

Maikas nutilo ir susimąstė, dabar jau įsmeigęs akis į dangų. 
Regis, nugrimzdo į prisiminimus apie savo praeitį, vis nepalie- 
kančią jo ramybėje. Jis palietė pirštu smilkinį ir pažvelgė į Tedą 
didžiulėmis, šiurpą keliančiomis akimis. 

— Sąmonė tikra burtų skrynelė. Ji turi savų gudrybių. Visa- 
da atranda būdą tave įspėti. Taip pat — parodyti kelią iš akla- 
vietės. Duris... 

Atidaryk duris. Tai - paskutinė išeitis. 

Tedas galvojo apie pušį, po kuria jie glaudėsi, ir apie Maiko 
Dosono kūną, kabantį ant šakos, sūpuojamą švelnaus vėjelio. 

— Turbūt tu teisus. 

Maikas nusišypsojo. Jo veidas vėl buvo draugiškas, supra- 
tingas. 

— Galbut yra taip, kaip tu sakai, ir rytoj tavęs čia nebebus. 
O gal tebebūsi, ir mes vėl sėdėsime ant šio suoliuko. Visi anks- 
čiau ar vėliau turi atverti tas duris. 

Maikas Dosonas atsistojo. Pramankštino rankas ir išpūtė 
krūtinę, sutraškėjo jo nugarkaulio slanksteliai. 


Laura laukė Stebėjimo kabinete. Tedas surakinto- 
mis rankomis lūkuriavo, kol Makmanusas suras reikiamą raktą 
ir jį įleis. 

— Atidaryta, - pasigirdo balsas iš vidaus. 

Tedas iškart jį atpažino. 

Lauros Hil veide pasirodė švelni šypsena. Tuo metu Rodže- 
ris šalia jos stovėjo rimtas kaip totemas didelėmis ir šaltomis lyg 
du mėnuliai akimis. 

— Daktare Hil... pagaliau, - pasisveikino Tedas. 

— Galite ir toliau vadinti mane Laura. 

- Žinoma, Laura. Ačiū už naktį Hiltono viešbutyje, jūs labai 
dosni. 

Sanitaras atvedė jį prie stalo, už kurio sėdėjo daktarė, bet 
prieš atsisėsdamas Tedas parodė grandines, kuriomis buvo su- 
rakinti jo riešai. 

— Malonėkite sėstis, Tedai, —- tarė Laura. Net neužsiminė 
apie antrankius. 

Jis nužvelgė kabinetą, kuriame, tiesą sakant, nelabai buvo į 
ką žiūrėti: slogių žalsvų plytelių sienos, stalas žvilgančiu pavir- 
šiumi, prie kurio jie sėdėjo, šešios skaisčiai plieskiančios fluo- 
rescencinės lempos ir langas užtamsintu stiklu, tikriausiai sle- 
piantis vaizdo kamerą. Būtent jo atspindyje Tedas ir pamatė, 
kaip Makmanusas, linktelėjęs galva, išeina. 

— Kaip jaučiatės, Iedai? 

— Ne, ne, jokių, 4a:7 jaučiatės, Tedai. Jaučiuosi sumautai. No- 
riu sužinoti, ką aš čia veikiu. Ir sužinoti tuojau pat. 

Laura trumpam nuleido akis, pasitaisė užverstą aplanką, 
gulintį priešais ir atsikrenkštė. Šypsenos neliko nė pėdsako, ir 
ji atrodė nuoširdžiai suglumusi. Buvo kaip paprastai palaidais 
plaukais, su stačiakampiais akiniais ir baltu chalatu. 

— Tuoj viską paaiškinsiu, bet patikėkit, pirma turiu šio to 
paklausti. Mes su Rodžeriu tenorim jums padėti ir... 

— Gerai, gerai, trumpiau. Ką norite išgirsti? 

Laura giliai įkvėpė. 

— Vakar pareiškėte Rodžeriui, kad mes ruošiamės uždaryti 
jus į Lavender Memorial ligoninę, kad jūs viską žinote. Ką tu- 
rėjote omeny? 

— Tikiuosi, labai išsamiai aiškinti nereikia? Omeny turėjau 
štai ką. — Tedas vėl parodė surakintas rankas. 

— Kas jums pasakė? 

— Koks skirtumas, kas pasakė? Taip ir įvyko. 

— Vendelis? 

Tyla. 

Tedas prisiminė savo pokalbį su Vendeliu apleistos gamyklos 
įrankių sandėliuke. 

Ji uždarys tave į Lavender Memorial ligoninę, kartu su visiškais 
bepročiais. Gali tai padaryti, patikėk. | 

— Gana, Laura, dabar jūsų eilė kalbėti. 

Laura su Rodžeriu susižvalgė, bet, kodėl, Tedas taip ir ne- 
suprato. Daktarė linktelėjo ir atsivertė priešais gulintį aplanką. 
Pasuko taip, kad jis matytų, visai kaip tąkart Linčas jo svetai- 
nėje. Tik šįkart tai buvo ne kriminalinė byla, o Tedo smegenų 
magnetinio rezonanso tyrimai. Tedas iškart atpažino nuotrau- 
kas, kurias jam savo kabinete buvo rodęs Karmaiklas; kiekvie- 
nos kamputyje buvo atspausta jo pavardė. 

— Atpažįstate? 

- Žinoma. Čia - auglys, - Tedas bakstelėjo į šiokį tokį p2- 
tamsėjimą nuotraukoje. 

— Jokio auglio nėra, Tedai. 

Kodel tai tavęs nestebina? 

Daktarė grįžtelėjo pro petį ir žvilgtelėjo į tamsų stiklą. Po 
kelių akimirkų kabineto durys atsidarė. 

— Sveiki, Tedai. 

"Tai buvo Karmaiklas, susikišęs į kišenes rankas ir sielvartin- 
gu veidu, tarsi turėtų pranešti liūdną žinią. 

Jis taip pat čia įsibainiojęs. 

— Bijau, kad daktarė Hil sako tiesą, — tarė, dar tebestovėda- 
mas tarpduryje. 

Lėtai prisiartino, apėjo stalą ir atsisėdo. Dabar jau Tedas tu- 
rėjo tris pašnekovus. 

— Paprašiau Karmaiklo, kad atvyktų į Lavenderio ligoninę ir 
pats jums viską išdėstytų, - paaiškino Laura. 

Vyriškis iškilmingai linktelėjo. 

— Jokios dėmės nebuvo, — ramiai dėstė Karmaiklas. — Kai 
gavome pirmuosius tyrimų rezultatus, pasakiau, kad jūsų sme- 
genys visiškai sveikos ir galvos skausmai tikriausiai yra kitokios 
kilmės, pasakiau, kad mes kartu juos ištirsim, kaip ištirdavom 
kiekvieną negalavimą, kuriuo skundėtės per tuos metus. Jūs 1a- 
bai susijaudinote ir aprimote tik tada, kai pažadėjau dėl viso 
pikto atlikti pakartotinius tyrimus. Tiesiog norėjau išlošti šiek 
tiek laiko, nes jūsų smegenyse nebuvo nė menkiausių auglio 
pėdsakų, ir aš neabejojau, kad rezultatai bus tokie pat. 

Tedas žiūrėjo į juos net nemirksėdamas. 

— Jūs nieko neprisimenate? — paklausė Laura. 

— Jūs sukeitėte tyrimus. Iš kur man žinoti, kad čia mano gal- 
vos nuotraukos? 

— Apgailestauju, — tarė Karmaiklas. 

— Tada iš kur tie skausmai, ta painiava mano galvoje? - Tedas 
pirmą kartą įžvelgė jo veide nevilties šešėlį. - Auglys gali būti 
mažas arba išaugęs ten, kur rezonansas negali jo aptikti. Skai- 
čiau apie tai, nemulkinkit manęs. 


— Mes tęsime gydymą ir padėsime jums... 

— Padėsite! Jūs nieko nesuprantat, Laura; į paskutinius jūsų 
seansus atėjau grynai per stebuklą. Jei viskas būtų susiklostę, 
kaip planavau, dabar gulėčiau sukniubęs savo darbo kambaryje 
su kulka smilkinyje, — Tedas nusijuokė. — Juokinga. Jeigu ne tas 
sumautas Linčas, būčiau nusišovęs. 

Sudėjo pirštus, imituodamas pistoletą, ir bakstelėjo sau į 
smilkinį. Iš lūpų pasigirdo pykštelėjimas. 

Gydytojai susižvalgė. 

— Kas nepatinka? — karščiavosi Tedas. — Baikite žiūrėti į 
mane kaip į beprotį! | 

Pašoko kaip žaibo trenktas, kėdė nuskriejo ir apvirto. Ka- 
binete niekas nė nekrustelėjo. Visi stebėjo, o Tedas tuo metu 
vaikščiojo ratais. 

— Negali būti, - kartojo pats sau. Žingsniavo sudėjęs rankas 
ant pilvo, įbedęs akis į linoleumo grindis. 

— Ar turite pasagą? — paklausė Laura. 

"Tedas staiga stabtelėjo, karštligiškai apčiupinėjo kelnių kiše- 
nę. Ten buvo kietas pusapskritimio formos daiktas. Išsitraukė iš 
kišenės pasagą ir sugniaužė delne, žvelgdamas lyg į kokį stebu- 
klingą talismaną. 

— Prisimenate, kaip man apie ją pasakojote, tiesa? — toliau 
kamantinėjo Laura, - apie savo šachmatų trenerį Milerį, apie 
Kapablankos ir Aliochino turnyrą Buenos Airėse... 

Vienu metu Rodžeris prisiartino prie Tedo ir nuvedė prie kė- 
dės. Neatrodė, kad Tedas aiškiai suvoktų, kas vyksta. Tebebuvo 
įsmeigęs akis į pasagą. 

— Radau ją prie Vendelio namų, - ištarė Tedas tarsi užburtas, 
užhipnotizuotas to lenkto gelžgalio. 

— Tedai, žiūrėkit į mane. 

Jis pakėlė galvą. 

— Taisyklės čia labai griežtos, toks bukas metalinis daiktas 
kaip pasaga tikrai su jomis nesuderinamas. Bet aš leisiu jums ją 
pasilikti. Kai jausitės sutrikęs, susitelkite į ją, prisiminkite Mi- 
lerį, šachmatų partijas, gerai? 

— Apie gerus laikus, - sušnabždėjo jis. 

— Taip, — atsakė Laura patenkinta. - Apie gerus laikus. 

Įtūžio neliko nė kvapo. Tedas vėl nudelbė akis ir atitraukė 
žvilgsnį nuo ant kelių jam gulinčios pasagos, kurią jis tebejuto 
tarp pirštų. 

— Visa tai dėl Holės? Ji... ji užmezgė romaną su Linču, ne su 
Vendeliu, o su Linču. Mačiau nuotraukas. Ten jie restorane. 

— Kol kas negalvokit apie tai, Tedai. Aš nežinau, kodėl nu- 
sprendėte atimti sau gyvybę. Bet mes išsiaiškinsime. 

Tedas atrodė taip nubaustas vaikas. Ir staiga jo veidas per- 
simainė, tarsi būtų kažką prisiminęs. Jis pažvelgė į Laurą su 
neapsakomu siaubu akyse. 

— Holei ir mergaitėms nieko neatsitiko? 

— Nieko. Jos Floridoje, pas Holės tėvus. 

— Penktadienį ruošėsi grįžti. Kuri šiandien diena? 

Laura neatsakė. Užvertė aplanką, kuris iki tol gulėjo atvers- 
tas ant stalo. Gydytojas Karmaiklas atsiprašė, kad turi reikalų, 
linktelėjimu atsisveikino su Tedu, pažadėjo vėl jį aplankyti, pa- 
linkėjo stiprybės ir patikino, kad jis gerose rankose. 

Siaubas iš Tedo akių niekur nedingo. 

— K reiškia visi tie prisiminimai, Laura? 

— Dar pasikalbėsime apie tai, nors bijau, kad nežinau visų 
atsakymų. Nenoriu dabar jūsų kamuoti. Svarbiausia, kad suvok- 
tumėt, ką pasakiau. Poryt vėl čia susitiksime ir pratęsime pokal- 
bj. Tada jau būsime tik dviese, kaip senais laikais. 

Laura užjaučiamai nusišypsojo. 

— Mane čia uždarė Holė? Nesu kvailys, tikriausiai ji davė 
sutikimą. Ji žino? Žino, ką ruošiausi padaryti savo kabinete? 

— Nežino. 

— Juo geriau. 

— Bet suprantate, kad teks čia praleisti dar kelias dienas? 

— Lyg ir suprantu. 

Ne, nesusitaikyk su ta mintimi, bet neišsiduok. Viskas vyksta 
taip, kaip tau sakė Vendelis. Jis vienintelis buvo tau atviras... Vie- 
nintelis pateikė įrodymų. 

— Šią naktį praleisite griežčiausios apsaugos skyriuje, bet ry- 
toj liepsiu jus pervesti į paprastą palatą, kurioje bus kur kas pa- 
togiau. Makmanusas sakė, kad gerai sutariate su Dosonu, o tai 
jau nemažas pasiekimas. Paprastai Dosonas labai išrankus. 

“— Nežinau, ar „gerai sutariu“ — tinkamas žodis. Iš ryto šnek- 
telėjome parke. Pasakė, kodėl jis čia, ir tiek. 

— Per vieną dieną jis tau pasakė daugiau, nei kiti išgirsta iš jo 
per visą gyvenimą. 

Tedas patraukė pečiais. Jam mažiausiai rūpėjo gerai sutarti 
su kažkokiu pamišėlių žudiku. 


Buvo vėlu. Pokalbiai griežčiausios apsaugos sky- 
riaus koridoriuje jau senokai buvo nutilę. Tedas gulėjo ant savo 
gulto ir, sunėręs rankas už galvos, žiūrėjo į lubas. Nerimastingas 
noras ištrūkti iš Lavender ligoninės buvo dingęs. Jis nežinojo, 
ar Laura jam buvo visiškai atvira, — tikriausiai ne, - tačiau tu- 
rėjo pernelyg daug kitų abejonių, kurias reikėjo apmąstyti. Ar 
jis tikrai išsigalvojo tą smegenų auglį? Jo atmintyje liko dviejų 
skirtingų tikrovių fragmentai; vienoje jis nužudė Vendelį, o ki- 
toje ne tik nenužudė, bet ir kalbėjosi su juo... rožinėje pilyje! Jis 
akivaizdžiai turėjo problemų, kokia prasmė neigti? 

Ir nepamiršk Bleino. Laukei pasislėbęs jo namuose. Jis tave baste- 
bėjo, bet tau pavyko staigiu judesiu jį nudėti. 

Reikėjo pamiegoti, ramiai susivokti. Ant krūtinės Tedas jau- 
tė raminantį pasagos svorį. Užsimerkė, jau pasiruošęs nugrimzti 
į miegą... ir staiga vėl atsimerkė. Atsisėdo ant lovos krašto. Pa- 
saga nuo krūtinės nukrito ant grindų, ir pasigirdo keli metali- 
niai žvangtelėjimai, kurie griežčiausios apsaugos skyriaus tyloje 
nuaidėjo lyg varpų dūžiai. Tedas priėjo prie stiklo. Iš palatos, 
besiribojančios su Maiko Dosono palata, į jį žvelgė Lesteris. 

— Tu niekada nemiegi, Lesteri? Marš į lovą! — išrėžė plikio 
nuostabai. - Maikai, tu nemiegi? 

Jį vėl nutildė. 


— Nutilk tu, mulki! - kažkas šūktelėjo iš tamsoje skendinčio 
koridoriaus. 

Maiko palatoje įsižiebė švieselė prie lovos. Maikas atsistojo, 
neatrodė, kad jau būtų miegojęs. 

— Gal geriau taip nešūkauk, - pasiūlė. 

Tedas sutiko. 

— Miegojai? 

Kaimynas papurtė galvą. 

— Kamuoja nemiga, taigi nemiegojau. Ko nori? 

— Turiu kai ko paklausti. 

— Klausk. 

— Tie šachmatai poilsio kambaryje... Atrodo, jie palyginti 
nauji, ypač ta ištiesiama lenta. 

— Juos atnešė prieš kokį pusmetį, — atsakė Maikas. — Prieš 
porą metų buvo kiti, bet nežinau, kur dabar. 
| Prieš busmetį! 

Netgi anksčiau, nei jis apsilankė pas Karmaiklą. 

"Tedas buvo įsitikinęs, kad tie šachmatai ten atsirado dėl jo. 
Kas geriau nei šachmatai galėjo priversti jį jaustis kaip namie? 
Pažvelgė į pasagą, vis dar gulinčią ant grindų. 

— Juos atnešė daktarė Hil? - paklausė. 

— Neturiu supratimo. Tą ir norėjai sužinoti? Matyt, buvo 
pernelyg svarbu, kad palauktum iki rytojaus. 

Maiklas vėl atsigulė ir užgesino šviesą. 

Tedas netrukus pasekė jo pavyzdžiu, tik dabar jau nebeabe- 
jojo. Šachmatai tikrai ten atsirado dėl jo. Jau prieš pusę metų. 


Iš ryto Makmanusas nuvedė Tedą į naująją, jau 
nuolatinę palatą. Ji buvo antrajame C korpuso aukšte, ir jiems 
teko pereiti kilimine danga išklotą koridorių, kuris nė kiek ne- 
priminė šalto stiklinio koridoriaus griežčiausios apsaugos sky- 
riuje. Tedas vilkėjo pilka pižama, bet buvo jau be antrankių, 
padėtis ėmė keistis. Pro vienas duris su neperprantama veido 
išraiška į jį dėbsojo Skečas, kurį Tedas atpažino iš vakarykštės 
šachmatų partijos. 

— Jums leidus, duosiu patarimą, — tarė Makmanusas dar ne- 
priėjus koridoriaus galo. - Naudokitės proga, neiškrėskite ko- 
kios kvailystės. Atrodote protingas žmogus. 

Patarimas atrodė nuoširdus. Iedas iškilmingai linktelėjo. 
Užėjęs į palatą jau aiškiau suprato, ką sanitaras turėjo omeny. 
Palyginti su nykiu gultu, ant kurio jis praleido dvi pastarąsias 
naktis, tai buvo tikras Hiltono viešbutis. Prisiminė savo ironiš- 
ką, Laurai mestą pastabą ir šyptelėjo. 

Palata buvo erdvi ir su dideliu langu, pro kurį įžūliai skver- 
bėsi saulė. Dvi lovos, prie kiekvienos - rašomasis stalas ir nedi- 
delė knygų spintelė; viskas įrengta simetriškai, išskyrus vidines 
duris, vedančias į tualetą. Jo naujajam palatos draugui Maikui 
Dosonui priklausančioje pusėje buvo begalė knygų, iškarpų ant 
sienų, nuotraukų ir visko, ko reikia, kad palata taptų palyginti 

jauki. Makmanusas paaiškino Tedui, kad Maikas palata ilgai sų 
niekuo nesidalijo. 

Ant neapvilkto čiužinio gulėjo kartoninė dėžė, ant kurios 
juodu žymekliu buvo užrašyta ledo pavardė. 

— Kaip gerai! Jau atnešė jūsų daiktus. 

Mano daiktus? | 

Makmanusas atsisveikino, ir Tedas liko vienas. Nužings- 
niavo prie lango menama linija, skiriančia gyvą ir spalvingą 
Dosono pasaulį nuo jo pasaulio, tuščio ir su kartonine dėže, 
kurioje net nežinojo, kas sukrauta. Stačiakampis šviesos ruožas 
buvo vienintelis dalykas, siejantis tas dvi tokias skirtingas visa- 
tas. Tedas prisimerkė, kad saulė taip nepliekstų į akis, ir prieš 
akis pamažu atsivėrė krepšinio aikštelė ir per parką besidrie- 
kiantys takeliai. Kurį laiką stebėjo kelis pakrikai vaikštinėjan- 
čius pacientus. 

Atsitraukęs nuo lango nužvelgė naujojo palatos draugo daik- 
tus. Jo dėmesį patraukė ant kamštinės lentos virš stalo priklijuo- 
tos laikraščio iškarpos. Jau žengė žingsnį prie jų, bet susilaikė. 
Nusprendė prieiti prie tualeto durų. 

— Maikai? 

— Ką? — pasigirdo balsas iš kitapus. 

— Čia Tedas. Man reikia tušinuko ar dar ko nors, kad per- 
pjaučiau čia paliktos dėžės juostą. Nepyksi, jei paimsiu nuo tavo 
stalo? 

Tyla. 

— Maikai? 

— Tai aišku, gali imti tą prakeiktą tušinuką. Tik leisk ramiai 
pašikti ir paskaityti. 

— Atleisk. 

Atsakymo nesulaukė. 

Gal Dosonas nebuvo toks baisus, kaip visi sakė. Priėjo prie 
stalo. Šįkart nesusilaikė ir užmetė akį į vieną straipsnį. Antraštė 


skelbė: 


166 


„ANDRĖJA GRIN TAPO VENECIJOS 
BIENALĖS LAUREATE.“ 


Atsitraukė. Jeigu šią akimirką iš tualeto išeitų Maikas, jų, 
regis, sėkmingai užsimezgę santykiai neišvengiamai pašlytų. 
Priėjo prie kartoninės dėžės. Kitu tušinuko galu nuplėšė juostą 
ir atvertė kraštus. Viduje gulėjo krūva tvarkingai sulankstytų 
drabužių, knygos, šūsnis plastikinių užklijuotų maišelių, stali- 
nė lempa, kurią iš karto atpažino ir... rausvas čiuptuvėlis, kuris 
nuvinguriavo ir dingo. 

Tedas atšoko. Paleido dėžės kraštus ir kliuvinėdamas ėmė 
trauktis atatupstas, kol atsitrenkė į Maiko lovą ir užvirto ant 
jos. Neįstengė atitraukti akių nuo dėžės. Viduje kažkas buvo, 
jis ne tik savo akimis matė, bet ir šiurenimas tarp daiktų buvo 
su niekuo nesupainiojamas. Ir Tedas žinojo, kas ten, tai buvo ne 
čiuptuvėlis, o rausva oposumo uodega. 

Jis sunkiai alsavo. To negalėjo būti. Tie susitikimai su oposu- 
mu tikriausiai buvo koks nors košmariškas sapnas... 

Tikrai? Ir Arturo Robišou namuose? 

Tą akimirką iš tualeto išėjo Maikas. Iškart pastebėjo, kad 
kažkas ne taip. 

— Kas ten dėžėje? — paklausė, patraukdamas prie jos. Jau no- 
rėjo paliesti, bet paskutinę akimirką apsigalvojo. - Žiurkė? 

— Ne, - atsakė Tedas. Dėžė nebejudėjo. 

Maikas staigiu judesiu atvertė dėžės kraštus ir atsitraukė 
tolyn. Pamažu palinko prie jos, įkišo ranką ir ištraukė lempą, 
paskui maišelį, paskui dar vieną... 

— Čia nieko nėra. - Nustebęs apsidairė aplinkui. 

— Mačiau uodegą. Dėžė judėjo. 

Maikas žiūrėjo į jį, kilstelėjęs vieną antakį. 

Tedas, purtydamas galvą, atsistojo. 

— Tikrai sakau, kad... 

Maikas, pakėlęs ranką, pertraukė jį. 

— Ką tu matei? 

— Nieko. 

— Ką matei? 

Tedas pamąstė. 

— Man pasirodė, kad lyg ir oposumą, bet galbūt pasivaideno, 

p“ Pirmą kartą jį matai? 

Klausimas Tedui buvo netikėtas. 

— Ką turi omeny? 

— Tai elementarus klausimas. 

— Taip, — galiausiai atsakė Tedas. 

Maikas pakėlė ranką prie smakro ir pasikasė. 

— Oposumas... — tyliai ištarė. 

— Kas? Tu taip pat jį matei? Kada nors anksčiau? 

— Ne, bet po pietų papasakosi man apie tą oposumą. 

Mįslinga išraiška iš Maiko veido dingo. Jis paėmė knygą, 
kurią išėjęs iš tualeto buvo numetęs ant lovos ir daugiau netaręs 
nė žodžio išsitiesė skaityti. 

Tedas pasiėmė padėklą su pietumis — žuvies filė su 
žirnių padažu, ir išsirinko nuošaliausią stalą. C korpuso valgy- 
kla nebuvo itin erdvi, todėl jis taip ir nerado trokštamos ramy- 
bės. Nuo gretimo stalo nuo jo nenuleido akių keturi pacientai, 
kurie bandė užmegzti lyg ir draugišką pokalbį. Tedas atsakė, 
kad yra nenusiteikęs kalbėtis, ir jie neprieštaravo. Jam iš tiesų 
reikėjo pagalvoti. Tedas palyginti lengvai sutiko būti paguldy- 
tas į Lavenderio ligoninę ir dabar šiek tiek pyko ant savęs, tarsi 
širdies gilumoje būtų pats tam pritaręs. Bet argi buvo kitaip? 
Jo protas buvo kažkokia neįmenama mįslė; jis ruošėsi nusižu- 
dyti dėl nesamo auglio... Ir galbūt net nužudė du žmones! Ar 
dėl to ir buvo uždarytas į C korpusą? Jis buvo žudikas, kaip ir 
Dosonas? Pernelyg daug klausimų, kad atsispirtum minčiai su- 
sitaikyti su tokiu likimu. Jis net neturėjo jėgų siekti pasimatymo 
su Hole ar mergaitėmis. Žinoma, pasiilgo jų, ypač Sindės su 
Nadine; mintys apie jas buvo skausmingesnės už bet ką kita... 
bet ką joms pasakytų? Kaip paaiškintų Holei? Jeigu jo galvoje 
nebuvo auglio, tada kodėl jis taip keistai elgėsi? 

Tylomis valgė, nugrimzdęs į savo mintis ir įsmeigęs tuščią 
žvilgsnį į langą. Kažkas nuo gretimo stalelio vėl kažką pasakė, 
bet Tedas nekreipė dėmesio. Tas nutikimas palatoje jį sutrikdė. 
Kada visa tai baigsis? Jis matė dėžėje oposumą ir neatitraukė 

tada oposumo jau nebebuvo. Lygiai taip pat, kaip nutiko Ro- 
bišou namuose, kai tas padaras pasislėpė padangos kiaurymėje. 
Kaskart, kai išvysdavo tą pasibjaurėtiną žvėriūkštį, jis atrody- 
davo tikras, bet vėliau paaiškėdavo, kad jis paprasčiausiai jį su- 
sapnavo, arba dar blogiau — jam tik vaidenosi. Ką turėtų galvoti 
telkė į plastikinį peilį, susikaupęs kaip mokslininkas apžiūrėjo 
kiekvieną detalę, apskritą rankeną, dantytus ašmenis... Įbedė į 
padėklą ir spustelėjo. Peilis sulinko ir galiausiai, sausai trakš- 
telėjęs, perlūžo pusiau. Prie gretimo stalelio kažkas keliskart 
nusikvatojo. Tedas apžiūrėjo abi sulūžusio peilio dalis, pajudino 
pirštu... Ar jis tikrai liečia tuos plastiko gabalėlius? 

Atsiduso. Susitaikęs nužvelgė žuvies filė likučius, o tada — 
perlaužtą peilį. 

Jau ruošėsi eiti, kai staiga lyg iš po žemių išdygo Lesteris ir 
atsisėdo šalia. Neatrodė toks įsiaudrinęs kaip anuos kartus. 

— Žinau, kad dėl mano įrangos buvai niekuo dėtas, — tarė 
taikiu tonu. — Aš ją radau. 

— Man nusispjauti. 

Lesterio akys buvo didžiulės ir klastingos kaip hobito Golu- 
mo, ir kuo įdėmiau Tedas į jas žiūrėjo, tuo didesnės jos atrodė. 
O jeigu jis įsmeigtų į vieną iš tų didžiulių akių peilio lūženą? 

— Vakar girdėjau, kaip kalbėjaisi su Dosonu, — tęsė Leste- 
ris. — Klausei apie šachmatus. 

Tedas jau stojosi, bet vėl atsisėdo ir linktelėjo. 

— Girdėjau savo palatoje, — pakartojo žmogelis. — Klausei, 
kada atnešė šachmatus. Ir jis atsakė, kad prieš pusmetį. 

Maikas iš tiesų jam taip sakė. Ar galėjo meluoti? 

— Tai tiesa? 

Lesteris pasikasė smakrą. Mintyse kažką skaičiavo. 

— Taip, tiesa. Bet aš žinau, kas juos atnešė. 

— Kas? 

— Na, iš tikrųjų aš... 

— Kas! 

Tedas griebė Lesteriui už pižamos atlapų ir prisitraukė. Keli 
pacientai atsisuko. Iš už vieno iš stalų pakilo vyriausiojo sani- 
taro Roberto Skoto galva; jis stebėjo juos tol, kol Tedas gestu 
parodė, kad tarp jų vyksta tik draugiškas pokalbis. 

— Kas, Lesteri? — vėl paklausė Tedas. 

Žmogelis Tedo akyse, matyt, kažką įžvelgė, nes ankstesnio 
nuoširdumo neliko nė pėdsako. 

— Daktarė Hil. Ji ir juodaodis sanitaras vieną dieną atėjo ir 
perdavė Skotui. Aš mačiau. 

Tedas kurį laiką tiriamai žvelgė į jį. 

— Netikiu. Kur tuo metu buvai? 

— Koridoriuje. Jie ten ir perdavė, visų akivaizdoje. Na, ne 
visų, nes aš buvau vienas, tik jie manęs nepastebėjo. Daktarė 
Hil retai čia ateina, o kai ateina, ją visada lydi tas sanitaras: atro- 
do, jo vardas Rodžeris. Ji perdavė šachmatų dėžę Skotui, tik iš 
pradžių aš nežinojau, kad tai šachmatų dėžė, atsekiau paskui jį į 
poilsio kambarį, ir Skotas padėjo ją į lentyną prie kitų Žaidimų. 

— Ir tai įvyko prieš pusę metų. 

Lesteris karštai palinksėjo galva ir pridūrė. 

— Aš irgi įtariau. 

— Ką įtarei? 

— Girdėjau ir visa kita, ką vakar sakei Dosonui. Paklausei, 
kaip jie prieš pusę metų galėjo žinoti, kad tave čia atveš. 

— Tai ne tavo reikalas. 

— Aišku, kad mano. Jie daug ką žino. Turi mikrofonų ir mi- 
niatiūrinių kamerų. 

Tedas papurtė galvą. Nebuvo prasmės toliau kalbėtis su tuo 
puspročiu. Jis vėl susiruošė stotis, bet šįkart Lesteris stvėrė jam 
už rankos. Tedas lengvai būtų nusikratęs tos kibios rankos, bet 
išvydęs neviltį Lesterio veide leido jam išlieti širdį. 

— Manai, kad mikrofonai įtaisyti šachmatų figūrose? 

— Ne, Lesteri, tuose šachmatuose nėra jokio mikrofono. 

Lesterio veidą perkreipė nerimo ir siaubo grimasa. 

— O tu iš kur žinai? 

Toliau kalbėtis nebuvo prasmės. 

Maikas jo laukė ant suoliuko po pušimi. Šįkart nei 
skaitė, nei rūkė; sekė Tedą žvilgsniu tol, kol jis prisėdo šalia. 

— Turi vargo su Lesteriu? Jei vėl drums tau ramybę... 

— Sugebu pats savimi pasirūpinti, - pertraukė jį Tedas. - Aš 
taip pat turiu slaptų kozirių. 

— Taip, man jau sakė. 

Krepšinio aikštelė buvo tuščia. Popietės saulės šviesoje nusi- 
trynę Žydrų dažų ruožai ant asfalto atrodė kaip vandens balos. 

Maikas mostelėjo link vieno lanko, kur, įsitvėręs į plieninį 
stovą, sukosi vienas apkūnus pacientas. 

— Tai Espositas. Jis taip pat juos matė. 

Akimirką Tedas net nenumanė, apie ką palatos draugas kal- 
ba. Apsidairė aplinkui, manydamas, kad jis turi omenyje kažką 
konkretaus. 

— Ką tokius? 

— Gyvūnus, — iškilmingai atsakė Maikas, įsmeigęs akis į 
Espositą, kuris tebesisuko aplink stovą, dabar jau visu greičiu. 
Jo veido išraiška beveik niekuo nesiskyrė nuo Timočio Robišou, 
sukančio savo viršgarsinę karuselę. 

— Kokį gyvūną tu matei? - paklausė Maikas. 

— Juk sakiau: oposumą. Bet tai tikrai buvo sapnas, parkritau 
ant lovos, akimirkai užsimerkiau, ir... 

— Abu žinome, kad tai nebuvo sapnas, Tedai. Ar tai tikrai 
buvo oposumas? 

— Arba kažkas labai panašaus. Tu taip pat jį matei? 

— Ne oposumą. Mačiau žiurkę ir langustą. Mūsų bičiulis 
Espositas, ten besisukantis lyg vilkelis, matė du stambesnius: 
hieną ir lūšį. Du vyrukai, kurie anksčiau čia žaidė, matė dar 
kelis žvėris, bet oposumo nematė niekas. 

Maikas tebebuvo įsmeigęs akis į krepšinio aikštelę, lyg spręs- 
tų neišsprendžiamą uždavinį. 

— Maikai, bet tu juk supranti, kad tų gyvūnų iš tikrųjų nėra? 

— Nežiūrėk į mane taip. Žinau, kad jie yra čia. — Palietė savo 
galvą. - Bet tai nereiškia, kad jų nėra. 

Tedas caktelėjo liežuviu. Jau stojosi eiti, bet Maikas švelniai 
uždėjo jam ranką ant kelio. 

— Palauk. 

— Noriu pamiršti tą prakeiktą oposumą, Maikai, rimtai. Tu- 
riu surikiuoti savo mintis. Vakar kalbėjausi su daktare Hil, ir 
kaskart tampa vis painiau. Man tikrai nereikia dar daugiau su- 
maišties. 

— Suprantu. Leisk kai ką pasakyti. Aš nuo pat pradžių buvau 
šios ligoninės direktorės, daktarės Makmils pacientas. Praleidęs 
čia kelerius metus, papasakojau jai apie žvėrelius. Tada ji nusi- 
juokė, o dabar mes kartais pasikalbame apie juos, nors ji niekada 
per daug neklausinėja. Ji puiki moteris, prieš tapdama direktore 
gydė daugybę pacientų, ir aš neabejoju: ji žino, kad žvėreliai 
tikri. Aš jau dvejus ar trejus metus jų nematau. 

— Kada pradėjai juos matyti... tiksliai? Tada, kai... 

— Kai juos nužudžiau?.. Taip. 

O ką nužudei tu, Tedai? Vendelį? Bleiną? Abu? 

— Beveik nuolat matydavau langustą, - kalbėjo Maikas. - Jis 
buvo gerokai didesnis už įprastus langustus ir drąsesnis, nes vis 
akiplėšiškai prisiartindavo. Apimdavo keistas jausmas, kad stai- 
ga pašoks ir įskries man į burną; būdavo šlykštu apie tai vien 
Pagalvoti. Iš pradžių nesupratau, ir tik kur kas vėliau pastebė- 

jau, kad langustas pasirodo kaskart, kai aš būnu beišklystantis 7; 
savo kelio. Jis buvo tarsi... cerberis. Žiurkė tam tikra prasme taip 
pat, tik ji buvo kur kas grėsmingesnė. 

Tedą nupurtė šiurpas. Jis taip pat bijojo oposumo. 

— Pažiūrėk į krepšinio aikštelę, — toliau kalbėjo Maikas, — 
ji aiškiai padalyta į dvi dalis, kurias skiria vidurio linija. Taip 
pat kaip ir tikrovės ir beprotybės pasauliai, Tedai. Arba tu esi 
sveiko proto, arba ne, tarpinio varianto nėra. Žaidi arba vienoje, 
arba kitoje komandoje, ir, jeigu patekus į tokią įstaigą tau pasi- 
seka, vaistai padeda, o gydytojai neprašauna pro šalį diagnoze ir 
gydymu, tada tu bent jau kuriam laikui gali pereiti iš vienos ko- 
mandos į kitą. Tačiau žaisti abejose vienu metu negali, supranti? 

— Netikiu, kad tai beprotybė. 

— Tada patikėk, nes taip yra. Tai tarsi kitas lygmuo, jei taip 
nori. Pasaulis su savomis taisyklėmis. Kaip sapnai. Negi tu ne- 
sapnuoji? 

— Manai, kad žvėreliai priklauso tam kitam pasauliui? 

— Ne visai. Matai apskritimą aikštelės viduryje? Tai tarpinė 
zona, todėl ir mėgstu šią analogiją; ne dabar ją sugalvojau. Daž- 
nai čia sėdžiu ir mąstau apie visa tai. Tas apskritimas — tai du- 
rys, jungiančios abu pasaulius, ir ten mums nederėtų būti, nes, 
kaip sakiau, negalima tuo pat metu žaisti dviejose komandose. 
Ir vis dėlto kai kurie iš mūsų, tokie kaip aš, tu ar Espositas, 
ten, tarpduryje, užsibūna pernelyg ilgai, ir tai, be abejo, nieko 
gero. — Maikas patylėjo ir grėsmingu tonu pridūrė: - Apskriti- 
mas pavojingas, nes jame susiliečia abu pasauliai. 

Espositas jau nebesisuko aplink stovą, o vaikščiojo ratais, 
mėgaudamasis apsvaigimo būsena. Išskėstomis rankomis, į 
dangų užverstu veidu jis sklandė tarsi riebus paukštis. 

— Gyvūnų užduotis - nuvyti mus tolyn nuo apskritimo, Te- 
dai, - tarė Maikas. Ir vėl kalbėjo kuo blaiviausiu tonu. 

— Kodėl tik kai kurie iš mūsų? 


— Nežinau. 

— Maikai, nepyk, bet tu sakai, kad tas nelemtas ratas pavo- 
jingas. Tarkime, tai tiesa. Bet kas gali būti baisiau už visišką 
beprotybę? 

— Leisk kai ko paklausti, Tedai. Kada tu matei oposumą? 

— Ne kartą. 

— Papasakok apie kurį nors. 

— "Tai buvo sapnas. Aš stovėjau savo svetainėje, ir kai kas 
sode patraukė mano dėmesį; buvo naktis. Žvilgtelėjęs pro lan- 
gą, pamačiau savo žmoną, vilkinčią maudymosi kostiumėlį ir 
sustingusią ne;manoma poza. Be to, be vienos kojos. Oposumas 
tupėjo ant stalo terasoje ir graužė mano žmonos koją. 

Prisiminus Tedą nukrėtė šiurpas. 

— Keistokas sapnas, — pripažino Maikas. - Ar vėliau dar ma- 
tei savo žmoną? 

— Kodėl apie tai klausi? 

— Galbūt tai nėra geriausias pavyzdys. 

Tedas nekantriai įsikibo Maikui į alkūnę. 

— Kodėl klausi, ar vėliau ją mačiau? Tu ką nors Žinai? 

Maikas neprarado pusiausvyros. Luktelėjo, kol Tedas paleis 
jo alkūnę, o tada lėtai prakalbo: 

— Klausyk, aš nesu šios srities ekspertas ar panašiai. Ką žinau, 
žinau iš savo patirties, tiek, kiek čia pavyko sužinoti. Kadaise 
Espositas buvo kitas žmogus. Jo vardas buvo Ričis. Jis iškeliavo 
prieš penkerius metus. —- Maikas galva parodė į dangų. - Tai 
jis pirmą kartą man papasakojo apie gyvūnus ir apskritimą, tik 
kitais žodžiais. Nepatikėjau nė vienu jo žodžiu, kaip ir tu dabar 
netiki manimi, bet vėliau, kai prisiminiau langustą, kurį mano 
protas kažkodėl jau buvo beveik pamiršęs, man daug kas įga- 
vo prasmę. Žinai, po tos istorijos su draugu... - Maiko veidas 
trumpam apsiniaukė. — Kai aš... padariau tai, ką padariau, mano 
galvoje tvyrojo sumaištis, net ir po daugelio mėnesių man buvo 
sunku atskirti, kas buvo tikrovė, o kas ne. Įrodymai buvo kaip 
ant delno, bet aš nenorėjau jų pripažinti. Įkalčiai rodė, kad aš 
nužudžiau savo draugo namų tvarkytoją, žavią moterį, Rosaliją, 

kurią senokai pažinojau ir kuri turėjo mažą berniuką. Kaskart, 
kai prisimenu ją, plyšta širdis. Policija aptiko kūną jos kambary- 
je ir suprato, kad aš nužudžiau ją per savo žudikišką išpuolį. Aš 
tuo-patikėjau. Atrodė natūralu. Bet staiga prisiminiau šį tą iš tų 
dienų: nežinia iš kur iškilo vienas, seniai kažkur palaidotas pri- 
siminimas. Sėdėjau savo terasoje, vienas gėriau alų, ir staiga iš 
kažkur atsirado tas sumautas langustas ir įsitaisė man ant vieno 
kelio. Vos galo negavau iš baimės. Ranka nubloškiau, ir jis nu- 
skriejo prie durų. Tada pasuko į namus ir tingiai nuropojo, o aš 
supratau, kad turiu sekti iš paskos. Įsivaizduoji? Aš savo namuo- 
se seku įkandin langusto, manydamas, kad tas bjaurybė nori 
man kažką parodyti. - Maikas nusijuokė, purtydamas galvą. — 
Taip mes priėjome prie nenaudojamo kambario, ir jis sustojo. 
Kai prisiminiau visa tai, pagalvojau, kad tai buvo sapnas, kaip 
nutiko ir tau. Kambario durys atrodė kitaip nei įprastai, buvo 
su akute, ir aš, žinoma, žvilgtelėjau. Ir tada pamačiau kraupų 
vaizdą: mano pažįstamas berniukas kaip paklaikęs badė Rosa- 
liją peiliu. Neįstengiau atplėšti žvilgsnio, visai kaip sapnuose, 
kuriuose ta pati akimirka vis tęsiasi ir tęsiasi. 

Maikas nutilo. Buvo neįtikėtina, kad jis vaidintų. 

— Ta moteris buvo subadyta peiliu, - užbaigė Tedas. 

Maikas linktelėjo. 

— Mano prisiminimai apie tas dienas niekada nebuvo skai- 
drūs, ir negaliu atmesti galimybės, kad ją nužudžiau aš... Bet 
nujaučiu, kad aš jos nežudžiau. Jos — ne. 

— Nori pasakyti, kad tas langustas tavo namuose... 

Tedo žodžiai pakibo ore. Jis vėl prisiminė sode sustingusią 
Holę nukirsta koja. 

— Ką tik klausei, kas gali būti blogiau už beprotybę, — tarė 
Maikas, — ir štai tau atsakymas. Kai aptemsta protas, viskas lie- 
ka tik čia, tavo galvoje ... Bet kai esi apskritime, kur susiliečia 


abu pasauliai... 

Tedas akimirką susimąstė. 

— Vadinasi, jeigu aš sapnuoju savo žmoną be kojos, tai jai 
stebuklingu būdu... 

— Suprantu, tai skamba kvailai. Bet kai vėl pamatysi oposu- 
mą, patarčiau nueiti šalin. Kaip jau sakiau, gyvūnai tyko mūsų 
apskritime, siejančiame abu pasaulius. 

Valandėlę jie sėdėjo tyloje. Espositas kažkuriuo metu buvo 
išėjęs, ir jo vietą užėmė Lesteris, Lolas, Skečas ir keletas kitų. 

— Pamatęs tave iš karto supratau, kad tu irgi juos matai, — iš- 


tarė Maikas veikiau sau nei Tedui. — Buvo keista. 

Laura laukė jo Stebėjimo kabinete. Su užrašų kny- 

gele ir nešiojamuoju kompiuteriu. 

— Jie būtini? — paklausė Tedas, rodydamas antrankius. Jis ką 
tik įžengė. 

— Bijau, kad taip. 

Tedas sunkiai klestelėjo ant kėdės. Makmanusas, atlydėjęs jį 
iš palatos, tylomis išėjo. 

— Ar galvojote apie tai, apie ką kalbėjomės, Tedai? Jau pati- 
kėjote, kad jokio auglio nėra? Būkite atviras. 

— Apie auglį daug negalvojau. 

Laura nusiėmė akinius ir pasitrynė nosies galiuką, lyg norė- 
dama atsikratyti kažkokio nemalonaus pojūčio. 

— Makmanusas sakė, kad neblogai sutariate su kai kuriais 
pacientais. 

Tedas tylėjo. 

— Norite man kažką pasakyti, Tedai? 

— Tiesą sakant, taip... Poilsio kambaryje yra šachmatai. Juos 
atnešėte jūs? 

Lauros šypsena suvirpėjo. Akimirką jos akys išdavė tiesą. 

— Pagalvojau, kad taip jums bus smagiau, — prisipažino. — 
Galėsite pažaisti su kuriuo nors iš savo bičiulių. 

Tedas purtė galvą. Paskui kokią minutę žiūrėjo į lubas. 

— Atnešėte juos prieš pusę metų, — ramiai tarė. 

Laura jau žiojosi kažką sakyti. 

— Nesiginkite. Žinau, kad taip buvo. O dabar noriu paklaus- 
ti, iš kur prieš pusmetį žinojote, kad aš atsidursiu čia. 

— Nurimkit, Tedai. 

— Aš ramut ramutėlis. Tik pasakykit, kodėl atnešėte šachma- 
tus, dar net nepažinodama manęs. Karmaiklas? Jis jums pasakė? 
Jis visa tai iš anksto suplanavo? Pasakykit pagaliau tiesą, velniai 
griebtų. 

Laura persisvėrė per stalą, priartėdama prie Tedo tiek, kiek 
leido padėtis... jos žvilgsnis viską pasakė. Jį apėmė siaubas. 

— Mes pažįstami jau pusę metų, — švelniai tarė Laura. - Tiek, 
kiek jūs gulite šioje ligoninėje. 

Tedas tuo metu skvarbiai žiūrėjo į Laurą, tuščiai ieškodamas 
jos veide ko nors, kas ją išduotų. Nerado. Atsistojo ir žengė ata- 
tupstas plačiais žingsniais, surakintomis kojomis. 

— Suprantu, bus nelengva suvokti, bet šiandien jau ruošiausi 
apie tai pasikalbėti. 

— Aš patekau čia prieš tris dienas, - pareiškė Tedas. 

— Prieikite. Prisėskite. Kai ką jums parodysiu, tam ir atsine- 
šiau kompiuterį. — Laura atsidarė jį ir luktelėjo, kol vėl įsijungs. 
Vėl užsidėjo akinius ir susirado ant stalo aplanką. Tedas, per 
tą laiką jau atsisėdęs į savo kėdę, laukė. Vienintelis būdas nu- 
malšinti nerimą buvo išsitraukti iš kišenės ant kelių pasagą ir 
stipriai ją suspausti. 

- Šiandien ketvirtadienis, 2013-ųjų balandžio 18-oji, — tarė 
Laura, neatitraukdama akių nuo ekrano, vis dar nematomo Te- 
dui. — Jūs patekote čia pernai metų rugsėjį. Tik ne į šį, o į B 
korpusą, kurio vedėja aš esu. Buvote mano pacientas. 

Pasuko kompiuterį taip, kad abu matytų ekraną. Tai buvo 
vaizdo įrašas, užfiksuotas kampinės stebėjimo kameros palato- 
je, kuri buvo labai panaši į Tedo palatą vienučių skyriuje, tik be 
stiklinės sienos. Ant gulto sėdėjo Tedas surakintomis rankomis 
ir kojomis, ritmiškai linguojantis pirmyn atgal, gestikuliuojan- 

tis ir kartkartėmis pats sau linkčiojantis. Vilkėjo žydrais marš- 
kiniais ir kelnėmis. Stačiakampiame rėmelyje ekrano kampe 
buvo nurodyta data. Ji, žinoma, galėjo būti suklastota. Bet kodėl 
Tedas apie tai nieko neprisimena: 

"- Jūs čia patekote tokios būklės, Tedai, ir, deja, iš pradžių 
padėtis beveik nesitaisė. | 

Tedas neįstengė atitraukti nuo ekrano akių. 

— Su kuo aš kalbuosi? — šnabždesiu paklausė apie savo a/fer 
ego ekrane. 

— Kas žino? Gal su Linču? 

Tedas pakėlė akis. Maldaujančiu žvilgsniu pažvelgė į gydytoją. 

— Nieko panašaus neprisimenu. 

- Žinau. Leiskite parodyti šį tą daugiau. Greitai suprasite. 

Laura išjungė vaizdo įrašą. Kompiuterio lange nusidrie- 
kė ilgas kitų archyvinių failų sąrašas. Pasirinko vieną iš jų, ir 
ekrane pasirodė naujas vaizdo įrašas. Šįkart Tedas atpažino 
vietą: tai buvo privatus Lauros kabinetas. Jos rašomasis stalas, 
knygų lentynos, žemas stalelis su stikline vandens, kurios jis 
niekada nepaliesdavo. Vilkėjo žydrą pižamą ir buvo su antran- 
kiais. Netikėtai išgirdęs savo balsą, Tedas krūptelėjo. Šis įrašas 
buvo su garsu. 

— Ačiū, kad priėmėte, Laura, - tarė Tedas iš ekrano. - Išvyką 
laivu su partneriu teko atidėti. 

— Apgailestauju dėl kelionės, - atsakė daktarė. - Džiugu jus 
matyti. 

— Vakar sapnavau košmarą. 

Jiems persimetus dar keliais žodžiais, Laura paprašė jį papa- 
sakoti. 

— Stovėjau savo namų svetainėje, žiūrėjau į terasą. Ant stalo 
oposumas graužė Holės koją. Holės nemačiau, tik koją, bet Ži- 
nojau, kieno ji... 

Data kampe rodė, kad filmuota pernai metų rugsėjo mėnesį. 
Laura spustelėjo ilgąjį klavišą, ir vaizdas sustingo. Uždarė failą 
ir pasirinko kitą iš to paties aplanko. Vienintelis pasikeitęs da- 

lykas buvo Lauros apranga: šįkart ji vilkėjo raudonu megztiniu, 
kurį Tedas lyg ir miglotai prisiminė. 

— Ačiū, kad priėmėte, Laura, - tarė Tedas iš ekrano. - Išvyką 
laivu su partneriu teko atidėti. 

Žiūrintis įrašą Tedas plačiai išplėtė akis. Su neviltimi žvilg- 
telėjo į ekrano kamputį ir įsitikino tuo, ką jau numanė: filmuota 
buvo 2013-ųjų sausį, dviem mėnesiais vėliau palyginti su anks- 
tesniu įrašu. 

— Vakar sapnavau košmarą, — tarė Tedas iš ekrano, ir vėl lei- 
dosi į tas pačias detales. 

— Gana, - sušnabždėjo gyvas Tedas. 

Laura sustabdė įrašą. 

— Tai mano kabinetas B korpuse. Mūsų seansai visą pusmetį 
vykdavo kas antrą dieną. Pirmuosius tris mėnesius jos sukosi 
apie tai, ką aš vadinu pirmuoju ciklu. Jums prasidėjo paranoja, 
ir viskas tik tuo ir apsiribodavo, jūsų susitikimu su Linču, jo pa- 
siūlymu stoti į savotišką savižudžių klubą, kur, pirma nužudęs 
Bleiną, jūs turėjote tapti viena iš grandžių ir nužudyti Vendelį. 

Tedas neprisiminė, kad būtų taip išsamiai apie tai pasakojęs 
Laurai, tačiau buvo akivaizdu, kad pasakojo. Jis jau nebegniau- 
žė rankose pasagos, dabar ji beveik pamiršta gulėjo ant kelių. 

— Ar gerai jaučiatės, Ledai? 

Jis linktelėjo. 

— Puiku. Pirmajame cikle jūs nušovėte Bleiną, o vėliau nuė- 
jote į Vendelio namus. Nužudėte jį viloje prie ežero, o tada pa- 
aiškėjo, kad Linčas melavo jums apie Vendelio šeimą. Taigi jūs 
nusprendėte susirasti Linčą ir dėl to kreipėtės į buvusį mokyklos 
draugą Robišou. Prisimenate visa tai, Tedai? 

— Taip. 

— Linčas buvo beveik nežinomas advokatas, bet jūs jį susira- 
dote ir susitikote akis į akį jo biure. Jis jums pasakė, kad Vende- 
lis iš tikrųjų priklausė organizacijai, bet buvo pavojingas ir todėl 
turėjo mirti. Paaiškėjo, kad Linčas jumis pasinaudojo, ir viskas 
ėmė slysti iš rankų... 

— Laura, tai kliedesiai... net nežinau, ar norėčiau išgirsti, kad 
išsigalvojau visa tai, tūnodamas kažkokiame suknistame penkių 
kvadratinių metrų kambarėlyje. Aš iš tikrųjų nužudžiau kurį 
nors iš tų dviejų žmonių? Iodėl ir esu čia? 

- Leiskit man tęsti, Tedai... 

— Ne! Atsakykite man. Aš ką nors nužudžiau? 

— Ne, - tvirtai atsakė Laura. 

Tedas linktelėjo. 

— Vadinasi, visa tai nebuvo tikrovė? — paklausė, kupinas vilčių. 

- Bijau, kad viskas šiek tiek sudėtingiau. 

Tedas nesuvokė, kas dar sudėtingesnio gali būti. 

— Pirmuosius tris mėnesius, - toliau kalbėjo Laura, - jūs nie- 
kaip neįstengėte ištrūkti iš pirmojo ciklo. Praslinkdavo savaitė, 
kartais vos pora dienų, ir jūs vėl grįždavote į pradinį tašką, į 
savo darbo kabinetą, kai jau ketinote nusišauti. Kai tai nutiko 
pirmą kartą, nežinojau, kaip elgtis, ir bijau, kad pasielgiau ne vi- 
sai teisingai. Bet sulig kiekvienu pasikartojimu aš mokiausi, vis 
tiksliau jus išklausinėdavau ir pamažu išsiaiškinau visas detales. 
Pirmasis ciklas kartojosi penkiolika kartų; kartais jūs būdavote 
kalbesnis nei įprastai. Ir tada, vieną dieną, įvyko štai kas... 

Laura susirado naują gruodžio 19-osios seanso įrašą. Šiek 
tiek prasuko ir įjungė. 

Tedas įraše prakalbo: 

— Aš prisiminiau, kad visa tai kažkada jau buvo, žinojau vis- 
ką, ką jis man pasakys... 

Laura sustabdė įrašą. 

— Jūs ištrūkote iš ciklo, - tarė daktarė, — patikėkite, iš pra- 
džių aš nelabai supratau, kodėl, ir nežinojau, ar tai iš tiesų įvyko. 
Pasirodė, kad ne, ir kai tik jūs grįžote prie to paties, visas ciklas 
vėl pasikartojo, nuo pat pradžių. 

— Dieve mano, Laura, ką, po galais, visa tai reiškia? 

Lauros šypsena buvo švelni, teikianti viltį. 

— Kai gydytojas Karmaiklas liepė jums apsilankyti pas mane, 
turėjote kažkokių rimtų sunkumų. Galbūt jūs iš tiesų bandėte 

žudytis, bet visai ne dėl auglio, o dėl kažkokių kitų priežasčių, 
kurių aš nuoširdžiai nežinau. Jūs išstūmėte tuos prisiminimus, o 
jų vietą užėmė kiti, kuriuos vėl ir vėl atgaivindavote. 

— Turiu susigrąžinti tuos prisiminimus. 

— Manau, kad mes iš tikrųjų padarėme didelę pažangą. Per 
antrąjį ciklą jūs žinojote apie ankstesnįjį ciklą, taigi viskas buvo 
kitaip. Įtardamas apgavystę, jūs nuėjote į Vendelio namus, bet, 
užuot beatodairiškai jį nušovęs, pasikalbėjote su juo, prisimena- 
te, kur? 

- Žinoma, rožinėje jo dukterų pilyje. 

Laura linktelėjo ir susimąstė. 

- Ši aplinkybė nuo pat pradžių mane domino. Ten Vendelis 
jums pasakė, kad jiedu su Linču pažįstami iš universiteto laikų 
ir kad ta nelemta organizacija neegzistuoja, kad Linčas visa tai 
surežisavo, norėdamas atsikratyti Vendelio. 

— Vendelis rodė man nuotraukas, - atsakė Tedas, prisimin- 
damas viską iki menkiausių smulkmenų, — Holės ir Linčo res- 
torane. Šis prisiminimas turi būti tikras. 

Laura sutiko. 

— Gali būti. Kiekvienas ciklas atspindi iškreiptą tikrovės 
vaizdą. Tai tarsi būdas prisitaikyti tikrovę, kad ji būtų... 

— Ne tokia skausminga, — užbaigė Tedas. 

— Bijau, kad taip. 

Tedas purtė galvą. 

— Vieno nesuprantu. Jeigu Holė man ir buvo neištikima su 
tuo tipu, aš tikrai nebūčiau jos kaltinęs. Mūsų santykiai nesi- 
klostė. Kuo daugiau apie tai galvoju, tuo labiau įsitikinu, kad 
tai nebuvo priežastis susikurti tokią istoriją... — staiga jis nutilo. 

— Kas? 

— Jūs su ja kalbėjotės, Laura? Juk per tą laiką turėjote kalbėtis 
su Hole. Per tuos... šešis mėnesius. Ji jums tai patvirtino? Kad 
turėjo romaną? 

— Būčiau linkusi atidėti šį pokalbį vėlesniam laikui. Žinokit, 
beveik neabejoju, kad ciklai nebesikartos, kad jūs galiausiai išsi- 

veržėte iš jų, geriau nerizikuokime. Turime priartėti prie tiesos 
pamažu, tvirtai remdamiesi kojomis į žemę. Todėl pirmosios 
dienos yra itin svarbios, ir aš nenoriu staiga užversti jus visomis 
šiomis detalėmis. Svarbiausia, kad pamąstytumėte apie tai, apie 
ką dar kalbėsimės čia, per kitus seansus aptarsime tas ankstes- 
nes dienas. 

— Ar galėsiu jas pamatyti? — netikėtai paklausė Tedas. - Pa- 
siilgau jų. 

— Įsivaizduoju, Tedai. Pati esu motina ir suprantu jūsų 
jausmus. | 

— Jeigu praėjo tiek laiko... 

— Jums nėra ko nerimauti, patikėkit. 

Tedas linktelėjo. Ir tą akimirką jam staiga kai kas paaiškėjo. 
Jis pirmą kartą pagalvojo apie Rodžerį. 

— Tas Rodžeris — sanitaras. Buvau ne kartą jį matęs ir Bleino, 
ir Vendelio namuose. 

— Jūs pasakojote, ir iš pradžių man buvo neramu, nes ne- 
žinojau, ar tai geras, ar blogas ženklas. Iš jūsų kasdienybės B 
korpuse į jūsų paranoją neįsiterpė daugiau niekas, tik Rodže- 
ris, manau, dėl glaudaus jūsų ryšio. Ten jo pareigos buvo tokios 
pat, kaip čia - Makmanuso. Tada aš paprašiau, kad jumis keletą 
dienų rūpintųsi kitas sanitaras, bet nepastebėjau jokių pokyčių. 
Ir nusprendžiau, kad Rodžeris buvo dar viena detalė, kurią jūsų 
protas pasitelkė, konstruodamas tuos prisiminimus. 

— Tie prisiminimai tokie tikroviški, Laura, — ištarė Tedas 
beveik pats tuo netikėdamas. — Viskas taip sudėtinga. 

— Daugelis tų prisiminimų turi nemažai tikrovės elementų, 
Tedai. Jūs tiesiog juos sumaišėte, sudėliojote taip, kaip patiko. 

— Kai antrą kartą susitikau su Vendeliu, jis perspėjo, kad jūs 
norite mane čia uždaryti. 

— Ir tai buvo mūsų laimė. 

— Nesuprantu. 

— Leiskite paaiškinti. - Laura uždarė kompiuterį ir pastūmė į 
šalį. — Jums tik kelis kartus pavyko pereiti į antrąjį ciklą. Beveik 

visada likdavote pirmajame, ir vėl pradėdavote nuo pradžių. 
Buvo apmaudu. Aš net nenumaniau, kur ieškoti priežasties, 
dėl kurios jūs perėjote į antrąjį ciklą. Kol vieną dieną supra- 
tau. Atsakymas slypėjo jūsų praeityje, Tedai. Aš pastebėjau, kad 
pereinate į antrąjį ciklą per tuos seansus, kai mes nagrinėjame 
klausimus, susijusius su jūsų praeitimi, vaikyste ir ypač su Mi- 
lerio šachmatų pamokomis. Tarsi ta praeitis verstų jus žengti į 
priekį, ištrūkti iš pirmojo - žmogžudysčių — ciklo ir įžengti į 
antrąjį, kur jūs jau nebesate žudikas ir kur pripažįstate, kad jūsų 
santuoka nėra laiminga. Suprantate? 

Tedas galvojo apie Milerį. Jam iš tikrųjų buvo džiugu prisi- 
minti savo senąjį šachmatų trenerį. 

— Kalbėdamas apie Milerį, jūs atgydavote, — toliau kalbėjo 
Laura, — ir vieną dieną papasakojote apie pasagą jo garaže, ku- 
riame vykdavo pamokos, apie tai, kad veždavotės ją į turnyrus 
kaip talismaną. Taip pat papasakojote pasaulio čempionato Bu- 
enos Airėse, kuriame varžėsi Aliochinas ir Kapablanka, istori- 
ją. Pasakojote su tokiu užsidegimu... Ir tada aš pagalvojau, kad 
jeigu rasčiau būdą padėti jums išsaugoti ryšius su ta praeitimi, 
galbūt jūs galutinai ištrūktumėte iš tų ciklų. 

Tedas paėmė pasagą ir dabar jau laikė ją rankose ant stalo, 
kad Laura irgi matytų. 

— Kad šachmatai turi didelę reikšmę, - kalbėjo Laura, - buvo 
akivaizdu iš pat pradžių, tik aš nesugebėjau jos įžvelgti. Jie visa- 
da figūruodavo sapnuose, kuriuos pasakodavote. 

— Radau pasagą prie Vendelio namų. 

— Ne. Pasagą jums davė Rodžeris. O jūs įterpėte ją į savo 
vizijas: pasaga jums buvo pernelyg brangi, kad paliktumėte ją 
nuošalyje. Ir tai padėjo. Liko tik sulaukti, kas bus vėliau, su- 
laukti, kada ištrūksite iš antrojo ciklo. Ir vieną dieną, kai Ro- 
džeris atėjo į palatą nuvesti jūsų vakarieniauti, jūs pareiškėte, 
kad viską žinote: kad mes apgaudinėjame jus ir iš ruošiamės 
paguldyti į Lavender Memorial ligoninę. 

Tedas nesusilaikė nešyptelėjęs. 

— Tai net juokinga, - pripažino. 

Laura taip pat nusišypsojo. 

— Rodžeris iš karto tai pranešė, ir mes įžvelgėme progą susie- 
ti tą viziją su tikrove. Teko paprašyti kelių paslaugų; šio korpu- 
so direktorius yra mano draugas, ir aš be didesnių paaiškinimų 
galėjau apeiti pacientų priėmimo taisykles. Pervedėme jus čia, ir 
du pasauliai susijungė. 

Du pasauliai. 

Visa tai pernelyg priminė beprotiškas Maiko Dosono te- 
orijas. į 

— Pasaga buvo labai svarbi, Tedai, patarčiau visada ją nešiotis. 

— Ir kas.bus dabar? 

— Jūs ištrūkote iš pavojingo neigimo rato, tačiau prieš akis 
laukia dar ilgas kelias. Reikia atkurti paskutines jūsų ankstesnio 
gyvenimo dienas, išsiaiškinti, kas tada atsitiko, kad jūs buvote 
linkęs tai pamiršti. 

Tedas akimirką patylėjo, o paskui tarė: 

— Norėčiau pamatyti palatą, kurioje visą tą laiką gulėjau, taip 
pat ir jūsų kabinetą. 

Daktarė nustebo. 

— Norite pamatyti įrašus? 

— Ne, gyvai. 

— Nežinau, ar tai gera mintis. 

— Noriu pamatyti savo akimis. 

Markusas išsiskyrė su Karmen. Pagaliau! Jam buvo 
gėda prisipažinti, kad žengė šį ryžtingą žingsnį tik todėl, jog 
Laura ligoninės kavinėje jam pasakė, jog tarp jos ir jos buvusio 
vyro viskas baigta visiems laikams, tačiau tai buvo tiesa. Kar- 
men nebuvo jo moteris; geras seksas neatpirkdavo nei nepaken- 
čiamo jos lengvabūdiškumo, nei nejaukios tylos, nei priekaištų. 
Markusas jau nebeįstengė nuslėpti bodėjimosi viskuo, kas buvo 
susiję su dabar jau buvusia drauge, o ji, regis, dėl to beveik ne- 
suko galvos ir todėl anksčiau ar vėliau jų santykiai galėjo dar 
labiau komplikuotis. Jis pranešė apie savo sprendimą telefonu, 
ir Karmen pasakė jį suprantanti, pasakė, kad nėra ko jaudintis 
ir jeigu jis norės, kokią nors dieną galės paskambinti ir jie susi- 
tiks neilgam prasiblaškyti, kad ji nepykstanti ir neverta į viską 
žiūrėti taip rimtai, nes gyvenimas duotas tam, kad juo džiaug- 
tumės. Vienu žodžiu, jai buvo nusispjauti. Sudie, Karmen. Jeigu 
Markusui ką tik sukako penkiasdešimt ir jis nemėgo vienatvės, 
tai dar nereiškė, kad buvo pasiryžęs susieti savo gyvenimą su 
kažkokia Karmen. Galbūt tada, kai jam bus šešiasdešimt. 

Vienas iš senųjų įpročių, prie kurio jis tikėjosi sugrįžti, buvo 
sekmadieninis filmų žiūrėjimo ritualas. Svečių kambaryje buvo 
įsirengęs nedidelį namų kino teatrą, ir su Karmen filmą jame 
žiūrėjo tik vieną kartą, santykių pradžioje. Vėliau ji prisipažino, 

kad tokiose uždarose patalpose jaučiasi nejaukiai, ir jis neprieš- 
taravo. Dar vienas punktas nesuderinamumo sąraše. 

Markusas buvo įsirašęs dvi „Bręstančio blogio“, savo mėgsta- 
mo serialo, serijas. Pasikepino mikrobangėje kukurūzų spragė- 
sių, išsitraukė iš šaldytuvo skardinę alaus ir, iki ausų šypsodamas, 
patraukė į svečių kambarį. Ten rikiavosi šeši foteliai, sustatyti 
dviem eilėmis po tris. Atsisėdo antrosios eilės viduryje ir ištiesė 
kojas; pasidėjo spragėsius ir alų ant gretimo fotelio ir pasiėmė 
nuo lentynos jam už nugaros pultus. Vieną — skirtą apšvietimui 
reguliuoti, kitą — filmui įjungti ir prasukti, ir, žinoma, du narių 
kino sistemos valdymo pultelius. Beveik iki galo prigesino švie- 
sas ir spustelėjo mygtuką, kad nusileistų ekranas. Vyniojantis 
baltam stačiakampiui buvo girdėti raminantis ūžesys. Ekranui 
jau beveik nusileidus, suskambo mobilusis telefonas. 

Suirzimas išgaravo, kai jis pamatė, kad skambina Laura. 

— Koks netikėtumas! 

— Labas, Markusai. 

Trumpa tyla sukėlė Markusui susirūpinimą. 

— Kas nors nutiko Lavenderyje? 

— Ne. Norėjau... Ar tu dabar kuo nors užsiėmęs? 

— Niekuo. 

— Nenori su manimi papietauti? 

Markusui teko akimirką luktelėti, kad prislopintų savo beri- 
bį entuziazmą. 

- Žinoma. 

— Noriu aptarti kelis klausimus, susijusius su mano pacientu 
Tedu Makėjumi, o vėliau palydėsi mane į nedidelį kryžiaus žygį. 

— Be abejo. Suintrigavai. 

— Tuo geriau, nepraleisi pasimatymo. 

Pasimatymo. 

— Užvažiuosiu pas tave po valandos. 

— Puiku. 

Baigęs pokalbį Markusas dešimt minučių žvelgė į baltą ekra- 
no langą. 

Markusas vairavo, o galvoje įkyriai sukosi mintys. 
Gal jis neteisingai suprato Lauros skambutį? Nenorėjo ir vėl su- 
klysti. Akivaizdu, kad Laura žinojo apie jo jausmus, ir nors jie 
nebuvo abipusiai, ar i4i šžo/ nebuvo abipusiai, pastaruoju metu 
tikrai įvyko daug permainų. Dabar jie abu buvo vieniši. 

Ji pakvietė tave papietauti! Pavartojo žodį „pasimatymas.“ 

— Bet pasakė tai ironišku tonu, — tarė pats sau, ieškodamas 
priekiniame veidrodėlyje savo akių. - Pats žinai. 

Ji mato, kad tau patinka... Jeigu skambina, tai todėl, kad pas- 
taruoju metu tu bals jos neieškojai. Argi nedavė suprasti, kad jos 
santuoka galutinai iširo? 

"Tai buvo tiesa. 

Prisistatė į jos namus prieš dvyliktą. Laura nepakvietė užei- 
ti, pasakė, kad reikėtų paskubėti: antrą valandą jie turi kai kur 
nuvažiuoti ir todėl geriau kuo greičiau papietauti. Pakštelėjo į 
skruostą ir patraukė prie mašinos, palikusi prie durų Marku- 
są, kuris džiaugėsi, kad nenupirko puokštės ar neiškrėtė kokios 
nors panašios kvailystės. Net ir jo apranga - baltos kašmyro kel- 
nės, žydri lininiai marškiniai ir amžina skrybėlė, - buvo perne- 
lyg oficiali, palyginti su jos džinsais ir languotais marškiniais. 

Lauros plaukai buvo susukti į kuodą, o pasidažiusi ji buvo 
Mažiau nei įprastai. 

Tau reikėjo ženklo? Štai jis. Romantikos nė kvapo, drauguži, Ji 
tik nori pasikalbėti apie Makėjų, ir kad nežinia, kur su ja nuva- 
žiuotum. 

Pietavo restorano „Romanelli's“ terasoje su vaizdu į Čarlzo 
upę, pakeliui į Niutonvilį. Laura taip ir nepasakė, kas ten bus 
Niutonvilyje, o jis ir neklausė. Jie užsisakė tuno salotų. Tiesą 
sakant, Laura užsisakė jų pirma, o Markusas pasekė jos pavyz- 
džiu, ilgesingai prisimindamas namuose paliktus spragėsius ir 
galvodamas, kad jam reikia numesti dešimt kilogramų, kuriuos 
priaugo per pastaruosius dvejus metus. 

Be abejo, jeigu numesi tuos dešimt kilogramų, ji kris tau bo 
kojomis. 

Kartais jis jausdavosi kvailiu, kažko tikėdamasis iš Lauros. 
Ir ne tik dėl tų dešimties kilogramų ir dvylikos metų amžiaus 
skirtumo; ji skleidė kažkokią ypatingą aurą, kuri pasirodžiu- 
si niekada nelikdavo nepastebėta, Markusas kasdien tai matė 
ligoninėje; kurioje visi dūsaudavo dėl daktarės Hil. Kodėl jis 
turėtų patraukti jos dėmesį? 

— Tai Makėjus padarė pažangą? - paklausė Markusas. Pake- 
liui į restoraną „Romanelli's“ bandė užmegzti pokalbį įvairiomis 
temomis, tačiau vis nesėkmingai. Laura troško kalbėtis tik apie 
atvejį, užvaldžius; jos mintis. 

— Taip! Turiu tiek daug tau papasakoti. Beveik neabejoju, 
kad ciklai jau liko praeityje. Tik laiko klausimas, kada Makėjus 
pradės prisiminti, tikrai Žinau. 

— Parodei jam vaizdo įrašus iš biuro, kuriame dirbo tas... 

Markusas pamiršo vardą... 

— Linčas? Dar ne. Dar ne laikas. Parodžiau įrašus iš jo pala- 
tos Lavenderyje, taip pat porą iš mūsų seansų. Buvo sunku, gar- 
bės Žodis, vienu metu jau maniau, kad grįšime ten pat, nuo ko 
pradėjome. Bet ne, atrodo, jis palyginti lengvai tai įsisąmonino. 

— Džiugu girdėti. Valgyk, Laura, net nepalietei salotų. 

Ji žvilgtelėjo į lėkštę taip, lyg nežinotų, kas ten. Pasmeigė 
gabaliuką tuno ir lėtai pakėlė prie lūpų. 

— Nepyk dėl to, ką pasakysiu, Laura, bet man atrodo, tas 
pacientas tau tapo pernelyg svarbus. 

Ji nusijuokė ir patraukė pečiais. 

— Taip ir žinojau, kad tai pasakysi, - nerūpestingai atkirto. — 
Manau, kad galėčiau parašyti knygą. 

Markuso veidas ištįso iš nuostabos. 

— Tikrai? 

Laura surimtėjo. Apsižvalgė į šalis ir šiek tiek palinko į priekį. 

— Nori, kai ką prisipažinsiu? 

Markusas įsitempė. 

Na štai. 

— Nepakviečiau tavęs į namus ne todėl, kad turėtume mažai 
laiko. Na, laiko mes turime mažai, bet vis tiek galėjau trum- 
pam pasikviesti, patikėk, tą ir ruošiausi padaryti. Po pokalbio 
su tavimi nusprendžiau, kad reikia susitvarkyti svetainę, ku- 
rioje buvau išmėčiusi visą Tedo atvejo medžiagą — nuotraukas, 
dokumentus, laikraščių iškarpas. - Laura vėl nusijuokė kaip 
išdykusi mergaitė. - „Sutvarkyk pagaliau visa tai!“, vis kartojau 
sau. Tol, kol tu paskambinai į duris. Beveik nespėjau net ir 
susiruošti. 

— Vis tiek galėjai pakviesti. 

— Taip, mes nesivaržome vienas kito. Bet namie tikrai buvo 
baisi netvarka. Volteris šiandien visą dieną praleis su tėvu, ir aš 
turbūt per daug įsijaučiau, piktnaudžiaudama tuo, kad namai 
priklausys tik man, na, pats supranti. 

— Tai ar pasakysi, ką sugalvojai? 

— Žinoma! Todėl čia ir esame. 

Laura suvalgė dar kelis žiupsnelius salotų ir užsigėrė dviem 
mažais gurkšneliais kokakolos. Regis, ji pagaliau troško kalbėtis. 

— Tedas buvo šachmatų vunderkindas. Paauglystėje metė 
juos, bet, bijau, kad šachmatininkai turi tam tikrų mąstymo 
ypatumų, kurie niekada nedingsta. - Laura trumpam nutilo. 
Atrodė, kad ji ne iki galo patenkinta savo paaiškinimu. — Per 
šiuos mėnesius peržiūrėjau daug dokumentinių filmų, netgi 

perskaičiau kelias biografijas. Ir vakar irgi žiūrėjau dokumenti- 
nį filmą apie Bob; Fišerį; tikriausiai žinai, kas jis buvo? 

— Žinoma. 1972-aisiais, kai tu dar nebuvai gimusi, buvo ki- 
lusi baisi sumaištis, kai jis varžėsi dėl pasaulio čempiono titulo 
su rusu... 

— Su Spaskiu. 

— Buvau pamiršęs. Pačiame Šaltojo karo įkarštyje tai buvo 
tikras įvykis, Tarybų Sąjunga prieš Ameriką. Aš nestebėjau 
partijų, bet prisimenu visą tą atgarsį spaudoje. Fišeris tapo savo- 
tišku nacionaliniu didvyriu. Kaip susiklostė jo gyvenimas? 

— Tu nieko nežinai? 

— Ne. Tiesą sakant, niekada nesekiau šachmatų naujienų. 

— Trumpai papasakosiu, neįtikėtina istorija. Jau 1972-aisiais, 
kovojant dėl pasaulio čempiono vardo, Fišeriui pradėjo reikštis 
paranojos požymiai. Tuo metu jis buvo dvidešimt vienų ir buvo 
laikomas ekscentrišku genijumi, tačiau patologija vis labiau ryš- 
kėjo. Jis kėlė rungtynėms begalinius reikalavimus, neatvyko į 
vieną iš partijų ir nuolat skundėsi absurdiškiausiais dalykais. 
Tvirtino, kad televizijos kameros skleidžia kažkokią radiaciją ir 
net reikalavo jas išnešti, kaltino rusus naudojantis kažkokiomis 
technologijomis, kad išmuštų jį iš vėžių. Dvikovos tęsėsi ne vie- 
ną savaitę; jie sužaidė daugybę partijų. Fišeris, žinoma, laimėjo 
ir tapo pasaulio čempionu. O vėliau... pradingo. 

— Pradingo? 

— Nebežaidė dvidešimt metų! Prapuolė iš žemėlapio! Gyve- 
no atsiskyręs tai vienur, tai kitur, nė karto nepasirodė viešai ir 
kartais buvo net abejojama, ar jis gyvas, ar miręs. Nepamiršk, 
kad tuo metu jis buvo karjeros, taip pat ir šlovės viršūnėje. Buvo, 
kaip sakei, nacionalinis didvyris. Šachmatai buvo visas jo gyve- 
nimas, Fišeris gyveno tik jais, iš esmės nieko kito ir neveikė. 
O tapęs pasaulio čempionu... metė juos, taip staiga. 

— Nežinojau. Sakei, kad po dvidešimties metų jis sugrįžo? 

— Taip, bet tik todėl, kad vienas milijonierius finansavo re“ 
vanšinę jo ir Spaskio dvikovą, kuri įvyko Jugoslavijoje, 1992 

metais. Fišeris ir vėl laimėjo. Tačiau tai buvo trumpas sugrį- 
žimas. Prieš tai jis net nesiteikė atvykti į pasaulio čempionatą, 
kuriame turėjo ginti savo titulą. Ir taip prarado čempiono var- 
dą. Iuo metu jis jau buvo tapęs antisemitu ir kartais per radiją 
skelbdavo baisius pareiškimus prieš žydus ir Jungtines Valstijas. 
Kai buvo paskelbta apie revanšą Jugoslavijoje, mūsų vyriausybė 
nusiuntė jam raštą, įspėjantį, kad jis ten nežaistų, nes priešingu 
atveju atsidurs kalėjime. Fišeriui buvo vis viena. Spaudos kon- 
ferencijoje jis pareiškė vis tiek ten Žaisiantis ir viešai spjovė į 
vyriausybės įspėjamąjį raštą. Atrodė visai prastai. Žydai ir ame- 
rikiečiai buvo jo nuolatinė tema. 

— Kaip liūdna. Galiausiai jis atsidūrė už grotų? 

— Jungtinės Valstijos atšaukė jo vizą, ir, lankydamasis Japo- 
nijoje, jis buvo suimtas. Neturėdamas kur išvykti, jis išvyko į 
Islandiją, kurioje pirmą kartą varžėsi dėl čempiono titulo su 
Spaskiu. Ši šalis iš esmės jo pasigailėjo ir suteikė teisę gyventi. 
Vaizdai, kai jis ten buvo pervežtas, gana įspūdingi. Ten ir mirė, 
2008 metais. 

— Jis niekada nebuvo gydomas? Sprendžiant iš tavo pasakoji- 
mo, jam buvo ūmi psichozė. 

— Nežinau. Įdomiausia, kad tai ne vienintelis atvejis, kai ge- 
nialiam šachmatininkui prasideda ūmi paranoja. Jų ne vienas. 
Žinoma, šachmatai nėra priežastis — tai akivaizdu, bet atrodo, 
tokių asmenų psichikos struktūra nėra itin atspari tokiems su- 
trikimams. Jau patys šachmatai yra šiek tiek paranojiškas Žai- 
dimas, — Laura nervingai nusijuokė, — nuolat tenka numatyti 
grėsmes, su kuriomis galbūt niekada neteks susidurti, o galimy- 
bės iš esmės neribotos. Tokie protai analizuoja galimus varian- 
tus — galimų ėjimų sekas, vieną po kitos, kurių skaičius yra ne- 
ribotas. Jei taikai šią schemą anapus šachmatų lentos, pasekmės 
būna katastrofiškos. 

— Nežinau, ar iki galo suprantu. Manai, kad kažkas panašaus 
nutiko ir Makėjui? 

— Tokiems žaidėjams kaip Fišeris būdinga vieną dieną staiga 
apskritai nustoti žaisti. Kiti pasitraukia ir toliau žaidžia kaip 
mėgėjai, rengia pasirodymus ir panašiai. Tačiau tie, kuriems pa- 
sireiškia šizofreninis ar paranojinis elgesys, tiesiog ima ir meta. 
Įtariu, kad tokiais atvejais įvyksta kažkas panašaus į perkėlimą. 
Jų protas ir toliau nenumaldomai skaičiuoja galimus variantus, 
neįstengia staiga imti ir sustoti; juk nuolat tai darė! Tokie vun- 
derkindai žaidžia nuo ankstyvos vaikystės, o kai žaidimas bai- 
giasi... jie iš lentos jį perkelia į gyvenimą. Tedo atveju įdomiau- 
sia, kad jis metė šachmatus dar paauglystėje. Dvidešimt metų 
gyveno niekuo neišsiskiriantį gyvenimą, kol staiga prasidėjo šis 
procesas. 

— Galbūt iki tol jis vyko latentiškai, o kai tikrovė leido pri- 
taikyti tą pačią logiką, šios mąstymo schemos vėl įsijungė. Ta 
trauma, kurią, anot tavęs, jis patyrė, kad ir kokia ji būtų, staiga 
išprovokavo šį procesą. 

— Labai tikėtina. Pastaruosius mėnesius Tedas gyveno pagal 
du aiškiai atribotus, bet persipinančius ciklus, kurie vis karto- 
josi. Galbūt ciklai netinkamas žodis. Galbūt tai buvo galimi 
variantai. 

— Ar pavyko rasti kokį nors patvirtintą atvejį? 

— Tik teorijas, neturinčias itin rimto mokslinio pagrindo. - 
Laura žvilgtelėjo į savo pusiau suvalgytas salotas. Kalbėjo su 
tokiu įkarščiu, kad vėl jas pamiršo. 

— Ir tu manai, kad iš tų ciklų jam leido ištrūkti pasaga, kuri 
buvo lyg ryšys, siejantis jį su tikrove ar kažkas panašaus. 

— Taip. Kai jis ištrūko iš pirmojo ciklo, prasidėjo antras, nau- 
jas galimybių derinys, šįkart jau artimesnis tikrovei, nors taip 
pat išgalvotas. Pavyzdžiui, pirmajame cikle Tedas nežinojo apie 
žmonos neištikimybę. Antrajame jis jau pripažino, kad jų san- 
tykiai nesiklostė. 

Laura žvilgtelėjo į savo laikrodį. 

— Jau reikia eiti? — paklausė Markusas. 

— Mūsų laukia po pusvalandžio, bet esame šalia. 

— Kas mūsų laukia? 

— Pamatysi. Iki šiol aš apie Tedą žinojau kur kas daugiau nei 
jis pats, ir vis dar Žinau šį tą, ko jis nežino. Bet daugelis detalių 
man iki šiol neaiškios, ir viena iš jų — kokį vaidmenį čia atlieka 
Edvardas Bleinas. 

— Tau neatrodo, kad Makėjus galbūt paprasčiausiai įsiminė 
informaciją apie bylą, girdėtą per televiziją? Tai buvo garsi byla, 
ir jo protas, pasitelkęs šią informaciją, sukūrė prototipą Žmo- 
gaus, kurį jis turėjo nužudyti. 

Laura sutiko. 

— Taip, ir aš taip maniau. Bet šiandien, kai skaičiau mūsų 
seansų užrašus, kai kas patraukė mano dėmesį... Kai kas, kas 
galbūt padės išsiaiškinti, ar yra taip, kaip tu sakai, ar jį su Bleinu 
sieja kur kas sudėtingesnis ryšys. 

— Kas? Nepalik manęs nežinioje. 

Laura atsistojo. 

— Eime, paaiškinsiu pakeliui. 


Buvo visiškai logiška manyti, kad Tedas žinojo apie 
Bleino bylos peripetijas iš laikraščių ir televizijos, kaip ir visi 
kiti. Apie Amandos Herdman nužudymą kasdien buvo išsa- 
miai rašoma vietos žiniasklaidoje. Nužudytosios sesuo Melisa 
Hengeler, teatrališka asmenybė, pasiekė, kad vienas „Boston 
Star“ žurnalistas išspausdintų Amandos istoriją, kuri greitai 
susilaukė plataus atgarsio. Istorija buvo visais atžvilgiais intri- 
guojanti šiurpi žmogžudystė — iš pradžių buvo tvirtinama, kad 
nužudymo įrankis buvo plaktukas, - ir tarsi nelauktas posūkis: 
Bleino išteisinimas. Hengeler pasamdė ekspertą, kad jis ištir- 
tų jos sesers mirties aplinkybes, surinktų naujos informacijos ir 
peržiūrėtų esamą... Tai, kas paaiškėjo, buvo kraupu. Niekas do- 
rai nežinojo, ar tiesiai po Amandos butu įsikūrusios skalbyklos 
pagrindinis vamzdynas tikrai galėjo paspartinti lavono irimo 
procesą ir suklaidinti, nustatant mirties valandą, tačiau reikėjo 
pripažinti, kad toks posūkis tikrai buvo netikėtas. Šis atradi- 
mas įžiebė kryžminę ugnį tarp Hengeler eksperto, advokatų ir 
prokuratūros. Viešoji nuomonė pasidalijo, nors dauguma tikėjo 
sesers versija. 
Dabar Bleino namas buvo parduodamas, ir Laura buvo su- 
sitarusi su nekilnojamojo turto agentu jame apsilankyti. Pa- 
skambino jam iš ryto, lyg nujausdama, ir agentas atsakė, kad 

šiandien jai sėkminga diena: jis kaip tik ten ir mielai jau šią 
popietę aprodys namą. Laura sutiko, numanydama, kad agentas 
akivaizdžiai meluoja sakydamas, kad jis ten. Iš tikrųjų tą namą 
nebuvo paprasta parduoti. 

— Mano vardas Džonatanas Hovardas, - prisistatė agentas su 
lygiai tokia pat šypsena kaip skelbime, iškabintame sode prie- 
šais namą. 

Laura paspaudė jam ranką. 

— Aš Laura Hil, o čia mano vyras Markusas. — Grįžtelėjo pro 
petį su šelmiška šypsena. 

— Puiku! — paskelbė Hovardas, žingsniuodamas prie varte- 
lių. - Namas nuostabus, dar pamatysite. Ar turite vaikų? 

— Taip, vieną, — nieko nelaukdama atsakė Laura. 

— Nuostabu. Jūs iš čia? 

— Ne, - atsakė Markusas, atlikdamas blogojo policininko 
vaidmenį, — bet žinome šio namo istoriją. 

Hovardo veidas akimirką persimainė, bet netrukus jame vėl 
pasirodė šypsena. 

— Ak, taip. Taip, tam tipui teko išsikraustyti, bet jis neilgai 
čia gyveno, ir namas priklausė ne jam. Laimė, žmonės tai su- 
pranta, nes daug kas domisi... Šiaip ar taip, žmogžudystė įvyko 
ne čia, tiesa? 

Laura sušvelnino įtampą. 

— Žinoma, aš jam irgi tai sakau. 

Hovardas buvo teisus dėl vieno: namai, nors ir tušti, buvo 
nuostabūs; tai matėsi iš karto ir buvo sunku įsivaizduoti, kad 
juose gyveno toks niekingas tipas kaip Bleinas. Laura akimirką 
pabandė įsivaizduoti čia savo baldus. Jie paskubomis perėjo na- 
mus, ir netrukus įsitikino, kad pirmajame aukšte iš tikrųjų yra 
svečių kambarys. Ar tai patvirtino, kad Tedas čia buvo? Galbūt. 

Jie užėjo į didįjį miegamąjį antrajame aukšte, ir Lauros dė- 
mesys nukrypo į agentą, kuris ėjo per patalpą link erdvios dra- 
bužinės, kviesdamas eiti iš paskos. Matyt, manė, kad drabužinė 
bus svarbus koziris derantis su Laura, nes puolė uoliai ją rodyti, 

pompastiškai gestikuliuodamas, ragindamas įsivaizduoti batus 
lentynose, drabužius jiems skirtuose skyriuose ir papuošalus ant 
stalelio prie veidrodžio. Sulig kiekvienu jo komentaru Lauros 
susidomėjimas vis augo, tik visai dėl kitų priežasčių, nei vyriškis 
manė. Per vieną seansą Tedas Laurai sakė nusprendęs pasislėpti 
svečių kambaryje pirmajame aukšte, nes miegamajame neturėjo 
kur slėptis, tačiau čia buvo didžiulė drabužinė, puikiai tinkanti 
tykoti Bleino. Tai patvirtino jos įtarimus, kad šiame miegama- 
jame Tedas nėra buvęs. 

— Galiu padaryti kelias nuotraukas? — entuziastingai paklau- 
sė ji, traukdamasi iš rankinės fotoaparatą. — Noriu pažiūrėti į 
sesers veidą, kai ji pamatys. 

- Žinoma! - paragino Hovardas. 

Markusas, tuo metu beišeinantis iš drabužinės, suintriguotas 
pažvelgė į ją. 

Jiems nulipus į pirmąjį aukštą, Laura nusitempė Markusą į 
svėčių kambarį. 

— Ar leisite man minutėlę šnektelti su vyru? 

- Žinoma! 

Hovardas išėjo. 

Markusas žvelgė į ją. 

— Kam tos nuotraukos, Laura? Ir apie ką nori pasikalbėti? 

Ji perėjo per svečių kambarį, atidarė spintos duris ir atsitūpė 
žvilgtelti iš apačios į lentyną. Ir apmirė. 

— Kas? — Markusas priėjo ir priklaupė šalia. 

Ten buvo „Žaislų istorijos“ personažo Bazo Šviesmečio lip- 
dukas, apie kurį Tedas pasakojo per seansus, tas, kuris švytėjo 
tamsoje. 

— Uždaryk duris, - paprašė Laura. 

Abu klūpojo prie vidinės sienos, kaip du vaikai, žaidžiantys 
slėpynes. Markusas vos spėjo pagalvoti, ką pamanytų agentas, 
staiga atidaręs duris ir užklupęs juos spintoje. 

Kai juos apgaubė visiška tamsa, Bazo kontūrai ėmė blausiai 
švytėti. Laura vėl atidarė spintos duris. 

— Nesuprantu, — tarė išlįsdama. 

Markusas taip pat atsistojo. 

— Ko nesupranti? 

— Tas lipdukas. Tedas kuo tiksliausiai jį apibūdino, — tarė su- 
glumusi Laura. — Iki šiol buvau įsitikinusi, kad epizodas su Blei- 
nu buvo paranojos vaisius ir Tedas nėra buvęs šituose namuose. 
Tam tikros antrojo aukšto miegamojo detalės nesutampa su tuo, 
ką jis pasakojo, bet tai... tai įrodymas, kad jis tikrai čia lankėsi ir 
buvo užsidaręs spintoje. 

— Sakei, jis pasakojo nužudęs Bleiną. O tai akivaizdžiai ne- 
įvyko. 

Laura mąstė, vaikščiojo tuščiame kambaryje pirmyn atgal. 

— Pirmajame cikle jį nužudė, antrajame - ne. 

— Galbūt turėjo ketinimų nužudyti, - spėjo Markusas. 

Laura su nuostaba ir pasibaisėjimu žvelgė į jį. Ir pagaliau 
prakalbo, mįslingu ir vos girdimu balsu. 

— Kažkoks absurdas. Tai, kad Tedas buvo šiuose namuose — 
detalė, kurios niekur neįmanoma įterpti. 

Pasigirdo beldimas į duris, ir jie krūptelėjo. 

— Ponai Hilai! Ar viskas gerai? Jei susidomėjote namu, neabe- 
joju, kad pavyks išsiderėti gerą nuolaidą. Galiu pasikalbėti su... 

Laura atidarė duris. Apsimestinai sunerimusi pažvelgė į 
agentą. 

— Mano vyras abejoja, - rimtai tarė, — ir atrodo, jam rūpi tik 
jo paties nuomonė. 

Aplenkė agentą ir nužingsniavo prie lauko durų. 

Markusas su susirūpinusiu Hovardu liko koridoriuje. Mar- 
kusui jo pagailo; šiaip ar taip, Laura ką tik juo pasinaudojo, kad 
apžiūrėtų namą, kurio net neketino pirkti. Akimirką jis pasijuto 
jam artimas. 

— Apgailestauju, — tarė. Ir tai buvo gryna tiesa. 

— Jeigu jums kas nors nepatinka, galime pakeisti... savininkai 
sutiks, neabejoju. 

Markusas uždėjo jam ranką ant peties. 

— Atleiskite, kad sugaišinome jūsų laiką. Tikrai. 

Buvo pirmoji naktis palatoje, kurią jis dalijosi su 
Dosonu, tik dabar jo ligoninės draugas buvo ne čia, o C kor- 
puso griežčiausios apsaugos skyriuje. Tedas džiaugėsi vienatve. 
Išsitiesęs lovoje žvelgė į pilkus šios nepažįstamos teritorijos si- 
luetus, ypač į du stalus abipus vienintelio lango. Ant jo stalo 
bolavo Holės ir mergaičių nuotrauka. Fotografuota buvo per 
Kalėdas prieš trejus metus, kai jo santuoka dar buvo darni. Nors 
mėnesienos šviesoje jis įžvelgė tik rėmą, prisiminė kiekvieną 
nuotraukos detalę ir net tą akimirką, kai ji buvo padaryta. Visi 
šypsojosi, išskyrus Nadinę, kuri pasibaisėjusi rodė kažkur ran- 
ka. Kadras buvo užfiksuotas automatiškai; Tedas, nustatęs foto- 
aparatą, nubėgo atgal į savo vietą, ir tuo metu Nadinė pastebėjo, 
kad kaimynų katinas, turėjęs įprotį užsukti pas juos į svečius, 
tikėdamasis kokių nors vaišių, nugvelbė gabalą žuvies, Holės 
paruoštos vakarienei. Niekas to nepastebėjo, išskyrus Nadinę, ir 
jos nuostaba, išvydus sprunkantį Anandą, liko įamžinta visiems 
laikams. Nuo to laiko nuotrauka stovėjo Tedo darbo kabinete. 

— O dabar tu atsidūrei čia, — tarė jis nuotraukai. 

Ir toliau su nuostaba dairėsi, netikėdamas, kad jis čia. Bet 
priešingai nei ankstesnėmis dienomis, kai ligoninėje jautėsi vi- 
siškai svetimas, dabar jam atrodė, kad jis čia ir turi būti. Vaizdo 
įrašai, kuriuos Laura jam parodė Stebėjimo kabinete, giliai jį 

sukrėtė, teko pripažinti. Jis įkliuvo į savo paties proto spąstus; 
negalėjo kaltinti savęs. Bet juk dabar jau sveiksta, tiesa? Todėl 
Laura ir parodė tuos įrašus. 

Galbūt rodė tau juos jau trisdešimt kartų. 

— Ne, — vėl tarė nuotraukai. - Ji rodė man juos pirmą kartą. 

Turėjo ko nors įsitverti. 

Pripažinti, kad jis ten, kur ir turi būti, buvo svarbus žingsnis. 
O dabar jis taip ir manė. Jautė, kad Lavenderis jam reikalingas, 
jeigu jis nori sveikti toliau, jeigu nori suprasti, kodėl jo protas 
sukūrė tas alternatyvias tikroves. 

Ciklus. 

Kas už jų slypi? 

Jam taip pat buvo sunku apsiprasti su mintimi, kad tiek mė- 
nesių nesimatė su savo dukterimis. Ir kaip jam šovė mintis nu- 
sižudyti? Palikti jas... Tai buvo tiesiog neįsivaizduojama. Dabar 
jis aiškiai suvokė. 

— Kad ir kas nutiko tėčiui, — tarė mažumėlę pasilenkęs, įdė- 
miai žvelgdamas į nuotrauką, — jis viską įveiks ir pasveiks, kad 
grįžtų pas jus. 

Nusišypsojo. 

Tačiau po akimirkos šypsena išnyko lyg burtų lazdele pa- 
mojus. Apimtas siaubo Tedas pašoko iš lovos. Viena sklendė 
atsivėrė... Jis puolė prie durų ir išbėgo į koridorių. Šviesos buvo 
užgesintos ir tvyrojo mirtina tyla. Tedą apėmė noras garsiai su- 
rikti Makmanuso vardą, bet prisiminė, kad Makmanusas šią- 
nakt nebudi. Nuskubėjo į kitą koridoriaus galą, kur budintis 
sanitaras žiūrėjo televizorių. Iedas anksčiau nebuvo jo matęs, ar 
bent jau taip manė, ir iš tikrųjų žmogus, regis, gerokai išsigando 
Jį pamatęs. Griebė ant stalo gulėjusį radijo siųstuvą ir spustelėjo 
mygtuką, pasiruošęs kalbėti. 

— Ne, ne, — nuramino jį Tedas, skėstelėjęs delnais, - nieko 
neatsitiko. Aš tik turiu pasikalbėti su daktare Hil. Labai svarbu. 

Sanitaras pakėlė prie lūpų siųstuvą; ir toliau su nepasitikėji- 
mu žvelgė į Tedą. 

— Pasikalbėsite rytoj, - atsakė, — dabar eikite miegoti. 

— Negaliu atidėlioti. Ji pati sakė. Sakė, kad jeigu man reikės 
su ja pasikalbėti, galėsiu išsikviesti. Pati man sakė, tikrai. 

„Tedo akyse atsispindėjo toks maldavimas ir siaubas, kokį per 
visus Lavender Memorial ligoninėje išdirbtus metus budintysis 
mažai kada buvo matęs. 

Lauros svetainė iš tikrųjų buvo apversta; čia ji ne- 
melavo. Markusas liko sužavėtas, išvydęs ant kilimo išmėtytus 
popierius, laikraščių iškarpas ir net pusiau nugertą kavos puo- 
delį. Ji linksmai šypsojosi. 

— Sakiau tau... Volteris su tėvu. O kai Volteris su tėvu... — 
Skėstelėjo rankomis, lyg norėdama apglėbti svetainę. 

— Bet kodėl ant grindų? 

Ji nusijuokė. 

— Vaikystės įpročiai. Kambariu mes dalijomės su seserimi, 
turėjome vieną stalą, kurį ji užgrobdavo, ruošdama pamokas; aš 
jas ruošdavau ant grindų. Man patiko. Studijuodama universi- 
tete dariau tą patį. 

— Tas atvejis tave tiesiog prikaustė. 

— Nori kavos? 

— Noriu. 

Netrukus jie jau gėrė kavą svetainėje prie stalo. Laura buvo 
susimąsčiusi. 

— Laura, paaiškink man, kaip tavo pacientas sukurpė tą Blei- 
no nužudymą, iš visko, ką pasakojai, tai mažiausiai supratau. 

— Kol nepamačiau Bleino namuose to lipduko, buvau įsitiki- 
nusi, kad nužudymas neturi jokio realaus pagrindo, — tarė Lau- 
ra. Panaršė po aplankus, kuriuos buvo sukrovusi ant stalo, — ... 

pažiūrėk, kiek laikraščių iškarpų apie tą bylą, ir visos iš to laiko- 
tarpio, kai Tedas dar negulėjo ligoninėje. Buvo logiška manyti, 
kad garsiai nuskambėjusi byla rado atgarsį jo sąmonėje. 

— Bet kaip tai įsiterpė į jo paranoją? 

— Jis manė priklausantis savižudžių organizacijai, kuri jį Už- 
verbavo. Tikslas - sušvelninti artimųjų skausmą, inscenizuojant 
žmogžudystes. Kiekvienas iš būsimų savižudžių turėjo nužudyti 
kitą... O tam, kad įsijungtų į šias gretas, reikėjo atkeršyti už 
neteisingą mirtį; tai buvo savotiškas kerštas. 

Markusas suraukė nosį. 

— Ir painu, ir labai įdomu. 

— Tikrai. Pirmąjį ciklą su tikrove sieja trys aplinkybės. Pir- 
miausia — savižudybė. Neabejoju, kad Tedas kažkuriuo metu 
turėjo ketinimų užbaigti savo gyvenimą, gal net bandė. Antra 
vertus, - artimųjų skausmas. Sprendžiant iš dažno jo akcentavi- 
mo, jam buvo skaudu galvoti apie savo savižudybės pasekmes. Ir 
trečioji, labiausiai gluminanti aplinkybė, - jo lankymasis Bleino 
namuose. Jis nepaaiškinamas. 

— Tą ir norėjau pasakyti. Jeigu Žmogus iš tos organizacijos... 
koks jo vardas? 

— Linčas. 

— Jeigu Linčas jam būtų pasiūlęs tik užmaskuoti savižudybę, 
dar būtų suprantama. Bet kam liepti dar kažką nužudyti? 

— Nežinau. Dabar, kai paaiškėjo, kad Tedas iš tikrųjų lan- 
kėsi Bleino namuose ir galbūt net slėpėsi ten, kaip prisimena 
pirmajame cikle... net nežinau, ką ir galvoti. Akivaizdu, kad jis 
kažkokiu tikslu ten buvo. 

— Kaip supratau, tie ciklai iškreiptai atspindi tikrus įvykius, 
kurie vyko prieš jam patenkant į ligoninę. 

— Taip. Kiekvienas ciklo įvykis turi realų pagrindą. Dabar 
žinome, kad jį turi net ir Tedo apsilankymas Bleino namuose. 

— O jeigu jis iš tikrųjų ketino nužudyti Bleiną, kaip keršy- 
tojas? O jeigu tikrai laukė jo namuose, kaip kad pasakojo, bet 
galiausiai taip ir nenužudė? 

Laura susimąstė. Išgėrė paskutinį kavos gurkšnį. 

— Nelabai logiška. Tai viską keistų, — Laura pasitrynė nosies 
galiuką. —- Maniau, kad viskas daugiau ar mažiau aišku iki šiol. 

— Gal mes pernelyg sureikšminame tą lipduką? Galbūt Te- 
das kada nors, jau seniau jį matė, ir lipdukas įsirėžė jam į atmin- 
tį. Ar žinome ką nors apie ankstesnius namo savininkus? 

— O kad man būtų šovusi mintis paklausti apie tai agento, — 
apgailestaudama tarė Laura. - Galėčiau paskambinti, bet abejo- 
ju, kad jis trykš noru mums padėti po to mažyčio spektaklio. Bet 
nujaučiu, kad atsakymas — kažkur čia pat. 

Markusas tylėjo. Laura įdėmiai žvelgė į lubas, tarsi atsaky- 
mas slypėtų ten. 

— Rengiu ataskaitą su visomis detalėmis, kurias per seansus 
man pasakojo Tedas. Prie jų kaskart prirašau vis naujus klau- 
simus, taigi tai lyg savotiškas galvosūkis. Jau aprašiau pirmąjį 
ciklą. Norėtum paskaityti? 

- Žinoma. Galbūt tau reikėtų naujo žvilgsnio. 

Lauros akyse pasirodė neįprastas žvilgesys. 

— Kas yra? - paklausė jis. 

Laura ir toliau taip pat paslaptingai žvelgė į jį. 

— Kas? - pakartojo jis. - Man ant lūpų spurgos trupiniai? 

Jis persibraukė pirštu per lūpų kamputį. 

— Ne, kvailiuk. — Laura švelniai atitraukė jo pirštą. - Tiesiog 
pokalbiai su tavim man labai naudingi, ir tiek. 

— Džiaugiuosi. 

Jis pasislinko šiek tiek arčiau. Tokiomis aplinkybėmis tai ne- 
buvo netaktiška. Šiek tiek prislopino balsą. 

— Atidėkime visa tai iki rytojaus, gal tada bus aiškiau matyti. 
Galbūt viskas paprasčiau, nei atrodo? Gal Tedas sužinojo apie 
savo Žmonos romaną su tuo vyru ir prarado savitvardą? Kaip jis? 

— Linčas vis dar ištiktas komos. Prognozės ne itin džiugi- 
nančios. 

— Tedas žino? 

— Ne. Iki šiol mano, kad tai Vendelio darbas. 

— Vendelio... - Markusas nusišypsojo, — net juokinga. 

— Nesijuok, — apsimestinai piktai atrėžė ji. - Labai nerimau- 
ju, kaip jis reaguos, kai sužinos. Tai paskutinės durys, kurias 
liko atverti. Ir pačios pavojingiausios. 

— Ruošiesi vėl perkelti jį į savo korpusą? 

— Kol kas ne. Kol jis sveiksta, nenoriu, kad grįžtų atgal. Be 
to, atrodo, neblogai sutaria su kitais pacientais, taip pat ir sų 
Dosonu. 

Markusas atsiduso ir pašaipiai šyptelėjo. 

— Nieko sau draugelis. 

— Markusai? 

— Ką? 

— Džiaugiuosi, kad atėjai, iš tikrųjų. 

Lauros ranka nusileido ant jo rankos. Markusas žiūrėjo į ją, 
nežinodamas, ką daryti. 

Jeigu tuo metu jis ir galėjo dar šiek tiek pasilenkęs pabu- 
čiuoti Laurą, tai ta akimirka praėjo, kai juos pertraukė ne lai- 
ku suskambęs telefonas. Laura nuėjo atsiliepti ir grįžo visiškai 
persimainiusi. Pokalbiai su buvusiu vyru jai visada sugadindavo 
nuotaiką, ir Markusas tai žinojo. Jai net nereikėjo sakyti, kad 
skambino jis. 

— Tuoj grįš Volteris... - suirzusi tarė, purtydama galvą. 

Markusas atsistojo. Suprato šiuos žodžius kaip raginimą išei- 
ti. Laura kalbėjosi veikiau su savimi nei su juo. 

— Tėvas vadinasi, kai aš negaliu prisiprašyti, kad nors vieną 
vienintelį kartą praleistų su sūnum visą dieną. Reikia vos ne 
maldauti. Šiandien ruošėsi nuvesti jį pažaisti, o likusią dienos 
dalį jie turėjo praleisti parke, su pusbroliais. O dabar skambina 
1r sako, kad ką tik atsirado darbo reikalų! Sekmadienį! 

— Nurimk, Laura. 

— Nesuprantu jo. Tikrai nesuprantu. Vieną dieną. Kas gali 
būti svarbiau, nei pasimatyti su sūnumi? 

Markusas vos nepasisiūlė pasilikti ir surengti mažajam Vol- 
teriui kokią nors programą, bet nusprendė, kad taip perlenktų 

lazdą. Bandė nuraminti Laurą, prablaškyti ją banaliomis frazė- 
mis ir net grįžti prie jos paciento, bet niekas nepadėjo. 

— Kartais atrodo, kad jis tyčia taip elgiasi. Žino, kad jo abe- 
jingumas Volteriui mane siutina. Puikiai žino. Atrodo, jaučia 
malonumą, skambindamas pranešti apie nenumatytą atvejį... 
Šunsnukis. 

Volteris buvo protingas ir jautrus vaikas, kai kuriais 
atžvilgiais kiek užsisklendęs. Savaitgaliais Laura jį maudyda- 
vo, pripildavo vonią vandens su putomis, atnešdavo kokį nors 
mėgstamą žaislą ir prisėsdavo šalia pasišnekėti. Plastikiniai an- 
čiukai jau prieš keletą metų užleido vietą karo laivams, erdvėlai- 
viams ir transformeriams, ir Volteris jau prieš kelis mėnesius jai 
be galo rimtai pareiškė, kad nebegali maudytis prie jos nuogas 
ir turi vilkėti maudymosi kelnaites. Laura taip pat iškilmingai 
jam atsakė sutinkanti. 

Kol ji muilino šampūnu jam plaukus, vis rūpestingai nu- 
braukdama putas, kad nepatektų į akis, Volteris entuziastingai 
jai pasakojo, ką nuveikė per dieną su tėvu. Apie kiekvieną Skoto 
poelgį pasakojo taip, lyg tas būtų visagalis Dievas. Kaip gaila, 
pasakė, kad tėčiui vis nutinka tie nenumatyti atvejai, ir jis turi 
eiti į darbą. Tai išgirdusi Laura suspaudė lūpas. Susižavėjimas, 
su kuriuo Volteris kalbėdavo apie tėvą, ir jaudino, ir liūdino; 
nesvarbu, kad tėvas nuolat jį apvildavo, atšaukdavo planus, ne- 
ateidavo į vaidinimus mokykloje ar netesėdavo pažadų. Volteris 
visada suprasdavo. Laura ne kartą atvirai kalbėjosi su Skotu šia 
tema, ir toks Volterio supratingumas kaskart tapdavo pagrin- 
diniu koziriu, kurį tas šunsnukis pasitelkdavo kilus konfliktui. 
„Klausyk, aš kalbėjausi su Voltu ir jis kuo puikiausiai suprato. 

Laura atkirsdavo, kad jeigu devynerių metų vaikas garbina tėvą 
ir tiki visais kvailais jo pasiteisinimais, tai nesuteikia tėvui teisės 
ir toliau elgtis kaip mulkiui, neturinčiam atsakomybės. Tačiau 
tai buvo jau ne kartą išmintas kelias, ir niekas nesikeitė. Skotas 
skėsteldavo rankomis, pakeldavo akis į dangų ir mesteldavo ką 
nors tokio: „Tik jau nereikia tų sušiktų psichologinių išvedžio- 
jimų... Vaikas protingas ir viską pats supranta.“ Laura pokalbius 
visada baigdavo ta pačia mintimi. 

Ir užsiknisk, pati už jo ištekėjai... Kitą kartą nesirinksi maišti- 
ninko su motociklu. 

Kito karto nebus. 

— Mama, vanduo atšalo. 

— Tada laikas išlipti. 

Volteris ištraukė kamštį ir jie kartu stebėjo, kaip leidžiasi 
putos. Laura atsuko dušą, kad mažasis galėtų nusiplauti putas. 
Baigusi apsupo jį rankšluosčiu, išdžiovino plaukus ir apkabino. 

— Aš taip didžiuojuosi tavim, — tarė. 

— Dėl ko? 

DH! to, kad nesiskundi savo tėvu. 

— Dėl visko. 

Po valandos Volteris jau miegojo. Laura nusprendė paklausy- 
ti Markuso patarimo ir negalvoti apie Tedą. Vidinis balsas rei- 
kalavo eiti žiūrėti įrašų, kuriuose jos garsusis pacientas pasakojo 
apie naktinį savo apsilankymą Bleino namuose, bet ji prisivertė 
neiti. Įsipylė taurę vyno ir pasiėmė iš savo itin kuklios groži- 
nės literatūros bibliotekos Robino Kuko knygą. Kažkas buvo 
padovanojęs ją gimtadieniui. Atvertusi viršelį pamatė neprie- 
kaištingą Markuso rašyseną: Šios knygos berojė man labai briminė 
tave. Dar pamatysi... Kurį laiką žvelgė į dedikaciją. Anksčiau 
nebuvo jos mačiusi, buvo tuo tikra, o tai reiškė, kad nė karto net 
neatsivertė knygos. Įsivaizdavo Markusą, įteikiantį dovaną, ir 
po kelių dienų, laukiant; kokio nors komentaro apie knygą, jos 


nelemtą heroję ir šios panašumą į ją. Nuo gimtadienio jau praėjo 

septyni mėnesiai. Papurtė galvą. Žinojo, kad su Markusu elgiasi 
kaip kokia... Geriau net negalvoti. 

Pradėjo skaityti. Perskaitė pirmąją pastraipą ir stabtelėjo. 

Šalta kalė. 

"— Aš nesu šalta kalė, — tarė ji taurei vyno. 

Šiek tiek esi. | 

Ne. 

Jau pavyko įsitraukti į skaitymą, ir tuo metu suskambo mo- 
bilusis. Laura automatiškai žvilgtelėjo į laikrodį; žinojo, kad jau 
po dešimtos. Nubėgo prie virtuvės stalo ir suskubo atsiliepti. 
Skambutis buvo iš ligoninės. C korpuso budintysis pavargusiu 
tonu pranešė, kad su ja nori pasikalbėti vienas pacientas ir ant 
kortelės buvo užrašyta, kad... 

— Taip, taip, duokit man jį. 

— Laura, - sušnabždėjo Tedas, - jos nebegyvos, tiesa? Holė, 
Sindė ir Nadinė... nebegyvos. 

— Tedai, kas atsitiko? 

— Aš supratau. Gulėjau palatoje, ir mane perskrodė ši mintis, 
aš staiga supratau tiesą. Jos... jos nebegyvos. 

— Jūsų Žmona ir dukterys gyvos, - patikino jį Laura. —- Ar 
girdite, Tedai? Ar aš galėčiau jums taip meluoti? 

— Nežinau. 

— Gyvenime taip nemeluočiau. 

— Bet tada... 

— Jos gyvos ir sveikos. 

Kelios sekundės tylos. 

— Tedai? 

— Turiu jas pamatyti. 

— Gal pasikalbėsime apie tai rytoj? 

— Ne. Turiu jas pamatyti. 

— Tedai, pažadu štai ką: rytoj iš pat ryto pasikalbėsiu su Hole. 
Pasakysiu, kad jums jau geriau ir norite jas pamatyti, pažiūrėsi- 
me, ką ji atsakys. 

Vėl tyla. 

— Kodėl ji gali nenorėti manęs matyti? 

Laura jau gailėjosi išgėrusi vyno taurę. Alkoholis ir mieguis- 
tumas neleido jai jaustis taip tvirtai, kaip norėtųsi. 

— Holė nori, kad susitiktumėte su mergaitėmis tada, kai ge- 
rai jausitės, — atsakė Laura. — Visą tą laiką... juk prisimenate 
įrašus, kuriuos jums rodžiau? 

— Taip. 

— Jūsų būklė gerėja. Turėkite stiprybės. Paskambinsiu Holei 
ir pažiūrėsime, ką ji atsakys, pamėginsiu ją įtikinti, kad jums 
būtų naudinga pasimatyti su mergaitėmis. Jos tikrai beprotiškai 
jūsų pasiilgo. Bet juk suprantate, kaip joms svarbu, kad jūs gerai 
jaustumėtės? 

Nesulaukusi atsakymo, Laura neatlyžo. 

— Juk suprantate, Tedai? 

— Atleiskite, kad paskambinau į namus. Bet buvau tikras, 
kad... 

— Nieko nesakykite. Ir nesijaudinkite. Rytoj paskambinsiu 
Holei, o tada abu pasikalbėsime apie tai, gerai? 

— Ačiū, Laura. 

Jie atsisveikino. Laura kurį laiką sėdėjo virtuvėje ir mąstė. 
Žinojo, kad ta akimirka anksčiau ar vėliau ateis. 

Stiklinės durys buvo ten, kur ir visada; šįkart jų vie- 
tos nebuvo užėmusi rožinė pilis. Jei ne beribė vandens platybė, 
prie kurios, tiesą sakant, Tedas jau buvo beveik įpratęs, viskas 
būtų atrodę kaip įprastai. Prie kepsninės net negulėjo šachmatų 
dėžė. Tedas prisiminė kaip paskutiniame jo sapne Holė išniro iš 
vandenyno kartu su Rodžeriu, pasiėmė dėžę ir, metusi į jį pa- 
giežingą žvilgsnį, grįžo į jūros gelmes. Dabar jis, kaip ir anuos 
kartus, stabtelėjo prie stiklo ir ištiesė ranką, kad atvertų duris. 
Ištiesė ryžtingai, žinodamas, kad dėl kažkokios absurdiškos 
sapno užgaidos nesugebės peržengti savo svetainės slenksčio. 
Tačiau stumdomosios durys lengvai pasidavė. Įsijungęs juti- 
klinis apšvietimas nušvietė terasą už namo ir Tedas stabtelėjo, 
kad nužvelgtų kiemą. Jūra buvo rami, nebangavo ir nesijautė 
jai įprasto druskos prisodrinto vėjo; priešingai, tvyrojo miško 
drėgmės kvapas. 

— Vis dar nesupranti? 

Išgirdęs balsą krūptelėjo. Grįžtelėjo į dešinę. Terasa driekėsi 
toliau ta kryptimi. Ant sulankstomo paplūdimio krėslo sėdėjo 
Rodžeris su savo baltu chalatu ir akinama šypsena. 

— O ką turiu suprasti? 

Sanitaras nukreipė žvilgsnį į jūrą, tamsius vandenis, susilie- 
jančius su naktimi. Neatsakė. 

— O ką turiu suprasti? - pakartojo Tedas. 

Vienintelis atsakymas buvo lėtas mostas ranka, tarsi nušluo- 
jančia jūros platybę. 

Vis dar nesupranti? 

Šviesa terasoje staiga užgeso. Tedas jau buvo bepurtantis 
ranką, kad apšvietimas vėl įsijungtų, kai staiga jo dėmesį pa- 
traukė jūroje išsklidusi pilka dėmė. Iš pradžių pagalvojo, kad tai 
didžiulis laivas, bet akims pamažu apsipratus su tamsa, suprato. 
Tai buvo ne laivas ir ne kas nors plūduriuojančio. Tai buvo Kizas 
krantas. 

Vis dar nesupranti? 

Todėl šįkart ir nebuvo nei bangų, nei jūros vėjo. Tai buvo ne 
jūra, o ežeras. Vos tik apie tai pagalvojo, suprato, kad ta labai 
ilga terasa iš tikrųjų yra lieptas. Lieptas, kuris buvo dar ir pa- 
žįstamas, be jokios abejonės. Jis stovėjo Vendelio namų valdose. 
Priėjo prie liepto galo ir žvilgtelėjo žemyn. Ten buvo pririšta 
valtis, kurioje jis matė tą žmogų pirmąjį kartą. 

Anksčiau jis čia matė bangas, dūžtančias į veją, nė kiek ne- 
abejojo. 

— Anksčiau aš... — pratarė, atsigręždamas į Rodžerį. 

Tačiau Rodžerio nebebuvo, tik tuščias krėslas. Tedas lėtai 
patraukė prie jo, pirmą kartą atsisukdamas itin modernų Ven- 
delio namą. Nužvelgė stiklines duris, dėl kurių ir persikėlė iš 
savo svetainės į valdas Žmogaus, apie kurį tiek mažai žinojo. 
Priėjęs prie paplūdimio krėslo pamatė, kad ant jo kažkas guli. 
Iš pradžių pagalvojo, kad chalatas, paliktas sanitaro, kuris jau 
teleportavosi kitur, palikęs savo drabužį. Tačiau tai buvo ne 
chalatas, o raudonas Holės bikinis. Tedas pasilenkė ir paėmė 
Ji, jusdamas šlapią medžiagą, lyg jo buvusi žmona būtų ką tik jį 
nusirengusi ir čia palikusi. 

Buvusi žmona. 

Besidaužančia širdimi žvalgėsi jos ežere. Įsivaizdavo, kaip ji 
plaukioja nuoga. 

Tačiau Holės nebuvo. Tik jos bikinis. Tedas klestelėjo ant 
kėdės ir suspaudė delnuose medžiagą į kamuoliuką. Pakėlė 
prie veido ir įsikniaubė nosimi, bandydamas užuosti įprastą 
žmonos kvapą. 

Buvusios žmonos. 

Vis dar nesupranti? 

Ilgai taip sėdėjo, mėgaudamasis vėjo ūžavimu medžiuose, 
svirplių svirpimu. Tas miškas atrodė kažkoks pažįstamas ir 
raminantis. Po valandėlės atsikėlė, nužingsniavo prie medinės 
terasos krašto ir nusileido nuolaidžiu žemės šlaitu prie ežero 
kranto. Apėjo valdas. Prie įėjimo pamatė juodą lambordžinį, 
nebylų lyg milžinišką užmigus; vabalą. 

Tada jam pasirodė, kad viename iš langų kažkas sujudėjo. 
Akimirką akies krašteliu pastebėjo šmėkštelint kažkokį siluetą. 
Gal Rodžeris vis dar čia... 

Patraukė prie pagrindinių durų, nebūdamas visai tikras, ar 
nori susidurti su sanitaru, pasuko rankeną ir sunkios durys 
pasidavė. 

Ir tada jis išvydo save patį. Tedą, laukiantį jo viduje, stovintį 
indiško kilimo centre ir besitaikantį jam Brauningo pistoletu į 
galvą. Akimirką jų žvilgsniai susitiko. Vienas iš jų su nuostaba 
atsiduso, kai ginklas iššovė ir kulka įsmigo į tarpuakį Tedui, 
kuris sunkiai susmuko ant kilimo. Keisčiausia, kad nors kulka 
jį pakirto, jis pajuto tik menką dilgtelėjimą kaktoje. Pabandęs 
save paliesti, suprato, kad jo rankos — du suglebę čiuptuvai, ty- 
santys prie jo kūno. Kraujas užtemdė jam dešinę akį, bet jis vis 
tiek matė kitą Tedą, žingsniuojantį pirmyn atgal. 

Prie krūtinės kažkas vibravo. Kitas Tedas pastebėjo, pasi- 
lenkė virš jo ir panaršė striukės kišenėje, kol surado mobilųjį 
telefoną. Kai traukė, akimirką prieš akis šmėstelėjo ekranas ir 
jis spėjo pamatyti Holės veidą. 

Staiga kitas Tedas pažvelgė į jį. 

— Kas ta Holė? Ji gali sujaukti mano planus, Vendeli? 

Rankoje jis jautė šlapią Holės bikinio kamuoliuką. Bandė 
suspausti jį, tarsi taip galėtų įsitverti į tikrovę, į savo prisimini- 
mus. Tačiau pirštai jo neklausė. Jie tik juto... 

Kitas Tedas dabar jau karštligiškai blaškėsi, akivaizdžiai 
sunerimęs. Skaitė į telefoną ateinančias žinutes ir jo veidas 
mainėsi. 

Mas atvažiuojame. Laikas atidėti šiandienos žvejybą. 

Lauke su niekuo nesupainiojamas variklio ūžesys įspėjo apie 
atvažiuojantį džipą. Kitas Tedas priėjo prie lango ir žvilgtelėjo. 

— Po velnių! 

Netrukus mašina sustojo. Ant kilimo susmukęs Tedas iš pa- 
skutiniųjų bandė atmerkti akis, bet regėjimo laukas buvo per 
siauras, kad jis matytų duris, pro kurias buvo įžengęs. Tačiau 
matė, kaip kitas Tedas eina per patalpą link arkados, vedančios 
į virtuvę, kad dingtų pro galines duris. Tuo metu kitapus durų 
pasigirdo su niekuo nesupainiojami Sindės ir Nadinės balsai. 
Tedas troško, kad jos neužeitų, kad nepamatytų jo tysančio su 
kulkos žyme kaktoje... Laukimo akimirka. 

— Koks čia lapelis ant durų? - paklausė Sindė. 

— Tai raštelis, - atsakė jai sesuo. - Ant jo — mamos vardas. 

"Tedas kitapus durų galėjo aiškiai girdėti pokalbį, tysodamas 
ant grindų su kulka kaktoje. 

— Kas ten parašyta, mama? Mes irgi norime žinoti. 

Pauzė. 


— Ko tu verki, mama? 

Tedas sėdėjo ant to paties suolelio kaip visada. Pas- 
kubomis papusryčiavo ir dabar buvo vienas. Maikas buvo vienas 
iš pirmųjų pacientų, išėjęs ir priėjęs prie jo. Atrodė puikiai nu- 
siteikęs. 

- Atrodo, teks pradėti dalytis savo mėgstama vieta. - Maikas 
atsinešė knygą. 

Tedas neatsakė, tuščiu žvilgsniu žvelgė į krepšinio aikštelę. 

— Tu nepasakysi, kad gyvenimas kaip šokolado dėžutė, tie- 
sa? — tarė Maikas, sėsdamasis ant suoliuko šalia Tedo. - Nenu- 
siteikęs kalbėtis? 

Atsivertė knygą ir ėmė skaityti. Po kiek laiko pajuto niukte- 
lėjimą į koją. Maikas pažvelgė ten, kur žiūrėjo Tedas: jis buvo 
įsmeigęs akis į galines ligoninės duris, kur Rodžeris jam mojo, 
kad ateitų. 

— Kas ten? — Maikas nesuprato, kodėl palatos draugas taip 
elgiasi. 

— Ar matai? - sušnabždėjo Tedas. 

— Ka? Ten nieko nėra, Tedai... — nusišaipė Maikas. Bet pa- 
matęs apniukusį Tedo veidą nusprendė, kad dabar ne pats tin- 
kamiausias metas juokams. — Aišku, kad matau! Tai B korpuso 
sanitaras, visada lydintis tavo daktarę. Kažkoks Rodžeris... 

Tedo veidas prašviesėjo. 

— Tau viskas gerai, drauguži? 

— Taip, taip, — Tedas atsistojo. —- Dar pasimatysime. 

Nuėjo prie Rodžerio. Šios nakties sapnas buvo išmušęs jį iš 
vėžių. 

Vis dar nesupranti? 

Stebėjimo kabinete jų laukė Laura. Tedas įžengė nunarinęs 
galvą, beveik vilkdamas kojas. Tai nebuvo žmogus, nekantrau- 
jantis išgirsti naujienas apie savo šeimą, kaip ji tikėjosi. 

Rodžeris atkreipė jos dėmesį gestu: 

— Tikrai nenorite?.. - Parodė į savo riešus. 

Laura papurtė galvą. Buvo nusprendusi, kad laikas pradėti 
išsiversti be antrankių. 

— Gal man pasilikti? — pasisiūlė Rodžeris. 

— Nereikia. 

Sanitaras, regis, nebuvo tuo tikras, bet galiausiai išėjo. Tedas 
atsisėdo į įprastinę vietą. 

— Tedai, žiūrėkit man į akis... Gal pasikalbėsime kitą kartą? 

— Ne, ne. Šiandien kaip niekad turiu su jumis pasikalbėti. 
Mėginu surikiuoti savo mintis. 

— Ar šiandien gėrėte vaistus? 

— Žinoma. Lyg jūsų draugai paliktų man kokį nors pasirin- 
kimą, — pajuokavo. 

Laura šyptelėjo. 

— Galvojau, gal jums suleido kokių nors raminamųjų... Jūsų 
kortelėje nieko nematau. 

— Jokių raminamųjų. 

— Maniau, kad nekantraujate pasimatyti su Hole ir galbūt... 

Išgirdus Holės vardą Tedo veidą nušvietė viltinga šypsena. 
Jis nieko negalėjo padaryti. 

— Pavyko su ja pasikalbėti? 

— Taip. Holė aiškiai paprašė jums perduoti, kad netrukdys 
mergaitėms matytis su tėvu; žino, kaip jūs jas mylite, o jos — 
jus. Sindė su Nadine jūsų pasiilgo, bet supranta, kad gydotės 
ligoninėje. 

— Galbūt vakar jūs buvote teisi... ir verta šiek tiek palauktį. 
Aš tik norėjau įsitikinti, kad joms viskas gerai. 

— Manau, geriausia būtų dar keletą dienų palaukti. Jūs di- 
džiuliais žingsniais žengiate į priekį. Kodėl staiga apsigalvojote, 
Tedai? 

— Vakar vėl sapnavau tą patį sapną, veiksmas vyko mano 
namų terasoje, bet šįkart atsitiko ir kai kas daugiau. Šįkart aš 
išėjau iš savo namų ir nuėjau terasa iki vandenyno, tik tai jau 
buvo nebe vandenynas, o ežeras. 

Laura susirado savo rankinėje nešiojamąjį magnetofoną. Iki 
šiol Tedas nė karto nesapnavo, kad nutolsta nuo namų; galbūt 
tai reiškė, kad... 

Juto vis stiprėjantį jaudulį. Pasidėjo magnetofoną ant stalo ir 
paprašė jo, kad papasakotų savo sapną, atskleisdamas kuo dau- 
giau detalių. Tedas ėmė pasakoti. Prabudus sapnas neišsisklaidė, 
jis prisiminė viską, gyvai, lyg tai būtų ką tik peržiūrėtas filmas. 

Vienintelė detalė, kurią jis praleido nutaręs, kad ji nereikš- 
minga, o dar ir todėl, kad ji buvo ypač skausminga, buvo ant 
krėslo rastas šlapias Holės bikinis. 

Kai baigė, Laura išjungė magnetofoną ir vėl įsidėjo į rankinę. 
Pasiėmė užrašus. 

— Laura, per tą laiką jūs kalbėjotės su Hole, su gydytoju Kar- 
maiklu, o tikriausiai ir su kitais su manimi susijusiais žmonė- 
mis. Ar pavyko surasti Vendelį? 

Laura nurijo seiles. Šis klausimas jai buvo netikėtas. 

— Tedai, šis sapnas padės jums suprasti tiesą. 

— Nesuprantu. 

— Nėra paprasto būdo jums tai paaiškinti... bet jūs ir esatč 


Vendelis. 

Laura nuo pat pradžių žinojo, kad Vendelis nėra ti- 
kras asmuo, o tik Tedo susikurta jo paties projekcija. Holė jai 
patvirtino, kad vila prie ežero priklauso jiems ir kurį laiką jie 
leisdavo ten beveik kiekvieną savaitgalį, nors paskutiniais mė- 
nesiais — nuo to laiko, kai jųdviejų santuoka pradėjo byrėti, - ten 
dažniau važiuodavo tik vienas Tedas. Tai jis mėgo Žvejoti, tai jis 
turėjo juodą lambordžinį, kurį prižiūrėjo kaip dar vieną vaiką, 
tai jis sumontavo tą Disnėjaus princesių pilį, apie kurią tiek kar- 
tų pasakojo per seansus. 

Pats Tedas universitete susipažino su Linču. Studijų metais, 
taip pat ir dar kurį laiką jie buvo labai artimi. Vėliau taip dažnai 
nebesimatydavo, nors ryšiai niekada galutinai nenutrūko. Holė 
pasakojo Laurai, kad jai pradėjus susitikinėti su Linču, jos san- 
tuoka su Tedu jau buvo subyrėjusi į šipulius ir jiems jau reikėjo 
padėti galutinį tašką. Iki šiol to nepadarė tik todėl, kad laukė 
tinkamos progos pranešti apie tai savo dukterims. 

Holė su Linču buvo labai atsargūs, bet padarė vieną vienin- 
telę klaidą: tai buvo vakarienė restorane, kuriame jie buvo nu- 
fotografuoti. Norėjo pasidžiaugti normaliu vakaru, nesislapsty- 
dami, ir nusprendė atskiromis mašinomis nuvažiuoti į Beverlį, 
kuris buvo už penkiolikos kilometrų. Bet per savo kvailumą, 
norėdami pajusti tikrą laisvę, pasirinko staliuką prie lango. Kai 


219 


tik koks nors praeivis pasižiūrėdavo į juos, jie kaskart apie tai 
pajuokaudavo, apgailestaudama pasakojo Holė Laurai. Nei ji, 
nei Linčas nepastebėjo, kad iš Bostono paskui juos sekė privatus 
detektyvas. 

* Holė tikino, kad Tedas jos nebemylėjo, jo jausmai išblėso kur 
kas-anksčiau už jos. Jis visada buvo santūraus būdo ir šiek tiek 
atsiskyrėlis, bet tik ne su Hole; tačiau paskutiniaisiais mėnesiais 
ėmė tolti ir užsisklendė nuo jos. Kad ir kaip Tedas stengėsi nu- 
slėpti, tai darėsi akivaizdu. Seksas pamažu vis retėjo, kol beveik 
apskritai išnyko. Jis nebeieškojo jos, ir Holė pati ne vieną mė- 
nes; rodė iniciatyvą, tikėdamasi, kad išblėsęs geismas vėl gali 
atgyti, kaip beišblėstantis laužas, paskutinę akimirką stebuklin- 
gai įmetus pliauską. Tačiau buvo skausminga kaskart melsti tų 
trumpų akimirkų mechaniškos aistros. Holė bandė apgaudinėti 
save ir tikėti Tedo pasiteisinimais, kuriuos kasnakt girdėdavo: 
tai darbas, tai dar nemiega mergaitės... Tačiau vienu metu tai 
suprato, pajuto. Ji jau nebebuvo geidžiama. Jai tarsi raištis nuo 
akių nukrito. Kartą ar du per mėnesį Tedas išvykdavo iš vals- 
tijos susitikti su svarbiais klientais, tais, su kuriais kompanijos 
prezidentas turėjo bendrauti asmeniškai. Tai buvo šešiaženkliai 
klientai, kaip jis visada sakydavo Holei, jie buvo labai svarbūs 
ir apie jų investicijas reikėdavo pranešti asmeniškai. Tedo ne- 
būdavo mažiausiai tris dienas, o dažniausiai — visą savaitę, ir 
grįždavo jis geresnės nuotaikos, atveždavo mergaitėms dovanų, 
būdavo švelnus... kokią nors naktį po jo sugrįžimo netgi atsiras- 
davo erekcija. 

Bet greitai viskas vėl grįždavo į senąsias vėžes. Tedas vėl jos 
vengdavo, būdavo prastai nusiteikęs ir verždavosi į ežerą Žvejoti. 
Holė nežinojo, ar jis turi kitą moterį, ar kitų moterų, bet supra- 
to, kad jos vyro laimė ten, kur jos nėra. 

Holė tikrai tuo nesididžiavo, bet buvo priversta patikrinti jo 
keliones. Skambindavo į kompaniją, kalbėdavosi su Tedo sekre- 


tore, partneriu, viskas sutapdavo. Arba jis viską labai kruopščiai 

apgalvodavo, arba neapgaudinėjo jos. Bet juk akivaizdu, kam rei- 
kia savaitės kelionei verslo reikalais? Tedas sakydavo, kad naudo- 
jasi proga pažvejoti, ir tai jai taip pat pavyko patikrinti Denverio 
žvejybos klube. Jeigu ledas ir apgaudinėjo ją, tai neabejotinai 
buvo kur kas atsargesnis nei ji, kuri po kelių savaičių sėdėjo su 
meilužiu restorane už staliuko prie lango, kad visi matytų. 

Galiausiai Holė pripažino pralaimėjusi. Šiaip ar taip, jeigu 
Tedas ir neapgaudinėjo jos, tai iš esmės nieko nekeitė. Buvo ir 
dar kai kas: jos meilė pamažu išblėso, beveik nejučia. Palyginti 
greitai vyro abejingumas tapo sveikintinas, ji nebyliai jam pri- 
tarė. Netgi norėjo, kad jis turėtų kitą, nes tada viskas būtų pa- 
prasčiau. 

Kartą pas juos namuose apsilankė Džastinas Linčas. Tedo 
nebuvo, mergaičių taip pat. Holė su juo gerai sutarė, todėl pa- 
kvietė jį užeiti, išgėrė po taurę vyno, pasėdėjo, ir vos per porą 
valandų Holė jam viską išpasakojo. Viską. Džastinas nenuma- 
nė apie braškantį šeimos židinį, ir juo labiau, — patikino ją, — 
nežinojo, ar Tedas turi meilužę. Draugas jam apie tai niekada 
nebuvo užsiminęs; Džastinas pasiteisino, kad Tedas buvo labai 
santūrus. Tačiau jie akivaizdžiai traukė vienas kitą, ir Džastinas 
tapo Holės guodėju. 

Kai padėtis tapo nepakenčiama, Holė nusprendė pasikalbėti 
su Tedu, įvardyti tai, kas buvo akivaizdu. Skyrybos buvo gėriau- 
sia išeitis, ir jis iš karto sutiko. Tuo metu Tedą jau buvo pradėję 
kamuoti galvos skausmai; jo kūnas ėmė išsiduoti. Holė su Džas- 
tinu ir toliau susitikinėjo, tik kaip draugai, tačiau abipusė trauka 
stiprėjo, ir jai darėsi vis sunkiau atsispirti. Kuo geriau jie pažino 
vienas kitą, tuo labiau vienas kitam patiko. Tik išankstinio Ho- 
lės ir Tedo susitarimo dėl skyrybų ir tereikėjo, kad įsipliekstų 
romanas. Jų įtarimai, kad Tedas galbūt irgi turi meilužę, buvo 
melas, kurį jie kartojo sau, kad nejaustų tokios kaltės. 

Holė taip ir nesužinojo, kad tuo metu Tedas ėmė lankytis 


pas daktarą Karmaiklą, įsitikinęs, kad jo smegenis glemžiasi 

piktybinis auglys. Juo labiau nežinojo, kad jo galvoje lėtai, bet 
nenumaldomai brendo mintis nusižudyti. 

"Taip pat dar ilgokai nežinojo apie privatų detektyvą ir nuo- 
traukas iš restorano. Nes Tedas nepareikalavo paaiškinimo nei 
išjos, nei iš Linčo, o įdėjo nuotraukas į voką seife ir toliau gyve- 
no kaip gyvenęs, toje ore pakibusioje būsenoje, kol jie kartu nu- 
spręs, kaip skyrybų atveju elgtis su mergaitėmis ir artimiausiais 
giminėmis. Paradoksalu, bet iš tikrųjų tai buvo dienos, kada jie 
geriausiai sutarė. 

Holė surado nuotraukas jau vėliau, pasakos ji Laurai po kiek 
laiko. Neturėjo prieigos prie seifo ir teko jį išlaužti. Tačiau tai 
įvyko po mėnesio! Visą mėnesį Tedas ir toliau gyveno su ja nė 
žodeliu neužsimindamas, lyg jam būtų vis tiek. 

Kodėl Tedas mėnesį delsė? Tik po mėnesio jis nuėjo pas Lin- 
čą į biurą, kai pastate beveik nieko nebuvo, ir uždaužė jį bron- 
zine lempa. Tik po mėnesio tą dieną kažkas iš apatinio aukšto 
išgirdo smūgius, riksmus ir iškvietė policiją, kuri aptiko Tedą 
pastato vestibiulyje su lempa ant kelių ir apsitaškius; draugo 
krauju. Kai jį radęs pareigūnas paklausė jo vardo, jis atsakė ne- 
žinantis, bet netrukus pasisakė esąs Vendelis. Jį sulaikius paaiš- 
kėjo, kad tikrasis jo vardas Teodoras Makėjus. 

Sumuštas Linčas atsidūrė ligoninėje, komos būklės. Pirmo- 
siomis dienomis gydytojai buvo optimistiškai nusiteikę; jį teko 
skubiai operuoti, ir jie manė, kad nuleidus kraują smegenų už- 
degimas atslūgs ir jis prabus. Tačiau taip neįvyko. 

Holė lankė jį kiekvieną savaitę. Džastinas buvo vienturtis, 
ir jo šeima buvo visai mažytė. Buvo nepakeliama visada rasti jį 
vieną, prikaustytą prie ligoninės lovos, ir laukti stebuklo, kuris 
galbūt niekada taip ir neįvyks. Holė negalėjo pasakyti, kad buvo 
jį įsimylėjusi, bet neabejojo, kad tai galėjo nutikti. Ir, žinoma, 
jautėsi atsakinga. Ir kodėl nebuvo atsargesnė? Laura patarė jai 
užsirašyti į terapiją, ir ji Holei gerokai padėjo. Niekas negalėjo 


numatyti, kad Tedas, taikus ir tartis linkęs Žmogus, visą mė- 

nesį slėps, kad žino apie neištikimybę, o paskui prasiverš kaip 
Vezuvijus. 

Tuo metu Tedas nugrimzdo į sąstingio būseną. Buvo pagul- 
dytas į Lavender Memorial ligoninę. Daktarė Laura Hil, tik 
gavusi jo bylą, iš karto susisiekė du gydytoju Karmaiklu, kurio 
pacientu Tedas buvo iki tol. 

Tedas nepertraukdamas klausėsi Lauros. Kai dak- 
tarė papasakojo apie Linčo sumušimą, šiek tiek nustebo, bet ne 
per daugiausiai. 

— Jis vis dar komos būklės? 

— Bijau, kad taip. 

— Nėra jokių abejonių, kad tai mano darbas, tiesa? 

Laura papurtė galvą. 

— Juk turi būti kažkoks paaiškinimas, - Tedas įnirtingai 
purtė galvą. - Dėl ko galėjau taip sumušti draugą, kad jį ištiko 
koma? Patikėkite, tai, kad mano žmona savo noru turėjo su 
juo intymių santykių, nepakankama priežastis. Niekada nieko 
panašaus nesu padaręs. Gal ir siutau ant jo, nesiginu, bet ti- 
krai ne tiek, kad kėsinčiausi nužudyti. Turi būti dar kažkokia 
priežastis. 

— Atsakymas slypi jūsų galvoje, taip pat ir Linčo, kuris kol 
kas nieko negali pasakyti. 

— Dieve mano. 

— Neteiskite savęs, Tedai. Tuo metu jūs akivaizdžiai nesuvo- 
kėte, ką darote. Kaip ir ankstesnėmis dienomis. Pasak Holės, 
jūs visą mėnesį slapta saugojote tas nuotraukas iš restorano, O 
jums tai buvo nebūdinga, ji mano, kad tikrai būtumėte jai ką 


nors pasakęs. 

"Tedas sutiko. 

"Turėjo atsitikti dar kažkas. Buvo sunku spėlioti apie Linčą, 
su kuriuo draugystės Tedas visiškai neprisiminė. Galbūt Linčas 
žinojo apie jį ką nors, kas galėjo pakenkti Holei... 

— Apie ką galvojate? —- Laura pastebėjo jo susirūpinimą. 

— Ar Holė jums apie Linčą nieko nesakė, neturėjo jokių 
įtarimų? Jeigu užmezgė su juo romaną, matyt, laikė patikimu 
žmogumi. Bet pati žinote, kartais mes klystame rinkdamiesi 
žmones. 

— Suprantu, apie ką jūs. Žinote, būsiu atvira. Holė sakė, kad 
Linčas ramus, patikimas ir blaiviai mąstantis žmogus. Nors jie 
su Hole tapo neabejingi vienas kitam, Linčas nesutiko pradėti 
naujo etapo, kol jūs su ja žodžiu nesusitarsite dėl skyrybų. Džas- 
tinas norėjo susitikti su jumis ir viską papasakoti. Tai, žinoma, 
nereiškia, kad jis nieko neslėpė, tiesiog taip apie jį galvoja Holė. 

— Holė turi puikią nuojautą. Jeigu ji taip sakė, tikriausiai taip 
ir buvo. 

— Ir vis dėlto aš sutinku su jumis, - tarė Laura. Kažko ieškojo 
aplanke, kuriame buvo plastikiniai vokai. - Kažkas išprovoka- 
vo tokį jūsų išpuolį prieš Linčą. Galbūt kas nors, ką sužinojote 
jį sekdamas. Aš nesikalbėjau su privačiu detektyvu, kuris jums 
atliko šį darbą, bet kalbėjosi Holė; tas žmogus tvirtino, kad vien 
tik pasekė juos ir įteikė jums nuotraukas. 

— To detektyvo pavardė Piterstonas, tiesa? 

— Prisimenate jį? 

— Man apie jį pasakojo Vendelis... Dieve, visą tą laiką ben- 
dravau su žmogumi, kurio apskritai nėra. Ar gali būti? 

— Draugystė su Linču, santykiai su Hole, vila prie ežero... 
visa tai Vendelio gyvenimo dalis. Jūsų protas atskyrė visą šią in- 
formaciją, ir priskyrė Vendeliui. Galima pasakyti, kad tam tikra 
prasme ji jums nepasiekiama. Ir dabar jūsų sąmonėje, regis, yra 
užrakintas kambarys. 

Atidarykite duris. 

Laura kalbėjo neskubėdama. Lyg sulig kiekvienu žodžiu ti- 
krintų Tedo gebėjimą suvokti informaciją. 

— Kas ten? - paklausė Tedas. Laura buvo ištraukusi iš aplan- 
ko vieną nuotrauką. Ji buvo mažytė ir jau ne vienų metų senu- 
mo. Ištiesė ją. 

Nufotografuoti buvo Tedas ir Linčas jaunystėje, universiteto 
bendrabučio vakarėlyje, besišypsantys prie Umos Turman „Bual- 
varinio skaitalo“ plakato. Plakatas akimirksniu atgaivino Tedo 
prisiminimus. Jis stovėjo koridoriuje, prie savo kambario. Uma 
buvo su juodu peruku ir provokuojančiai rūkė. Tedas nuotrau- 
koje buvo išvaizdus, labai liesas ir ilgais iki pečių plaukais. Ant 
galvos ryšėjo „Axl Rose“ stiliaus raištį, o rankoje laikė plasti- 
kinę stiklinę. Linčas šalia atrodė toks pat jaunas, kokį Tedas jį 
prisiminė skambinantį į jo namų duris... Jo grožis buvo kerintis. 

— Puikiai prisimenu šį plakatą. Linčo — visai ne. Atrodo, mes 
buvome artimi. 

Laura linktelėjo. Padėjo nuotrauką į aplanką. 

— Tame sapne apie vilą prie ežero buvo šis tas naujo, — tarė 
Tedas, - ta vieta man atrodė lyg ir pažįstama. Be to, šiandien 
prabudęs, aš kai ką supratau: neįstengiau prisiminti Vendelio 
veido, galvojau, kokia jo akių spalva, jo bruožai mano atmintyje 
vis išsklisdavo. Ar jis buvo liesas? Su akiniais? Negalėjau tiksliai 
pasakyti. 

— Beje, dėl Vendelio, noriu kai ko paklausti... Ar tas vardas 
jums ką nors reiškia? 

Tedas susimąstė. 

— Jei klausiate, ar kada nors pažinojau žmogų tokiu vardu, tai 
atsakau, kad ne. Bent jau kiek prisimenu, nors tokiomis aplin- 
kybėmis tai ne kažin kas. 

Laura sutiko. 

— Negaliu patikėti, kad iki komos sumušiau žmogų, — tarė 
Tedas susiimdamas už galvos ir vis ją purtydamas. 

— Gana apie tai galvoti, Tedai. Esu tikra, kad psichozė jums 
prasidėjo dar prieš tą incidentą su Linču. Gerokai anksčiau. IF 

gai svarsčiau, ar verta atskleisti jums, kad Vendelis neegzistuoja 
ir iš tikrųjų tai jūsų paties dalis, besislepianti po šia kauke. 

— Baiminatės, kad vėl negrįžčiau į kurį nors ciklą? 

— Nemanau. Pernelyg toli nuėjome. 

— Pernelyg toli? 

— Taip. Prisiminkite pirmąjį ciklą. Jame ruošėtės nusižudyti 
dėl auglio galvoje. Taip pat turėjote nužudyti Vendelį, tą dalį 
savęs, kuri žinojo tiesą apie Holės romaną ir buvo atsakinga už 
Linčo sumušimą. Tam tikra prasme šis ciklas buvo tobulas. Pa- 
gal mano teoriją jūs ruošėtės nusižudyti po susitikimo Linču, 
bet jums aptemo protas ir jūs to nepadarėte. Ir tada jūsų sąmonė 
sukūrė tą ciklą, kuris vis kartojosi ir kartojosi. Jame jūs nužudo- 
te Vendelį ir visa tai, ką jis įkūnija. 

— Matau, kur lenkiate... - tarė Tedas. - Tame cikle aš net 
neturėjau rūpesčių su Hole. 

— Tai buvo tobula savižudybė. 

— O Bleinas? Ką jis su visu tuo turi bendra? 

Tai buvo vienintelis klausimas, kurio Laura bijojo, nes atra- 
dusi tą Bazo Šviesmečio lipduką, nebežinojo, kaip į tai atsakyti. 
Bet kol kas nenorėjo apie tai pasakoti, todėl atsakė taip, kaip 
būtų atsakiusi dar vos prieš kelias dienas. 

— Jums reikėjo kaip nors pateisinti Vendelio žmogžudystę, ir 
jūsų protas sukūrė išradingą schemą apie vienas kitą žudančius 
savižudžius. Pats pagalvokite, reikėjo atkalbėti Žmogų, pasi- 
ruošusį nusižudyti. Kaip tai padaryti? Svarbiausia — apeliuoti 
į jo jausmus įtikinėjant, kad savižudybė sukrės jo artimuosius. 
Šie klausimai tikrai sukosi jūsų galvoje, svarstant šią galimybę. 
Dabar matote, Tedai? Todėl ir sakau, kad pirmasis ciklas — to- 
bula žmogžudystė. Jame jūs net išsprendžiate problemą, kaip 
nesugniuždyti brangių žmonių. Schema tiesiog nepriekaištinga. 
O Bleino byla prieš jums patenkant į Lavenderį turėjo didžiulį 
atgarsį; surinkau begalę straipsnių iš laikraščių. Labai tikėtina, 
kad jūs tiesiog pasitelkėte šią informaciją, konstruodamas ciklą. 

Atkreipkite dėmesį į dar vieną svarbią aplinkybę: Linčas jums 
buvo svetimas Žmogus; jį pažinojo tik Vendelis. 

— Kodėl į ciklus įsiterpė mūsų seansai? Kodėl neliko užmarė- 
ty, kaip visas likęs mano gyvenimas Lavenderyje, apie kurį nie- 
ko neprisimenu? 

— Na, iš pradžių jų nebuvo. Tik tada, kai pradėjome gilintis 
į jūsų praeitį, mūsų seansai pamažu ėmė brautis į tuos ciklus ir 
juos ardyti. Ar turite pasagą? 

Tedas linktelėjo. Juto savo kelnių kišenėje jos svorį. 

— Tada ir atsirado pirmosios spragos pirmajame cikle. P4- 
vyzdžiui, jūs prisiminėte savo dukteris, bėgančias prie vilos ša- 
lia ežero durų. Jūsų pasąmonė siekė sugriauti idilišką pabaigą, 
demaskuoti Vendelį. 

Tedas apstulbęs linktelėjo. Jis suprato. 

— Todėl antrajame cikle jo ir nenužudžiau, — tarė, prisimin- 
damas kas įvyko. 

— Taip. Antrajame cikle jau žinojote, kad Vendelis su Linčų 
iš tikrųjų pažįstami ir buvo studijų draugai. Tai buvo jūsų isto- 
rija, Tedai! Jūs paprasčiausiai sužinojote apie savo paties ryšius 
su Linču. Tačiau Vendelis nenorėjo būti demaskuotas, nes tada 
būtumėte demaskuotas ir jūs, ir todėl jis kurstė jus prieš Linčą, 
ir dar parodė nuotraukas iš restorano. Nepamirškite, kad antra- 
jame cikle jūs jau žinojote apie savo įtemptus santykius su Hole. 
Su kiekvienu ciklu jūs vis labiau artėjote prie tiesos... 

— Štai kodėl Vendelis siekė taip nuteikti mane prieš jus ir 
Rodžerį... Dieve mano, vis dar galvoju apie jį kaip apie tikrą 
asmenį. 

Paklausyk, Iedai, čia, tavo galvoje, — Vendelis palinko ir smiliu- 
mi bakstelėjo Tedui į kaktą, - slypi tam tikra informacija, kuri tave 
kompromituoja. Taip pat ir mane, nesiginsiu. 

— Dabar suprantu, kodėl Holė nenori manęs matyti, — tarė 
Tedas. 

— Tiesą sakant... Holė nori jus matyti. 


— Tikrai? 

— Ji supranta, kad įprastomis aplinkybėmis jūs nebūtumėte 
sumušęs Linčo. Tikisi, kad pasigydęs čia vėl tapsite toks, koks 
buvote.. 

— Tai vis dėlto jūs pasikalbėjote su ja? 

Laura linktelėjo. 

- Šiandien iš pat ryto, kaip ir žadėjau. Dabar, kai padarėme 
tokią didžiulę pažangą, nuoširdžiai manau, kad jums ne pro šalį 
pasimatyti su dukterimis. Holė sakė, kad bus pasiruošusi ateiti 
su jomis, kai tik pranešime. 

Tedą užplūdo džiaugsmas, o kartu ir nerimas, tačiau viską 
nustelbė prisiminimai apie laimingas akimirkas su dukterimis; 
Sindės ir Nadinės veidų kaleidoskopas, apkabinimai, bučiniai, 
linkint labanakt, pasakos prieš miegą. Netrukus pasirodė ir aša- 
ros. Nuo tos dienos, kai prieš šešis mėnesius pateko į Lavenderį, 
jis pirmą kartą verkė. 

Markusas jau dalijo nurodymus sekretorei, kad jo 
niekas netrukdytų: turėjo peržiūrėti ir nusiųsti direktorei išlai- 
dų lapus, bet tuo metu koridoriuje pasirodė Laura, ir jo priorite- 
tai akimirksniu pasikeitė. 

— Kokia maloni staigmena! — sušuko pamatęs ją ateinant. 

Sekretorė, kuri pažinojo jį taip, lyg pati būtų pagimdžiusi, 
priekaištingai ir kartu su užuojauta žvelgė į jį pro apskritų aki- 
nių viršų. 

— Užsiėmęs? — paklausė Laura, jiems įžengiant į kabinetą. 

— Ne labiau nei įprastai. Atrodai linksma. Ar kas atsitiko? 

— Taip akivaizdu? 

— Tik šiek tiek. 

— Aš patenkinta, — pripažino ji. — Pasakiau Iedui apie tai, 
kad jis sumušė Linčą, apie Vendelį, apie viską. Vakar jis sapnavo 
iškalbingą sapną, kuriame pats daug ką įžvelgė. Pagalvojau, kad 
dabar pats metas ir nesuklydau. 

— Labai džiaugiuosi, - Markusas patraukė popierius, kuriais 
buvo nuklotas stalas. 

— Tu tikrai neužsiėmęs? 

— Anaiptol, -— jau tyliau atsakė jis. Nors Klaudija buvo itin 
diskretiška, nenorėjo, kad išgirstų jį taip akivaizdžiai meluojant. 
Markusas gerokai vėlavo su dokumentais, ir jam buvo brangi 

kiekviena minutė, bet Lauros apsilankymas buvo svarbesnis, jo- 
kiu būdu negalėjo pasirodyti abejingas. Jau geriau buvo sulaukti 
direktorės skambučio, nei pasirodyti Laurai storžieviu. 

— Atrodo, aš priartėjau prie tiesos, Markusai. 

— Džiaugiuosi. 

— Dabar jau tai ir tavo reikalas, neatsikratysi manęs, — pa- 
merkė jam akį. 

Markusas nusijuokė. 

— Nežinau, ar tai gerai, ar blogai. Tik būk gera, kai rašysi tą 
knygą, neužsimink apie mūsų mažytį susitarimą perkelti Ma- 
kėjų į mano korpusą. 

— Beje, taip deramai už tai ir neatsidėkojau. Aš vis kur nors 
tave įpainioju, o tu visada man padedi. Ačiū. 

Jis nesumojo, ką atsakyti. Prašys dar vienos paslaugos? Toks 
meilumas kėlė jam nerimą. Gal ji ir vėl gudrauja, kad jis, tvir- 
čiau pasijutęs, pakviestų ją pavakarieniauti, ar į kiną, o tada 
ji atsisakytų? Praeityje Markusas buvo jau ne kartą įsitikinęs, 
kad nesugeba perprasti ženklų, kuriuos jam siunčia moterys, ir 
ypač Laura. 

— Kaip jau sakiau, džiaugiuosi, kad galėjau padėti. 

— Gerai jau, atėjau ne vien tam, kad trukdyčiau pildyti išlai- 
dų ataskaitas... — tarė Laura, rodydama į dokumentus, kuriuos 
Markusas buvo sukrovęs šone. 

Na štai. 

— Gal nori pavakarieniauti pas mane? 

Markusas tikėjosi bet ko, bet tik ne tokio kvietimo. Žaibiš- 
kai viską apmąstė. Jeigu vakarieniaus jos namuose, vadinasi, bus 
ir Volteris. Tai jo nė kiek neerzintų, bet neliktų jokios romanti- 
kos. Kita vertus, Jeigu ji įsileistų jį į savo šeimos gyvenimą, tai 
būtų netgi dar svarbiau. Šiaip ar taip, labai apsidžiaugė. 

— Žinoma. 

— Puiku. Gal rytoj septintą? 

— Septintą būsiu. 


231 


— Paprašysiu sesers, kad atvažiuotų pasiimti Volterio. Jis la- 
bai mėgsta bendrauti su savo vyresnėmis pusseserėmis, „išdy- 
kautojomis“. 

Markusas ne iš karto atsitokėjo. Ar tai buvo pasimatymas? 
Laura pakilo. 

— Tai pasimatysime rytoj, - paskelbė. - Palieku tave dirbri 
savo darbą... 

Prieš uždarydama duris Laura metė jam paskutinę šypseną. 
Jau laukiamajame ji vos sutramdė juoką; žinojo, kad toks neti- 
kėtas kvietimas buvo šiokia tokia niekšybė. Markusas tikėjosi, 
kad ji prašys paslaugos darbe, nesikvies į svečius. 

Klaudija pastebėjo šelmišką išraišką jos veide ir pervėrė cer- 
berio žvilgsniu. Daktarė akimirksniu atgavo orią laikyseną ir 
galvos linktelėjimu atsisveikino. 

Kaip šaltai kalei visai neblogai? 

Volteris laukė svetainėje ant sofos, su kuprine ir ta 
proga atrinktų žaislų krepšiu. Nors teta Dedė turėjo ateiti jo 
pasiimti šeštą, primygtinai norėjo susiruošti kur kas anksčiau. 
Jei kartais teta ateitų anksčiau. Šiaip jau Volteris niekur nelik- 
davo nakvoti — net ir pas tėvą, nes tas šunsnukis net nesitei- 
kė įrengti jam kambario — tik tetos Dedės ir savo pusseserių 
Greisės ir Mišelės namuose. Tai visiems buvo ne tik nuotykis, 
bet ir iššūkis. Jie neidavo miegoti iki vėlumos, ir visada ką nors 
veikdavo, pavyzdžiui, žaisdavo sode stovyklą arba detektyvus... 
ir prisigalvodavo dar tūkstantį pramogų. Pusseserė Greisė, ku- 
riai buvo keturiolika ir kuri buvo vyriausia, juos prižiūrėdavo ir 
skaitydavo istorijas suaugusiems. Siaubo istorijas. 

Laura lipo laiptais ir pamatė jį, tyliai laukiantį, laikant; savo 
kuprinę ir žaislų pilną krepšį, pasiruošusį pasileisti prie durų, 
vos tik pasigirs skambutis. Ją užplūdo švelnumas. Ten pat jis 
sėdėdavo laukdamas tėvo, kuris buvo įpratęs paskutinę minutę 
atšaukti visus planus, akivaizdžiai žeidė Volterio savigarbą. Dar 
viena priežastis nekęsti buvusio vyro, pagalvojo Laura. 

— Ji ateis, mama? 

Laura priėjo ir prisėdo šalia. Paglostė jam skruostą. 


— Aišku, kad ateis. 

Volteris linktelėjo, jau ramesnis. Ir tada, regis, pastebėjo, 
kaip jo mama apsirengusi; ir dar pasidažiusi. Nužvelgė nuo kojų 
iki galvos. 

„ — Markusas — tavo vaikinas? 

Klausimas Laurai pasirodė juokingas, bet pamačiusi rimtą 
Volterio išraišką, ji išliko ori. Švelniai nusišypsojo. 

— Markusas mano draugas, mes kartu dirbame ir turime 
daug ką bendro. 

Mažasis linktelėjo. Išgirdęs mašinos ūžesį, staiga sukluso, 
bet įsitikinęs, kad ji prie namo nesustojo, vėl sutelkė dėmesį į 
svetainę. 

— Apsivilkai suknelę. 

— Graži? 

— Taip. — Volteris akimirką pamąstė, ką sakyti toliau. - Tėtis 
turi merginų. Markusas galėtų būti tavo vaikinas. Greisė irgi 
turį vaikiną, bet tai paslaptis, teta Dedė nežino. 

— Kol kas mama neturi vaikino. Jei taip atsitiks, aš tau pasa- 
kysiu, sutariame? 

Volteris gestu parodė, kad sutinka. 

Tą akimirką atvažiavo Dedė. Volteris pašoko nuo sofos ir, 
nepaleisdamas savo ryšulių, nubėgo prie durų. 

Užklupo savo tetą, kai ji jau buvo bespaudžianti durų 
skambutį. 

— Kaip laikosi mano mylimiausias sūnėnas? 

Dedė suspaudė Volterį glėbyje. 

— Maniau, kad neateisi. O mano pusseserės? 

— Namie, laukia tavęs. Prieš tai dar turėjau reikalų, todėl ir 
užtrukau. 

Dedė, tebespausdama Volterį glėbyje, žvilgtelėjo jam pro 
petį. Pamačiusi Lauros aprangą, gestu parodė: „nieko sau“, kurį 
jos vyresnioji sesuo puikiai suprato. 

— Džesika Rabit prašo grąžinti jai suknelę. 

Laura nutaisė grimasą. 

— Kas ta Džesika Rabit? - pasiteiravo Volteris. 

— Niekas, - atsakė Laura. — Tavo teta labai sąmojinga. 

— Taip, tikrai, - atsakė mažasis, visiškai nesuprasdamas sese- 
rų tarpusavio užuominų. 

— Gerai, Voltai, gal jau einam. Mišelė visą dieną vis klausi- 
nėjo apie tave. 

— Iki, mama, - Volteris nepaliovė šypsotis. Priėjo prie Lau- 
ros, ir ji pasilenkė jo pabučiuoti. 

Dedė tuo metu, kol vaikas nematė, vėl parodė į suknelę ir 
pritariamai iškėlė nykštį. 

— Perduok mergaitėms nuo manęs linkėjimus, - pasakė Lau- 
ra. — Smagaus vakaro. 

— Tau irgi, - atsakė Dedė žengdama per slenkstį. 

Laura išlydėjo juos sode. Tebestovėjo dar ir tada, kai mašina 
jau daugiau nei prieš minutę buvo pradingusi Embers gatvėje. 

Grįžusi nuėjo ir patikrino, kaip kepa mėsa. Buvo apsispren- 
dusi iškepti veršienos šonkauliukus su burokėliais ir ridikėliais, 
kurių beveik nereikėjo ruošti. Vienintelis nepatogumas — šon- 
kauliukus reikėjo beveik tris valandas kepti, bet jie buvo jau be- 
veik iškepę. 

Markusas buvo punktualus. Įteikė vyno, kurį primygtinai 
siūlėsi atsinešti ir pagyrė suknelę. Pats atrodė labai elegantiškai, 
dėvėjo kostiumines kelnes, lininį švarką ir modernią pilką skry- 
bėlę, kurios Laura, atrodo, anksčiau nebuvo mačiusi. 

— Kvepia nuostabiai! 

— Jau žinai, kad virtuvė nėra mano stiprioji vieta, nors tu- 
riu savo firminių patiekalų. Einam, išgersim po taurę vyno, kol 
baigs kepti mėsa. 

Stalas buvo padengtas, bet užuot ėję prie jo, jie susėdo ant 
sofos svetainėje ir kurį laiką kalbėjosi apie nieką, apie Volterį, 
apie ligoninę. Pokalbis natūraliai pakrypo prie kino, nes abu 
iš anksto žinojo, kad jų skoniai panašūs, kai po iš pažiūros ne- 
kaltos Markuso pastabos pokalbis pakrypo prie temos, kurios 
Jis mieliau būtų išvengęs: prie jo ką tik nutrūkusių santykių su 
Karmen. Po tiesaus Lauros klausimo jis paaiškino, kad dabar, 

kai nesusitikinėja su ja, turi daugiau laiko pasidžiaugti savo ma- 
žyčiu kino teatru. Žinojo, kad reikėjo pasakyti dar ką nors, kad 
laisvas laikas filmų žiūrėjimui anaiptol nėra koks nors jo santy- 
kių su moterimis vertinimo matas; bėda buvo ta, kad norėdamas 
iš esmės paaiškinti, kodėl Karmen nebuvo jo moters idealas, jis 
turėjo nusakyti, koks tas jo idealas: moteris, negalvojanti vien 
tik apie pramogas, turinti planų, svajonių, suprantanti (ir ver- 
tinanti) Markuso darbą... O visus tuos reikalavimus atitinkanti 
moteris, žinoma, sėdėjo šalia. 

Markusas meistriškai susidorojo su iššūkiu paaiškinti, kodėl 
nutrūko jo santykiai su Karmen. Be to, jo domėjimasis Laura jau 
seniai buvo akivaizdus, o ji buvo įžvalgi ir labai protinga mote- 
ris; jeigu neužsiminsi apie dramblį kambaryje, dėl to jis netaps 
nematomas. Be to, juk jie buvo čia. Buvo elegantiškai apsirengę, 
gurkšnojo vyną, laukė vakarienės. Tai buvo pasimatymas. Mar- 
kusas taip ilgai laukė iš Lauros kokio nors pritarimo ženklo, 
kad pagaliau sulaukęs dorai nežinojo, kaip elgtis. Ir dar kokio 
ženklo. Laura jį pasikvietė vakarieniauti į namus! Šis kvietimas 
Markusui buvo lyg stimulas imtis iniciatyvos. Baisiausia, kad 
jis neįstengė net įsivaizduoti tos akimirkos. Pasilenkti prie jos 
ir pabučiuoti, be jokių užuolankų? Pasakyti, kad seniai apie ją 
galvoja? Nežinojo. Jo sąmonė susidvejino; jis sėdėjo traukinyje, 
kuriame lėtai slinko jo mintys, o anapus viskas vyko pernelyg 
greitai. 

Vakaras įpusėjo. Mėsa buvo neprilygstama, ir Markusas lei- 
do sau pasimėgauti šiomis akimirkomis. Jis nesiruošė pasakyti 
Laurai, kad nuolat apie ją galvoja, dėdamasis į burną burokėlio 
griežinėlį. 

— Perskaičiau pirmojo ciklo juodraštinį variantą, — pasakė jis, 
turėdamas omenyje dokumentą, kurį Laura jam buvo atsiuntusi 
elektroniniu paštu. 

Prieš ateidamas svarstė, kad galbūt galėtų pasakyti, kad ją 
perskaitė, ir kitą dieną, bet per savo ilgą liežuvį atėmė iš savęs 
šią galimybę. Dabar nieko kito neliks, kaip tik eiti iki galo... 

— Ir kaip tau pasirodė? — iškart susidomėjo Laura. 

— Perskaičiau vakar, vienu ypu, — atsakė Markusas. Nejįti- 
kėtina, bet pradėjęs kalbėti prie savo žinių sritį jis akimirksniu 
atgavo pasitikėjimą savimi, — ir mane labai sudomino. Dabar 
šiek tiek geriau suprantu, tavo... 

— Apsėdimą? 

Markusas nusijuokė. 

— Ruošiausi pasakyti „atsidavimą ir entuziazmą“, bet tu iš 
tikrųjų mažumėlę tarsi apsėsta to atvejo. Pirmiausia leisk pa- 
sakyti, kad, mano manymu, pasirinkai tinkamą būdą pristatyti 
atvejį: iš paciento požiūrio taško. Visais atžvilgiais tikslus pasi- 
rinkimas. Abu ciklai Tedui buvo realūs; jie pakeitė pirmuosius 
jo mėnesius ligoninėje, taigi buvo labai pravartu pažvelgti į vis- 
ką iš jo perspektyvos. Tiesą sakant, kaip tik todėl aš pastebėjau 
vieną įdomų dalyką. 

Laura išplėtė akis. 

— Kokį dalyką? Palauk, palauk... pirma padėk man nunešti 
visa tai į virtuvę, išvirsim kavos ir papasakosi. Pažįstu save ir 
žinau, kad nesugebėsiu sustoti. 

Markusas kaip tik to ir bijojo. 

— Ką gi, puiku. 

Jie tylomis dukart suvaikščiojo į virtuvę, vis susidurdami, atlik- 
dami šį žemišką abipusio pasitikėjimo ritualą. Markusas įsivaiz- 
davo save tai darantį kasdien ir pats pasibaisėjo: koks jis kvailys. 

Kai kava buvo išvirta, grįžo į svetainę. 

— Sutinku su tavimi, kad pirmasis ciklas tobulas, — prakal- 
bo Markusas. — Vendelis simbolizuoja visa tai, ką Tedas savyje 
niekina, ir atsiriboti nuo to jį nužudant labai logiška. Dabar, kai 
pamatėme Bleino namuose tą lipduką, lyg ir logiška manyti, 
kad kiekvienas šio ciklo epizodas turi realų pagrindą. 

— Tikrai, — pritarė Laura. 

— Leisk man jas peržvelgti, ir pažiūrėsime, ar mūsų nuomo- 
nė, kur kiekvienas epizodas nukrypsta nuo tikrovės, sutampa, 
nes čia gali slypėti įdomus klausimas pasvarstymui. 

Laura atidžiai klausėsi, pirštais apglėbusi kavos puodelį. 

— Pradėkime nuo pačios savižudybės, - tarė Markusas, - ku- 
rią sutrukdė jaunasis Linčas su savo nedviprasmišku pasiūlymų. 
Čia viskas paprasta: tam tikru gyvenimo metu Tedas dėl mums 
nežinomų priežasčių nusprendė nusižudyti, ir kai susiruošė tai 
padaryti, kažkas jam sutrukdė. Galbūt net pats Linčas, nors ir 
dėl kitų priežasčių, nei Tedas prisimena. 

— Nemanau, kad Linčas, bet sutinku, kad Tedas vis dėlto 
ryžosi savižudybei. 

— Kitas epizodas - Bleino nužudymas. Tedas nuėjo į jo na- 
mus, pasislėpė spintoje ir pamatė lipduką. Akivaizdu, kad ėjo 
ten nę žudyti, bet tikrai ten lankėsi, lipduką matėme savo aki- 
mis. Tai nepaaiškinama. 

— Aš šiek tiek daugiau galvojau apie tai ir esu linkusi atmesti 
galimybę, kad Tedas matė tą lipduką kažkada seniau, pavyz- 
džiui, kai namas dar priklausė ankstesniems savininkams. Jei 
taip, tada iš kur jis vėliau sužinojo, kad ten gyvena Bleinas? Tai 
nesuprantama. 

— Įžvalgu. Būtų neįmanoma susieti lipduko su naujienomis 
apie Bleiną laikraščiuose. Todėl galima daryti išvadą, kad Tedas 
lankėsi tuose namuose palyginti neseniai ir slėpėsi toje spintoje. 
Vėliau jau nukrypstama nuo tikrovės, nežinia, kokia kryptimi. 
"Tu atmeti galimybę, kad jis turėjo ketinimų jį nužudyti?. 

— Aš neatmetu nė vienos galimybės. Tačiau tai, kad jis sumu- 
šė Linčą lempa, visai kas kita, jis to neplanavo. 

— Tu teisi. Tęskime: kitas epizodas - apsilankymas vaikystės 
draugo advokato Robišou namuose. Tu kalbėjaisi su juo, tiesa? 

— Taip. Bet jis pasakė ne ką daugiau, nei ten parašyta. Tedas 
buvo susitikęs su juo dėl testamento; sakė, kad norėjo advokato 
ne iš savo įprastos aplinkos. Tokiomis aplinkybėmis tai buvo 
natūralu. 

— Kad ir kaip būtų, ta praeities personažų kolekcija Robišou 
namuose, tie mokyklos draugai, kurių jis nuo to laiko nematė, 
atspindi jo žvilgsnį į tuos laikus, graužatį dėl savo elgesio su kai 

kuriais iš jų. Grįžti prie Tedo praeities, ir ypač prie šachmatų, 
kad sugrąžintum jį į tikrovę, buvo įžvalgus sprendimas. 

— Ačiū. Šachmatai visada figūravo, kiekviename jo sapne, 
lyg masinantis jaukas. Gaila, kad anksčiau nepagalvojau. 

— Nelabai kas būtų pasikeitę. Galbūt net nebūtų padėję. 

— Galbūt. 

— Sekdami įvykių chronologija, pereikime prie vizito į Linčo 
biurą, — pasiūlė Markusas, - tai aš ir norėjau aptarti. Svarbiausia 
nustatyti, kur ta riba, skirianti tikrovę ir paranoją. Žinome, kad 
Tedas nuėjo į biurą ir ten susidūrė su sekretore Nina. Tačiau ji 
tvirtina, kad tą dieną atėjo jau po to... tiesa? 

— Taip. 

— O gal ji meluoja? Ir jeigu taip, tai gal šis pirmasis epizodas, 
kaip ir kai kurie kiti pirmojo ciklo įvykiai, taip pat yra realus? 

Laura mažumėlę pamąstė. 

— Manai, kad policija tai patikrino? — neatlyžo Markusas. 

Laura papurtė galvą. Jaunam detektyvui Karlui Broteriui, 
kuris greitai ištyrė šią bylą ir su kuriuo Laura, kai Tedas pateko 
į Lavenderį, buvo susitikusi du kartus, regis, rūpėjo tik nusta- 
tyti nusikaltimo kaltininką. Nebuvo nė menkiausių abejonių, 
kad Linčą beveik mirtinai sumušė Tedas. Policija užklupo jį 
nusikaltimo vietoje su kruvina lempa; visur buvo jo pirštų at- 
spaudai. Kam aiškintis, ar jo sekretorė nemelavo dėl nereikš- 
mingos detalės? 

— Aš noriu pasakyti, - tarė Markusas, - kad jeigu kiekvienas 
pirmojo ciklo epizodas turi realų pagrindą, kaip galima spręsti 
iš lipduko, tai gal Tedas tą dieną iš tikrųjų matė Niną? Kitaip 
kodėl ji ten figūruoja? Neatlieka jokio vaidmens, bent jau aki- 
vaizdaus. Priešingai nei vaikystės draugai Robišou namuose. 

Laura niekada per daug nemąstė apie Tedo susitikimą su 
Nina, o tik apie vėlesnį Tedo pokalbį su Linču, ir dabar suprato, 
kad tai buvo klaida. Markusas buvo visiškai teisus. Iš kur atsi- 
rado ta sekretorė, jeigu tą dieną atėjo vėliau. Koks jos vaidmuo? 
Prisiminė, ką jai dažnai sakydavo tėvas, karštas detektyvų ger- 


239 


bėjas: jeigu kokia nors aplinkybė iš pirmo žvilgsnio atrodo ne- 
paaiškinama, įsigilink į ją, nes ji tikriausiai itin svarbi. Regis, 
Ninos atsiradimas ir buvo viena iš tokių aplinkybių. 

„— Tedo žodžiais, - toliau kalbėjo Markusas, — pradėjęs kal- 
bėtis su Linču, jis sekretorei leido išeiti, ir Linčas jos paprašė 
nesikreipti į policiją. Kodėl nemanyti, kad nuo čia jau prasidedą 
Tedo kliedesiai? 

Laurą apėmė jaudulys, lyg jai būtų staiga atsivėrusi tiesa. 
Markuso žodžiai buvo be galo įžvalgūs. Ji pašoko kaip įgelta. 

— Kas tau? 

— Būk geras, palauk truputį. 

Po minutės grįžo su geltonu aplanku. 

— Tai policijos ataskaitos kopija, - paskelbė Laura. — Pasa- 
kiau Broteriui, kad jos gali prireikti gydymui, ir davė. 

— Nelabai apdairu iš jo pusės. 

— Kai reikalauja aplinkybės, galiu būti labai įtaigi, — tarė ji, ir, 
prieš atsisėsdama, krestelėjo savo plaukus. Atsivertė aplanką. — 
Ninos adresas turi būti čia, prie jos parodymų. 

Markusas begėdiškai žiūrėjo į ją, naudodamasis proga, kol 
ji buvo įnikusi į dokumento puslapius. Nustojo naršyti, atsiver- 
tusi nuotraukas iš Linčo biuro: bendri planai, susmukęs kūnas 
stambiu planu, bronzinė lempa, kuria advokatas buvo sužalo- 
tas, žaizda galvoje, veido sumušimai... Tai buvo fotokopijos, to- 
dėl kokybė buvo pasibaisėtina. Viena nuotrauka ypač patraukė 
Lauros dėmesį, ir ji įsižiūrėjo į ją. Markusas pasilenkė, bet nieko 
itin krintančio į akis nepamatė. Tai buvo laukiamasis, kuriame 
stovėjo Ninos stalas. 

— Štai, - tarė Laura, rodydama į stalo kampą. 

Tai buvo „Dunkin Donuts“ dėžutė. 

— Tai spurgos, kurias Nina atsinešė tą dieną, — tarė Laura, - 
ir net pasiūlė vieną Tedui. 

— Tikrai! Dar viena keista detalė, kuri turėjo mus sudominti. 
Tai įrodymas, kad Nina buvo susidūrusi su Tedu! Ir tikriausiai 
buvo ten, kai atėjo Linčas. 

Laura vėl atsistojo, dabar jau akivaizdžiai nenustygstanti 
vietoje. 

— Negali būti. Kaip ji galėjo tai nutylėti?! 

— Jei viskas buvo, kaip mes manome, tuo metu, kai ji išėjo, 
Tedas dar nesmurtavo prieš Linčą; tai buvo asmeninis dviejų 
draugų pokalbis. 

— Bet jis turėjo ginklą! 

— Jeigu Linčas jos paprašė nesikreipti į policiją, gali būti, kad 
ji paklausė nurodymo. O kitą dieną, kai policija jai pranešė, kad 
jos viršininkas komos būklės ir sulaikytas jį sumušęs žmogus, 
galbūt įtikino save, kad nėra prasmės pasakoti, jog ji ten buvo. 
Ką ji sako savo parodymuose? 

— Pasak jos, ji buvo paprašiusi laisvos dienos, kad susitvarky- 
tų asmeninius reikalus. Vargu ar Broteris tai patikrino. - Lau- 
ra pervertė puslapius. — Štai čia, sakė turėjusi eiti pas okulistą. 
Turiu jos telefoną ir adresą. Rytoj anksti rytą nuvažiuosiu, prieš 
eidama į ligoninę. 

— Gal nori, kad važiuočiau kartu? 

— Nereikia. - Laura prisėdo, šįkart visai arti Markuso. - Įsi- 
vaizduoji, ką tai gali reikšti? Jeigu Nina vis dėlto girdėjo dalį 
pokalbio... tikrai vykusio pokalbio, tada galbūt sužinosime, ko- 
dėl Tedas taip sumušė Linčą. Tu genijus, Markusai! 

Laura, neįstengdama nuslėpti euforijos, suėmė delnais Mar- 
kuso skruostus. Akimirką jis buvo tikras, kad jį pabučiuos. Ir 
nors tai būtų buvęs ne aistros, o atradimo džiaugsmo bučinys, 
jam menkai tai rūpėjo. Tačiau trumpai, bet intensyviai pamąs- 
čiusi, ji paleido jo veidą ir atsitraukė. Markusas jos akyse kai ką 
įžvelgė; Laura turėjo savų abejonių. Iniciatyvos turėjo imtis jis. 

Bet nesiėmė. 

Likusi vakaro dalis praslinko daugmaž panašiai. Jie kalbė- 
josi apie atvejį ir apie tai, kaip gali pakrypti rytojaus vizitas pas 
Niną. Markusas ir toliau priešinosi savo vidiniam balsui, tiki- 
nančiam, kad laikas senka ir reikia ko nors imtis, kad jis praleis 
progą ir kaskart bus vis sunkiau parodyti savo jausmus. Net ir 

pati Laura atrodė sutrikusi, buvo ir nejaukios tylos, ir kiek su- 
glumusių žvilgsnių, ir, atrodė, niekas taip ir nesuteiks Markusui 
ryžto pulti į nežinomybę. Didžiausią nerimą kėlė, kad jam taip 
dar nebuvo nuo pat ankstyvos jaunystės; jis mokėjo bendrauti 
su moterimis, tai buvo ne pirmas kartas. Su Karmen buvo itin 
paprasta: pamatė ją vieną prie staliuko cukrainėje ir paprasčiau- 
siai priėjo, paklausė, ar galima prisėsti šalia, ir netrukus jie jau 
kalbėjosi kaip du seni pažįstami. Su Laura buvo kitaip. Pasitei- 
sinimai išseko. Jis išnaudojo visus, ir dabar liko tik nerimas ir 
sumaištis. 

Galų gale ji pasakė, kad jaučiasi šiek tiek pavargusi, o iš ryto 
nori nuvažiuoti pas Niną, kad rastų ją namie. Markusas atsakė, 
kad jis irgi šiek tiek pavargęs; paprašė, kad rytoj paskambintų, 
kaip sekėsi su Linčo sekretore, ir Laura pažadėjo paskambinti. 
Jie tylomis patraukė prie lauko durų. Praėjo pro prieškamba- 
rio veidrodį, ir Markusas, akies krašteliu pamatęs veidrodyje 
juos abu, pasipuošusius ypatinga proga, pasijuto kvailiu. Jis pats 
turėjo pasirūpinti, kad vakaras taptų nepamirštamas, tačiau to 
nepadarė. Ir dabar ruošėsi išeiti, praleidęs puikią progą. Stabte- 
lėjo prie kabyklos, nusikabino naująją skrybėlę, kurią nusipirko, 
norėdamas padaryti Laurai įspūdį ir be galo lėtai ją užsidėjo, 
lyg svarstydamas ypatingos svarbos klausimą (galų gale taip ir 
buvo). Liko paskutinė galimybė. 

— Buvo labai smagu, - tarė jis. 

Net nekrustelėjo. Laura laukė, kiek įstengė. Galiausiai priė- 
jo, uždėjo ranką ant peties ir pakštelėjo į žandą. 

— Man irgi buvo labai smagu. Rytoj paskambinsiu. 

Markusas perėjo sutemose skendintį sodą, du kartus atsigrę- 
žęs atsisveikinti su Laura, netverdamas apmaudu ir sulig kie- 
kvienu žingsniu mašinos link kaltindamas save. Ji tapo tik silue- 


tu, kurio nematomame veide pamažu ryškėjo nusivylimas. 

Laura nujautė, kad Nina šeštadienį nedirbs, bet vis 
tiek nenorėjo rizikuoti. Pusė aštuonių suskambo kuklaus mergi- 
nos buto Merimako gatvėje durų skambutis. Laura naktį beveik 
nemiegojo, iš dalies dėl to, kad vakaras su Markusu pakrypo 
netikėta linkme, o visų pirma dėl to, kad neabejojo, jog Linčo 
sekretorė turės ką jai papasakoti. Ką nors svarbaus. 

Užtinęs veidas pasirodė lange ir pradingo. Po akimirkos ne- 
susišukavusi ir bjauriai nusiteikusi Nina vos keliais centimetrais 
pravėrė duris, tiek, kad galėtų apšaukti. 

— Kas jūs? 

— Nina Džouns? 

— Kas jūs? — vėl pakartojo mergina. 

— Aš daktarė Laura Hil. Tedas Makėjus - mano pacientas. 

Luktelėjo, ką ji į tai atsakys. Ninos akys, du siauri plyšeliai, 
prisimerkę nuo ryto saulės, šiek tiek prasivėrė. 

— Nepažįstu jokio... 

— Tai žmogus, kuris iki komos sumušė jūsų viršininką, - per- 
traukė ją Laura. Parodė aplanką, kurį laikė kairėje rankoje. — 
Sprendžiant iš parodymų, kuriuos davėte detektyvui Broteriui, 
Jūs pažinojote Makėjų. Ir jis pats man patvirtino. Galiu užeiti? 


Durys atsidarė. 

— Dar nėra aštuonių. — Tai buvo pasisveikinimo žodžiai. 
Nina vilkėjo ilgais marškinėliais ir šortais. Pasisuko ir patraukė 
prie stalo, ant kurio stovėjo buteliai, kelios plastikinės lėkštės ir 
kelios stiklinės. Laura nusekė iš paskos. 

"— Koks sakėt jūsų vardas? 

— Laura. 

Mergina linktelėjo. 

— Ar žinote, kaip ponas Linčas? 

— Vis dar komos būklės. Prognozės ne itin džiuginančios. 

— Apgailestauju, nuoširdžiai apgailestauju. — Nina atsisėdo 
ant kėdės kaip maža mergaitė, apglėbusi kelius. - Neilgai su 
juo dirbau, vos spėjau pažinti. Buvo užsisklendęs ir keistokas, 
bet geras žmogus. Tas tipas, kuris jį sumušė, nesėdo į kalėjimą? 

— Tedas Makėjus Lavenderio ligoninėje, griežčiausios apsau- 
gos skyriuje. 

Nina linktelėjo. Atrodė nuoširdžiai nustebusi. 

— Žinau, kad tą dieną jūs ten buvote, Nina. Suprantu, kad 
nematėte reikalo pasakyti apie tai detektyvui Broteriui, ir ne- 
manau, kad dabar tai būtina daryti, bet galbūt vertėtų papasa- 
koti man. 

Nina ne itin ryžtingai papurtė galvą. Iki šiol Laura buvo pa- 
siryžusi įtikinėti tiek, kiek reikės ir prireikus pagrasinti įskųsti 
ją policijai, bet susidūrė su bejėge įbauginta mergina, ir iškart 
suprato, kad toks bendravimo būdas nebus tinkamas. Niną slėgė 
kaltė, kad nuslėpė tiesą, ir to, atrodo, turėjo pakakti. Laura tęsė: 

— Policijos ataskaitoje yra nuotraukų, kuriose matyti jūsų 
tą rytą atsinešta „Dunkin Donuts“ spurgų dėžutė. Be to, Tedo 
būklė pastaruoju metu sparčiai gerėja, ir jis jau prisimena kai 
ką, kas įvyko tą dieną: kaip laukė jūsų prie biuro durų ir kaip 
privertė jus jį įleisti. Jūs kartu laukėte Linčo, ir jis grasino jums 
pistoletu. 

To pakako. Nina jau buvo bepratrūkstanti. 

— Neišsigąskite. Kaip sakiau, aš ne policininkė, aš gydytoja, 
ir jūsų pasakojimas gali būti nepaprastai svarbus Tedo Makėjaus 

gydymui. Padėkite man suprasti, kodėl jis padarė tai, ką padarė. 
Jiedu su Linču buvo draugai nuo universiteto laikų, žinojote? 

— Ne. 

— Nina, papasakokit man, kas įvyko tą dieną. 

— Jūs pati beveik viską pasakėte. 

— Tik ne tai, kas įvyko, kai į kontorą atėjo Linčas. Prisimin- 
kite kiekvieną detalę. 

Nina prisidengė rankomis veidą ir atsiduso. 

— Galiu išsivirti kavos? Man buvo sunki naktis. 

Laura linktelėjo. 

— Jūs norite? 

— Tiesą sakant, taip. Man naktis irgi buvo nelengva. 

Kol kaito vanduo, Nina nuėjo į vonią, išsivalė dantis ir susi- 
šukavo. Grįžo jau žvali, tarsi kitas žmogus. Įpylė kavos ir pa- 
statė puodelius stalo kampe. Paskubomis nukraustė butelius ir 
plastikines stiklines. 

— Atleiskite už tokią netvarką, šventėme mano kambario 
draugės gimtadienį. 

— Nieko tokio. Ar susiradote kitą darbą? 

— Taip, irgi sekretorės. Kito advokato. 

— Džiugu. — Laura grįžo prie reikalo. - Nina, papasakokite 
man, kas tą dieną įvyko. 

— Visų pirma, žinokite, neprisipažinau policijai tą rytą ten 
buvusi, nes to prašė Linčas, o be to, detektyvas sakė, kad jau 
sulaikė tą tipą. Ir tiesą sakant, netryško noru mane išklausyti. 

— Suprantu. 

— Kaip, sakėte, to žmogaus vardas? 

— Tedas Makėjus. Iki tol biure neteko jo matyti? 

— Ne, niekada. Jis tykojo manęs kampe, turėjo pistoletą ir 
atrodė kaip nesavas. Siaubingai išsigandau. Pasakė, kad man 
nieko nenutiks, paklausė apie kitus biurus ir dar pasakė, kad 
palauksime Linčo, nes turi su juo pasikalbėti. Kažkiek laiko ten 
laukėme, nežinau, kiek. Bet prisimenu, kad Makėjus per tą lai- 
kotarpį pasikeitė; apgailestavo, kad išgąsdino mane, pažadėjo, 

kad man nieko nenutiks. Aš iš pradžių net nenorėjau pamatyti 
jo veido. 

— Kaip suprasti, pasikeitė? 

— Vienu metu man pasirodė, kad jis sutrikęs, ir gailisi, kad 
taip įsiveržė. Dabar, kai pasakėte, kad jis beprotis, man daug 
kas paaiškėjo. 

— Tedas neketino jums padaryti nieko blogo. 

Nina sudvejojo. 

— Gali būti. Iš tikrųjų ir nepadarė. Laukėme Linčo jo kabi- 
nete. Užėjęs jis pamatė mane sėdinčią prie jo stalo ir suprato, 
kad kažkas ne taip. Bet kai pastebėjo prie vienos iš savo biuro 
spintų Makėjų, jo veidas persimainė. Suakmenėjo, lyg būtų vai- 
duoklį pamatęs. Aš, iki tol jau spėjusi aprimti, išsigandau dar 
labiau nei pirmą kartą. Linčas negalėjo atplėšti nuo Makėjaus 
akių... 

Nina nugėrė pusę puodelio kavos. Padėjo puodelį ant lėkštu- 
tės ir pasakojo toliau. 

— Staiga Linčas pasižiūrėjo į mane taip, lyg būtų pamiršęs, 
kad aš ten sėdžiu, ir pasakė, kad jie su Tedu draugai ir kad aš 
nesirūpinčiau. Tada aš nepatikėjau, kad tai tiesa, maniau, jis tik 
nori mane nuraminti. Jis paprašė Makėjaus, kad leistų man iš- 
eiti, bet iš pradžių tas nesutiko. Tiesą sakant, atrodė, kad net 
negirdėjo. Linčas bandė jį nuraminti, lėtai priėjo ištiestomis 
rankomis, sakė, kad viskas bus gerai, kad neverta daryti nieko, 
dėl ko gali tekti gailėtis ir kad jis ir kažkokia Holė anksčiau ar 
vėliau ruošėsi patys jam pasakyti, laukė tinkamos progos. 

Laura neįstengė nuslėpti nuostabos. 

— Taip, - pridūrė Nina, - aš irgi iš karto supratau. Tarp Linčo 
ir Makėjaus žmonos buvo romanas, ir Makėjus buvo ką tik apie 
tai sužinojęs. Neprisimenu, ar pasakė ką nors konkretesnio, bet 
iškart viskas tapo aišku kaip dieną. Jūs manote taip pat, tiesa? 

Iš tikrųjų Laura jautė nusivylimą, nes tikėjosi, kad Tedo 


apsilankymo motyvas nebuvo akistata su Linču dėl romano su 

Hole. Tedas žinojo apie jį jau kelias savaites... Kodėl tąkart taip 
pratrūko? 

— Bet Makėjus pasakė Linčui, kad nori pasikalbėti ne apie 
tai, — pasakė Nina. 

Na štai! 

Mergina paskubomis vienu gurkšniu išgėrė likusią kavą ir 
pasakojo toliau. 

— Linčas buvo labai nervingas. Dar niekada jo tokio ne- 
mačiau. Paprašė, kad leistų man išeiti, kad aš niekuo dėta, ir 
Makėjus sutiko. Makėjus pasakė, kad jeigu pranešiu policijai, 
bus tik blogiau. Vis tiek būčiau pranešusi, bet Linčas paprašė 
to paties. Neilgai jį pažinojau, bet sugebėjau suprasti, kad jis to 
prašo nuoširdžiai, o ne dėl akių, kad apgautų Makėjų. Nežinau, 
ar juos siejo kokie nors nešvarūs reikalai, ar dar kas nors, tiesą 
sakant, nenoriu žinoti. Bet Linčas paprašė, kad nepraneščiau 
policijai, ir aš nepranešiau. Aš... niekaip negalėjau nuspėti, kas 
įvyks vėliau. 

— Padarėte, ką jums liepė Linčas. Jei būtumėte pranešusi po- 
licijai, Linčas tikriausiai būtų nebegyvas. 

— Makėjus man taip ir sakė! Kad jeigu atvažiuos policija, jis 
iš karto šaus. 

— Nina, Iedas tikrai pasakė, kad jo apsilankymas su žmonos 
romanu neturi nieko bendra? 

— Tikrai. Išėjusi iš kabineto nuėjau prie savo stalo pasiimti 
rankinės. Ir tuo metu išgirdau Makėjaus balsą anapus durų. Jis 
buvo įsiutęs. 

— Ką jis sakė? 

— Sakė: „Tu atsekei mane iki Bleino namų. Aš mačiau tave.“ 
Puikiai prisimenu tą pavardę, nes mano buvęs draugas turėjo 


knygą tokiu pavadinimu, ir ji man įstrigo. 

Šeštadienį Tedas pirmą kartą žaidė šachmatais. Ži- 
noma, nepralaimėjo nė vienos partijos, net per daug nesisteng- 
damas ir suteikdamas progų savo ligoninės draugams. Nė vie- 
nas iš jų neišmanė žaidimo strategijos, žinojo tik pagrindinius 
ėjimus ir kelis paprastus variantus, tad Tedui nereikėjo beveik 
jokių pastangų, kad prieš visus laimėtų. Pradėjo atsargiai, bai- 
mindamasis, kad jo pranašumas kai kuriems gali sukelti ap- 
maudą ar atstumti, tačiau atsitiko visiškai priešingai. Net pats 
Skečas, neįveikiamas C korpuse, žvelgė į jį su susižavėjimu ir 
pagarba. Žaidžiant partiją po partijos, Tedas jiems papasakojo 
apie savo, jaunojo šachmatininko, vaikystės metus, apie turny- 
rus, pasakė, kad galėtų pamokyti, jeigu jie sutiktų. Sutiko visi, 
net ir Lesteris, kuris, kai nekliedėdavo apie ateivius iš kosmoso, 
sugebėdavo ganėtinai blaiviai mąstyti. 

Kitą dieną duše iš Skečo sužinojo, kad B korpuse taip pat 
žaidžiama šachmatais. C korpusas žaidė prieš juos vieną vie- 
nintelį kartą ir buvo sutriuškintas. Tas tvirtas vyras, pusiau išsi- 
muilinęs ir su šypsena iki ausų pareiškė Tedui, kad jeigu jie vėl 
žaistų prieš juos, ir Tedas būtų jų komandoje, lengvai laimėtų. 
Svajojant apie šią galimybę jį ištiko erekcija. 

Tedas greitai ėmė apsiprasti Lavenderyje. Pamažu susipažino 
su trimis labai skirtingomis ligonių grupėmis. Be šachmatinin- 

kų, dar buvo prietrankos, jau pagyvenę, aplamdyti ilgo medika- 
mentų vartojimo ir nelaisvės ligoninėje metų; kai kurie turėjo 
sunkių sutrikimų ir dažniausiai laiką leisdavo prie televizoriaus 
arba tiesiog atsiskyrę tūnodavo kur nors kamputyje, žvelgdami 
pakrikusiu žvilgsniu. Trečioji grupė buvo keliauninkai, kurie 
mieliau leido laiką gryname ore, arba krepšinio aikštelėje, arba 
kur nors klaidžiodami po didžiulį parką, paprastai po du. 

Maikas nepriklausė nė vieniems iš jų; jis atrodė viršesnis už 
visus kitus. Tedas ėmė galvoti, kodėl Maikas apskritai su juo 
susibičiuliavo. Pavyzdžiui, anksčiau jis niekada su niekuo nesi- 
dalijo palata, o dabar... 

Maikas pasisveikino su juo. Sėdėjo ten, kur įprastai, skaitė 
visiškai nuplyšusią knygą, jau kitą nei iš ryto. 

— Tu tikra skaitymo mašina. 

Maikas nuleido knygą. Užlenkė atverstą puslapį ir pasidėjo į 
šalį. Niekada nesinaudojo skirtukais. 

— Tai vienintelis būdas iš čia ištrūkti, — mąsliai atsakė. 

Tedas prisėdo šalia. Kai kurie kiti pacientai įdėmiai žvelgė į 
juos, stebėdami kasdienį ritualą, kuris jiems jau tapo pažįstamu, 
bet nė vienas nepriėjo. 

— Šiandien nežaisi partijų su savo šachmatų draugais? - rim- 
tai paklausė Maikas. Tedas jau pradėjo įprasti prie jo savotiško 
humoro jausmo. 

— Šiandien ne. Šachmatai turi savybę nukelti kitur, nukreipti 
visas tavo mintis tik į žaidimą, o man jas reikia sutelkti į ką kita. 

— Tebegalvoji apie savo draugą? 

— Taip. — Tedas išsitraukė iš kišenės Linčo nuotrauką prie 
Umos Turman plakato. - Viską prisimenu: bendrabutį, kamba- 
rį, tą prakeiktą plakatą... tik ne jį. 

— Ta sklendė anksčiau ar vėliau atsivers, patikėk manim. Aš 
jau patyriau, beveik visi čia tai patyrė. Smegenys užvožia ją, nes 
nebegali atlaikyti spaudimo. O kai išgyja ir tampa atsparesnės, 


atveria vėl. Kurią nors dieną tai atsitiks. 

— Tai mane šiek tiek gąsdina. Kas galėtų pateisinti draugo 
sumušimą iki komos? — Tedas papurtė galvą. - Kai mokiausi 
mokykloje, mėgdavau prisidaryti rūpesčių; tikriausiai jaučiausi 
sutrikęs. Ilgainiui karštas temperamentas liko praeity. Esu tai- 
kus žmogus... nesuprantu, kas galėjo atsitikti. 

— Gal tavo žmona galėtų ką nors paaiškinti? Rytojaus pasi- 
matymas vis dar turi įvykti? 

— Taip. Su ja ir su mergaitėmis. Kvaila, bet aš taip jaudinuosi. 
Tu turi vaikų? 

Maikas papurtė galvą, įsmeigęs žvilgsnį į tolį. 

— Turėjau krikšto sūnų. 

Kurį laiką jie tylėjo. 

Markusas naktį beveik nemiegojo, su kančia prisi- 
mindamas kiekvieną pasimatymo su Laura akimirką ir gailėda- 
masis dėl iššvaistytų progų. Iš ryto buvo ne ką geriau. Jis užsi- 
darė savo kabinete ir kaip įmanydamas vengė atsiliepti į telefono 
skambučius. Atėjus pietų metui nieko kito neliko, kaip tik nuei- 
ti į kavinę, bet jis pasirinko mažą staliuką keturiems asmenims, 
prie kurio beveik niekas nesėsdavo, nes šalia buvo virtuvė. Kad 
visiems būtų aišku, jog jis nenori būti trukdomas, pasiėmė storą 
patologijos vadovėlį, kurio net neketino skaityti. Atsivertė jį ša- 
lia salotų lėkštės, kurią ruošėsi sukirsti rekordiškai greitai. 

Laura, kuri retai kada pietaudavo tuo pat metu kaip visi, tuo 
metu įžengė į kavinę ir ėmė žvalgytis. Pamačiusi jį, pasisveikin- 
dama kilstelėjo ranką ir paskubomis priėjo. 

Prisėdo prie staliuko, nelaukdama kvietimo. 

— Noriu pasikalbėti su tavim. 

Markusas iš jaudulio jos veide suprato, kad reikalas — ne as- 
meninis. 

Juo geriau. 

— Gal tau ko nors atnešti? 

— Ne, ne. Nereikia. Neturiu laiko. Šiandien buvau pas Niną... 

Pas Niną? Markusas kelias akimirkas slėpė savo suglumimą, 
kol pagaliau prisiminė, kad tai Linčo sekretorės vardas. 

— Tikrai? Ji tau ką nors papasakojo? 

— Taip. - Laura neįstengė nuslėpti entuziazmo. — Kai pasa- 
kiau jai apie atrastą „Dunkin Donuts“ dėžutę, buvo labai pa- 
prasta. Viskas vyko taip, kaip pirmajame cikle pasakojo Tedas. 
Ji buvo ten tol, kol jai buvo leista išeiti. Bet paklausyk, kas įvyko 
paskui. | 

Laura buvo palinkusi virš stalo, kalbėjo iš labai arti. Mar- 
kusas spėjo paskubomis apsidairyti ir pastebėjo, kad į juos Žiūri 
kai kurie kolegos. 

— Ir kas buvo? 

— Prieš išeidama ji išgirdo, kaip Tedas kitapus durų pasakė 
žinantis, kad Linčas atsekė jį į Bleino namus. 

Markusas pabandė įterpti šią detalę. Turėjo pripažinti, kad 
šis atvejis pamažu apraizgė savo tinklais jau ir jį. Šie neįmantrūs 
žodžiai daug ką atskleidė. Visų pirma, kad Linčas taip pat pa- 
žinojo Bleiną, ir visų antra, kad Tedo apsilankymas Bleino na- 
muose, atrodo, ir buvo priežastis, išprovokavusi dviejų draugų 
akistatą ir po jos sekusį išpuolį. 

— Apie ką galvoji? - pasidomėjo Laura. 

— Na, jau nebelieka jokių abejonių, kad Tedas tikrai lankėsi 
Bleino namuose. Jeigu tau įdomi mano nuomonė, ko gero, ne 
visai draugiškais ketinimais. Netvirtinu, kad Tedas turėjo keti- 
nimų jį nužudyti, tačiau ruošėsi bent jau gerokai aptalžyti. 

— Manau, mes priartėjome prie tiesos, Markusai. Priežastis, 
dėl kurios Tedas tą vakarą ėjo pas Bleiną, tikriausiai yra visa ko 
atsakymas. Tedas ruošėsi nusižudyti, bet pirma nuėjo suvesti 
sąskaitų su Bleinu. Kodėl? Linčas jį atsekė ten, galbūt įtarda- 
mas, kuo viskas gali baigtis, ir sužlugdė Tedo planus. Tau tai 
atrodo įtikėtina? 

— Pakankamai. Dabar svarbiausia išsiaiškinti, kas siejo Tedą 
ir Bleiną. 

— Jaučiu, kad mes labai arti tiesos. 

Kaip aš norėčiau. 


— Artimiausiu metu jį aplankys žmona ir dukterys? 


252 


— Rytoj. Šiek tiek nerimauju. 

— Viskas bus gerai. 

Laura linktelėjo. Žinojo, kad emociniai sukrėtimai arba būna 
nepaprastai naudingi, arba sukelia rimtus atkryčius. Ji atsistojo. 

— Ir ką tai sužinojusi, ruošiesi daryti, Laura? 

— Manau, pats metas tuo pasinaudoti per kitą seansą, at- 
skleisti visas kortas. 

Markusas gestu pritarė. 

— Laura... 

— Ką? 

— Vakar man buvo labai smagu... — tarė jis. Tai buvo patys 
tiksliausi žodžiai, išreiškiantys, kaip jam gėda dėl savo silpna- 
dvasiškumo. 

Ji atsakė į tai užjaučiančia šypsena, galutinai įstūmusia jį į 
nevilties bedugnę. 

Tedas laukė skoningai įrengtame poilsio kambarė- 
lyje. Laura teikėsi leisti jam susitikti su šeima čia, o ne C kor- 
puso pasimatymų salėje, šaltoje ir baisioje, labai primenančioje 
kalėjimą, kokį galėtų įsivaizduoti dvi septynerių metų mergai- 
tės. Tedas jos prašė, - meldė - leisti susitikti su dukterimis kur 
nors kitur, ir ji beveik iškart sutiko. Laura perspėjo, kad no- 
rint išvesti jį iš korpuso reikės specialaus leidimo, ir tai šiek tiek 
užtruks, bet yra patalpos, kurios tiktų. Iš išorės jas stebės trys 
sargybiniai, vienas prie durų ir du prie lango. 

Malonu žvelgti pro langą be grotų, galvojo Tedas, jaudinda- 
masis kaip retai kada gyvenime. Vilkėjo mėlynomis lininėmis 
kelnėmis ir baltais marškiniais, kurie jam karojo; per pastaruo- 
sius mėnesius jis neteko svorio. Ir jo liesumas nebuvo vienintelis 
prabėgusio laiko įrodymas: su tais kadaise kasdieniais drabu- 
žiais dabar jis jautėsi nejaukiai. Prisėdo ant dviejų dalių sofos, 
sunėrė rankas, tada atsistojo ir perėjo per patalpą, apeidamas 
stalą, kad vėl prisėstų, šįkart jau ant vienos iš medinių kėdžių. 
Vėl atsistojo. Kampe stovėjo nedidelis šaldytuvas, o ant jo — ke- 
lių lentynų spintelė, nustatyta puodeliais. Jis priėjo ir mechaniš- 
kai sulygino jų ąseles. Laura prieš kelias minutes buvo išėjusi 
pakviesti Holės su mergaitėmis. 

Durys atsidarė. 

Įžengė Laura, viena, laikydama rankas už nugaros. Kažką 
slėpė. 

— Apgailestauju, Tedai. Jūsų dukterys neateis. Jūs buvote tei- 
sus. Nužudėte jas, ir todėl esate čia. Bet kai kas vis dėlto atėjo 
su jumis pasimatyti... 

Ji staigiu judesiu atkišo rankas. Viena jų buvo tuščia. Nuo ki- 
tos karojo kažkoks kailinis maišelis, kuris netrukus įgijo snuku- 
tį ir uodegą, ir ėmė rangytis. Oposumas bandė ištrūkti, tačiau 
Laura, nejudri lyg statula, tvirtai laikė jį ištiestoje rankoje. Tada 
oposumas sucypė, šaižiai, kaip spygauja vaikai. Daktarė Hil su- 
drebėjo ir susilenkė dvilinka. Jos vietoje atsirado kita, laiminga 
ir švytinti. 

— Pasiruošęs pasimatymui? 

Mergaičių balsų preliudija peraugo į garsius šūksnius ir 
džiaugsmą, kuris jį užgriuvo ir parvertė ant sofos. 

— Tėti! - be galo darniai kartojo jos. 

Sindė su Nadine stipriai prisiglaudė prie Tedo krūtinės. Jis 
apsivijo jas rankomis. Daugiau niekada jų nepaleis. 

Pirmoji atsitraukė Nadinė, susirūpinusi, kad susilamdys jos 
atneštas piešinys. Palyginti su seserimi, ji buvo nekalbi, santū- 
ri ir racionali, tokio pat temperamento kaip Tedas. Sindė buvo 
gyvas Holės paveikslas, spontaniška ir teatrališka, beveik visada 
prisiimdavo lyderės vaidmenį. 

— Mano piešinys! — sušuko ji. 

— Ne žavo piešinys. Tėti, mes nupiešėme tau piešinį... Kodėl 
tu verki? 

Tedo akys iš tikrųjų sudrėko. Nusišluostė jas delnu. 

— Todėl, kad pasiilgau jūsų. 

Sindė puolė jam ant kaklo. 

— Mes irgi! 

Nadinė dvejojo, ar pulti tėvui į glėbį. Nužvelgė piešinį savo 
rankoje ir galiausiai susilaikė. Tedas nusišypsojo jai pro kitos 
dukters petį. Juodu siejo ypatingas ryšys, jie vienas kitą supras- 
davo vien iš žvilgsnio. 

— Mes nupiešėme tau piešinį, — tarė Sindė, paleidusi tėvą. — 
Duok jam pagaliau, Nadine... Žiūrėk, mes visi paplūdimyje, čia 
mama, čia mes... 

— Nebūtina aiškinti, - pertraukė ją Nadinė. 

"Tedas žiūrėjo į piešinį. Jie visi keturi stovėjo, o už nugarų 
plytėjo jūra. Tedas buvo su savo meškere rankoje, Holė, vilkinti 
raudoną bikinį, o mergaitės laikė po pripučiamą delfiną. Tai 
buvo keista, nes jos turėjo tik vieną, jie buvo nupirkę joms aną 
vasarą, ir nelemtas gyvūnas tapo nuolatine peštynių priežasti- 
mi. Tedas siūlė nupirkti dar vieną, bet Holė spyrėsi, kad mer- 
gaitės turi išmokti dalytis, ir, be abejo, buvo teisi. 

— Labai gražus. Ačiū. 

— Kur jį pasidėsi? 

— Čia turiu labai jaukią palatą. Pasikabinsiu, kad kasdien 
matyčiau. 

— Kada grįši namo? — Sindė nemėgo kalbėti užuolankomis. 
Dar vienas iš motinos paveldėtas bruožas. 

— Kada grįšiu namo, nežinau, bet tikrai jau greitai. 

Sindė neatlyžo. 

— Mama sakė, kad čia ne tokia ligoninė kaip senelio. Čia 
gydo galvos ligas? 

Tedas nusišypsojo. 

— Taip. Tėčiui skaudėjo galvą, ji svaigdavo, o čia mane gydo. 
Dabar jaučiuosi jau kur kas geriau. 

Sindė su palengvėjimu atsiduso. 

— Nadinė sakė, kad tu būsi su vamzdeliais ant galvos. 

— Netiesa! 

Tedas apkabino Nadinę ir prisitraukė prie savęs. Nenorėjo, 
kad ji pasijustų atstumta. 

— Nieko keista, kad klausinėjate, - tarė Tedas. - Galvos ligų 
operacijomis neišgydysi, kaip senelio sąnario. Reikia gerti vais- 
tus... ir daug kalbėti. 

— Kalbėti? 


— Taip. Tai vadinama psichoterapijos seansais. 

— Kaip tame mamos seriale! 

— Taip! Tik čia seansai vyksta akis į akį, o ne internetu, kaip 
mamos seriale. 

— Gal paprašykime daktarės Hil, kad juos vestų internetu? 
Tu galėtum grįžti namo. 

Tedas nusijuokė. 

— Ne viskas taip paprasta, kaip per televizorių. Svarbiausia, 
kad greitai vėl būsime kartu... 

Abi kupinos vilčių linktelėjo, ir Tedas panoro visiems lai- 
kams išsaugoti atmintyje jų veidus, degančius noru, kad tėvas 
būtų šalia. Jis tikrai bandė nusižudyti? Ir ką sau galvojo? Jam 
kaskart buvo vis sunkiau suprasti Tedą, sumušus; savo drau- 
gą, savižudį, pasiryžusį palikti dvi septynmetes mergaites tik 
su motina. 

Jis jau nebebuvo /as Tedas, buvo tuo tikras. Išeis iš Laven- 
derio, ir vėl perims savo kompaniją ir gyvenimą į savo rankas. 
Jeigu pasiseks, Linčas prabus iš komos, ir jis galės jo atsiprašyti. 

Jie praleido kartu daugiau nei pusvalandį. Pasikalbėjo apie 
mokyklą, apie lėles, kurias joms nupirko mama — Arielę ir 
Aleks, ir apie naują dvejais metais vyresnę draugę, kurią jos 
susirado senelių rajone. Ji buvo vardu Heilė, ir kadangi turėjo 
seserį gimnazistę, labai daug ką mokėjo ir žinojo... Mokėjo da- 
žytis ir išmokė ir jas! Bet tai turėjo būti paslaptis, mamai nega- 
lima to žinoti. Tedas pažadėjo, kad ji nesužinos. Susigraudino, 
įsitikinęs, kad kai kas jo tikrovėje nepasikeitė ir, matyt, niekada 
nepasikeis. Holei visada tekdavo blogojo policininko vaidmuo. 

Beje, kodėl ji neatėjo kartu su mergaitėmis? 

Laura išsivedė mažyles pažadėjusi, kad prieš išei- 
damos jos dar pasimatys su tėvu. Holė užėjo vėliau, vengė jo 
žvilgsnio; jos plaukai buvo trumpi, keliais atspalviais tamsesni 
nei įprastai. 

- Labas, Hole. - Tedas tebesėdėjo ant sofos. Pamatęs, kad ji 
neprieina, atsistojo ir nužingsniavo prie stalo. 

— Labas, Tedai. Džiaugiuosi, kad tau jau geriau. - Holės šyp- 
sena buvo trapi. Atsisėdo ant vienos iš kėdžių. Atėjo su rankine, 
kurią perdėtai rūpestingai pasidėjo ant stalo. 

— Tu kalbėdavaisi su daktare Hil? — Tedas atsisėdo, palikęs 
tarp jųdviejų tuščią kėdę. 

— Taip, ne kartą per šiuos mėnesius. Taip pat ir šiandien. Ji 
sakė, kad pastaruoju metu jautiesi jau kur kas geriau. 

— Tikrai. Jau keletą savaičių... na, nelabai ką prisimenu apie 
ankstesnes dienas. Man tada buvo šiek tiek pakrikęs protas. Bet 
padedamas daktarės pradedu prisiminti. 

Holė linktelėjo. 

— Man sakė, kad tau galbūt padėtų, jeigu šiek tiek pasikal- 
bėtume, dviese. — Ji pasitrynė kaktą. - Nenoriu pasirodyti auka, 
bet man visa tai labai skausminga. Mergaitės nuolat klausinėja 
apie tave, nežinau, ką joms pasakyti. 

— Suprantu. Žinau, kad tai mano kaltė. Aš pats esu ats3- 
kingas už klaidingus savo sprendimus. Todėl ir esu čia. Bet aš 

išeisiu, Hole, ir rūpinsiuosi dukromis, kaip dera tėvui. Ar netu- 
rėjote finansinių sunkumų? 

— Ne, ne. - Holė abejingai šyptelėjo, lyg pinigai būtų pats ne- 
reikšmingiausias dalykas pasaulyje. — Viskuo pasirūpino Trevis. 

Holė įdėmiai žvelgė į Tedą, laukdama, ką jis pasakys. 

— O, taip, puikiai prisimenu Trevį, - atsakė jis. 

Ji linktelėjo. 

Kurį laiką abu tylėjo. Tačiau kažkuris turėjo apie tai užsi- 
minti, ir Tedas nusprendė, kad tai jo pareiga. 

— Kaip Linčas? 

— Negali būti, kad neprisimeni Džastino. Tu nė karto nebu- 
vai pavadinęs jo pavarde. 

Tedas patraukė pečiais. 

— Vis taip pat, — tęsė ji. 

— Jei žinotum, kaip gailiuosi. Aš... neprisimenu, kas įvyko tą 
dieną. Tai visiškai išsitrynė man iš atminties. 

— Taip, tai daktarė man irgi sakė. 

— Žinok, dėl manęs, jūs su juo... 

— Nereikia, Tedai, būk geras. Galų gale man nereikia tavo 
leidimo. 

— Atleisk. 

— Daktarė Hil prašė, kad pasikalbėtume... apie tai, kokie 
buvo mudviejų santykiai, ar prisimeni? 

Tedas nunarino galvą. 

— Gana blogi, - sušnabždėjo. — Aš... šiek tiek nutolau. 

— Bent jau tai prisimeni. - Holės balsas nenuskambėjo prie- 
kaištingai, bet Tedas ją pažinojo ir suprato, kad pyksta. — Tedai, 
tu užsidarydavai savo kabinete, beveik nuolat važiuodavai į vilą 
prie ežero, visiškai vengei manęs. Jei ir pavykdavo su tavimi pa- 
sikalbėti, tai būdavo vien mano monologas, trumpas, nes aš taip 
pat nenorėdavau daug kvaršinti tau galvos. Aš tau tik trukdžiau. 
Abu tai supratome, net mergaitės ėmė suprasti. 

— Deja, visa tai galiausiai prisiminiau. 

— Būsiu tau atvira, dėl to viskas taip ir susiklostė. Tuo metu 
maniau, kad tu turi kitą, kad tos tavo verslo kelionės, ilgos išvy- 


259 


kos į vilą prie ežero ir visa kita susiję su meilės nuotykiu. Buvo 
labai logiška taip manyti. Ir žinai? Net norėjau, kad tai būtų tie- 
sa, kad ir kaip kvailai tai skamba. Žinojau, kad nebemyli manęs. 

— Hole, aš... 

— Būk geras, išklausyk mane. Iš pradžių, kai tu išvažiuoda- 
vai, kartais paskambindavau tau į darbą, pasikalbėdavau su Tre- 
viu arba tavo sekretore, šį tą išsiaiškindavau ir patikrindavau, 
ar sakai man tiesą. Vietos, laikas, klientai — viskas sutapdavo. 
Nederėjo tik mano pačios elgesys, jis man buvo svetimas. Neno- 
rėjau tavęs sekti, pasisamdžiusi privatų detektyvą, kaip vėliau tu 
mane sekei... 

Holė trumpam nutilo. 

— Nežinojau, ką daryti, Tedai. Mėgindavau su tavimi kal- 
bėtis, bet atrodė, kad tau vienas ir tas pats; supratau, kad teks 
paprašyti skyrybų, pamažu apsipratau su ta mintimi, kaupiau 
drąsą. Tada man ir kilo mintis nuvažiuoti ir pasikalbėti su 
Džastinu. Nesitikėjau, kad jis žinos, ar turi kitą arba jeigu ir 
žinos, būtent man apie tai pasakys... susitikau su juo, nes jis pa- 
žįsta tave beveik taip pat kaip ir aš, o gal ir dar geriau, ir norėjau 
įsitikinti, kad neklystu: tu buvai kaip nesavas;, kažkas tau nuti- 
ko, o aš nežinojau, kas. Norėjau kaip nors tuo įsitikinti, nes arba 
tai buvo tiesa, arba... na... man pačiai... 

— Pasimaišė protas, - su šypsena užbaigė Tedas. - Nebijok, 
viskas ne taip rimta. 

Holė linktelėjo, bet nešyptelėjo. 

— Nuvažiavau pasikalbėti su Džastinu, ir jis man pasakė, 
kad jūs beveik nebesusitinkate, kad tu nutolai nuo jo, taip pat 
kaip ir nuo manęs. Susitikome dar keletą kartų, vien pasikal- 
bėti apie tave ir apie tai, kas tau atsitiko, ir taip užsimezgė 
mūsų santykiai. Padėtis nebuvo ideali, žinoma, ne. Kai vėliau 
supratome, kad visa tai rimta, mes su tavim beveik nė žodžiu 
nepersimesdavome, ir tu pradėjai atsiriboti jau ir nuo mergai- 
čių. Galiausiai aš sukaupiau drąsą ir mes pasikalbėjome. Pa- 


prašiau skyrybų. 

— Tą prisimenu. Kalbėjomės svetainėje. Nuo to laiko įtampa 
kiek atslūgo. 

— Tuo metu aš dar nežinojau, kad tu vaikštai pas gydytoją ir 
paprašei buvusio mokyklos draugo surašyti testamentą. Ir juo 
labiau — kad namų seife laikei tas mano ir Džastino nuotraukas. 
Tu slėpei jas beveik visą mėnesį, Tedai! Viską žinojai ir nieko 
nesakei, netgi tada, kai paprašiau skyrybų. 

Tedas skėstelėjo rankomis. 

— Neprisimenu, kodėl tau nieko nesakiau, Hole, tikrai ne- 
prisimenu. 

Ji linktelėjo. 

— Noriu tikėti tavimi. 

— Neprisimenu, kodėl sumušiau Linčą... tai yra, Džastiną, 
bet patikėk, tai neturi nieko bendra su tavimi... su jūsų santy- 
kiais, tą aiškiai prisimenu. Aš noriu, kad būtum laiminga, Hole, 
ir tu, ir mergaitės. 

Holė vėl linktelėjo. 

— Visus tuos mėnesius aš iš daktarės Hil sužinodavau apie 
tavo būklę. Žinau, kad tie mėnesiai nebuvo lengvi. Ji sakė, kad 
gyvenai... tarsi nerealiame pasaulyje ar panašiai. 

— Panašiai. Koks siaubas. Lyg kažkas būtų ėmęs ir sumaišęs 
paskutinius mano prisiminimus prieš patenkant čia. Kad įsi- 
vaizduotum, tai labiausiai primena sapną. Prisimenu vieną var- 
dą. Vendelis... jis tau pažįstamas? 

— Ne. Daktarė Hil irgi manęs to klausė, ir aš nežinojau, ką 
atsakyti. Kas tas Vendelis? 

— Atrodo, kitas mano „aš“. Mano galvoje tarsi kažkokia juo- 
doji skylė, į kurią nugarmėjo kai kurie prisiminimai, ir aš nega- 
liu prie jų prisikasti. Ta juodoji skylė — Vendelis. Aš visą laiką 
susitikdavau su tuo žmogumi, bet, pasirodo, tai buvau aš pats... 
žinau, skamba absurdiškai. Iš pradžių buvau įstrigęs vis pasi- 
kartojančiuose cikluose, bet daktarės Hil dėka pamažu išsiver- 
Žiau iš jų. Jaučiu, kad jau esu visai arti tiesos; galų gale nuplėšiu 


Vendeliui kaukę. 

Tedas aiškiai matė, kaip į jį žiūri Holė. Be abejo, kaip į be- 
protį. Kaip dar ji galėjo žiūrėti? Ir jis, žinoma, neketino jai pa- 
sakoti nei apie oposumą, nei apie tai, ką matė pro langą, kai... 

„— Kas tau, Iedai!? 

Jis beveik nebegirdėjo. Pakilo nuo kėdės ir priėjo prie sofos. 
Pasiėmė Sindės ir Nadinės piešinį. Paplūdimys. Raudonas mau- 
dymosi kostiumėlis. Ar tai sutapimas? 

— Kodėl jos nupiešė mus paplūdimyje? — paklausė Tedas. 

Holė suraukė kaktą. 

— Nežinau. Argi tai bent kiek svarbu? Pasakiau, kad būtų gė- 
rai nunešti tau kokį piešinį, ir jos nuėjo į kambarį piešti. Manau, 
kad atostogos - laimingos akimirkos, todėl jos ir nusprendė jas 
nupiešti. 

Tedas vėl atsisėdo, neatitraukdamas akių nuo piešinio. Gal 
jame yra dar kokia nors reikšminga detalė? Meškerė, pripučia- 
mas delfinas... neberado nė vienos iškalbingos detalės. Apžiūrė- 
jo vedžiodamas pirštu paplūdimio gultus, kitus besideginančius 
žmones, palmes... niekas nekrito į akis. Nei tykančių oposumų, 
nei rožinių pilių. Nieko, kas primintų jo ankstesnes vizijas. 

— Tau viskas gerai, Tedai? Kuo tave taip sudomino tas pa- 
plūdimys? 

— Šiaip. Prieš kelias dienas sapnavau vieną sapną, ir tiek. Su- 
tapimas. Jame tu taip pat vilkėjai raudoną bikinį... 

Holė, rodos, pasijuto kiek nejaukiai, kad buvęs vyras sapnuo- 
ja ją vilkinčią bikinį. 

Tedas atidėjo piešinį į šalį. 

Jie pasėdėjo kartu dar kelias minutes, kalbėdamiesi apie 
kasdienius šeiminius dalykus. Tedas niekaip negalėjo sutelkti 
dėmesio į pokalbį. Kai mergaitės vėl užėjo atsisveikinti, jam pa- 
vyko pamiršti piešinį, kuris tebegulėjo ant stalo. Apkabino abi 
ir pažadėjo greitai išeiti iš Lavenderio ir grįžti pas jas. 

Tai buvo pažadas, kurio jis, žinoma, niekada neturėjo duoti. 

Ant kamštinės lentos virš Tedo stalo kabojo tik 

Sindės ir Nadinės piešinys. Jis buvo prilipintas keturiais gabalė- 
liais lipnios juostos. Maikas, ėjęs koridoriumi į kiemą, užklupo 
Tedą bežiūrintį į piešinį ir priėjo. Krenkštelėjo. 

— Čia neleidžiama įsinešti smeigtukų, — pareiškė jis. - Jeigu 
kyla klausimas, kam tada kamštinės lentos, tu ne pirmas. 

"Tedas atsigręžė su blausia šypsena veide. Apie smeigtukus jis 
apskritai negalvojo. 

— Noriu pamatyti, kas slypi po uždanga, Maikai. 

Maikas tik po kelių akimirkų suprato. 

— Tu toks susijaudinęs po pasimatymo su šeima, tiesa? 

— Ne dėl to. Tai yra ne //4 dėl to. Noriu sužinoti tiesą, išeiti 
iš Čia ir grįžti pas dukteris. 

Maikas linktelėjo. 


— Kaip surasti tą sumautą oposumą, Maikai? 

Buvo ketvirtadienio popietė. Visą rytą lijo, ir tan- 
kus pilkų debesų šydas pranašavo, kad bet kuriuo metu gali 
prapliupti ir vėl. Tipiška rudeninė diena pačiame pavasario 
įkarštyje. 

Beveik visi pacientai buvo susibūrę poilsio kambaryje. Ske- 
čas su Lolu įnirtingai kovėsi prie šachmatų lentos, dabar jau 
stebimi Tedo, kuris buvo laikomas nebe varžovu, o tam tikra 
nenugalima jėga, išminties šaltiniu. Po kiekvienos partijos Te- 
das, nė karto nesuklysdamas, nuo pradžių iki galo ją atkurdavo, 
ir, savo bičiulių džiaugsmui, analizuodavo kiekvieną ėjimą. Juos 
svaigino perspektyva per kitas varžybas sutriuškinti anuos iš B 
korpuso. Lesteris, visai pamiršęs savo priešiškumą, taip pat pri- 
sijungė prie komandos. 

Kažkuriuo metu atėjo Maikas ir pakvietė Tedą eiti į lauką. 
Atėjo su Espositu, storuliu, kuris tikino matantis gyvūnus ir 
retai kada pratardavo bent žodį. Tedas nieko neklausinėdamas 
nusekė paskui juos. Kiti mėgino prisijungti prie trijulės, bet 
Maikas juos sulaikė, iš pradžių grėsmingu žvilgsniu, o vėliau 
atvirai įspėdamas, kad nesugalvotų kelti kojos į kiemą. Net 
ir Tedas nustebo, koks stingdančiai baisus gali būti persimai- 
nęs, valdingas ir nepermaldaujamas to žmogaus veidas. Skečas, 
Lolas ir Lesteris tylomis linktelėjo ir grįžo prie stalo. Tedas 

nusikabino nuo vienos iš kabyklų savo paltą ir jie išėjo į kiemą. 
Espositas sekė iš paskos kaip didžiulis pažeme sklendžiantis 
balionas. 

Be jų trijulės kieme klaidžiojo tik dar du pacientai. Maikas 
atkreipė jų dėmesį, ir abu priėjo; liepė eiti į vidų, ir jie nesi- 
ginčydami pakluso. Maikas žvilgtelėjo į ligoninės pastatą, kad 
įsitikintų, jog niekas nespokso pro langus. Jie nesiruošia daryti 
nieko slapto, paaiškino jis Tedui, bet taip pat nenori ir tunto 
žiūrovų, prisiplojusių prie langų. Patraukė prie įprastinio suole- 
lio, ir Tedas galvojo, kad jie ten prisės, kaip ir ne kartą anksčiau. 
Jis numanė, kad šis žygis susijęs su oposumu, bet net nenutuo- 
kė, ką jie darys ir kuriems galams kartu velkasi Espositas. Tuo 
metu šis tipeno mažais žingsneliais, nešdamas savo didžiulį liu- 
lantį pilvą ir kaskart baimingai žvilgčiodamas į Maiką. Priėjus 
prie suoliuko Maikas liepė Tedui už vieno galo jį paimti, ruošėsi 
pernešti. 

— Greičiau, — paragino keldamas suoliuką. — Dar kas nors 
pamatys, ką darome ir praneš sargybiniui. Nešk, nestoviniuok. 

Jie nužingsniavo per kiemą link krepšinio aikštelės. Esposi- 
tas sekė iš paskos. Ir iš tikrųjų, kai jie jau buvo netoli nuo vidu- 
rio apskritimo, pagrindinės durys atsidarė ir išėjo sargybinis su 
sanitaru, kurie mosavo rankomis ir šaukė: 

— Ei! Ką jūs sau galvojate?! 

— Nešame toliau, — tarė Maikas. Dar pora žingsnių... - Vis- 
kas, statyk ir sėskis. Tu taip pat, Espositai. 

Visi trys susėdo. Maikas su Tedu iš kraštų, Espositas vidu- 
ryje. Sėdėjo nusisukę nuo ligoninės pastato, ir nematė dviejų 
vyrų, kol šie, apėję suoliuką, sustojo priešais. Vienas iš jų buvo 
Makmanusas. 

— Ką, po galais, čia darote? 

Scena buvo siurrealistinė. Trijulė ir toliau abejingais vei- 
dais sėdėjo ant suolelio, susidėję ant kelių rankas ir vengdami 
Makmanuso ir sargybinio žvilgsnių, lyg sėdėti krepšinio aikštės 
Viduryje būtų pats natūraliausias dalykas pasaulyje. 

— Ir ką? 

Maikas taikiai kilstelėjo ranką. Gerai, aš jums paaiškinsiu. 
Mostelėjo į medį ir lėtai papurtė galvą. 

„— Ten, po juo, baisu, - liūdnai tarė. - Vėjas sujudina medžio 
lapus, ir atrodo, kad lyja... Baisu! Ar taip, vaikinai? 

— Nesąmonė, Dosonai! - šūktelėjo sargybinis. - Matėme jus. 
Net neprisėdote. 

Maikas nusišypsojo ir linktelėjo. „Pričiupote!“ Vėl taikiai 
mostelėjo ranka, ieškodamas naujo pasiteisinimo. Truktelėjo 
pečiais ir prisidengė ranka lūpas... Tuoj atskleis paslaptį. | 

— Šitiems dviem ne visi namie... - bakstelėjo sau pirštu į 
smilkinį, — nežinau, ką jie sau galvojo. 

— Dieve mano, Dosonai. Raminkis, juk negalima perstatinė- 
ti daiktų, kur šauna į galvą. Tučtuojau nuneškite suoliuką atgal. 

— Klausykite, Majersai, suoliukas jau perneštas, — atsakė 
Maikas. Jo balse ir vėl nuskambėjo grėsminga gaidelė. — Valan- 
dėlę pasėdėsime. Juk žinote, kokie mes. 

Sargybinis papurtė galvą. Pirmą kartą prakalbo Makma- 
nusas. 

— Velniai nematė, einu į vidų, - suirzęs pasakė. 

Majersas atsiduso. 

— Kad tai būtų paskutinis kartas, Dosonai. Pats žinai, kai ką 
nors padarai, kiti iškart paseka tavo pavyzdžiu. Nenoriu, kad 
visa bepročių armija imtų viską kraustyti iš vienos vietos į kitą. 

— Aišku, viršininke. O dabar atleiskite, norime pasidžiaugti 
skaisčia saule. Ar kuris nors iš jūsų pasiėmė kremą nuo įdegio, 
vaikinai? 

Sargybinis pripažino savo pralaimėjimą ir išėjo. Maikas jau 
visai nebe žaismingai atsigręžė į Tedą. 

— Tikiuosi, kad buvo verta, drauguži. 

Jiems beveik prie pat kojų, buvo linija, dalijanti aikštelę į 
dvi dalis. 

Riba, skirianti tikrąjį pasaulį nuo beprotybės pasaulio, kaip 
tąkart sakė Maikas. 

— Ką mes čia veikiame, Maikai? 

— Juk nori jį pamatyti? 

Espositas akivaizdžiai suprato, apie ką jie kalba, nes ėmė ne- 
ramiai muistytis, stumdydamas abu draugus. 

— Raminkis, Espositai. 

— Noriu pamatyti, - atsakė Tedas. - Bet... 

— Štai ta riba. - Maikas parodė į baltą liniją. Apsemta van- 
dens ji buvo vos įžiūrima. - Daugiau galimybių pamatyti, kai 
esi prie linijos... Velniai griebtų, pamiršau atsinešti savo knygą! 

Tedas susigūžė ant suoliuko, nieko nebeįstengdamas pasa- 
kyti. Akimirką jis aiškiai jį išvydo, išvydo tikrąjį Maiką, ne 
šiaip grėsmingą vyriškį, kuris su savo knygomis ir ekscentriš- 
komis teorijomis kartais atrodė kaip blaiviausio proto žmogus 
pasaulyje, o visišką pamišėlį, tikrąjį Lavender Memorial ligo- 
ninės garbės narį. Tedas apsidairė aplink ir suvokė, kaip visa tai 
absurdiška. 

— Reikia tikėti, — netikėtai prakalbo Espositas. Tedas pirmą 
kartą išgirdo jo balsą. 

— Užtilk, Espositai, — nutraukė jį Maikas. 

Ir jie turėjo nei iš šio, nei iš to išvysti oposumą? Kvaila, bet 
Tedas pasijuto besižvalgantis po medžiais už aikštelės, kur sto- 
vėjo suoliukai, ar nepamatys to nepakenčiamo gyvūno. Nieko 
nepastebėjo. 

— Maikai, tu atleisk, — vis nerimo Tedas, - bet mes begalę 
kartų čia buvome, taip pat ir prie šios linijos, ir aš niekada nieko 
nemačiau. Kodėl manai, kad šįkart bus kitaip? 

— Šis mūsų dručkis, - tarė Maikas, tapšnodamas Espositą, — 
ar nesakiau, kad jis nuolat juos mato? Espositas — kaip milžiniš- 
ka šviečianti lemputė, tik vilioja ne vabzdžius. Tiesa, Espositai? 

— Jau se... se... seniai jų nemačiau. 

Maikas dirbtinai nusikvatojo. 

— Tai melas — didžiulis kaip tavo užpakalis. Šiaip ar taip, 
mes visi trys juos matėme... kuo mūsų daugiau, tuo geriau. — 
Maikas pasilenkė į priekį, kad pamatytų Tedą ir mestų į jį savo 

žaibuojantį žvilgsnį. - Tai nori pamatyti, ar ne? Nes visa tai tik 
dėl tavęs. 

Tedas linktelėjo. 

„— Tu teisus, atleisk. 

Velniai nematė. Ką jis praras? Jeigu kiurksojimas su dviem 
bepročiais krepšinio aikštelės viduryje padės jam sužinoti tiesą, 
kodėl gi nepabandžius? 

— Aš pasiruošęs, — tvirtai tarė Tedas. — Na, Espositai, iš- 
kviesk juos, pasitelkęs savo stebuklingas galias. Pasakyk, kad 
ateitų. 

— Viskas vyksta ne taip, — savo šaižiu balsu paprieštaravo 
Espositas: 

Niekas jo nepaklausė, kaip viskas vyksta. 

Jie tylomis laukė. Iš ligoninės scena tikriausiai atrodė dar 
ekstravagantiškiau. Trys vyrai iš nugaros, sėdintys nugara ant 
suolelio krepšinio aikštelės viduryje. Net Vudis Alenas geriau 
nesugalvotų savo filmo plakatui. Netrukus ekranuose: Trys vy- 
rai 17 Oposumas. 

Po dvidešimties minučių jie vis taip pat tebesėdėjo, iki šiol 
nepratardami nė žodžio. Staiga Tedas šyptelėjo. Jis neišvydo 
oposumo, bet pagalvojo apie savo dukteris, kurios kartais žais- 
davo Kas pirmas brakalbės, tas pralaimės, beveik visada Nadinės 
pasiūlymu, kai ji, pavargusi nuo ilgų sesers kalbų ir nukrypimų 
nuo temos, mesdavo jai iššūkį patylėti ilgiau už ją. Tedas pagal- 
vojo, kuris iš jų trijų prabils pirmasis. Matyt, ne Espositas, ku- 
ris, visą gyvenimą tik ir žaidė Kas pirmas brakalbės, tas bralaimės, 
o Dosonas atrodė nugrimzdęs į sunkiai apibūdinamą svajingą 
būseną. Tedas buvo vienintelis, kuriam nepavyko užsimiršti, ko 
jie čia sėdo. Kažkokia nesąmonė. Nors buvo su paltu, jam darėsi 
žvarbu. Jis patogiau įsitaisė savo vietoje ir pajuto kelnių kišenėje 
pasagos svorį. Štai kas! Tą akimirką jam viskas paaiškėjo. Jeigu 
jis bus su pasaga, oposumas niekada neprisiartins. Tedas pašo- 
ko ant kojų ir išsitraukė pasagą iš kišenės, kad ją pamatytų ir 
suolelio draugai. Nepratarė nė žodžio, bet jie, atrodo, suprato. 

Svarstė nusviesti ją tolyn, bet nenorėjo, kad Makmanusas su tuo 
kitu vėl ateitų ir sukeltų dar didesnį triukšmą, taigi tiesiog nuėjo 
prie aikštelės krašto ir padėjo ją ten. 

— Uždenk, - išgirdo sakant Espositą. 

— Kuo, po velnių, aš ją uždengsiu? — atkirto jam Tedas, jau 
apsisukęs grįžti atgal. 

— Savo paltu, - pertraukė juos Maikas. - Uždenk. 

Tedas atsiduso. Puiku. Dabar jis dar ir persišaldys. Bet turėjo 
pripažinti, kad dėl kažkokių nesuprantamų priežasčių uždeng- 
ti pasagą jam atrodė pats protingiausias sprendimas pasaulyje. 
Nusivilko paltą ir užklojo pasagą. Šįkart žvilgtelėjo, ar niekas 
nežiūri pro langą. Trindamasis rankas skubriu žingsniu grįžo. 

— Pasislink, Espositai. Leisk mane į vidurį. 

Dručkis nesiginčydamas pasislinko. 

— Tuoj pasirodys, — beveik iš karto pasakė. Jo balse nebuvo 
dvejonių. 

Tedas įdėmiai apsižvalgė. Nepastebėjo nieko neįprasto. Bet 
argi ir pats nejuto, kad kažkas keičiasi? Ir tada išvydo: baloje 
kitapus skiriamosios linijos jo dėmesį patraukė kažkoks šmėste- 
lėjęs raudonos spalvos atspindys. 

— Raudona - mylimiausia mano spalva, — nei iš šio, nei iš to 
pareiškė Espositas. Dabar jo balsas skambėjo ne tik tvirtai, bet 
ir niūriau nei paprastai. 

— Kas? — paklausė Tedas. 

Espositas neatsakė. 

Ir vėl atspindys, šįkart jau su niekuo nesupainiojamas. Baloje 
pasirodė lieknas Holės kūnas su raudonu bikiniu, suvirpėjo balą 
sujudinus vėjo gūsiui, ir tada pradingo. Bet buvo ten, tuo Tedas 
neabejojo. Pakėlė galvą ir suakmenėjo. 

Krepšinio aikštelės kampe stovėjo Disnėjaus princesių pilis. 
Tai nebuvo atspindys ar koks perregimas miražas. Pilis tikrai 
ten stovėjo. Tedas ėmė rodyti jos link. 

— Matome, - pareiškė Maikas. 

— Tai mano dukterų pilis, - virpančiu balsu ištarė Tedas. 

Jis atsistojo ir vienas nužingsniavo jos link. Pusiaukelėje at- 
sigręžęs, pamatė Maiką susirūpinusiu veidu ir Espositą, kuris 
kaip įmanydamas gūžėsi visu savo didžiuliu kūnu, įtraukęs tarp 
pečių galvą. Galima buvo pagalvoti, kad jie važinėjasi pavojin- 
giausiais pasaulyje amerikietiškais kalneliais. Nepaisant to, Te- 
das pajuto norą, beveik būtinybę, grįžti prie jų, į saugų suoliuko 
prieglobstį. 

Už jų, prie Lavenderio pastato, jis pastebėjo Makmanuso si- 
luetą prie lauko durų. Iš ten jis tikrai negalėjo nematyti pilies. 
Tedas vėl patraukė toliau. 

Pilis stūksojo tarp krepšinio aikštelės ribos ir medžių. Pri- 
ėjęs jis pritūpė ir Žvilgtelėjo pro vieną iš šoninių langų. Neke- 
tino žengti į vidų; net paliesti pilį jam neatrodė gera mintis. 
Kažkodėl jis buvo įsitikinęs, kad viduje pamatys oposumą, bet 
nepamatė. Pilis buvo tuštutėlė. Atsitraukė kasydamasis pakaušį. 
Nuo šoninės sienos į jį žvelgė Snieguolė, Pelenė, Arielė ir Poka- 
honta. Ir ką dabar darysi? Apėjo pilį. Ant priekinės sienos buvo 
Esmeralda, o šalia —- Miegančioji gražuolė, Tedas neprisiminė 
jos vardo. Ir tada jį staiga perskrodė vienas vaizdinys. Jis išvydo 
save už rankos su Sinde, einančius aplink tą pačią pilį Zoys R Us 
centre, mergaitei pasakojant kiekvienos princesės istoriją. 

Aurora! 

Atsakymą atnešė Sindės balsas. Miegančiosios gražuolės 
vardas buvo Aurora. Pajuto šiurpulį. Tai buvo pirmasis iš Ven- 
delio išplėštas prisiminimas. Ioliau ėjo aplink pilį. 

— Čia Gražuolė... - kalbėjo Sindė. 

— Iš „Gražuolės ir pabaisos“? — pasitikslino Tedas. 

— Aišku. O čia Pokahonta, o čia Mulana. 

Ant užpakalinės sienos nebuvo jokios princesės, tik ant 
medžio nupieštų plytų mūras. Tedas nužvelgė jį. Žengė ke- 
lis žingsnius atgal, norėdamas tik apžiūrėti iš kiek toliau, ir 
dešine koja užmynė kažką kieta. Oposumą! Trumpu šuoliu 
atšoko ir pasitraukė tolyn. Tačiau tai buvo ne oposumas, 0 
mėsininko peilis. 

— Jis ne iš Lavenderio, tėti. Jis toks pats kaip pilis. 

Tedas pasilenkė ir pakėlė peilį. Šiek tiek pasukęs pamatė, 
kad ašmenys kruvini. 

Raudona - mano mylimiausia sbalva. 

Iš kur čia tas peilis? Žvilgtelėjo į Maiką su Espositu, lyg jie 
galėtų iš tolo pateikti atsakymą. Jie ne tik jo nepateikė, bet ir 
atrodė sustingę ta pačia poza kaip anksčiau. Tedui kilo mintis 
pamoti ranka, kad jie atsakytų jam tuo pačiu, bet jis net nepa- 
bandė. Suprato, kad jie to nepadarys. Be to, tuo metu išgirdo 
per kelis žingsnius nuo jo šnarant žolėje, ir šįkart tai jau buvo 
oposumas, šmirinėjantis aplinkui. Tedas, regis, jam nerūpėjo. 
Regis, nerūpėjo niekas, šniukštinėjo tai vienur, tai kitur, kart- 
kartėmis vis pakeldamas snukutį. Tedas nusekė iš paskos, net 
nejusdamas, kad tebespaudžia rankoje peilį kaip koks brako- 
nierius. 

Į žengė gilyn į Lavenderio parką, visiškai jam nepažįstamą, ir 
netrukus jau nebegalėjo matyti savo bičiulių. Žingsniavo miško 
taku, besidriekiančiu tarp medžių. Oposumas tipeno priešais, 
rodė kelią. 

Dar nepriėjus proskynos oposumas nubidzeno į šalį ir nu- 
žvelgė Tedą, ir išspaudė kažką panašaus į šypseną, jei tik tas vel- 
nio padaras galėjo šypsotis. Uodega rangėsi įkandin jo apskrito 
kūno. Paėjėjęs dar porą metrų Tedas suprato, kodėl. Proskynoje 
gulėjo negyvas vaikinas. Tedas žinojo, kad jis negyvas. Lysojo 
kniūbsčias, į šalis išskėstomis rankomis, ir vilkėjo Masačuset- 
so universiteto džemperiu ir kepuraite. Tedas iškart ją atpažino 
vien todėl, kad kadaise pats dažnai ją nešiojo, kaip ir jo studijų 
draugai. Nelaimingojo veido jis nematė ir, tiesą sakant, nežino- 
Jo, ar nori pamatyti. 

Tada prisiminė, kad laiko rankoje peilį ir instinktyviai įdė- 
miau nužvelgė kūną. Pamatė dalį rėžio kakle ir kraują, dažantį 
žolę ir juodinantį žemę. 

Kas tu? 

Ėmė eiti aplink kūną. 

Turėjo jį atversti... pamatyti veidą. 

— Tedai... — išgirdo balsą už nugaros. 

Atsisuko. 

Tai buvo Makmanusas. Už jo stovėjo Maikas su Espositu. 
Visi trys atrodė sunerimę. Tedas atsigręžė tik akimirkai įsiti- 
kinti tuo, ką jau žinojo: proskynoje nebuvo jokio negyvo Ma- 
sačusetso universiteto studento ir juo labiau — besišypsančio 
oposumo. Skėstelėjo rankomis rodydamas, kad pasiduoda. Kur 
pradingo peilis, kurį jis ką tik rado? 

Jie tylomis patraukė atgal. 

— Ar pamatei? — pasidomėjo Maikas. 

Tedas vos pastebimai linktelėjo. 

— Nesu tikras, kad pamačiau tai, kas slypi už uždangos, Mai- 
kai. Jeigu atvirai, neturiu supratimo, ką pamačiau. 

Negyvo vaikino vaizdas tebestovėjo jam prieš akis. Kas jis 
buva? 

Jie jau pusvalandį buvo Lavender Memorial ligo- 
ninės Stebėjimo kabinete. Laura trumpai papasakojo apie savo 
vizitą pas Linčo sekretorę Niną. Tačiau kol kas nesakė apie jos 
paskutinį prisipažinimą. 

— Policija jos taip ir neištardė, bet ji buvo ten, su jumis, Tedai, 
prieš jums įžengiant į Linčo kabinetą. 

Tedo mintys klaidžiojo kitur. Pasimatymas su šeima ir keista 
patirtis ligoninės parke išmušė jį iš vėžių. 

— Ar visa tai turi kokią nors reikšmę? 

— Dar nepapasakojau iki galo. Bet pirma leisk pasakyti, 
kad turi, nes patvirtina, jog kiekvienas pirmojo ciklo epizo- 
das turi realų pagrindą, ir tai padės mums atkurti paskutines 
jūsų dienas. 

— Jeigu tai tiesa, ko man prisireikė pas tokį tipą kaip Bleinas? 

— Kaip tik apie tai ir norėjau pasikalbėti. Nina, išėjusi iš Lin- 
čo kabineto, girdėjo, kaip užsipuolėte jį, kad jis atsekė paskui jus 
į Bleino namus. 

Išgirdęs šiuos žodžius Tedas sukluso. Lėtai juos pakartojo. 

— Nesuprantu, kas mane galėjo sieti su tuo tipu. 

— Bet dabar tikrai žinome, kad buvote pažįstami. Galbūt apie 
jūsų ryšius niekas nežinojo, net ir Holė. Sužinojęs, kad Linčas 
jus ten atsekė, įtūžote. 

Laura buvo paslaptinga. Kartas nuo karto varstė jį itin skvar- 
biais žvilgsniais, ar bent jau taip Tedui atrodė. 

— Palaukite, Laura, apie kokius ryšius? 

— Apie jokius konkrečiai, neskubėkime. Bet manau, kad 
svarbu išsiaiškinti. Tedai, kas jums? 

Jis nudelbė akis. 

— Tiesą sakant, noriu paprašyti jūsų paslaugos. Kai pasima- 
čiau su dukterimis... 

— Ir ką? 

Tedas atrodė sugniuždytas. Pagalvojęs apie Sindę ir Nadinę, 
prisiminė savo pažadą, duotą joms išeinant. 

— Tedai, man galite pasakoti viską. Papasakokite apie savo 
jausmus, pamačius Holę ir mergaites, tai irgi turime aptarti. 

Jis atsakė be užuolankų. 

— Aš turiu ištrūkti iš čia, Laura. Dienai ar dviem turiu nuva- 
žiuoti į vilą prie ežero, pamatyti savo daiktus, įžengti į namus. 
Negaliu sugrįžti į tikrovę, kurios neprisimenu... ligoninė man 
padėjo, nesupraskite klaidingai, bet jaučiu, kad atėjo laikas su- 
grįžti ten, kur viskas prasidėjo. 

— Tedai, nežinau, ar dabar tinkamas metas. Mes darome di- 
džiulę pažangą. 

— Žinau ir esu jums be galo dėkingas. Pamačiau savo dukte- 
ris ir esu jums skolingas. Bet turiu prisiminti daugiau, o viloje 
prie ežero aš rasiu atsakymų, tikrai Žinau. 

— Kodėl taip manote? 

Tedas suprato, kad norint ją įtikinti neliks nieko kito, kaip 
tik papasakoti apie tai, ką matė ligoninės parke. 

— Sapnavau labai keistą sapną. Tai buvo... lyg vizija ar kažkas 
panašaus. Pirma, ką prisimenu, buvo rožinė mergaičių pilis. Aš 
priėjau prie jos, atidžiai apžiūrėjau ir tada pastebėjau, kad už jos 
driekiasi takas. Su manimi lyg ir buvo mano duktė Sindė. Vė- 
liau ji dingo. Ėjau tuo taku, vedančiu tolyn nuo vilos prie ežero 
nežinia kiek laiko. Bet svarbiausia, kaip jaučiausi juo eidamas: 
tarsi tiksliai Žinočiau, kad tako gale aš kažką atrasiu, visa ko 
atsakymą. 


274 


Laura buvo pasiėmusi užrašus ir paskubomis rašėsi pastabas. 

— Tada pamačiau Masačusetso universiteto studento lavoną, 
jis dėvėjo universiteto striukę ir kepuraitę. Po kūnu buvo klanas 
kraujo. Taip ir nepamačiau jo veido. 

— Kada tai sapnavote? 

— Vakar. 

Tedas neketino išduoti, kad visa tai nutiko jam nemiegant 
ir iš krepšinio aikštelės jį stebint Maikui su Espositu. Jeigu jau 
puoselėjo kažkokią viltį kada nors iš čia ištrūkti, nebuvo toks 
kvailas, kad pasakytų, jog priėjo kūną sekdamas paskui įsivaiz- 
duojamą oposumą. 

— Kas dar įvyko? 

— Tai buvo viskas. Nežinau, ką reiškia ta pilis ir negyvas stu- 
dentas; matyt, kažką, ko neįstengiu prisiminti. Bet neabejoju, 
kad tame kelyje, vedančiame nuo vilos prie ežero, slypi svarbūs 
atsakymai. Tas jausmas buvo toks stiprus, kad negalėjau galvoti 
apie nieką kita. 

— Tedai, juk žinote, kad kai kuriems sapnams tai būdinga. 
Juose mes net neabejojame tam tikrais dalykais, kurie prabudus 
pasirodo esantys netikri. 

— Taip. Bet tai buvo visai kas kita. Tam tikra prasme aš... 
tarsi išgirdau pats save ir sulaukiau atsakymo, kurio ieškojau. 

Tedas žinojo, kad perdeda. Tačiau turėjo būti įtaigus. Pama- 
tęs Lauros veido išraišką suprato, kad jo pasakojimas bent jau 
suintrigavo ją. 

Ji toliau rašėsi pastabas. 

— Tai, ką pamatėte eidamas tuo taku, jus kaip nors sugrąžino 
į universiteto laikus? 

— Ne visai. Žinoma, striukė ir kepuraitė buvo ne šiaip sau, 
bet iš tikrųjų universiteto laikai —man šis tas migloto. Daug ką 
aiškiai prisimenu, pavyzdžiui, dėstytojus, pokerį, darbus, ku- 
riuos dirbau, na, panašias detales. O kitko — niekaip. Tikriausiai 
viso to, kas susiję su Lin... su Džastinu. Jeigu jis buvo mano 
kambario draugas ir mes draugavome, turbūt nieko keista, kad 
neprisimenu daugelio dalykų, kuriuos darėme kartu... 

Laura linksėjo. 

— Ir ką, Laura? Ką manote apie galimybę nuvažiuoti į vilą 
prie ežero? 

Daktarė vos pastebimai papurtė galvą. Jos akyse šmėstelėjo 
liūdesio šešėlis. 

— Dabar ne metas, Tedai. Apgailestauju. Nors neatmetu ga- 
limybės, kad po kurio laiko galėsime surengti išvyką terapiniais 
tikslais. Kartais tai darome, jei manome, kad ji gali būti nau- 
dinga. 

Tedas atsistojo. Jo rankų ir kojų judesių niekas nevaržė. Tie- 
sa, Makmanusas iš gretimo kabineto nenuleido nuo jo akių. 

— Laura, suprantu, ką norite pasakyti ir pasitikiu jumis. Pra- 
šau tik vieno, pagalvokite. Jeigu to takelio apskritai nėra arba jis 
niekur neveda, nieko neprarasime. 

Tedas priminė mokinį, atsistojus; atsakinėti pamokos. Laura 
žiūrėjo Į jį pro skaitymo akinių viršų. 

— Pažadu, pagalvosiu. Bet turiu pasakyti, kad sprendimą pri- 
imsiu ne aš. Aš nesu šio skyriaus vedėja. 

Tedas atsisėdo. 

— Suprantu. Pakaks, kad pagalvosite. 

— Taip ir padarysiu. Pažadu. 


33 


Markusas nesikalbėjo su Laura nuo tų trumpų pie- 
tų ligoninės kavinėje, ir nuo tada nė akimirkai negalėjo išmesti 
jos iš galvos. Kai ji paskambino jam į kabinetą ir pasakė turinti 
pasikalbėti vienu klausimu dėl Tedo Makėjaus, Markusas su- 
tiko su ja susitikti ir čia pat apsisprendė: nelaukdamas ilgiau 
nė akimirkos prisipažins apie savo jausmus. Jam jau nusibodo 
teisintis sau pačiam. Tedas Makėjus palauks. Visas pasaulis pa- 
lauks. 

Laura užklupo jį sėdintį viename iš dviejų nedidelių fotelių 
prie lango. 

— Galiu užeiti? 

- Žinoma. 

Laura atsisėdo į kitą fotelį. Jie sėdėjo devyniasdešimties 
laipsnių kampu vienas kito atžvilgiu. Jis žvelgė pro langą, ieš- 
kojo žodžių. Ne, iš tikrųjų ieškojo jėgų. 

— Tau viskas gerai, Markusai? 

— Jei atvirai? Ne visai. Aš... 

Ji šiek tiek pasilenkė, ragindama tęsti. Markusas mintyse dar 
kartą suformulavo žodžius. Giliai įkvėpė. 

— Visą laiką apie tave ir tegalvoju, - galiausiai ištarė. 

Ji su pasitenkinimu, o kartu ir su užuojauta nusišypsojo. 

— Tą vakarą pas tave... Taip norėjau tave pabučiuoti. 

Laura uždėjo jam ant alkūnės ranką. 

— Palauk. Padarykime visa tai, kaip dera. Gal šeštadienį pa- 
sikviesk mane į svečius? Kai tik atidarysi man lauko duris, pir- 
miausiai tą ir padarysime, netarę nė žodžio. 

Jis sutiko. 

— Tai bus pasimatymas, — tarė ji ir atsistojo. 

— Maniau, kad norėjai... 

Laura išėjo iš kabineto. Durys užsidarė ir vėl atsidarė. 

— Daktare Grantai? Galiu su jumis pasikalbėti? 

Markusas nusijuokė. 

Laura atsisėdo ant kėdės priešais stalą, o jis sugrįžo į įpras- 
tinę savo vietą. 

— Tavo sekretorė mano, kad aš kuoktelėjusi. - Laura vos su- 
silaikė nesusijuokusi. 

— Šiek tiek kuoktelėjusi ir esi, - atsakė Markusas, ir kiek pa- 
tylėjęs mostelėjo į fotelius, kuriuose jie dar ką tik sėdėjo. — Ir 
ačiū... už... pati žinai, už ką. Apie ką norėjai pasikalbėti? 

Laura akimirksniu persimainė. 

— Tedas prisiminė kai kuriuos dalykus iš savo praeities, ir 
turbūt atėjo laikas šiek tiek labiau jį spustelti. 

Laura papasakojo Tedo sapną apie Masačusetso universiteto 
studentą. Ir apie taką už rožinės pilies. 

— Tedas nori nuvažiuoti į vilą prie ežero, - paaiškino ji. - Mano, 
kad galbūt tas takas padės jam prisiminti arba nuves jį į kokią 
nors svarbią vietą. Aš pagalvojau ir noriu pabandyti, Markusai. 

Jis akimirką pamąstė. 

— Tu įsitikinusi, kad dabar tinkamas metas? 

— Jei atvirai, ne. Bet logikos čia buvo tiek mažai. Aną dieną 
jį aplankė dukterys... neįsivaizduoji, kokios žavios mergaitės. Jei 
to reikia, kad Tedas atvertų paskutines duris, verta pabandyti. 
Blogiausiu atveju tai nieko neduos ir kelionė bus veltui. 

— Spręsti tau, Laura. Kadangi aš korpuso vedėjas, viskas, kas 
jame vyksta, yra mano atsakomybė. Tačiau jo daktarė esi tu. 
Pateiksi prašymą, ir suteiksiu leidimą išvykti. Kada tu nori? 

— Gal šeštadienį? 

Markusas pasibaisėjęs išplėtė akis. 

Laura nusijuokė. 

— Man laisva diena, - paaiškino. — Volteris su tėvu važiuoja 
pas senelius. Man tai ideali diena. Iš ryto nuvažiuosiu su Tedu 
ir po pietų jau grįšiu, dar bus per akis laiko susiruošti ir ateiti 
į mudviejų pasimatymą. Žinau, kad spręsti turiu aš, bet man 
svarbi ir tavo nuomonė. 

— Tavo nuojauta dirbant su šiuo pacientu pasiteisino. Atradai 
jo praeityje ryšį, siejantį jį su šachmatais, tą nepaprastą pasa- 
gą, perkėlei į C korpusą... visa tai tavo nuopelnas. Žinau, koks 
svarbus tau Makėjus. Jeigu nuojauta sako, kad dabar tinkamas 
metas, nedvejok. 

— Ačiū. 

— Galėčiau pasikalbėti su Bobu, tuo savo draugu iš Bostono 
policijos. Prisimeni jį? 

Laura linktelėjo ir prunkštelėjo, prisidengusi ranka burną. 

— Robertą Diuvalį? Kaip galiu pamiršti? 

Markas taip pat nusijuokė. 

— Tą patį. Bet jeigu kada nors jį sutiksi, nesugalvok kreiptis 
pilnu vardu. Paklausiu, gal jis galės pasidomėti ta žmogžudyste, 
jeigu tokia iš tikrųjų įvyko. Kuriais metais Makėjus studijavo 
universitete? 

— Įstojo devyniasdešimt trečiaisiais. Būtų tiesiog puiku, jeigu 
sužinotų, ar per tuos metus Masačusetso universitete buvo koks 
nors žmogžudystės atvejis. 

— Leidimą pervežti išduosiu griežčiausios apsaugos sąlygo- 
mis. Visą laiką antrankiai ant rankų ir ant kojų ir ginkluotas 
sargybinis. 

— Sutinku. 

— Iš anksto žinau atsakymą, bet norėčiau važiuoti kartu... 

— Gerai mane pažįsti. Geriau važiuočiau su kuo nors, kieno 
veidas jam būtų pažįstamas. 

— Pažiūrėsiu, kuris iš vaikinų budi. Mielai sutiks pasivažinėti. 

— Iki ten trys valandos kelio, - tarė Laura, šią aplinkybę s3- 
moningai palikusi pabaigai. 

Markusas pastebėjo jos subtilų manevrą. 

— Tu nepataisoma, Laura Hil. 

— Pažadu grįžti laiku ir nevėluoti į pasimatymą, — tarė sto- 
damasi. 

— Atsiųsk užpildytą prašymo blanką ir aš šiandien pat pasi- 
rašysiu. 

— Ačiū tau. : 

— Tikriausiai iki tol dar susitiksime, bet jeigu ne - kuo di- 
džiausios sėkmės. 

- Šeštadienį apie atvejį nekalbėsime, — pažadėjo Laura prieš 
išeidama, — duodu žodį. 

— Nežinau, ar tavimi tikėti. 

Ji nusišypsojo. 

— Ir prisimink, ką turėsi padaryti atidaręs lauko duris... 

— Nepamiršiu. 


KETVIRTOJI DALIS 


1993-ieji 


1993-aisiais Masačusetso universitete studijavo 
daugiau kaip dvidešimt tūkstančių studentų. Daugelis jų įsi- 
kurdavo studentiškuose bendrabučiuose, kurių buvo penkias- 
dešimt, dviviečiuose kambariuose, skiriamuose laikantis tam 
tikros procedūros, kaip manoma, leidžiančios atsižvelgti į kie- 
kvieno studento pageidavimus. Tam būdavo užpildoma detali 
anketa, kuri ir užtikrindavo neklystamai objektyvią atranką. 
Tuo netgi buvo giriamasi reklaminiuose bukletuose! 

Tačiau Tedas Makėjus, susipažinęs su savo kambario drau- 
gu, pirmiausia pagalvojo, kad už skirstymą atsakingas persona- 
las neturi žalio supratimo apie tai, ką daro. Kitaip buvo nepaaiš- 
kinama, kaip kam nors šovė mintis, kad jie su Džastinu Linču 
galėtų rasti bendrą kalbą. Pakako juos pamatyti, kad supras- 
tum, jog jų gyvenimai sukasi skirtingose orbitose. Už skirstymą 
atsakingo personalo naudai, tiek Tedui, tiek Džastinui, buvo 
suteikta stipendija ir paskola, įpareigojanti juos siekti aukštesnių 
už kitus akademinių rezultatų, ir todėl jie turėjo būti apgyven- 
dinti viename iš trijų tokiomis pat sąlygomis studijuojančių stu- 
dentų bendrabučių — jiems teko Shepherd House bendrabutis, 
visų vadinamas Bloku dėl priežasčių, akivaizdžių kiekvienam, 

kuris bent šį tą yra girdėjęs apie statybų meną. Taigi 503-uoju 
Bloko kambariu jiems teko dalytis būtent dėl neužtikrintos fi- 
nansinės padėties... Skurdas, didysis lygintojas! Vienintelis da- 
lykas, kuris, juos siejo, regis, buvo žavėjimasis „Nirvana“. Bet 
kas 1993-aisiais nesiklausė „Nirvanos“? 

Džastinas Linčas buvo neeilinio grožio jaunuolis, aukštas ir 
tvirtas, didelėmis mėlynomis akimis ir stačiakampiu smakru. Jo 
plaukai, kaip pastebėjo Tedas pirmosiomis ankšto bendro gy- 
venimo dienomis, visada atrodė nepriekaištingai, bet ne todėl, 
kad Džastinas stropiai kirpdavosi, o todėl, kad augdami jie sa- 
vaime įgaudavo naują formą, lyg patys gyventų savo gyvenimą. 
Linčo atsiradimas studentų miestelyje ilgai neliko nepastebėtas. 
Bet kurio amžiaus studentės vis įsigudrindavo nueiti į Shepherd 
House ir pasisukioti prie 503 kambario arba penktojo aukšto 
poilsio kambaryje. Kai kurios susistabdydavo Tedą ir apipildavo 
jį visokiausiais prašymais dėl kambario draugo. Pačioms nedrą- 
siausioms reikėjo Žinoti, ar jis turi merginą ir panašiai; kitos 
buvo tiesesnės ir įžūlesnės, siūlydavosi pačios užeiti į kambarį 
ir užduoti klausimą. Kaip tik tas donžuano statusas labiausiai 
ir erzino Tedą, kuriam santykiai su priešinga lytimi nesiklos- 
tė taip lengvai. Bet jis jautė savo naujajam kambario draugui 
ne pavydą, — na, gal tik šiokį tokį, — buvo šis tas giliau: Tedas 
ne šiaip staiga ėmė bjaurėtis mergišiais. Jo tėvas buvo vienas iš 
tokių... Ir dar koks! Argi Tedas to nesakė psichologei per poka!- 
bį dėl priėmimo? Aišku, kad sakė. Ta moteriškė iki koktumo 
knaisiojosi ir knaisiojosi Tedo praeityje, ypač domėdamasi prie- 
žastimis, dėl kurių iširo jo tėvų santuoka. Ir jis jai pasakė. Pasa- 
kė, kad jo tėvas ilgus metus turėjo meilužę. Ir kai psichologė jo 
paklausė, ką jis apie tai manė, iš pradžių Tedas pagalvojo, kad 
tai kvailiausias klausimas pasaulyje, o paskui nutarė pasakyti 
tiesą, pasakyti, kad nekentė savo tėvo ir visų nelemtų vyrų, ap- 
gaudinėjančių žmonas. Ir neišvengiamai kilo klausimas: kodėl 
universiteto darbuotojai vertė jį dalytis kambariu su tipu, kuris 
įkūnijo visa tai, ko Tedas nekentė? Tedas buvo pasipiktinęs. Ta- 

čiau dėl vieno buvo tikras: kai tik tuntais ims eiti merginos, jis 
pasikalbės su kambario draugu. Ir tai nebus malonus pokalbis, 
tikrai ne. Nes Linčas sakė turintis gimtame mieste merginą, net 
buvo pasikabinęs ant sienos jos nuotrauką. 

Įspūdis, kurį Linčui paliko Tedas, buvo ne ką geresnis. Ir ne 
dėl jo storžieviškos išvaizdos, odinių striukių ir prastų manierų; 
šiaip ar taip, tokie bandymai irtis prieš srovę ir visiems apie tai 
skelbtis jam atrodė apgailėtini; Tedas netgi važinėjosi išklerusiu 
opeliu komodoru su lipduku užpakalyje: Už įstatymo riby. Bet 
ne tai buvo blogiausia. Blogiausia buvo tai, kad tuo metu, kai 
Linčas rimtai žiūrėjo į mokslus, buvo įsidarbinęs bibliotekoje ir 
studijuodavo, kol įskausdavo akis, Tedas, ta kaimietiška Džo- 
no Travoltos versija, tik kartais nueidavo į vieną kitą paskaitą, 
dirbo valgykloje ir dienų dienas pliekė pokerį šeštajame aukšte. 
Ypač siutino, kad lošė pokerį šeštajame aukšte. Linčas mokyda- 
vosi iki vėlumos ir vis matydavo, kaip jo draugužis grįžta tvos- 
kiantis rūkalais ir nuo dūmų užtinusiomis akimis. Kartais Te- 
das atsiversdavo kokią savo matematikos ar finansinės apskaitos 
knygą, bet ne daugiau nei pusvalandžiui. Netrukus užmigdavo 
su atversta knyga, net nenusirengęs. Linčas žinojo, kad Tedo 
stipendijų planas vienas iš griežčiausių, ir matė, kad po pirmojo 
seanso jis niekaip neišsilaikys. Tam tikra prasme laukė egzami- 
nų, kad jam paskirtų naują kambario draugą. 

Pirmaisiais mėnesiais jie bendraudavo tik tiek, kiek buvo ab- 
soliučiai būtina. Vienintelės bendrystės akimirkos būdavo tada, 
kai Linčo „Sony“ grotuve skambėdavo „Nirvana“ arba „Pearl 
Jam“. Be trumpų pokalbių, kurie visada sukosi apie muziką, jų 
niekas nesiejo. Jie niekada nesikalbėdavo apie savo darbus, nesė- 
dėdavo prie vieno stalo valgykloje, ir net jų tik besikuriantiems 
draugų ratams, atrodo, nebuvo lemta susikirsti. 

Tedas pirmasis suprato, kad tie iš priėmimo skyriaus buvo 
kažkokie sumauti genijai, ir kad jis mažų mažiausiai buvo su- 
sidaręs apie Linčą nepagrįstą išankstinę nuomonę. Nes mergi- 
nų tuntai, kurių jis tikėjosi, taip ir nepradėjo eiti. Tiesą sakant, 

pirmoji ir vienintelė mergina, užsukusi į jų kambarį iki spalio 
mėnesio, atėjo Tedo kvietimu. Atrodo, Linčas ne tik nesiruošė 
apgaudinėti savo draugės, bet ir labai nejaukiai jausdavosi, kai 
tik kokia nors nepažįstamoji įžūliai verždavosi pas jį. Toks pa- 
sisekimas buvo kiekvieno svajonė; kur kas mažesnį turėjo net ir 
tie, kurie studentų miestelyje kas penkias minutes girgždindavo 
lovas. Taip tais laikais Masačusetso universitete buvo vadina- 
mas dulkinimasis; lovos buvo senos, spyruoklinės, itin patogios, 
bet ir itin triukšmingos. Linčas per tuos pirmuosius mėne- 
sius nesugirgždino savo lovos nė vieno vienintelio karto, nors, 
dievaži, galėjo tai daryti iki pamėlynavimo. Tedas galiausiai 
nusprendė, kad jis gėjus ir toje jo draugės nuotraukoje — šiaip 
kažkokia mergina. Vėliau kelis kartus nugirdo jį kalbantis su ja 
telefonu, o manyti, kad visi tie pokalbiai suvaidinti, buvo jau per 
daug. Linčas buvo ištikimas, nors jo galia meilės fronte prilygo 
granatsvaidžio galiai, bet neatrodė, kad jis linkęs ja naudotis. 
Tikrai buvo keistas tipas. Tedą jis pradėjo intriguoti. 

Atėjus spaliui, o kartu ir pirmiesiems egzaminams, Linčas 
surinko vieną C ir tris B. Buvo laimės viršūnėje. Bet dar labiau 
nustebo, pamatęs savo maištingojo bendramokslio pažymius. 
Visi A. Tai buvo nesuvokiama, matyt, buvo kažkokia paslaptis, 
nes Linčas kasdien matydavo Tedą ir žinojo, kad mokslams jis 
skiria itin mažai laiko, paprastai mažiau nei valandą per dieną. 
Abejojo, kad darbo valgykloje metu būtų galėjęs susitelkti prie 
mokslų. Net nesinešdavo ten knygų. Jeigu taip, tai kur buvo 
esmė? Paslaptis, kuri ilgainiui Linčui atsiskleidė, buvo ta, kad 
jo kambario draugas buvo itin gabus, o be to, apdovanotas feno- 
menalia fotografine atmintimi. Todėl Tedas taip puikiai išlaikė 
analitinius dalykus, pavyzdžiui, tuos, kurie reikalavo išskirti- 
nai įsiminimo. Skaitė stulbinamai greitai, tris ar keturis kartus 
greičiau nei vidutinis studentas, ir nieko nepraleisdavo pro akis. 
Be to, Linčas žinojo, kad tos valandos prie pokerio stalo, kurias 
Tedas pratęsdavo dar ir nelegaliai lošdamas už studentų mies- 
telio ribų, buvo ne daugiau ir ne mažiau jo pragyvenimo šalti- 

nis. Kai visi aštrūs kampai tarp jų visiškai nusigludino, Tedas 
prisipažino, kad iš tikrųjų nekenčia pokerio, tačiau šis lošimas 
pakankamai populiarus, kad Tedas galėtų suktis tarp skirtin- 
gų lošėjų nesukeldamas per daug įtarimų. Lošėjas, išlošiantis 
gerokai daugiau, nei pralošia, anksčiau ar vėliau visur yra at- 
stumiamas. Tedas lengvai įsimindavo kortas ir vos per kelias 
sekundes priimdavo statistiškai sudėtingus sprendimus, todėl 
turėjo daugiau galimybių išlošti. Prieš studentiškų stalų nesi- 
suko didelės sumos, tačiau Tedas kažkaip sugebėdavo išlošti 
išlaidoms, kurių nepadengė stipendija, ir mokėti už motinos 
gydymą ligoninėje. 

Pasirodė, kad tie iš skirstymo skyriaus vis dėlto tikrai gerai 
atliko savo darbą. Netrukus Tedas su Džastinu tapo draugais. 


1993-ieji 


Draugystės preliudija tapo gili pagarba vienas ki- 
tam. Tedas iš tikrųjų su niekuo nesibičiuliavo; jo pokerio bičiu- 
liai tikriausiai laikė jį draugu, bet su jais Tedas nebuvo nuošir- 
dus, tiesiog sakė ir darė tai, ko iš jo buvo tikimasi ir ne daugiau. 
Buvo išmokęs taip elgtis beveik bet kokioje aplinkoje ir darė tą 
sąmoningai, iš išskaičiavimo, be emocijų. Džastinas buvo pir- 
masis žmogus, kuriuo jis nuoširdžiai domėjosi; jam tai buvo vi- 
sai nepatirtas jausmas, nes mokykloje jis taip pat neturėjo jokio 
noro leistis į draugystes. 

Tuo metu Džastinas buvo užmezgęs kelias tam tikrų pers- 
pektyvų turinčias pažintis, bet pamažu jas apleido ir užsisklen- 
dė savame pasaulyje. Jis iš prigimties buvo vienišius, ir draugys- 
tė su jį suprantančiu žmogumi suteikė jam pasitikėjimo, kurio 
reikėjo, kad Džastinas pamažu atrastų save. Tas netikėtas savo 
vidinio pasaulio atradimas vedė permainų jo gyvenime link, 
kurios išryškėjo pirmaisiais studijų universitete metais. 

Viena šaltą popietę po Kalėdų Džastinas sėdėjo prie esė kū- 
rybinio rašymo seminarui. Kambario gilumoje plyšavo Kurtas 
Kobeinas, o Tedas jau buvo baigęs savo dienos mokslus, pus- 
valandį pagulėjęs lovoje su įvairiomis apskaitos, statistikos ir 

dar dievai žino kokiomis knygomis, kaip koks aštuonkojis vie- 
nu metu vartydamas visų jų puslapius. Žiūrint į jo mokymąsi, 
kiekvieną galėjo apimti neviltis. Dabar jis ruošėsi eiti į šeštąjį 
aukštą, kuriame vakarai prie pokerio stalo vis ilgėjo ir ilgėjo. 
Anot jo, kiti tobulėjo, o be to, jis tiksliai žinojo, kad keli lošėjai 
sugalvojo būdą jį sutramdyti, ir susimokę tarpusavyje keisdavosi 
subtiliais sutartiniais ženklais, kuriuos jis jau buvo perpratęs. 
Kadangi Tedas buvo iš tų, kurie beveik visada išlošia daugiau, 
nei pralošia, anksčiau ar vėliau to ir reikėjo tikėtis. Kol kas pa- 
dėtis buvo valdoma, ar bent jau jis taip manė. Visada galėjo ne- 
sėsti prie sukčių trijulės stalo arba susirasti kitų lošimo vietų, 
taip pat ir už studentų miestelio ribų. O dabar dar turėjo šiek 
tiek laiko ir beveik nejučia uždavė Džastinui vieną klausimą, 
kurio, kaip jis nujautė, jo draugas seniai laukė. Džastinas visada 
pasakodavo apie savo motiną ir niekada apie tėvą, ir tą popietę 
Tedas matė, kad jis vargiai sugeba susikaupti prie knygų: dai- 
rosi pro langą, malasi po kambarį, mušinėja į sieną teniso ka- 
muoliuką... ir, pasinaudojęs proga, uždavė taip ilgai atidėliotą 
klausimą. Įtarė, kad Džastino tėvas arba miręs, arba paliko jį 
vaikystėje, bet pasirodė, kad ne. | 

Džastino tėvas buvo gyvas ir sveikas kaip ridikas, gyveno 
Dirfilde su ponia Linč ir dar vienu sūnumi, bet Džastinas jautė 
jam gilią panieką. Dar vienas sutapimas! 

— Beveik nebendraujame. Niekas nežino, kodėl, — atsakė 
Džastinas. Pasikabino universiteto džemperį ir atidarė langą. 
Žvarbaus oro gūsis akimirksniu atšaldė kambarį. Atsisėdo ant 
palangės ir prisidegė cigaretę. Atliko visa tai automatiškai, ir 
sėdėjo, gaubiamas dūmų debesies ir nugrimzdęs į praeities pri- 
siminimus. — Net tėvas nenumano, kodėl, įsivaizduoji, Tedai? 
Niekada jam to nesakiau. Gal kada nors ir pasakysiu. 

Tedas atsisėdo ant savo lovos. Pokerio partija palauks. 

— Suprantu tave. Mano tėvas irgi šunsnukis. 

Džastinas linkčiojo, mesdamas iššūkį šalčiui, atsukęs veidą 
į lauką. 


289 


— Jis mano, kad tai dėl amžiaus, kad man dabar maištingas 
metas ir tai praeis. Mama galvoja tą patį, nors su ja elgiuosi visai 
kitaip ar bent jau stengiuosi. Jis toks bukas, kad jam net neding- 
teli nė viena savikritiška mintis. Kai buvau vaikas, mes buvome 
neišskiriami. Tėvas buvo mano stabas, norėjau visais atžvilgiais 
būti panašus į jį. Jis buvo tobulybė. 

Džastinas užgesino cigaretę ir suskubo uždaryti lango. Pasi- 
trynė rankas ir priėjo prie radiatoriaus sušilti. 

— Su tėvu mes lyg du vandens lašai, - nuolankiai tarė. - Kaip 
klonuoti. Jei parodyčiau jo nuotrauką prieš trisdešimt metų, pa- 
galvotum, kad ten aš, jei ne milžiniški akiniai ir platus kliošas, 
kokį nešiodavo tais laikais. Ko gera, taip yra dėl tų santykių, 
kurie susiklostė tarp mūsų, nors gal ir ne. Nežinau. Mus siejo 
ypatingas ryšys. Pavyzdžiui, su broliu taip nebuvo. Turi brolį ar 
seserį? 

Tedas papurtė galvą. 

— Atleisk, kad užsivedžiau... tau reikia eiti į... 

— Nesijaudink, drauguži. Papasakok pagaliau. 

— Mano tėvas elektrikas. Dirba vienas. 

Vaikystėje nekantriai laukdavau atostogų, kad galėčiau jį ly- 
dėti. Važiuodavome jo furgonu pirkti medžiagų ir atlikti darbų, 
jis sakydavo, kad aš jo padėjėjas ir kada nors būsiu toks kaip jis. 
Tėvas buvo viskas, ko troškau, garbės žodis. Jeigu tais laikais 
manęs klausdavo, kuo noriu būti užaugęs, nedvejodamas atsa- 
kydavau, kad elektriku. Iškart. 

Džastinas spragtelėjo pirštais. 

— Tėvas nuolat apsipirkdavo trijose ar keturiose parduotuvė- 
se. Dvejose iš jų buvo konsultančių, ir jis nuolat su jomis flir- 
tuodavo. Paskui juokaudavo su manimi ir sakydavo, kad mamai 
nebūtina sakyti, ir aš, žinoma, nieko nesakydavau, niekada. Kai 
važiuodavo pagal iškvietimą į namus ir mus įleisdavo moteris, 
būdavo tas pats. Mesteldavo ką nors tokio: „Mamai nieko nesa- 
kyk, Džastinai, juk žinai, kad ji liūdės, jei sužinos.“ Sakydavo, 
kad tai nereiškia, jog jis jos nemyli, kad mes, vyrai, mėgstame 

flirtuoti su kitomis moterimis ir panašias nesąmones. - Džasti- 
nas papurtė galvą. — Suprantu, dabar atrodo kvaila, bet aš šven- 
tai tikėjau, kad tai tiesa, Tedai. Tėvas kalbėdavo tokius dalykus: 
„Matei, kaip konsultantė žiūrėjo į mano raumenis? Lyčia juos 
įtempiau, kad pamatytų...“ Ir taip visą laiką. Jei per televizorių 
mamai nematant parodydavo kokią nors gražią moterį, jis ro- 
dydavo man grimasas ar gestus. O man buvo aštuoneri! Ir taip 
visą laiką. Tik tada, kai man sukako dvylika, aš jau nebebuvau 
tikras, kad jis tik flirtuodavo. Su kai kuriomis iš šių moterų 
tėvas palaikė atsitiktinius ryšius. 

Tedas atidžiai klausėsi, kaip retai kada klausydavosi ko nors 
kito. Galvojo apie daug ką, taip pat ir apie tai, kad tai beveik ne- 
abejotinai ir buvo priežastis, dėl kurios jie su Džastinu atsidūrė 
tame pačiame kambaryje. Skirstymo skyrius tikrai nepriekaiš- 
tingai atliko savo darbą. 

— Žinai, kas blogiausia? 

— Kas? 

— Kad sulaukęs šešiolikos aš pradėjau elgtis taip pat. Maniau, 
kad vyrai taip ir elgiasi. Laikau save protingu žmogumi, Tedai... 
na, ne tokiu protingu kaip tu, - Džastinas nusijuokė, - bet nesu 
kvailys. Bet patikėk, niekada nesuabejojau tėvo mokymais. Jo 
žodžiai man buvo tarsi Dievo, šventa tiesa. Tuo metu jau supra- 
tau, kad mama, kuri taip pat nėra kvailė, turi rimtų įtarimų, o 
gal net ir tikrų Žinių apie mano tėvo išvykas. O mamą aš tikrai 
myliu labiau už viską pasaulyje. Kaip aš galėjau neginčyti to, kas 
Jai buvo skaudu? 

— Na, tu laiku supratai. Tai svarbiausia. 

— Taip, manau, kad taip. 

Viskas baigėsi kažkurią akimirką ištartu „nesvarbu“. Įsivy- 
ravo tyla, kokios tik galima tikėtis penktadienio vakarą stu- 
dentų bendrabutyje. Čia buvo laikomasi gana griežtos politikos 
triukšmo atžvilgiu, bet savaitgaliais ji kiek sušvelnėdavo. 

— Keista, - pasvarstė Džastinas. - Niekam niekada to nepa- 
sakojau. Psichologė per pokalbį priėmimo skyriuje klausė apie 

tėvą, ir aš atsakiau, kad mūsų santykiai tragiški, bet plačiau apie 
tai nekalbėjau. Niekada niekam nesakiau, už ką jo nekenčiu. 

Tedas nežinojo, ką atsakyti. Buvo susijaudinęs, ar bent taip manė. 

- Iš pradžių jis nesuprato, kodėl noriu nuo jo atsiriboti, — to- 
liau kalbėjo Džastinas, — nesakau, kad dabar supranta, papras- 
čiausiai su tuo susitaikė. Bet ir toliau apgailėtinai bando suartėti 
ir visada nusprendžia kalbėtis su manimi apie moteris. Mano, 
kad taip lengviau atras bendrą kalbą. Apverktina. Pernai atsive- 
džiau į namus draugę. Ji buvo pirmoji mergina, su kuria supa- 
žindinau savo tėvus. Laila, atrodo, tau pasakojau. - Mostelėjo 
į nuotrauką ant sienos. — Pats matai, ji nėra labai... krintanti į 
akis. Esmė ta, kad... 

Džastinas atsistojo, susiėmė rankomis už galvos. 

— Dieve mano, kas mano darosi?.. Nė akimirkai negaliu nu- 
tilti. Pagalvosi, kad aš... 

Tedas atsistojo ir spustelėjo jo petį. 

— Būk ramus. Kitą kartą teks išklausyti pasakojimo apie 
mano tėvą, — tarė Tedas, nors dar neturėjo jokių ketinimų pa- 
pasakoti savo istoriją. — Patikėk, dar nežinia, kuris iš jų didesnis 
šunsnukis. 

Tai kaip ten su Laila? 

Džastinas susimąstė. 

— Kai Laila išėjo, - po kurio laiko prakalbo, - jis priėjo ir 
pareiškė, kad galėjau susirasti ir kur kas geresnę. Pamerkė akį ir 
nusišypsojo. Įsivaizduoji? Su Laila susipažinau atsitiktinai, per 
vieną draugą, ir žinai? Kai mus supažindino, beveik iškart pa- 
galvojau, ką apie ją pasakys tėvas... Ir tai buvo tie patys Žodžiai, 
kuriuos vėliau jis ištarė. Gerai pažįstu to šunsnukio mąstymą. 

— Gal todėl ją ir išsirinkai. 

— Turbūt. Iš tikrųjų turime nedaug ką bendro. 

Džastinas nusijuokė. 

— Pastaruoju metu mūsų pokalbiai pasidarė kiek šaltesni. Ir 
tas atstumas, net nežinau. — Staiga nutilo. - Ar tu neturėtum 
sėdėti šeštame aukšte ir tuštinti tiems šunsnukiams kišenes? 

"Tedas patraukė pečiais. 

— Gal šiandien leisiu jiems atsikvėpti, - atsakė. — Vakar buvo 
itin pelninga diena. Gal einam, išlenkim po porą alaus? Aš 
moku. 

— Aišku! 

Tedas apsivilko odinę striukę ir užsidėjo ausinę kepurę. 
Džastinas išėjo iš 503-ojo Bloko kambario pirmas, o jis iš pa- 
skos. Buvo dar anksti, bet Tedas ėmė galvoti, kad su Džastinu 
pradeda megztis tikra draugystė. 

Tikra draugystė pirmą kartą jo gyvenime. 


1994-ieji 


Žvarbi 1994-ųjų žiema tapo riba, dalijančia Džas- 
tino Linčo gyvenimą į prieš ir po. Po trumpo pokalbio telefonu 
jis išsiskyrė su Laila, ir jo akademinis pažangumas staiga krito. 
Vienas dalykas nebuvo kito pasekmė, bet abiejų kilmė buvo ta 
pati. Džastinas pamažu ėmė suvokti, kad studijos universite- 
te — tai jo nenoro būti sumautu elektriku kaip tėvas, pasekmė, 
dar vienas būdas jį nubausti, elgtis /377 nesuprantamu būdu. Jo 
draugystė su Laila — juo labiau, nors tai buvo akivaizdžiau. Jis 
pasirinko merginą, kurios jo tėvas, Dirfildo Kazanova, nieka- 
da nebūtų išsirinkęs nei sau, nei savo sūnui. Taip pat pasirinko 
ir būsimą profesiją. Viskas buvo šūdas. Tėvas buvo lyg juodoji 
skylė, kurios jėgos nenumaldomai traukė jį į tuštumą. Nesvar- 
bu, ar Džastinas elgėsi taip, kad įtiktų tėvui, ar taip, kad šis jo 
nekęstų, pasaulis ir toliau sukosi apie jį. 

Jis pradėjo svarstyti - kaip jam buvo įprasta, pernelyg vėlai, - 
ko nori iš gyvenimo? Ar tikrai nori studijuoti anglų literatū- 
rą? Literatūra buvo vienas iš nedaugelio dalykų, kuris vis dėlto 
įžiebdavo šiokią tokią vilties kibirkštėlę, tai buvo būdas prisi- 
liesti prie grožio niūriame pasaulyje. Tik jam nebuvo labai aiš- 
ku, ar jis pasiryžęs dėl to atsidėti studijų planams, universiteto 

ritmui, egzaminams! Kad išvengtų šio klausimo, jis leido savo 
akademinių mokslų laivui lėtai grimzti į dugną; puolė karštli- 
giškai skaityti Kafką, Melvilį, Borchesą, Lavkraftą. Silvijos 
Plat, iš Masačusetso kilusios rašytojos ir poetės, kuri didžiąją 
gyvenimo dalį sirgo depresija ir trisdešimties nusižudė, poezija 
ypatingai, beveik liguistai kaustė jo dėmesį. Tai, žinoma, buvo 
ne pačios tinkamiausios knygos tam, kuris diena iš dienos pa- 
mažu vis slydo žiojėjančios bedugnės link. 

Tedas buvo viso to liudininkas ir vienintelis bandė jam pa- 
dėti. Nuo nereikšmingų dalykų, tokių kaip raginimai nusiskusti 
ar išsimaudyti iki lydėjimo į paskaitas ir pagalbos patarimais. 
Pastangos nebuvo itin sėkmingos. 

Džastinas ėmė rašyti kažką panašaus į dienoraštį, kuriame 
išliedavo savo mintis, nebaigtus kurti eilėraščius ir slogias ei- 
lutes, kuriose viešpatavo neviltis. Nešiojosi tuos užrašus visur. 
Vakarais ilgai klaidžiodavo po studentų miestelį, priguldavo 
kur nors kampe ir kartais net užmigdavo. Dėl savo naktinių 
įpročių kelis kartus net turėjo nemalonumų su studentų mies- 
telio policija. Kartais Tedas, kuriam kasdien teko vis atkakliau 
ir atkakliau kautis šeštajame aukšte, kad padengtų išlaidas, vėlų 
vėliausiai grįždavo į kambarį, ir vis tiek dar jo nerasdavo. 

Vieną iš tokių naktų Tedas išvargęs krito į lovą ir įsistebeilijo 
į tuščią kambario draugo lovą. Neprisiminė, kad būtų ką nors 
reikšmingo padaręs dėl kito Žmogaus nuo vaikystės, ir tą naktį 
nusprendė, kad tikrai nori ką nors padaryti. Ką nors, kas supur- 
tytų Džastiną ir padėtų jam ištrūkti iš užburto rato. Atsikėlė ir 
labai paskubomis vėl apsirengė. Daugmaž žinojo, kokiais keliais 
vaikšto jo kambario draugas, tad nepraėjus nė pusvalandžiui pa- 
vyko jį surasti. Rado už bibliotekos, sėdintį ant suoliuko apleis- 
tame ir beveik neapšviestame parkelyje. Jei ne uždegta cigaretė, 
tirštoje tamsoje Tedas turbūt nebūtų jo pastebėjęs. 

Netardamas nė žodžio prisėdo šalia ir akimirką suspaudė jo petį. 

— Atrodo, tapau nuspėjamas, — tarė Džastinas. Iš lūpų pakilo 
baltas debesėlis. Buvo žvarbu, atrodė, tuoj pradės snigti. 

Ir tąsyk Tedas pirmą kartą ryžosi papasakoti apie savo tėvą. 
Pasakojimas nebuvo išsamus, tik tiek, kiek buvo būtina Džasti- 
nui suprasti, kad jam taip pat pažįstamas tas jausmas, kai tėvas 
spjauna į savo šeimą. lrumpai papasakojo apie išvykas į Milerio 
namus, šachmatų pamokas ir savo tėvo dvigubą gyvenimą. At- 
rodė, kad Džastinui tai padarė įspūdį; ne pati istorija, o tai, kad 
Tedas atsivėrė jam ir papasakojo apie asmeninius dalykus. Iki 
tol ši jo gyvenimo dalis jam buvo mįslė. 

— Aš irgi jo nekenčiu, — tarė Tedas, - neįtikinėsiu tavęs, kad 
pasaulis nėra šūdinas, nes jis toks yra. Ir dėl to kalti tokie tipai, 
kaip tavo ir mano tėvas, tie šunsnukiai, su kuriais aš kas vakarą 
sėdžiu ir lošiu pokerį, ir tie storžieviai mulkiai iš studentų klu- 
bų, visi jie kalti. Žinai, iš kur žinau? Aš taip pat ją jaučiu. Tą 
tuštumą. Aš taip pat ją jaučiu. 

Tedas nutilo. Abu ilgai tylėjo. 

— Jie kalti dėl tos juodosios skylės... - pakartojo Tedas, šįkart 
jau grėsmingu tonu. — Klausimas, drauguži, ką mes toliau da- 
rysime... 

— Nežinau. Pavargau meluoti mamai. Galvoju mesti universitetą. 

— Kaip tik to turi ir nedaryti. Nes tada jie pasieks savo. Ar 
nesupranti? Jie tik to ir nori, įstumti tave į mėšlą. Suprantu, 
galbūt lengviau pasiduoti, tikrai suprantu. Bet turi rasti būdą 
kaip nors ištverti. Aš baigsiu šį prakeiktą universitetą, baigsiu 
geriausiais pažymiais, vesiu, turėsiu vaikų, didžiulį namą, gal ir 
vilą savaitgaliams... Būsiu turtingas! 

Džastinas nusišypsojo. 

— O kad aš irgi taip pasitikėčiau savimi, Tedai Makėjau. 

— Klausyk, Džastinai, tas tiesa, aš lengvai įsimenu visą tą 
mėšlą iš knygų, tai - mano pranašumas. Visi turime savo sti- 
priųjų vietų. Ir nesakyk, kad nežinai savų. Išnaudok jas, rask 
būdą pamaitinti žvėrį, išmok su juo gyventi. 

— Galima pagalvoti, kad viskas labai paprasta. 

— Taip ir yra! Tikrai, taip ir yra. Ta tamsa... kaip koks baisus 


gyvis, kuris amžinai tave lydės. Nesileisk jo suryjamas. 

Džastinas batu sutrėškė cigaretę. 

— Kaip ten tau su ta mergina, apie kurią pasakojai, - paklausė 
Tedas. — Ta iš kūrybinio rašymo seminarų... 

— Denisė Garet. 

— Taip. 

— Nežinau... Kelis kartus šnektelėjome. Bet nepasakyčiau, 
kad pastaruoju metu labai dažnai ten rodausi. 

— Pakviesk ją kur nors, į kiną, ar dar kur. Tai gali būti pradžia. 

Džastinas linktelėjo. 

— O dabar keliaujam, jau nebejaučiu ausų, - pasiūlė Tedas. — 
Pamiršau kepurę, velniai griebtų. 

Jie patraukė atgal į Bloką, jau aprimę, juokavo, juokėsi ir 
daužėsi pečiais, neišsitraukdami iš kišenių rankų. 

— Vadinasi, aš protiškai atsilikęs, - kalbėjo Džastinas, — dar 
visa laimė, kad gražus. 

— Taip. Bijojau, kad taip ir nesuprasi. 

— Šunsnukis. 


— Bet toks, kuris rūpinasi tavimi, šunsnuki. 


1994-ieji 


Atėjus pavasariui reikalai, atrodo, kiek pasitaisė. 
Džastinas vėl ėmė lankyti paskaitas ir pasižadėjo kasdien bent 
šiek tiek laiko skirti mokslams. Taip pat įsidarbino bibliotekoje, 
dirbo du kartus per savaitę. Nepakvietė į pasimatymą Deni- 
sės Garet, bet artimiausiu metu lyg ir ruošėsi pakviesti. Tedas 
susitikinėjo su mergina, su kuria jie abu lankė vieną paskaitą, 
taip dar labiau padrąsindamas Džastiną, nors nujautė, kad De- 
nisė, — ji tiesiai to nepasakė, tik miglotai užsiminė, — turi savo 
gimtame mieste kažkokių ryšių, o gal ir draugą ar panašiai: Ji 
elgėsi keistokai, ypač per bendras paskaitas, lyg nežinia kodėl 
varžytųsi Džastino. Tedas liepė jam nesijaudinti, juo besido- 
minčių merginų sąrašas buvo begalinis. 

Tačiau Džastinas nesijautė iki galo saugus. Ir toliau skaitė 
Silviją Plat ir vedė savo apokaliptinių apmąstymų užrašus; taip 
pat tęsė vienišus naktinius pasivaikščiojimus, nors dabar bent 
jau jautė, kad valdo padėtį, kad nepaisant visko, toliau gyvena 
savo gyvenimą. Galbūt vis dėlto Tedas buvo teisus. Ką jis sakė 
tą naktį parke? Kad reikia maitinti tą vidinį žvėrį, ir tada viskas 
bus gerai. Ir buvo teisus! Tikrai teisus! Tedas buvo suknistas 
genijus. 

"Tačiau tuo metu, tų metų balandžio 9-ąją, Masačusetso uni- 
versiteto studentų miestelį ir visą pasaulį sukrėtė baisi Žinia. 

"Tedas buvo valgykloje. Tą dieną buvo jo eilė plauti indus, ir 
šio darbo jis, žinoma, nekentė, nors jo privalumas buvo tas, kad 
Tedas galės darbuotis su ausinėmis ir naudotis savo naujutėlaičiu 
Discman grotuvu. Kokią valandą tą ir darė, negirdėdamas ko- 
legų pokalbių, su kuriais, tiesa, retai kada bendraudavo. Vienu 
metu sukrėsti bendradarbiai susibūrė didžiulės virtuvės kampe, 
bet Tedas net nekreipė dėmesio. Jeigu viršininkas ruošiasi jiems 
ką nors pasakyti, jie ateis ir pakvies. Niūniavo „Soundgarden“, ir 
tuo metu pasirodė susijaudinęs Džastinas ir sugriebė jam už pe- 
ties. Džastinas niekada neužeidavo pas jį į darbą. Tedas nustojo 
šiūruoti taurę, kurią laikė rankoje ir nusiėmė ausines. Džastinas 
pranešė jam žinią, kuri jau sklandė visur... Pažvirtintą žinią. 

Sietle, savo namuose, nusišovė Kurtas Kobeinas. 

Kaip ir buvo galima tikėtis, pirmosiomis valandomis sklandė 
ir kitos versijos, bet savižudybė nustelbė visas. Vėliau paaiškėjo, 
kad Kurtas prieš tai pabėgo iš narkologijos klinikos ir po kelių 
dienų, niekam nežinant, kur jis, priėmė lemtingą sprendimą. 
Paliko laišką, kuris vėliau giliai sukrėtė visą Universitetą, ir 
ypač Džastiną Linčą. Tą 1994-ųjų pavasarį Bloko kambariuose 
Kurtas skambėjo dažnai, kaip niekad. 

Prabėgus savaitei po tragiškos žinios, Tedas nuėjo į kiną su 
Džordžija Makenzi, mergina, su kuria susitikinėjo jau kelias sa- 
vaites. Su ja jam klostėsi visai neblogai. Džordžija buvo daili ir 
be kompleksų, vidutinė studentė, kuri niekaip nesuprato savo 
draugo ir galbūt dėl to jį ir įsimylėjo. Ji nebuvo reikli, ne iš tų, 
kurios nori, kad vaikino gyvenimas suktųsi tik apie jas. Jie su- 
sitikdavo porai valandų savaitgaliais — taip pat ir pagirgždinti 
lovą, — ir vieną kartą kokią nors paprastą dieną pasibučiuoti ir 
valandėlę pasimokyti. Ir tai buvo viskas. 

Tą šeštadienį Tedas ją palydėjo iki jos bendrabučių komplek- 
so vartų. Kaip įprastai karštligiškai pabučiavo ir paprašė, kad 
leistų užeiti, ir ji, šiek tiek apsimestinai pasispyriojusi, sutiko. 

Ji mėgo iššūkius ir laužyti taisykles, o slapta atsivesti į kambarį 
draugą, buvo ir viena, ir kita. Po trumpo, bet karšto pasimaty- 
mo Tedas su ja atsisveikino. 

Kai tik sugrįžo į savo kambarį, jį nukrėtė šiurpas. Kažkas 
buvo negerai. Mažytėje vonioje tualete degė šviesa, durys at- 
daros... tačiau lemtinga detalė buvo atversti Džastino užrašai 
ant lovos. Pagalvojo apie Kurtą, susmukusį ant grindų savo na- 
muose... Puolė prie lovos ir pamatė du puslapius ilgo glaudžiai 
surašyto teksto, kuris iš pirmo žvilgsnio nepriminė savižudžio 
laiško, visų pirma dėl to, kad niekam nebuvo skirtas. Skubriai 
permetant akimis žvilgsnis užkliuvo už žodžio Boddah, ir Te- 
das pašiurpo. BoddaA buvo tas, į kurį savo atsisveikinimo laiške 
kreipėsi Kobeinas. Tedas žaibiškai puolė prie vonios. Jau buvo 
pasiruošęs išvysti draugo kūną vonioje ar kilpoje. Jo mintys aki- 
mirksniu ėmė suktis pašėlusiu greičiu. Džastinas buvo depresy- 
vus, bet savižudis? 

Vonia buvo tuščia. Kodėl Džastinas paliko įjungtą šviesą? 

Pamiršo. Ne pirmas kartas. 

O užrašai? 

O Boddab?! 

Prieš leidžiantis jo ieškoti po visą Bloką reikėjo perskaityti tą 
tekstą. Vėl priėjo prie draugo lovos ir taip ir liko stovėti, įsirėmęs 
delnais iš abiejų sąsiuvinio pusių, lyg nenorėtų jo liesti. Palietė 
tik perversdamas puslapį, kad perskaitytų pabaigą. Nors tekstas 
buvo ilgas, perskaitė jį mažiau nei per dvidešimt sekundžių. 

Tai priminė ne savižudžio laišką, o nebaigtą apsakymą. Ta- 
čiau tema jo nepaguodė. Žmogus ruošiasi nusižudyti, bet jam 
nespėjus įvykdyti savo ketinimų, tą akimirką, kai jau ruošiasi 
nuspausti gaiduką, tarpduryje pasirodo kažkoks nepažįstamas 
žmogus. Prisistato Bodda/ vardu ir pareiškia turintis pasiūlymą; 
tikrai moka įtikinėti ir, atrodo, žino, ką pagrindinis herojus — 
kurio vardas neminimas - yra sumanęs. Pasako pažįstantis kitų 
tokių kaip jis, ir jeigu jie visi susivienytų, galėtų ne tik sušvel- 
ninti savo artimųjų sielvartą, bet ir padaryti pasaulį geresnį. 

Viršuje, apibrėžtas stačiakampiu, buvo pavadinimas: Geresnis 
pasaulis. Raštas buvo netvarkingas ir padrikas, visur prirašinėta 
ir pribraukyta. Kai BoddaAh ima dėstyti žmogui, kad tuo tikslu 
reikės nužudyti vieną šunsnukį, apsakymas staiga nutrūksta. 

Tedas akimirką mąstė. Tai galėjo būti apsakymas — beje, 
puikiai parašytas, —- kurį Džastinas galbūt rašė įkvėptas nese- 
nų įvykių, arba kažkoks neaiškus perspėjimas, kurio Tedas taip 
ir neperprato. Galvotrūkčiais išbėgo iš kambario. Koridoriuje 
susidūrė su Irvingu Proseriu, gremėzdišku mažakalbiu vaikinu 
iš gretimo kambario. Kai paskubomis paklausė, ar jis nematė 
Džastino, Irvingas nesutriko, pasikasė pakaušį ir pakėlė akis 
į lubas, lyg jam reikėtų gerai pasukti galvą, kad atsakytų į ele- 
mentarų klausimą. 

— Ar nemačiau jo kažkada neseniai? — paklausė Irvingas. 

— Tai aišku! 

Jei Tedas būtų jo nepažinojęs, būtų pagalvojęs, kad tyčiojasi, 
bet taip nebuvo. Proseris buvo tiesiog bukas, ir tiek. 

— Tuoj pagalvosiu... Prieš kokią valandą mačiau jį išeinantį iš 
kambario. Aš ruošiausi... 

Tedas neketino klausytis... Nuskubėjo prie laiptų ir paknops- 
tomis jais leisdamasis vėl uždavė sau tą patį klausimą, o paskui 
ir vėl. Džastiną visi pažinojo; tai buvo dar vienas privalumas 
būti Džeimso Dyno reinkarnacija. Vienas studentas, tuo metu 
kaip tik užėjęs į Bloką, pasakė Tedui, kad matė jį prie bibliote- 
kos. Ten jis ir nuėjo. Kone bėgte bėgo visą kelią, stebėdamasis, 
kad taip nerimauja dėl žmogaus, kurį pažįsta vos mažiau nei 
metus. Bet nerimas buvo nuoširdus, Tedas žinojo: šis jausmas 
jam buvo toks nepažįstamas, kad aiškiai jį atskyrė. 

Surado jį įprastoje vietoje, parke už bibliotekos, kuris dienos 
šviesoje ir pilnas vėl sužaliavusių medžių atrodė jau visai ne toks 
grėsmingas. 

— Tedai! - Džastinas nustebo jį pamatęs. Nusiėmė ausines. — 
Ką čia veiki? 

Tedas prisėdo šalia. 


30I 


— Ar kas atsitiko? — paklausė Džastinas. 

— Nieko. — Tedas akimirksniu nusprendė neprisipažinti, ką 
buvo pagalvojęs. Džastinas atrodė gan gerai nusiteikęs. — Vė- 
liau ruošiausi trumpam nueiti į šeštąjį aukštą ir norėjau kai ko 
paklausti. 

— Įdėmiai klausau. 

— Vakar vakare sulošiau keletą partijų su tokiais mulkiais iš 
«bYK. Aplinka gan priešiška, bet vis tiek sugebėjau išlošti. Kad 
ir kaip būtų, šiandien klube vakarėlis ir esu pakviestas. 

Džastinas dėbtelėjo į Tedą, lyg jis staiga būtų ėmęs dvokti. 

— Tu? Į klubo vakarėlį? 

Tedas nusijuokė. 

— Neturiu supratimo, kas tie iš OXK, - tarė Džastinas. - Ar 
pasakei jiems, kad tu pirmakursis? Ir ar už tokius vakarėlius 
nereikia daug suploti? 

— Klausyk, tam tikra prasme mokės jie patys. — Tedas pa- 
tapšnojo sau per kišenę, rodydamas, kur nusėdo jų pinigai. — 
Tas tiesa, negaliu pakęsti tų tipų. Bet bus alkoholis, merginos, 
muzika... Šiek tiek pabūsim, išgersim, ko tik panorėsim ir iš- 
sinešdinsim. Koks būtų universiteto gyvenimas be tų sušiktų 
vakarėlių? 

— Tu teisus. Tikrai dėl to ir atėjai? - Džastinas trumpai paty- 
lėjo ir nušypsojo. — Atleisk, koks aš nedėkingas. Tik tiek, kad tu 
pradedi skysti, Makėjau, rūpiniesi savo artimu. Ačiū, vakarėlis 
nebloga mintis. Anksčiau ar vėliau vis tiek tektų į tokį nueiti... 

Abu nutilo. Iš mažyčių ausinių, kurios dabar kabojo Džasti- 
nui ant kaklo, pasigirdo su niekuo nesupainiojama „Nirvanos“ 
gitara. Jis įsikišo ranką į kišenę ir spustelėjo grotuve STOP. 

— Klausyk, — tarė Tedas, - tu palikai ant lovos užrašų s4- 
siuvinį... 

Džastinas krūptelėjo, supratęs galimą potekstę. 

— Labai geras, Džastinai, - nuramino jį Tedas. 

— O, Dieve, kokia gėda. Tai tik rašto darbas. 

— Jis puikus. 

Džastinas linktelėjo. 

— Ačiū, Tedai. 

— Rimtai sakau. 

— Jei tau taip patiko, galbūt pavadinsiu pagrindinį herojų 
tavo vardu. 

Džastinas pamerkė jam akį. 


Dabartis 


Šeštadienį devintą ryto iš Lavender Memorial li- 
goninės išvažiavo furgonas, kurio kelionės tikslas buvo Dove- 
ris Vermonto valstijoje. Vairavo Li Stilvelas, Laura sėdėjo šalia 
vairuotojo, o vienintelis keleivis gale buvo Tedas. Li, paprastai 
niūrus sargybinis, kuris, regis, leido dienas Lavenderyje skai- 
čiuodamas valandas iki išsvajotos pensijos, šįkart buvo puikiai 
nusiteikęs ir net šnekus. Žinoma, ne be priežasties, nes už ke- 
lionę turėjo gauti trigubai. Be to, jis mėgo vairuoti, jau nekal- 
bant apie tai, kad daktarė Hil be bjauraus ligoninės chalato itin 
džiugino akį. 

Tedas beveik visą kelią tylėjo. Kalbėtis per mažytį langelį 
pertvaroje, kuria buvo atitverta užpakalinė kabinos dalis, nekėlė 
įkvėpimo, juolab kad tam reikėjo pasilenkti ir įtempti grandi- 
nę, kuria jis buvo prikaustytas prie metalinių grindų. Ant to 
nepatogaus suolo, prišlieto prie šoninės sienos, jis negalėjo ma- 
tyti kraštovaizdžių, ir kelionė be galo prailgo. Tedas nusprendė, 
kad geriausia bus galvoti apie tai, kas gali įvykti atvažiavus, nes 
buvo akivaizdu, kad furgone daugiau nebus ką veikti, tik lauk- 
ti. Pokalbį buvo užvaldęs sargybinis. Laura vis atsigręždavo ir 
nerimastingai, bet kartu ir nuolankiai žvilgteldavo į Tedą pro 

pertvaros grotas. Laura nelabai ką galėjo pakeisti dėl tokių ap- 
saugos priemonių, ir atrodė, kad kaskart nori žvilgsniu jam tai 
priminti. 

Jie važiavo 202 greitkeliu, kirsdami valstiją vakarų link. Eis- 
mas buvo be kliūčių, o miškingas ruožas iš abiejų kelio pusių 
nuteikė apmąstymams ir rimčiai. Beribis žydras to ryto dangus 
ir sodrios medžių spalvos būtų pribloškę bet kurį Lavenderio 
darbuotoją, įprastai matantį grotas, apsaugos duris ir stebėjimo 
kameras. Li Stilvelą vaizdai ypač svaigino; įsmeigęs akis į ke- 
lią jis papasakojo, kad viso jo gyvenimo svajonė buvo nusipirkti 
namą tokioje nuošalioje vietoje ir praleisti ten savo paskutines 
dienas. Jis visada gyveno šiuo troškimu, tiek jis, tiek ir jo žmona, 
o dabar, kai pensija visai šalia, suprato, kad iš tikrųjų net nepri- 
artėjo prie savo svajonės, ir tai jį be galo liūdino. Jam retai kada 
pavykdavo susitaupyti šiek tiek pinigų, bet dėl vienokių ar kito- 
kių priežasčių jis visada galiausiai juos išleisdavo. Pastaruosius 
trisdešimt metų gyveno nuoširdžiai tikėdamas, kad kada nors 
įgyvendins savo svajonę, bet net nepriartėjo prie jos. 

— Gal tai ir buvo svarbiausia, — tarė, stipriai spausdamas vai- 
rą, — tikėti, kad kada nors ją įgyvendinsiu. 

Po šio atradimo nutilo, galbūt net tramdydamas ašaras po 
veidrodiniais akiniais; turbūt tai buvo pirmas kartas, kai jis gar- 
siai ištarė ką nors panašaus. 

- Iš tikrųjų tokiam seniui kaip aš tai jau nebėra labai svarbu. 

- Li, jūs ne senis. 

Vyriškis palingavo. 

— Jau per senas, kad įgyvendinčiau savo svajones, bet dar ne 
toks senas, kad jas pamirščiau. 

Jie važiavo jau daugiau kaip valandą, ir Tedas pirmą kartą 
įsiterpė. 

— Aš įgyvendinau savo svajonę turėti savaitgalio vilą, bet sė- 
džiu čia surakintas, nes vieną dieną nusprendžiau, kad geriau 
nusišauti. 

Li neatsakė. 

— Mylite savo žmoną? —- paklausė Tedas. 

Li neatrodė karštai nusiteikęs kalbėtis su Tedu, o galbūt tie- 
siog galvojo apie savo sudužusią svajonę ir apie tai, kaip apvylė 
savo žmoną, Martą. 

- Taip, - po akimirkos atsakė. Ir sakė tiesą. 

— Vadinasi, jūs turite viską. | 

Tedas spoksojo į savo batų galus, alkūnėmis įsirėmęs į kelius 
ir parėmęs galvą rankomis. Viena grandinė kabojo jam priešais 
veidą, siūbavo, vos kratantis mašinai. Kita gulėjo kaip šalta gy- 
vatė, tykanti jam prie kojų. Jis daugiau nieko nepasakė. 

Šiek tiek po vienuolikos jie pasuko 91-uoju — valstijas jun- 
giančiu keliu. 

— Bent jau turiu staliaus dirbtuves už namo, — nepasidavė Li. 

— Mačiau kėdę, kurią įteikėte dovanų direktorei, - tarė Lau- 
ra. — Labai graži. 

— Ačiū. Staliaus amatas man patinka. Turbūt išėjęs į pensiją 
skirsiu jam kur kas daugiau laiko. Jau nedaug liko. 

Li toliau pasakojo apie savo dirbtuves, apie tai, kaip dirbda- 
mas su medžiu jis atrado pasitenkinimą, kurio jam neteikė dar- 
bas ligoninėje. Čia pat atsiprašė Lauros už tokią pastabą, bet iš 
karto po to patikslino, kad Lavenderio personalas dėl to nekal- 
tas. Tik jis pats, kuris galiausiai susirado darbą, kurio nemėgo 
ir nesugebėjo laiku išeiti. Įsidarbino atsitiktinai, paprasčiausiai 
norėdamas susitaupyti šiek tiek pinigų ir vėliau susirasti ką nors 
geresnio..., bet mėnesiai virto metais, o metai —- dešimtmečiais. 
„O tada išeiti kaskart vis sunkiau“, pasiteisino. „Ir staiga tai su- 
pranti, bet jau tuoj pensija..., o tu taip ir nepadarei nieko, apie 
ką galvojai.“ 

Laura atidžiai klausėsi. Puikiai suprato nelaimę žmogaus, 
kuriam visas gyvenimas praslydo tarp pirštų. Laura mėgo savo 
darbą ir nemanė, kad jos laikas, praleistas Lavenderyje, yra pra- 
rastas laikas, anaiptol, bet jai buvo suprantamas tas jausmas, 
aišku, kad suprantamas. Iš tikrųjų kažką panašaus ji jautė po 
skyrybų, kai dėl kažkokių paslaptingų priežasčių ji nutarė, kad 

jos meilės istorijos baigėsi. Buvo kvaila, kad moteris, vos perko- 
pusi per trisdešimt penkerius metus, taip galvoja, bet iš pradžių 
taip buvo. Galiausiai ji pati tai suprato; laikas viską sudėliojo į 
savo vietas, atvėrė jos širdį naujoms galimybėms... Ji pagalvojo 
apie Markusą, kurį pamatys jau šį vakarą. 

GPS vedė juos per klaidžią paskutinę atkarpą. Li atsisakė 
vadovautis Tedo instrukcijomis. Paliko už nugarų valstijas jun- 
giantį kelią ir įsuko į mažai išvažinėtą lauko keliuką. Įveikę dar 
tris kilometrus atvažiavo prie vilos šalia ežero. Li išjungus va- 
riklį juos pribloškė tyla. Nė vienas neišlipo. Li net nekrustelda- 
mas tebesėdėjo prie vairo, žvelgdamas į įspūdingas valdas. Buvo 
akivaizdu, kad šis namas gerokai pranoko net ir pačią ambicin- 
giausią jo svajonę. 

Sargybinis išlipo iš furgono. Vilkėjo ne uniforma, o džinsais 

ir trumpa striuke. Po striuke buvo jo „Beretta“ *, o prie diržo 
kabojo elektrinis pistoletas „Taser“. Atidarė dvigubas duris ir at- 
rakino pakabinamąją spyną, kad Tedas galėtų išlipti. 

— Tai, ką anksčiau sakiau, yra tiesa, - tarė Li, - savo darbo aš 
nemėgstu, bet sugebu atlikti jį gerai. Nesiartinkit prie daktarės 
Hil arčiau nei per porą metrų. Jei ko nors reikės, kreipkitės į 
mane. Aš eisiu iš paskos ir nenuleisiu nuo jūsų akių. Man tik du 
kartus teko panaudoti elektrošoką ir dar niekada nesu iššovęs 
iš savo ginklo, bet patikėkit, šaudau kas savaitę ir iš dešimties 
metrų peršaučiau šią grandinę. Jokių staigmenų. Sutarta? 

Tedas linktelėjo. 

— Nebus rūpesčių, - patikino. 

Tuo metu iš furgono išlipo Laura. 

Tedas apėjo mašiną. Grandinės ant kojos leido jam palyginti 
lengvai judėti; ne tiek, kad galėtų bėgti, bet tiek, kad galėtų eiti 
sparčiu žingsniu. Išvydus namą jį apėmė keistas jausmas, kad 
jis jam pažįstamas. Buvo kitoks, nei jis prisiminė, apleistesnis. 
Buvo akivaizdu, kad Holė su mergaitėmis per visą tą laiką dau- 


* „Beretta“ — pistoleto modelis, kurį gamina tokio paties pavadinimo įmonė 
Italijoje, - red. past. 

giau nė karto čia neatvažiavo. Žinoma, lambordžinio nudengia- 
mu stogu nebuvo nė kvapo. 

— Holė man davė raktus, - tarė Laura, rodydama raktų ryšu- 
lį. - Gal būtų gerai užmesti akį į vidų, kaip manote? 

Tedas neatsakė. Apžiūrinėjo viską kaip smalsus vaikas. Me- 
džius, žemę, nuklotą pušų spygliais, ežero paviršių, raibuliuo- 
jantį vėjo ritmu. Oras kvepėjo kitaip. Giliai įkvėpė vieną ir kitą 
kartą, lyg tikėdamasis, kad deguonis gali jį išgydyti, sugrąžinti 
prarastus prisiminimus... atsukti laiką. 

Tolumoje, miško pakraštyje, išvydo rožinę pilį, ir jo žvilgsnis 
įsmigo ten. 

Atsakymai. 

— Einam, Iedai, pirma žvilgtelkime į namo vidų. 

Jis linktelėjo ir patraukė prie durų. Li nusekė iš paskos. 

Tedas kiek nedrąsiai užėjo į vidų, vis žiūrėdamas po kojomis, 
žengdamas indišku kilimu. Indišku kilimu, ant kurio, spren- 
džiant iš jo prisiminimų, susmuko Vendelis, kai jis jį nušovė. 
Prisiminimai buvo tokie tikroviški, bet kai tik jis pabandyda- 
vo prisiminti Vendelio veidą, galvoje iškildavo didžiulis klaus- 
tukas. Tedas apėjo pirmą aukštą ir stabtelėjo prie nuotraukų. 
Daugelį jų fotografavo pats. Nuėjo prie arkados, vedančios į 
virtuvę, pamatė kalendorių ir pervertė lapus, ieškodamas naro, 
tyrinėjančio koralų rifą. Nerado nė vieno mėnesio puslapyje; vi- 
sur buvo gamtos vaizdai. 

— Laukiau jo čia, — tarė Tedas. Laura susidomėjusi stebėjo jį, 
vartantį kalendorių. - Pirmą kartą jį pamačiau pro šį... 

Tedas nutilo. 

— Čia buvo langas, — pasakė Tedas, rodydamas į virtuvės 
sieną, kur stovėjo šaldytuvas dvigubomis durimis ir virtuvės 
spintelės su stalviršiu. — Stebėjau Vendelį pro šį langą, kol jis 
plaukiojo ežere. 

Laura pastebėjo Tedo veide sumišimą. Dalis jo vis dar nie- 
kaip nenorėjo atsisakyti minties, kad visa tai vyko iš tikrųjų. 
Kad Vendelis nebuvo tik jo paties vaizduotės kūrinys. 

— Užlipkime į viršų, Tedai. Noriu, kad kai ką pamatytumėte. 

Jis sutiko. 

Jie visi grįžo į svetainę ir ėmė lipti vienais iš laiptų. 

Skirtingai nei pirmajame aukšte, kuriame pro stiklo per- 
tvaras liejosi dienos šviesa, viršuje namas skendėjo tamsoje. Li 
įjungė jungiklį, bet niekas nepasikeitė. 

— Palaukite, daktare Hil, - tarė jis iš viršaus. Čia nėra švie- 
sos. Atidarysiu kurį nors langą. 

Tedas buvo pusiaukelėje, Laura — dar nepradėjusi lipti. 

— Ką norite, kad pamatyčiau, Laura? 

Ji neatsakė. 

Po akimirkos sargybinis iš viršaus kyštelėjo galvą ir pamojo 
jiems ranka, kad užliptų. Tedas atsidūrė priešais koridorių, ku- 
ris jam pasirodė visiškai nepažįstamas. Žengė kelis žingsnius ir 
stabtelėjo prie lango, kurį Li ką tik buvo atidaręs. Iš jo puikiai 
matėsi rožinė pilis. Tedas pagalvojo, kad jeigu ji būtų pastatyta 
keliais metrais tolėliau, ją uždengtų lapija. Tad iš šio lango buvo 
galima matyti mergaites. Stovėjo ir mąstė, kad daugybę kartų 
yra žiūrėjęs pro šį langą įsitikinti, kad viskas gerai. 

— Atidarykit šias duris, - paliepė ką tik užlipusi Laura. 

Tedas atsisuko. Ir iš tikrųjų priešais langą pamatė uždarytas 
duris. Atidarė jas. 

Tai, ką išvydo, jį nustebino, bet dar labiau nuliūdino, nes tai 
buvo dar vienas iš menkai patikimų įrodymų iš jo prisiminimų. 

Jis stovėjo priešais savo kabinetą. Stalas, knygų lentynos, 
Monė paveikslas, slepiantis seifą. Atpažino visus daiktus tame 
kambaryje, į kurį dabar nedrįso įžengti. 

Jam už nugaros prakalbo Laura. 

— Holė sakė, kad jūsų namuose mieste nėra darbo kabineto. 

Tedas kurį laiką dairėsi kabinete. 

— Ruošiausi tai padaryti čia, Laura, sėdėdamas ant šitos kėdės. 

— Norite užeiti? 

— Manote, tai duos kokios nors naudos? 

— Nežinau. Vadovaukitės savo nuojauta. 

Tedas nenorėjo užeiti. 

— Noriu pamatyti taką už pilies. 

— Puiku. Tada eime ten. 

Jie vėl nusileido į pirmą aukštą, nuolat atidžiai stebimi Li. 
Apėjo namą ir tylomis patraukė prie rožinės pilies, dabar jau 
apsuptos tankaus sausų lapų kilimo. 

Už pilies iš tikrųjų tarp medžių driekėsi takas. 

- Čia, - iškilmingai paskelbė Tedas. Jo žvilgsnis tapo rūstus, 
tarsi metantis iššūkį tam siauram nepravažiuojamam keliukui. 

— Tada eime, — tarė Laura. Jos balse buvo juntamas nekan- 
travimas. 

Iki vakarėlio jiems teko eiti daugiau nei kilometrą, 
nuklystant nuo visų pažįstamų kelių. Laimė, Tedo galvoje buvo 
tikslus didžiulio studentų miestelio žemėlapis, ir negana to, jis 
turėjo nepriekaištingą orientaciją. Tvirtino, kad vingiuojantis 
pėsčiųjų takas, kuriuo jie ėjo, nuves į klubą tiesesniu keliu, ir 
neklydo. Iš muzikos suprato, kad eina reikiama kryptimi ir ne- 
trukus susidūrė su medine tvora už namo. 

Buvo po dešimtos, bet vakarėlis toli gražu nebuvo įsisiūba- 
vęs. Trys graikiškos raidės ant pirmojo aukšto sienos buvo tin- 
kamai apšviestos. Prie durų juos pasitiko du už juos didesni, — 
visokeriopa prasme, — vaikinai ne itin draugiškais veidais. Tedas 
kreipėsi į vieną iš jų — kitas net nežvilgtelėjo jų pusėn, — ir pasa- 
kė savo ir draugo vardus. Tuo metu stovėjimo aikštelėje priešais 
namą sustojo mašina ir iš jos išlipo trys merginos. Pasisveikino 
su apsauga net nenustodamos kalbėtis tarpusavyje ir juoktis, ir 
lyg niekur nieko įžengė į vidų. Tedas žvilgtelėjo į savo džem- 
perį, paskui į Džastino — Džastinas nešėsi savo ilgą lietpaltį, 
neatitinkantį jokių įsivaizduojamų pavasario nakties aprangos 
standartų, — ir pagalvojęs apie miniatiūrinius merginų marški- 
nėlius ir sijonėlius pasijuto lyg ne savo vietoje. Vaikinas susirado 

sąraše jų pavardes ir linktelėjo kitam, kuris vis tiek neatrodė 
įtikintas ir pareikalavo tapatybės dokumentų. Džastinas čia pat 
išsitraukė savo piniginę ir nenoriai parodė. 

— Ne tu, - pasakė tas kitas, nežiūrėdamas į jį. - Tavo draugas. 

Tedas galėjo akimirksniu apsisukti ir nueiti. O Džastinas, 
žinoma, paskui jį. Matant, kaip tą vakarą klostosi reikalai, tai 
būtų buvęs pats protingiausias sprendimas jų gyvenime. 

Bet jie užėjo. 

Dauguma jau buvo viduje, nors kelios išsibarsčiusios grupe- 
lės gėrė ir itin garsiai kalbėjosi taip pat ir lauke. Monotoniškai 
bumbsinti muzika kvietė užeiti. Džastinas su Tedu paskubomis 
perėjo nedidelį sodą prie namo ir prisivertė užmesti akį į vidų. 
Ten daugiau ar mažiau gausus būrys visaip šokinėjo ir kratėsi — 
pavadinti tai šokiu būtų perdėta, — o visi kiti malėsi aplinkui, 
kiekvienas su raudona plastikine stikline. Buvo didžėjus ant 
pakylos ir du stalai, nustatyti begale strategiškai išdėliotų gėri- 
mų. Tedas suskaičiavo penkis indus su ledu ir „Keystone“ alaus 
skardines. Buvo karšta, todėl jie nusimetė viršutinius drabužius, 
dorai nežinodami, ką daryti toliau. Čia nebuvo beveik nė vieno 
pirmakursio, tai buvo akivaizdu. 

Vieną iš stalų apstojusiame būryje Tedas atpažino Deną No- 
risą. Norisas, kuris tuo metu kartu su kitais klubo nariais gėrė 
tekilą, buvo tas mulkis, kuris ir pakvietė Tedą. Laimė, Tedo jis 
net nepastebėjo, ir jis iš karto pasiūlė išeiti. Jiedu pasiėmė po 
skardinę alaus ir išėjo pro šonines duris į terasą, kur aplinka 
buvo kur kas ramesnė. Kamputyje karštligiškai bučiavosi viena 
porelė, o kiti tą patį darė hamakuose. Toje kiemo dalyje sodą 
apšvietė vienintelis blausus žibintas. 

Viename iš terasos kampų stovėjo statinė su skardinėmis, ir 
jie patraukė prie jo. Prisėdo ant turėklų, žvelgdami į namą, kur 
pro vieną atvirą langą galėjo matyti vidų. Išgėrė alų ir pasiėmė 
dar. Paskui dar. Nė vienas iš jų nebuvo pratęs gerti, todėl trijų 
skardinių pakako, kad abu pasijustų apsvaigę. 

— Reikėjo prieš tai ko nors užkąsti, — pastebėjo Tedas. 

Džastinas sutiko. 

— Kaip tau sekasi su Denise iš kūrybinio rašymo seminarų? 

Tedas nušoko nuo turėklo, ir, jau žengdamas prie statinės 
paimti dar vieno alaus, susverdėjo. Ištiesė rankas, kad atgautų 
pusiausvyrą, laviruodamas kaip Žanglentininkas ant banglentės. 
Kai terasa nustojo siūbuoti, nuėjo prie statinės. Paėmė dvi skar- 
dines ir metė vieną Džastinui, kuriam, žinoma, jos nepavyko 
pagauti. Skardinė pataikė jam į krūtinę ir nukrito ant grindų. 
Tai jiems sukėlė tokį juoko priepuolį, kad jie ilgiau nei minutę 
negalėjo nurimti, iš skausmo tvarstydamiesi už pilvų. 

Tedas pakėlė nukritusią skardinę ir įteikė Džastinui. Kai tas 
atidarė, gelsvas fontanas pliūptelėjo jam tiesiai į veidą ir kokią 
sekundę jis nesėkmingai gaudė jį lūpomis. Tai sukėlė naują juo- 
ko pliūpsnį. 

— Tai kaip? — Tedas vėl prisėdo ant turėklų, labai stengdama- 
sis nenuvirsti nuo jų aukštielninkas. 

— Laimė, tarp mūsų su Denise nieko nebus, - atsakė Džas- 
tinas. - Ji užima. 

— Bet ji tau sakė, kad neturi draugo. 

— Dabar jau turi. Pasipūtus; šiknių, regis, būsimą Maiklą 
Džordaną. Ji pati taip pasakė, taigi gali įsivaizduoti, kodėl sa- 
kau, kad visa laimė, kad su ja nesusidėjau. 

Staiga Džastino veidas apniuko. Jau ruošėsi klausti savo 
draugo apie jo merginą, Džordžiją... šiaip ar taip, to reikalavo 
mandagumas, tiesa? Bet Džastinas baiminosi, kad nesugebės 
nuslėpti to, ką buvo apie ją sužinojęs prieš kelias savaites. Dabar 
jis svarstė, ar tylėti nebus blogiau. Tedas buvo nežmoniškai pro- 
tingas ir galėjo suprasti, kad kažkas ne taip. Nebuvo taip, kad 
jie nuolatos kalbėtųsi apie savo drauges, bet susidomėjimo stoka 
galėjo pasirodyti įtartina. Jis žinojo. 

Džastinas nebuvo pamiršęs savo naktinių įpročių, Žino- 
jo studentų miestelio kasdienybę, kai vienas po kito ima gesti 
kambarių langai. Kaip nematomas stebėtojas, jis matydavo vai- 
kinus, išsmunkančius pro galines duris ir sliūkinančius patam- 

syje, įsivaizduojančius, kad jų niekas nemato, taip pat poreles, 
ieškančias privatumo krūmuose arba tiesiog vaikštinėjančias, 
susikibusias už rankų. Nepasakytum, kad Džastinas ypatin- 
gai mėgo kištis į savo artimo gyvenimą, bet tokie ritualai buvo 
neatsiejama nakties dalis, kaip apuokų ūkavimas ar meškėnų 
šmirinėjimas. | 

Ir vieną naktį, parke už bibliotekos, jis užklupo Džordžiją 
Makenzi su kitu vaikinu. Ji laukė jo prie bibliotekos kampo, 
kur tamsa buvo beveik neperžvelgiama, tiek, kad iš pradžių 
Džastinas jos nepastebėjo. Jaunuolis pasirodė vėliau, paskubo- 
mis atžingsniavo. Vilkėjo universiteto džemperį ir kepuraitę, ir 
jo buvo ne;manoma pažinti. Per pirmą jų pasimatymą Džas- 
tinas net nežinojo, kad tai Džordžija. Po dviejų trijų dienų tas 
pats epizodas pasikartojo, tik šįkart kiek vėliau atėjo ji. Darė tą 
patį... ilgai bučiavosi, šiek tiek šnektelėjo ir atsisveikino. Pasi- 
matymai netrukdavo daugiau kaip dešimt minučių ir nė kiek 
nepriminė karštligiškų studentiškų pasimatymų. 

Kai Džastinas juos pamatė trečią kartą, jam tapo aišku kaip 
dieną, kad šįkart paseks tą tipą, kad sužinotų, kas jis. Tada pa- 
sakys Tedui. Per daug nesijaudino; šiaip ar taip, neatrodė, kad 
jo draugas labai jau domėtųsi ta mergina. Ir sprendžiant iš to, 
ką Džastinas matė prie bibliotekos kampo, Džordžija juo — taip 
pat. Atrodo, ją iš tikrųjų siejo kažkokie ryšiai su tuo paslap- 
tingu individu. Taigi Džastinas iš tolo jį pasekė, stebėjo, kaip 
jis apėjo biblioteką ir nužingsniavo taku, vedančiu į stovėjimo 
aikštelę prie pagrindinio pastato. Ten jaunuolis padarė pirmą 
keistą dalyką: dar beeidamas nusivilko džemperį, sulankstė ir 
įsikišo į krepšį, kurį buvo persimetęs per petį. Tą patį padarė 
ir su kepuraite, ir retesni nei vidutinio studento plaukai tapo 
Džastinui pirmąja užuomina. Galutinai įsitikino jiems priar- 
tėjus prie dėstytojų mašinų stovėjimo aikštelės, kur vyras, kiek 
geriau apšviestas ir jau nebeatrodantis kaip Džordžijos amžiaus 
jaunuolis, — nors jo sportiška išvaizda būtų galėjusi suklaidinti 
atsitiktinį stebėtoją, — įlipo į mašiną ir išvažiavo. 

Džastinas jį pažinojo kuo puikiausiai. Tai buvo Tomas Tai- 
leris, jo kūrybinio rašymo dėstytojas. 

Nuo šio liūdno atradimo buvo praėjusios jau keturios sa- 
vaitės. Džastinas matė juos dar kelis kartus ir neabejojo, kad 
tarp jų buvo kažkas tikro. Kitaip kam taip rizikuoti? Paskuti- 
niu metu laukė, kol Tedas pasakys jam, kad tarp jų su Džor- 
džija viskas baigta, o tada jis tylomis linktels ir tuo viskas ir 
pasibaigs. 

Kodėl iki šiol taip neįvyko? Džastinas suprato, kad ilgai ne- 
galės išvengti šios temos. Kam slėpti tokį dalyką? Kodėl ji nieko 
nesako? 

Dabar Tedas juokingai žiūrėjo į jį girtu skvarbiu žvilgsniu, 
bet, laimė, jį sutrikdė moteriškas šūkavimas iš lango priešais. 
Pasisukę jie pamatė dvi merginas, kurios, laikydamos rankose 
stiklines, garsiai šūkavo jiems, lyg pažinotų. Jie neramiai susi- 
žvalgė - akivaizdžiai nė vienas jų nepažinojo, - ir po akimirkos 
pamatė jas išeinančias pro galines duris ir traukiančias tiesiai 
prie jų. Viena mergina tempėsi kitą, buvo žemo ūgio ir stengėsi 
bėgti pakankamai greitai, kad jos didžiulės krūtys siūbuotų į 
visas puses. Buvo graži, trumpais vos žemiau ausų plaukais ir 
visą laiką šypsojosi. Stiklinė, kurią ji laikė laisvoje rankoje, at- 
rodė milžiniška. 

— Sveiki, vaikinai! 

Kita mergina taip pat buvo graži, bet, atrodo, ne tokia nesi- 
varžanti kaip jos draugė, nes po tokio įsiveržimo išraudo kaip 
burokas. Buvo visa galva aukštesnė, labai liekna ir vilkėjo marš- 
kinėliais su kuklia iškirpte. 

— Tesa. O ji Marija... mano pusseserė. 

"Tedas, kaip ir Džastinas, prisistatė ir paspaudė joms rankas. 

"Tesa priėjo prie Džastino, kuris tebesėdėjo ant turėklo ir at- 
sišliejo šalia ant vienos kojos. 

— Jūs pirmakursiai? 

— Taip. 

— Puiku! Marija irgi. 

Marija linktelėjo, patvirtindama informaciją. Jie dar nebuvo 
girdėję jos balso. 

— Klausyk, Džastinai, — visiškai natūraliai tarė Tesa, - sakiau 
savo pusseserei, kad tu labai gražus. Liesa, Marija? — lesa pada- 
rė lankstą ir dabar stovėjo Džastinui tarp kelių, vos vos liesdama 
biustu jo tarpukojį. | 

Tuo metu Marija nuo Tedo laikėsi per saugų atstumą. 

— Šūdas, — pareiškė Iesa, įsitikinusi, kad jos stiklinė tuščia. 
Suminkė, sulamdė ir nusviedė į sodą. Trumpam atsitraukė ir 
dviem šuoliais pasiekė statinę. Grįžo su dviem skardinėmis ir 
įteikė vieną Džastinui. 

Jau penktą... 

— Tesa, ar tu tikrai... - pradėjo Marija. 

— Tai aišku! Nesijaudink, tavo pusseserė žino, ką daro. 

Jie dar ilgokai gėrė, kalbėjosi apie universitetą, savo gimtuo- 
sius miestus, tik ne apie savo drauges ar draugus. Tesa kartkar- 
tėmis vis pašokdavo ir nuskubėdavo prie statinės ir vėl grįž- 
davo su alumi, kurį neklausdama išdalydavo. Darė tai kokius 
du šimtus kartų. Vienu metu truktelėjo už rankos Džastiną, 
tebesėdintį ant turėklų, ir jis vos spėjo ištiesti kojas, kad išsi- 
laikytų nepargriuvęs. Terasa akimirką grėsmingai siūbavo lyg 
laivas atviroje jūroje. Džastinas beveik automatiškai gurkštelėjo 
iš skardinės. Beveik nebejautė, kaip jo gerkle teka skystis ir iš- 
kart gurkštelėjo dar vieną gurkšnį, šįkart didesnį. Tesa tempėsi 
ji prie laiptų, vedančių į sodą. Kiek ten buvo laiptelių? Trys? 
Keturi? Aštuoniasdešimt? Džastinas jau ruošėsi žengti antruoju 
laipteliu, bet prakeiktas laiptelis pasislinko per sprindį žemyn 
ir jis vos nepargriuvo. Tesa įsikibo jam į ranką. Jos krūtis prisi- 
spaudė Džastinui prie šono, kuris net ir apsvaigęs aiškiai suvokė 
malonų pojūtį. 

Jie ėjo į sodo gilumą, toliau nuo žibinto. 

— Kur mane vediesi? — paklausė jis. Tikrąja šio žodžio pra- 
sme jautėsi vedamas prieš savo valią, nors tai negalėjo būti tiesa. 
Ta mergina buvo ne aukštesnė nei metro šešiasdešimties. 

Tesa juokėsi, vis nepaleisdama jo rankos. 

— Nebijok, neišprievartausiu, - kvatodama atsakė. 

Jie paėjėjo dar kokių dvidešimt metrų, pakankamai, kad mu- 
ziką prislopintų medžiai. Ir vėl skambėjo bumbsintis plyšavi- 
mas. Jie įsmuko už vieno krūmo ir Tesa įbruko Džastinui savo 
alų. Jis tebestovėjo, suglumęs, laikydamas dvi skardines. Kiek 
toliau matėsi daugiau ar mažiau ryškus šlaitas. Tesa pritūpė, ko- 
jos buvo stačiu kampu praskėstos, sijonas užverstas ant nugaros. 
Kuo natūraliausiai, nusitempė kelnaites ir ant žemės, taisyklin- 
gu pusapskritimiu, ėmė lietis stipri šlapimo čiurkšlė. 

— Neįtikėtina, eilė prie tualeto iki pirmo aukšto, — pasakė 
Tesa, su palengvėjimu atsidususi, atsikračiusi skysčio perte- 
kliaus. 

Džastinas irgi jautė didžiulį norą šlapintis, bet tuo metu ga- 
linga erekcija iš esmės pakeitė jo par/nerio prioritetus. Nevaržo- 
mame Tesos elgesy buvo kažkas tokio, kas sukėlė jam hormonų 
audrą. Kai šlapimo srovelė beveik prarado stiprumą, Tesa kelis 
kartus iš eilės papurtė užpakalį, ir tai galutinai aptemdė Džas- 
tinui protą. 

Tesa pasitaisė sijoną ir klestelėjo ant pušų spyglių kilimo. 
Šlapimas liejosi spindinčiu upeliu, pradingdamas šlaito apačio- 
je. Ir vėl taip pat su palengvėjimu atsiduso ar pratisai sudejavo, 
ir Džastinas nebeįstengė atsispirti. Prisėdo šalia ir ištiesė jai alų, 
puikiai žinodamas, kas bus toliau. 

— Galiu pasakyti kai ką iškrypėliško? — paklausė jis. 

— Mmm... iškrypėliško, - akimirksniu sukluso ji. - Na?.. 

— Tai buvo labai seksualu. 

Tesa nusijuokė. Dabar, kai abu sėdėjo vienas prieš kitą, jų 
veidai buvo kaip niekad arti. 

— Tai ne iškrypėliška, kvailiuk. Iškrypėliška būtų, jei dary- 
tume tai ten, viršuje, — atsakė rodydama į garuojant; upelį, jau 
bepradedantį gertis į žemę. 

Džastinas neteko amo. Laila su juo niekada taip nekalbėjo. 
Ją būtų pašiurpinusi vien mintis nusišlapinti jo akivaizdoje. 

— "Tu tikrai gražus, — tarė Tesa, glostydama jam veidą. Buvo 
išgėrusi daugiau, nei jie visi kartu sudėjus, tačiau atrodė visiškai 
kontroliuojanti save. 

Džastinas pajuto nuo jos pirštų rūgštų skonį, ir tai dar labiau 
jį įaudrino. Tie pušų spygliai, ta nepatogi vieta, visa tai buvo 
taip primityvu ir nevaldoma, kad jį apėmė iki šiol nepažįstamas 
jausmas. 

— "Tai tu graži, — tarė Džastinas. Ir ilgiau nebeįstengdamas 
tvardytis, stipriai suspaudė jai krūtį. Teko visiškai ištiesti delną, 
ir vis tiek iki galo jos nėapėmė. Atrodė, kad tuoj sprogs galva. 

Tedas maloniai šnekučiavosi su Marija, kuri, kaip 
paaiškėjo, lankė su juo vieną paskaitą ir netgi iš nuogirdų apie 
ji žinojo. Žinojo apie jo akademinius pasiekimus ir nustebo pa- 
mačiusi jį tame vakarėlyje, kuriame dalyvauti ją, beje, privertė 
pusseserė. Tedas atsakinėjo daugiau ar mažiau automatiškai; 
pasižadėjo, kad skardinė, kurią laikė rankoje, bus paskutinė 
ir vos gurkšnojo mažyčiais gurkšneliais, kol Marija pasakojo, 
kaip jai sunku gauti C ir dalykus, kurių kiek vėliau Tedas, ne- 
paisant fenomenalios atminties, bus nepajėgus prisiminti. Du 
ar tris kartus juos pertraukė Tesa, kuri ateidavo iš krūmokšnių 
pasiimti dar alkoholio ir dingdavo, juokdamasi ir siūbuodama 
krūtine. 

Perkopus vidurnaktį vakarėlis buvo įsisiūbavęs. Tedas jau 
jautė norą išeiti, grįžti nakties ramybėje į Bloką tolyn nuo to 
pragariško triukšmo, bet nenorėjo palikti Džastino. 

— Mano pusseserė šiek tiek įkaušusi, - pasakė Marija, lyg 
atsiprašydama. 

— Džastinas moka pats savim pasirūpinti. 

— O, aš tikrai ne dėl to. - Marija nuraudo. Vargšelė, jos vei- 
das buvo tarsi atversta knyga. 

Terasoje jau buvo kur kas daugiau žmonių nei iš pradžių. 
Staiga minia prasiskyrė, ir pro ją kaip kokie gangsteriai pra- 
žygiavo du tvirto sudėjimo studentai. Vienas iš jų buvo Denas 
Norisas. 

— Sveikas, Makėjau, - sugriaudėjo jis. 

Nenustodamas šypsotis priėjo prie Tedo ir neva paskubo- 
mis apkabino, o tiksliau —- vienu metu trinktelėjo į krūtinę ir į 
nugarą. 

— Kaip gerai, kad atėjai! - riktelėjo. — Ir, kreipdamasis į savo 
draugužį, pridūrė: - Klausyk, Timai, šitas tipas — pokerio genijus. 

Timas iš pažiūros laikėsi neutraliai. Buvo raumeningas ir 
trumpai kirptais plaukais. 

— Atėjau šiek tiek pabūti, — prisivertė pasakyti Tedas. Pagal- 
vojo padėkoti Denui už kvietimą, bet nutylėjo. Jau buvo perspė- 
tas, kad tie plačiapečiai priėjo ne bičiuliškais tikslais ir geriau 
nusprendė išsaugoti šiokį tokį orumą. 

Marija išblyško kaip popierius. Denas su Timu buvo trečia- 
kursiai. Ką jie čia veikė? Visų veidai buvo atgręžti į juos. Kažkas 
čia turėjo įvykti... 

— Rimtai, Timai, - griaudėjo Denas, — jei būtum matęs. Net 
atrodė, kad jis sukčiauja. 

— Ak taip? — sukluso Timas. 

— Niekad nemačiau, kad kas nors išloštų tiek partijų iš eilės. 
Per šitą vaikiną praradau šimtą penkiasdešimt pesetų! 

Tedas kažkaip sugebėjo neprarasti orumo. Marija atrodė be- 
pravirkstanti. 

— Kur tavo paslaptis, Makėjau? 

— Nėra jokios paslapties, — atsakė Tedas gūžteldamas pe- 
čiais. - Ko gero, dėl patirties. 

Danas pratrūko kvatotis. Timas vis linksėjo. 

— Aš tau pasakysiu, ką darysim, Makėjau, - pasakė Denas. - 
Vėliau nueisim į viršų ir šiek tiek palošim pokerį, gerai? 


— Na, nežinau... jau vėloka. 

— Vėloka! Baik, drauguži. Tu man skolingas progą atsilošti. 

Denas vėl apkabino jį savo galinga ranka. Alkoholio tvaikas 
buvo nepakenčiamas, nors plačiapetis neatrodė per daug girtas, 
bent jau sprendžiant iš kalbos. luo metu Tedas stebuklingai 
prablaivėjo; svaigulys ir duriantis galvos skausmas išnyko, ir jis 
atgavo įprastinį proto aštrumą. Stebuklinga baimės galia, kiek 
ironiškai pagalvojo. Geriau jau žaisti pagal Deno taisykles, pa- 
svarstė. Jeigu jau bus priverstas lošti, nebus sunku tyčia pralošti 
vieną kitą partiją. Jei prireiks, netgi leis Denui atsilošti tą pra- 
keiktą šimtą penkiasdešimt pesetų. Tai jam bus pamoka kitam 
kartui: taip lengvai neapiplėšinėti trečiakursių vaikinų. 

— Žinoma, Denai, - atsakė Tedas. 

— Puiku! - Denas neva švelniai niuktelėjo jam į petį. - Tada 
tuoj pasimatysime. 

Jiems abiem nueinant, Timas svaidė į jį grėsmingus žvilgs- 
nius. Pro langą Tedas su Marija matė, kaip jie prisijungia prie 
kitos kompanijos ir patraukia prie vieno stalo išlenkti degtinės. 
Ekspromtu juos pusračiu apstojęs būrelis sulig kiekvienu išgėri- 
mu garsiai šaukė, o tada daužė stiklinėmis į medinį stalą. Denas 
mažiau nei per minutę išgėrė tris, ir Tedas nutarė, kad jam nėra 
ko nerimauti: jeigu ir toliau tokiu tempu gers, Denas Norisas 
greitai nusmigs. Ir šiąnakt pokerio partijos nebus. 

— Tie tipai... - prakalbo Marija, vis dar mirtinai išsigandu- 
si, — atrodė šiek tiek bepročiai. 

— Šiek tiek, — sutiko Tedas. 

Po pusvalandžio Tedas kažkaip sugebėjo atsikratyti Mari- 
jos. Džastino ir Tesos vis dar nebuvo nė kvapo, ir Tedas svarstė 
galimybę išeiti be draugo. Tačiau kol kas Denas su kompanija 
tebesimalė viduryje salės, ir dėl to išeiti jų nepastebėtam atro- 
dė neįmanoma. Pagalvojo, kad galėtų apeiti aplink namą, bet 
paskubomis apsižvalgęs suprato, kad neišeis. Ivora dalijo sodą 
į dvi dalis, o ant medinių vartų kabojo spyna. Ten šlapinosi 


keli vaikinai, ir jis nedvejodamas prisijungė prie jų. Kol čiurkš- 

lė tryško ant medinės tvoros, nusprendė, kad vienintelis būdas 
išeiti — praeiti pro Deną ir jo draugužius, taigi jis palauks, kol 
kelias bus laisvesnis. 

Laukimas užtruko visą amžinybę, ir galiausiai Tedas neat- 
sispyrė pagundai išgerti dar alaus. Atsisėdo ant vienos terasos 
laiptų pakopos ir ėmė gerti vienas. Svaigulys vėl atsirado, bet 
dabar jau lydimas malonaus nesvarumo pojūčio ir svajingos 
nuotaikos, skatinančių gerti dar. Kažkuriuo metu jis, įkišęs ran- 
ką į statinę ir pažvejojęs šaltame vandenyje dvidešimties centi- 
metrų gylyje, neužčiuopė jokios skardinės. Alus baigėsi ir nie- 
kas nesiteikė jo atnešti dar. Jis atsitiesė. Judesiai buvo nerangūs, 
mėšlungiški. Jis visiškai pamiršo apie Deną ir užėjo į vidų. Ant 
kurio nors stalo bus alaus, vangiai pagalvojo. Niekada gyvenime 
nebuvo išgėręs daugiau nei poros skardinių, ir vis tiek tegalvojo 
tik apie tai, kaip įsipilti į gerklę dar to skysčio. 

Salė buvo sausakimša ir atrodė, kad visi atkakliai nori į jį 
atsitrenkti. Rankos su stiklinėmis kilnojosi, kad būtų išvengta 
susidūrimų. Jis priėjo prie vieno stalo, prie kurio dvi merginos 
pylėsi sau kažkokį žalią skystį. Tedas pasiėmė nuo stalo pirmą 
pasitaikiusią stiklinę ir ištiesė joms. Merginoms tai pasirodė 
labai juokinga, nes jos ėmė kvatotis, kol viena jų pildė stikli- 
nę. Tedas gurkštelėjo vieną gurkšnį ir susiraukė. Tai buvo pats 
šlykščiausias gėrimas, kokį jis buvo kada nors ragavęs, bet koks, 
po velnių, skirtumas. 

Ėmė be tikslo klaidžioti po svetainę. Muzika buvo tokia, kad 
atrodė, jog kažkas elektriniu grąžtu gręžia kaukolę, ir prašvie- 
sėjimo akimirką jis netgi paklausė savęs, ką čia veikia, kodėl 
neišeina, kodėl geria tą pasibaisėtiną gėralą... Bet ta akimirka 
praėjo, ir jis toliau vis gėrė ir gėrė žaliąjį skystį. Emė žiaukčioti, 
ir buvo priverstas susilenkti dvilinkas, o tie, kurie atsitiktinai 
ėjo pro šalį, - pasitraukti tolyn. Tedas neapsivėmė. Lėtai išsitie- 
sė ir nusišypsojo nežinia kam. 


— Makėjau! 

Jis atsisuko. Riktelėjimas buvo toks garsus, kad nustelbė net 
muziką. Denas stovėjo ten, šone, su Timu, o už jo dar vienu 
tipu, visi buvo nepriekaištingai išsirikiavę. 

— Sveikas! - tarė Tedas ir bandė plekštelti Denui per petį, bet 
nepataikė. Jo ranka nubrėžė puslankį ir nusviro jam pačiam ant 
kelių. Pabandė dar kartą, bet vos palietė Deno marškinėlius. 

— Tai linksminiesi? 

Tedas linktelėjo. 

— Kojis toks rimtas? — paklausė Tedas, rodydamas į Timą. 

— Klausyk, Makėjau, - dabar jau Denui šiek tiek pynėsi lie- 
žuvis, bet ne daugiau. Tedo dėmesį patraukė netoliese šokančios 
merginos iškirptė. - Makėjau... ei, žiūrėk į mane. Mes su vaiki- 
nais sulošim kelias partijas... Turi dalyvauti. 

Tedui ši mintis pasirodė baisiai juokinga. Jis ėmė kaip pa- 
klaikęs kvatotis. 

— Pokerį? — vis kartojo ir kartojo, lyg pats šis žodis būtų juo- 
kingas. 

— Taip, pokerį. Tu man skolingas. Einam į viršų. - Denas 
čiupo jam už vienos rankos, o Timas už kitos. Abu pakėlė nuo 
žemės ir ėmė tempti laiptais. Tedui toks elgesys nepasirodė 
priešiškas, anaiptol ne. 

— Ačiū, vaikinai, bet gal galiu ir pats. 

"Tačiau iš tikrųjų negalėjo. Prie jų ketverto prisijungė dar du, 
taigi dabar su Tedu kelią laiptais jie skynėsi šešiese. Kiek žmo- 
nių čia buvo? 

— Kaip traukinio vagone, - tarė Tedas, ir pats vienas nusijuo- 
kė iš savo sąmojo. 

Į jį visi žiūrėjo kaip į kokios nors nelaimės auką, vaduojamą 
ugniagesių komandos. Tedas jautėsi vis labiau ir labiau sutrikęs. 

Antrasis aukštas buvo toks pats sausakimšas kaip ir pirmasis, 
bet užlipus į trečiąjį, pasitiko kontrastinga ramybė. 

— Tu man skolingas, Makėjau, — pakartojo Denas. Dabar jo 


balsas buvo ramus ir puikiai girdimas. Iš muzikos buvo likęs tik 

tolimas gerklinis gaudesys. Jie nuėjo iki koridoriaus galo. Timas 
atrakino duris, ir Danas niuksu įstūmė Tedą į vidų. Kiti trys 
užėjo iš paskos. 

Ten nebuvo jokio pokerio stalo. 

Tedas pajuto galingą smūgį į šoną ir susmuko ant grindų. Ir 
tada pasipylė spyrių kruša. 


1994-ieji 


Vienas gailestingas klubo narys parvežė jį savo ma- 
šina atgal į Bloką. Tedas nuotrupomis prisiminė, kaip išėjo iš 
namo ir buvo įgrūstas į nedidelį raudoną automobilį. Pačios ke- 
lionės neprisiminė visai. Stebuklingai prabudo savo lovoje, ap- 
sirengęs nuo galvos iki kojų ir maudžiančiu kūnu. 

"Tuo metu Džastinas išvakarėse nusprendė išeiti iš vakarėlio, 
kai galimybė apsivemti ant Tesos jam pradėjo atrodyti visiškai 
reali. Ji išgavo iš jo pažadą greitai vėl susitikti, — Džastinas iš 
karto tai pažadėjo, - ir ištiktas girto nuoširdumo priepuolio pri- 
sipažino, kad jam dar niekada nebuvo taip gera su moterimi, o 
tai buvo tikra tiesa. Prieš išeidamas visur ieškojo Tedo, nežino- 
damas, kad jį tuo metu nuožmiai talžo penki prestižinio OSK 
klubo nariai. Džastinas nutarė, kad Tedas jau išėjęs ir vienas 
pėsčiomis grįžo į Bloką. Vėmė vieną kartą pakeliui, o kitą kar- 
tą — grįžęs. Kambario draugo lovoje nebuvo, bet Džastinas per 
daug nesirūpino. 

Susirūpino tada, kai prabudęs pamatė Tedą, gulintį greti- 
moje lovoje. Iš pradžių pagalvojo, kad jis negyvas; veidas buvo 
mėlynas ir sutinęs, visur kraujas. Įsitikinęs, kad kvėpuoja, pa- 
mažu aprimo. 

Tedas nesutiko nueiti į medicinos punktą. Tris dienas pragu- 
lėjo kambary tarp keturių sienų, beveik nepakildamas iš lovos. 
Per tą laiką patinimas veide gerokai atslūgo, ir su akiniais nuo 
saulės jis jau galėjo grįžti prie savo darbų. Vis dar likęs nežymus 
šlubčiojimas pamažu nyko. Niekas, išskyrus jo kambario draugą 
(ir, žinoma, penkis jį sumušusius šunsnukius), nesužinojo, kas 
įvyko tą naktį trečiajame DYK klubo aukšte. 


1994-ieji 


Nuo sumušimo prasidėjo visa virtinė nelemtų įvy- 
kių, vieni buvo tiesioginė jo pasekmė, kiti ne. Dėl to Tedas tapo 
mažiau komunikabilus ir apatiškesnis nei įprastai, o tai turėjo 
neigiamos įtakos jo pasiekimams lošimų salėje, kur pagrindi- 
niai ginklai buvo asmeninis žavesys ir sugebėjimas manipuliuo- 
ti, taip pat ir jo santykiams su Džordžija, nuo kurios jis pamažu 
tolo, nė vienam iš jų nedarant nieko, kad to išvengtų. Džastinas 
buvo pakankamai supratingas, kad nekamuotų jo klausimais; jis 
jau gerai jį pažinojo, o tai reiškė, kad žinojo, kada geriau nelįsti 
į akis su beprasmiais klausimais. 

Blogiausia nutiko po penkių dienų, kai bendrabutyje Tedas 
sulaukė tetos Odrės, tėvo sesers, skambučio. Ji buvo vienintelė 
iš tėvo pusės, su kuria jis retkarčiais palaikė ryšius, bet ir ji nie- 
kada jam neskambindavo į studentų miestelį. Išgirdęs kitame 
linijos gale jos tolimą balsą pirmiausia pagalvojo, kad kažkas at- 
sitiko tėvui. Ir tiesą sakant, neįstengė neapsidžiaugti; penkerius 
metus jo nematė ir buvo nieko prieš, kad ir amžinai nematytų. 
Bet pasirodė, kad Frenkas nenumirė, - ir jo net neištiko skaudi 
nelaimė, — o tiesiog turi pasikalbėti su Tedu, ir todėl kreipėsi į 
Odrę. Pastarąjį dešimtmetį Frenkas tapo klestinčiu kombainų 

pardavėju ir atrodo, vėl ėmė atakuoti jį savo apgailėtinomis pa- 
stangomis užmegzti ryšius. 

Per savo kvailumą Tedas kažkodėl jam paskambino. 

Pasirodė, kad tėvas ruošiasi atvykti į Masačusetse vyksiančią 
konferenciją ir yra tvirtai pasiryžęs aplankyti jį studentų mies- 
telyje. Tedas, žinoma, kategoriškai nesutiko, ir pasakė, kad pats 
atvažiuos į viešbutį. Vien nuo minties susitikti su tėvu universi- 
tete jam suko pilvą. Pats nuvažiuos ir užbaigs tas apverktinas jo 
pastangas tapti Metų tėvu. 

Pasistatė savo mašiną prie kuklaus „Vienišos pušies“ viešbu“ 
tėlio ir net nesiteikė užeiti ir pranešti registratūroje. Pro 108 
kambario užuolaidas atpažino tėvo eiseną, jis vaikščiojo pirmyn 
atgal su ryšuliais, vis kur nors juos padėdamas. Kurį laiką pasto- 
vėjo ten, priešais langus, ir paukščių čiulbėjimas tapo preliudija 
klaidos, kurią jis buvo bepadarantis. Staiga durys atsidarė. 

— Tedai! Sūnau! Kaip džiugu tave matyti. 

— Labas. 

Jo plaukai buvo pražilę; ne visiškai, bet tikrai kur kas labiau 
nei tada, kai Tedas jį matė paskutinį kartą. O šiaip jis atrodė 
kokiais dešimčia metų jaunesnis; bruožai tebebuvo ryškūs kaip 
anksčiau ir nė gramo antsvorio. Oda tokia pat įrudusi kaip 
tomis dienomis, kai jis buvo gatvės pardavėjas. Tačiau be fi- 
zinės išorės, Tedas žvelgė ir į tėvo akis, nes jei ką paauglystėje 
ir suprato, tai viena: nesvarbu, ką jo tėvas sakytų ar darytų, 
tos vaiskiai mėlynos kaip irisai akys vienintelės visada išduoda 
tiesą. O tiesa, kurią jos sakė, buvo labai paprasta: aš gudresnis 
už tave. 

Frenkas priėjo, akivaizdžiai ketindamas apkabinti. Tedas 
ranka jį sulaikė ir per žingsnį atsitraukė. 

— Tėti, būk geras. 

Tėvas apgailestaudamas skėstelėjo rankomis. Tylomis link- 
telėjo. 

— Prašom, užeik. 

Tedas buvo numatęs, kad apsilankymas bus trumpas. 

Kambarys buvo nedidelis, ir neseniai pro langą jis matė ne 
ką kita, kaip tėvą, išsikraunantį daiktus. Vidury lovos gulėjo 
beveik tuščias lagaminas. Po televizoriumi, įtaisytu ant sienos, 
stovėjo staliukas su dviem kėdėmis. Frenkas ant vienos atsisėdo 
ir mostu pasiūlė sūnui padaryti tą patį. 

— Ką gi, Tedai, kada nors turėjome pasikalbėti. 

Bent jau tai tikrai buvo tiesa. 

Tedas žiūrėjo į pasibaisėtiną paveikslą. 

— Nenoriu, kad važiuotum pas mane į studentų miestelį. 
Niekada. 

Frenkas atsakė ne iš karto. 

— Jeigu nenori, nevažiuosiu. 

— Puiku. 

Ir vėl įsivyravo nejauki tyla. Tedas neketino klausti, ką jis 
turi pasakyti, norėjo, kad tėvas pradėtų kalbą savo iniciatyva. 
Jį siutino, kad kiekvienas žodis iš jo lūpų nuskambėdavo kaip 
iššūkis. Tačiau taip buvo. 

— Kas tavo veidui? Kokios nors studentiškos muštynės? 

Tedas nevalingai palietė ranka savo skruostą. Jo veide nebu- 
vo likę sumušimų žymių, išskyrus beveik nepastebimai išbluku- 
sią mėlynę ant kairiojo žando. Bandė prisiminti, ar nebuvo kaip 
nors užsiminęs apie tą incidentą tetai Odrei, bet lyg ir ne. 

— Nebuvo jokių muštynių, - sausai atsakė Tedas. 

— Teta Odrė sakė, kad puikiai mokaisi, ir rodė Džordžijos, 
tavo draugės, nuotrauką... 

Frenkas nutilo, laukdamas, ką Tedas atsakys. 

— Aš tavo tėvas... nieko keista, kad noriu... 

— Jei ir toliau kamantinėsi tetą apie mane, pasieksi tik tiek, 
kad aš su ja daugiau apskritai nesikalbėsiu. 

Frenkas susitaikęs atsiduso. 

— Kas mums atsitiko, Tedai? — paklausė, šiek tiek pasilenkęs. 
Viena jo ranka jau tiesėsi link Tedo ir sustojo. - Buvome drau- 


gai, prisimeni? 

Tedą apėmė noras nusikvatoti. Papurtė galvą. 

— Prisimeni, kaip važinėdavome į šachmatų tur... 

— Gana... Aš nenusiteikęs diskutuoti su tavimi apie praeitį. 
Puikiai žinau, kaip viskas buvo ir ką tu padarei. Ir kalbu ne 
apie tai, kad apgaudinėjai mamą su ta moterimi, nes nors iš 
pradžių tai ją ir sugniuždė, galiausiai manau, kad tu padarei 
mums paslaugą. 

— O aš manau, kad mes tikrai turime pasikalbėti apie praeitį, 
nes kitaip neatkursime dabarties. 

— Aš sužavėtas. Perskaitei šiuos žodžius ant cukraus pakelio? 
Nėra jokios dabarties, kurią reikėtų atkurti. Vienintelis dalykas, 
kurį turimė išsiaiškinti, yra tas, kad nuo šiol daugiau niekada 
apskritai nesikalbėsime. Aišku? 

Frenkas nunarino galvą. 

— Turi pagaliau atsiriboti nuo praeities, — tarė, įbedęs žvilgsnį 
į grindis. — Tu suaugęs ir aš nedalysiu tau patarimų, bet žinau, 
ką sakau. 

— Tu nesupranti? Klausimas ne tas, ar atleisti tau, ar ne. Už 
ką nori, kad atleisčiau? Ar už tai, kad mušdavai mamą, ar kad 
mušdavai mane? Už kurį iš šių dviejų dalykų? 

— Nevadink to taip. 

- Atleisk, bet niekaip kitaip negaliu pavadinti. Taigi klausi- 
mas ne tas, ar tau atleisti, aš tiesiog nė velnio nenoriu matytis 
su žmogumi, kuris mušdavo mano motiną už tai, kad ji išbėrė 
druską virtuvėje arba padėjo į šaldytuvą batus, kai dėl ligos ne- 
galėjo suvokti, ką daro. 

— Puikiai žinai, kad ne tik už tai... - sušnabždėjo Frenkas, 
pakeldamas akis. Jo žvilgsnyje atsispindėjo maldavimas ir tram- 
domas pyktis. 

— Be abejo, ne tik už tai. Ji sirgo! 

Frenkas suspaudė lūpas. Prisidėjo prie jų pirštą ir ėmė kram- 
tyti nagą. 

— Jau atsiprašiau tavęs už tai. Daugiau nieko negaliu. Ji sun- 
kiai sirgo, o aš... nežinojau, kaip man elgtis. Akivaizdu, kad 

dariau blogai. Taip buvo mano namuose ir aš to išmokau, neži- 
nojau, kaip dar suktis iš padėties. 

Tedas purtė galvą. Tėvui visada pavykdavo pavaizduoti save 
kaip auką. 

— Tėti, man nusispjauti, kodėl viskas taip susiklostė. Ir aš 
visai nenoriu tavęs suprasti. Tai man teko visus tuos metus gy- 
venti su mama, matyti, kaip jai kasdien blogėja ir blogėja, o tu 
buvai dingęs. Jei nori tikėti, kad jai nepasidarė dar blogiau, kai 
tu ją palikai, tai ne, pasidarė. Ir jei nori tikėti, kad kiekvienas 
tavo smūgis ir kiekvienas riksmas neblogino jos būklės, apgai- 
lestaudamas sakau, kad tu klysti. Tu dėl to kaltas. 

Frenkas nurijo seiles. 

— Tikriausiai tu teisus. 

— Tikriausiai. 

Frenko akyse įsižiebė vilties kibirkštėlė. 

— Bet su tavimi... su tavimi aš bandžiau... 

— Man buvo septyneri, kai išgirdau tave pirmą kartą ją mu- 
šant! - pratrūko Tedas. - Žinai ką? Niekada tau nesakiau, bet 
gal tau reikėtų žinoti. —- Kaltinamai bakstelėjo į jo pusę smiliu- 
mi. — Gal vertėtų tau papasakoti, koks man buvai geras, pasa- 
kyti, kad tau išėjus iš namų, aš vos užmigdavau dėl košmarų. 
Košmarų, kuriuos dar ir šiandien sapnuoju. Nori išgirsti, ką 
juose matau? 

— Tedai, būk geras. Vargu ar verta... 

— Aišku, kad verta. Aišku, kad verta! 

Dabar Frenkas žiūrėjo į jį savo negailestingu žvilgsniu, ku- 
ris Tedui buvo taip gerai pažįstamas visą vaikystę. Nes širdies 
gilumoje Frenkas Makėjus nemėgo, kai jam prieštaraudavo. 
Trumpam galėdavo įsisupti į ėriuko kailį ir melsti atleidimo, 
bet niekas jo taip neišmušdavo iš pusiausvyros, kaip suvokimas, 
kad kas nors klostosi ne taip, kaip jis nori, kad ne jis sprendžia, 
kas turi būti pasakyta ir kas ne. 

— Kiekviename iš tų sapnų būni tu, sėdi kaip dabar, maloniai 
rūkai cigaretę. Ir liepi man nueiti prie tavo raudono mustango. 
Prisimeni jį? 

Frenko veide kažkas persimainė. 

— Aišku, kad prisimenu savo raudoną mustangą. 

— Aš nenoriu artintis prie bagažinės, nes žinau, ką rasiu vidu- 
je. Bet tu vis ragini ir ragini mane pažiūrėti. Galiausiai aš priei- 
nu, ir prieš man prieinant jis stebuklingai atsidaro. O ten guli 
mama, surištais riešais ir subjaurotu, vabzdžių nusėstu veidu. 

— Tedai... - sušnabždėjo Frenkas. 

— Tuose sapnuose negaliu atplėšti akių nuo lavono tol, kol 
prabundu. Ir girdžiu už nugaros tavo juoką, nes tu tuo mė- 
gaujiesi. | 

Tedas kalbėjo nė akimirkai neatitraukdamas nuo jo akių. Vos 
tik baigė, pasijuto išsekęs nuo to, kad viską išklojo. Jis niekada 
apie tai niekam nepasakojo ir jau tikrai nesitikėjo, kad papasa- 
kos būtent tėvui, bet vis tiek dabar pajuto palengvėjimą, ne tik 
nusimetė naštą, bet ir jautė pasitenkinimą, nes tas šunsnukis, jo 
tėvas, turėjo žinoti, ką per jį iškentėjo jo mažas sūnus. 

— Kartais ta moteris būna ne mama, o kokia nors man patin- 
kanti mergina arba atsitiktinai sutikta moteris. Jos guli susirie- 
tusios bagažinėje, ir staiga atgyja, ir sugriebia man už rankos, 
žvelgdamos maldaujamu žvilgsniu, lyg norėdamos kažką pasa- 
kyti. Visa kita tas pats: raudonas mustangas ir tu, rūkantis ir 
besijuokiantis. Visada tas pats. 

Tedas ūmiai atsistojo, paspyrė kėdę ir tyliai nusikeikė. 

— Žiūrėdamas į moterį, negaliu negalvoti apie tai, kaip tu 
elgeisi su mama, — tarė beveik su ašaromis akyse. — Dabar su- 
pranti, kodėl nenoriu įsileisti tavęs į savo gyvenimą? 

Tai Frenko nesutrikdė. Jis atrodė nenusiteikęs pyktis toliau. 
Nuėjo prie naktinio staliuko ir atsinešė knygą, iš kurios kyšojo 
nuotrauka. Ištraukė ir padėjo ant stalo. Tedas tebestovėjo, ir jam 
teko prieiti, kad pamatytų kokių dvylikos metų berniuką stam- 
biu planu. Tie patys bruožai, kuriuos jis atpažino ir dvi mažytės 
mėlynos akys jam viską pasakė. 

— Tai tavo brolis, - tarė Frenkas. Maldaujančio tono, kuriuo 
ką tik kalbėjo, jau nebeliko. 

"Tedas pakėlė akis ir pažvelgė į jį pakrikusiu žvilgsniu. Tada 
vėl pažvelgė į berniuką, mielą ir besišypsantį. Jam trūko žodžių. 

— Tai tavo brolis, - pakartojo Frenkas. - Jo vardas Edvardas, 
o pavardė motinos: Bleinas. Nesvarbu, ką galvoji apie mane... 
Turi su juo susipažinti. Todėl šiandien ir norėjau tave pamatyti. 

"Tedas taip ir nesusipažino su Bleinu, bet po daugelio metų 
atpažins jo veidą per naujienas, kai jis bus kaltinamas savo drau- 
gės, Amandos Herdman, nužudymu. 

Dabartis 


Tedas sustojo priešais kelią, kaip koks gangsteris 
prieš stodamas į dvikovą. Laura su Li stovėjo jam už nugaros. 

— Daug kartų vaikščiojau šituo taku, - tyliai tarė. 

Li pasitraukė per kelis metrus į šalį. Nors daktarė buvo užti- 
krinusi, kad pacientas nepavojingas, sargybinis žinojo, kad Ma- 
kėjus iki komos sumušė žmogų, ir jam nerūpėjo, kad tai įvyko 
ištikus nervų priepuoliui ar panašiai. Jeigu įvyko vieną kartą, 
galėjo įvykti ir antrą, argi ne? Kol Makėjus buvo ne ligoninėje, 
Li buvo už jį atsakingas ir nė neketino juo pasitikėti. Jeigu pa- 
cientas pultų daktarę Hil, Li tereikėtų tik pabėgėti porą metrų 
ir iššauti iš taserio. Jeigu, priešingai, bandytų bėgti, tada būtų 
dar paprasčiau, nes su tomis grandinėmis jis itin toli nenubėgtų. 

Kas kokį šimtą metrų Tedas, vis dar nugrimzdęs į savotišką 
transą, vis pakeldavo galvą, ir atrodė, kad jis seka kažkokiais 
nematomais pėdsakais. Laura bandė užmegzti su juo pokalbį, 
bet sulaukdavo tik vienskiemenių atsakymų ir nusprendė geriau 
palikti jį ramybėje. Aišku buvo viena: tas kelias Tedui kažkodėl 
buvo svarbus ir ši kelionė tikriausiai padės jam suprasti, kodėl. 
Laura, pasinaudojusi proga, išsitraukė mobilųjį įsitikinti, kad 
yra ryšys. 

Tik viena linija. 

Kartkartėmis Tedas atrodydavo kaip koks ekstrasensas iš te- 
levizijos serialo. Stabteldavo, dairydavosi aplinkui, nuleisdavo 
galvą, lyg laukdamas nušvitimo, kuris parodytų teisingą kelią. 

— Kas nutiko? 

Tedas stoviniavo. Įsmeigęs akis į lapiją kramtė nykščio galą. 

— Prisimenu dviratį, - mįslingai tarė. 

— Važinėdavote čia dviračiu? 

— Ne, ne aš. Aš jo net neturiu. 

Laura daugiau neklausinėjo. Tačiau pradžiugo, nes prisimi- 
nimas apie dviratį, kad ir koks nesvarbus ir nereikšmingas galė- 
jo pasirodyti, buvo šis tas nauja. Pirma, kas iškilo į paviršių. Tai 
galėjo būti visa ko pradžia. 

— Kokios spalvos tas dviratis, Tedai? 

— Raudonas, - atsakė beveik negalvodamas. 

Balsu tai ištaręs, apmąstė naują informaciją. 

— Raudonas dviratis, - ištarė porą kartų lėtai linktelėjęs. 

Vėl nuleido akis. Tada tylomis ėmė eiti, ir visi trys vėl patrau- 
kė taku, kuris dabar jau beveik buvo išnykęs. Jiems teko sklai- 
dyti šakas ir aplenkti nuvirtusius kamienus, kol priėjo apaugusį 
miško kelią. Jį buvo užžėlę krūmokšniai... ir ten, nuošaliau, pa- 
matė, ko ieškojo: vos įžiūrimą geltonuojančioje žolėje sulūžus;į 
raudoną dviratį. Trūko vieno rato, ir dviratis buvo negailestin- 
gai suėstas rūdžių, bet kai kur dar buvo matyti dažų pėdsakai. 

— Paliktas dviratis, - tarė Tedas, artindamasis prie jo. Žiū- 
rėjo į jį. 

— Tedai, tai nuostabu! 

— Turbūt, - atsakė be entuziazmo. 

— Drąsiau. — Laura spustelėjo jam petį, ramindama. Li ne- 
pritardamas dėbtelėjo į ją, bet nieko nepasakė. Sargybinis priėjo 
prie dviračio ir apžiūrėjo, kilstelėjęs vieną antakį. 

— Šitas dviratis lūžo po avarijos. Rėmas išlenktas. Trūksta- 
mas ratas turi kažkur mėtytis. 

Žodis „avarija“ pakibo ore. 

— Ką nors apie tai žinote, Tedai? — paklausė Laura. 

— Vargu. Aš... tik mačiau jį čia. 

Kitoje kelio pusėje taip pat plytėjo miškas. Tedas akimirką 
padvejojo. 

— Galime sutrumpinti kelią per mišką, - automatiškai pasa- 
kė, — arba eiti tiesiai ir padaryti lankstą. Abu keliai įmanomi ir 
atves ten pat. 

Nauji prisiminimai. 

— Kur atves, Tedai? — paklausė Laura virpančiu balsu. 

— Prie tiesos, — atsakė jis. 

Ir leidosi žingsniuoti tuo dulkėtu keliu, vilkdamas kojas ir 
jas kaustančią grandinę. Rankas laikė sunertas priekyje. Tedo 
veido Laura su Li nematė, ir visa laimė, nes jo veidas tuo metu 
ėmė mainytis nuo atradimo naštos. 

Kai atėjo, iš viso buvo nuėję kokius du kilometrus. 

Dabartis 


Markusas neprisiminė, kad kada nors būtų buvęs toks 
laimingas kaip tą šeštadienį. Tą dieną atrodė, kad jis gali bet ką. 

Eidamas pasiimti laikraščio akimirkai stabtelėjo, suspaudęs 
lauko durų rankeną, kvailai šypsodamasis ir galvodamas, kad 
vos po kelių valandų, atidaręs duris, jis išvys Laurą. 

Ir nepamiršk, ką turėsi padaryti... 

Kiek anksčiau Markusas kalbėjosi su Bobu, savo draugu iš 
Bostono policijos, ir jis patikino, kad tą pačią dieną užmes akį į 
1993 m. žmogžudysčių bylas. 

Rytą skyrė apsipirkimui. Pirma nuėjo į turgų ir pripirko vis- 
ko, ko reikėjo jo ypatingam padažui. Markusas nebuvo geras vi- 
rėjas, jo raciono pagrindą iš esmės sudarė pusfabrikačiai mikro- 
bangų krosnelėms, pica ir kinų maistas, nors jis išmoko ruošti 
keletą pakenčiamos kokybės patiekalų. Jo firminis patiekalas 
buvo makaronai su grybų ir svogūnų padažu. Bet prieš eidamas 
į turgų užsuko į prekybos centrą ir už nemažą sumą įsigijo naujų 
drabužių. Kelias savaites tai atidėliojo, ir jeigu buvo tinkama 
diena atnaujinti savo garderobą, tai būtent ši. 

Apie dvyliktą grįžo namo, nešinas kokiu tuzinu maišelių. 
Nupirko visko, ko reikėjo. Uždaręs duris vėl pajuto tą svaigų 

pojūtį. Nusišypsojo. Turėjo kelias valandas, kurias reikėjo kaip 
nors pratempti, prieš imantis ruošti padažą, ir Markusas nuta- 
rė savo namų kino teatre pažiūrėti kokį nors iš filmų, kuriuos 
buvo atsidėjęs. Įdėjo į mikrobangų krosnelę maišelį spragėsių, 
bet jam dar nespėjus išgirsti, kaip spragsi pirmieji kukurūzai, 
pasigirdo šaižus durų skambutis. 

Priėjęs prie lango pamatė prie durų stovintį Bobą. Dešinėje 
rankoje jis laikė aplanką, buvo su savo tamsiais akiniais. Kodėl 
prieš tai nepaskambino? 

Atidarė duris. Kokia likimo ironija. Atidaręs duris, jis turėjo 
išvysti savo gyvenimo moterį, o ne policininką aktoriaus vardu 
ir pavarde. 

— Bobai, koks netikėtumas... Ar pavyko ką nors išsiaiškinti? 

— Taip. 

Jis kažko nerimavo, tai buvo akivaizdu. 

= Prašom, užeik. 

Iš virtuvės sklindant kukurūzų spragsėjimui jie nuėjo į sve- 
tainę. 

Jau buvo besėdantys, bet tuo metu Bobas pasisuko ir pažvel- 
gė į savo draugą. 

— Ar žinojai, kad Makėjaus brolis —- Edvardas Bleinas, tas, 
kuris buvo kaltinamas savo draugės žmogžudyste? 

Markusas suakmenėjo. 

— Nežinojau. 

— Tas pats tėvas. Motina kita, - sėsdamasis pasakė Bobas. — 
Bet tai nėra ta priežastis, dėl kurios atėjau. Tai galėjau pasakyti 
ir telefonu... 

Markusas atsisėdo. 

1994-ieji 


Masačusetso universiteto studentų miestelis prabu- 
do, ir jį sukrėtė žinia apie žmogžudystę. Iš pradžių buvo sako- 
ma, kad vienas studentas buvo rastas negyvas prie bibliotekos. 
Universiteto vadovybė paprašė studentų, kiek leidžia galimy- 
bės likti bendrabučiuose, ir atšaukė visus akademinius užsiė- 
mimus. Įvykis sulaukė atgarsio keliuose žinių kanaluose. Visi 
Bloko televizoriai buvo įjungti, nors žinios greičiau sklido pa- 
čiame studentų miestelyje. Kol per televiziją vis dar tvirtino, 
kad nužudytas studentas, kurio vardas dar nežinomas, studentai 
jau žinojo, kad tai netiesa. Tai buvo Tomas Taileris, populiarus 
anglų kalbos dėstytojas, beveik dešimt metų skaitęs paskaitas 
Masačusetso universitete. Tapatybės nustatymas užtruko todėl, 
kad dėstytojas ant savo įprastų drabužių, neaišku, kodėl, buvo 
apsivilkęs universiteto džemperiu ir kepuraite, ir tai suklaidino 
dvi merginas, to penktadienio rytą aptikusias lavoną. 

Bloke sklandė prieštaringos žinios. Vienas studentas, Mar- 
kas Manganiellas, kuris taip pat gyveno penktajame aukšte ir 
kurį visi žinojo kaip Marmaną, tapo pagrindiniu patikimų duo- 
menų šaltiniu. Jo draugės kambarys buvo visai šalia Džiulės Lo- 
klin, tos merginos, kuri su drauge rado kūną. Pasak Marmano, 

dėstytojo kūnas gulėjo kniūbsčias ir todėl nebuvo atpažintas. 
Iš pradžių jos pagalvojo, kad vaikinas užmigęs po išgertuvių ar 
panašiai, bet priėjusios kiek arčiau pamatė aplink kūną telkšant 
kraujo klaną. Jam buvo perpjauta gerklė. Tomis pirmosiomis 
nežinios valandomis taip pat buvo kalbama, kad žmogžudystės 
motyvas buvo brangus auksinis žiebtuvėlis, kurį dėstytojas vi- 
sada nešiojosi. 

Kai aukos tapatybė pagaliau paaiškėjo, žinių kanalai ėmėsi 
spręsti mįslę, kuri visus intrigavo. Kodėl dėstytojas vilkėjo uni- 
versiteto džemperį? Tomas Taileris buvo penkiasdešimt vienų, 
vedęs ir turintis dvi suaugusias dukteris. Prie jo namų rikiavosi 
reporteriai su filmavimo komandomis, laukdami, kol pasirodys 
kas nors iš artimųjų. 

Masačusetso universitetas sulaukė nemenko nacionalinės 
žiniasklaidos priemonių dėmesio. Džemperis buvo ne;menama 
mįslė. Bet buvo ir dar šis tas, gandai, kurie jau įnirtingai sklan- 
dė visų bendrabučių koridoriais ir apie kuriuos policija galimai 
jau žinojo. O jeigu žinojo policija, buvo pagrįsta manyti, kad 
žinojo ir koks nors žurnalistas. Atrodo, Taileris buvo užmezgęs 
romaną su viena studente. Tokio pobūdžio detalė galėjo suteikti 
žmogžudystei pikantiškumo, kam plačioji visuomenė tikrai ne- 
atsispirtų. 

Tedas leidosi iš šeštojo aukšto, kuriame jau daugelis studen- 
tų lošė pokerį, kad prastumtų laiką, ir tuo metu prie jo priėjo 
Džastinas sukrėstu veidu. Tedas sunerimęs jį stumte įstūmė į 
503 kambarį, kuriuo abu dalijosi, ir uždarė už nugaros duris. 

— Kas tau, Džastinai? Negali vaikščioti po miestelį su tokiu 
veidu. Tik ne tokią dieną kaip šiandien. 

— Atleisk, atleisk, bet daugiau nebegaliu, Tedai. - Džastinas 
nerimastingai vaikščiojo po kambarį. 

— Prisėsk minutėlei. 

Džastinas atsisėdo ant lovos. 

— Juk tu nieko nepadarei, — tarė Tedas, įdėmiai žiūrėdamas 
į jį. - Ar ne? 

— Aišku, kad ne! 

— Tada neturi dėl ko nerimauti ir nėra ko vaikščioti tokiu 
veidu. 

— Tu nesikalbėjai su Marmanu, ar ne? 

— Ne. Buvau šeštame aukšte. 

— Ta mergina, su kuria Taileris buvo užmezgęs romaną... 
Džordžija. 

Tedas išlenkė vieną antakį, neprarasdamas ramybės. 

— Kur tu girdėjai? 

— Juk sakau: iš Marmano. Neatrodai labai nustebęs. 

Tedas atsisėdo ant lovos. 

— Aš galvoju, - pripažino. — Policija ieškos manęs. Nesijau- 
dink, viskas bus gerai. 

— Tu... žinojai? Noriu pasakyti apie romaną? 

— Ne. Mums nelabai kaip klostėsi. Turbūt oficialiai buvome 
jau išsiskyrę, nežinau. Bet tai nėra labai svarbu; policija norės 
užduoti man keletą klausimų. Tu būk ramus, Džastinai, pa- 
keisk veido išraišką. Turim elgtis kaip įprastai. 

— Bet... Tedai, turiu tau kai ką pasakyti. 

— Sakyk. 

Džastinas dirstelėjo į uždarytas duris, lyg kas nors galėtų 
užeiti ir užklupti jį viduryje sakinio. Nurijo seiles. 

— Aš žinojau apie Džordžijos ir dėstytojo ryšius, Tedai. Ke- 
lis kartus mačiau juos parke už bibliotekos. Nieko tau nesa- 
kiau, nes... 

— Džastinai, nereikia, suprantu, kodėl man nieko nesakei. 
Klausimas tik, ar policija patikės, kad tu man nieko nesakei, ar ne. 

— Nepatikės. 

— Tau nebūtina apie tai pasakoti. — Tedas skvarbiai žvelgė į jį. 

— Ir pats galvojau nesakyti, Tedai. Bet daug kas matydavo 
mane vakarais parke. Jei nutylėsiu, bus dar blogiau. 

Tedas atsistojo ir nužingsniavo per kambarį. 

Garsiai svarstė. 

— Tai, kad tu juos matei, tikrai komplikuoja padėtį. 

"Tada ilgokai tylėjo. 

— Kur tu vakar buvai? — staiga paklausė Tedas savo kambario 
draugo. 

— Iki pusės dešimtos mokiausi vestibiulyje. 

— Vadinasi, turi alibi. | 

— Nežinau. Iš kur mums žinoti, kada jis buvo nužudytas? 

— Jis buvo su džemperiu ir kepuraite, ir buvo su jais dėl vie- 
nos priežasties, todėl, kad buvo susitikęs su... Džordžija. Kokiu 
metu tu juos matydavai? 

— Niekada ne vėliau nei aštuntą. 

— Na štai. Be to, ji pati tai patvirtins. 

— O jeigu jie susitikdavo ir vėliau, tik aš nė karto nemačiau? 

— Džastinai, negali būti, kad po aštuonių Džordžija viena 
vaikštinėtų po miestelį. Labiausiai tikėtina, kad visada viskas 
vykdavo taip, kaip ir tuos kartus. Ji išėjo, o dėstytojas dar kurį lai- 
ką ten, pasiliko, apsuko kelis ratus, kad sumėtytų pėdsakus prieš 
sėsdamas į mašiną ir išvažiuodamas. Štai kaip buvo. Per tą laiko 
tarpą jis ir buvo užpultas ir nužudytas. O tu tuo metu mokeisi ves- 
tibiulyje, yra ne vienas liudininkas. Nė karto iš ten nebuvai išėjęs? 

— Ne. 

— Puiku. Taip ir pasakysi policijai, jei klaus. Dažnai vaikš- 
čiojai į parką, bet niekada jų nematei. Niekada. Ir todėl niekada 
man apie juos nepasakojai, nes nežinojai. 

Tedas pabrėžė paskutinius Žodžius, ištardamas itin lėtai. 
Džastinas linkčiojo galva. Įtampa jo veide ėmė slūgti, bet labai 
pamažu. 

— Nežinau... Ar policija turi kokį nors melo detektorių ar 
panašiai? 

— Klausyk, Džastinai, pažiūrėk į mane. — Tedas suėmė jį už 
abiejų pečių. - Paprasčiausiai nutylėk, kad porą kartų juos ma- 
tei, ir to pakaks, kad įtarimai nenukryptų į mus su tavim ir būtų 
rastas tikras žudikas. — Džastinas purtė galvą. —- Klausyk, mes 
svarstome blogiausią scenarijų. Galbūt policija jau turi įtaria- 
mąjį ar kokių nors svarių įkalčių, ir tu be reikalo nerimauji. 

— Taip, galbūt. 

— Aišku, kad taip. Ir nepamiršk, kad turi alibi. Kadangi pas- 
taruoju metu tiek nedaug laiko skiri mokslams, tikra laimė, kad 
būtent tokį vakarą nusprendei pasimokyti su visais kartu, ar tau 
taip neatrodo? 

Džastino veide pirmą kartą pasirodė nervinga šypsena. 

— Iš tikrųjų. Jei vakare būčiau klaidžiojęs po miestelį, dabar 
dėčiau į kelnes iš baimės. 

— Be abejo. Bet dabar tau nėra ko nerimauti. Jeigu kas nors 
prasitars policijai, kad mėgai šlaistytis parke, tu pasakysi, kad 
tai tiesa, bet niekada jų nematei ir nežinojai apie jų romaną. 
O kas dėl vakar vakaro, paprasčiausiai papasakosi, ką veikei. 
Viskas bus gerai. 

Kai Tedas viską taip išdėstė, viskas atrodė paprasta. O argi 
nebuvo paprasta? Džastinas nenužudė dėstytojo Tailerio ir nie- 
ko nebuvo sakęs savo draugui, todėl jis taip pat negalėjo to pa- 
daryti. 

— O tu, Tedai, kur vakar buvai? Spėju, kad šeštame aukšte, 
tiesa? 

Tedo išvaizda persimainė. 

— Taip, buvau šeštame aukšte. Bet apie kokią šeštą išėjau. 

Tarp jų stojo slogi tyla. 

— O vėliau? — paklausė Džastinas grėsmingu tonu. 

— Grįžau čia ir mokiausi... taigi bijau, kad neturiu jokio tvir- 
to alibi. 

Tedas nusijuokė. 

1994-ieji 


Kitą dieną oficialiai paaiškėjo, kad Taileris turėjo 
romaną su studente Džordžija Makenzi ir dėmesys bylai išaugo 
kaip ant mielių. Apie ją buvo nuolat išsamiai informuojama. Virš 
miestelio skraidė du sraigtasparniai, iš kurių buvo filmuojama 
teritorija. Universitete trims dienoms (o galiausiai penkioms) 
buvo atšaukti visi akademiniai užsiėmimai. Vedęs dėstytojas, 
turintis solidžią šeimą ir kartu romaną su studente, buvo labai 
patraukli istorija. Patys drąsiausi ir neetiškiausi žurnalistai gvil- 
deno versiją, kad Džordžija nužudė savo meilužį apimta pavydo 
priepuolio. Beviltiškai savo dėstytoją įsimylėjusi mergina bametė 
galvą, kai jis nusprendė ją palikti. 

Neilgai trukus visų žvilgsniai nukrypo į Tedą. 

1994-ieji 


Gandai universiteto miestelyje užbėgo už akių įvy- 
kiams. Vos tik sužinojęs, kad Džordžijos meilės nuotykiai iškilo 
aikštėn, Tedas nuėjo į jos kambarį, kuriame mergina ieškojo 
prieglobsčio, ištikta panikos priepuolio. Tedas negaišo laiko 
užuojautoms ir ėjo tiesiai prie reikalo; norėjo žinoti, ką jo drau- 
gė tą vakarą matė, jeigu iš viso ką nors matė. Džordžija jam 
pasakė, kad jos tėvai su advokatu jau atvažiuoja, taigi laiko buvo 
mažai. Ir kokia didžiulė buvo jo nuostaba, kai ji visa drebėdama 
ir su ašaromis akyse prisipažino, kad iš tikrųjų tą vakarą ne tik 
buvo susitikusi su Taileriu, bet ir matė tą akimirką, kai jis buvo 
nužudytas. Tedas suakmenėjo. Iš padriko merginos pasakojimo 
įsitikino, kad ji susitiko su dėstytoju prie vieno iš parko suolelių 
ir kad to pasimatymo (ji prisiekė Tedui, kad jis turėjo būti pa- 
skutinis) tikslas buvo išsiskirti su juo, ir jos ir Tailerio pokalbis 
klostėsi ne itin draugiškai. Jie apsižodžiavo, ir dėstytojas jai pa- 
sakė kažką, kas ją labai įskaudino (Džordžija nenorėjo atskleis- 
ti, ką), ir ji puolė į ašaras. Jis mėgino ją apkabinti, bet Džordžija 
nesileido. Po kiek laiko ji atsistojo ir pasakė dėstytojui tai, ko, 
jos pačios žodžiais, neketino daryti. Pareiškė, kad jeigu jis ne- 
paliks jos ramybėje, ji viską papasakos jo žmonai. Atsistojo ir iš- 


345 


ėjo. Nuėjo galiuką kelio, bet neištvėrė kaltės jausmo; tada sugrį- 
žo, bet ne atsiprašyti, o tik todėl, kad Taileris nenusipelnė, kad 
ji jam taip grasintų. Ir kai jau buvo per keliolika žingsnių nuo 
jo, visa tai pamatė. Iš už krūmų išniro kažkoks šešėlis ir žaibiš- 
kai perrėžė jam kaklą. Taileris susmukęs griuvo ant šono, net 
nespėjęs surikti. Žudikas akimirką nė nekrustelėjo, patamsyje 
vos matėsi jo siluetas, o prieš išeidamas pasielgė kiek netikėtai: 
pasilenkė ir kažką susirado dėstytojo drabužiuose. Džordžija 
neįžiūrėjo, ką. Tada iš karto dingo, staiga kaip vaiduoklis. 

Tedas klausėsi pasakojimo nepratardamas nė žodžio. Ji sė- 
dėjo ant lovos, o jis ant vienos iš kėdžių. Nė karto nepriėjo jos 
paguosti, Nemanė, kad to reikia. 

— Ar matei, kas jis buvo? — galiausiai paklausė Tedas. 

— Kai pasilenkė, jo žibinto šviesa beveik apšvietė jo veidą, bet 

— Ar pasakysi apie tai policijai? 

— Nežinau, Tedai. Labai bijau. Vakar grįžau ir išgėriau saują 
tablečių, kad užmigčiau. Nesitikėjau, kad Taileris galėjo likti 
gyvas, todėl ir nuėjau, maniau, taip bus geriausia. Neįsivaizduo- 
ji, kaip pliūptelėjo kraujas jam iš gerklės ir kaip jis susmuko ant 
žemės. Atrodė... 

Džordžija pasikūkčiodama verkė. Trapi ir virpanti prašyte 
prašėsi išganingo apkabinimo, kurio taip ir nesulaukė. 

— Atrodė, kad žudikas žino, ką daro, - užbaigė Džordžija. 

Tedas linktelėjo. 

— Atleisk man. 

Tačiau, Tedui nespėjus atsakyti, kambario durys atsidarė ir 
tarpdury pasirodė ne kas kitas, kaip bylą tiriantis detektyvas, 
pavarde Segara, su dar dviem policininkais. 

Džordžija parodymus davė kitą dieną, o Tedas - vėliau. Jiems 
daugiau neleido susitikti. Tedas tvirtai laikėsi versijos, kurią buvo 
išdėstęs Džastinui jų kambaryje: nusikaltimo naktį jis lošė poke- 
rį šeštajame aukšte, o tada grįžo ir mokėsi. Jam buvo užduodami 
įvairiausio pobūdžio klausimai, ne tik apie tą dieną, bet ir apie 

ankstesnes, peršokant nuo vieno laiko tarpsnio prie kito, akivaiz- 
džiai siekiant jį supainioti. Tedas nė karto nepaprieštaravo sau. 

Apie bylą rašantys žurnalistai iš kažkur gavo Džordžijos pa- 
rodymus, ir jos įvykių versija tapo oficialia. Dešimtys reporte- 
rių, dalis kurių buvo įsikūrę parke už atitvertos teritorijos, pasa- 
kojo apie studentės ir dėstytojo pasimatymą ir apie tai, kaip ji po 
kelių akimirkų sugrįžo, kad išvystų jo mirtį. Daugelio (taip pat 
ir Tedo) nuomone, šio liudijimo nutekinimas buvo kruopščiai 
surežisuotas paties detektyvo Segaros. Nors mergina ir neatpa- 
žino žudiko, tvirtino, kad tai tikrai nebuvo jos draugas Tedas 
ir tikino, kad jį tikrai būtų atpažinusi, nepaisant prieblandos. 
Spėliojimai nesiliovė ir buvo kuriamos įvairiausio pobūdžio 
prielaidos. Buvo tokių, kurie abejojo Džordžijos istorija ir tvir- 
tino, kad mergina pati ją sukūrė, taip pat ir tokių, kurie svarstė, 
kad ji galimai buvo susimokiusi su savo draugu. Kiti įvardijo 
kerštinga žudike Tailerio žmoną. 

Tedo padėtis susikomplikavo, kai Džordžijos advokatai pa- 
tarė jai duoti papildomus parodymus. Ant merginos jau ir šiaip 
krito įtarimas, ji turėjo motyvą nužudyti dėstytoją, o be to, buvo 
pabėgusi iš nusikaltimo vietos. Tiesa, jos naudai buvo tai, kad 
ji pati visa tai paliudijo, bet ar to pakako? Iki tol mažiausiai dvi 
merginos draugės žinojo apie jos slaptą romaną, o be to, buvo 
neatmestina, kad kas nors juodu buvo matęs, tad pačios Džor- 
džijos parodymai apie visa tai galėjo būti tik širma. Tiesą sa- 
kant, ilgainiui žvilgsniai vis labiau ir labiau krypo į Džordžiją. 
Advokatai patarė jai patikslinti parodymus apie tai, ką ji matė 
tą vakarą. Iš tikrųjų šviesa ten buvo labai menka, ir mergina ne- 
būtų galėjusi atpažinti nieko, net ir Iedo. Advokatai teigė, kad 
Makėjaus apsilankymas (kurio atsitiktiniu liudininku tapo pats 
Segara) jos kambaryje kitą dieną įbaugino Džordžiją, ir nors 
pati mergina netikėjo, kad jos draugas galėtų įvykdyti tokį nu- 
sikaltimą ir apskritai atmetė tokią galimybę, iš tikrųjų ji nieko 
negalėjo pasakyti apie Tailerį nužudžius; žmogų. Netgi tvirtin- 
ti, kad tai buvo vyras. 

Dabartis 


Laura, Tedas ir Li stovėjo priešais plačią sieną, ku- 
rioš tikrosios spalvos nebuvo galima nuspėti, išskyrus pilką vir- 
šutinę metro aukščio juostą, primūrytą, kad būtų pasiektas visai 
padorus trijų metrų aukštis. Žemiau jos sienoje plytėjo didelės 
apeižėjusios plynės, kuriose matėsi senovinės molinės plytos, o 
visa kita buvo išblukę arba aprašinėta užrašais. Sienos viršų juo- 
sė dviguba spygliuota viela, o viduryje stūksojo vartai su stora 
grandine ir milžiniška spyna. 

— Tai apleista spausdinimo mašinėlių gamykla, — pasakė 
Laura. Tai nebuvo klausimas. 

— Taip. —- Tedas priėjo prie sienos ir atsirėmė į ją abiem ran- 
komis, lyg tikėdamasis pajusti kokius nors biolaukus. Tam tikra 
prasme būtent tai ir įvyko. - Mano kompanija nusipirko ją dau- 
giau kaip prieš dešimt metų. 

— Per vieną iš mūsų sesijų pasakojote, kaip Vendelis ją įsigi- 
jo, - tarė Laura, laukdama, ką jis atsakys... 

Atrodė, kad Tedas nelabai suvokia, apie kokį žmogų ji kalba. 

— Aš įsigijau ją per savo įmonę, - pakartojo jis, dabar jau ei- 
damas palei sieną, bet neliesdamas jos. — Raktai ten. 

Mostelėjo į vieną iš plytų, beveik pačioje sienos papėdėje, už 
žolės ir keisto dygliuoto krūmo. 

Li nieko nelaukdamas priėjo ir paprašė Tedo atsitraukti. Sar- 
gybinis kiek sunkokai pasilenkė ir, įkišęs į brūzgynus ranką, 
galiausiai pasiekė sieną. Viena iš plytų paklibinta sujudėjo. Jam 
teko pasidarbuoti abiem rankomis, kad išjudintų ją ir ištrauktų. 
Kiaurymėje gulėjo raktų ryšulys. 

— Turime užeiti, - pareiškė Tedas, - bet tik mes su Laura. 

— Na jau ne, - atrėžė Li. 

— Tedai, - įsiterpė Laura, - juk žinote, kad mes negalime taip 
elgtis. Norite man ką nors pasakyti? Li gali suteikti mums šiek 
tiek privatumo, bet negali leisti užeiti vieniems. Juk suprantate? 

Tedas kasėsi smilkinį. Jis nebuvo tuo tikras. Du jo palydovai 
laukė. 

— Dilema paprasta, Makėjau, - be užuolankų pareiškė Li, — 
arba užeisime trise, arba tuojau pat grįšime tuo pačiu keliu at- 
gal. Kitos alternatyvos nėra. 

— Gerai. 

Li nuėjo prie vartų. 

— Ilgiausias raktas iš visų. 

Laura priėjo prie Tedo. 

— Jums puikiai sekasi. Paprašysiu Li, kad leistų mums šiek 
tiek privačiau pasikalbėti. Ar žinote, ką čia rasime? Prisiminėte? 

"Tedas tylėjo. Jo žvilgsnis buvo kažkoks keistas. 

— Ne, nežinau. 

Bet jis Žinojo. 

Jie įžengė į didelę stovėjimo aikštelę, tokią pat apleistą kaip 
ir pastatas. Ji buvo visa užžėlusi žole ir kur ne kur krūmais. Su- 
irę asfaltuoti takai buvo vienintelės praeinamos vietos. Dešinėje 
stūksojo dviaukštis pastatas su langais ir kur ne kur angomis be 
durų, užkaltomis medinėmis lentomis. Išimtis buvo viengubos 
durys viename kampe. Ten visi trys ir patraukė. 

Eidami per mišką jie beveik nepastebėjo, kaip pietų vėjas at- 
pūtė debesų šydą, ne itin grėsmingą, bet pakankamai tankų, 
kad visiškai paslėptų saulę. 

Li kitu raktu atrakino jau antrąją spyną, o dar vienu, ma- 
žesniu, — duris, kurios tyliai spragtelėjusios užsivėrė jiems už 

nugaros. Jie įžengė į nedidelę visiškai tuščią ir prastai išsilai- 
kiusią patalpą; tai, be abejo, nebuvo pagrindinis įėjimas. Pro 
šonines duris Tedas juos atvedė į koridorių, vedantį į kabinetų 
zoną. Li buvo įsijungęs žibintą, nes šviesos, kuriai pavykdavo 
prasiskverbti pro užkaltų lentomis langų plyšius, nepakako. Ka- 
binetai nebuvo visiškai tušti, kur ne kur buvo stalų, spintų ir pa- 
našiai. Pusiaukelėje Tedas stabtelėjo ir pažvelgė į šonines duris, 
tarsi jų neprisimintų, arba priešingai, lyg jos turėtų kokią nors 
ypatingą svarbą. Galiausiai patraukė toliau prie dvigubų durų 
zonos gale. Jie atsidūrė didžiulėje erdvėje, kur kadaise buvo 
cechai ir montavimo linijos, kai kurios iš jų dar buvo išliku- 
sios. Lubos čia kilo iki pat pastato stogo ir buvo su stoglangiais, 
pro kuriuos, nors ir papilkėjusius nuo susikaupusių nešvarumų, 
skverbėsi šiokia tokia šviesa. 

Li pasidėjo žibintą. Jam reikėjo laikyti po ranka Taserį ar 
net Beretą. Ta vieta jam visai nepatiko: mažai šviesos ir daug 
užkaborių pasislėpti. 

Kaip tik tuo metu suskambo Lauros telefonas, ir visi trys 
krūptelėjo. 

— Markusai? 

Ryšys buvo pasibaisėtinas. 

— ... bas... bu... ligoninės. 

Laura instinktyviai atitraukė telefoną. Paprašė Li raktų ry- 
šulio, ir sargybinis neprieštaraudamas juos atidavė. 

— Markusai, visai nesuprantu, ką sakai. Kas nors atsitiko La- 
venderyje? 

— ... ykite... išvažiuo... 

Buvo beviltiška. Laura vėl perėjo juos čia atvedusiu labirintu, 
tik priešinga kryptimi. Teko išbandyti tris mažesniuosius rak- 
tus, kol sugebėjo išeiti iš pastato ir vėl išbandė ryšį. 

— Ar dabar mane girdi? 

— Taip. O tu girdi gerai? 

— Dabar jau taip. Išėjau iš pastato. 

— Iš kokio pastato? 

Markuso balsas atrodė sunerimęs. 

— Kelias už ITedo vilos vedė į seną gamyklą. T4 pačią, apie 
kurią... 

— Laura, atidžiai paklausyk. Makėjus su Li? 

— Taip. 

— Surakintomis kojomis ir rankomis ir įdėmiai stebimas? 

— Taip. O ką? 

— Tu tikra, kad jis tavęs negirdi? 

— Taip! Markusai, negąsdink, kas atsitiko? 

— Atidžiai paklausyk. Dabar aš su Bobu Diuvaliu. Bobas 
pasidomėjo tuo, ko prašiau. 1994 m. Masačusetso universite- 
te, kai Tedas studijavo pirmame kurse, iš tikrųjų buvo įvykdy- 
ta žmogžudystė. Dėstytojui Tomui Taileriui perpjauta gerklė. 
Gana garsi byla. Policija apklausė kai kuriuos studentus, tarp 
jų ir Tedą Makėjų su Džastinu Linču, bet nieko taip ir neišaiš- 
kino. Byla liko neištirta ir nukeliavo į archyvus. Mano rankose 
aplankas. Ir spėk, kas. 

Laura nieko negalėjo spėlioti, nes vargiai sugebėjo apdoro- 
ti naują informaciją. Nužudytas dėstytojas? Skubus Markuso 
skambutis negalėjo reikšti nieko kito, kaip tik... 

— Būk geras, pasakyk ir visa kita. 


Staiga jai pakirto kojas, ir ji susmukusi klestelėjo ant žemės. 

1994-ieji 


Praėjus penkioms dienoms po Tomo Tailerio nu- 
žudymo, miestelis tebebuvo sukrėstas. Akademinė veikla buvo 
atnaujinta, bet vis tiek dėstytojo nužudymas, regis, buvo vie- 
nintelė įmanoma pokalbių tema. Universitete jau nebesibūria- 
vo televizijos filmavimo komandos, nebebuvo ir ratus sukančių 
sraigtasparnių, tačiau žiniasklaida toli gražu nepamiršo bylos. 
Dabar dėmesio centre buvo meilės trikampis. Žinias lydėdavo 
Tailerio ir jo šeimos, Džordžijos Makenzi ir kokios dvi ar trys 
Tedo nuotraukos (viena iš jų — iš jo mokyklos laidos albumo). 
Džordžija medikams rekomendavus buvo išvažiavusi namo, 
nors policija buvo paskelbusi pranešimą, kad mergina nėra įta- 
riama Tailerio žmogžudyste. Beveik niekas tuo netikėjo. 

Buvo šešios ryto, kai per Bloko garsiakalbius pasigirdo bal- 
sas. Kambarių durys atsidarė. Ką tik atsikėlę studentai užtinu- 
siais veidais, apsiblaususiomis akimis ir dar su pižamomis bei 
naktiniais marškiniais žvalgėsi tarpusavyje, bandydami suvokti 
žodžius. Kalbėjo ne kas kitas, o dekanas. Ragino vėlų vėliausiai 
per dešimt minučių nusileisti į apačią. Pirmajame aukšte turėjo 

Šiaip visa tai buvo neįprasta. Koks pranešimas galėjo būti 
paskelbtas šeštą ryto, visai neplanuotai? 

Tedas 503 kambaryje prabudo pirmas. Kambario draugas 
miegojo kiečiau, nei Tedas kada nors buvo matęs, todėl sugai- 
šo dvi minutes, kol Džastino smegenys pagaliau pradėjo kažką 
suvokti. Įtaręs, kad visa tai galbūt susiję su byla, Džastinas iš 
karto pašoko. 

— Nesikarščiuokime, Džastinai, būk geras. Renkis ir nulip- 
kim pagaliau. 

Kiti jų penktojo aukšto kaimynai užsimiegoję jau traukė ko- 
ridoriumi. 

Nusileidus į pirmąjį aukštą, visos abejonės ar pranešimas, su- 
sijęs su Tailerio nužudymu, galutinai išsisklaidė. Kol kai kurie 
dar tik leidosi žemyn, dešimties policininkų būrys jau lipo į vir- 
šų, kur buvo kambariai. Didysis vestibiulis buvo sausakimšas. 
Prie durų stovėjo dekanas ir detektyvas Segara, kurį visi atpa- 
žino iš jo trumpų pasirodymų per televiziją komentuojant bylą. 
Šalia stovėjo dar keli policininkai ir kažkokie du tipai - dekano 
palyda. 

— Kas čia per šūdas? — iškošė Džastinas. 

— Turbūt koks eilinis patikrinimas, — atsakė Tedas nerūpes- 
tingu tonu. 

— Labas rytas, - prabilo dekanas. - Kalbėsiu trumpai. Kaip 
turbūt jau numanote, mums reikia jūsų bendradarbiavimo by- 
loje, kurią šiuo metu tiria Masačusetso policijos departamentas. 
Detektyvas Segara su savo vyrais apieškos pastatą, todėl prašy- 
tume jūsų kol kas likti čia. 

Per patalpą nuvilnijo šnabždesiai ir nepasitenkinimo šurmu- 
lys. Žodį perėmė Segara. 

— Jeigu kam nors iš jūsų artimiausiomis dviem ar trim valan- 
domis reikės ko nors absoliučiai būtino, dabar pakelkite rankas 
ir pareigūnas jus palydės į kambarius pasiimti. — Padarė pau- 
zę. - Sakydamas „absoliučiai būtino“, turiu omenyje vaistus. 

— Arjūs turite tokią teisę? — kažkas paklausė. 


353 


Dekanas atsakė. 

— Universiteto teisininkai yra čia ir stebės, kad viskas vyktų 
pagal įstatymą. 

Nė vienas nepakėlė rankos ir nepareiškė jokių kitų pretenzi- 
jų. Segara ir vestibiulyje likę jo vyrai ėmė lipti laiptais aukštyn 
ir pradingo. Tik du iš jų liko apačioje saugoti durų. 

Ką visa tai reiškė? 

Iš visų universiteto bendrabučių Blokas buvo pirmasis, ku- 
riame vyko kažkas panašaus. Gal tai buvo sutapimas, logiškai 
mąstant, šis pastatas pirmuoju negalėjo būti pasirinktas atsi- 
tiktinai. Juk likusieji studentai bus perspėti, ir jeigu slepia savo 
kambariuose kokius nors svarbius įkalčius, dar spės jų atsikraty- 
ti. Ne, krata kituose miestelio bendrabučiuose nebus atliekama: 
tai, kas juos domino, jie tikėjosi rasti Bloke. 

Džastinas, Tedas ir dar keli vaikinai susibūrė į vieną ratą. 
Marmanas ir Irvingas Proseris taip pat čia buvo, taip pat ir 
jaunuolis, vardu Džo Stivelas, kuris prieš kiek laiko išblyš- 
ko kaip popierius ir atrodo, kad pamiršo net mirksėti. Tedas 
džiaugėsi, kad tarp jų yra Stivelas ir siaubas Džastino veide ne 
taip krinta į akis. 

— Manote, jie ieškos žiebtuvėlio? — iškėlė prielaidą Mar- 
manas. 

Tedas buvo visai pamiršęs apie tą nelemtą žiebtuvėlį, urba- 
nistinį mitą, kuris gimė, kai keli studentai pamatė dėstytoją 
Tailerį su brangiu auksiniu žiebtuvėliu. 

— Nėra jokio žiebtuvėlio, — pareiškė Irvingas. 

— Tada ko ieškos? 

Tedui rūpėjo ne tiek, ko jie ieškos, bet kodėl. Atlikti kratą 
sudėtingai išplanuotame universiteto miestelio gyvenamajame 
šešių aukštų pastate nebuvo lengva užduotis, tai buvo akivaizdu, 
netgi tiriant didelį atgarsį turinčios žmogžudystės bylą. Nors 
dekanas, neseniai sakydamas kalbą, atrodė labai geranoriškai 
nusiteikęs, tikriausiai ir jis, ir teisininkai tam visaip priešino- 
si. Šiai procedūrai tikriausiai išduotas teismo orderis. Tai buvo 

pernelyg operatyvu, neturint jokių konkrečių įtarimų. Kokie jie 
galėjo būti? 

Kiek daugiau nei po valandos Segara su savo būriu vėl nulipo 
į pirmąjį aukštą. Tedas juos suskaičiavo. Iš viso buvo penkioli- 
ka. Pirmiausia jis padarė išvadą, kad visi jie tik paprasti policijos 
pareigūnai ar detektyvai, tarp jų nėra kriminalistikos ekspertų, 
todėl labai tikėtina, kad teisėjas išdavė orderį tik paieškoti kaž- 
ko konkretaus, o ne paimti pirštų antspaudus ar DNR mėgi- 
nius. Jis pasvarstė, kad galbūt tai rodo, kad bylos tyrimas šiek 
tiek pasistūmėjo. Antroji ir svarbiausia išvada buvo ta, kad toks 
skaičius pareigūnų per tokį trumpą laiką niekaip negalėjo bent 
kiek rūpestingiau apieškoti visų kambarių. 

Pakilęs į viršų, kai studentams buvo leista grįžti į savo aukš- 
tus, Tedas neskubėdamas permetė akimis kambarius ir įsitiki- 
no, kad daugelyje jų nematyti jokių ką tik atliktos kratos žen- 
klų. Be abejo, juk tai buvo neįmanoma. Iš karto suprato, kaip 
viskas buvo: du ar trys būrio pareigūnai šiek tiek sujaukė visus 
kambarius, vienus daugiau, kitus mažiau, o didžioji būrio dalis 
tuo metu skrupulingai apieškojo tą kambarį, kuris jiems rūpėjo. 
Kitos galimybės nebuvo. Jeigu penkiolika žmonių per valandą 
visame Bloke būtų atlikę kratą, tai nebūtų buvęs padoriai atlik- 
tas darbas... O tokiu atveju kam vargti? 

Įžengus į 505 kambarį Tedo įtarimai pasitvirtino. Netvarka 
buvo baisi: čiužiniai nutempti nuo lovų, stalčiai atidaryti, visur 
išmėtyti drabužiai... niekas net nesistengė nepalikti pėdsakų. 
Nors, žinoma, taip viską sujaukti galėjo ir vienas žmogus. Tedas 
ėmė ieškoti ne tokių pastebimų pėdsakų, ir vos užmetęs akį į 
knygų lentyną suprato, kad ji buvo kruopščiai iškratyta. Tedas 
turėjo fotografinę atmintį ir iškart pastebėjo, kad jo knygos savo 
vietose, bet sustumdytos ne taip kaip anksčiau. Kažkas nepatin- 
gėjo iškrėsti jas po vieną. 

— Kas patraukė tavo dėmesį? — paklausė Džastinas jam už 

— Niekas, — atsakė Tedas, neatitraukdamas akių nuo kny- 
gų. - Greitai sulauksim žinių iš Segaros. 

— Apie ką tu čia? 

— Apie tai, — visiškai rimtai atsakė. — Suimk save į rankas, 
Džastinai, nepamiršk, ką sakiau. Tas detektyvas norės su tavi- 
mi pasikalbėti. O galbūt ir su manimi dar kartą, nors žino, kad 
iš manęs nieko naujo neišgirs. 

Tedas suprato, kad Segara nieko nerado. Dabar detektyvas 
turbūt graužiasi dėl šio klaidingo žingsnio. 

Žinią į Bloką atnešė Marmanas. Pastarosiomis die- 
nomis vaikinas nieko kito neveikė, kaip tik vaikščiojo po stu- 
dentų miestelį ir ieškojo informacijos. Atrodė, jis nepaprastai 
džiaugėsi savo naujuoju oficialaus atstovo amplua. Ne tik ėmėsi 
skleisti gandus — net ir pačius neįtikimiausius, — bet ir iš arti 
sekė visas naujienas, taigi jeigu koks nors studentas norėdavo 
apsišviesti, būtinai kreipdavosi į jį. 

— Turiu jums vertingos informacijos, - pareiškė Marmanas 
penktojo aukšto koridoriuje, — tai ne gandas, vaikinai. 

Irvingas Proseris su Džastinu įdėmiai jo klausėsi. 

— Užeikime į kambarį, - paragino juos Tedas. Kalbėjo apie 
šių dviejų kaimynų kambarį. 

Marmanas dvejojo; čia būtų galėję prisijungti daugiau klau- 
sytojų. 

— Einam, Marmanai, - neatlyžo Tedas. - Geriau vėliau pra- 
neši kiekvienam atskirai, kaip manai? 

— Taip, žinoma. 

Jie užėjo į gretimą — 504 - kambarį ir susėdo ant lovų, po du, 
vieni prieš kitus. 

— Tai neįtikėtina, man patvirtino trys skirtingi šaltiniai, — 
paskelbė Marmanas, mėgaudamasis savo naujuoju specialiojo 

korespondento vaidmeniu. - Fiona Smit iš mano draugės kurso 
vakar girdėjo iš savo tėvo, kuris yra policininkas ir tiria bylą. 
Tą patį girdėjo ir Meredita Meloun, kuri yra dekano sekretorės 
sesuo ir nugirdo jo pokalbį su Segara teletonu. Ir galiausiai... 

— Gal pagaliau teiksiesi pasakyti? — pertraukė jį Tedas. 

- Tikrai, — pritarė Irvingas. —- Pereikim prie įdomiausios 
dalies. 

— Gerai. Policija turi pagrindinį liudytoją, —- paskelbė Mar- 
manas ir padarė pauzę, kad įvertintų visų trijų reakciją. 

— Kažką, kas matė, kas įvyko? — paklausė Džastinas. 

— Tu nežinai, kas yra pagrindinis liudytojas? — nusišaipė Ir- 
vingas. 

Jeigu kas nors vakarais klaidžiodavo po parką, pagalvojo 
Džastinas, galėjo kada nors jį pamatyti ir iškloti policijai. 

— Taip, kai kas matė, kas įvyko, — patvirtino Marmanas. — 
Žinau net vardą. Kažkoks Vendelis. 

— Kas dar? - Neatrodė, kad Irvingui tai būtų padarę įspūdį. 

— Pasak Fionos, jos tėvas kalbėjo apie Vendelį taip, lyg jis 
būtų viską atskleidęs, sakė, suteikė jiems esminės, be galo svar- 
bios informacijos, ne tik matė žmogžudystės akimirką, bet ir 
žino, kaip atvesti juos pas žudiką. Segara pažadėjo dekanui, kad 
byla bus išaiškinta mažiau nei per savaitę. 

— Oho... ir kas tas Vendelis? Studentas? 

— Turiu draugą, kuris dirba studentų atstovybėje, ir šiuo 
metu kaip tik tai aiškinasi. Kol kas, atrodo, niekas nieko nepa- 
žįsta tokiu vardu. 

— Jeigu ne studentas, gal kas nors iš aptarnaujančio persona- 
lo, koks nors naktinis sargas, sargybinis ar kas nors panašaus. 

Tedas ramiai prakalbo: 

— Reikia sužinoti, kas tas Vendelis. Gali išsiaiškinti? 

— Jeigu studentas, gal ir galėčiau. Nors tiesą sakant, abejoju, 
kad studentas. Kitaip jau žinotume. 

— Aš irgi taip manau, - pritarė Džastinas. 

Tedas vėl grįžo į 503 kambarį. Jam reikėjo pagalvoti. 

Tomo Tailerio nužudymas liko neatskleistas. Byla 
su surinktais negausiais įkalčiais nukeliavo į valstijos policijos 
saugyklas ir išgulės ten ilgus metus. Niekas Bloke taip ir nesu- 
žinojo, kas toks buvo Vendelis ir kokios svarbios informacijos jis 
suteikė, kad bent šis tas paaiškėtų. 

Tailerio žudikas vėl įvykdė žmogžudystę, ir ne vieną. 

Dabartis 


Laura tebesėdėjo ant žemės, atšliejusi nugarą į pur- 
viną priekinę sieną. Už sienos ritmingai siūbavo medžiai, de- 
besys buvo patamsėję, pakilęs vėjas pūtė stipriais gūsiais. Prieš 
jos akis sukosi sausi lapai, slysdami tuščios stovėjimo aikštelės 
asfaltu. Metalinis Markuso balsas, sklindantis iš miniatiūrinio 
mobiliojo telefono mikrofono, buvo vienintelis dalykas, kuris 
neleido jai visiškai išsimušti iš vėžių. 

— Laura, ar girdi mane? 

— Taip. Prastas ryšys. Aš visa drebu, Markusai. 

— Nebijok. Jeigu Makėjus surakintas ir nieko neprisimena... 
nėra ko nerimauti. Bet jeigu neprisimena, tada kodėl jis jus ten 
atsivedė? 

— Nežinau. Kad ir kaip būtų, vieno iki šiol nesuprantu: sakai, 
byloje figūruoja svarbus liudytojas, vardu Vendelis? 

— Taip, bet tai nėra realus asmuo. Policija jį išgalvojo ir pa- 
skleidė gandą, kad surado svarbų liudytoją. Tai suprantama, nes 
žudikas galėjo būti nervingas studentas, linkęs daryti klaidas. 
Pamatęs byloje tą vardą viską supratau... 

— Man nėra taip jau aišku. 

— Laura, būk gera, paklausyk. Makėjus nužudė tą dėstytoją, 
nes jo draugė turėjo su juo romaną. Vendelis buvo vienintelis, 

kuris galėjo jį demaskuoti, ir todėl Makėjui reikėjo jo mirties, 
kaip ir abiejuose cikluose. Supranti? 

— Stengiuosi mąstyti. 

— Laura, mes su Bobu jau atvažiuojame. Atsiųsk tikslias 
koordinates. Bobas susisiekė su FTB ir jų ekipažas jau kelyje. 
Suprantu, kad ten tau nėra paprasta blaiviai mąstyti, bet pasi- 
kliauk manimi. Prisimink, ką iš pat pradžių sakiau. Makėjus 
ir Bleinas — broliai. Kai buvo nužudyta Bleino draugė, Bleinas 
turėjo nenuginčijamą alibi... o Makėjus? Ją kuo puikiausiai ga- 
lėjo nužudyti ir jis. Mes nieko nežinome apie abiejų brolių ryšį. 

Laura niekaip negalėjo apsiprasti su mintimi, kad Tedas ir 
Bleinas — broliai. Kaip išspręsti šį galvosūkį? 

— Markusai, turiu baigti pokalbį. Jei tuojau pat negrįšiu, jie 
įtars, kad kažkas negerai. Atsiųsiu koordinates žinute. 

— Gerai. Laura, būk labai atsargi. Jeigu Makėjus nužudė tą 
dėstytoją ir galbūt savo brolio draugę, jis pavojingas, o abi mirtis 
skiria labai ilgas laiko tarpas. Bobas mano, kad jų galėjo būti ir 
daugiau. 

Ji neatsakė. 

— Sakau visa tai, kad pažadėtum, jog būsi atsargi. 

— Būsiu atsargi. Iki. 

Laura nutraukė pokalbį ir toliau spaudė prie ausies telefoną. 
Nuostaba ir sutrikimas ėmė trauktis ir jų vietą pamažu užėmė 
baimė; staiga gamykla jai pasirodė grėsminga. Ji beveik nepaži- 
nojo sargybinio Li Stilvelo, kuris net nedirbo jos korpuse, tačiau 
poreikis jaustis ne vienišai ir saugiai buvo toks stiprus, kad ji 
norėjo tik greičiau sugrįžti atgal ir vėl jį pamatyti. 

Įsijungė telefone GPS ir nusiuntė Markui koordinates. 

Galėjo būti ir daugiau. 

Įžengė į gamyklą, perkratydama mintyse viską, ką žinojo 
apie bylą. Tebebuvo sukrėsta žinios, kurias Markusas ką tik 
pranešė telefonu, bet dabar jai daug kas paaiškėjo ir ji bandė 
įžvelgti tas nematomas gijas, kurios visą tą laiką valdė Tedą. 
Buvo gyvybiškai svarbu suprasti, kiek šiuo metu jis apie visa 

tai žino. Laura perėjo kabinetų zoną ir stabtelėjo ten, kur prieš 
keliolika minučių buvo stabtelėjęs Tedas, žvelgdama į tas pa- 
čias šonines duris. Kodėl ant vidinių durų kabo spyna? Ilgai 
nedvejodama pripuolė prie durų ir išbandė didžiuosius raktus, 
kol galiausiai surado reikiamą spynai atrakinti. Išvydo apvers- 
tą, baldais apstatytą kabinetą. Pabandė įjungti jungiklį, veltui. 
Įsijungė telefono žibintuvėlį ir nužvelgė patalpą. Medinis rašo- 
masis stalas, labai prastos būklės kėdės ir keletas spintų. Ne- 
paisant dulkių ir bendro griuvėsių vaizdo, buvo akivaizdu, kad 
į šį kabinetą kadaise buvo daugiau ar mažiau dažnai vaikštoma. 
Priėjo prie stalo ir atidarė vieną stalčių. Priešingai, nei tikėjosi, 
jis gan lengvai pasidavė. Jame gulėjo šūsnis kartoninių aplankų, 
kurių ji nedrįso paliesti. Atidarė kitą, kairėje, ir rado daugiau 
aplankų. Numanė, kas juose buvo... net neabejojo. 

Išsitraukė pirmąjį aplanką ir atsivertė. Jame buvo pluoštas 
lapų, ir, Laura ėmė versti juos viena ranka, kitoje laikydama te- 
lefoną. Ji neklydo. Prieš akis buvo šūsnis iškarpų iš spaudos apie 
moters — Elizabet Gart - nužudymą. 

Perrėžta gerklė. 

Neįstengė susilaikyti ir permetė akimis tris ar keturis straips- 
nius apie bylą. 

Tada pervertė kitus aplankus, kurių iš viso buvo dešimt. Vi- 
sur moterys. 

Galėjo būti ir daugiau. 

Dabartis 


Laura negrįžo jau penkias minutes, ir Li pradėjo ne- 
rimti. Makėjus stebėjo jį su ramia ir paslaptinga šypsena veide. 

— Kokia šito pastato paskirtis? — paklausė sargybinis. 

Tedas pažvelgė į viršų, į vieną pusę ir į kitą, tarsi ten ieškotų 
atsakymo. 

— Matyt, savotiškas prieglobstis. Nuošali vietelė. 

Li pernelyg nenustebo. Lavenderyje buvo girdėjęs kur kas 
šiurpesnių istorijų nei apie turtuolius, mėgstančius leisti laiką 
apleistose gamyklose. 

— Vadinasi, prisiminėte, — tarė Li be didelio entuziazmo. — 
Kai daktarė grįš, galėsime pagaliau išeiti. 

— Vargu ar grįš. 

Li įdėmiai žvelgė į jį. 

— Vargu ar greitai grįš, — toliau kalbėjo Tedas. - Atrodo, at- 
sitiko kas nors ganėtinai rimto. 

— Prieš išeidama ji ištarė vos porą sakinių. 

— Galbūt. 

Tedas atsišliejo į plieninį stalą. Ant jo voliojosi keli aprūdiję 
gelžgaliai, dažų skardinės ir dar šis bei tas. Jo rankos priekyje 
buvo surakintos, tačiau Li vis tiek buvo budrus. Tas tipas galė- 

jo perduoti žinią kam nors iš anapus, kad padėtų jam pabėgti. 
Daktarė Hil juo pasitikėjo, bet, Li požiūriu, elgėsi labai jau ne- 
atsargiai. 

— Prieš patekdamas į Lavenderį aš ruošiausi nusižudyti. — 
Netikėtai pakeitusio temą Tedo veidas pastebimai persimainė. 

— Jūs sergate kokia nors liga? 

— Ne. 

Ir vėl ta svajinga išraiška... 

— Vis dar noriu nusižudyti, Li. - Tedas žvelgė plačiai at- 
merktomis akimis, kuriose atsispindėjo maldavimas ir beproty- 
bė. — Trokštu to labiau už viską pasaulyje. 

Li iš karto tapo budrus. Apčiuopė ranka pistoletą, bet neiš- 
sitraukė. 

Tedas nusišypsojo, nė nekrusteldamas iš vietos. 

— Nebijokite, Li. Noriu jums kai ką pasiūlyti. 

— Ką? 

— Kai daktarė grįš, aš bandysiu pabėgti. Jūs duosite man žen- 
klą, viskas vyks pagal visas taisykles, jūs įspėsite, kad jeigu ne- 
sustosiu, šausite, ir aš paprasčiausiai nepaklusiu. Pykšt, pykšt... 
ir reikalas išspręstas. 

— Aš jūsų nenušausiu, Makėjau. Jeigu nusižengsite taisy- 
klėms, gausit kulką į koją. 

— Baikite, Li... gal galit šiek tiek paklausyti? Daktarė Hil 
bus pagrindinė liudytoja. Niekas negalės įrodyti, ar taikėtės į 
koją, ar į galvą. Aš bėgu palyginti greitai... grandinės ne tokios 
trumpos. Nelengva pataikyti. 

— Aš jūsų nenušausiu, — pakartojo Li. — Noriu tik vieno — iki 
trijų parvažiuoti į Lavenderį ir grįžti namo pas žmoną. 

— Dabar, kai užsiminėte... apie savo žmoną. Sakėte, jos var- 
das Marta, tiesa? Įsivaizduokite, jei galėtumėte įgyvendinti savo 
svajonę apie trobelę prie ežero... Argi nebūtų nuostabu? 

Li suraukė kaktą ir nieko neatsakė. 

— Įsivaizduokite, Li, be to, nusipirktumėte keturių varomųjų 
ratų džipą ir nuvažiuotumėt su Marta į savo sodybą, apsuptą 

tolių, prisipirktumėte maisto atsargų ir praleistumėte dviese ke- 
letą dienų. Įsivaizduokite, kai išeisite į pensiją, galėsite dviem 
trim mėnesiams išvažiuoti su Marta į Europą. Ar kada nors bu- 
vote Europoje? Įsivaizduokite, galėsite viską pamatyti ir nesukti 
galvos dėl išlaidų... 

— Gerai jau, Džonai Lenonai, kur jūs lenkiate? 

— Lenkiu ten, Li, kad mes galime akimirksniu paversti visa 
tai tikrove. 

— Kaip? 

— Šitoje gamykloje yra didžiulis rūsys. Ten paslėptas milijo- 
nas grynais. Jie jūsų. 

Li nusišypsojo. 

— Milijonas, paslėptas rūsy? 

— Baikite, Li, juk neseniai matėte mano savaitgalio vilą. Šis 
nekilnojamasis turtas taip pat priklauso man, be viso kito. Ti- 
kiuosi, neabejojate, kad galėčiau turėti tokią sumą pinigų juodai 
dienai, ar ne? 

— Ne, žinoma neabejoju. Tik abejoju, kad jie taip parankiai 
paslėpti rūsyje. 

— O kam, jūsų manymu, mes čia atėjome? 

Li kurį laiką įdėmiai žvelgė į Tedą. Tada žvilgtelėjo į du- 
ris, norėdamas įsitikinti, kad jie tebėra vieni. Žinoma, nenorėjo, 
kad daktarė Hil nugirstų jų pokalbį. 

— Maniau, kad nieko neprisimenate... 

- Ir neprisimenu... bet kai kurie prisiminimai sugrįžta. Klau- 
sykite, Li, milijonas ten, tereikia minutėlei nusileisti į rūsį ir tuo 
įsitikinti. Viskas labai paprasta. Koks skirtumas, kodėl jie ten ir 
kokia jų kilmė? 

Sargybinis dvejojo, Tedas aiškiai matė. 

— Visi tik išlošime, Li. Neįkalbinėju jūsų nužudyti nieko 
kito, tik mane. Patikėkite, visiems bus geriausia, jeigu paleisite 
man į pakaušį tą kulką. 

— Negaliu imti ir nušauti jus vien todėl, kad bandėte bėgti... 

Tedas suprato, ką sargybinis turi omeny. 

— Galbūt... galėčiau ne tik bandyti bėgti. Galėčiau pulti 
daktarę Hil... štai taip sugriebti ją už gerklės. Jeigu sušuksite 
man, kad paleisčiau, galėčiau šiek tiek atsitraukti ir pabandy- 
ti pagriebti ką nors, ką būtų galima susmeigti. Tiks bet kuris 
gelžgalis nuo šito stalo. 

— Aš nesakiau, kad sutinku. 

— Žinoma. Mes tik svarstome. Jūs nušausite mane Lauros 
akivaizdoje, kas galės suabejoti, kad tai buvo atsakas ją ginant ir 
visiškai pateisinamas. Turbūt teks atsakyti į kelis policijos klau- 
simus, bet tai ir bus viskas. Vėliau atvažiuosite čia ir pasiimsite 
pinigus. 

— Kur jie? Noriu juos pamatyti. 

Tedas nusišypsojo. 

— Čia durys į rūsį. Jų raktas ne tarp kitų, o paslėptas tame 
plyšyje kampe. 

Į rūsį vedančios durys buvo metalinės ir iš pažiūros masy- 
vios. Li panaršė ten, kur rodė Tedas, ir rado raktą. 

- Jeigu daktarė Hil grįš, pasakysiu, kad išgirdau rūsyje kaž- 
kokius garsus. Nesugalvokit iškrėsti jokios kvailystės. 

Prieš įkišdamas raktą į užraktą Li atsigręžė. 

— Palaukite. Prieš pamatydamas pinigus ir priimdamas 
sprendimą, noriu žinoti, ką jūs padarėte? 

— Tai, ką padariau, geriau tegu nukeliauja į; užmarštį su 
manimi. 

— Tie pinigai... 

— Pinigai buvo atsargai. Jie yra mano, jeigu tai turite 
omenyje. 

— Leiskimės pagaliau. 

Jie nusileido siaurais laiptais į laiptų aikštelę, kurioje buvo 
elektros skydelis. 

- Jungiklis viršuje, - paaiškino Tedas. 

Li nepatikliai dėbtelėjo į jį ir, akimirką padvejojęs, įjungė. 


Įsižiebė šviesos. Jie toliau lipo žemyn, Tedas pirmas atsargiai 

žengė laiptais, kad neužkliūtų už grandinės. Li per saugų atstu- 
mą leidosi iš paskos. 

Čia, apačioje, netvarka buvo siaubinga. Senos mašinėlės, di- 
džiulės medinės dėžės, archyvinės spintos, kiti baldai. Regis, 
viskas, kas nebuvo išgabenta per paskutinį kraustymąsi, atsidūrė 
tame pamirštame požeminiame pasaulyje. Jeigu ir viršuje buvo 
slaptų užkaborių pasislėpti, tai šiame senienų laužo ir kampuose 
suverstų lūženų labirinte buvo dar nesaugiau. Langai aukštai 
sienose buvo užmūryti ir dirbtinio apšvietimo nepakako. Atro- 
dė, kad už kiekvieno kampo vis išnyra ištįsusių šešėlių miestai. 

Tedas mikliai laviravo to labirinto gatvelėmis. Li tylomis 
sekė iš paskos. Kokia prasmė laidyti įspėjimus? Tas šunsnukis 
troško būti nušautas. 

O gal ne? 

Porą kartų jie girdėjo su niekuo nesupainiojamą graužikų 
šmirinėjimą. Li bjaurėjosi žiurkėmis, bet nieko nesakė. Jie su- 
stojo priešais aukštą stelažą, kuriame buvo sukrautos senutėlės 
spausdinimo mašinėlės, nuklotos dulkių sluoksniu. Šalia sto- 
vėjo išklypusi žalio aksomo sofa, kurios šlovingos prašmatnių 
sutikimų dienos seniai liko praeityje. Tedas pastūmė ją iš vieno 
šono. Li stebėjo jį iš saugaus atstumo, ir tuo metu akies krašte- 
liu pamatė žiurkę, žaibiškai lekiančią iš vieno šono į kitą. Bent 
jau turės rimtą pasiteisinimą daktarei Hil, pagalvojo jis. Čia iš 
tikrųjų girdėjosi keisti garsai. 

Po sofa buvo liuko dangtis be rankenos. Tedas pasakė sargy- 
biniui, kad reikės kokio nors aštraus daikto jam atidaryti, ir Li 
teko tramdyti juoką. 

— Negausite nieko aštraus, — nusišaipė. - Pasitraukite į šalį ir 
ramiai pastovėkite. 

Li vienu iš savo raktų atkėlė vieną liuko šoną. Jį netikėtai 
apėmė jaudulys, negalėjo to neigti. O jeigu jis iš tikrųjų galės 
pasiimti tuos pinigus? Jo galvoje ėmė bręsti viena mintis. Jam 
nebuvo reikalo nušauti Makėjų; kai daktarė Hil sugrįš, jis para- 

gins ją kuo greičiau iš čia išeiti. Jis atsakingas už jos ir paciento 
saugumą, ir daktarė negalės paprieštarauti. Dabar, kai jis perne- 
lyg daug žino, Makėjus nepravers burnos. O vėliau vėl atvažiuos 
čia pinigų. 

Šyptelėjo. 

Jeigu pinigai yra. 

Po grindimis buvo didžiulė metalinė dėžė. Ji buvo užda- 
ryta dviem sklendėmis, kurias Li nykščiais atkėlė. Dangtis, 
tyliai spragtelėjęs, pasidavė, ir jį pakėlęs Li išvydo juos, įvy- 
niotus į permatomus maišelius ir nepriekaištingai sukrautus 
krūvelėmis, po šimtinę. Jam niekada neteko matyti tiek pi- 
nigų vienoje vietoje. Galėsiu išvažiuoti su Marta į kelionę, 
džiaugsmingai pagalvojo. Matyt, Makėjus turėjo kažkokių 
telepatinių galių, nes pasiūlė jam nepriekaištingą planą. Mar- 
ta visada apgailestavo, kad taip ir nematė kitų šalių. Toli- 
miausia jos kelionė per visą gyvenimą buvo į Šiaurės Karoliną 
aplankyti sesers. Dabar galės... 

Tuo metu po grindimis kažkas sučežėjo ir staiga išniro prie 
metalinės dėžės. Kažkas didelio ir pilko, didžiuliais dantytais 
nasrais. Akys sužibo, atspindėdamos šviesą, ir Li, visą laiką tu- 
pėjęs, atšoko ir prarado pusiausvyrą. Žvėrelis iškišo snukutį pro 
angą, ir tai buvo paskutinis dalykas, kurį Li pamatė kartu su 
staigiu Tedo judesiu. Tada užslinko kažkoks šešėlis ir jis pajuto, 
kaip kažkas jam suknežina galvą. 

Riksmas įstrigo gerklėje. 

Ant jo pasipylė spausdinimo mašinėlių kruša, ir galiausiai 
užgriuvo stelažas. 

Dabartis 


Grįždama į surinkimo cechą Laura įsivaizdavo ką 
tik nori, tačiau tik ne tai, kad sargybinio ten nebebus. 

Tedas jos laukė erdvios patalpos viduryje, laisvai nuleistomis 
rankomis. Buvo jau be grandinių. 

— Kur Li? 

— Rūsyje. 

Laura paklausė savęs, ar tai reiškia, kad jis negyvas. Nedrįso 
paklausti. 

Išlik rami. 

— Aš jį surakinau — atsakė Tedas, rodydamas savo riešus. — 
Vėliau išleisiu. O jūs tučtuojau turite išeiti, Laura. 

— Išeiti? Kodėl? Juk mes padarėme tokią pažangą. Leiskite 
man nuvežti jus atgal į Lavenderį. Kad ir kas dabar neduoda 
jums ramybės, mes kartu viską išspręsime. Pagalvokite apie 
savo šeimą, apie... 

— Laura, aš vertinu visa tai, ką dėl manęs padarėte. Bet gydy- 
mas visko neišspręs. Kai kurios tikrovės neatitaisomos. 

Laura nesiartino. 

— Išeikite, grįžkite keliu prie mano vilos. Ir niekam nepra- 
neškite. 

— O kąjūs darysite? 

Akimirką jis sudvejojo, veide šmėstelėjo abejonės šešėlis, ir 
iš karto išnyko. 

— Nedarysiu nieko blogo. 

Laura pradėjo suprasti, kas dedasi Tedo galvoje. Jis sutrikęs, 
ir ji turi pasinaudoti tuo, ką sužinojo. | 

— Kas jums skambino? — netikėtai paklausė Tedas. Prisiarti- 
no per kelis žingsnius. 

— Markusas Grantas, C korpuso vedėjas. Skubus atvejis, dėl 
vieno paciento. | 

— Taip... 

— Tikrai. 

— Koks skubus atvejis? Ilgokai kalbėjotės... 

Jie buvo pakankamai arti vienas kito, kad jis keliais žings- 
niais ją pasiektų. 

- Jie jau žino, Laura? 

Ji suraukė antakius. Reikėjo kaip nors vėl perimti padėtį į 
savo rankas. 

- K3 tik buvau kabinete, kuriame laikote aplankus. Žiūrėjau 
juos, todėl ir užgaišau. 

— Vadinasi, jau žinote, ką padariau, - sušnabždėjo jis. 

Tedas kilstelėjo galvą, lyg kažką būtų išgirdęs. Paskui nulei- 
do akis ir ilgai tylėjo, įsistebeilijęs į vieną kampą. Atrodė, kad 
pamiršo, kur yra. 

— Tedai, meldžiu, bijau, kad viskas šiek tiek sudėtingiau, nei 
manote... 

— Išeikite, - paliepė jis. Apsisuko ir nužingsniavo rūsio link. 

— Einu su jumis, — pareiškė ji. 

Jis neatsigręždamas pratarė: 

— Puikiai žinote, kas tada bus. 

Tačiau ji vis tiek nusekė jį, ir lipdama laiptais į rūsį, pusiau- 
kelėje pajuto su niekuo nesupainiojamą benzino kvapą. 

Dabartis 


Rūsio prieigose ji pamatė mažiausiai penkis kanistrus 
benzino. Jie perėjo senienų laužu apverstą koridorių ir priėjo seną 
sofą, šalia kurios grindyse buvo liuko anga ir krūva išsibarsčiusių 
senų spausdinimo mašinėlių. Iš tuščio stelažo Laura gana aiškiai 
suprato, kas čia atsitiko. Apsižvalgiusi kiek atidžiau pastebėjo prie 
angos šviežio kraujo pėdsakus, tačiau sargybinio čia nebuvo. 

— Kur Li? 

— Ten, už nugaros, —- nerūpestingai atsakė Tedas. Mostelėjo į 
biuro spintą už kelių žingsnių. Ji buvo metro aukščio, sustumia- 
momis durimis ir tikriausiai svėrė visą toną, ir, kaip ir viskas čia 
apačioje, toli gražu nebuvo šiuolaikiško dizaino. Iš vieno šono 
kyšojo sargybinio batai. 

Tedas pasilenkė ir kažko panaršė angoje. Laura spėjo pama- 
tyti metalinę dėžę. 

— Ką jūs darysite, Tedai? 

Jis neatsakė. Ji tuo metu, kol jis tylomis mąstė, priėjo prie 
dviejų dulkėtų kėdžių ir atsisėdo ant vienos iš jų. 

— Noriu surengti paskutinį seansą, - pareiškė. 

Tedas atsisuko ir nužvelgė tuščią kėdę, o vėliau - Laurą. 

— Jie atvažiuoja? 

Ji linktelėjo. 

— Kiek turime laiko? 

— Nežinau. Gal kokią valandą. 

Ledas atsisėdo. 

— Gerai. Noriu, kad jūs pasikalbėtumėte su Hole. Ji išgirs 
daug šiurpių dalykų, ir beveik visi bus tiesa, aš jos nekaltinsiu, 
jeigu jos pasirinkimas bus manęs nekęsti. 

— Pasikalbėsiu, pažadu. 

— Jei norėsite apie visa tai parašyti, duodu sutikimą. Nors 
jums jo ir nereikia, žinau. 

Laura neprisiminė, kad būtų Tedui kada nors apie tai užsi- 
minusi. 

— Jau supratau, kad mano atvejis jums labai svarbus, — tarė 
Tedas ir liūdnai šyptelėjo. —- Puikiai atlikote savo darbą, kitaip 
mes nebūtume čia, ir visos mano gyvenimo šiukšlės taip ir liktų 
palaidotos. 

— Tedai... kaip jau anksčiau sakiau, viskas nėra taip paprasta. 

— Ne, labai paprasta. Aš nužudžiau tas moteris... — Tedas 
nugrimzdo tarsi į kažkokį transą. 

Prieš juos žaibiškai pralėkė žiurkė, ir Laura krūptelėjo. Jų 
buvo visur; matyt, sunerimo dėl benzino. 

— Tedai, pasikalbėkime apie Bleiną. 

Jis linktelėjo. 

— Prisiminėte jį? 

— Bleinas mano brolis. Bet net nepagalvojau apie jį, kol jūs 
nepaminėjote jo vardo. Prisiminimai grįžta, Laura. Lyg žvelg- 
čiau į savo atmintį su žibintu... Ten, kur anksčiau buvo tamsa, 
dabar jau matau. 

— Labai gerai. 

Tedui taip toli gražu neatrodė. 

— Jūs nuo pat pradžių tai žinojote, kad Bleinas - mano brolis? 

— Ne. Jūsų ryšį nustatė policija. 

— Policija... - pakartojo Tedas pats sau. 

Laura pasigailėjo pasakiusi apie tai Tedui. Jai reikėjo išlaikyti 
terapinę atmosferą; buvo gana ir tos labai netradicinės aplinkos, 
kad dar gvildentų teisėsaugos ir bylos perspektyvų klausimus. 

— Sužinojau apie jį pirmame universiteto kurse, — pasakojo 
Tedas. - Tuo metu tėvas retkarčiais vis bandė užmegzti su ma- 
nimi ryšius. Darė tai per tetą Odrę, kuri visada manimi rūpi- 
nosi ir nenusipelnė tokio brolio. Nenoromis nuvažiavau su juo 
susitikti, ir jis man pasakė apie Bleiną. Ir parodė nuotrauką. 

— Kodėl jis tai padarė? Turiu omeny, tuo metu? 

Tedas gūžtelėjo pečiais. 

— Pasakė kažkokią nesąmonę apie tai, kaip svarbu mums su- 
sipažinti, kad mes vieno kraujo ir jis neturėtų kentėti dėl prastų 
mano ir jo santykių. 

— Visai blaivūs žodžiai. 

- Žinoma. Mano tėvas visada kalbėdavo kaip pats blaiviau- 
sias šunsnukis pasaulyje. Bet jūs teisi: kodėl būtent tuo metu? 
Aš mokiausi universitete, o Bleinas — vidurinėje. Iš tikrųjų, 
Laura, tėvui tiesiog kilo mintis suknisti man dieną ir jis pasa- 
kė, kas jam pirmiausia šovė į galvą. Viskas labai paprasta. Tam 
šunsnukiui rūpėjo tik jo paties kailis. Jam buvo nusispjauti, ar jo 
vaikai užmegs gerus santykius... patikėkite. 

— O jų santykiai? 

— Ar jų santykiai su Bleinu buvo geri? Aišku, kad ne. T3- 
kart aš, kaip paprastai, susipykau su tėvu ir išėjau. Neturėjau nė 
menkiausių ketinimų pažindintis su savo broliu. 

— Bet galvojote apie tai? Jūsų tėvas buvo teisus, vaikinas dėl 
nieko nekaltas. Kaip ir jūs. Kodėl nepasinaudojote proga su juo 
susipažinti? 

— Per daug nesigilinau. Tie metai universitete buvo tokie 
karštligiški. Turbūt jei būčiau užmezgęs ryšius su Bleinu, tai 
būtų reiškę, kad niekada nebenutrauksiu ryšių su tėvu; jam tai 
būtų tik dar viena dingstis brautis į mano gyvenimą. Turint 
omenyje, kaip viskas susiklostė, tai buvo geriausia išeitis. Blei- 
nas pasirodė esąs toks pat šunsnukis, kaip ir mūsų tėvas... 

Tedas nutilo ir nudelbė akis. Laura numanė, apie ką jis gal- 
voja. Ištiesė ranką ir suėmė už smakro. 

— Žiūrėkite į mane, Tedai. 

— Atrodo, ir man nepavyko išvengti tokio likimo, — tarė jis. 

Laura nepaleido jo smakro. 

— Apie jus nekalbėkime, dar ne. Nekalbėkime ir apie jūsų 
tėvą. Pakalbėkime apie Bleiną. 

Laura atitraukė ranką ir švelniai atsilošė kėdėje. 

— Ką norite Žinoti? | 

— Mes žinome, kad lankėtės jo namuose. Prisimenate, kodėl? 

Neatrodė, kad Tedas labai daug prisimintų. 

— Pamatęs žinią apie jo draugės nužudymą, supratau, kad tai 
mano brolio darbas. Buvau matęs tik jo nuotrauką prieš daugelį 
metų, bet veidas įsirėžė į atmintį. Kai kurie jo bruožai buvo 
panašūs į tėvo, ypač ši dalis... — Tedas parodė sau į tarpuakį. — 
Bet galutinai tuo įsitikinau, pamatęs filmuotą medžiagą, kur 
jis vidury gatvės spruko nuo reporterio. Jo eisena buvo lygiai 
tokia pat kaip mano tėvo, ėjo kiek palinkęs į priekį nejudinda- 
mas rankų. Daugiau nemačiau, kad kas nors taip vaikščiotų ... 
nė kiek nemojuodamas rankomis. 

— Ką pagalvojote jį pamatęs? 

— Nežinau. Tikriausiai, kad jis kaltas. Tiesą sakant, neprisi- 
menu. 

— Pasakykite, ką apie jį manote dabar. Apie Bleiną. 

— Ar būtina? 

Laura linktelėjo. 

— Bleinas — mano brolis... Matyt, tokia prigimtis. Kažkas 
mūsų galvoje negerai. 

— Ir tai jus guodžia? 

— Tiesą sakant, taip. 

— Neseniai sakėte, kad sužinojote apie Bleiną pirmame kurse 
ir net neturėjote laiko apie jį galvoti, kad tie metai buvo karštli- 
giški. Ką turėjote omenyje? 

Laura jau žinojo, bet norėjo, kad Tedas pasakytų pats. 

— Tais metais aš nužudžiau žmogų, Tomą Tailerį, Masaču- 
setso universiteto dėstytoją. Jis turėjo romaną su mano tuome- 
tine drauge, Džordžija. Tai ir buvo tas vyras, kurį mačiau La- 
venderio parke. 

Paskutinius žodžius nustelbė spigus Žiurkės cyptelėjimas. 
Kita iš kampo atsakė jai tuo pačiu. 

— Kaip jūs jį nužudėte? — paklausė Laura. 

- Jie susitikinėdavo vakarais parke už bibliotekos. Palaukiau, 
kol Džordžija išeis ir prisėlinau iš už nugaros. Peiliu perrėžiau 
gerklę ir dingau. Byla buvo tiriama, bet taip ir liko neišaiškinta. 

Buvo keistoka, kad Tedas taip abejingai pasakoja apie kie- 
kvieną tų metų įvykį. 

— Keista... Tuose aplankuose, kuriuos saugote viršuje, aš ma- 
čiau tik moteris. 

— Tai buvo... asmeninės sąskaitos. 

— Jūs su Džordžija buvote labai artimi? 

Klausimas Tedui buvo netikėtas. Ilgainiui jis daug kartų gal- 
vojo apie Džordžiją, bet visada tik kaip apie antraplanę aktorę, 
niekada kaip apie žmogų, kuris buvo svarbus pats savaime. Iš 
tikrųjų jis vos prisiminė jos veidą. 

— Mes turėjome nelabai daug ką bendro. Lyg ir prisimenu, 
kad tuo metu buvome šiek tiek nutolę, ir tiesą sakant, daugiau 
nebesimatėme. 

Dabar jau buvo Lauros eilė linktelti. 

— Ir vis tiek nužudėte dėstytoją. 

— Laura, kam visa tai? 

— Visą tą laiką mes bandėme išnarplioti painų mazgą. Bet kai 
tik pavykdavo šį tą atraizgyti, pertempdavome siūlą ir rezulta- 
tas būdavo priešingas. Atėjo metas atraizgyti visus galus, Tedai. 
Jūsų brolis — vienas iš jų, kaip ir Tailerio nužudymas, taip pat 
ir visos tos nužudytos merginos. Bet kažkas praslydo mums pro 
akis... pati svarbiausia gija. Ir vienintelis būdas ją surasti — toliau 


ieškoti jos jūsų praeity ir galiausiai užčiuopti. 

— Suprantu, apie ką jūs kalbate... Bet ar tai tikrai svarbu? 
Baigtis vis tiek bus tokia pat. 

— Holei ir mergaitėms galbūt būtų didžiulis skirtumas. 

— Ką.dar norite žinoti? 

— Papasakokite, kaip nužudėte pirmąją merginą, Tedai, — 
tarė Laura, žvelgdama jam į akis. Ir papasakokite su visomis 
smulkmenomis, viską, ką tik prisimenate. Ji buvo vardu Eliza- 
bet Gart, tiesa? 

- Jei taip norite. 

Tedas akimirką pamąstė, jo žvilgsnis nuklydo kitur. Ir vėl 
ėmė kalbėti tokiu pat monotonišku tonu. 

— Elizabėt Gart buvo labai jauna vieniša motina. Buvo vos 
dvidešimties, dirbo kino teatre ir gyveno Harperfilde, mažame 
miestelyje, nelabai toli nuo ten, kur aš užaugau. Jos sūnui buvo 
dveji ir jis gyveno su seneliais kažkokiame Naujojo Hampšyro 
mieste, nors apie tai aš sužinojau jau vėliau. Ji nebuvo bloga mo- 
tina; turėjo ambicijų prasigyventi ir pasiimti vaiką. Nesakyčiau, 
kad jos tėvai neleido jai matytis su sūnumi, nieko panašaus, tie- 
siog nemanė, kad ji sugebės jį auginti, todėl ir pasiėmė. Tėvas 
labiausiai ant jos pyko; jie iš esmės nesikalbėjo. Jis visą laiką 
ją kaltino, kad pastojo, net ir po nužudymo, kai vis dar buvo 
ieškoma žudiko, kalbėdavo kaltinančiu tonu, lyg Elizabet būtų 
pati prisiprašiusi. Arba dar blogiau, to nusipelniusi. 

Tedas papurtė galvą. 

— Bet ji neprisiprašė. Buvo šviesiaplaukė, labai liekna. Visais 
atžvilgiais trapi. Ji netinkamu laiku atsidūrė netinkamoje vieto- 
je. Gyveno su kitomis dviem merginomis, bendradarbėmis; jos 
nebuvo draugės ir santykiai nebuvo geri. Negalėjo būti net min- 
ties, kad ji atsivežtų į tą mažytį butelį vaiką, taigi tuo metu ji tik 
ir tegalvojo apie tai, kaip persikraustyti. Buvo iškabinusi ranka 
rašytus lapelius ir kino teatre, ir aplinkinėse parduotuvėse. Jie 
skelbė: „Kultūringa ir atsakinga mergina galėtų tvarkyti kam- 
barius ir atlikti namų ruošos darbus, taip pat slaugyti senukus. 

Už tai tikiuosi normalaus atlyginimo ir kambario sau ir savo 
sūneliui.“ Apačioje buvo jos vardas: Elė. 

— Tada jai paskambinote ir pasiūlėte būstą? 

— Taip. Buvo labai paprasta. Mergina desperatiškai troško iš- 
sikraustyti iš to buto ir pasiimti vaiką. Kitokiomis aplinkybėmis 
tikriausiai nebūtų sutikusi susitikti su nepažįstamu žmogumi 
tokioje nuošalioje vietoje. Susitarėme susitikti prie labai menkai 
važinėjamo kelio užmiestyje, ten, kur buvo žirgus auginančių 
turčių žemės. Pasistačiau mašiną pakelėje, ir ji, jau temstant, 
atvažiavo išklerusiu automobiliuku. Nuo tos vietos kelias buvo 
gana klaidus, ir todėl mes turėjome važiuoti ten kartu. Žinoma, 
tai buvo netiesa; ten apskritai nieko nebuvo. Ji paliko savo ma- 
šiną ir važiavome mano. Tą dieną ji buvo po dvigubos pamainos 
ir labai pavargusi. Pasakiau jai, kad esu našlys, turiu septynmetį 
sūnų ir didžiulius tuščius namus. Ji papasakojo man apie savo 
vaiko tėvą, paklydėlį vaikinuką, kuris niekad nerodė akių, ir aš 
greitai įgijau jos pasitikėjimą. 

Bet kažkuriuo metu Elizabet suprato, kad ten nėra nei jokio 
namo, nei jokių perspektyvų jai ir jos vaikui. Iššoko iš mašinos 
ir tekina pasileido į mišką. Be didelių pastangų aš vijausi ją iki 
proskynos. Mergina buvo silpna ir beveik nesipriešino. 

— Nužudėte ją peiliu? — paklausė Laura, lyg tai būtų įpras- 
čiausias klausimas pasaulyje. - Perrėžėte gerklę kaip Taileriui? 

Atrodė, Tedas nuoširdžiai gailisi; tiesą sakant, vos neverkė. 

Tylomis linktelėjo. 

— Iškarpose, kurias peržvelgiau prieš čia ateidama, rašoma, 
kad jai dešimt kartų buvo durta į krūtinę. Taip pat dešimt kartų 
dūrėte jai į krūtinę, Tedai? 

Tedas vėl linktelėjo. 

— Ar galiu užduoti dar vieną klausimą? — išrėžė Laura net 
nesusimąsčiusi. — Jeigu susiradote ją per skelbimą ir susisiekėte 
telefonu, tai iš kur žinojote, kaip ji atrodo ir atitinka modelį? 


Tedas vis purtė ir purtė galvą, kaskart vis labiau sutrikęs. 

— Nežinau, Laura... gal kada nors mačiau ją kabinančią skel- 
bimą. Manote, kad tai svarbu? 

— Taip, Tedai, svarbu. Daugelis dalykų, kuriuos pasakojate 
apie Elizabet Gart, aprašyti laikraščių iškarpose, kurias skai- 
čiau prieš čia ateidama. 

— Viskas buvo, kaip sakau. 

— Tai, kas yra tame kabinete, — tarė Laura rodydama į vir- 
šų, — nėra prisiminimų šventovė, Iedai... Tai tyrimas. 

Tedas suglumęs pažvelgė į ją. Laura kalbėjo toliau: 

— Elizabet Gart buvo nužudyta tūkstantis devyni šimtai aš- 
tuoniasdešimt trečiaisiais. Jums buvo septyneri, Tedai. Septyneri. 

Net ir žiurkės tą akimirką nuščiuvo. 

— Jūs nenužudėte nei Elizabet Gart, nei visų kitų merginų. Ir 
nenužudėte Tomo Tailerio. Jūs nieko nenužudėte! Jau įžvelgiate 


bendrą vardiklį? 

Tedas gulėjo ant nušiurusios kiliminės dangos savo 
kambaryje su kišenine šachmatų lenta, kai pirmą kartą išgirdo 
mamos šauksmą. Visiškai nuščiuvo, laukdamas, kol šauksmas 
pasikartos ir nejučia slinkosi tol, kol atsidūrė po lova, iš kur ma- 
tėsi šviesos ruožas Žemiau durų. Jeigu mama prieitų, jis pama- 
tytų. Tėčio namie nebuvo. 

Šalia lentos gulėjo sena knygelė su Bobio Fišerio partijomis, 
kaimyno dovana, kuri Tedui buvo tapusi vieninteliu žinių šalti- 
niu. Labai greitai jis mokės tas partijas mintinai, bet kol jam ir 
taip buvo labai gerai. Šachmatų lenta su trisdešimt viena figūra 
taip pat buvo dovana, šįkart jau kažkokio anonimo iš bažny- 
čios. Mama buvo išlanksčiusi vieną pėstininką iš folijos, vietoje 
trūkstamo. Ji mokėjo daryti nepaprastus dalykus... bet tik tada, 
kai gėrė vaistus. 

O tą dieną negėrė, Tedas buvo tikras. Pastaruoju metu tabletes 
jai turėjo girdyti tėtis. Kitaip ji pamiršdavo arba tiesiog negerda- 
vo, ir tada jai maišydavosi protas. Kaip ir Bobiui, kai jis siekdavo 
pergudrauti savo priešininkus ir nuslėpti tikruosius savo planus. 

Tedui buvo baisu. Visą dieną pratūnojo užsidaręs savo kam- 
baryje, stumdamas laiką su šachmatais ir Bobio partijomis, ir 

dabar suprato, kad galbūt padarė didžiulę klaidą. Mama nebuvo 
paruošusi jam valgyti, nė karto su juo nekalbėjo, o jis net nebu- 
vo nuėjęs išgerti stiklinės vandens. Visą dieną nebuvo tualete! Ir 
jeigu mama nesusirūpino, vadinasi, jai maišėsi protas. Gal jeigu 
Tedas anksčiau būtų pasikalbėjęs su ja, gal būtų įkalbėjęs išgerti 
vaistų. Bet dabar žinojo, kad niekaip negers. Ir blogiausia, kad 
vienintelis, kuris galėjo padaryti tvarką, — kaip pats ne kartą 
sakė, — buvo tėtis. Bėda ta, kad pastaruoju metu tėvų barniai 
darėsi vis piktesni. Tėčiui net tekdavo ją primušti, kad suprastų. 

— Tedi! 

Su niekuo nesupainiojamas mamos riksmas. 

Ką daryti? O jeigu jai kas nors atsitiko? Jo draugo Ričio 
senelė kartą parkrito vonioje ir ją surado tik po dviejų dienų. 
Mama ne senutė, bet galėjo už ko nors užkliūti, pagalvojo Te- 
das. Pasipiktino savimi, kad neatskubėjo nedelsiant. Sukaupęs 
visą ryžtą išlindo iš palovės, nežinodamas, ar nori, kad mama 
vėl jį pašauktų, ar ne. Nenorėjo, kad ji prasiskeltų galvą, kaip jo 
draugo Ričio senelė, žinoma, ne, bet taip pat žinojo, kokia su- 
trikusi mama kartais būna. Suėmė rankeną ir atsargiai pasuko. 

Šauksmas nepasikartojo, bet antrojo aukšto koridoriaus tylo- 
je tai buvo dar blogiau. 

Tedas nulipo pirmaisiais laiptais iki aikštelės ir pasilenkė. 
Pro medines turėklų grotas nužvelgė svetainę ir netrukus pa- 
stebėjo žilstelėjusią Kristen Makėj ševeliūrą už sofos. Tedas jau 
ne pirmą kartą matė ją sėdinčią ant grindų, atsišliejusią nugara 
į užpakalinę sofos dalį, ištiestomis kojomis įsirėmusią į sieną; 
kažkodėl ta erdvė ją ramino. Tylutėliai priėjo. 

— Mama? 

Kristen pasisuko. Jos akyse Tedas pamatė viską, ką jam rei- 
kėjo Žinoti. Jose atsispindėjo nerimas ir neviltis. 

— Slėpkis! - Kristen griebė jam už rankos ir traukė tol, kol jis 
suklupo. Tedas prisėdo šalia. 

— Kas yra, mama? 


— Namie svetimi žmonės, - sušnabždėjo ji. 

Dar prieš metus Tedas iš visos širdies būtų bandęs ja patikė- 
ti. Tai buvo mama! Kažkoks vidinis balsas jam sakė, kad mama 
reikia tikėti. Bet širdies gilumoje žinojo, kad namuose jie vieni. 

— Ar šiandien gėrei vaistus, mama? 

Ji pažvelgė į jį kilstelėjusi vieną antakį. Paglostė plaukus. 

— Sėdėk tyliai, Tedi. 

— Kas namuose? — tyliu balsu paklausė jis. — Tu juos matei? 

Kristen linktelėjo. 

Žmonės-antenos. 

Tedas gyvenime nebuvo apie tokius girdėjęs. Ir tiesą sakant, 
šis vardas jį išgąsdino. Kristen apsisuko ir parodė per sofą į gi- 
lumą. 

— Vienas iš jų virtuvėje. Neseniai perėjo per svetainę, iš čia 
jį mačiau. Jie labai aukšti, Tedi; jam reikėjo pasilenkti, kad ne- 
atsitrenktų į durų staktą. Liesi; galvos kaip skruzdėlių su ilgių 
ilgiausiomis antenomis. 

— Gal jau išėjo. Nueisiu pažiūrėti... 

— Ne! - Kristen suleido savo aštrius nagus mažajam Tedui į 
dilbį. - Tai pavojinga. Sakau, kad ką tik jį mačiau. 

— Bet ko jiems reikia, mama? 

Ji akimirką padvejojo. 

— Tu protingas vaikas, Tedi. Tie vaistai, kur tu sakai, ne vais- 
tai... jie nepadeda. Tavo tėvas girdo man tas tabletes, kad manęs 
atsikratytų. Nori, kad kiaurą dieną apkvaitus tysočiau ant lovos. 

— Tėtis mus myli, - tarė Tedas, nors sulaukęs septynerių jau 
buvo pradėjęs tuo abejoti. 

— Nuleidau tabletes į kriauklę. Todėl ir atėjo žmonės-antenos. 

— Visas? 

Tabletės buvo labai brangios. Tėvas nuolat tuo skųsdavosi. 
Kartais Kristen išmesdavo vieną kitą į tualetą, ir jau vien dėl to 
kildavo nesibaigiantys barniai. O dabar... visas. 

Žmonės-antenos tai žino, jaučia antenomis. Todėl ir atėjo. 

Tedas nebeištvėrė ir nubėgo į virtuvę. Mama bandė jį su- 
griebti, bet jis buvo greitesnis. 

— Ne! —- sušuko Kristen. Apsisuko atsiklaupusi ant kelių, ir iš 

— Čia nieko nė!.. - Tedas priėjo prie kriauklės. Šalia gulėjo 
kalnas kartoninių dėžučių ir tablečių pakuočių, visos tuščios. 
Mama nemelavo... visos tabletės atsidūrė nutekamajame vamz- 
dyje. Jį nukrėtė šiurpas. Nedrįso net pagalvoti, kokių pasekmių 
gali turėti šis masinis vaistų sunaikinimas. Vos tik pagalvojus... 

Taip pat paskubomis grįžo į svetainę. Mama tebesėdėjo už 
sofos. 

— Virtuvėje nėra jokio žmogaus-antenos, mama! Žmonių- 
antenų apskritai nėra. Išmetei visas tabletes! 

Ji prišliaužė ir pabandė sugriebti jį už rankos. Tedas ištraukė 
ranką ir atsitraukė. 

— Tėtis supyks! 

— Tavo tėvas mūsų nekenčia, Tedi. Turi kitą moterį. Todėl ir 
nori manęs atsikratyti, o tada ateis ir tavo eilė. Išveš tave į vaikų 
namus ir... 

— Nutilk! 

Kristen, nekreipdama dėmesio į sūnaus pykčio protrūkį, vėl 
prišliaužė artyn, dabar jau palikdama sofos prieglobstį, ir vėl 
pabandė sučiupti už rankos. Ir šįkart nesėkmingai. 

— Tai tu dėl visko kalta! Nekenčiu tavęs! 

Kristen veide kažkas persimainė. Ji atsitraukė, vėl pasislėp- 
dama už sofos. Prakalbo jau tylesniu balsu. 

— Tu ne mano Tedis... Tu vienas iš jų. — Ji mostelėjo į virtu- 
vę. - Laikote jį ten, ar ne? 

Tedas sukūkčiojo. Neįstengė susilaikyti. 

— Tu manęs neapgausi. Šalin nuo manęs! 

— Mama... 

Ji vis purtė ir purtė galvą, plačiai išplėstos akys žvelgė iš už 
sofos. Tedas aiškiai suprato, kad čia jis nieko nebegalės padary- 
ti, taip pat aiškiai, kaip ir tai, kad vienaip ar kitaip paskui bus 
dar blogiau. Vienu atsikvėpimu nubėgo į savo kambarį. Uždarė 
už nugaros duris ir palindo po lova. Šachmatų lenta ir Bobio 

Fišerio knyga tebegulėjo ten pat. Tedas ranka nubloškė jas tolyn 
ir užsidengė ranka veidą. Nenumaldomai pravirko. 

Po kokio pusvalandžio, kuris tęsėsi amžinybę, išgirdo tai, 
ko ir bijojo. Prie įvažiavimo į namus sustojo Frenko Makėjaus 
mašina. Tedas kaip įgeltas išlindo iš savo slėptuvės. Paraudusios 
akys ne iš karto apsiprato su kambario šviesa. Priėjo prie lango 
ir iš tikrųjų, už lango iš mašinos lipo jo tėvas. Ta smulkmena, 
kad mašinos langas atidarytas, pernelyg nekrito jam į akis. Tėtis 
visada palikdavo jį atvirą, kai ruošdavosi greitai vėl išvažiuoti. 

Griaudėjantis Frenko riksmas namuose nuaidėjo kaip trenks- 
mas. Tedas galėjo rinktis - vėl pasislėpti po lova, - žinoma, tai 
nesutrukdytų jam girdėti visko, kas vyksta pirmajame aukšte, — 
tačiau nežinia kodėl atidarė duris ir priėjo prie laiptų. Galėjo 
nutikti kažkas blogo. Tedui buvo baisu. 

Neilgai trukus Frenkas aptiko prie kriauklės tuščias pakuo- 
tes ir visai neteko savitvardos. 

— Negali būti! — Vis šaukė ir šaukė jis. - Prakeikta niekam 
tikusi šliundra! 

Niekas kitas nemokėjo taip žeminti kaip Frenkas. 

Kristen nepratarė nė žodžio. Tedas nesiryžo kyštelti galvos, 
bet įsivaizdavo ją, sėdinčią už sofos. Kažkas nukrito ir sudužo 
į šipulius, koks nors ąsotis, vaza, o gal kuri nors iš svetainės 
lempų. 

— Aš išeisiu iš šitų namų, girdi? Viskas, ko iš tavęs prašoma — 
praryti dvi sumautas tabletes. Bet net ir to nesugebi! Visiška 
kvėša! 

— Pasitrauk nuo manęs! - Kristen pirmą kartą prakalbo. 

— Nesitrauksiu, šliundra nelaiminga! 

— Neliesk! 

— Ramiai, kale! 

— Iš kur?.. 

Skambus smūgis akimirksniu užtildė Kristen. Po jo dosniai 
sekė dar du. Frenkas ne tik mokėjo kūrybingai pažeminti, bet ir 
niekada nešykštėjo smūgių. 

— Ryk, kvaiša! 

— Iš kur?.. - Kristen buvo sunku kalbėti. 

— Iš kur jas gavau? Iš kur jas gavau? Buvau paslėpęs... numa- 
niau, kad vieną dieną tą padarysi. Puikiai tave pažįstu, kekše. 
Visada tik ir ieškai progos iš manęs pasityčioti. Praryk pagaliau, 
velniai griebtų! Parodyk... Iškišk liežuvį! Nesikandžiok, kale tu! 

Smūgis. Beveik neabejotinai delnu į skruostą, nes nuaidėjo 
kaip šmaukštelėjimas botagu. 

— Išgersi dar vieną... ir net nebandyk išspjauti, perspėju. 

Mama niekada negerdavo dviejų tablečių iš eilės. Gerdavo 
kas aštuonias valandas, Tedas puikiai žinojo. 

— Šį kartą bus trys, - įsiutęs išrėžė Frenkas, mėgaudamasis 
kiekvienu savo žodžiu. 

Trys! Išsigando Tedas. Išgerti dvi, jei vienos neišgėrei, gal ir 
logiška, bet tris? Kam mamai girdyti tris didžiules tabletes? 

— Aš išeisiu... Kristen. Girdi mane? Ir galbūt apskritai ne- 
begrįšiu, ir tavimi galiausiai pasirūpins valstybė... Būtų pui- 
ku, tiesa? 

Iš mamos nebebuvo girdėti jokių atsakymų. Galbūt ji užmi- 
go greičiau nei įprastai. Nuo trijų tablečių juk galėjo. 

Tavimi galiausiai pasirūpins valstybe. 

Tedas krūptelėjo išgirdęs, kad Frenkas prie laiptų. Nubėgo į 
savo kambarį ir uždarė už savęs duris. Krito į lovą ir apsimetė, 
kad miega. Po kelių akimirkų išgirdo, kaip kambario durys at- 
sidaro ir netrukus užsidaro. Vylėsi, kad tėvas iš tikrųjų patikės, 
jog jis nieko iš viso negirdėjo, nors buvo sunku to tikėtis. 

Netrukus išgirdo dušą ir išlipo iš lovos. 

Tėvas paprastai prausdavosi po dušu rytais. Jeigu kartojo šį 
ritualą, vadinasi, ruošėsi išeiti. Ir tada Tedas suprato. Frenkas 
ruošiasi išeiti iš namų! Argi ne tai ką tik pasakė? 

Aš išeisiu, Kristen. 

Tą akimirką Tedas apsisprendė, ką darys toliau. Susuko ant 
lovos antklodę taip, kad atrodytų, jog jis ten tebeguli, pasiė- 
mė krepšį, įsimetė šiek tiek drabužių. Pasidėjo ant lovos ir ėmė 

svarstyti, ar apdairu lipti žemyn. Žinojo, kad teks tai padaryti. 
Tėtis tebebuvo duše, ir tai jį ramino. Nulipęs į pirmąjį aukštą, 
pamatė mamą, sėdinčią už sofos, praskėstomis kojomis ir į šoną 
nusvirusia galva, snūduriuojančią. 

— Tedi... - sušnabždėjo ji, vos praverdama akis. 

Tedas pabučiavo jai į kaktą. 

— Aš nepykstu, mama. 

Tavimi galiausiai pasirūpins valstybė. 

Kristinos Makėj lūpose pasirodė vos pastebima šypsena. 

"Tedas grįžo į savo kambarį. Pasiėmė šachmatų lentą ir Bo- 
bio knygą. Išlipo pro langą ir nuslydo stogu žemyn iki šoninės 
sienos, kuria buvo begalę kartų laipiojęs. Jo laukė Frenko mus- 
tangas. Tedas neturėjo raktelių, kad galėtų įlipti bagažinę, bet 
žinojo vieną gudrybę, kaip vis tiek ten įlįsti. Lengvai įsmuko 
pro atidarytą langą ir perlipo ant užpakalinės sėdynės. Trukte- 
lėjo už jos ir... štai! 

Jis išvažiuos su tėčiu. Dabar jis įtūžęs, bet kai pyktis praeis, 
supras. 

O mamai be jų bus geriau. Tedas iki galo taip ir nesuprato, 
kas ta valstybė, ir kaip ji pasirūpins mama, bet tikrai jau geriau 
nei Frenkas Makėjus. 

Susirietė bagažinėje ir ėmė laukti. 


24 


1983-ieji 


Bagažinė jo ūgio vaikui buvo tokia patogi, kad jis 
stebuklingai užsnūdo. Ir visa laimė, nes dėl to nespėjo pagalvoti 
apie tai, kad tėtis gali nuspręsti pasiimti lagaminą. Šiaip ar taip, 
argi tai nebūtų visiškai logiška? Ši mintis sukosi jo galvoje, kai 
mašina jau pajudėjo iš vietos, ir tuo metu jau nebebuvo prasmės 
nerimauti. Tėtis turėjo pinigų ir galėjo nupirkti visko, ko reikės. 

Tedas net neįsivaizdavo, kur jie važiuoja. Po valandėlės ke- 
lionės suprato, kad kilstelėjus kamputyje bagažinės dangtį, pro 
atsivėrusį plyšelį galima žvilgtelti į mašinos saloną. Taip jis pa- 
matė sustingusį ir nebylų Frenko siluetą, o už jo - kelią. Jie buvo 
išvažiavę iš miesto. 

Važiavo daugiau nei valandą, ar bent taip atrodė Tedui, kuris 
gulėjo kaip skydą spausdamas prie krūtinės šachmatų dėžę ir 
vėl buvo benugrimztantis į miegą. Jau ėmė apsiprasti su min- 
timi, kad kelionė gali būti labai ilga, kai staiga mustangas su- 
lėtino greitį ir sustojo. Tedas kelias akimirkas nuščiuvęs gulėjo 
plačiai atmerktomis akimis neperžvelgiamoje tamsoje, paskui 
apsivertė, pasidėjo dėžę į šalį ir labai atsargiai kilstelėjo dangtį. 
Tinklainę pervėrė lazerio spindulys ir teko užsimerkti. Jis ne- 
pamatė, kaip Frenkas išlipa iš mašinos, bet išgirdo atsidarant ir 
užsidarant dureles. 

Lauke išgirdo balsus. Vienas, be abejonės, buvo Frenko... 
kitas buvo moteriškas. O paskui durelės atsidarė, ir mašina su- 
siūbavo į šalis, kaip tada, kai į ją beveik tuo pat metu įsėda du 
žmonės. Tedas vėl puolė prie savo slaptojo langelio, bet šoninės 
sėdynės pro jį nesimatė. 

O jeigu pabandytų kilstelėti kitoje pusėje? Pabandė, bet ne- 
sėkmingai. Tame gale dangtis buvo nepriekaištingai užvožtas. 

— Atleiskite, kad negalėjau atvažiuoti anksčiau, — tarė mote- 
ris. — Šiandien dirbau kino teatre dvigubą pamainą. 

Tedas suakmenėjo. Jis nesitikėjo draugijos. Tėtis visada sa- 
kydavo, kad nemėgsta pakeleivių, stabdančių mašinas, kad 
dirbdamas prekybos agentu nuolat su jais susiduria ir pažįsta 
kaip niekas kitas. Ta mergina (Tedas įsivaizdavo ją kur kas jau- 
nesnę už tėtį) nebuvo tokia pakeleivė. Ar/eiskite, kad negalėjau 
atvažiuoti anksčiau. 

— Nieko tokio, — atsakė Frenkas. — Man šiandien biure irgi 
buvo sunki diena. 

Biure? 

— Ar labai toli? 

— Neypatingai. Bet nebuvo prasmės važiuoti dviem mašino- 
mis... galėsime kiek geriau susipažinti. 

Tedas jau nebešnipinėjo, o klausėsi, priplojęs ausį prie sė- 
dynės. 

O jeigu mama buvo teisi? Tai galėjo būti ta kita moteris, apie 
kurią ji šiandien buvo užsiminusi. Ir pagalvojęs apie mamą, sė- 
dinčią svetainėje už sofos, Tedas pajuto skausmingą dilgtelėji- 
mą. Mama išgėrė tris tabletes... 

Ne pati išgėrė. Tėtis ją privertė. 

Kad ir kaip būtų, greičiausiai ji dar ilgai sėdės ten, kur jie 
ją paliko, net tada, kai sutems. Prabus ten, nerami ir apgaubta 
tamsos... sutrikusi ir vienui viena. Valstybė gali laiku jos nerasti. 

Tedą nukrėtė šiurpas. Staiga prieš akis jis išvydo prieblan- 
doje skendinčią svetainę, joje mamą be nuovokos, sėdinčią ant 
grindų nusvirusia į šoną galva, o šalia keturis stovinčius žmo- 

nes-antenas, žiūrinčius į ją kaip per medicinos komisiją, jų 
skruzdėliškus veidus, besižvalgančius vienas į kitą. 

Mašinoje Frenkas pradėjo kreiptis į merginą Elizabet. Jie 
šnekėjosi apie jos mažą sūnų, kuris kažkur gyveno su savo sene- 
liais. Bet Tedas buvo pernelyg nugrimzdęs į savo mintis, kad jų 
klausytųsi. Jis dar nesiryžo sau to pripažinti, bet galbūt padarė 
klaidą, palikęs savo mamą. 

Didžiulę klaidą. 

— . Tėvas taip jo ir nematė, - kalbėjo Elizabet. - Žino, kad 
turi sūnų; aš jam, aišku, sakiau. Bet jam buvo neįdomu. O jūs? 

— Tapau našliu, ir namai tapo per dideli, — atsakė Frenkas 
Makėjus. — Tedžiui septyneri, ir kartais man atrodo, kad jis 
auga pernelyg vienišas... 

Našliu? Tedis? Tėvas niekada jo nevadino Tedžiu. 

Ką visa tai reiškė? 

Tedas buvo priverstas kilstelti dangtį ir pažiūrėti. Neabejojo, 
kad gerai girdėjo, bet negalėjo patikėti savo ausimis. Tedas ne- 
augo vienas, jis turi motiną! O namas, kuriame jie gyveno, buvo 
visai nedidelis palyginti su kitais jų rajone. Visa tai, ką sakė tė- 
tis, buvo nesuvokiama. Tedas pabandė pasikelti ant šono, kad 
pamatytų Elizabet, bet niekaip nepavyko. Daugių daugiausia, 
ką jis galėjo matyti pro savo langelį, buvo užpakalinis veidrodė- 
lis... ir kai žvilgsnis nukrypo į jį, jis pamatė tėčio akis, įsmeigtas 
į jo akis. Tėtis Žiūrėjo į jį. 

Atleido dangtį, kuris dusliai dunkstelėjo į sėdynę, ir išsitiesė 
bagažinėje. 

Tėtis tavęs nematė. Jis tik žiūrėjo į kelią užpakalyje. Tam ir yra 
užpakalinio vaizdo veidrodėlis, argi ne? 

— Kas ten buvo? - paklausė Elizabet. 

— Kur? 

— Lyg ir kažką girdėjau... Turbūt ant stogo. 

— Nieko nebuvo. 

— Dar daug liko? 

— Nelabai. 

Gerą valandėlę niekas nieko nesakė. Tedas visiškai prarado 
laiko pojūtį; nebūtų galėjęs tvirtai pasakyti, kiek laiko jie va- 
Žiavo. 

— Gal galim trumpam sustoti? — staiga paklausė Elizabet. — 
Labai reikia. 

— Jau beveik atvažiavom. Dar pusė kilometro, ir galėsi pato- 
giai nueiti tualetą. 

— Negaliu kentėti. 

— Tikrai gali, - atrėžė Frenkas. Tedas puikiai pažinojo tėvo 
toną. Tai buvo tonas, kuris kaip kirviu nukirsdavo bet kokius 
ginčus. 

Mustangas važiavo vis greičiau. 

— Ir nesugalvok atidaryti durų, girdi? 

Elizabet šiurpiai sukliko. 

— Išleiskite! 

Tedas sulaikė kvapą. 

Po kelių akimirkų jie sustojo kažkokioje vietoje. 

— Matai? — ramiai ištarė Frenkas. — Jeigu praversi dureles, 
susmeigsiu į koją. 

Tedas nežiūrėjo. Jis nesuprato, kas dedasi, bet pažinojo tą 
valdingą ir nepalenkiamą savo tėvo būdo pusę. 

— Nieko man nedarykite, - ėmė melsti Elizabet. —- Aš turiu 
sūnų. 

— Ne, neturi. 

Frenkas ištraukė mašinos raktelius ir kažkodėl jais barkštelė- 
jo. Atidarė duris ir išlipo. Netrukus atidarė šonines duris. 

— Nenoriu ištepti mašinos, supranti, ar ne? 

— Nedarykite man nieko blogo. — Mergina palūžo. Jos dre- 
bantis balsas virto nepaliaujamu verksmu. 

— Lipk. 

— Ne, prašau jūsų. 

- Bijai? 

Elizabet nenumaldomai kūkčiojo. Frenkas jai kažką darė, 
bet Tedas nedrįso pažvelgti. 

— Gerai, gerai... eisiu su jumis, - kalbėjo Elizabet, ištikta is- 
terijos priepuolio. 

Ji išlipo iš mašinos ir po kelių akimirkų veriančiai sukliko. 
Tedas per savo trumpą gyvenimą nebuvo girdėjęs nieko siau- 
bingesnio. Klyksmai nesiliovė, ir jam nieko kito neliko, kaip tik 
užsidengti ausis, bet net ir to nepakako. 

Po valandėlės Frenkas grįžo į mašiną; užvedė variklį ir ėmė 


švilpauti mėgstamą melodiją. 

Senos spausdinimo mašinėlių gamyklos rūsyje vėl 
ėmė šėlti žiurkės. Sunerimusios dėl benzino garų, jau nebežiū- 
rėjo, kur bėga ir šmirinėjo po patalpą prie pat Lauros su Tedu. 
Kartais prisiartindavo ir nužvelgdavo juos. 

— Jūs nenužudėte tų moterų, - tarė Laura. - Jas nužudė jūsų 
tėvas. 

Jis suglumęs pažvelgė į ją. 

— Tikriausiai nuo seno tai įtarėte, — tęsė ji, — ir po Frenko 
mirties tie įtarimai virto įsitikinimu. 

— Tas sapnas apie merginą bagažinėje... - pratarė Tedas vei- 
kiau sau nei Laurai. Ir kol jis mąstė, jį tarsi žaibas perskrodė 
baisi tiesa. Pakėlė galvą, plačiai išplėtęs akis. 

— Kas? 

— Mano tėvas bandė nužudyti mane, - lyg pakerėtas ištarė 
Tedas. 

Laura buvo priėjusi tos pačios išvados. 

— Po vieno paskutiniųjų iš mūsų pokalbių, — paaiškino Te- 
das, - man studijuojant universitete, kai jis pasakė man, kad 
Bleinas mano brolis. Tą dieną taip pykau ant jo, kad jis taip 
pasielgė su manimi ir mama, kad pirmą kartą papasakojau apie 
sapnus, kuriuose mačiau moterį mustango bagažinėje. 

Tedas trumpam nutilo. 

Iėdas vė! pripuolė prie savo slaptojo langelio, bet šoninės sėdynės 
pro jį nesimatė. 

— Tikriausiai, kai papasakojau jam sapną, jis suprato, kad 
anksčiau ar vėliau prisiminsiu viską. Tas šunsnukis tą patį vaka- 
rą atėjo pas mane į universitetą. 

— Taileris buvo su tavo drauge, — pratęsė Laura. — Be to, vil- 
kėjo universiteto džemperiu. 

Tedas netikėtai pašoko ant kojų. Žiurkė, kuri į jį spoksojo iš 
angos grindyse, vėl pasislėpė. 

— Jam pasisekė net numirti... Jeigu būčiau prisiminęs anks- 
čiau. Dabar tai jau nieko nebepakeis. 

— Tedai, prašau jūsų, sėskitės. Ir nekalbėkite taip. Daugelis 
šeimų turbūt sulauks atsakymų. 

— Taip, žinoma, kad kažkoks maniakas įbaugino ir paskerdė 
jų dukteris; puikūs atsakymai. Ir tas žmogus mirė, Laura, vėžys 
jį pasiglemžė miegantį. Ar įsivaizduojate didesnę neteisybę? 

— Tiesą sakant, ne. Bet tai anaiptol ne jūsų kaltė. 

Tyla. 

- Jeigu būčiau prisiminęs anksčiau... 

— Mes labai sunkiai prisikasėme iki tiesos, Tedai. Gydymas 
ir vaistai buvo svarbūs, bet iš tikrųjų tai jūsų paties nuopelnas. 
Jūs prisiminėte dėl Holės, dėl mergaičių. 

Tedas linkčiojo. Jo šeima jam atrodė tarsi tolimos galaktikos 
dalis. 

— Prisimenate, iš kur tai supratote, Tedai? Iš sapnų? 

— Manau, kad ne. - Tedas neatrodė visiškai tuo tikras. - Sa- 
pnus seniai sapnuodavau. Manau, kad iš Bleino... kai pamačiau 
jį per televizorių ir atpažinau kaip savo brolį, man dingtelėjo, 
kad galbūt jo draugę nužudė mano tėvas, kad padarytų jam 
paslaugą ar panašiai. Tai buvo... turbūt nevalinga mintis... ne- 
žinau. Pagalvojau, kad mano tėvui diagnozuota mirtina vėžio 
stadija ir jis galėjo tai padaryti. 

— Suprantu. Ir tai sukėlė tau įtarimų... ta mintis. 

— Taip, manau, kad taip. Todėl ir pasekiau Bleiną. Norėjau 
išsiaiškinti, sužinoti, ar jis čia prisidėjęs. Bet tuo metu jau žino- 
jau, ką buvo padaręs mano tėvas... Iš šachmatų turnyrų, Laura; 
taip sužinojau apie daugelį to meto žmogžudysčių. Jis per tas 
keliones naudojosi proga ir žudė bejėges moteris. 

— Pažiūrėkite į mane, Tedai. Mes jau viską žinome. Jūsų tėvas 
miręs, o Žmona su dukterimis laukia jūsų. Pažiūrėkite į mane. 

— Juk žinote, kad nėra taip paprasta. Aš suteikiau joms skaus- 
mo... — Tedo akys prisipildė ašarų. - Kaip Džastinas? 

— Bijau, kad vis dar komos būklės. Nors gydytojai nusiteikę 
optimistiškai. 

— Beveik mirtinai sumušiau savo draugą. 

— Tuo metu nesuvokėte, ką darote. Jus palaužė kaltės dėl 
žmogžudysčių našta, Tedai. Manėte, kad jūs dėl jų kaltas ir pa- 
sielgėte iracionaliai. Nes Džastinas vienaip ar kitaip jus demas- 
kavo, tiesa? 

— Taip, atrodo, kad taip. Žinojau, kad jis mane seka. Vie- 
ną vakarą pamačiau jį, įsmukęs į Bleino namus, jis laukė lauke, 
savo mašinoje. Pasisamdžiau detektyvą, kad pasektų jį ir taip 
sužinojau, kad jis susitikinėja su Hole. —- Tedas nuolankiai šyp- 
telėjo. — Vargšas detektyvas turbūt pagalvojo padaręs didį at- 
radimą, bet jų romanas nebuvo mano galvos skausmas. Mano 
galvos skausmas buvo tai, kad Džastinas buvo atsekęs mane ir 
čia, ir turbūt matė, ką laikau tame kabinete viršuje, į kurį jūs 
buvote užėjusi. 

— Džastinas jus pats pasikvietė į savo kontorą pasikalbėti apie 
žmogžudystes? 

— Tiesą sakant, nežinau. Galbūt norėjo pasikalbėti apie ką 
nors kita. Tačiau jau buvo per vėlu... aš neįstengiau blaiviai mąs- 
tyti; dabar suprantu. 

— Džastinas atsigaus ir jus supras, nė kiek neabejoju. Jūsų 
būklė tuo metu buvo sunki, Tedai. 

— Taip, žinau. Jau buvau apsisprendęs nusižudyti; buvau apsi- 
lankęs pas Robišou dėl testamento ir maniau, kad mano gyvybę 
glemžiasi smegenų auglys. 

— Jums neatrodo, kad dabar jūsų reikalai smarkiai pasitaisė? 

Tedas suprato, kad tai bus tiesa tik tuo atveju, jeigu jo drau- 
gas prabus. 

— Atrodo, taip. 

Laura pakilo. Tedas nepatikliai žiūrėjo į ją, nesuprasdamas, 
ką daktarė sugalvojo. Net kai Laura ištiesė jam ranką, nelabai 
suprato, ką su ja daryti. 

— Turiu jus pagirti, Tedai. 

Jis kiek nerangiai atsistojo ir ištiesė jai ranką. 

— Ačiū už viską, Laura. — Kalbėjo pašnabždomis. Jo balsas 
trūkčiojo. 

Tada kažkur už nugaros jie išgirdo kažkokius garsus, perne- 
lyg garsius, kad juos sukeltų graužikai. Laura pašoko ant kojų. 
Tuo metu Tedą nukrėtė šiurpas, prisiminus, kad jis ten paliko 
apsaugos sargybinį surakintomis rankomis. Dieve, ant jo už- 
virto spausdinimo mašinėlių kruša! Prieš palikdamas jį Tedas 
įsitikino, kad Li kvėpuoja, bet galėjo patirti vidinių sužeidimų 
ir panašiai. Ir tą akimirką, kai tik pagalvojo apie tai, atokiau nuo 
kūgio pavidalo šviesos pluošto, vos apšviečiančio Tedą ir Laurą, 
lyg pilkas totemas išniro Li Stilvelo siluetas. 

Iš patamsių atsklido rūstus balsas. Laura atsigręžė ir pama- 
čiusi stovintį Li, mirtinai išsigando; buvo beveik pamiršusi apie 
jo egzistavimą. 

- Išleisk mus pagaliau, šunsnuki tu paskutinis, — paliepė Li. 

Sargybinio rankos krūtinės aukštyje buvo surakintos, ir jose 
jis laikė kažkokį nedidelį daikčiuką. Iš tokio atstumo nebuvo 
galima įžiūrėti, ką, kol su tyliu spragtelėjimu nežybtelėjo ma- 
žytė liepsnelė. 

Markusas sėdėjo šalia vairuotojo. Bobas vairavo. 
Pirmąjį pusvalandį jie kalbėjosi, o vėliau kelionė vyko tyloje, 
kurią pertraukdavo tik pokalbiai per komunikacijų priemones 
su FTB būriu, tuo pat metu išvykusio iš Albanio ir turėjusio 
atvažiuoti anksčiau už juos. 

Paskutinį kartą jie susisiekė prieš pusvalandį iki atvykimo. Bo- 
bas išklausė, ką jam sakė kitos linijos gale; tai nežadėjo nieko gero. 

— Kilo gaisras, atrodo, sukeltas tyčia, - pranešė baigęs pokal- 
bį. - Panaudotos kažkokios degios medžiagos, nes liepsna labai 
greitai pasklido. 

— Gaisras? — Markusas nesuprato. Nenorėjo užduoti klausi- 
mo, kurio bijojo. 

— Dalinys iš Albanio atvažiavo ir rado besidarbuojančius 
ugniagesius. Kažkas pamatė dūmus ir pranešė, tačiau jie atva- 
žiavo per vėlai. 

— Kaip tai, atvažiavo per vėlai? - Markusas neįstengė tvardy- 
tis. — Ką visa tai reiškia? 

— Rasti du kūnai. Išgyveno tik vienas. 

Markusas užsidengė veidą. 

— Kuris? — paklausė tamsoje, neatitraukdamas rankų. 

Kažkodėl Li nusprendė, kad pagrasinti Tedui žieb- 
tuvėliu bus geras sumanymas. O galbūt nuo smūgio jam tiesiog 
aptemo protas, arba Li niekada nebuvo girdėjęs apie benzino 
garus, nes vos tik iš mažytės žydros liepsnelės plykstelėjo di- 
džiulis ugnies kamuolys, jo veidas persimainė iš nuostabos. Jo 
primerkta akis neįtikėtinai plačiai išsiplėtė, ir netrukus sargybi- 
nis ėmė kratytis karštligiškame šokyje, klykdamas iš skausmo, 
apgaubtas ugninės sferos. 

Laura su Tedu neturėjo laiko net atsitokėti. Link jų artė- 
jo ugnies siena, ir visur rangėsi žydri liepsnų čiuptuvai. Tekini 
puolė bėgti skirtingomis kryptimis. Li klyksmai kaskart darėsi 
vis šiurpesni. Viską ėmė tvindyti degančio kūno kvapas. 

Rūsys pasidalijo į dvi dalis, ir Laura liko įkalinta priešingoje, 
nuo durų atkirstoje pusėje. Aidint paskutiniams sargybinio ago- 
nijos klyksmams, ji ieškojo, kaip ištrūkti į kitą pusę, tačiau kelią 
jai užkirto link jos artėjanti ugnies siena; dūmai kaskart darėsi 
vis tirštesni. Viena po kitos sproginėjo lemputės, sukurdamos 
vis naujas, oranžines ir pulsuojančias esybes. Cypė žiurkės. 

Tedas šaukė jai, kad bėgtų į gilumą, tuo metu bandydamas 
pakelti žaliąją sofą, kurios dar nebuvo pasiekusios liepsnos, ir 

nutiesti tiltą, užkėlęs ją ant stalo ir suversto senienų laužo. Ne- 
pavyko. Liepsnos siekė jo marškinius ir jam teko nusirengti 
ir prisidengti jais burną, kad galėtų kvėpuoti. Šūktelėjo kažką 
nesuprantamo. 

— K32! - Laura jau buvo per dešimt metrų, bet užuot priartė- 
jusi, buvo priversta atsitraukti. Ji taip pat nusivilko marškinius ir 
kvėpavo per juos, bet vis tiek ėmė justi, kaip lėtai galvoje slenka 
mintys. 

Tedas pabandė dar kartą, šįkart jau atitraukęs nuo burnos 
marškinius. 

— Liukas, Laura. Šok ten ir užsidaryk dangtį. 

Šį kartą Laura jį suprato. Bet žinojo, kad tokiomis aplinky- 
bėmis niekaip negalės to padaryti. Liepsnos buvo atitvėrusios ją 
nuo angos grindyse. 

— Tedai, negaliu prieiti! 

Jis šūktelėjo dar kažką, tačiau balsą nustelbė ugnies traškėji- 
mas. Dūmai tapo pernelyg tiršti, ir kvėpuoti per marškinių me- 
džiagą buvo beveik neįmanoma; Laura nebeištvėrė ir patraukė 
juos nuo burnos. Nuo kosulio priepuolio parkrito ant kelių. Net 
nelabai suvokė, kaip degina akis, kol galiausiai pastebėjo, kad 
prie pat grindų šiek tiek lengviau kvėpuoti. Pagalvojo, kad vie- 
nintelė galimybė pasiekti tikslą — nušliaužti palei grindjuostę. 
Ten vienas greta kito rikiavosi plieniniai stalai, sudarantys tarsi 
tunelį, pro kurį buvo galima palyginti lengvai pralįsti. Ugnis 
kelis kartus pastojo jai kelią ir tekdavo arba kuo labiau prisišlieti 
prie sienos arba apskritai išlįsti iš to improvizuoto tunelio. Ar- 
tėjant dūmai net ir apačioje vis tirštėjo. 

Iš viso ji turėjo įveikti kokius aštuonis metrus. Atrodė pa- 
prasta, bet pusiaukelėje Laura ėmė galvoti, kad nepavyks. Rau- 
dona uždanga galutinai užkirto jai kelią. Norėdama likti gyva, 
ji turėjo išlįsti iš po stalų, tačiau anoje pusėje buvo ne ką geriau. 
Atsigręžusi ji pamatė, kad jau ir atgal nebegalės sugrįžti. 

Šaukė Tedą, bet atsakymo nesulaukė. Ar jis ištrūko iš rūsio, 
ar be sąmonės? Policija jau buvo pakeliui ir galėjo pasirodyti 

bet kurią akimirką; jeigu ji pasiektų angą ir pakankamai ilgai 
ištvertų viduje, galėtų šaukti tol, kol anapus ją kas nors išgirstų. 

Tačiau tam reikėjo nusigauti iki liuko; laiko beveik nebuvo. 
Ji galėjo.arba bandyti išlįsti iš tunelio ir pasiekti liuką darydama 
lankstą, arba rinktis trumpiausią kelią ir perkirsti ugnies už- 
dangą. Turėjo pabandyti, dėl Volterio. 

Apsivyniojo galvą marškiniais, prisidengė alkūne kaip skydu 
ir tekina kirto ją. 


PABAIGA 


EPILOGAS 


Po dvejų metų 


Rendalas Forsteris buvo sutiktas audringais ploji- 
mais. Jis trejus metus buvo 4 kanalo veidas ir vedė kriminalines 
laidas, dėl kurių tapo be galo populiarus. Tačiau būtent Frenko 
Makėjaus byla žaibiškai iškėlė jį į aukštumas; Rendalas buvo 
jaunas, charizmatiškas ir svarbiausia —- mokėjo laviruoti ta siaura 
riba tarp plačiosios publikos poreikių, žiaurių scenų ir techninių 
šiurpių istorijų detalių. 

Scenos šone įtaisytame ekrane pasirodė skvarbus žvilgsnis, 
kurį visi atpažino. Apačioje buvo toks užrašas: 


„HAMERSTVILIO SKERDIKAS 
FRENKAS EDMUNDAS 
MAKĖJUS 
1951-2011“ 


Publika nuščiuvo. Pro garsiakalbius nuaidėjo rūstus žurna- 
listo balsas. 

— Vidutinės klasės namas mažyčiame Hamerstvilio mies- 
telyje, tėvas, dirbantis ilgas pamainas metalurgijos gamykloje, 


ir motina, ir virėja, ir siuvėja, ir pardavėja, ir valytoja; mažasis 


399 


Frenkas iki dvylikos metų iš esmės augo vienas, kol į šį pasaulį 
atkeliavo jo sesuo Odrė. 

Rendalas vaikščiojo po sceną, pasitikintis savimi kaip koks 
didis oratorius. Viena ranka kišenėje, žvilgsnis, nukrypstan- 
tis tai į publiką, tai kažkur į tolį virš galvų, lyg jis tikėtųsi ten 
įžvelgti tolimos praeities tiesą. 

— Apie pirmuosius jo gyvenimo metus žinoma nedaug. Tai, 
kas vyko Makėjų šeimos židinyje tikriausiai taip ir liks paslap- 
timi. 1964 m. Ralfas ir Teresa Makėjai su vaikais išsikraustė 
į sostinę, ir paliko pernelyg mažai, kas galėtų būti atkurta po 
šitiek metų. 

Ekrane pasirodė juodai balta mokyklinė vaikų nuotrauka. 
Du veidai buvo apibrėžti apskritimais; vienas iš jų - su niekuo 
nesupainiojamomis didžiulėmis giliomis akimis. 

— Frenkas labai anksti išmoko slėpti savo tikrąjį veidą, mani- 
puliuoti aplinkiniais. Buvo pavyzdingas, aukštesnių nei viduti- 
nių gabumų mokinys, kuris nekeldavo rūpesčių ir mokėjo likti 
nepastebimas. Endriu Dobinsas, ko gero, vienintelis jo tų metų 
Hamerstvilyje draugas, pateikė tai, ką galima pavadinti beveik 
neabejotinai vienintele Frenko Makėjaus charakteristika, at- 
skleidžiančia tikrąją šio žudiko maniako esmę. 

Rendalas sąmoningai padarė pauzę. Sakė tą pačią kalbą jau 
ne kartą, — nors ir skirtingomis aplinkybėmis, - ir žinojo, kaip 
sudominti žiūrovus. 

— Kai tiesa iškilo aikštėn, visi, pažinojusieji Frenką Makėjų, 
buvo pašiurpę ir priblokšti, taip pat ir jo sesuo, buvusi žmona, 
kaimynai, partneris, visi... išskyrus Endriu Dobinsą. Endriu 
Dobinsas, kuris daugiau nebematė jo nuo dešimties metų, nes 
jo šeima taip pat išsikraustė iš miesto, buvo vienintelis, kuris ti- 
kėjo, kad per visą šalį nuvilnijusi žinia gali būti tikra. Iš tikrųjų 
širdies gilumoje žinojo, kad ji tikra. Nes Endriu Dobinsas pir- 
masis, ir, kaip jau sakiau, ko gero vienintelis, pažvelgė į bedugnę 


ir pamatė tikrąjį šio Žmogaus veidą. 

Kažkuriuo metu vaizdas ekrane pasikeitė. Dabar jame pa- 
sirodė Frenkas jaunystėje, pozuojantis prie raudonos mašinos. 
Buvo kokių dvidešimties ir iš pirmo žvilgsnio besišypsantis jo 
veidas nepatraukė dėmesio. Tačiau vaizdui artėjant, kažkas jo 
akyse tarsi išryškėjo ir peržengė laiko ir erdvės ribas, kad kie- 
kvienam žiūrovui prieš akis atsiskleistų tikrieji jo ketinimai. 

— Frenkas Makėjus nebuvo nei puikus vyras, nei pavyzdingas 
kaimynas ir juo labiau geras tėvas... tačiau jį pažinojusiųjų akyse 
jis nebuvo žudikas. Nega/ėjo būti žudikas. Taip, jis buvo karšto 
būdo, gal net ūmus žmogus. Bet žudikas? Ne, negali būti. Kiek 
kartų mes girdėjome tą patį apie kitus, tokius kaip jis? Nes kai 
tokie, kaip Makėjus, išmoksta pasislėpti po sveiko proto kauke, 
jie tampa neatpažįstami ir nebaudžiami vaikščioja tarp mūsų. 
Ir kaip tik tai, ta puikybė pasiekus savo tikslą ir vieną, ir kitą 
kartą ir pasijutus pranašesniam už kitus, skatina juos nesustoti. 
Ne tik nenumaldomas noras žudyti ir daryti bloga, bet taip pat 
ir savimeilė žmogaus, pasijutusiu visagaliu. 

„Endriu Dobinsas gyveno per kelis namus nuo Frenko. Jie 
kartu eidavo į mokyklą, kartu grįždavo, susidraugavo. Kartą 
Frenkas pasikvietė Endriu į namus; buvo vasara, jo tėvai dir- 
bo, todėl jiedu buvo vieni. Frenkas tą dieną pasakė nenorintis 
važinėtis dviračiu ar daryti ką nors kita, ką jie įprastai daryda- 
vo; nusivedė draugą į sodą už namo ir parodė virtinę buteliukų 
su vorais, vabalais ir kitais dideliais vabzdžiais. Frenkas turėjo 
lenktinį peiliuką; buvo nusipirkęs iš vyresnio berniuko ir niekas 
nežinojo apie tai, išskyrus Endriu. Tai buvo jųdviejų paslaptis. 
Tą dieną savo namų sode Frenkas paprašė draugo išrinkti vie- 
ną iš įkalintų vabzdžių. Endriu išsirinko vidutinio dydžio vorą, 
kuris atrodė kiek apkvaitęs. Nutarė, kad Frenkas nužudys vorą 
savo peiliuku — jau ir tada manė, kad jis galėtų - ir tiesą sakant, 
pernelyg nesijaudino. Kas gi nėra kada nors užmušęs voro? En- 
driu buvo pasiruošęs dalyvauti žaidime, net nenumanydamas, 


kad iš tikrųjų tai yra jam skirtas išbandymas. 

Nors Hamerstvilio skerdiko byla tapo išsamių tyrimų objek- 
tu, dauguma šių tyrimų sukosi apie žmogžudystes, kurios įvyks 
vėliau. Spauda mėgsta vaizduoti pabaisas, bet dažnai pamiršta 
apie jų asmenybes. Rendalas buvo atradęs, kad tam tikros deta- 
lės, pavyzdžiui, tos, kurias jis ruošėsi atskleisti, gali būti kur kas 
paveikesnės, nei pati brutaliausia žmogžudystė. Salėje tvyrojo 
mirtina tyla. 

— Frenkas savo peiliuku nenužudė voro, ne iš karto. Nupjovė 
jam keturias kojas, ir jie kartu su Endriu stebėjo jo bandymus 
ištrūkti ir juokėsi matydami, kaip voras, vos įstengdamas ropo- 
ti, sukasi ratais. Tada Frenkas nupjovė dar vieną koją, o vėliau 
dar vieną, aiškindamas, kad nereikia jų pjauti arti kūno, nes 
tada voras pernelyg greitai nudvės. Galiausiai vargšas voras liko 
tik su viena koja, kuria įstengė tik braukyti per žemę aplinkui ir 
suktis apie savo ašį, kol nudvėsė. Tai buvo ne tik iškrypėliškas 
žaidimas, bet, kaip jau sakiau, ir išbandymas. 

„Tos pačios vasaros pabaigoje Frenkas vėl pasikvietė Endriu į 
namus. Sakė galvojantis atlikti ypatingus tyrimus - taip Frenkas 
vadino vabzdžių luošinimą, kuriame jie jau tris ar keturis kartus 
dalyvavo — ir Endriu buvo laimės viršūnėje. Pradėjo jausti savo 
draugui savotišką pagarbų susižavėjimą. Frenkas nusivedė jį į 
sodą, tačiau šį kartą ten buvo ne stiklainiai su vabzdžiais, o ma- 
žas, kokių trijų ar keturių mėnesių, kačiukas, prisimins Endriu 
Dobinsas kur kas vėliau, su apgailestavimu pripažindamas, kad 
tąkart, nors ir nujautė Frenko ketinimus, taip pat nebuvo itin 
sukrėstas. Katinai jam ne itin patiko... 

Frenkas plonomis virvelėmis praskėtė kačiuko kojas. Kai jis 
nebegalėjo pajudėti, gyvulėliui desperatiškai miauksint, peiliu 
išlupo jam akis, tada apsvilino žiebtuvėliu pilvą, ausis, snukį... 
kol kačiukas nebeištvėrė ir nugaišo. Endriu beveik iš karto nu- 
stojo bendrauti su Frenku, ir galbūt tai mažajam Makėjui tapo 
perspėjimu. Perspėjimu apie tai, kas gali nutikti, jeigu jis leis 
kitiems išvysti savo tikrąją prigimtį. 

Ekrane nebebuvo jokios nuotraukos. Rendalas kelias aki- 
mirkas luktelėjo, kol pasirodė kokių dvidešimties metų mergi- 
nos veidas. 

— Vargu ar Elizabet Gart buvo pirmoji jo auka, tačiau nea- 
bejotinai — viena iš pirmųjų, nes Makėjus niekada nežudydavo 
arti Bostono... 

Rendalas mąsliai nutilo, lėtai papurtė galvą ir pridūrė: 

— Žinoma, tai ne visai tiesa... tačiau dar prie to prieisime. 
Šiaip ar taip, tai pagrindinė priežastis, dėl kurios čia susirin- 
kome. 

— Sprendžiant iš to, kaip Frenkas Makėjus nužudė jauną vie- 
nišą motiną Elizabet Gart, tai buvo dar tik mokymosi etapas. 
Netgi tikėtina, kad jis veikė skubotai. Ne tik nužudė auką paly- 
ginti netoli nuo savo namų, bet ir prieš tai užmezgė su ja pažin- 
tį, kuri galėjo tapti lemiama aplinkybe jį sulaikant. Be to, nors 
Elizabet kūne buvo nemažai pjautinių žaizdų rankose ir kojose, 
gilus rėžis gerklėje buvo lemtingas, kad ją per kelias akimirkas 
ištiktų mirtis, o tai smarkiai skyrėsi nuo sadizmo ir kankinimų 
vykdant vėlesnes žmogžudystes. 

Ką galvojo Makėjus, nužudęs Elizabet Gart? Galėčiau 1a- 
žintis, štai ką: visų pirma, patyręs ypatingą malonumą kankin- 
damas ir galiausiai nužudydamas bejėgę merginą, jis žinojo, kad 
bandys padaryti dar kartą; ir antra, suprato, kad jeigu ir toliau 
bus neatsargus, galiausiai bus suimtas, tad Frenkas turėjo susi- 
kurti tam tikrą sistemą, kuri leistų jam daryti tai ir toliau neri- 
botą skaičių kartų. 

Nuo 1983 iki 1989 m. buvo įvykdytos mažiausiai šešios 
žmogžudystės, ir visos —- ne Frenko valstijoje. Visos aukos buvo 
jaunos moterys, tačiau tuo sutapimai ir baigiasi. Frenkas žudė 
peiliu, plaktuku ir plikomis rankomis; pasirinkdavo aukas at- 
sitiktinai, stengdamasis turėti su jomis kuo mažiau kontaktų. 
Per tuos metus, kad pateisintų savo išvykas, jis naudojosi sūnaus 


Tedo turnyrais. Nuvažiuodavo per daugiau nei valandos kelią 

nuo ten, kur vykdavo turnyras, pasirinkdavo auką ir kankin- 
davo, ir žalodavo ją dvi tris valandas. Atvejai buvo reto žiauru- 
mo, bet vis tiek rasti bendrą modelį, kuris susietų nusikaltimus, 
buvo iš esmės neį;manoma. 

Ekrane keitėsi aukų veidai. 

— Frenkas Makėjus mirė taip ir nesusektas. Nužudė devy- 
niolika moterų ir du vyrus, bet įtariama, kad įvykdė dar penkio- 
lika žmogžudysčių. Net naujausios sistemos, tokios kaip Vicap, 
nepadėjo nustatyti bendro modelio. 

Ekrane pasirodė koncentrinis labirintas. 

— Neseniai sakiau, kad turbūt niekas nematė tikrojo Frenko 
Makėjaus veido, išskyrus jo vaikystės draugą Endriu Dobinsą, 
tačiau tai, matyt, nebuvo visiška tiesa. Pirmoji jo žmona Kristen 
Makėj, ne vienus metus kentėjusi jo smūgius ir pažeminimus, 
turbūt nujautė, koks blogis slypi jos vyro širdyje. Bet Kristen tu- 
rėjo psichikos sutrikimų, ir jos būklė bendro gyvenimo metais 
buvo itin sunki. Tačiau vyresnysis Makėjaus sūnus Tedas tapo 
permainingo savo tėvo elgesio liudytoju. Atsakymas slypėjo 
mažojo Tedo, šachmatų vunderkindo, vėliau tapusio sėkmingu 
verslininku, galvoje. 

Rendalas parodė į labirinto centrą. 

— Atsakymas, kuris liks neatskleistas dar ilgus metus ir 
apie kurio stulbinantį kelią dabar turite progą išgirsti iš pir- 
mųjų lūpų. 

Labirinto vaizdas lėtai nutolo, ir pasirodė, kad iš tikrųjų tai 
buvo knygos viršelis. „Kelias iš labirinto“, skelbė pavadinimas. 
Žemiau didelėmis, raudonomis raidėmis buvo išspausdintas au- 
torės vardas. 

— Ponios ir ponai, daugiau nedelsdamas pristatau jums žmo- 
gų, pasiekusį, kad tiesa galiausiai išvystų dienos šviesą. Jūsų dė- 
mesiui, daktarė Laura Hil. 

Plojimų lydima Laura kiek paskubomis priėjo prie nedidelio 


aukšto ekrano. Tai buvo jau trečiasis knygos pristatymas, bet ji 

vis tiek jaudinosi kaip pirmąjį kartą. Susirado akimis pirmojoje 
eilėje karštai plojančią Dedę, ir vien tai suteikė jėgų. Sesuo jai 
visada buvo svarbus Žmogus, tačiau pastaruoju metu, po atlei- 
dimo iš Lavenderio ir vėliau sekusio išsiskyrimo su Markusu, 
tapo vienintele Lauros atrama. Ji ir, žinoma, Volteris, bet Dedė 
vienintelė paragino ją užbaigti knygą, kai reikalai Lavenderyje 
ėmė komplikuotis. „Rankraštis puikus. Jeigu jie ligoninėje iš- 
kėlė tau ultimatumą, tegu eina velniop. O apie tą tavo draugą 
galiu pasakyti, kad nesistebėsiu, jeigu jis nusiplaus rankas, man 
jis niekada nepatiko.“ 

Dedė neklydo. 

— Sveika atvykusi! 

— Ačiū, Rendalai. 

Laura buvo pasirinkusi šiam vakarui garstyčių spalvos sijoną 
ir baltus marškinius ilgomis rankovėmis. Visada ilgomis ranko- 
vėmis. Jie buvo ankštoki, ir Laura, atsisėdusi ir pasidėjusi ant 
kelių rankas, patikrino, ar neatsidengė dešinysis riešas. Ant vi- 
dinės jo pusės buvo matyti vos kraštelis nudegusios odos. 

— Visų pirmiausia, — pradėjo Rendalas, — leiskite pasakyti, 
kad man didžiulė garbė, jog šiandien esu čia pakviestas. 

Laura linktelėjo. 

— Įžanga buvo puiki. 

— Ačiū. 

- Žurnalistas pažvelgė į ekraną, kuriame vis dar buvo rodo- 
mas knygos viršelis ir, tarsi ką tik sugalvojęs, paklausė: 

— Papasakokite mums, kodėl labirintas, Laura? 

— O... labirintai mane visada žavėjo. Užaugau Hokmune, 
Šiaurės Karolinoje, ir ten buvo nedidelis atrakcionų parkas. 
Parkas, kurio savininkas buvo labai mielas žmogus, pavarde 
Adamsas, nepaisant visų prognozių, veikė dar daugelį metų, 
ir pagrindinis atrakcionas ten buvo didžiulis koncentrinis la- 
birintas. 


— Tai buvo gyvatvorių labirintas? 

— Ne gyvatvorių, bet jis buvo ypatingas tuo, kad jo konfi- 
gūracija vis keisdavosi. Jame buvo daugybė durų, kurios atsi- 
verdavo ir užsiverdavo, ir kelias iš jo kaskart būdavo vis kitoks. 
Ponas Adamsas tvirtino, kad durų daugiau nei tūkstantis, bet 
tikriausiai perdėdavo. Po labirintą klajojo žmogus minotauro 
kostiumu, kuris dar labiau apsunkindavo užduotį atrasti kelią; 
mažiausiems jis kėlė siaubą. Ir iš tikrųjų labai retai matydavau 
ką nors ištrūkstant iš labirinto. Su seserimi, kuri šį vakarą yra 
čia, su manimi, vasarą vaikščiodavome ten beveik kasdien. Ten 
dirbo vaikinas, kuris mums patiko. 

Dedė iš žiūrovų eilės be garso atsakė, kalbėdama tik lūpomis. 

— Patiko tau. | 

Laura nesusilaikė nenusišypsojusi. 

— Mane visada traukė labirintai, — toliau pasakojo Laura. — 
Mūsų mąstymas taip pat primena bandymą ištrūkti iš labirinto. 

— Arba, manau, klaidžiojimą jame. 

— Tas tiesa! Pavyzdžiui, į Hokmuno labirintą buvo paten- 
kama koridoriumi, vedančiu tiesiai į centrą, ir aš kažkodėl gal- 
vodavau, kad jeigu kaskart rinksiuosi kelią, vedantį tolyn nuo 
centro, pavyks išeiti. Bet, žinoma, niekada nepavykdavo. 

— Nes norint išeiti, kartais tenka sugrįžti. Todėl? 

— Taip. Kai Tedas Makėjus pateko į Lavender Memorial li- 
goninę, jis tarsi klaidžiojo labirinte, kurį buvo sukūręs jo paties 
protas. 

— Kadangi Makėjus buvo neeilinio proto žmogus, tikriau- 
siai — ganėtinai sudėtingame. 

— Be abejonės. Slinko savaitės, o jis klaidžiojo cikluose, vis 
sukosi juose ir niekaip neištrūkdavo. O kai aš pabandydavau 
šiek tiek paspartinti įvykius ir išvesti jį klaidingu keliu, kaip 
Hokmuno labirinte vaikystėje, Tedas vėl pasiklysdavo. Tarsi vėl 
grįždavo į pradinį tašką. 

—, Tedas žuvo per gaisrą apleistoje gamykloje, — paskelbė 


Rendalas, su dramatiška gaidele balse. —- Per gaisrą, iš kurio jūs, 

Laura, laimei, išsigelbėjote. Tam tikra prasme ši istorija tapo 
jūsų pačios labirintu. Ar taip nemanote? 

— Galbūt. Bet sunkiausia dalia teko Tedui Makėjui, ir ne tik 
dėl to, kad jis žuvo, bet ir todėl, kad jam teko visus tuos me- 
tus nešti ant pečių sunkią naštą. Ši knyga, Rendalai, apie tai, 
kaip jis įveikė šį skausmingą kelią ir ištrūko iš savo paties proto 
spąstų. Jei ne jo stiprybė, manęs čia nebūtų, ir nė vienas iš šių 
itin kraupių nusikaltimų niekada taip ir nebūtų atskleistas. 

Pasigirdo nedrąsūs plojimai, kurie nuvilnijo per žiūrovų ei- 
les, kol ėmė ploti visa salė. Laura su Rendalu prisidėjo prie visų. 

— Vieni iš paskutiniųjų žodžių, kuriuos Tedas man pasakė 
prieš mirtį, — tarė Laura, - kad jam visa tai nebeturi prasmės, 
nes jo tėvas jau miręs. Bet mes su jumis žinome, kaip svarbu 
sužinoti tiesą... 

— O, be jokios abejonės. Turėjau progą kalbėtis su aukų ar- 
timaisiais, ir daugelis iš jų lengviau atsiduso, išgirdę, kad kalti- 
ninko jau nebėra tarp gyvųjų. 

— Taip pat ir jo buvusi žmona su dukterimis, kurioms teko 
išgyventi brangaus Žmogaus netektį, nors aš negaliu net įsivaiZ- 
duoti, koks tai smūgis. Tačiau jos bent jau pamatė Tedą tokį, 
koks jis iš tikrųjų buvo: kaip kilnios širdies žmogų, kuriam teko 
nešti svetimą kryžių. 

Pristatymas dar užtruko visą pusvalandį. Rendalas buvo 
puikus žurnalistas, ir pokalbis tarp jų vystėsi labai sklandžiai. 

Vėliau buvo autografų dalijimas, per kurį Laurai galiausiai 
pavyko atsipalaiduoti ir tiesiog džiaugtis dėmesiu. Kai kurie 
slapta žvilgčiojo į randą, kyšantį iš po marškinių rankovės kraš- 
to, kiti išsakydavo pastabas apie knygą arba užduodavo klau- 
simų. Dažniausiai klausdavo apie Džastiną Linčą, apie kurį iš 
naujienų būdavo girdėję, kad jis prabudo iš komos, bet ne ką 
daugiau. Ji mandagiai atsakydavo, kad nepalaiko su juo ryšių, o 
jo artimųjų sutikimas atskleisti informaciją baigiasi sulig pasku- 
tiniu knygos puslapiu. 

Vienu metu Laura tolumoje pastebėjo žmogelį su akiniais, 
stovintį atokiau nuo eilės. Jis buvo kokių penkiasdešimties 
metų, o gal kiek jaunesnis, laikė knygą po pažastimi ir švpsojosi 
puse lūpų.- 

Kaskart, įteikdama knygą, Laura slapta vis žvilgteldavo į tą 
pusę, ir įsitikindavo, kad nepažįstamasis tebestovi ten, toje pat 
vietoje. Salė ėmė tuštėti, ir kai vienas iš organizatorių, beveik 
dvimetrinis vyrukas, pavarde Metjusas, vėl priėjo prie Lauros 
stalo, ji paprašė jo, jei nesunku; likti su ja, ir Metjusas, žinoma, 
sutiko. Tą akimirką akiniuotis paliko savo kampą ir stojo į eilę. 
Paskutinis. 

Priešais stalelį išniro neregėtų formų moteriškė, ir Laura 
jau nebematė akiniuočio. Moteriškė buvo iš tų žmonių, ku- 
rie visą laiką šypsosi ir per kraštus trykšta energija. Aš faaaip 
džiaugiuosi, kad esu čia, jūsų knyga man taaaib patiko, Laura 
stengėsi būti dėmesinga, nes moteris tikrai atrodė miela ir jai 
akivaizdžiai nebuvo paprasta čia atvykti. A/važiavau iš Ver- 
monto... mūsų šeima gyvena ten, bet atvažiavau specialiai tam, 
kad jus pamatyčiau, panele Elil. Jūs turite didelį talentą. Laura 
linkčiojo ir rašė pirmajame puslapyje kelias eilutes. Vis kils- 
teldavo galvą, ieškodama akimis to vyro, bet matė tik moters 
pilvą. Didelis didelis ačiū... prašau jūsų, rašykite ir toliau. Galiu 
kai ką pasakyti? Laura šypsojosi, bet baiminosi, kad jos šyp- 
sena virsta nejaukia grimasa. Kur akiniuotis? Įsivaizdavo jį su 
peiliu, išnyrantį iš už moters. Kodėl galvojo, kad kas nors pa- 
našaus gali nutikti? Juk žudikai maniakai nesusibūrė į klubą, 
įtūžę ant jos. Tačiau Laurai jau ne pirmą kartą dingtelėjo pa- 
naši mintis. Aš įsimylėjau Tedą, šiek tiek. Moteris kalbėjo ir jos 
skruostai degė kaip žarijos. O žurbūt palaikysite mane kvaile. 
Na, įsimylėti gal ir neįsimylėjau... tik taib, kaip teigiamą bero- 
jų. Laura atsakė puikiai ją suprantanti ir padėkojo, kad atėjo. 
Įteikė knygą, ir moteriškė galų gale išėjo. Akiniuotis tebesto- 
vėjo eilės gale. 

Po dešimties minučių Laura pasirašė du egzempliorius vie- 
nai porai, ir atėjo žmogelio eilė. 

— Neatpažįstate? 

Jo balsas buvo melodingas ir švelnus. Jeigu tai buvo žmo- 
gus žudikas maniakas, tai pats mieliausias pasaulyje. Laura 
aprimo. 

— Tiesą sakant, ne, - atsakė. Bet vos tik spėjo ištarti šiuos 
žodžius, mintyse atsekė ryšius. 

— Aš - Arturas Robišou, - patvirtino jai vyras su akiniais. 

Seniau Laura internete buvo susiradusi advokato nuotrauką, 
bet gyvai niekada jo nematė. Jie kartą tik trumpai kalbėjosi te- 
lefonu, ne visai maloniai. 

Robišou apsidairė į šalis. Salėje kur ne kur dar būriavosi 
žmonės, bet atokiau nuo jų. Juos galėjo girdėti tik Metjusas, ir 
Laura jo paprašė trumpam palikti juos vienus. 

— Ačiū, kad pakeitėte mano vardą, - padėkojo advokatas. 

— Jūs prašėte. 

— Taip, žinoma, bet vis tiek galėjote nepakeisti. Labai atsi- 
prašau, jeigu per tą pokalbį telefonu tą kartą buvau kiek šiurkš- 
tokas, bet turbūt suprasite, kad tokie dalykai galėjo pakenkti 
mano advokatų biurui. 

— Nieko tokio. 

Robišou atrodė neramus. Vis dar neįteikė jai knygos, kurią 
laikė po pažastimi. 

— Anksčiau nenorėjau trukdyti. Perskaičiau knygą, ir ji man 
atrodo labai gera. Sveikinu. 

Padėjo knygą ant stalo. 

— Ačiū. Bet nujaučiu, kad atėjote ne vien tik dėl to. Ar ne- 
klystu? 

Robišou tylomis papurtė galvą. Pažvelgė į lubas, lyg ten būtų 
užrašyti žodžiai, kurių jis ieškojo. 

— Ne kartą apmąsčiau, ką jums sakysiu, bet man vis tiek labai 
sudėtinga. 

Laura nesuprato. Knygoje Robišou vaidmenį ji apkarpė kiek 
tik galėjo, iš dalies labai aiškiu jo paties prašymu. Ką tokio svar- 
baus jis turėjo pasakyti? 

— Nepasakojau apie tai net žmonai, — kalbėjo advokatas, da- 
bar jau nuoširdžiai apgailestauudamas. — Niekam nepasakojau, 
bet jūs mane suprasite, ar bent tikiuosi, kad suprasite. 

— Klausau jūsų. 

— Tedas vieną popietę atėjo pas mane į namus, kaip jūs ir 
aprašote knygoje. Tą dieną buvo mano gimtadienis, bet jis, Ži- 
noma, apie tai nežinojo. Netiesa, kad ten buvo susirinkę visi iš 
mūsų mokyklos, bet keletas tokių tikrai buvo. Noriu pasakyti, 
kad knygoje jūs ganėtinai panašiai aprašote tos dienos įvykius. 
Mes su juo... nuėjome į mano kabinetą aptarti klausimų, susiju- 
sių su testamentu. 

Laura skvarbiai žvelgė į jį. 

— Kiekvienas ciklas turėjo realų pagrindą, - paaiškino ji. — 
Galite pasikalbėti su kitais asmenimis ir tuo įsitikinsite. 

Robišou linksėjo. 

— Gailiuosi, kad nepasikalbėjau su jumis anksčiau. Aš... jeigu 
būčiau žinojęs. - Robišou uždėjo ranką ant knygos, lyg ruošda- 
masis duoti priesaiką. 

— Nieko tokio. 

— Knygoje jūs rašote apie oposumą... ką vis dėlto reiškia tas 
oposumas? 

Laura nustebusi patogiau įsitaisė kėdėje. Pernelyg nesigilino, 
kaip ten buvo su tuo oposumu. Tedas jai mažai pasakojo apie jį, 
ir daugiausia ji rėmėsi pokalbiais su Maiku Dosonu, kuris taip 
pat nebuvo Laurai itin dosnus, kai teko dalytis detalėmis. 

— Kažkodėl Tedas jo bijojo, — tarė Laura, šypsodamasi su- 
pratinga šypsena. — Tikriausiai kada nors patyrė kokį nors trau- 
muojantį įvykį, ar bent jau aš taip manau. Niekada jo neklausiau. 


— Ir vis dėlto, kokį vaidmenį atliko tas žvėrelis tuose c:- 
kluose? 

— Pone Robišou, ar tai jums turi kokią nors reikšmę? 

— Taip. 

— Galiu paklausti, kokią? 

— Tą dieną mano sode Tedui atrodė, kad jis mato oposumą, 
taip, kaip jūs ir aprašote knygoje. Na, ne visai taip, Tedas matė jį 
ne ant senos padangos, o tarp mano žmonos gėlių vazonų. 

Laura neįstengė nuslėpti suglumimo. Ji buvo nutarusi, kad 
tie epizodai su oposumu yra ne tikrovės atspindys, o priskirtini 
ciklams. 

— Aš nustebusi. 

— Numanau. Taigi, koks buvo oposumo vaidmuo? 

— Tiksliai nežinau, pone Robišou, bet manau, Tedui tai buvo 
būdas išlikti kiekviename cikle... Kaskart, kai tik viskas imdavo 
slysti iš rankų, pasirodydavo oposumas. Žinau, kad Tedas kar- 
tais jį sapnuodavo ir galbūt ciklų metu oposumas būdavo tarsi 
savotiškas sargybinis. 

Robišou susimąstęs patylėjo. 

— Kaip minotauras jūsų gimtojo miesto labirinte... 

Kaip advokatui visai neblogai. 

— Na taip, panašiai. 

Dabar jau salė buvo visiškai ištuštėjusi. 

— Tą dieną oposumą mačiau ir aš, — staiga pareiškė Robišou. 

Laura tylėjo. 

— Tedas ėmė šaukti, kad sode oposumas, ir keletas mano 
draugų nuskubėjo jo gaudyti. Ir nieko nerado. Bet aš tuo metu 
buvau savo kabinete, žiūrėjau pro langą... ir mačiau jį. Puikiai 
mačiau tą akimirką, kai jis įsmuko tarp vazonų. 

— Net nežinau, ką pasakyti... oposumai egzistuoja. Matyt, 
paspruko. 

— Ten buvo trisdešimt žmonių, ir nė vienas iš jų nepastebėjo 
sprunkančio oposumo. Vazonai stovi sodo viduryje, ir joks gy- 
vūnas nepabėgtų iš ten nepastebėtas. Tedas jį matė. Ir mačiau 


aš. Daugiau niekas. 

Robišou atsistojo, ir Laura tik nedrąsiai žvilgtelėjo į jį. Vyriš- 
kis ištiesė Laurai ranką, ir ji ją paspaudė. 

— Dabar suprantate, kodėl anksčiau negalėjau su jumis kal- 
bėtis, tiesa? 

Arturas Robišou nelaukė atsakymo, pasiėmė knygą, kurią 
buvo padėjęs ant stalo, nusišypsojo ir nužingsniavo sunkią naštą 
nusimetusio Žmogaus eisena. 


PADĖKOS 


Ši knyga nebuvo parašyta per vieną naktį. Tedas 
Makėjus ilgai sėdėjo savo kabinete, laukdamas, kol autorius pa- 
galiau perpras tikrąsias tokio jo sprendimo priežastis. Laimė, 
kad jis galėjo tikėtis ir kitų žmonių pagalbos. 


Dėkoju savo mamai Luz, kuri dėmesingai išklausė pradinių 
šios knygos idėjų, nors daugelis jų buvo absurdiškos. Ji ir mano 
tėvas Raulis Axatas visada lydėjo mane žengiant rašymo keliu. 

Esu dėkingas Patricia'i Sanchez, kuri išgirdo šią istoriją, kai 
ji buvo dar tik užsimezgusi, ir kurios pasitikėjimas bei draugystė 
nutiesė reikiamus tiltus, kad šiandien sumanymas virstų tikrove. 

Taip pat Maria' i Cardonai, savo agentei iš „Pontas Agency“, 
kuri, perskaičiusi originalų rankraštį, pasiūlė esminių pakeiti- 
mų, pakreipusių siužetinę liniją kita linkme. Ačiū, Maria, kad 
pastūmėjai mane reikiama kryptimi! 

Dėkoju Annai Soler-Pont, neįtikėtino literatūros laivo kapi- 
tonei, ir visai jos įgulai už tai, kad su šia knyga pasiekė tai, kas 
neįmanoma. 

Annai Soldevilai ir „Destino“ leidybos komandai — už ne- 
nuilstamą darbą prie originalaus rankraščio. 

Esu dėkinga savo seseriai Anai Laurai Axat, broliui Gerėni- 
mo'ui Axatui ir sūnėnui Ezeguieliui Sinchezui Axatui. 

Arieliui Bosiui ir Maria'i Pia Garavaglia'i —- už originalaus 
rankraščio perskaitymą ir nuomones. 

Dėkoju kolegoms, kuriais žaviuosi ir gerbiu ir kurie man pa- 
dėjo patarimais ir savo pavyzdžiu: Rauliui Ansolai, Paului Pe- 
nui, Montse de Paz ir Dolores Redondo. 

„Tedas Makėjus jau ruošėsi paleisti sau kulką į smilkinį, 
kai šaižiai suskambo durų skambutis...“ 


Regis, Tedas Makėjus turi viską, ko reikia laimingam žmogui. Jis yra 
turtingas, vadovauja pelningai dirbančiai organizacijai, turi žavingą, 
mylimą žmoną ir dvi nuostabias dukteris. Tačiau prie Tedo smilkinio 
prigludęs pistoletas iškalbingai byloja, kad kažkas šioje idilėje yra 
negerai. Klestintis verslininkas ir pavyzdingas šeimos vyras nori 
užbaigti savo gyvenimą savižudybe. Tačiau Tedo Makėjaus planus 
sujaukia prie jo namo durų pasirodęs nepažįstamas vyras. Jam 
atkakliai vis skambinant į duris, Tedui kyla noras nepaisyti skambučio 
ir pagaliau nuspausti gaiduką. Tuo pat metu jis pastebi ant stalo 

iki šiol nematytą, bet savo ranka rašytą raštelį: 


„ATIDARYK DURIS. TAI - PASKUTINĖ IŠEITIS.“ 


Įsiprašęs į vidų nepažįstamasis pateikia Tedui netikėtą pasiūlymą, 
galbūt išvaduosiantį jį nuo būtinybės pakelti prieš save ranką. 

Jis įtikina Tedą atlikti kilnią ir didvyrišką užduotį bei taip apsaugoti 
žmoną ir vaikus nuo gniuždančių pasekmių, kurias sukeltų 

jo savižudybė. 


Tedas sutinka, net nenumanydamas, kad šis pasiūlymas taps 
makabriško ir mirtinai pavojingo žaidimo pradžia. Šiame žaidime 
dalyvauja ne tik Tedas, bet ir dar kažkas. Kažkas, kas pažįsta 

jį geriau nei bet kas kitas. Kažkas, kas privers Tedą suabejoti 

ir savo paties motyvais, ir aplinkiniais žmonėmis. Kas vadovauja 
šiam žaidimui? Kartais mes galime pasitikėti tik savimi. 

O kartais net ir tiek negalime. 

